
2  Regeringserklæringen og PET's registreringer på det politiske område 1968-1989 


Forord 


Dette bind er forfattet af Morten Heiberg (indledning samt kapitel 1-7, 13 og 15), 
Johnny Laursen (kapitel 9-12), Regin Schmidt (kapitel 14) samt Leif Aamand og 
Henrik S. Nissen (kapitel 8). Morten Heiberg har foretaget supplerende research 
og forestået redaktionen af bindet. 


I henhold til PET-kommissionslovens $ 1, stk. 4, har Kommissionen ansat et an- 
tal forskere, herunder Morten Heiberg, som har haft adgang til at arbejde frit 
og med uhindret adgang til Kommissionens kildemateriale, herunder fra PET's 
arkiv. 


På denne baggrund fremlægger forfatterne resultatet af deres historiske under- 
søgelser inærværende bind. Kommissionen har nøje gennemgået og drøftet det- 
te og de forudgående udkast til bindet, ligesom de er blevet sammenholdt med 
det underliggende kildemateriale. Efterfølgende har Kommissionen godkendt 
manuskriptet og antaget det til udgivelse i Kommissionens beretning. 


Kommissionen har i henhold til PET-kommissionslovens $ 4 foretaget anony- 


miseringer i fornødent omfang. Kommissionens retlige vurderinger efter PET- 


kommissionslovens $ 3, stk. 2, er knyttet til vedkommende afsnit. 


Johnny Laursen Regin Schmidt 


Ditlev Tamm Jens Vedsted-Hansen 


Leif Aamand 
formand 

Forkortelser og akronymer 


ABA 
AIC 
AFID 
BZ 
CIA 
DDR 


DKP 
DKP/ml 
DKU 
DNSU 
DUF 
ESU 
FBI 


Arbejderbevægelsens Bibliotek og Arkiv 
Arbejderbevægelsens Informations-Central 
Anarkistisk Føderation i Danmark 

Afledt af det tyske verbum besetzen: at besætte 
Central Intelligence Agency 

Deutsche Demokratische Republik 

Den Tyske Demokratiske Republik, Østtyskland 
Danmarks Kommunistiske Parti 

Danmarks Kommunistiske Parti/marxister-leninister 
Danmarks Kommunistiske Ungdom 

Danmarks nationalsocialistiske Ungdom 

Dansk Ungdoms Fællesråd 

Embedsmændenes Sikkerhedsudvalg 

Federal Bureau of Investigation 

Forsvarets Efterretningstjeneste 

International Association of Democratic Lawyers 
Justitsministeriet 

Kommunistisk Arbejds Kreds 

Kommunistisk Arbejderforbund marxister-leninister 
Kommunistisk Arbejderparti 

Det Konservative Folkeparti 

Kommunistisk Forbund marxister-leninister 
Komitet Gosudarstvennoj Besopasnosti 
Komitéen for Statssikkerhed (sovjetisk sikkerhedstjeneste) 
Kommunistiske Studenter 

Ministerium fur Staatssicherheit 

Ministeriet for Statssikkerhed 

(også kendt under betegnelsen STASI) 
Marxistisk Oplysnings Forbund 

North Atlantic Treaty Organization 
Organisationen af Revolutionære Anarkister 
Politiets Efterretningstjeneste 

Palestinian Workers' Union 

Retsbøger 

Rigspolitichefens Efterretningsafdeling 
Revolutionære Socialisters Forbund 

RSU 
SAP 
SED 


SF 
SHAPE 
SOAK 
SUF 
SUKP 
VS 
WFTU 


WPC 


WU 


Regeringens Sikkerhedsudvalg 
Socialistisk Arbejderparti 

Sozialistische Einheitspartei Deutschlands 
Tysklands Socialistiske Enhedsparti 
Socialistisk Folkeparti 

Supreme Headquarters Allied Powers Europe 
Socialistisk Aktion 

Socialistisk Ungdoms Forum 
Sovjetunionens Kommunistiske Parti 
Venstresocialisterne 

World Federation of Trade Unions 
Verdensforbundet af Fagforeninger 
World Peace Council 

Verdensfredsrådet 

Wamberg-udvalget 

Regeringserklæringen af 30. september 1968: 


”Regeringen har i dag besluttet, at registrering af danske statsborgere ikke længere 
må finde sted alene på grundlag af lovlig politisk virksomhed. 

At sådanne registreringer hidtil har fundet sted har ofte givet anledning til debat både 
under den nuværende og tidligere regering. 

Det beror naturligvis på et skøn, om registreringer af denne art er nødvendige. De 
sikkerhedsmæssige hensyn står her over for hensynet til, at den enkelte borger frit 
kan udfolde sig. 

Principielt må det erkendes, at en virksomhed, der holder sig inden for de grænser, 
der er afstukket ved lovgivningen, ikke bør give anledning til registrering hos politiet. 
Efter at have afvejet disse modstående hensyn har regeringen fundet det forsvarligt 
efter omstændighederne at opgive registrering alene på grundlag af lovlig politisk 
virksomhed. 

Såfremt der fra tidligere måtte være registrerede oplysninger af denne art vil de blive 
tilintetgjort.” 

Det fremgår af loven om Undersøgelseskommissionen, at Kommissionen i for- 
bindelse med vurderingen af PET's efterretningsvirksomhed på det politiske 
område 1968-1989 skal ”belyse, om virksomheden er udøvet i overensstem- 
melse med de regler og retningslinjer, som har været fastsat af Folketinget eller 
regeringen?” Med dette som baggrund foretages der i det følgende en analyse af 
PET's registreringspraksis på det politiske område 1968-1989. Det undersøges 
også, hvorledes der i den nævnte periode er ført kontrol med, om PET har efter- 


levet gældende regler og retningslinjer. 


Baggrunden for undersøgelsen 


Den 30. september 1968 udsendte VKR-regeringen en erklæring, hvis hoved- 
synspunkt var ”…at registrering af danske statsborgere ikke længere må finde 
sted alene på grundlag af lovlig politisk virksomhed”” Det fremgik ydermere af 
erklæringen, at såfremt en dansk statsborger var registreret alene på grundlag af 
lovlig politisk virksomhed, ville registreringen blive slettet og de underliggende 
oplysninger tilintetgjort. Fremover ville det ifølge en umiddelbar forståelse af 
erklæringen ikke længere være muligt for PET at registrere danske statsborgere 
alene på grundlag af lovlig politisk virksomhed. PET's brede registrering af dan- 
skeres politiske tilhørsforhold, særligt til partier og organisationer på venstre- 
fløjen, havde i en periode givet anledning til negativ presseomtale og offentlig 
kritik. Regeringserklæringen af 30. september 1968, som kan ses som en imø- 
dekommelse af denne kritik, blev straks føjet til den eksisterende justitsmini- 
sterielle instruks fra 1953. Instruksen fra 1953 med tilføjelsen af 30. september 


1. Jf. $3, stk. 2 i Lov nr. 359 af 2. juni 1999 om undersøgelse af politiets efterretningsvirksomhed på det 
politiske område og af de aktiviteter, der var baggrunden for denne virksomhed. 
2. PET, emnesag: Afskrift af regeringserklæringen af 30. september 1968. 

INDLEDNING 


1968 regulerede PET's virke indtil 1996, hvor den blev afløst af Bestemmelser om 
Politiets Efterretningstjeneste af 9. maj 1996.; 

Der er i den offentlige debat rejst en mistanke om, at PET's registreringsprak- 
sis efter den 30. september 1968 er foregået i strid med regeringserklæringen. Til 
grund for dette synspunkt lægges særligt en notits udarbejdet af en arkivmedar- 
bejder i PET den 19. december 1968. Notitsen, der blev fremfundet af PET og of- 
fentliggjort af justitsminister Frank Jensen (S) den 24. august 1998, er blevet ud- 
lagt således, at PET's daværende chef Arne Nielsen den 19. december 1968 skulle 
have afgivet en hemmelig ordre om at registrere ledende medlemmer af DKP, 
VS samt ungdomsorganisationerne SUF og DKU. En anden offentliggjort PET- 
notits, der er fra den 21. august 1974, viser angiveligt, at PET's ledelse samme dag 
gav ordre til omgående at bringe disse registreringer til ophør. Offentliggørelsen 
af de to notitser har bidraget til at fremkalde den opfattelse, at PET i perioden 
1968-1974 har registreret danske statsborgere alene på grundlag af lovlig politisk 
virksomhed." 

Et andet spørgsmål, der har været drøftet under debatten om efterretnings- 
tjenesterne, er, hvorvidt PET umiddelbart efter regeringserklæringen foranstal- 
tede en ulovlig mikrofotografering af de registreringer, som ifølge erklæringen 
burde være blevet slettet. Ifølge en optegnelse i tidligere justitsminister Knud 
Thestrups dagbøger, som Jyllands-Posten præsenterede for sine læsere den 


3. ”Bestemmelser om Politiets Efterretningstjeneste af 9. maj 1996” er optrykt i PET's årsberetning for 
2006-2007. Se www.pet.dk. 

4. Den 25. august 1998, dagen efter offentliggørelsen af de to PET-notitser, vurderede de førende dag- 
blade på lederplads, at Arne Nielsens befaling af 19. december 1968 gik stik imod den daværende 
VKR-regerings erklæring om ikke længere at registrere lovlig politisk aktivitet. Politikere på tværs 
af partiskel tog også del i debatten. MF Elisabeth Arnold, som var retspolitisk ordfører for Det Ra- 
dikale Venstre, udtalte til Aktuelt, at ”PET har handlet som en stat i staten. Det er til fare for demo- 
kratiet, når demokratiet ikke er i stand til at kontrollere PET” Justitsminister Frank Jensen (S) ville 
ikke afvise, at det passerede kunne være i strid med regeringserklæringen. Til Berlingske Tidende 
den 28. august 1998 udtalte justitsministeren, at ”som instruktionen [af 19. december 1968] står, er 
det i modstrid med regeringserklæringen”, I de følgende dage såede Jyllands-Posten og Berlingske 
Tidende imidlertid tvivl om, hvorvidt PET havde handlet i modstrid med regeringserklæringen. En 
forsideartikel i Berlingske Tidende den 4. september 1998 forklarede, at ”PET's grundlag var i orden”. 
De retspolitiske ordførere for Venstre og Det Konservative Folkeparti stillede sig skeptiske over for 
en undersøgelse af PET's virke. MF Birte Rønn Hornbech (V) udtalte til Berlingske Tidende, at 
”Hele påstanden om, at PET har været en stat i staten fortoner sig noget efterhånden”. Udtalelserne 
til aviserne er citeret efter Preben Wilhjelm, Demokratiets vogtere. 50 års bestræbelser på kontrol med 
efterretningstjenesten (Centrum, 1999), S. 51-59. 

23. oktober 1998, blev de mikrofotograferede oplysninger opbevaret på den dan- 
ske ambassade i Washington. Kopien i Washington er af flere iagttagere blevet 
beskrevet som en ”ulovlig registerkopi” der var i strid med regeringserklæringen.; 

Et tredje forhold, der er blevet gjort til genstand for offentlig debat, er, hvor- 
vidt PET har anvendt såkaldte arbejdskartoteker til at opbevare oplysninger om 
lovlig politisk virksomhed, der ifølge regeringserklæringen ellers burde være ble- 
vet makuleret.” Arbejdskartoteker var i en periode ikke underlagt samme kon- 
trol som PET's registratur, der i 1964 blev underlagt Wamberg-udvalgets kontrol. 

Da der er tale om tre komplicerede sagsforhold, har Kommissionen fundet 
det hensigtsmæssigt at foretage en række sammenfatninger og, hvor det findes 
påkrævet, særskilte retlige vurderinger (se kapitel 2, 4, 7, 8 og 14). Den afslut- 
tende hovedkonklusion (kapitel 15) sammenfatter PET's registreringspraksis på 
det politiske område 1968-1989. I forlængelse af hovedkonklusionen har Kom- 
missionen foretaget en retlig analyse af regeringserklæringen. 


Kildegrundlaget 


Kommissionen har gennemgået et omfattende materiale om perioden 1968-1974. 
Hovedparten af dette materiale består af emnesager og personsager samt lister 
over registrerede personer i PET's arkiv. Dertil kommer en række dokumenter 
indhentet i Justitsministeriet. Kommissionen har ligeledes haft adgang til refe- 
rater fra møder i Regeringens Sikkerhedsudvalg og Embedsmændenes Sikker- 
hedsudvalg samt Wamberg-udvalget. Relevante partiarkiver og fremtrædende 
politikeres privatarkiver i Arbejderbevægelsens Bibliotek og Arkiv samt i Rigs- 
arkivet er blevet gennemgået. Folketingets Arkiv er ligeledes inddraget i under- 
søgelsen. Endelig har Kommissionen foretaget en række vidneafhøringer med 
henblik på at klarlægge bestemte hændelsesforløb. 

Selv om det er lykkedes Kommissionen at indsamle et både bredt og repræ- 
sentativt kildemateriale, er der stadig visse mangler i dokumentationen. Det 
gælder især den politiske beslutningsproces i forbindelse med regeringserklæ- 


5. Se f.eks. Preben Wilhjelm, Demokratiets vogtere, s. 50. I en kronik i Politiken har Wilhjelm omtalt 
de påståede, af PET-chef Arne Nielsen trufne beslutninger som ”ulovlige beslutninger”. Jf. Preben 
Wilhjelm, ”Har retssikkerhed længere nogen betydning”, Politiken, 15. februar 2006. 

6 … Se eksempelvis Rie Holdum, ”Hver en sten vil blive vendt”. En bog om Politiets Efterretningstjeneste 
(Tiderne skifter, 1999), s. 27-28. 

ringens tilblivelse. Disse mangler opvejes kun i nogen grad af tidligere justits- 
minister Knud Thestrups dagbøger, der ellers i offentligheden fremhæves som 
en vigtig kilde til belysning af registreringsspørgsmålet.” En nærmere analyse 
sandsynliggør, at der må tages forbehold over for Thestrups dagbøger som kilde. 
Dagbogsoptegnelserne er præcise, hvad angår mødedatoer, mødedeltagere og 
iagttagelser af det politiske spil. I dagbøgerne findes imidlertid også indrøm- 
melser af, at Thestrup havde visse vanskeligheder med at forstå de komplicerede 
forklaringer, som ministerkolleger og embedsmænd gav i forbindelse med drøf- 
telserne om de politiske registreringer. Dagbøgerne er forfattet af en ældre og 
erfaren politiker, der forstod det politiske spil, men som helt eller delvis kunne 
misforstå faktuelle oplysninger eller vurderinger, der hidrørte fra efterretnings- 
tjenesterne.” 


PET's registreringer på det politiske område 


I det følgende forklares der nærmere om, hvad PET med Justitsministeriets sam- 
tykke har opfattet som en registrering, og hvordan sådanne registreringer er ble- 
vet udført i praksis.” 

For at kunne virke som en effektiv efterretningstjeneste har PET siden op- 
rettelsen indsamlet, bearbejdet og registreret en lang række oplysninger. Prin- 


7 Se Hans Davidsen-Nielsen, En højere sags tjeneste. PET under den kolde krig (Politikens Forlag, 
2006). 

8 Et par eksempler herpå kan nævnes: ”.…Jeg er noget mismodig over udfaldet af registreringssagen. 
Jeg er maaske ved at blive for gammel. Jeg er sikkert ogsaa for venlig og imødekommende. Jeg har 
ogsaa længe følt, at jeg rent intellektuelt ikke er paa højde med de fleste af mine kolleger. Kort sagt, 
jeg synes ikke, jeg klarer mig saa godt.” RA, privatarkiver, Knud Thestrup, arkiv nr. 6427, pakke 3: 
dagbøger 12-17: Dagbogsoptegnelse, 3. maj 1968. At Thestrup helt kunne misforstå et sagsforhold, 
når han første gang blev orienteret om efterretningssager, dokumenteres af den såkaldte Kejserga- 
desag om Forsvarets aflytningsmateriel, der var placeret i kælderen under Københavns Universi- 
tet. For Thestrup handlede sagen om en snarlig offentliggørelse af NATO's sikkerhedskoder. Ibid., 
dagbogsoptegnelse, 4. november 1969. Som det vil fremgå af kapitel 8 i nærværende delberetning, 
harmonerer dagbøgernes oplysninger om mikrofotograferingen af PET's arkiv ikke med de faktiske 
forhold, der med sikkerhed kan udledes af PET's kildemateriale om sagen. 

9. Denne redegørelse baserer sig på Politiets Efterretningstjeneste, Redegørelse vedrørende dele af 
PET'S virksomhed (PET, marts 1998), brev fra PET til Kommissionen af 30. oktober 2006, samt på 
gennemgang af det foreliggende arkivmateriale fra Afdeling A/Afdeling 1i PET. Om Afdeling A se 
nedenfor. 

cipperne for sådanne registreringer har været genstand for offentlig debat, og i 
1964 nedsatte regeringen det særlige ”Kontroludvalg vedrørende Politiets Efter- 
retningstjenestes registrering og videregivelse af oplysninger” der i daglig tale 
kaldes for Wamberg-udvalget, opkaldt efter udvalgets første formand, amtmand 
A.M. Wamberg. 

PET's registreringer skal ses i relation til PET's virke, som ifølge Justitsmi- 
nisteriets bestemmelser er at ”overvåge, forebygge og modvirke foretagender 
og handlinger, som må antages at rumme en fare for rigets selvstændighed og 
sikkerhed og den lovlige samfundsordning, herunder i første række de i straf- 
felovens kapitel 12 og 13 omhandlede forbrydelser”? Registreringer foretaget i 
dette øjemed betegnes af PET som ”belastende” eller ”belastede” registreringer. 
Herudover er der foretaget en omfattende registrering af personer på grundlag af 
undersøgelser til brug for sikkerhedsgodkendelser hos visse offentlige myndig- 
heder. Disse registreringer går under betegnelsen ”ikke belastende” eller ”ikke 
belastede” registreringer.” 

PET's register bestod indtil 1990 af såkaldte tromler, hvorpå der var ophængt 
strimler med navne i alfabetisk rækkefølge. Tromlesystemet blev indført efter 
svensk forbillede. Systemet muliggjorde, at oplysninger om alle registrerede per- 
soner kunne samles på ét sted, hvorfor det var muligt at foretage hurtige søg- 
ninger i forbindelse med personundersøgelser. En medarbejder i PET kunne 
således på baggrund af navneoplysninger fastslå, om en person var registreret 
på tromlen. Tromlen var dog ikke kun et personregister. Der var også strimler 
med forskellige former for krydshenvisninger til partier, organisationer, firmaer, 
mv. Antallet af tromlestrimler var derfor ikke lig med antallet af registrerede 
personer. 


10 PET, Redegørelse, s. 7. 
1 … Det fremgår af PET's akter, særlig fra Revisionsafdelingen, at man i forbindelse med årsopgørelser 
ofte har anvendt udtrykket ”belastede registreringer”. 

PET's register bestod indtil 1990 af tromler, hvorpå der var ophængt strimler med navne i alfabetisk 
rækkefølge. I 1990 blev registraturen overført til EDB (PET'S arkiv). 


En person kunne enten være registreret på en emnesag eller en personsag. Ek- 
sempelvis kunne en person være registreret på en emnesag vedrørende spionage 
på grund af en enkelt belastende oplysning. Hvis der efterfølgende indløb andre 
registreringsværdige oplysninger, kunne personen omregistreres med et B-num- 
mer, der henviste til en nyoprettet personsag i PET's arkiv. På et ikke nærmere 
kendt tidspunkt efter 1970 blev det almindeligt, at PET overgik til at registrere 
personer med et B-nummer fra første registreringsværdige oplysning. 

PET førte også lister med fortløbende B-numre, således at man alene ud fra 
B-nummeret kunne finde frem til den pågældende persons navn. På B-num- 
merlisterne anførtes tillige makuleringsdatoer i forbindelse med den løbende 
revision af tromlen. B-nummerlisterne kan opfattes som en slags hukommelse 
over, hvem der har været registreret i PET's arkiv, og hvornår de pågældende 
personers registreringer er blevet makuleret. 

Makuleringer foregik på følgende måde: Var der tale om en registrering på 
en emnesag, anførte man en makuleringspåtegning ud for den pågældende 
person på emnesagen. Efterfølgende destruerede man tromlestrimlen. Drejede 
det sig om personsager i PET's arkiv, blev disse fremtaget og makuleret. 'Trom- 
lestrimlerne blev efterfølgende optalt til brug for de årlige revisionsrapporter 
og derpå makuleret. I samme forbindelse anførtes makuleringspåtegninger på 
B-nummerlisterne. Rækkefølgen af de forskellige trin i revisionen (sagsmakule- 

ring, nedtagning og makulering af strimler samt ajourføring af B-nummerlister) 
har dog ikke været den samme i hele perioden. 

Praksis, som ifølge PET var godkendt af skiftende justitsministre, var, at man 
anså en person for registreret, såfremt den pågældendes navn var anført på en 
tromlestrimmel, der var ophængt på tromlen.” Hvis PET på vegne af en af fore- 
spørgende myndighed, der skulle foretage en sikkerhedsgodkendelse, undersøg- 
te, om en person var registreret med belastende oplysninger, og såfremt dennes 
navn ikke fandtes på tromlen, blev det meddelt, at der ikke forelå ufordelagtige 
oplysninger om vedkommende. Den sikkerhedsundersøgte person ville efterføl- 
gende blive registreret på tromlen i PET som en sikkerhedsundersøgt person, 
om hvem der ikke forelå belastende oplysninger. Af samme grund skelnede man 
i årsopgørelserne fra Afdeling A mellem registreringer og nyregistreringer. Sidst- 
nævnte kategori talte de i årets løb tilkomne registreringer af personer, om hvem 
der forelå belastende oplysninger (og dermed ikke sikkerhedsundersøgte per- 
soner generelt). Førstnævnte kategori inkluderede derimod alle registreringer 
på tromlen. Nyregistreringer blev fra omkring 1971 forelagt Wamberg-udvalget, 
som også tog stikprøver af registreringer. 

Det blev ikke anset for en registrering, hvis en person blot var nævnt i en rap- 
port eller i et avisudklip opbevaret i en aktpakke i PET's arkiv. Registrering skete 
kun på tromlen. Personoplysninger kunne også opbevares i de såkaldte arbejds- 
kartoteker, der, som navnet angiver, er de arbejdsnotater, herunder noteringer af 
navne, som en PET-medarbejder typisk fører i sit daglige arbejde. Arbejdskar- 
toteker fandtes både i regionsafdelingerne og i Centralafdelingen. Først i 1985 
godkendtes retningslinjerne for PET's brug af arbejdskartoteker. Dertil kom, at 
PET kunne inddække (dvs. tilføje eller lægge) navnelister på eksisterende em- 
nesager, uden at disse blev anset for egentlige registreringer. Navnelister måtte 
ifølge en tolkning foretaget af Kommissionsdomstolen af 13. juli 1977 ikke være 
systematiserede, eksempelvis alfabetisk. 


PET's struktur 1968-1989 
Der vil i beskrivelsen ofte blive henvist til en række organisatoriske forhold og 


udtryk såsom Centralafdelingen, regionerne, Afdeling A, Afdeling 1, Revisionsaf- 
delingen, og kontaktmandsordningen. Der skal derfor indledningsvist redegøres 


12. PET, emnesag: ”Notat om Politiets Efterretningstjenestes registreringspraksis”, 16. januar 1978. 

for PET's opbygning, både regionalt og centralt, da forholdet har betydning for 
forståelsen af registreringsproblematikken. 

PET har oplevet en markant stigning i dets normativ siden oprettelsen i 1950- 
51. Det fremgår af en rapport fra 1957, at PET (samt Københavns Politis Efterret- 
ningsafdeling), havde 124 fastansatte medarbejdere fordelt mellem jurister, kon- 
torpersonale og politifolk.” Pr. 1. januar 1969 var der 163 ansatte. I 1979 lå tallet 
på ca. 200,5 i 1988 på 326," i 1998 på ca. 370.” Dette tal er fordoblet i det seneste 
tiår. De ansatte har været fordelt mellem politikredsene og regionerne i provin- 
sen og Centralafdelingen (PET's hovedkontor) i København. Centralafdelingen 
har i takt med det stigende normativ og medfølgende bevillinger, og med foran- 
dringerne i tjenestens prioriteringer, trusselsbillede og opgaver løbende justeret 
den organisatoriske opbygning.” 

I perioden umiddelbart efter regeringserklæringen var PET inddelt i fem af- 
delinger (A-E), der fungerede som henholdsvis sekretariat, sikkerhedsafdeling, 
indhentningsafdeling, bearbejdningsafdeling og observationstjeneste.” Nye af- 
delinger kom til efterfølgende, men en reform af tjenesten ultimo 1984 bragte 
antallet af afdelinger ned på fire. Vigtig i forhold til registreringsproblematikken 
er Afdeling A (sekretariat), der i 1984 fik betegnelsen Afdeling 1. Afdelingen tog 
sig af journalisering og klassificering af sager, registratur, arkiv og revision, og 
gik ofte under navnet Revisionsafdelingen, en betegnelse, der ses anvendt ne- 
denfor. Også betegnelsen revisionsholdet ses ofte benyttet i PET's materiale om 
den gruppe af medarbejdere, der forestod den løbende revision og makulation 
af PET's akter. 


13. JM, ujournaliseret: ”Redegørelse for PET-udvalgets undersøgelser og overvejelser”; Udateret rap- 
port formentlig fra 1957. 

14. Kommissionens arkiv: Udskrift fra database vedr. nuværende og tidligere ansatte i PET, vedhæftet 
brev fra PET til Kommissionen, 14. april 2008. 

15. PET, administrativ sag: Brev af 16. maj 1979 fra PET til Rigspolitichefens afdeling B. Tal kun for 
Centralafdelingen. 

16 Ibid., administrativ sag: Årsberetning 1987 for Politiets Efterretningstjeneste. Opgørelsen er pr. 
31. december 1987. 

17 PET, Redegørelse, s. 10. 

18 En grundigere beskrivelse af disse forandringer er foretaget i Kommissionens beretning, bind 1. 

19 PET, ujournaliseret sag: ”Dagsbefaling nr. 91% 13. december 1968, gældende fra 1. januar 1969. 

DANMARKS INDDELING 
I REGIONER 


og fræglensgrænser 


— Civrilf or verile ÅÅ Bærrene sammenfaldende Slstrikie- 


rer Civilfersvarete dintriktsgrnesee mellem Sterksbenhavn sg Sjællandske 


CE-dlatrikr 
— —— —— lirress regisnsgrænse mellem rugins V og region VI 


z 


Der er ikke truffet beslutning om, hvorvidt det sivile buredskab 


i den estlign landsdel skal baseres på en reglossordsing, 


opdeling i 


S regionso, 


LÅ 


Kort over militærets og civilforsvarets regioner fra begyndelsen af 1960erne. PET 


1969 fulgte i det store hele denne skitse. Dokumentet er fundet i Justitsministeriets Arkiv. 

En af de mest betydningsfulde organisationsændringer skete året efter regerings- 
erklæringens udsendelse, i 1969, hvor det blev besluttet at stationere et antal kri- 
minaltjenestemænd hos regionspolitimestrene i politiregionerne.” 

PET's nye opdeling på regioner svarede nogenlunde til civilforsvarets og mi- 
litærets distrikter. Når Region VI ikke omtales i forbindelse med ændringen, 
skyldes det, at politikredsene 1-8 i det storkøbenhavnske område hørte under 
Centralafdelingen. Oprettelsen af efterretningsafdelinger på regionsplan betød 
en ny måde til at samordne og føre tilsyn med efterretningsarbejdet i de 72 poli- 
tikredse. Det blev herigennem muligt at oprette stillinger, hvis jobområde alene 
var efterretningsarbejde og ikke almindeligt kriminalpolitiarbejde. Det havde 
tidligere været et problem, at stationslederne i de enkelte kredse inddrog det 
udtagne efterretningspersonale i det daglige kriminalpolitiarbejde — ”til skade 
for de efterforskningsmæssige opgaver”, som der står at læse i en PET-rapport 
fra den 6. januar 1969.” Den nye ordning havde tillige den fordel, at man fra 
centralt hold ikke længere skulle have den samme tætte og tidskrævende forbin- 
delse (kontaktmandsordning) til samtlige politikredse, idet regionskontorerne 
overtog nogle af disse forpligtelser.” 

Den nye regionsordning var dog ikke ensbetydende med, at politikredsene 
mistede deres betydning. Det var fortsat nødvendigt for Centralafdelingen at 
have kontakt til politikredsene, der kunne videreformidle oplysninger fra det al- 
mindelige politi, som kunne være af efterretningsmæssig værdi og måske føre til 
registrering, notering i arbejdskartoteker eller ligefrem foranledige en overvåg- 
ning. Kontaktmandsordningen var oprindeligt blevet indført i 1952. I forbindelse 
med oprettelsen af regionskontorerne i 1969 og politikredssammenlægningen i 
1973 blev antallet af kontaktmænd nedbragt markant, og pr. 31. oktober 1984 var 
antallet af kontaktmænd i politikredsene opgjort til 39.” Det nævnes som et pro- 
blem i midten af 1980'erne, at kontaktmændene i samtlige politikredse langsomt 
var blevet inddraget i andre arbejdsopgaver, således at ingen længere reelt var 
fuldtidsbeskæftiget med efterretningsarbejde. Det blev påpeget som en svaghed 


20 PET, administrativ sag: Rigspolitichefen, ”Kundgørelse B nr. 23”, 23. juli 1969, underskrevet Heide- 
Jørgensen/Arne Nielsen. 

21  Ibid., administrativ sag: ”Vedr.: Interne betragtninger i forbindelse med en omlægning af efterret- 
ningsarbejdet i politikredsene til en regionsordning”, notat af 6. januar 1969, udarbejdet af krimi- 
nalkommissær Hans Christensen. 

22. Ibid., administrativ sag: ”Kriminalkommissær Hans Christensens beretning til regionsafdelings- 
mødet den 17.-18. oktober 1972 på hotel Hvide Hus i Maribo”. 

23  Ibid., Region III : ”Beretning vedrørende kontaktmandsordningen”, 31. oktober 1984. 

ved systemet, at kontaktmanden på grund af andre opgaver havde stadig større 
vanskeligheder ved at sikre, at oplysninger, der var relevante for PET, også blev 
kanaliseret videre til tjenesten. Det blev således konstateret ved besøg i politi- 
kredsene, at der lå informationer af efterretningsmæssig værdi, der ikke var ble- 
vet indberettet. Omvendt konstateredes det også, at Centralafdelingen glemte at 
informere politikredsene. Kontaktmændenes rolle var langsomt blevet reduce- 
ret til stort set kun at beskæftige sig med baggrundsundersøgelser i forbindelse 
med personsikkerhedsgodkendelsessager. Der blev derfor ultimo 1984 drøftet en 
række tiltag med henblik på at forbedre kvaliteten af efterretningsarbejdet, bl.a. 
at gøre stationslederne i kriminalpolitiet direkte ansvarlige for efterretningsar- 
bejdet i politikredsene.”” 

Som det fremgår af Kommissionens beretning, udviklede regionerne sig 
forskelligt: Nogle regioner blev mere operativt orienterede og iværksatte over- 
vågningsoperationer i samarbejde med eksterne samarbejdspartnere. Andre re- 
gioner arbejdede mere traditionelt med fokus på notering og systematisering 
af oplysninger indhentet fortrinsvis fra åbne kilder. Region IV (Fynsområdet) 
og Region II (Århusområdet) er eksempler på regioner, der vægtede det opera- 
tive aspekt højt.” I Region I (Nordjylland) arbejdede man mere traditionelt med 
indsamling fra åbne kilder, gerne aviser, og kun i mindre omfang med lukkede 
kilder. I Region III (Haderslev), som var en grænseregion, var samarbejdet med 
nordtyske myndigheder højt prioriteret. Derudover kan nævnes Region V (Sla- 
gelse) og VII (Bornholm). I årene efter regeringserklæringen blev det kutyme, 
at lederne af regionsafdelingerne mødtes med centralledelsen for at diskutere og 
evaluere samarbejdet og orientere om igangværende operationer. 

At regionsafdelingerne udviklede sig forskelligt skyldes i et vist omfang den 
måde, hvorpå de blev modtaget af den lokale stationsleder. Nogle steder udvik- 
lede der sig et frugtbart samarbejde med det øvrige kriminalpoliti, hvilket gjorde 
visse typer af operationer, der krævede supplerende mandskab og materiel, let- 
tere at gennemføre. Andre steder accepterede stationslederne kun nødtvungent 
at give husly til PET.” Det var derfor magtpåliggende for PET at give regions- 
kontorerne de bedst mulige arbejdsvilkår fra begyndelsen og dermed også uaf- 


24 Ibid. 

25. Udvidelsen af aflytningskapaciteten i regionsafdelingen i Odense til at omfatte hele Danmark vest 
for Storebælt har givet også bidraget til det mere operative fokus. 

26 PET, administrativ sag: ”Kriminalkommissær Hans Christensens beretning til mødet på hotel Hill- 
top i Skive den 26. og 27. oktober 1971”. 

Billedet viser Danmarks politikredsinddeling efter 1973, hvor antallet af politikredse reduceredes fra 72 


til 54. Kilde: Politikommissionen, Betænkning om politiets struktur (Statens Information, 2002, s. 29). 

hængighed i forhold til stationslederen. Afdelingerne fik eget kontormateriel og 
egne stempler for at markere selvstændigheden i forhold til kriminalpolitiet på 
stationen. Det blev ligeledes betonet fra centralt hold, at regionsafdelingerne kun 
havde én chef, nemlig chefen for Politiets Efterretningstjeneste.7 I praksis var 
regionskontorerne dog stadig afhængige af et godt forhold til stationslederne og 
det lokale kriminalpoliti. En anden årsag til, at regionsafdelingerne udviklede sig 
forskelligt, var, at der var relativt få fuldtidsansatte efterforskere, hvorved regi- 
onsafdelingens profil i høj grad kom til at afspejle den enkelte PET-medarbejders 
temperament. Nogle medarbejdere var til det mere opsøgende og kontaktska- 
bende arbejde, andre foretrak skrivebordsarbejde samt indsamling og systemati- 
sering af oplysninger fra fortrinsvis åbne kilder. 

Som nævnt i forrige afsnit fandt registrering alene sted i Centralafdelingens 
Afdeling A (senere Afdeling 1) på basis af indberetninger tilsendt denne fra re- 
gionsafdelingerne. Regionens arkiv bestod af genparter og kom dermed til at 
fungere som et spejl af Centralafdelingens arkiv. Oprettelsen af regionerne med- 
førte, at man flyttede og samlede genparter af registreringer og underliggende 
sager fra politikredsene til regionsbyerne. I foråret 1969 foretog man en revision, 
som pr. 1. marts havde nedbragt de registrerede i politikredsene i provinsen til 
4.991 personer, og det følgende år kom tallet i de nye regioner under 2.500 per- 
soner. Der var her tale om egentlig belastende registreringer. I disse tal indgik 
altså ikke de registrerede personundersøgelser (baggrundsundersøgelser), som 
i første halvår af 1969 androg 11.717 personer på landsplan. Af disse var de 9.214 
undersøgelser foretaget for Forsvaret.” Regionernes kartotek har altså sædvan- 
ligvis rummet navnehenvisninger på personundersøgelser i et tal, som ret bety- 
deligt oversteg antallet af belastende registreringer. 

I begyndelsen blev oplysningerne dog opbevaret på forskellige måder i politi- 
kredsene, hvilket blev et tilbagevendende punkt på dagsordenen på møder med 
Centralafdelingen. En rapport fra 1970 forklarer, at der var for store forskelle på 
”registreringsmetoderne” i kredsene i de enkelte regioner.” Et væsentligt arbejde 
forestod således med at standardisere kartotekskort, tekststempler, anføringsmå- 


27 Ibid. 

28 PET, administrativ sag: ”Vedr. regionsafdelingernes registreringer” 17. maj 1970. Politikredsene i 
hovedstaden (1-8) var ikke medregnet i denne opgørelse, da de som angivet administrativt hørte 
under Centralafdelingen. 

29  Ibid., administrativ sag: ”Betragtninger vedrørende regionernes afgivne beretninger den 3. februar 
1970”. 

der mv.” Det blev også kutyme, at regionerne i en årlig rapport redegjorde for 
den politiske situation i området og for de væsentligste overvågningsoperatio- 
ner, der var løbet af stablen i det forgangne år. Senere kom et andet stridspunkt 
på dagsordenen, nemlig regionernes opfattelse af, at Centralafdelingen ikke i til- 
strækkelig grad orienterede med hensyn til, hvordan registreringsreglerne skulle 
tolkes. Der var i en periode i 80'erne tillige den opfattelse i Region I og IV, at man 
ikke fik tilbagemeldinger fra centralt hold med hensyn til, om de personer, som 
regionen mente skulle registreres, nu også blev det. Afdelingen besluttede derfor 
i protest at registrere på egen hånd. Denne oplysning skal dog tages med et gran 
salt, idet registrering kun kunne foregå på tromlen i Centralafdelingen, mens en 
kopi af de relevante akter skulle forefindes i regionen.” 


30  Ibid., administrativ sag: ”Sagen vedrørende forslag til ensartet registrerings- og arkiveringssystem i 
regionsafdelingerne”, 21. oktober 1970. 
31. Se kapitel 14. 

1. REGERINGSERKLÆRINGEN AF 
30. SEPTEMBER 1968 


De principielle hensyn: Retssikkerhed og statens sikkerhed 


Under den kolde krig tog skiftende regeringer gerne to principielle hensyn ved- 
rørende PET's virke: På den ene side skulle PET fungere som en effektiv sikker- 
hedstjeneste, hvilket indebar, at tjenesten beskæftigede sig med visse former for 
lovlig politisk virksomhed, der erfaringsmæssigt kunne dække over eller kunne 
frygtes at udvikle sig til ulovlige aktiviteter. På den anden side måtte man ud 
fra en retssikkerhedsmæssig og demokratisk betragtning sikre, at den politiske 
registrering ikke blev mere omfattende end nødvendigt. 

I efterkrigstidens offentlige debat udtryktes ofte den opfattelse, at danske 
statsborgeres deltagelse i lovlige politiske aktiviteter, eksempelvis som medlem- 
mer af et parti, der var godkendt som opstillingsberettiget af Indenrigsministe- 
riet, eller som deltagere i en lovlig demonstration, ikke måtte føre til registrering 
i politiets efterretningstjeneste. I 1960'erne skærpedes kritikken af PET's regi- 
streringer, der i 1964 skønsmæssigt blev anslået til at omfatte ca. 250-300.000 
registreringer. Antallet af danske statsborgere, der var registreret alene på grund 
af et bestemt politisk tilhørsforhold, lå dog snarere i omegnen af de 40.000.” 
Til sammenligning havde DKP og SF på dette tidspunkt henholdsvis 8.000 og 


32. Oplysningen om tallet 250-300.000 for 1964 er givet på et møde i Wamberg-udvalget den 4. februar 
1966. Jf. Kommissionens beretning, bind 2. Dette tal skal dog tages med det væsentlige forbehold, at 
der i de nedfældede oplysninger om registreringer ofte ikke gøres opmærksom på, hvorvidt der er 
tale om antallet af strimmeloplysninger på tromlen eller antallet af registrerede personer, ligesom 
der ikke skelnes mellem registreringer vedrørende politiske forhold eller sikkerhedsundersøgelser. 
Denne problematik er behandlet udførligt nedenfor. 

3.000 medlemmer. Bekymringen gik blandt andet på, at de mange registreringer 
kunne få befolkningen til at afholde sig fra at være politisk aktiv. Set i forhold til 
den samlede danske befolkning var der da også tale om et ikke ubetydeligt antal 
registreringer, og sammenlignet med den stadig ringere tilslutning til DKP, der 
ikke blev repræsenteret i Folketinget i 1960, og de relativt få medlemmer, som SF 
og VS (fra 1967) havde, var der tale om en omfattende informationsophobning 
i tjenesten. Opfattelsen af, at PET var gået for vidt i sine registreringer, deltes af 
politikere på Christiansborg på tværs af partiskel.> 

Skiftende regeringer har afvejet de i befolkningen og på Christiansborg ud- 
trykte bekymringer mod det hensyn, som man har ment at måtte tage til statens 
sikkerhed. Dette modhensyn har ført til situationer, hvor regeringen på grund 
af de kritiske røster i det politiske bagland og offentligt pres har tilkendegivet ét, 
men foretaget sig noget andet (fordi statens og dermed danske sikkerhedsinte- 
resser ifølge de ansvarlige ministre stod på spil). 

Situationen på efterretningsområdet under den kolde krig kan sammenlig- 
nes med et andet eksempel fra sikkerhedspolitikken, hvor regeringen var af den 
opfattelse, at situationen krævede en handlemåde, der ikke ville blive mødt med 
forståelse: I 1957 accepterede den danske regering stiltiende, at USA stationerede 
atomvåben på Grønland. Aftalen, som stred imod regeringens officielle udtalel- 
ser, blev således holdt skjult for den kritiske offentlighed. Selv om der er tale 
om to for så vidt helt forskellige spørgsmål og situationer, vidner håndteringen 
af efterretningsspørgsmål og stationeringen af kernevåben på Grønland om so- 
cialdemokratiske og borgerlige regeringers politik under den kolde krig: Den in- 
debar, at man ikke informerede om sikkerhedspolitiske dispositioner, som ansås 
for nødvendige, men som var upopulære i dele af befolkningen og i det politiske 
bagland. 

Som det vil fremgå af dette bind, har PET i perioder handlet i modstrid med 
en i offentligheden udbredt forventning om, hvilke kriterier der kunne lægges 
til grund for en personregistrering. Ses PET's registreringspraksis imidlertid i 
forhold til de instrukser, ordrer og tilkendegivelser, skriftlige eller mundtlige, 
som tjenesten har modtaget fra Justitsministeriet, den ansvarlige minister og re- 


33 At der var skepsis både i partiet Venstre og i Det Radikale Venstre fremgår af Kommissionens be- 
retning, bind 2, og af nedenstående analyse. 

34. HenrikS. Nissen, Landet blev til by. Gyldendal og Politikens danmarkshistorie, bind 14 (København, 
2004), S. 256-257. Se i øvrigt DUPI, Grønland under den kolde krig. Dansk og amerikansk sikkerheds- 
politik 1945-1968 (København, 1997), s. 277-302. 

geringen, stiller situationen sig anderledes. Det er Kommissionens indtryk, at 
PET har lagt vægt på at handle inden for de rammer, som Justitsministeriet eller 
regeringen har afstukket skriftligt eller mundtligt. 

Skiftende regeringerne har ikke fundet det hensigtsmæssigt at forklare of- 
fentligheden og Folketinget om de vanskeligheder, som var forbundet med en 
for omfattende indskrænkning i efterretningstjenesternes virke. Koldkrigskli- 
maet, partipolitiske hensyn og hensynet til statens sikkerhed har spillet en alt- 
overskyggende rolle for sådanne beslutninger. I forhold til Folketinget har det 
givet haft indflydelse, at regeringen ikke agtede at dele informationer om sik- 
kerhedspolitikken, herunder PET's registreringspraksis, med venstrefløjspartier, 
som nok var lovlige, men som den ikke i alle henseender anså for nationalt på- 
lidelige. Regeringen fandt det mere hensigtsmæssigt, at man i forhold til PET's 
registreringer på det politiske område indførte begrænsninger, som udadtil gav 
indtryk af at være mere omfattende, end de i virkeligheden var. Et kort historisk 
rids kan illustrere denne pointe: Et cirkulære fra 1947, som blev til i et politisk 
klima præget af en offentlig debat om de politiske kartoteker, begrænsede PET's 
muligheder for registrering af lovlig politisk virksomhed.> Det kan imidlertid 
dokumenteres, at Ministeriet Hedtoft kort efter den såkaldte ”påskekrise” i 1948 
sanktionerede, at PET på trods af 1947-cirkulæret kunne registrere kommuni- 
ster.” Tilladelsen til at registrere kommunister blev meddelt PET skriftligt den 
4. maj 1948.” Regeringen ophævede dermed reelt bestemmelsen fra 1947 vedrø- 
rende registrering af lovlig politisk virksomhed. I januar 1952 modtog PET en 
ny instruks, som ophævede cirkulæret fra 1947, og dermed kodificeredes den 
praksis, at man siden 1948 havde registreret danske kommunister. Justitsminister 
Hans Hækkerups efterfølgende instruks fra 1953 strammede igen reglerne for 
registrering, som nu kun gjaldt ”det absolut påkrævede”. Stramningen skal givet 
ses i lyset af den genopblussede ”kartoteksdebat”. En liste fra 1957 viser imid- 


35. Justitsministeriets cirkulære af 31. maj 1947 understreger, at politiets efterretningsvirksomhed har 
til formål at afværge anslag mod statens sikkerhed og den indre orden, og at politiet derfor skulle 
indhente oplysninger om bl.a. spionage, sabotage og femtekolonne-virksomhed. Det understreges 
også, at registreringen af de indsamlede oplysninger ”må ikke finde sted alene på grundlag af en 
persons lovlige politiske virksomhed”, og hvis der fandtes ”sådanne kartoteker eller lignende”, skulle 
de tilintetgøres. Jf. Kommissionens beretning, bind 6. 

36  ”Påskekrisen” kaldes den stemning af usikkerhed, der opstod i regering og Forsvar efter den kom- 
munistiske magtovertagelse i Tjekkoslovakiet. Se Kommissionens beretning, bind 5 og 6. 

37 JM, Departementschefens pengeskab: Dokument dateret 4. maj 1948. Se i øvrigt Kommissionens 
beretning, bind 6. 

lertid, at PET havde genoptaget registreringen. Det var som nævnt andetsteds 
i Kommissionens beretning kommunistregistreringen, der udgjorde kernen i 
PET's arbejde, også efter 1953. Regeringserklæringen af 30. september 1968 kan 
ikke forstås uafhængigt af denne politiske og historiske erfaring på efterretnings- 
området, hvorefter justitsministeren ændrede praksis uden at orientere hverken 
Folketing eller offentlighed. 

Det synes at have ligget Justitsministeriets afgående departementschef i 1968, 
Vilhelm Boas, på sinde, at regeringserklæringen ikke måtte blive en hindring 
for PET's fremtidige virke. Boas, der havde været i Justitsministeriet siden 1925, 
var også departementschef i den periode i begyndelsen af 1950'erne, hvor der 
var en klar diskrepans mellem de omfattende registreringer, som PET foretog, 
og justitsministerens kortfattede tilkendegivelser i Folketinget om, at PET kun 
foretog de absolut påkrævede registreringer.” Det er således næppe en tilfældig- 
hed, at ordlyden i regeringserklæringen fra 1968 svarer til 1947-cirkulæret, som 
ligeledes var resultatet af en offentlig debat om de politiske kartoteker. 

Regeringserklæringen af 30. september 1968 udtrykte, at såfremt en dansk 
statsborger måtte være registreret alene på grundlag af lovlig politisk virksom- 
hed, skulle registreringen slettes, og vedkommendes personsag makuleres. Er- 
klæringen balancerede i forlængelse af tidligere debatter mellem de helt grund- 
læggende sikkerhedsmæssige og retssikkerhedsmæssige hensyn, som regeringen 
måtte tage, men endte med at betone borgerens ret til politisk frit at kunne ud- 
folde sig: 


”Regeringen har i dag besluttet, at registrering af danske statsborgere ikke længere 
må finde sted alene på grundlag af lovlig politisk virksomhed. 

At sådanne registreringer hidtil har fundet sted har ofte givet anledning til debat 
både under den nuværende og tidligere regering. 

Det beror naturligvis på et skøn, om registreringer af denne art er nødvendige. De 
sikkerhedsmæssige hensyn står her over for hensynet til, at den enkelte borger frit 
kan udfolde sig. 

Principielt må det erkendes, at en virksomhed, der holder sig inden for de græn- 
ser, der er afstukket ved lovgivningen, ikke bør give anledning til registrering hos 
politiet. Efter at have afvejet disse modstående hensyn har regeringen fundet det 
forsvarligt efter omstændighederne at opgive registrering alene på grundlag af lov- 
lig politisk virksomhed. 


38 Se Kommissionens beretning, bind 6. 
39 Vilhelm Boas begyndte sin karriere i Justitsministeriet i 1925, blev kontorchef i 1939 og departe- 
mentschef i 1950. Han afløstes af Niels Madsen i efteråret 1968. 

Såfremt der fra tidligere måtte være registrerede oplysninger af denne art vil de 
blive tilintetgjort” 


Justitsministeriets måde at håndtere registreringsspørgsmålet på i perioden 
1947-1953 må nødvendigvis indgå i analysen af denne tekst. Begrænsningerne i 
PET's muligheder for at registrere var ud fra denne historiske og politiske erfa- 
ring ikke nødvendigvis så markante, som man i offentligheden kan have opfat- 
tet dem. Regeringserklæringen af 1968, der blev tilføjet som punkt 7 til 1953-in- 
struksen, vendte således tilbage til udgangspunktet fra 1947, idet den udtrykte, 
at ”….registrering af danske statsborgere må ikke finde sted alene på grundlag af 
lovlig politisk virksomhed? 

Et notat udarbejdet i Justitsministeriet den 14. september 1968, dvs. to uger 
inden regeringserklæringens vedtagelse, forklarede nærmere, hvordan denne 
tilføjelse til instruksen skulle fortolkes. Den i notatet af 14. september 1968 an- 
førte tolkning af regeringserklæringen er ikke sammenlignelig med indholdet af 
Justitsministeriets meddelelse af 4. maj 1948 vedrørende 1947-cirkulæret; men 
hensigten med begge dokumenter var den samme: At sikre, at PET fortsat kunne 
foretage og opretholde de nødvendige registreringer. Før en grundigere analyse 
af notatet af 14. september 1968 foretages, skal der redegøres for, hvilken hold- 
ning de politiske partier havde til regeringserklæringen. 


Den politiske uenighed i VKR 


I perioden fra Wamberg-udvalgets oprettelse i 1964 og frem til regeringserklæ- 
ringens vedtagelse i 1968 havde efterretningstjenesten været trængt i defensiven 
politisk, idet der både i offentligheden og blandt politikere på Christiansborg 
udtryktes kritik af, at PET registrerede danske statsborgere i for stort et omfang. 
Og som nævnt andetsteds i Kommissionens beretning havde en regeringserklæ- 
ring også været drøftet i Krags regeringstid.” Presset på efterretningstjenesterne 
havde i 1965-67 tillige ført til en omfattende makulering af sager i PET's arkiv. 
Ifølge en notits udformet af PET den 28. februar 1966 havde revisionen i det for- 
løbne halvår resulteret i makulation af 56.413 registreringer.” Flere aviser kritise- 
rede PET, og ikke overraskende førte kommunistpartiets avis Land og Folk kam- 


40. Afskrift af regeringserklæringen af 30. september 1968, PET, emnesag. 
mM Jf. Kommissionens beretning, bind 2. 
42. PET, ujournaliseret sag: ”Vedr. revision”, notits, 28. februar 1966. 

pagner imod registreringerne”, ligesom VS i 1968 barslede med et lovforslag, 
der skulle forbyde registrering af politisk tilhørsforhold i efterretningstjenesten. 
Ønsket om en begrænsning i registreringerne havde også vundet genhør hos 
borgerlige politikere. Kræfter i Det Radikale Venstre opfattede registreringerne 
af lovlig politisk virksomhed som et demokratisk og retssikkerhedsmæssigt pro- 
blem. Også i Venstre var der uenighed. Dertil kom, at Socialdemokratiet, efter 
partiet kom i opposition i 1968, benyttede spørgsmålet til at lægge politisk pres 
på den nye borgerlige regering. Socialdemokraterne var bevidste om, at de bor- 
gerlige partier var uenige i registreringsspørgsmålet. 

Uenigheden i VKR om efterretningstjenesterne kom frem allerede under re- 
geringsforhandlingerne i januar 1968. Det Radikale Venstre fremlagde ved den 
lejlighed et forslag om at begrænse PET's registreringer. Hilmar Baunsgaards no- 
tater fra forhandlingerne viser, at man under dagsordenspunktet ”De politiske 
kartoteker” diskuterede ”et forslag til sikring af privatlivets fred”. Det fremgår 
af referatet af regeringsforhandlingerne den 29. og 30. januar 1968, at man blev 
enige om at udskyde spørgsmålet, idet ”justitsministeren snarest muligt skal un- 
dersøge og afgive til regeringen en redegørelse for administrationen af lovgiv- 
ningen vedrørende hemmelige kartoteker med henblik på at indarbejde bestem- 
melser vedrørende de politiske kartoteker i en i øvrigt videregående lovgivning 
om sikring af privatlivets fred” 


43 Se ”Efterretningsfolk som foto-amatører”, 10. august 1966; ”Rektor skulle stikke sine lærerstude- 
rende”, 22. marts 1968; ”De hemmelige kartoteker vil fortsat eksistere”, 10. oktober 1968, Land og 
Folk. 

44. RA, privatarkiver: Hilmar Baunsgaard, arkiv nr. 8064, pakke nr. 61: Håndskrevet notits fra januar 
1968. Om Baunsgaard og regeringsforhandlingerne i øvrigt se Henning Nielsen, Hilmar Baunsga- 
ard. Statsminister med tv-tække (Syddansk Universitetsforlag, 2005), s. 133-138. 

45. RA, privatarkiver: Hilmar Baunsgaard, arkiv nr. 8064, pakke nr. 60: "Referat af forhandlingerne på 
møderne mandag den 29. og tirsdag den 30. januar 1968 indtil kl. 147. Oplysningen i Baunsgaards 
notat bekræftes ligeledes af referatet fra Det Konservative Folkepartis gruppemøde den 30. januar 
1968: ”Der enedes om, at den nye Justitsminister skulle foretage en undersøgelse af, hvordan de 
hemmelige kartoteker blev administreret, så regeringen fik besked om, hvad der foregik på dette 
område”. Referatet findes i RA, Privatinstitutioner, Det Konservative Folkeparti, B1.20, arkiv nr. 
11.002, pk. 20. Af et brev fra et medlem af den radikale folketingsgruppe til Baunsgaard fra 8. januar 
1969 fremgår det, at folketingsgruppen i forbindelse med regeringsforhandlingerne året før havde 
udarbejdet en ”ønskeseddel” med partiets mærkesager og ønsker til et kommende regeringssamar- 
bejde. Gruppemedlemmet meddelte i den forbindelse at punkterne 1-5 ”er realiseret eller på vej til 
at blive det”. Punkt 5 vedrørte netop spørgsmålet om ”sikring af af privatslivets fred og borgernes 
demokratiske rettigheder”, RA, Offentlige arkiver, Statsministeriet, Ministerarkiver, Hilmar Bauns- 

Der synes derfor ikke at være vedtaget noget endeligt om PET's registrerin- 
ger under regeringsforhandlingerne. Kompromiset blev, at man lod ministeren 
undersøge sagens stilling, og at man efterfølgende diskuterede problemet internt 
i regeringen med henblik på at nå til enighed om en ny tekst. Dette kompromis 
er vigtigt at have for øje, når man efterfølgende vil søge at forstå regeringserklæ- 
ringen og det, som kaldes for dokumentets ophavssituation. 

Det er næppe korrekt at tage regeringserklæringen som et entydigt udtryk 
for, at regeringens tre partier var nået til enighed om et forbud mod registrerin- 
ger af lovlig politisk virksomhed. For Det Radikale Venstre kan den have marke- 
ret et reelt ønske om at begrænse PET's registreringer (kræfter i partiets bagland 
ønskede endda helt at afskaffe dem), mens Det Konservative Folkeparti snarere 
har opfattet erklæringen som en måde at sikre, at PET kunne opretholde de vig- 
tigste registreringer i PET's arkiv.” Det Konservative Folkeparti indtog positio- 
nen som det mest vestvendte danske NATO-parti, og en vidtgående skærpelse 
af registreringsreglerne blev beragtet som skadelig for NATO-samarbejdet. Vi 
ved kun lidt om Venstres holdning til registreringsspørgsmålet, dog lå partiet i 
visse generelle sikkerhedspolitiske spørgsmål tættere på Socialdemokratiets og 
Det Radikale Venstres politik.” I Venstres folketingsgruppe havde holdningerne 
til registreringsspørgsmålet og kontrollen med PET tidligere været delte. Dette 
fremgår af justitsminister K. Axel Nielsens optegnelser af 17. december 1964. 
En gennemgang af relevante akter i Venstres partiarkiv har ikke kunnet kaste 


gaard, journalsager nr. 70-1-730-1, Ib. nr. 5, brunt læg: regeringsforhandlinger jan. 1968, navn: Erik 
Hansen, saggruppe 72, journalnr. 2, årstal 69: Erik Hansen til Hilmar Baunsgaard, 8. januar 1969. 
Den amerikanske ambassade i København indberettede den 2. februar 1968 på baggrund af pres- 
seforlydender til det amerikanske udenrigsministerium, at den nye regering ”ville lade justitsmini- 
steren undersøge problemerne med de hemmelige kartoteker (om subversive elementer)”, National 
Archives, RG 59, Subject numeric files 1967-1969, pol den, box 2044, Amembassy Copenhagen til 
State Department, airgram 2. februar 1968. Den amerikanske interesse i spørgsmålet skal givet ses 
i sammenhæng med, at indskrænkning i PET's muligheder for at registrere danske statsborgere, 
eksempelvis på venstrefløjen, ud fra et amerikansk synspunkt kunne udgøre et sikkerhedsmæssigt 
problem, ikke mindst i forbindelse med behandlingen af visumansøgninger fra Danmark og sik- 
kerhedsundersøgelser vedrørende personer, der skulle have direkte adgang til forsvarsområder på 
Grønland. 

46 Se nedenstående analyse af Ninn-Hansens opfattelse og reaktion på regeringserklæringen. 

47. Rasmus Mariager, ”Den brede enigheds ophør. Om baggrunden for det sikkerhedspolitiske opbrud 
i begyndelsen af 1980'erne — og noget om socialdemokratisk exceptionalisme i dansk samtidshisto- 
rie”, Historisk Tidsskrift, 2, 2005, s. 581-83. 

48. Jf. Kommissionens beretning, bind 2. 

nærmere lys over, hvori denne uenighed bestod.” En sekundær kilde viser, at 
Venstres leder og udenrigsminister i VKR-regeringen, Poul Hartling, antagelig 
var imod en hver form for indskrænkning, også af formel karakter. En tidligere 
medarbejder i PET har oplyst, at Arne Nielsen fortalte ham, at Hartling indædt 
kæmpede for efterretningstjenestens sag: ”Arne Nielsen refererede, at udenrigs- 
minister Poul Hartling til det sidste kæmpede imod en ophævelse af registrerin- 
gen — 'det eneste mandfolk, der var til stede”? Udsagnet lader sig ikke verificere, 
men der foreligger flere vidnesbyrd om, at Hartling generelt udtrykte forståelse 
for efterretningsarbejdets betydning. På et møde i Asnæs om Venstres aktuelle 
politik i efteråret 1969 udtrykte udenrigsministeren sig i utvetydige vendinger 
om behovet for en effektiv efterretningstjeneste. Anledningen var den såkaldte 
Kejsergade-sag. Hartling ”gav i den forbindelse udtryk for at alle — også mod- 
standerne af efterretningstjenester, af NATO, af Danmarks politiske system osv. 
- bør have frihed til at udtrykke deres mening og til at arbejde på at få tingene 
ændret. At nægte mindretallet ytringsfrihed vil ikke være i overensstemmelse 
med demokratiet, sagde han. Men hvis nogen vil søge at sætte deres meninger 
igennem med ikke-demokratiske metoder, må vi værge os imod dem. Det har vi 
politiet til, og det bør ikke lægges til had for det. Det er også nødvendigt med en 
efterretningstjeneste, som er den mest defensive del af vort forsvar og på mange 
måder en fredsbevarende ting. Mange krigssituationer er kommet af, at man 
ikke vidste besked med, men mistroede hinanden”” 


49. RA, arkivnr. 11005: Venstres Folketingsgruppe: gruppemødereferater 1954-1971. 

50. Kommissionens Arkiv: 'Toft-Nielsen, ”Politiets Efterretningstjeneste”, Udateret skriftlig redegørelse 
til Kommissionen fra tidligere politiassessor i PET, sandsynligvis forfattet i efteråret 1998 eller 1999, 
indgået til Kommissionen ultimo 2000. 

51. ”Poul Hartling i Asnæs om Venstres politik”, Holbæk Amts Venstreblad, 21. november 1969, udklip 
i RA, privatarkiv 8134, Poul Hartling, kasse 2. 


Regeringserklæringen og PET's registreringer på det politiske område 1968-1989 


REGERINGSERKLÆRINGEN AF 30. SEPTEMBER 1968 


i s' ' 
i dk /// | dd 
Unge studenter demonstrerer foran Kejsergade 2, som rummede en af Forsvarets aflytningscentraler. 


Afsløringen fik politiske efterdønninger på Christiansborg. Billedet blev bragt i Land og Folk den 
24. oktober 1969 (Land og Folk/ABA). 


Regeringserklæringen af 30. september 1968 skal ses som et kompromis mellem 
kræfter, der ville begrænse, og kræfter, som ville bevare PET's muligheder for at 
registrere. Regeringen betonede udadtil borgernes ret til politisk frit at kunne 
udfolde sig, men accepterede indadtil, at PET fortsatte registreringerne hjem- 
let i en vidtgående tolkning af regeringserklæringen, herunder ordet ”alene”. At 
skiftende justitsministre har accepteret denne situation, fremgår af referaterne 
fra Wamberg-udvalget, hvis medlemmer gentagne gange i perioden 1968-1974 
påpegede over for ministeren, at der efter deres opfattelse var en diskrepans mel- 
lem det sagte og det gjorte i registreringsspørgsmålet. Justitsministre, det være 
sig fra K, V og S, fulgte imidlertid ikke Wamberg-udvalgets opfordringer om at 
ændre ved eller i det mindste oplyse offentligheden eller Folketinget om denne 
situation. Socialdemokratiet, der kom til magten igen i efteråret 1971, bakkede 
dermed op om den tidligere borgerlige regerings linje. 

Som det vil fremgå nedenfor, blev mange registreringer makuleret umiddel- 
bart efter regeringserklæringen. Dog fulgte det af det nævnte justitsministerielle 
notat, dateret den 14. september 1968, at hvis for eksempel et aktivt medlem af 

DKP (som jo var et lovligt parti) havde foretaget en rejse til et østland, kunne 
der være tilstrækkeligt grundlag til at foretage eller opretholde en registrering på 
tromlen og også videregive politiske oplysninger i sikkerhedsgodkendelsessager. 
Dette vigtige notat, hvis fem hovedpunkter præsenteres udførligt nedenfor, blev 
forelagt for Regeringens Sikkerhedsudvalg den 25. september 1968 og drøftet 
i Embedsmændenes Sikkerhedsudvalg den 22. oktober 1968.> På sidstnævnte 
møde gjorde både departementschef Niels Madsen og politiassessor Toft-Niel- 
sen, der agerede stedfortræder for PET-chef Arne Nielsen, opmærksom på, at 
notatet måtte opfattes som PET's ”retningslinjer” i registreringsspørgsmålet og 
tillige måtte ses som et udtryk for regeringens politik. Regeringen havde med an- 
dre ord accepteret en række undtagelsesbestemmelser, der skulle få indflydelse 
på PET's muligheder for at fastholde og foretage registreringer på det politiske 
område.5 

Havde regeringserklæringen af 30. september 1968 været udtryk for en fæl- 
les politisk forståelse og vilje til vidtgående begrænsning, var man næppe endt 
med at vedtage en regeringserklæring (som ikke er nogen veldefineret juridisk 
betegnelse) og en formulering, der lod sig tolke fordelagtigt for PET. 'Teksten 
i regeringserklæringen og i notatet af 14. september 1968 afspejlede et politisk 
kompromis mellem to synspunkter i VKR: Der blev tale om en begrænsning, 
men ikke en vidtgående begrænsning. 

I sammenligning med de begrænsninger, der indførtes i perioden 1965-67, 
kommer dette forhold tydeligt frem. Medio december 1964 begyndte Wamberg- 
udvalget at presse på for at indskrænke registreringerne. I første omgang blev det 
bestemt, at abonnenter på Land og Folk ikke længere måtte registreres, men at 
stillere for DKP fortsat kunne registreres.;+ I 1967 blev det besluttet, at personer, 
der kun var kendte som anmeldere for DKP, skulle udskilles til makulation.> Fi- 
gur 6 i nedenstående kapitel 6 viser, at der formodentlig makuleredes betydelig 
flere sager i 1965-1966 end i perioden umiddelbart efter regeringserklæringen af 
30. september 1968. 

Notatet af 14. september 1968 gav Justitsministeriets embedsmænd og PET 
mulighed for at disponere i forhold til, hvad de vurderede til at være i statens 


52. Notatet er optrykt som bilag 1 i appendiks. 

53. ESU: Referat af møde, 22. oktober 1968. Se i øvrigt nedenfor. 

54. PET, ujournaliseret sag: ”Forholdsordrer vedrørende registreringsproblemer og revision”, 14. de- 
cember 1964. Se i øvrigt Kommissionens beretning, bind 6. 

55. Ibid., ”Direktiv for registrering”, 3. marts 1967; ”Vedr.: Revisionen”, 26. januar 1967. 

sikkerhedsmæssige interesse, samtidig med at regeringen med udsendelsen af 
regeringserklæringen også tog hensyn til de bekymringer, som udtryktes i of- 
fentligheden, det politiske bagland og særlig Wamberg-udvalget i forhold til 
retssikkerheden og demokratiet. Så sent som den 11. marts 1968 havde Wamberg- 
udvalgets formand udtrykt: ”Man er opmærksom på, at det ikke kan undgås, at 
begrænsninger som de foreslåede vil medføre afbræk for efterretningstjenestens 
arbejde, men man finder disse begrænsninger nødvendige — og at altså hensy- 
nene til efterretningstjenesternes effektivitet må vige — for hensynet til sikring 
af befolkningens demokratiske rettigheder”? Formanden for det udvalg, som 
skulle kontrollere PET's registreringer, vægtede på dette tidspunkt borgernes ret- 
tigheder over hensynet til efterretningstjenesten, idet han ikke anså statens sik- 
kerhed for umiddelbart truet. I modsætning hertil kan nævnes Embedsmænde- 
nes Sikkerhedsudvalg, som i foråret 1968 udtrykte betænkelighed og bekymring 
ved udsigten til en stramning af registreringsreglerne.7 

Hvorvidt PET har ”omgået” eller ”overtrådt” regeringserklæringen, er et 
spørgsmål, som er blevet grundigt debatteret i medierne i det seneste årti. 
Spørgsmålet kan imidlertid ikke besvares uden blik for de nuancer, der findes i 
erklæringen, og som hænger sammen med de forskellige politiske viljer og in- 
tentioner, der har ligget til grund for dens tilblivelse. Det er således ikke muligt 
ud af de kilder, der belyser dokumentets ophavssituation, at udlæse én bestemt 
fortolkning af erklæringen. Det nærmeste, man kommer ad denne vej, er Justits- 
ministeriets notat af 14. september 1968, som bestyrker det indtryk, at regerings- 
erklæringen nok betød en begrænsning, men ikke en vidtgående begrænsning 
af PET's muligheder for at registrere danske statsborgere. Som det vil fremgå 
nedenfor, sanktionerede skiftende justitsministre fra K, V og S den i notatet an- 
førte tolkning og den deraf afledte registreringspraksis. Dertil kommer, at den 
instruks, som regeringserklæringen blev omsat til, retligt havde karakter af en 
tjenestebefaling og derfor i princippet kunne fraviges med samtykke fra den 
overordnede myndighed, der havde udstedt befalingen, dvs. Justitsministeriet.>” 
Sammenligningen med 1947-cirkulæret og ministeriets meddelelse af 4. maj 
1948 er her nærliggende. 


56 PET, ujournaliseret sag: Arne Nielsens ”Redegørelse vedrørende Politiets Efterretningstjenestes re- 
gistreringer” 5. januar 1970, vedhæftet brev til Niels Madsen, dateret 6. januar 1970. 

57. ESU: Referat af møde, 15. maj 1968. 

58 Vedr. forholdet mellem PET og Justitsministeriet sa Kommissionens beretning, bind 1. 

Regeringens Sikkerhedsudvalg 


Regeringserklæringens tilblivelse er belyst i en række kilder om møderne i Rege- 
ringens Sikkerhedsudvalg. Den daværende chef for FE, oberst Erik Fournais, har 
for Kommissionen forklaret nærmere om et af de møder, han deltog i: 


”Vidnet mener at huske, at de have nogle intense diskussioner om, hvor galt det 
kunne gå. Det, der dog beroligede dem lidt, var ordet ”alene”… Da regeringser- 
klæringen var en kendsgerning, var der et møde i Regeringens Sikkerhedsud- 
valg. Efter mødet bad justitsminister Thestrup, [forsvarsminister] Ninn-Hansen, 
Arne Nielsen, Niels Madsen, Langseth samt vidnet og muligvis også Fischer om 
et møde, som foregik på Thestrups kontor. Vidnet husker dette møde meget ty- 
deligt. Det var en meget varm dag i slutningen af september eller begyndelsen af 
oktober. Thestrup var den eneste minister, der var til stede i begyndelsen. Senere 
kom Ninn-Hansen og beklagede sig over varmen, smed jakken og smøgede ær- 
merne op og sagde: ”Nu skal I høre, hvad det drejer sig om. Vi fortsætter, som vi 
hele tiden har gjort, og siger udadtil, at vi nøje overholder regeringserklæringen”. 
Vidnet og Arne Nielsen brummede over dette og sagde senere til departements- 
cheferne, at de mellem sig havde drøftet visse politikeres uheldige evne til skubbe 
embedsmændene foran, og at de kunne komme i knibe ved at følge Ninn-Hansens 
”forslag”. De agtede derfor at følge regeringserklæringen. Niels Madsen var meget 
positiv over for at følge regeringserklæringen. Langseth sagde ikke noget, men vid- 
net tror ikke, at han sympatiserede med Ninn-Hansens forslag. Reaktionen mel- 
lem de øvrige deltagere var en brummen. Vidnet tror, at Thestrup også har haft en 
fornemmelse af, at sikkerheden kunne blive udvandet, og at han derfor ville give 
dem lidt rygstød gennem mødet. Thestrup var et overordentlig behageligt men- 
neske at samarbejde med — meget hjælpsom og meget anstændig.” 


Mødet, som ikke er præcist datoangivet af Fournais, er givetvis det samme, som 
er omtalt i den konservative justitsminister Knud Thestrups dagbog den 9. sep- 
tember 1968, tre uger inden regeringserklæringens offentliggørelse.” Det var et 
møde, der foregik på Thestrups kontor, og hvor Arne Nielsen, Fournais, depar- 


59. RB: Erik Fournais, 16. januar 2001. 

60  Fournais har i en tidligere vidneforklaring i forbindelse med en auditørundersøgelse anført, at mø- 
det muligvis fandt sted i 1970, hvilket, jf. ovenstående forklaring, ikke forekommer sandsynligt: 
"Ved et møde i sommeren 1970 i Justitsministeriet havde forsvarsministeren oven i købet ved- 
rørende regeringserklæringen udtalt: "Vi gør, som vi altid har gjort, uanset hvad der bliver sagt 
udadtil” Jf. Rapport af 16. august 1999 i anledning af undersøgelsen ved auditør af visse forhold vedrø- 
rende Forsvarets Efterretningstjeneste og Militærnægterforeningen m.v. i perioden 1970-1978, afgivet 
til Forsvarsministeriet af vicegeneralauditør Niels Christiansen, s. 16. 

tementscheferne og forsvarsminister Erik Ninn-Hansen deltog. Ifølge Thestrup 
var regeringen kommet til den erkendelse, at den politiske registrering måtte 
opgives i dens nuværende form, og at der skulle udarbejdes et forslag. Beskri- 
velsen i 'Thestrups dagbog passer med Fournais” forklaring, idet det fremhæves, 
at Ninn-Hansen først stødte til mødet senere. Også rent klimatisk passer mødet 
den 9. september 1968 med Fournais' beskrivelse om, at vejret var varmt. Dansk 
Meteorologisk Institut har oplyst, at i perioden 1.-13. september var vejret varmt 
(bortset fra 6. september). Den 8. september måltes 26,3 grader og den efterføl- 
gende dag, den 9. september, 24 grader i København.” Der nævnes ikke noget 
i Thestrups dagbøger om, at Ninn-Hansen på mødet skulle have opfordret tje- 
nesterne til at fortsætte med registreringerne på trods af regeringserklæringen, 
som hævdet af Fournais. Erik Ninn-Hansen har for Kommissionen forklaret, at 
han ikke husker det omhandlede møde på Thestrups kontor. Han tvivler på, at 
det har været afholdt og kan tillige ikke genkende sig selv i beskrivelsen i forhold 
til andre møder fra den gang: 


”Vidnet har mødtes med de nævnte personer, men erindrer ikke et møde, hvor de 
alle har været samlet på én gang. Vidnet tror ikke, at han kan have udtalt sig på 
den måde, som Fournais har forklaret. Det var vel end ikke vidnets sag, fordi rege- 
ringserklæringen mere angik PET end FE, FE havde jo ikke som PET store arkiver 
med personer uden for forsvarets personel”? 


Det må på baggrund af både 'Thestrups dagbogsnotat og Fournais' vidneforkla- 
ring dog anses for sandsynligt, at det pågældende møde er blevet afholdt, selv om 
den daværende forsvarsminister Erik Ninn-Hansen ingen erindring har herom. 
Begge kilder hæfter sig ved, at Ninn-Hansen stødte til mødet på et senere tids- 
punkt. Fournais' udlægning vedrørende Ninn-Hansens udsagn (”Vi fortsætter, 
som vi hele tiden har gjort, og siger udadtil, at vi nøje overholder regeringserklæ- 
ringen”) lader sig dog ikke verificere.” Imidlertid støttes Fournais' udlægning af 
to andre kilder, der begge bygger på PET-chef Arne Nielsens udtalelser. Den ene 
er politiassessor Toft-Nielsens udaterede skriftlige redegørelse til Kommissio- 
nen. Politiassessorens forklaring må tillægges en vis vægt, da han samarbejdede 
tæt med PET-chef Arne Nielsen omkring registreringsproblematikken: 


61  Telefonsamtale med Dansk Meteorologisk Instituts oplysningstjeneste, 5. september 2007. 
62 RB: Erik Ninn-Hansen, 28. januar 2003. 


63 Der findes ikke referater fra møderne i Regeringens Sikkerhedsudvalg fra VKR-regeringens tid. 

”Arne Nielsen refererede også, at forsvarsminister Erik Ninn-Hansen havde luftet 
tanken om, at PET skulle fortsætte med registreringen” 


Fournais' forklaring støttes også i nogen grad af tidligere ambassadør Poul Steen- 
bergers vidneudsagn til Kommissionen, hvor bl.a. fremgår: 


”Vidnet tilføjer videre, at Arne Nielsen efter udfærdigelsen af regeringserklærin- 
gen fortalte vidnet, at et relevant medlem af regeringen havde sagt, at Arne Niel- 
sen ikke skulle tage erklæringen anderledes, end at han kunne registrere, som han 
ville, men Arne Nielsen havde forarget tilbagevist dette og meddelt, at hverken han 
eller hans medarbejdere ville handle imod regeringserklæringen”% 


Steenberger var i perioden 1965-1973 kontorchef i Udenrigsministeriet og i 1968 
sekretær for Embedsmændenes Sikkerhedsudvalg. Ninn-Hansen har hertil for- 
klaret, at han ikke erindrer at have haft med Steenberger at gøre, og at han ikke 
ved, hvem Steenberger hentyder til med sin forklaring om ”et relevant medlem 
af regeringen”, 

Ninn-Hansens forklaring om, at han ikke opfattede registreringsproblema- 
tikken som sin sag, harmonerer hverken med de udtalelser, som forsvarsmi- 
nisteren selv fremkom med i pressen i 1968, eller med det forhold, at registre- 
ringsproblematikken også havde betydning for FE's muligheder for at indhente 
og opbevare oplysninger. Kommissionen har derfor foreholdt Ninn-Hansen en 
artikel i Information den 2. oktober 1968 under overskriften ”Militæret var ”fast 
kunde” hos Politiets Efterretningstjeneste” hvoraf bl.a. fremgår: 


”Forsvarsminister Erik Ninn-Hansen (kons.) bekræfter over for Information, at 
den militære efterretningstjeneste vil udvide sine aktiviteter som følge af, at po- 
litiet ikke længere må foretage registrering af personer med en bestemt politisk 
overbevisning. 

Forsvaret har tidligere været ”fast” kunde hos politiet, og når der ikke længere er 
mulighed for det, vil det være nødvendigt selv at skaffe oplysningerne. Men hvor- 
dan det rent praktisk skal ske, er ikke fastlagt, siger Erik Ninn-Hansen” 


Ninn-Hansen har hertil forklaret, at det virker meget sandsynligt, at han har 
udtalt sig på den måde, men han erindrer det ikke.” 


64. Kommissionens Arkiv: Toft-Nielsen, ”Politiets Efterretningstjeneste”. Udateret skriftlig redegørelse. 
65. RB: Poul Steenberger, 19. december 2000. 

66  Ibid., Erik Ninn-Hansen, 28. januar 2003. 

67 Ibid. 

I forgrunden ses PET'S chef Arne Nielsen og i 
baggrunden FE' chef Erik Fournais. Billedet, 
som er taget i Forsvarsministeriet, blev bragt 
i Land og Folk den 4. november 1969. Anled- 
ningen var afsløringen af den såkaldte ”trotyl- 
bande”. I oktober 1969 modtog PET fra to af 
hinanden uafhængige kilder oplysninger om, at 
danske trotskister forberedte voldelige aktioner 
mod to virksomheder med forbindelse til USA's 
krigsførelse i Vietnam. Flere af de anholdte var 
medlemmer af SUF's Århusafdeling, hvilket 
også kan forklare myndighedernes fortsatte 
interesse i at registrere medlemmer af denne 
organisation. Trotylsagen er behandlet i Kom- 
missionens beretning, bind 9 (Nordisk Presse- 
foto/Land og Folk/ABA). 


Hvorvidt Ninn-Hansen direkte har opfordret PET-chefen til at se bort fra den 
kommende regeringserklæring, kan ikke fastslås med sikkerhed. Tre forkla- 
ringer fra henholdsvis et førstehåndsvidne (Fournais) og to andenhåndsvidner 
(Steenberger og politiassessor Toft-Nielsen), der angiveligt begge bygger på 
Arne Nielsen, udtrykker den opfattelse, at dette var tilfældet, og at Arne Nielsen 
nægtede at gå med til et sådant arrangement. Et måske sikrere vidnesbyrd om 
Ninn-Hansens tøvende holdning til at implementere regeringserklæringen kom 
frem under den af Frank Poulsen ledede kommissionsdomstolsundersøgelse i 
1977. Ifølge FE-chef Erik Fournais' forklaring for kommissionsdomstolen havde 
den militære tjeneste forgæves afventet en detaljeret instruks, der tog hensyn til 
regeringserklæringen. I november 1969 udbad FE sig en sådan fra Ninn-Hansen, 
men da instruksen udeblev, udarbejdede man selv et direktiv om registrering 
den 8. januar 1970. Først den 25. februar 1971 fremkom Forsvarsministeriets di- 
rektiv.' 


68 Disse retningslinjer gav anledning til en fornyet sanering af FE's registre, som først blev afsluttet 
medio 1974, efter at daværende forsvarsminister Erling Brøndum under et besøg i FE i begyndelsen 
af 1974 var blevet bekendt med, at saneringen endnu ikke var tilendebragt, og da havde beordret 

Løsningen på den politiske uenighed: Ordet ”alene” 


Hvornår ordet ”alene” første gang nævntes i regeringen som en mulig løsning 
på uenighederne mellem V, K og R, kan ikke siges med sikkerhed. Som nævnt 
havde ordet ”alene” i registreringsmæssig sammenhæng været en aktiv del af 
Justitsministeriets vokabular siden 1947, og det optrådte også i ministeriet Krags 
interne drøftelser om de politiske kartotekter.”” Det har ligeledes været nævnt 
på mødet den 9. september 1968 (jf. Fournais' forklaring), og den 16. september 
1968 fortalte Thestrup angiveligt den konservative leder Poul Sørensen, ”at vi nu 
var ved løsning mh.t. P.E. registrering af kommunisterne — nemlig saal. at ingen 
skal registreres alene af den grund at han tilhører et parti”. På et møde i Regerin- 
gens Sikkerhedsudvalg den 25. september 1968 fremlagde Thestrup tilføjelsen til 
instruksen, som ifølge dagbogsoptegnelserne ”blev modtaget med tilfredshed” i 
regeringen. Den 30. september 1968 forelagde Thestrup sagen på ministermødet, 
hvor han fik tilslutning til, at han meddelte pressen, at man fra dette øjeblik ikke 
længere registrerede ”alene” på grund af medlemskab af lovligt politisk parti.” 
Ifølge daværende kontorchef i Justitsministeriet, Frank Poulsen, havde ministe- 
riet dog arbejdet på erklæringen, herunder tolkningen af ordet ”alene”, gennem 
det meste af foråret og sommeren 1968. 

Frank Poulsen har til dagbladet Information forklaret tilblivelsen af regerings- 
erklæringen som en blød formulering, som muliggjorde, at man kunne fortolke 
sig ud af de problemer, der måtte opstå.” Ifølge Frank Poulsens forklaring for 
Kommissionen fandt departementschef Vilhelm Boas, at Thestrup var en sva- 
gere minister end forgængeren K. Axel Nielsen. Ifølge Frank Poulsen var det 
derfor Boas' opfattelse, at de skulle ”holde stand” længst muligt, men i hvert fald 
udadtil vise en imødekommenhed med hensyn til registreringerne. Wamberg- 
udvalget havde presset på længe, og ifølge Frank Poulsen var Thestrups bidrag til 
1968-erklæringen blot, at embedsmændene ”må finde på noget”. Frank Poulsen 
forklarer videre, at han var blevet kaldt ind på Boas' kontor til drøftelse af formu- 


arbejdet fremskyndet mest muligt. Jf. Rapport af 16. august 1999, s. 16. Se i øvrigt kapitel 10 om kom- 
missionsdomstolens arbejde nedenfor. 

69 Jf. Kommissionens beretning, bind 2. 

70 RA, privatarkiver, Knud Thestrup, arkiv nr. 6427, pakke 3, dagbøger 12-17: 'Thestrups optegnelser, 
16. september, 25. september og 30. september 1968. 

71. Jesper Knudsen og Niels Rohleder, ”Regeringserklæringen var en kødluns til folket”, Information, 
5.6. december 1998. Frank Poulsen har for Kommissionen forklaret, at han har godkendt de pågæl- 
dende interviews inden offentliggørelsen. Jf. RB: Frank Poulsen, 25. januar 2001. 

leringen af 1968-erklæringen. Frank Poulsen meddelte Boas, at formuleringen 
”alene” gav et rimeligt spillerum: 


”Boas tilkendegav [hertil], at de gjorde, som det passede dem. Vidnet svarede her- 
til, at han ikke kunne leve med en sådan indstilling, men at man måtte efterleve 
erklæringen. Derpå bemærkede Boas, at man ikke havde behov for vidnet længere, 
og at han ville blive konstitueret i landsretten. Vidnet har ikke efter dette tids- 
punkt talt med Boas. Vidnet havde ikke bemærket noget dårligt forhold til Boas 
før denne episode. Episoden fandt sted omkring den 13. eller 14. juni 1968, og vid- 
net blev konstitueret i Landsretten den 17. juni 1968. Det, vidnet havde forelagt for 
Boas, var resultatet af vidnets og Arne Nielsens overvejelser. Vidnets souschef var 
… men … har kun været med i en lille del af arbejdet. Boas kunne udtale sig om 
PET, fordi PET var tæt knyttet til departementschefen, og Boas følte, at han havde 
den fulde magt over PET. Det er givet, at vidnet har talt med Arne Nielsen efter sin 
samtale med Boas. De opretholdt forbindelsen, og vidnet fortsatte med at deltage 
i Wambergudvalgets møder. Vidnet var enig i Boas” grundsynspunkt, men vidnet 
ville blot ikke være med til at snyde. Vidnet tror, at Arne Nielsen ville gøre, som 
departementschefen ønskede, men dette er vidnets fortolkning, og der ligger ingen 
tilkendegivelse bag. Vidnet kendte Niels Madsen fra 1953, hvor Niels Madsen var 
fuldmægtig i det kontor, som vidnet kom til. Vidnet har talt med Niels Madsen 
om 1968-erklæringen, men han husker ingen tilkendegivelse fra Niels Madsen om 
dennes holdning til samarbejdet med PET. Vidnet var ude af Justitsministeriets 
departement, da Niels Madsen blev departementschef. Vidnet traf vist mest Niels 
Madsen i Wambergudvalget, hvis sekretær vidnet nu var blevet?” 


Frank Poulsen hævder i Information at have fundet på ordet ”alene” måske med 
inspiration fra 1947-erklæringen, selv om han ikke erindrer dette. Forløbet har 
muligvis været, at Boas, som havde et indgående kendskab til de tidligere in- 
strukser, har givet Frank Poulsen i opdrag at formulere en ny instruks og gjort 
ham opmærksom på 1947-cirkulærets formulering som en mulig politisk accep- 
tabel løsning. 

Det kan undre, at Boas på et efterfølgende møde i midten af juni 1968 skulle 
have udtalt sig så bombastisk, som angivet af Frank Poulsen, idet ordet ”alene” 
erfaringsmæssigt gav PET et betydeligt spillerum. Muligvis har diskussionen 
drejet sig om, hvorvidt Justitsministeriet kunne foretage undtagelser fra rege- 
ringserklæringen uden efterfølgende at gøre Folketinget opmærksom herpå. 
Frank Poulsen, der først kom til Justitsministeriets 6. kontor i 1956, har forment- 
ligt ikke kendt til, at Regeringen den 4. maj 1948 fraveg cirkulæret fra 1947 ved- 


72. RB: Frank Poulsen, 25. januar 2001. 

rørende PET's registreringer uden at oplyse Folketinget herom. Departements- 
chefen må derimod have været vidende om tidligere regeringers dispositioner. 
Frank Poulsen har i et høringssvar af 19. februar 2009 forklaret, at drøftelsen, 
som formodet af Kommissionen, drejede sig om, at man om fornødent skulle gå 
ud over selv den videst mulige fortolkning af ordlyden i regeringserklæringen.”7; 


Baunsgaards og Det Radikale Venstres rolle 


Kildematerialet til belysning af Det Radikale Venstres og særligt statsminister 
Hilmar Baunsgaards holdning til regeringserklæringen er af ringe beskaffenhed. 
Baunsgaards privatarkiv rummer ingen oplysninger ud over, hvad der allerede 
er citeret i forbindelse med regeringsforhandlingerne i januar 1968. Det frem- 
går af 'Thestrups dagbogsoptegnelser vedrørende mødet i Regeringens Sikker- 
hedsudvalg den 3. maj 1968, at ”Baungaard og Helweg [K. Helveg Petersen] var 
utilfredse med, hvad der var opnaaet vedr registrering. Der maatte efter deres 
mening ikke registreres nogen som partimedlem?””+ 

Man kan muligvis komme en forståelse af Det Radikale Venstres holdning 
nærmere ved at se på partiets holdning til sikkerhedspolitiske spørgsmål ge- 
nerelt i denne periode. I partiet findes en idealistisk grundholdning, der ofte 
brydes med folketingsgruppens mere pragmatiske og praktiske tilgang til Dan- 
marks umiddelbare udenrigs- og sikkerhedspolitiske interesser.”> På den ene 
side forpligter den realistiske tilgang altid partiet til at bygge på de eksisterende 
magtforhold i verden, samtidig med at idealismen er en vigtig del af partiets 
selvforståelse.” Som anført i et jubilæumsskrift fra 2005 udarbejdet af radikale 
støtter i anledning af 100-året for partiets dannelse: ”De radikale fodfolk synes 
kun i begrænset omfang at have blik for dette skisma, og fra baglandets aktivister 


73. Høringssvar er optrykt i bind 1. 

74 RA, privatarkiver, Knud Thestrup, arkiv nr. 6427, pakke 3, dagbøger 12-17: Dagbogsoptegnelse 
3. maj 1968. 

75. Historikeren Kristian Hvidt har beskrevet Det Radikale Venstres dannelse i 1905 som ”baseret på to 
yderliggående liberale bevægelser, en europæisk statstanke med store perspektiver og en hjemme- 
groet dansk bonderealisme”. Kristian Hvidt, ”Det Radikale Venstre og brudfladerne i dansk politik”, 
i Sune Pedersen og Bo Lidegaard (red.), B radikalt 1905-2005 (Gyldendal, 2005), s. 10. 

76. Bo Lidegaard, ”Radikal Udenrigspolitik”; i Sune Pedersen og Bo Lidegaard (red.), B radikalt 1905- 
2005, S. 231, 236-237. 

løber en strøm af idealistiske tiltag og forslag, som de ledende politikere på den 
ene side applauderer, og på den anden i praksis ignorerer?” 

I efterkrigstiden gjorde dette skisma sig særligt gældende i forhold til NA- 
TO-samarbejdet, hvor man på den ene side afviste blokpolitikken og alliancens 
midler og på den anden side tog aktiv del i udformningen af NATO-politikken, 
måske bedst eksemplificeret ved, at folketingsgruppen i 1961 gennemtrumfede 
partiets tilslutning til oprettelsen af NATO's enhedskommando for Østersøom- 
rådet.7”” Konflikten mellem det NATO-kritiske bagland og politikere som Jørgen 
Jørgensen, Hilmar Baunsgaard og Helge Larsen brød ud i lys lue i 1957. På et 
møde ved Nyborg Strand hævdede Helge Larsen, at NATO i kraft af sin eksistens 
var fredsbevarende og med til at hindre krig. Tilnærmelsen til NATO var også 
inspireret af det fornyede regeringssamarbejde med Socialdemokratiet.”” 

I anden halvdel af 60'erne debatteredes alliancemedlemskabet hyppigt i Fol- 
ketinget, og, som påpeget i et nyere historisk arbejde, synes strategien fra Det 
Radikale Venstres side at ”have været stedse at kræve spørgsmålet underkastet 
øget (folkelig) debat, idet — lød det fra fremtrædende radikale politikere — forud- 
sætningerne for det danske alliancemedlemskab aldrig havde været underkastet 
en grundig debat”. Dette var naturligvis forkert, men med kravet appellerede 
man til de pacifistiske og alliancekritiske stemmer i partiet. Partiet undlod dog 
samtidig at kræve Danmarks udtrædelse af alliancen, som der ellers var mulig- 
hed for i forbindelse med udløbet af den 20-årige medlemsperiode, som Dan- 
mark havde forpligtet sig til ved underskrivelsen af Atlantpagten i 1949. I august 
1968, få uger inden regeringserklæringens tilblivelse, fandt den sovjetiske ind- 
march i Tjekkoslovakiet sted, hvorefter Baunsgaard prompte meddelte, at der 
ikke var anledning til at tilskynde en forandring i Danmarks forhold til NATO. 
Hvis man skal tro en senere optegnelse i Knud 'Thestrups dagbøger (27. januar 
1970), gjaldt Baunsgaards realisme også i forholdet til efterretningstjenesterne, 
hvor han udtrykte bekymring over en øget parlamentarisk kontrol med tjene- 
sterne, selv om det ville blive hilst velkommen i det radikale bagland.” 


77 Ibid., s. 237. 

78. Ibid., s. 243. 

79  Ibid., s. 231, 236-237. 

80 Rasmus Mariager, ”Den brede enigheds ophør”, s. 578. 

81. ”Om mandagen [dagen før] var jeg ovre hos statsministeren og sagde til ham, at Arne Nielsen og 
departementschefen havde anbefalet, at vi ombyttede efterretningstjenestens kontrolråd [Wam- 
berg-udvalget] med en parlamentarisk kontrol. Baunsgaard var ikke meget for det, men sagde, at 
det i hans parti ville blive hilst med glæde”. Dagbogsoptegnelse 27. januar 1970, RÅ, privatarkiver, 

At Baunsgaard havde forståelse for efterretningstjenesternes virke bekræftes 
delvist af frigivne amerikanske dokumenter. På et møde mellem Baunsgaard og 
en række udenlandske diplomater den 18. december 1969 understregede statsmi- 
nisteren angiveligt to gange nødvendigheden af, at Danmark havde sådanne fa- 
ciliteter som dem i Kejsergade. Han tilføjede, at meget af kritikken handlede om 
indenrigspolitik, men at lignende sager i Japan, USA, Tyskland og andre lande 
tydede på, at der måtte være tale om en international koordinering på venstre- 
fløjen.” Man bør nok være varsom med at lægge for meget i disse udtalelser, idet 
Baunsgaard kan tænkes at have sagt netop det, som han vidste, at de udenland- 
ske tilhørere ønskede at høre, og ikke det, som han som radikal politiker vitterlig 
mente. Det måske sikreste vidnesbyrd om statsministerens holdning til efterret- 
ningsvæsnet får man givet ved at analysere Baunsgaards politiske dispositioner. 
Under Folketingets behandling af Kejsergade-sagen forsvarede han tjenesterne 
og lukkede effektivt for oppositionens kritik ved at fremhæve den tidligere so- 
cialdemokratiske regerings mulige viden om Forsvarets installationer. 

Det er ikke muligt på det foreliggende grundlag at komme Det Radikale Ven- 
stres holdning til regeringserklæringen nærmere, ud over at der har været pres 
fra det radikale bagland for en markant stramning af de gældende retningslin- 
jer for efterretningstjenesternes registreringer, og at denne kritiske røst er blevet 
fremført i partiets forhandlinger med V og K. Statsminister Baunsgaard synes 
dog at have haft en generel forståelse for tjenesternes situation, ligesom statsmi- 
nisteren næppe heller ønskede at gøre registreringerne til et kabinetsspørgsmål 
over for V og K og dermed bringe den radikale statsministerpost i fare. Det var 
spørgsmålet ikke vigtigt nok til. Regeringserklæringen stillede det radikale bag- 
land og dele af offentligheden tilfredse, samtidig med at PET med henvisning til 
notatet af 14. september 1968 stadig kunne operere med en vis elasticitet, uden 
at statsministeren ville se uforstående herpå. Som anført i Thestrups dagbog 


Knud Thestrup, arkiv nr. 6427, pakke 3, dagbøger 12-17. Initiativet, som udgik fra Arne Nielsen, var 
i virkeligheden et forsøg fra PET's side på at begrænse Wamberg-udvalgets stigende indflydelse (se 
nedenfor). 

82 National Archives, Record Group 59, Subject Numeric Files, 1967-69, POL DEN, box 2044: ”Prime 
Minister's Review of Danish Policies”, Police Memorandum, 23. december 1969. 

83. Også Thestrup bemærkede, at sagen i vid udstrækning blev brugt af oppositionen til at føre inden- 
rigspolitik. Han fandt det bemærkelsesværdigt, at Kjeld Olesen markerede sig så stærkt i spørgs- 
målet, når anlægget i Kejsergade var installeret af tidligere socialdemokratiske regeringer. Jf. RA, 
privatarkiver, Knud Thestrup, arkiv nr. 6427, pakke 3, dagbøger 12-17: Dagbogsoptegnelse 27. no- 
vember 1969. 

havde Baunsgaard angiveligt lovet at bakke justitsministeren op, når han over 
for pressen afviste at kommentere indholdet af regeringserklæringen nærmere.” 
Sidstnævnte forhold stemmer udmærket overens med Baunsgaards håndtering 
af kartoteksdebatten i 1964-65. Statsminister Jens Otto Krag fik til trods for bety- 
delig modstand i den radikale folketingsgruppe Baunsgaards garanti for, at man 
under eventuelle angreb på efterretningstjenesten ville støtte regeringen, og at 
man specielt ville støtte den i ikke at besvare spørgsmål om efterretningstjene- 
sten, hvis sådanne ikke kunne besvares uden at skade tjenestens formål.” 

Sammenfattende må det konstateres, at de ansvarlige ministre: Statsminister 
Hilmar Baunsgaard (R), udenrigsminister Poul Hartling (V), justitsminister 
Knud "Thestrup (KF) og forsvarsminister Erik Ninn-Hansen (KF), ikke kom- 
menterede indholdet af regeringserklæringen nærmere. Det samme gjaldt senere 
socialdemokratiske justitsministre, hvilket vidner om, at den brede sikkerheds- 
politiske enighed i Folketinget, på trods af at partierne taktisk brugte spørgsmå- 
let til at presse modparten, endnu var intakt frem til midten af 1970'erne. Den 
manglende uddybning af regeringserklæringen var en medvirkende årsag til, at 
der i dele af offentligheden dannedes et indtryk af, at en kraftigere begrænsning 
i PET's registreringsmuligheder havde fundet sted i 1968, end tilfældet var. Ju- 
stitsministeriets tolkning af regeringserklæringen, som Regeringens Sikkerheds- 
udvalg, der bestod af de selvsamme ministre, accepterede, gav imidlertid PET 
mulighed for at opretholde og foretage de vigtigste registreringer. 


84. Ibid.: Dagbogsoptegnelser, 30. september 1968. 
85. Jf. Kommissionens beretning, bind 2. 

2. JUSTITSMINISTERIETS TOLKNING 
AF REGERINGSERKLÆRINGEN 


Efter offentliggørelsen den 30. september 1968 blev PET's medarbejdere i poli- 
tikredsene orienteret om regeringserklæringens indhold og konsekvenser. Po- 
litikredsene blev i de følgende måneder nærmere oplyst om, hvilke sager, der 
skulle makuleres, og hvilke retningslinjer, der nu gjaldt for nyregistreringer. 'To 
dokumenter blev i den forbindelse retningsgivende for PET's videre arbejde. Det 
drejede sig dels om en rundskrivelse fra PET til landets politimestre af 2. oktober 
1968, som gjorde opmærksom på, at regeringserklæringens bemærkning om, at 
”Registrering af danske statsborgere må ikke finde sted alene på grundlag af lov- 
lig politisk virksomhed”, nu var føjet til punkt 7 i den eksisterende instruks fra 
1953. Det andet dokument er det tidligere nævnte fortrolige notat udarbejdet 
af Justitsministeriet den 14. september 1968 om ”politiets efterretningstjenestes 
registreringer og videregivelse af oplysninger om danske statsborgere”. Justits- 
ministeriets notat af 14. september 1968 præciserer, at registreringer fortsat vil 
kunne finde sted i følgende tilfælde: 


”1. personer, der har forbindelse med en efterforskningssag, hvori der er spørgsmål 
om eventuel overtrædelse af straffelovens bestemmelser om forbrydelser mod ri- 
gets selvstændighed og sikkerhed og den lovlige samfundsorden, herunder i første 
række de i straffelovens kapitler 12 og 13 omhandlede forbrydelser. 

2. personer, der har forbindelse til de under pkt. 1 nævnte personer, til udlændin- 
ge, der formodes at udøve virksomhed som nævnt under pkt. 1, eller til områder, 
hvorfra sådan virksomhed erfaringsmæssigt udøves. 

3. personer, der enkeltvis eller som medlemmer af grupper eller organisationer 
udøver virksomhed, der har til formål eller er egnet til at forårsage uroligheder 
eller at omstyrte eller undergrave den lovlige samfundsorden. 


86 PET, ujournaliseret sag: ”Rundskrivelse nr. 29/68”, 2. oktober 1968. 
87 Notatet af 14. september 1968 er optrykt som bilag til beretningen. 

4. personer, hvis forhold i anledning af forespørgsler fra andre myndigheder har 
været gjort til genstand for nærmere undersøgelse i efterretningstjenesten, og 
hvorom disse myndigheder er blevet underrettet.” 


Det indskærpedes i notatets punkt 5, at de under punkt 2-4 nævnte registre- 
ringer ville blive slettet, såfremt der i en periode af ti år ikke havde foreligget 
oplysninger, der var registreringsværdige. Notatet er formentlig forankret i den 
såkaldte femtekolonnelov. Med lov nr. 225 af 7. juni 1952 vedtog Rigsdagen en 
række ændringer i straffelovens kapitel 12 og 13. Loven omhandlede aktiviteter 
til støtte for en fjendtlig magt i forbindelse med krig eller besættelse (jf. $ 107 og 
$ 108), ligesom $ 114 bl.a. straffede med fængsel i op til seks år den, som deltog i 
eller bistod ”korps, gruppe eller sammenslutning”, der havde til formål at påvir- 
ke offentlige anliggender eller forstyrre samfundsordenen. Femtekolonnelovens 
måske vigtigste formål var givet, at den definerede, hvilke handlinger, som PET 
kunne lægge til grund for sin registreringspraksis.” 

Hvordan skulle de fire første punkter i notatet af 14. september 1968 tolkes? 
Der findes i PET's arkiv en kopi af notatet, som indeholder en række interes- 
sante påtegninger i hånden. Håndskriften synes at tilhøre politiassessoren i PET, 
Toft-Nielsen, der arbejdede tæt sammen med PET-chefen i registreringsspørgs- 
målet. Han repræsenterede PET i Embedsmændenes Sikkerhedsudvalg den 
22. oktober 1968, hvor notatet drøftedes. Påtegningerne er sandsynligvis fore- 
taget i forbindelse med dette møde. Ud for punkt nr. 1 er anført ”residenterne” 
hvilket kan tolkes således, at man fortsat registrerede danske statsborgere, som 
PET var blevet opmærksom på i forbindelse med overvågningen af KGB og an- 
dre østlige tjenesters spionageaktiviteter i Danmark. Ud for ordet ”forbindelse” 
i punkt 2 er tilføjet ”konstateret gennem obs. eller tlf.aflytn” samt ”(rejser til 
østbloklandene)”. Ud for punkt 3 er tilføjet ”trotskisterne, anarkister m.v. og altså 
ikke DKP”. Påtegningerne er en første indikation på det, som blev endelig ved- 
taget på et møde den 27. november 1968 i PET's ledelse, nemlig at det skulle 
være muligt at registrere eller fastholde registreringer på kommunister på det 
i notatet punkt 1 og 2 anførte grundlag, mens de resterende venstrerevolutio- 
nære grupperinger kunne anses for omfattet af punkt 3. I punkt 3 er ordene ”er 


88 Ibid. 

89 Jf. Kommissionens beretning, bind 2. 

90 ”Residenten” er normalt betegnelsen for lederen af KGB-Residenturet på den sovjetiske ambassade. 
Den nedfældede kommentar favner formentlig bredere og skal forstås som ansatte ved spionageaf- 
delingerne ved de østlige ambassader. Se i øvrigt Kommissionens beretning, bind 13. 

egnet til at forårsage uroligheder” understreget. Som det vil fremgå nedenfor, 
gjorde denne formulering det muligt for PET at foretage det, som kaldtes for 
”forebyggende registreringer”. Det var ikke en ubetinget nødvendighed, at den 
pågældende gruppe udøvede en samfundsundergravende virksomhed; det var 
nok, at den potentielt set var i stand hertil. Det har formentligt været PET's op- 
fattelse, at VS, eller fraktioner i partiet, var omfattet af pkt. 3, da man i sommeren 
1968 løbende fik meldinger om, at medlemmer af partiet var villige til at gribe 
til voldelige midler. Eksempelvis modtog PET i august 1968 en rapport om, at 
trotskisterne havde infiltreret ledelsen i VS, ligesom PET i juli måned samme år 
modtog oplysninger om, at en delegeret på VS's første kongres havde foreslået, at 
partiet oprettede studiekredse i våbenbrug og sprængstoffremstilling. Forslaget 
blev angiveligt vel modtaget af anarkistfraktionen i VS. I juni måned indløb der 
oplysninger om, at man agtede at anvende ”vandrestave” som våben ved en kom- 
mende pinsemarch, såfremt marchen endte i tumult.” Registreringer foretaget 
ud fra de foran nævnte betragtninger blev gjort til genstand for meningsudveks- 
linger i Wamberg-udvalget i de kommende år. Flere af de stemmeberettigede 
udvalgsmedlemmer stillede spørgsmålstegn ved, hvorvidt man kunne registrere 
nogen for et strafbart forhold, der endnu ikke var begået. Justitsministeriets de- 
partementschef forsvarede derimod sådanne registreringer. 

At notatet af 14. september 1968 var et udtryk for regeringens politik på re- 
gistreringsområdet, fremgår af to forhold. Notatet blev som nævnt omdelt på et 
møde i Regeringens Sikkerhedsudvalg den 25. september 1968 og på et møde i 
Embedsmændenes Sikkerhedsudvalg den 22. oktober 1968. På sidstnævnte møde 
anførte departementschef Niels Madsen og politiassessoren, at de ”retningslinjer 
for PET's fremtidige registreringer, som var blevet omdelt ved regeringsmødet 
om dette emne, måtte siges nu at være et udtryk for regeringens politik?” Dette 
bekræftes også af en påtegning på Justitsministeriets kopi af notatet: 


91. Jf. Kommissionens beretning, bind 7. 

92  ESU: Referat af møde, 22. oktober 1968. Et PET-notat fra 18. november 1969 forklarede under punkt 
2 ”Justitsministeriets notat af 14. september 1968”, at ”Dette notat blev omdelt på mødet i regerin- 
gen den 25. september 1968, og på Sikkerhedsudvalgets møde den 22. oktober udtalte departe- 
mentschef Niels Madsen, at disse retningslinjer måtte siges at være udtryk for regeringens politik”. 
PET, administrativ sag: ”notat vedr. registrering af rejser til østlandene”, 18. november 1969. At mø- 
det i regeringen formentlig har været et møde i regeringens sikkerhedsudvalg fremgår af 'Thestrups 
dagbøger, der bruger denne betegnelse om mødet. Se RA, privatarkiver, Knud Thestrup, arkiv 
nr. 6427, dagbøger 12-17: Dagbogsoptegnelser, 25. september 1968. 

”Hartling 
Baunsgaard 
Helveg 
Ninn-Hansen” 


Påtegningen er fra den 26. september 1968, dagen efter mødet i Regeringens 
Sikkerhedsudvalg. Den må forstås således, at de pågældende ministre er blevet 
orienteret om notatet og dermed om Justitsministeriets tolkning af regeringser- 
klæringen.” 

Notatet var med andre ord en af regeringen sanktioneret tolkning og en ny 
retningslinje for PET's videre registrerings-, makulerings- og videregivelses- 
praksis. Det bemærkes, at både departementschef Niels Madsen og skiftende ju- 
stitsministre over for Wamberg-udvalget forsvarede de registreringer, som PET 
havde foretaget under henvisning til principperne i det pågældende notat (om 
end de ikke nævnte notatet eksplicit). Justitsministeriet og skiftende ministre 
sanktionerede således ikke alene det i notatet anførte, men godkendte også PET's 
praksis på baggrund af det i notatet anførte. Wamberg-udvalget, der i flere tilfæl- 
de stillede sig kritisk over for de begrundelser, som PET fremkom med, accep- 
terede dog i alt væsentligt PET's praksis på registreringsområdet. En væsentlig 
årsag hertil var justitsministerens tilkendegivelser i udvalget til fordel for PET. 

Punkt 4 havde visse konsekvenser for sikkerhedsundersøgelsessager. Ifølge en 
uddybende forklaring i notatet ville baggrundsundersøgelser kun blive foretaget 
i forbindelse med påtænkt godkendelse til ”Yderst Hemmeligt” og ”Hemmeligt” 
(eller til de tilsvarende NATO-klassifikationer). Baggrundsundersøgelsen ville 
”principielt” ikke indeholde en undersøgelse af vedkommendes lovlige politi- 
ske virksomhed, ligesom de oplysninger, der måtte blive indsamlet herom un- 
der undersøgelsen, ikke måtte videregives til den styrelse, der havde forespurgt 
PET, og som skulle foretage sikkerhedsgodkendelsen. Dog var der et forbehold, 
nemlig at oplysninger om lovlig politisk virksomhed kunne videregives, hvis der 
samtidig forelå oplysning om registreringsværdig virksomhed under punkterne 
1-3. Det ville i praksis sige, at man ikke kunne oplyse en myndighed om, at den 
sikkerhedsundersøgte person var kommunist. Havde den pågældende person 


93 Kopi af notat af 14. september 1968 fundet i JM, ujournaliseret sag. Påtegningen er formentlig fore- 
taget af departementschef Niels Madsen. Kommissionen har den 22. januar 2009 forelagt notatet 
for Erik Ninn-Hansen, der ikke erindrer at have set det. Han kan heller ikke huske det konkrete 
møde i sikkerhedsudvalget den 25. september 1968. Kommissionens arkiv: Referat af samtale med 
tidl. minister Erik Ninn-Hansen, 22. januar 2009. 

ambassadekontakter, der ansås for problematiske, eller havde vedkommende 
rejst i et østland, kunne oplysningen om lovlig politisk virksomhed imidlertid 
videregives. Såfremt en styrelse måtte ønske en undersøgelse af en person med 
henblik på påtænkt godkendelse til ”Fortroligt”, ville der normalt ikke blive fore- 
taget en sikkerhedsundersøgelse, med mindre der forelå en konkret grund hertil. 
Vedkommende ville blot blive søgt i registraturen for at konstatere, om PET lå 
inde med oplysninger, som kunne anses for relevante for styrelsens beslutning 
om at sikkerhedsgodkende vedkommende. Endelig konkluderede notatet fra 
den 14. september 1968, at ”såfremt der fra tidligere tid måtte være registreret 
oplysninger alene på grundlag af lovlig politisk virksomhed, må sådanne oplys- 
ninger tilintetgøres”. 


Wamberg-udvalget og Justitsministeriets notat af 14. september 1968 


Det fremgår af Wamberg-udvalgets kommissorium, at udvalget skal underret- 
tes ”om de til enhver tid fulgte retningslinjer for registrering”? Det undersøgte 
kildemateriale efterlader imidlertid det indtryk, at udvalget ikke var orienteret 
om notatet af 14. september 1968 på trods af, at notatet af PET's ledelse og revisi- 
onsholdet er blevet opfattet som henholdsvis ”retningslinjer” og ”Grundlaget for 
revisionsarbejdet” (se ovenfor samt nedenfor kapitel 13). På et møde i Wamberg- 
udvalget den 17. oktober 1968 ønskede A.M. Wamberg oplyst, om regeringser- 
klæringen ville få indflydelse på registreringen af østrejser. Departementschef 
Niels Madsen henviste i sit svar alene til, hvad ministeriet tidligere havde oplyst 
om østrejser på et møde den 24. april 1968.” Notatet af 14. september 1968 blev 
med andre ord ikke nævnt i den forbindelse. I 1974 gjorde Wamberg i et brev til 
justitsminister Nathalie Lind opmærksom på følgende: 


”Udvalget har endvidere kritiseret, at der i efterretningstjenesten findes mange 
oplysninger om lovlig politisk virksomhed, der holdes i live af registreringsvær- 
dige oplysninger, som i mange tilfælde er ganske ubelastende. Udvalget finder ikke 
dette stemmende med regeringsbeslutningen af 30. september 1968, og med de 
kommentarer, der fra regeringsside er fremkommet under folketingsdebatterne, 
jfr. folketingets forhandlinger 20. november 1969, sp. 1396, samt betænkning over 


94 JM, Ujournaliseret sag: ”Regler for udvalget, som skal føre tilsyn med politiets efterretningstjene- 
stes registrering og videregivelse af oplysninger”, 8. juni 1964. 
95. PET, WU: stikordsregister vedr. ”Registrering, østrejser og besøg på ambassader”, 35. og 38. møde. 

forslag til folketingsbeslutning om rigsretstiltale mod justitsminister Knud The- 
strup afgivet af vedkommende folketingsudvalg den 2. april 197079 


Som det fremgår, henviste Wamberg ikke til Justitsministeriets notat af 14. sep- 
tember 1968. Havde Wamberg set dette notat, ville han have været klar over, at 
regeringen allerede i september 1968 havde sanktioneret, at politiske oplysninger 
kunne holdes i live af eksempelvis østrejser. De tidligere Wamberg-udvalgsmed- 
lemmer, Harald Engberg-Pedersen og Kristof Glamann, erindrer ikke at være 
blevet forelagt notatet.” 

Det bemærkes, at notatet af 14. september 1968 blev til over en periode på et 
halvt år, og at det undergik væsentlige forandringer. Et tidligt udkast fra 13. maj 
1968, der indeholdt nogle af de samme sætninger, som det senere godkendte 
notat, var betitlet ”Udkast til retningslinjer for politiets efterretningstjenestes 
personregistreringsvirksomhed m.v”, Et mere udførligt udkast, udarbejdet den 
følgende dag i forbindelse med et møde i Embedsmændenes Sikkerhedsud- 
valg, havde ikke længere status af ”retningslinjer”, men af ”Notat om politiets 
efterretningstjenestes registreringer og videregivelse af oplysninger om danske 
statsborgere”? Om ændringen fra ”retningslinjer” til ”notat” skete for, at Wam- 
berg-udvalget ikke skulle informeres, vides ikke. Frank Poulsen har som nævnt 
forklaret, at det var departementschef Boas' generelle opfattelse, at udvalget 
skulle have så begrænset indsigt som muligt. En tilbageholdelse af notatet kunne 
skyldes, at ministeriet eller de ansvarlige ministre i regeringen var usikre på, 
hvordan udvalget ville reagere på Justitsministeriets fortolkning af instruksen 
(regeringserklæringen). 

Det er som nævnt sandsynligt, at notatet ikke er blevet forelagt udvalget, men 
dette indebærer ikke, at udvalget var uvidende om PET's registreringspraksis. 
PET og Justitsministeriet forsvarede gentagne gange PET's registreringer ved 
henvisning til de principper, der var nedfældet i notatet af 14. september 1968. 
Det må ligeledes erindres, at udvalget i forbindelse med udarbejdelsen af de se- 
nere 1983-retningslinjer på skrift er blevet bekendtgjort med tilsvarende registre- 
ringskriterier, som er nævnt i notatet af 14. september 1968 (jf. kapitel 13). 


96 JM, ujournaliseret sag: Brev fra Wamberg til justitsministeren, 19. august 1974. 

97 Kommissionens arkiv: Referat af samtale den 19. januar 2009 kl. 10 mellem en repræsentant for 
Kommissionen og professor, dr.phil. Kristof Glamann. Referat af samtale mellem Harald Engberg- 
Pedersen og Kommissionens formand, 13. januar 2009. 

98 JM, ujournalisert sag: Notater af 13. og 14. maj. 

Kommissionens vurdering 


Ovenstående analyse sandsynliggør, at notatet af 14. september 1968 ikke er blevet 
forelagt Wamberg-udvalget. Kommissionen skal på denne baggrund udtale føl- 
gende: 

Det følger af Wamberg-udvalgets kommissorium, at udvalget skal underrettes 
”om de til enhver tid fulgte retningslinjer for registrering”? Da notatet af 14. sep- 
tember 1968 havde status af et grundlæggende tolkningspapir og derved af retnings- 
linjer for PET (jf. departementschef Niels Madsens udtalelse på mødet i Embeds- 
mændenes Sikkerhedsudvalg den 22. oktober 1968), burde det derfor være forelagt 
Wamberg-udvalget i forbindelse med udsendelsen af regeringserklæringen. 


Politikredsene orienteres 


Et udkast til en rundskrivelse af 2. oktober 1968 anmodede politikredsene om 
snarest muligt at gennemgå det efterretningsmateriale, som de lå inde med med 
henblik på udskillelse og tilintetgørelse efter de ovenfor citerede retningslinjer. 
Efter endt revision skulle kredsene indsende en liste til Centralafdelingen over 
det materiale, som efter kredsenes skøn skulle bibeholdes i registraturen, samt 
en liste over det, der skulle udskilles og makuleres. I Centralafdelingen ville li- 
sterne blive sammenholdt med registraturen (tromlen), hvorefter kredsene ville 
blive meddelt, om de pågældende registreringer kunne opretholdes.”” Udka- 
stet, der var udarbejdet af 'Toft-Nielsen, og som i vidt omfang gengav notatet af 
14. september 1968, blev imidlertid ikke udsendt i sin oprindelige form, idet 
PET-ledelsen efter nærmere overvejelser anså det for hensigtsmæssigt først at 
sætte sig ind i, hvordan notatet af 14. september 1968 præcist skulle implemente- 
res. I den endelige rundskrivelse af 2. oktober 1968 blev det blot anført, at ”Der 
vil senere herfra blive givet nærmere meddelelse om, efter hvilke retningslinjer 
tidligere registrerede oplysninger skal tilintetgøres” På et møde i PET's ledelse 
den 27. november 1968 blev retningslinjerne nærmere drøftet, og i forbindelse 


99 JM, Ujournaliseret sag: ”Regler for udvalget, som skal føre tilsyn med politiets efterretningstjene- 
stes registrering og videregivelse af oplysninger”, 8. juni 1964. 

100 PET, administrativ sag: Udkast til rundskrivelse, 2. oktober 1968:. At udkastet ikke blev udsendt 
fremgår af bilagsfortegnelsen: ”Pol.ass. T-N's udkast til rundskrivelse (ikke udsendt)” 

101 Ibid., ujournaliseret sag: ”Rundskrivelse nr. 29/68”, 2. oktober 1968. 

med møderne med politikredsene vest for Storebælt i begyndelsen af 1969 blev 
de fem punkter fra notatet af 14. september 1968 omdelt. Udeladt fra det omdelte 
papir var de nærmere overvejelser vedrørende sikkerhedsundersøgelserne, som 
omtaltes i Justitsministeriets notat.” På baggrund af de omdelte retningslinjer 
udførte politikredsene makuleringer i løbet af januar, februar og marts 1969. 

Som allerede påpeget, var der forskel mellem den måde, hvorpå regeringser- 
klæringen kunne opfattes af befolkningen, og den tolkning, som Justitsministe- 
riet havde udarbejdet i sit fortrolige notat af 14. september 1968. Sager ville nok 
blive makuleret, og nyregistreringer blive begrænset, men næppe i det omfang, 
som dele af offentligheden kunne have en forventning om. Ydermere havde Ju- 
stitsministeriets notat, uden dog at nævne forholdet eksplicit, gjort det muligt at 
opbevare oplysninger om borgernes politiske tilhørsforhold. Justitsministeriets 
notat af 14. september 1968 omtalte nemlig kun personer (jf. punkterne 1-4 i no- 
tatet), og det opfattedes derfor af PET således, at der forelå mulighed for, at man 
på emnesager om eksempelvis politiske partier eller organisationer kunne lægge 
bilag med navnelister over partimedlemmer, sympatisører m.fl. 

At der ikke var overensstemmelse mellem den tolkning, som Justitsmini- 
steriet med regeringens accept havde foretaget, og en i offentligheden udbredt 
forståelse af regeringserklæringens ordlyd, illustreres af avisernes kommentarer 
i perioden umiddelbart efter den 30. september 1968. Eksempelvis refererede 
Ekstra Bladet den 28. november 1968 justitsministeren for at have forsikret Fol- 
ketinget om, at ”Hvis Politiets Efterretningstjeneste stik imod regeringens beslut- 
ning fortsætter en politisk registrering af landets borgere, vil det medføre strafan- 
svar som tjenesteforseelse”, ligesom forsvarsminister Erik Ninn-Hansen citeredes 
for, at sikkerhedsundersøgelser ikke indeholdt oplysninger om vedkommendes 
politiske tilhørsforhold.” Sidstnævnte oplysning var ikke i sig selv forkert, men 
Ninn-Hansen undlod dog at gøre opmærksom på undtagelsesbestemmelserne. 
Andre overskrifter fra perioden omkring offentliggørelsen af regeringserklærin- 
gen var lige så fortrøstningsfulde. Aalborg Stiftstidende rapporterede således: 


102 Arne Nielsen ”henviste til, at hver enkelt af mødedeltagerne havde fået udleveret et uddrag af et i 
Justitsministeriet i september 1968 udarbejdet notat om ”Politiets Efterretningstjenestes registre- 
ringer og videregivelse af oplysninger om danske statsborgere”. PET, administrativ sag: ”Møde på 
hotel Munkebjerg ved Vejle i dagene 20.-22. januar 1969”. Se også PET, ujournaliseret sag: ”Uddrag 
af notat om politiets efterretningstjenestes registreringer udarbejdet i september 1968 af Justitsmi- 
nisteriet”. 

103 ”De hemmelige kartoteker spøger igen”, Ekstra Bladet, 28. november 1968. Udklip i PET, admini- 


strativ sag. 

”Ingen i kartotek alene på grund af politisk tilhørsforhold” og ”Kartotekskortene 
skal kun registrere de mest påkrævede”, mens B.T. anlagde den synsvinkel, at 
efterretningschef Arne Nielsens job nu nærmest var overflødiggjort.” Et ellers 
kritisk interview med Arne Nielsen i Information gav indtryk af, at regeringser- 
klæringen måtte give anledning til omfattende makuleringer: ”- Er det sikkert, at 
hele materialet destrueres? — I instruksen fra ministeriet står direkte, at det skal 
destrueres, og det må jeg som tjenestemand rette mig efter, siger Arne Nielsen. 
Får jeg indtryk af, at noget andet er tilfældet, må jeg tage konsekvensen og sige 
fra',% Der var naturligvis også aviser, der så med skepsis på, om registreringen 
vitterlig ville ophøre af den grund. Ikke overraskende anlagde Land og Folk en 
kritisk tone, der tilsyneladende savnedes i de øvrige blade.” 


Implementeringen af regeringserklæringen 


Under et møde den 27. november 1968 på Arne Nielsens kontor drøftede PET's 
ledelse og en gruppe betroede medarbejdere retningslinjerne for den revision 
af registreringerne, som regeringserklæringen nødvendiggjorde. PET-chef Arne 
Nielsen bemærkede ifølge referatet, at det var ”ganske klart, at sager, hvori der 
alene forelå oplysninger om lovlig politisk virksomhed, være sig for DKP, SF, VS 
eller nazistiske gruppedannelser, skulle udrenses af registraturen”” Hans tolk- 
ning af regeringserklæringen var dog som Justitsministeriets notat vidtgående: 
Registreringen skulle opretholdes, hvis der tillige forelå oplysninger om ambas- 
sadekontakter, og såfremt kontakten var etableret efter 1. januar 1965. I sager, hvor 
kontakten lå før denne dato, måtte der efter skøn i hvert enkelt tilfælde træffes 


beslutning, om registreringen kunne opretholdes. Skønnet skulle baseres på, om 


104 Artikler i Aalborg Stiftstidende, 30. september og 1. oktober 1968 samt ”De hemmelige kartoteker 
skæres ned: Er De overflødig, efterretningschef? — Jeg er ikke gået”, B.T., 2. oktober 1968. Overskrif- 
terne vidner også om, at PET's tromlesystem, der også var indført for at komme det fra tidligere 
debatter så belastede udtryk ”kartoteker” til livs, endnu ikke var kendt i befolkningen. Udklip i PET, 
administrativ sag. 

105 ”De forbudte kartoteker begraves i hemmelighed”, Information, 3. oktober 1968. Udklip i PET, ad- 
ministrativ sag. 

106 ”Hvad bliver der af kartotekskortene”, Land og Folk, 17. oktober 1968. Udklip i PET, administrativ 
sag. 

107 PET, ujournaliseret sag: Referat af møde den 27. november 1968 udarbejdet af politiassessor 
H. Toft-Nielsen. 

personen havde forbindelse til identificerede eller formodede efterretningsoffi- 
cerer. Mødet på Arne Nielsens kontor afklarede et andet tvivlsspørgsmål, nemlig 
om tilfælde, hvor der ud over oplysninger om lovlig politisk virksomhed var 
oplysninger om rejser til østlande. Her blev det besluttet, at samtlige rejser til 
østlande, undtagen Jugoslavien, foretaget efter 1. januar 1959 kunne registreres, 
bortset fra ”børnerejser” eller tilfælde, hvor den sidste rejse var foretaget før 
1. januar 1959.” Hvad angik sager, hvor registreringsgrundlaget alene var rejser 
til østlande, og hvor der ikke tillige forelå oplysninger om lovlig politisk virksom- 
hed, skulle rejser til østbloklandene foretaget efter 1. januar 1959 danne basis for 
registrering bortset fra ”upolitiske grupperejser” og ”børnerejser”. Det blev også 
fremhævet, at rejser til Østtyskland med henblik på deltagelse i Østersø-ugen 
dannede registreringsgrundlag.”” På de resterende punkter gentog referatet Ju- 
stitsministeriets tolkning af 14. september 1968. Dog blev det tilføjet, at der var 
et problem omkring udskillelse af rejsedeltagere, som var anført på fælles rejseli- 
ster, til strimler for enkeltpersoner, og med den fremtidige behandling af visum- 
sager. Det blev besluttet at udskyde disse spørgsmål. Med hensyn til fremtidige 
registreringer anvistes nogenlunde samme praksis, idet det dog præciseredes, at 
spørgsmålet om registrering i forbindelse med ambassadebesøg skulle afgøres 
konkret. På mødet blev der yderligere truffet beslutning om, at ”i tilfælde hvor 
en person i forbindelse med en personforespørgsel er blevet belastet på grund af 
oplysninger om forældrenes lovlige politiske virksomhed, skal såvel forældrene 
som den belastede person udrenses af registraturen, medmindre der har fundet 
en principiel korrespondance sted i sagen”. Med hensyn til de såkaldte ”nøgle- 
punktssager” dvs. sager om mulig tilstedeværelse af kommunistiske arbejdere på 
arbejdspladser, der måtte antages at være af vital betydning i en krise- eller krigs- 
situation, blev det bestemt, at de samme retningslinjer gjaldt, bortset fra perso- 
ner inden for Justitsministeriet, anklagemyndigheden, politiet og retsvæsenet. 
Det besluttedes endeligt, at personer, der var registreret i nøglepunktssager på 
grundlag af oplysninger i rigsregistraturen, ligeledes skulle udgå.”” 


108 Med udtrykket ”børnerejser” henvises der sandsynligvis til, at DKP-medlemmers børn blev sendt 
på ferieophold og ideologisk skoling ved de såkaldte ”pionerlejre” i Østeuropa. Se Knud Holt Niel- 
sen, Giv mig de rene og ranke… Danmarks Kommunistiske Ungdom 1960-1990, ph.d.-afhandling (In- 
stitut for Nordiske Studier, Københavns Universitet, 2007), s. 156. 

109 PET, ujournaliseret sag: Referat af møde den 27. november 1968 udarbejdet af politiassessor 
H. Toft-Nielsen. 


no Ibid. Om nøglepunkter se Kommissionens beretning, bind 8. 

Revisionsafdelingen gik på denne baggrund i gang med at gennemgå arki- 
vet for at vurdere, hvad der skulle udskilles, og hvad der kunne bevares. Efter- 
følgende fik revisionsholdet at vide, at en del stof kunne beholdes af historiske 
grunde (i praksis dog kun materiale vedrørende 2. Verdenskrig), ligesom det 
blev bestemt af Toft-Nielsen, at almindelige lovlige demonstrationer ikke var re- 
gistreringsgrundlag — ”der skal uro til” Ved en række møder mellem Toft-Niel- 
sen og en medarbejder på revisionsholdet blev det bestemt, at registreringer af 
medlemmer af venskabsforeninger generelt skulle bevares. Det blotte medlem- 
skab af aktivistiske venstrefløjsgrupper som SOAK, Gruppe 61, Aktiv Ungdom 
og Aktion udgjorde imidlertid ikke et tilstrækkeligt registreringsgrundlag. Li- 
geledes skulle forbindelser til ambassader makuleres, hvis der forelå en naturlig 
grund til besøget. Med udgangspunkt i en konkret sag bestemtes det ydermere, 
at en persons blotte tilstedeværelse ved en polsk kunstmalers udstilling i Århus 
ikke var registreringsværdig, at aldersgrænser ved registrering af rejser var 15 år 
(børneferierejser), og at kontaktmøder med FE skulle bedømmes i hvert enkelt 
tilfælde. Til gengæld kunne registreringer af udenlandske kommunistledere og 
danske statsborgere, som var referencer for østfolk ved visumansøgninger, beva- 
res, sidstnævnte dog kun i en periode af maksimum ti år. Endelig besluttedes det, 
at registreringer af personer, der ikke kunne få indrejsetilladelse til Grønland, 
ligeledes kunne bevares.”> 

Der opstod efter kort tid tvivl om de nye registreringsregler. En medarbej- 
der på revisionsholdet nedfældede den 19. december 1968 et notat herom. Som 
instruktionen er anført, kan notatet umiddelbart tolkes som en ændring eller 
afvigelse i forhold til regeringserklæringen: 


”Ifølge behagelig telefonsamtale i dag med pi. Arne Nielsen fik vi bekræftet, at 
følgende personer skal — registreres — hvis de alene er kendt som medlemmer af: 
DKP's centralkomite og DKP's Københavnsledelse. 

DKU's hovedbestyrelse og DKU's Københavnsledelse. 

VS's hovedbestyrelse og VS's Københavnsledelse. 

SUF's landsledelse og SUF's Københavnsledelse. 


11 PET, ujournaliseret sag: Notat, 9. december 1968. 
12 Ibid.: Notat vedr. møder 16., 17., 18. og 19. december 1968. 

Da forannævnte i dag blev bestemt har vi gået sagerne igennem fra B.67.530 og 
tilbage til B.61.980, hvorved formentlig allerede en hel del af disse personer er 
blevet makuleret”"3 


Offentliggørelsen af dette notat i 1998 har været medvirkende til den aktuelle de- 
bat om, hvorvidt PET har overholdt regeringserklæringen, idet notatet — i mod- 
sætning til regeringserklæringen — angiver, at medlemskab af en række lovlige 
politiske organisationer alene udgør et tilstrækkeligt grundlag for registrering. I 
det følgende analyseres notatets tilblivelse, mulige forståelsesramme og konse- 
kvenser for PET's registrerings- og makuleringspraksis."" 

Kommissionen har fremfundet en del materiale i PET's arkiv, der kan belyse 
notatets ophavssituation, ligesom der er afhørt vidner og modtaget skriftlige re- 
degørelser fra personer, som arbejdede på revisionsholdet i den pågældende pe- 
riode. En tidligere medarbejder i PET har efter offentliggørelsen af ovenstående 
notat udarbejdet en skriftlig redegørelse, som er overdraget til Kommissionen. 
Ifølge denne forklaring af 7. september 1998 foregik makuleringen i tiden fra 
september 1968 til 30. april 1969 ”i fuld overensstemmelse” med regeringens for- 
tolkning af regeringserklæringen. PET-medarbejderen anfører følgende: 


”Vi fik udstukket nogle generelle retningslinjer for arbejdet — jeg mener for øvrigt, 
at Blen medarbejder i Revisionen] nedfældede det i et notat — jeg mener, at vi B og 
jeg — ville have en form for garanti for, at vi ikke undervejs kom til at gøre noget, 
der stred mod de retningslinjer, der var givet. Vi havde af politiinspektøren fået 
besked om at arbejde hurtigt, så han kunne give nogle opmuntrende tal videre — at 
vi havde gennemgået så og så mange numre og at vi havde slettet så og så mange 
personer. Det var B der førte disse statistikker og det var B der skrev et notat fra 
møde med politiinspektøren. 

Når vi havde problemer samlede vi dem sammen og bad så politiinspektøren kom- 
me forbi vort kontor. Her afgjorde han hurtigt sagerne — i nogle tilfælde tog han 
dog enkelte sager med, og så fik vi svar i løbet af nogle få dage. Om han forhand- 
lede med justitsministeren om den eller ej, ved jeg ikke, han kan også have drøftet 
dem med enkelte af sine jurister” 


113 Ibid.: Notat, 19. december 1968. Den sidste sætning er ikke præcis og kan således misforstås, men 
må opfattes således, at Revisionsafdelingen i perioden op til den 19. december havde gennemgået 
sager fra B67.530 til 61.980, hvilket også bekræftes af nedenstående analyse. 

114 Om regeringserklæringen og dens betydning for overvågningen og registreringen af de politiske 
partier se i øvrigt Kommissionens beretning, bind 7. 

15. Kommissionens Arkiv: 16 siders skriftlig forklaring til Kommissionen, underskrevet den 7. septem- 
ber 1998, Kommissionens arkiv. Den pågældende PET-medarbejder har også afgivet forklaring om 
samme spørgsmål for Kommissionen. Jf. RB: PET-medarbejder, 11. oktober 2000. 

Den tidligere PET-medarbejder betragter Arne Nielsens ordre den 19. december 
1968 som et udslag af en kraftig intern kritik i tjenesten af, at revisionen var gået 
for langt i dens makuleringer af en række sager vedrørende den yderste venstre- 
fløj: 


”Jeg kan tydelig huske, at vi sad fordybet i vort arbejde, da døren pludselig blev 
åbnet med voldsom fart og ind kom to fra den gruppe, der fulgte ”Trotkisterne — 
den ene meget rasende — ja — nærmest blå i hovedet af raseri — og med store ord 
bebrejdede os, at vi har 'slettet' og så kom der en række personnavne, og da vi ikke 
vidste, at de havde så tæt forbindelse til ”Trotkisterne; at de skulle forblive registre- 
ret. Han kølede lidt ned og vi fik en snak om tingene. Vi kunne jo kun sige, at de 
efter de gældende regler skulle personer slettes, hvis de kun var kendt med lovlig 
politisk virksomhed - og vi havde jo kun personmapperne at holde os til — han 
kunne jo bare hø rekvireret personmapperne for de personer, han var interesseret 
i. Han fortalte os da, at der omkring ”Trotskisterne' var et sammenrend for øjeblik- 
ket, så det var næsten umulig at sige, om et ”trotkist f.eks. var medlem af SUF eller 
VS eller om SUF-er eller VS-er var medlem af ”Trotkisterne — og så fortalte han i 
øvrigt, at han havde fået et tip om, at der i en kælder i en større beboelsesejendom 
stod en stor tønde med brændbar væske, olie, flasker og klud og at ”Trotkisterne” 
og kredsen omkring dem var i færd med at tilrettelægge en større aktion, hvor de 
skulle bruge 200 ”Molotow-cocktail.s. Vi kunne jo så kun sige, at han skulle rette 
henvendelse direkte til politiinspektør Arne Nielsen, hvilket han gjorde. Vi havde 
lovet at indstille makuleringen af de i Notatet nævnte personer, indtil der forelå en 
afgørelse — men det der var makuleret, var jo makuleret. 

Om der gik en uge eller nogle dage kan jeg ikke huske, og om det var os eller 
politiinspektør Arne Nielsen der telefonerede til os og om det var fra hans kontor 
på Politigården eller fra Justitsministeriet, ved jeg ikke — og jeg kan ikke huske, 
om det var en samtale via det interne telefonnet. I hvert fald skrev… [en medarbej- 
der i PET] det nævnte notat — og vi rettede os naturligvis efter det i den fortsatte 
revision?" 


I en senere skriftlig redegørelse af 4. januar 2000 har den ovenfor citerede PET- 
medarbejder præciseret, hvilke to PET-folk, der udtrykte deres vrede over de 
omfattende makuleringer. Den ene af de to nævnte PET-folk var ikke længere i 
live, da Kommissionen blev nedsat, mens den anden har afgivet en forklaring, 
der dog ikke har kunnet kaste nærmere lys over hændelsesforløbet.”” Den oven- 
for citerede PET-medarbejder forklarer i redegørelsen fra den 4. januar 2000 
yderligere, at han ”kan ikke huske, hvor pi. [politiinspektør Arne Nielsen] rin- 


116 Ibid. 
117 RB: PET-medarbejder, 19. marts 2001. 

gede fra, da han gav… instruktionen om indholdet af notatet af 191268. Normalt 
kom pi. ind til os, når der var problemer, så det skulle ikke undre mig, om han 
den dag ringede direkte fra JM [Justitsministeriet]. Jeg mindes ikke, at han tele- 
fonisk har givet os andre instrukser — han kom altid lige forbi”? 

Den daværende politiassessor i PET giver i en skriftlig redegørelse, der blev 
overdraget Kommissionen efter dennes død i 2000, udtryk for følgende omkring 
Arne Nielsens ordre af 19. december 1968: 


”Da debatten begyndte og jeg blev spurgt af pressen om mit kendskab til denne 
notits, gav jeg udtryk for, at jeg aldrig havde set den og ikke mindedes at have hørt 
om beslutningen. Jeg spekulerede selvfølgelig over tingene og ville efterhånden 
- muligvis som følge af efterrationaliseringer — ikke udelukke, at jeg var bekendt 
med beslutningen, selv om jeg intet konkret huskede om det”? 


Som det vil fremgå nedenfor, var politiassessoren imidlertid fuldt ud orienteret 
i samtiden om Arne Nielsens beslutning. Tidligere souschef i PET Jørn Bro har 
i tilknytning til politiassessorens forklaring udarbejdet en skriftlig redegørelse, 
som har det synspunkt, at registreringen af de politiske bestyrelser var ”forsvarlig 
i henseende til regelgrundlaget og nødvendig for opfyldelsen af PETs overord- 
nede mål,” Bro fremhæver, at regeringserklæringen var til for at beskytte me- 
nige medlemmer af lovlige politiske partier og ikke ”begrænsede, veldefinerede 
personkredse, der i kraft af deres politiske virksomhed selv søgte offentlighed 
og gjorde sig til offentlige personer, som var kendt og registreret som sådan i 
medierne”> Bro anser således, at der var tale om grupper, ej om enkeltindivider. 
Problemet med denne tolkning, kunne man indvende, er, at Justitsministeriets 
notat fra den 14. september 1968 ikke skelner mellem menige og ledende med- 
lemmer, men alene forholder sig til personer og ikke til deres hierarkiske place- 
ring i partiet. Derimod passer Bros forklaring, som det også vil fremgå længere 
nede, med PET's praksis: PET makulerede både i 1965-67 og igen i 1968-69 i vid 
udstrækning registreringer af stillere, abonnenter og menige medlemmer af po- 
litiske partier, men bibeholdt sager på ledende medlemmer. 


118. Kommissionens arkiv: 48 siders skriftlig redegørelse til Kommissionen, 4. januar 2000. 

119 Kommissionens arkiv: ”Politiets Efterretningstjeneste”, 23 siders skriftlig redegørelse til Kommis- 
sionen, udateret. 

120. Kommissionens Arkiv: Jørn Bro, ”Vedr. PET's overholdelse af regeringserklæringen af 30. septem- 
ber 1968”, oktober 2000. 

121 Ibid. 

Den foran citerede PET-medarbejder i Afdeling A har forklaret, at det var be- 
kymringen med hensyn til makulerede sager på medlemmer af SUF og VS, som 
var den direkte anledning til ordren den 19. december 1968. Den pågældende 
PET-medarbejder opfatter ordren som uproblematisk, idet der for de registre- 
rede personer fandtes en hjemmel, der kunne begrunde en registrering. Det føl- 
ger af Jørn Bros forklaring, at en registrering af de pågældende grupperinger dog 
ville kunne indeholde enkelte personer, som der muligvis ikke var grundlag for: 


”En meget stor del af de omhandlede personkredse, især DKP/DKU, men også 
i vid udstrækning VS/SUF var i forvejen registrerede og var fortsat registrerbare 
på grund af øst-kontakter og deltagelse i konkrete ulovligheder eller begrundet 
mistanke herom. At undlade registrering af de få undtagelser ville være absurd 
formalisme, så meget mere som der kunne anlægges "medvirker -betragtninger i 
en lang række sammenhænge.”” 


De tidligere PET-medarbejderes redegørelser og forklaringer for Kommissio- 
nen, såvel skriftlige som mundtlige, ser således ordren af 19. december 1968 som 
udramatisk og ukontroversiel. Hvad der kan udledes af de samtidige kilder, er, 
at de berørte medarbejdere i Centralafdelingen imidlertid hurtigt blev bevidst- 
gjorte om, at ordren af 19. december 1968 ikke måtte formidles til regionerne. I 
et første udkast til et foredrag til kontaktmændene i politikredsene ses, at politi- 
assessor Toft-Nielsen havde indføjet Arne Nielsens ordrer af 19. december 1968 
som registreringsgrund på linje med østkontakter, uro osv.: 


”For at starte med det politiske stof, vil jeg nævne, at folk, der alene er kendt som 
stillere for DKP, skal udgå. Anmelderne for DKP er jo udgået ved den tidligere 
revision, men en del blev bibeholdt, hvis de var kendt for anden kommunistisk 
virksomhed. Hvis stillere og medlemmer af DKP og DKU ikke kan bibeholdes på 
grund af østrejser, der ligger efter 1. januar 1959 — stadig bortset fra Jugoslavien —, 
medlemskab af venskabsforeninger eller direkte forbindelse til østlige ambassader, 


DKP e-cen Qa H D eo bovedbeet: wrrelee 


((+Københavnsledelserne)), skal de udgå af registraturen. 
Med hensyn til SF bemærkes, at ingen aktivitet for SF kan begrunde fortsat regi- 
strering. Men foreligger der vedrørende SF-ere oplysning om østrejser, medlems- 
skab af venskabsforeninger eller forbindelse til østlige ambassader, skal materialet 
dog bevares. 


122 RB: Jørn Bro, 13. november 2000. 

For så vidt angår venstresocialisterne gælder det, at kun medlemmer af hovedbe- 
styrelsen ((og københavnsledelsen)) skal bevares, hvis der ikke foreligger oplys- 
ninger om østrejser 0.s.v. — ganske som for DKP og SF. 

Med hensyn til venstresocialisternes ungdomsorganisation, SUF, skal medlemmer 
af landsledelsen ((og Københavnsledelsen)) bevares, mens resten skal udgå, stadig 
forudsat, at der ikke foreligger oplysninger om østrejser 0.s.v”.””> 


I udkastet er en passus vedrørende DKP og DKU gennemstreget i hånden, og i 
margen er anført, at forholdet ikke skulle nævnes. Dertil kommer, at der i mar- 
gen ud for stedet, hvor SUF og VS omtales, er sat et minus, ligesom selve teksten 
er overstreget med et stort ”X”, der indikerer sletning. En efterfølgende renskriv- 
ning af foredraget, som blev afholdt for kredsene i Jylland den 22. januar 1969 og 
i København den 28. januar 1969, nævnte slet ikke de forhold, der i kladden var 
påtegnet med gennemstregning samt minusser og krydser. 

I et ikke dateret skriftligt ”foredrag for kontaktfolkene om revision” holdt af 
en medarbejder i PET i formentlig samme periode, er der indføjet nøjagtig de 
samme oplysninger om ledelsen i DKP, DKU, VS og SUF. Denne tekst er under- 
streget, og i margen er anført ”nej”.”> På andre områder var denne PET-medar- 
bejder dog mere bramfri end politiassessoren i sin udlægning af Justitsministe- 
riets fire punkter (jf. notatet af 14. september 1968): 


”Denne regel om registrering af rejser giver mulighed for at bibeholde registrerin- 
gen af adskillige kommunister — ikke fordi de er kommunister, men fordi de har 
været i østlande. Det er for så vidt besynderligt, at registrering af kommunister 
ikke må finde sted på grund af deres politiske tilhørsforhold, hvorimod de må 
registreres, og oplysninger om deres fulde lovlige politiske virksomhed må bevares 
og eventuelt videregives, hvis de f.eks. har været på en politisk delegationsrejse til 
et østland. Hvor besynderligt det end kan virke — registreringerne kan opretholdes 
og skal opretholdes, således at man på denne måde — sagt rent ud — kan opretholde 
registreringen af så mange kommunister o.lign. som muligt”. 


PET-medarbejderen udtrykte tillige den opfattelse, at punkt 3 gav hjemmel ”til at 
foretage alle de nødvendige registreringer af folk på ”uro-sider” — hvad enten de 


123 PET, administrativ sag: Foredrag for kontaktfolkene om revision [påført i hånden: ”Toft-N's (Mun- 
kebjerg 22.1.1969)”], 22. januar 1969. 

124 PET, ujournaliseret sag: ”Foredrag om revision og registreringspraksis”. 

125. PET, ujournaliseret sag: ”Foredrag for kontaktfolkene om revision”. 

126 Ibid. 

kalder sig revolutionære, anarkister, trotskister, eller hvad man ellers kan nævne 
af yderliggående gruppedannelser på den yderste venstre og højrefløj”.” Det 
blotte medlemskab af en ”uro-gruppe” kunne således være tilstrækkeligt grund- 
lag for registrering. 

Udstregningerne i de to foredrag vidner om en vis tilbageholdenhed med at 
sætte den af Arne Nielsen afgivne ordre i cirkulation uden for Centralafdelin- 
gen i København. Muligvis er sletningen i foredragene sket efter aftale eller på 
direkte opfordring af ledelsen. Vel vidende, at en overvejende del af de personer, 
der blev berørt af ordren af 19. december 1968, i forvejen kunne registreres af 
andre grunde end lovlig politisk virksomhed, var det magtpåliggende for revi- 
sionsholdet ikke at efterlade det indtryk i kredsene, at centralledelsen omgik re- 
geringserklæringen. Dertil kom, at det ikke var strengt nødvendigt at orientere 
kredsene om indholdet af ordren af 19. december 1968, idet Centralafdelingen i 
sidste instans selv afgjorde, hvilke registreringer der kunne opretholdes. Listerne 
fra kredsene ville først blive sammenholdt med registraturen (tromlen), hvor- 
efter kredsene efterfølgende ville blive meddelt, hvilke registreringer der kunne 
opretholdes. 


127 Ibid. 

3. ARNE NIELSENS ORDRE AF 
19. DECEMBER 1968: RÆKKEVIDDE 
OG KONSEKVENSER 


Hvor mange personer eller partimedlemmer blev berørt af PET-chef Arne Niel- 
sens ordre om, at PET fortsat skulle registrere ledende DKP'erre, VS'ere, SUF'ere 
og DKUere? Det præcise tal kendes ikke. Der findes nemlig ikke tilgængelige 
lister over DKP's og DKU's Københavnsledelse. Arbejderbevægelsens Bibliotek 
og Arkiv har endnu ikke registreret og tilgængeliggjort DKP's arkivalier på di- 
strikts- og lokalt niveau. Også for VS er der mangler i arkivalierne vedrørende 
partiets lokale aktiviteter og ledelsesstrukturer, som dog opvejes af andre navne- 
lister vedrørende VS, som Kommissionen har kunnet fremfinde. Det har tillige 
været muligt at finde brugbare navnelister over medlemmerne i SUF. Dog er 
SUF's Københavnsledelse ikke systematiseret i de fremfundne arkivalier. 

Det vurderes, at det indsamlede materiale trods alt er repræsentativt og an- 
vendeligt til at besvare det ovenfor stillede spørgsmål. Sammenholdes materia- 
let, der er fundet i Arbejderbevægelsens Bibliotek og Arkiv, med oplysninger fra 
PET's arkiv, kan i hvert fald et omtrentligt billede tegnes. Der er i den følgende 
oversigt medtaget ledende SUFere, VS'ere, DKP'ere, og DKUere fra perioden 
1958 til 1974. Tidsrummet er defineret ud fra to kriterier: 1) At PET ifølge Ju- 
stitsministerets tolkning af regeringserklæringen kunne beholde oplysninger om 
østrejser i maksimalt ti år, dvs. siden 1958. 2) At politimester Skat-Rørdam den 
21. august 1974 angiveligt ophævede Arne Nielsens ordre af 19. december 1968. 

SUF. Organisationen blev dannet i 1961 som en selvstændig organisation. Fra 
1963 formaliseredes et samarbejde med SF, og da SF blev sprængt i 1967, fulgte 
SUF's ledelse samlet over i VS. En beretning fra ”Socialistisk Ungdoms Forums 
Virksomhed 1968-1969”% der blev afgivet på SUF's 10. kongres den 24.-25. maj 
1969, viser, at Landsledelsen for SUF udgjordes af 15 personer samt fem supple- 
anter. En gennemgang af de eksisterende SUF-referater og PET-indberetninger 
fra perioden 1961-1970 viser, at mindst 90 forskellige personer har haft sæde i 
landsledelsen enten som medlemmer eller suppleanter i dette tidsrum. Køben- 

havnsledelsen må formodes at have bestået af endnu færre personer, ligesom 
der må have været gengangere fra landsledelsen.”” En PET-indberetning fra 
22. september 1969 talte syv medlemmer af Københavnsledelsen, hvoraf de fem 
på et tidspunkt havde siddet i landsledelsen.” En PET-notits fra august 1963 
talte fem medlemmer i Københavnsledelsen, hvoraf de to allerede sad i landsle- 
delsen.;” Har det gennemsnitlige antal af nye medlemmer i Københavnsledelsen 
i forhold til landsledelsen (to-tre personer) været det samme i perioden 1961- 
1970, har der måske siddet 20-30 personer, der ikke indgik i landsledelsen. Det 
er på denne baggrund sandsynligt, at der i perioden 1961-1970 samlet har sid- 
det mindst 110-120 personer i SUF's lands- og Københavnsledelse. Ved årsskiftet 
1970-1971 overtog en trotskistisk fraktion SUF, hvorefter VS afskar forbindelsen 
til organisationen, der i 1972 ændrer navn til Revolutionære Socialisters Forbund 
(RSF). RSF var en reduceret kerne af trotskister tilsluttet IV. Internationale. Det 
fremgår af Wamberg-udvalgets referat fra 29. august 1973, at der i høj grad var 
tale om personsammenfald med det tidligere SUF, og at de fleste var registreret 
i forvejen eller var kendt på grund ”uro-aktiviteter.” Analysen tilsiger, at Arne 
Nielsens ordre af 19. december 1968 har omfattet mindst 110-120 personer i SUF 
i perioden 1961-1974. Til sammenligning havde organisationen i 1962 543 med- 
lemmer og 1967 687 medlemmer.'> 

VS. Hvilken betydning fik Arne Nielsens ordre fra 19. december 1968 om at 
bevare sager på og registrere VS's hovedbestyrelse og medlemmer af Køben- 
havnsledelsen? Partiet havde ved dets oprettelse i 1967 modtaget 3.500 tilkende- 
givelser fra personer, der ønskede at blive medlem. De manglende kontingent- 
indbetalinger gør dog en pålidelig optælling vanskelig. Det reelle medlemstal 
viste sig efterfølgende at være betydeligt lavere: ca. 1.500 medlemmer i 1969 og 
ca. 1.200 i 1970. Partiet var, som nævnt i en fremstilling fra 1980 om VS, ”ry- 
stende svagt” organiseret. Der har været indvalgt ca. 100 forskellige personer 
inklusive suppleanter i hovedbestyrelsen i perioden december 1967 (1. hovedbe- 


128 ABA, SAP/SUF, 2304, ks. 47: ”Socialistisk Ungdoms Forums Virksomhed 1968-1969”. 

129 PET, emnesag: ”Vedr.: Socialistisk Ungdoms Forum”, 22. september 1969. 

130 Ibid., emnesag: Notits, 19. august 1963. 

131 Referat af møde i Wamberg-udvalget, 29. august 1973. 

132. Jf. afsnit om SUF i Kommissionens beretning, bind 7. 

133 Per Askholm Madsen & Jens Otto Madsen, Fra sandkasse til kadreparti. VS's dannelse og udvikling 
1967-73 (VS forlaget, 1980), s. 210-212. 

styrelsesmøde) til 5. december 1972 (5. kongres), hvor leninisterne forlod VS. 
Opgørelser herefter er ikke præcise. Det samme gælder for partiforeningerne 
rundt om i landet. Dokumenterne fra ABAss arkiv viser, at der i Københavnsom- 
rådet var mange små foreninger, så det er uklart, hvorvidt Arne Nielsens ordre 
er gået på alle mindre partiforeninger, eller kun på enkelte partiforeninger fra 
indre by og Christianshavn for eksempel. Af de 65 partiforeninger på lands- 
plan eksisterede de 15-20 reelt kun på papiret. 25-30 partiforeninger havde ca. 25 
medlemmer, hvoraf kun to-tre var aktive. Kun ganske få partiforeninger kunne 
mønstre 15 aktive medlemmer eller over.” Det er på denne baggrund vanskeligt 
at forestille sig, at det samlede antal ledende VSere, der potentielt var omfattet af 
ordren, kan have oversteget de 200. 

DKP. En optælling foretaget på baggrund af arkivalier i Arbejderbevægel- 
sens arkiv viser, at centralkomitéen i DKP i perioden 1958-1974 talte mindst 
54 forskellige personer.'” Der er ikke fundet brugbare lister, hverken i PET's jour- 
nalsager, emnekort eller i ABAS arkiv, der præcist kan belyse antallet medlem- 
mer af Københavnsledelsen i samme periode. Det må dog formodes, at der har 
været gengangere mellem Københavnsledelsen og Centralkomitéen. En enkelt 
oplysning i PET's arkiv går på, at Københavnsafdelingen blev nedlagt som følge 
af en centralkomitébeslutning den 15. marts 1969. Det har ikke været muligt at få 
af- eller bekræftet denne oplysning.” 

DKU. Hvad angår DKU, har der været mindst 150 medlemmer af landsledel- 
sen i perioden 1958-1974. Det har heller ikke her været muligt at fremfinde et 
brugbart materiale for Københavnsledelsen, men det formodes, at der også har 
været gengangere mellem lands- og Københavnsledelsen. Københavnsledelsen 


134. Optællingen er foretaget på baggrund af fortegnelser over delegerede og valgt til hovedbestyrelsen 
i VS (1. hovedbestyrelse samt 1. — 5. kongres 1967-1972). Se ABA, VS, 502, ks. 1, 2, 8, 9, 14. Disse tal 
er sammenholdt med Madsen & Madsen, Fra sandkasse til kadreparti, s. 383-387. 

135. ABA: VS, 502, ks. 1: liste over VS-kredse i Københavnsområdet fra 1967. 

136 Madsen & Madsen, Fra sandkasse til kadreparti, s. 211-212. 

137 Enkelte navneoplysninger mangler. Til brug for optællingen er anvendt navnelister og valglister til 
diverse kongresser og landsledelsesmøder i DKP: 20. kongres 1958, 21. kongres 1962, 22. kongres 
1965, landspartikonference november 1967, 23. kongres 1969, 24. kongres 1973, landspartikonfe- 
rence 1974. Se ABA, DKP, 921, ks. 13, 17, 19, 23, 28, 59 og 60. 

138 PET, Emnekort: DKP-Københavnsledelsen, oplysning dateret 29. april 1969. 

139 ABA: DKU, 680, ks. 16, 18, 19, 20, 21, 280, 281: Navnelister og valglister til diverse møder i hovedbe- 
styrelsen i DKU: 23, kongres 1958, 24. kongres 1960, 25. kongres 1962, 26. kongres 1965, 27. kongres 
1967, 28. kongres 1969, 29. kongres 1971, 30. kongres 1973. 

har formentlig omfattet afdelingerne i Københavns Amt, Frederiksberg Kom- 
mune og Københavns Kommune.” Dertil kommer, at en række DKUf're fra 
den tidligste periode mod 60'ernes slutning var at finde i DKP's centralkomité. 
Der er således i kildemateriale (hvis man fratrækker de verificerede gengangere) 
fremfundet 194 medlemmer af DKP og DKU, som var berørt af kontraordren. 

Sammenfattende må det konkluderes, at Arne Nielsens ordre potentielt omfat- 
tede flere end 500 personer i perioden fra 1958 og frem til 1974, hvor Skat-Rørdam 
omgjorde den tidligere PET-chefs beslutning. Der er tale om et minimumstal, 
idet der skal tilføjes et ikke nærmere kendt antal personer fra Københavnsledel- 
sen i DKP og DKU. Det skal dog samtidig understreges, at hovedparten af de be- 
rørte medlemmer af VS, SUF, DKP og DKU i forvejen kunne registreres af andre 
grunde: Kommunister primært på grund af østrejser og østkontakter (jf. punkt 
1-2 i Justitsministeriets notat af 14. september 1968); anarkister, trotskister og an- 
dre fraktioner i VS på grund af medlemskab af grupper, der havde til formål eller 
var egnet til at forårsage uroligheder (jf. punkt 3 i Justitsministeriets notat af 14. 
september 1968 samt de indløbne rapporter om planlagte voldelige aktioner fra 
VSferes side i løbet af sommeren 1968). Som det vil fremgå nedenfor, fik ordren 
reelt kun betydning for et antal VS'ere, som PET sandsynligvis ikke havde andre 
”belastende” oplysninger på, end at de var medlemmer af VS. 


Oplysninger i PET's arkiv om registrerede ledende DKP'ere, VS'ere, 
SUF'ere og DKU'ere 


Som nævnt ovenfor omfattede Arne Nielsens ordre potentielt flere end 500 per- 
soner i perioden 1958-1974. I PET's emnesager og emnekort har Kommissionen 
for en endnu bredere periode (1958-1980) imidlertid kun fremfundet navneoplys- 
ninger på 348 registrerede partimedlemmer. De fordeler sig således: 82 DKP'ere, 
144 SUF're, 98 VS'ere og 24 DKUere, som alle var registreret med et B- eller inf.- 
nummer, hvilket vil sige, at deres navn var ophængt på tromlen, som henviste til 
en personsag i arkivet. De fremfundne DKUf're var alle medlemmer af hovedbe- 
styrelsen, og ud af de 24 var de 23 registreret før regeringserklæringen. De frem- 
fundne 82 DKP'ere var også ledende medlemmer, hvoraf de 68 var registreret før 
regeringserklæringen. De resterende 14 DKP'ere blev registreret i anden halvdel 
af 70'erne. Der findes i PET's arkiv oplysninger om 144 SUF'ere, der var registre- 


140 Jf. bilag VI i appendiks til Knud Holt Nielsen, Giv mig de rene og ranke, s. 30. 

ret med et B-nummer, og som der dermed var oprettet en personsag på. Optæl- 
lingen er foretaget på baggrund af emnesagen om SUF. Til sammenligning viser 
en opgørelse fra 5. maj 1966, at foreningen havde ca. 400 medlemmer, hvoraf de 
141 havde indbetalt kontingent. Hovedparten af de registrerede SUF're (124) var 
ledende medlemmer og registreret inden regeringserklæringens ikrafttrædelse 
den 30. september 1968. Kun 17 af de fundne SUF'ere blev registreret efter Arne 
Nielsens ordre den 19. december 1968. De 17 registreringer synes på baggrund 
af journalsager og registreringsdatoerne i B-nummerlisterne at have relation til 
demonstrationerne i forbindelse med Kejsergade-sagen i 1969 og Verdensbank- 
urolighederne i 1970.” 

Som nævnt ovenfor hævdes det af en tidligere PET-medarbejder, at Arne 
Nielsens ordre af 19. december 1968 om at registrere ledende venstrefløjsaktivi- 
ster skal ses som et udslag af en kraftig intern kritik i tjenesten af, at revisions- 
holdet var gået for langt i dets makuleringer af en række sager vedrørende den 
yderste venstrefløj. Med henblik på en nærmere analyse af rigtigheden af denne 
påstand, og dermed af regeringserklæringen og dens umiddelbare konsekvenser, 
har Kommissionen ud af det nævnte korpus på 348 registrerede partimedlem- 
mer udvalgt de registreringer, der opfylder tre kriterier: 


1) Der er tale om et ledende medlem af SUF, DKP, VS, SUF. 

2) Personen har et registreringsnummer, der ikke er højere end B.67.530. Inf.-num- 
re og B-numre indtil 67.530 blev således revideret inden Arne Nielsens ordre den 
19. december 1968. 

3) Der er i den såkaldte B-nummerliste angivet en dato for, hvornår den pågæl- 
dende registrering er makuleret. 


Der er ud fra disse kriterier fremfundet 194 registreringer på ledende venstre- 
fløjsaktivister i PET's arkiv. De var alle til revision i efteråret 1968. De fordeler 
sig således: DKP (51), DKU (16), VS (53), SUF (74). De 194 registreringer fra pe- 
rioden inden 19. december 1968 skønnes at være repræsentative, når der henses 
til det samlede antal personer, der potentielt var omfattet af Arne Nielsens ordre 
(flere end 500 for hele perioden 1958-1974). 


141 Jf. PET, emnesag: ”Vedrørende Danmarks kommunistiske Ungdoms hovedbestyrelsesmøde den 
15. maj 1969”; PET, ujournaliseret sag: Emnekort om DKP's centralkomité; PET: Emnesagen om 
SUF. Jf. PET, emnesag. Se også PET: emnesag: Medlemsfortegnelse pr. 5. maj 1966, bilag 3. 

Stempler og makuleringsdatoer 


Inden analysen af de 194 registreringer skal der gøres opmærksom på et forhold, 
der kan forekomme teknisk, og som umiddelbart er svært at formidle for en bre- 
dere læserkreds: Hvordan skal de stempler og makuleringsdatoer, der er anført 
på de nævnte B-nummerlister, tolkes? Spørgsmålet er vigtigt for forståelsen af 
selve registreringsproblematikken, og for en præcis datering af, hvornår maku- 
leringerne i PET's arkiv egentlig fandt sted. 

Problemet er, at der synes at være en diskrepans mellem det datoangivende 
makuleringstempel på B-nummerlisterne og det faktiske tidspunkt for de fysiske 
makuleringer af personsagerne. Det fremgår af notatet af 19. december 1968, at 
PET netop havde revideret personsagerne mellem B.61.980 og 67.530. Makule- 
ringstemplerne i B-nummerlisterne ud for de pågældende sager viser derimod, 
at makuleringen først påbegyndtes i januar 1969: 


Figur 1: 
Makulerede B-numre i 1969 (B. 61.980 til B.67.530) 

En nærmere analyse af makuleringsstemplerne viser, at princippet har været, at 
man først makulerede de høje numre og dernæst bevægede sig bagud. Selv om 
der ifølge disse stempler kan noteres en makuleringsbølge i januar 1969, er det 

sandsynligt, at de fysiske makuleringer i virkeligheden fandt sted før, nærmere 
bestemt i perioden inden notatets udformning den 19. december 1968. Forkla- 
ringen kan være den simple, at makuleringsstemplerne på B-nummerlisterne er 
påført efterfølgende ved, at man på bestemte dage i januar ajourførte B-num- 
merlisten ved at sammenholde den med en anden provisorisk liste. Der forelig- 
ger nemlig den mulighed, at man først har makuleret sagerne og efterfølgende i 
januar 1969 har makuleret tromlestrimlerne og samtidig ajourført B-nummer- 
listen. En tidligere medarbejder kan således huske, at man trak registreringer 
og henvisningsstrimler ned fra tromlen og lagde dem ind i sagen, hvorefter re- 
visoren tog strimlerne ud af sagerne igen med henblik på at lave optælling til 
årsstatus.”” Det er på denne baggrund sandsynligt, at sagerne på DKUere blev 
makuleret i efteråret 1968, men optællingen af strimlerne med henblik på status 
og ajourføring af B-nummerlisten fandt først sted i januar 1969. 

Denne forklaring er sandsynlig også ud fra en nærmere analyse af en række 
registreringer på ledende DKUFre: Arne Nielsens ordre den 19. december 1968 
førte til, at en række personer, der i forbindelse med den igangværende revision 
var blevet slettet fra tromlen, blev registreret i 1969 med et nyt B-nummer. I ma- 
terialet om DKU findes følgende eksempler vedr. DKU's landsledelse: 


e&… DKU-medlem, tidligere B.66.815, makuleret 10. januar 1969, genoprettet 
2. juni 1969 som B.68.082, makuleret 1997. 


e&…  DKU-medlem, tidligere B.67.260, makuleret den 30. januar 1969, genop- 
rettet den 2. juni 1969 som B.68.088, makuleret 13. december 1971. 


e&  DKU-medlem, tidligere B.65.841, makuleret 10. januar 1969, genoprettet 
som B.68.083 den 2. juni 1969, makuleret den 29. maj 1973. 


Tages makuleringstemplerne for pålydende, dvs. at makuleringerne skulle være 
blevet gennemført i januar 1969, bliver det svært at forklare rationalet bag en 
sådan handling. På dette tidspunkt havde Arne Nielsen netop givet ordre om, 
at sager på ledende DKUere skulle bibeholdes. Hvorfor så makulere dem? Flere 
medarbejdere i revisionen har tillige forklaret, at makuleringerne foregik i ef- 
teråret 1968. Også PET-chef Arne Nielsen forklarede i Wamberg-udvalget den 


142. Kommissionens arkiv: Notits, 4. september 2007. Der er tale om skriftlig redegørelse fra PET, hvor- 
til en revisionsmedarbejder har afgivet forklaring. 

3. december 1968 om den ”igangværende udrensning af politiets efterretnings- 
tjenestes registratur”” Den umiddelbare og mest logiske forklaring på uover- 
ensstemmelserne mellem notatet af 19. december 1968 og makuleringsdatoerne 
på B-nummerlisterne er, at sidstnævnte stempler ikke angiver den præcise ma- 
kuleringsdato for de enkelte sager, der formentlig allerede var makuleret, men 
derimod datoen for, hvornår man har foretaget en strimmeloptælling og ajour- 
ført B-nummerlisten. Det giver nemlig ikke umiddelbart nogen mening, at ma- 
kuleringen af sager på DKUere skulle være sket i januar 1969, det vil sige få dage 
efter, at man netop havde fået ordre om det modsatte: At bevare de selv samme 
sager. De samtidige skriftlige kilder samt efterfølgende forklaringer fra tidligere 
PET-medarbejdere til Kommissionen angiver samstemmende, at makulerin- 
gen af de pågældende sager skete i efteråret 1968. Der skal således i den videre 
analyse tages det forbehold, at makuleringsstemplerne på B-nummerlisterne fra 
januar 1969 formentlig refererer til den fysiske makulering af sager i efteråret 
1968. Det skal dog bemærkes, at den her beskrevne fremgangsmåde for revi- 
sion næppe er dækkende for, hvordan man i andre perioder har foretaget ma- 
kuleringer. Som det vil fremgå nedenfor, var fremgangsmåden i forbindelse med 
revisionen i 1974 en anden. Her makulerede Revisionsafdelingen en lang række 
sager, men glemte samtidig at nedtage de relevante strimler. Der hang således i 
en kort periode strimler på tromlen, der henviste til ikke længere eksisterende 
sager. 


143 Referat af møde i Wamberg-udvalget, 3. december 1968. 

144 Kommissionen har rettet henvendelse til PET med henblik på en nærmere afklaring af makule- 
ringsstemplerne på B-nummerlisterne. PET har besvaret henvendelsen således: ”Der ses ikke at 
foreligge oplysninger om, hvorvidt de på de angivne B-nummerlister anførte makulationspåteg- 
ninger afspejler datoen for den fysiske makulering af de pågældende sager. PET kan dog oplyse, 
at det må antages, at flere medarbejdere har været involveret i revisionen af de enkelte B-numre. 
Beslutningen om at makulere en B-sag fordrede således, 1) at strimlen blev nedtaget af tromlerne, 
2) at det blev angivet på B-nummerlisterne, at sagen var makuleret, og 3) at sagen blev fysisk ma- 
kuleret. Der ses ikke at foreligge oplysninger om, hvorvidt processen i de konkrete tilfælde er sket 
i den anførte rækkefølge, herunder det tidsmæssige perspektiv og hvilke personer, der eventuelt 
måtte have været involveret i processen”. Kommissionens arkiv: Brev fra PET til Kommissionen, 
21. januar 2008. 

En statistisk oversigt over 194 registrerede ledende DKP'ere, VS'ere, 
SUF'ere og DKU'ere 


Nedenfor følger en nærmere analyse af de 194 registreringer af ledende VSfre, 
DKP're, SUF'ere og DKUfre, som Kommissionen har fremfundet i PET's arkiv. 


Figur 2 viser, hvornår de pågældende registreringer er blevet makuleret. 


Figur 2: 


Statistisk oversigt over makuleringer af 194 registrerede ledende VS'ere, SUF'ere, DKP'ere 
og DKU'ere 


(kildemateriale: inf-numre og b-numre indtil 67.530) 

Figuren, som tager udgangspunkt i makuleringsstemplerne, viser, at ud af 194 
sager på ledende partimedlemmer blev de 32 makuleret i januar 1969 (antagelig 
skete makuleringen reelt inden kontraordren den 19. december 1968). Blandt de 
32 sager er der ingen DKP'ere og kun fire VSere. Af de fire VS'ere er de to for- 
mentlig blevet makuleret, eftersom de i en PET-rapport fejlagtigt var indberet- 
tet som hovedbestyrelsesmedlemmer. De pågældende personer stillede op, men 
blev ikke valgt ind. På denne baggrund synes makuleringen at have haft klart 
størst betydning for ledende DKUfre og SUF're, som forholdsmæssigt blev ma- 
kuleret i højere grad end de ledende medlemmer af moderpartierne. Dette for- 
hold illustreres yderligere af følgende oversigt: 

Figur 3: 
Statistisk oversigt over makuleringer i forhold til antal registrerede ledende 
VS'ere, SUF'ere, DKP'ere og DKU'ere i 1969 
(kildemateriale: 194 registreringer fordelt på inf.-numre og B.-numre indtil 67.530) 

Det er signifikant, som oversigten viser, at 24 ud af et samlet antal på 74 regi- 
strerede SUF'ere blev makuleret. Ligeledes blev fire ud af 16 ledende DKUfre 
makuleret. Ingen DKP'ere blev makuleret. En anden måde at se på tallene på er, 
at 75% af de makulerede sager inden for de fire organisationer i efteråret 1968 var 
SUF're. 

Dette statistiske materiale synes dermed at bekræfte den tidligere citerede 
PET-medarbejders forklaring om, at to andre medarbejdere i PET i efteråret 
1968 havde mistet et antal registreringer af trotskister, som jo netop var en do- 
minerende fraktion i SUF. De to medarbejdere henvendte sig ifølge forklaringen 
dernæst til PET-chef Arne Nielsen. Dette var sandsynligvis baggrunden for, at 
Arne Nielsen den 19. december 1968 præciserede, hvilke ledende partimedlem- 
mer på venstrefløjen der skulle bibeholdes. Notatet af 19. december 1968 anven- 
der ordet ”bekræftet” hvilket kan understøtte den antagelse, at det hele tiden 
var meningen, at PET skulle bibeholde registreringer på ledende partifolk. Re- 
visionsholdet havde sandsynligvis misforstået sit opdrag, således at det i første 
ombæring ikke bevarede alle registreringer af lederne i de respektive ungdoms- 
organisationer. 

Ordren af 19. december 1968 ligger i øvrigt i naturlig forlængelse af et PET's 
direktiv af 3. marts 1967, som understregede, at DKP-anmeldere skulle udgå af 
registraturen, mens fremtrædende partimedlemmer bibeholdes. Ordren af 


145. PET, ujournaliseret sag: ”Direktiv for registrering”, 3. marts 1967, samt vedhæftet bilag. 

19. december 1968 skal sandsynligvis forstås sådan, at Arne Nielsen ønskede at 
præcisere, at ordren foruden de ledende medlemmer af DKP og VS også gjaldt 
de ledende ungdomsmedlemmer fra DKU og SUF. De ungdomspolitikere, som 
ved en fejl var blevet slettet i efteråret 1968, blev som påvist i afsnittet ovenfor 
registreret på ny i juni 1969.” Ordren synes tilmed at have været i overensstem- 
melse med Justitsministeriets og regeringens holdning til, hvem der kunne regi- 
streres (jf. punkt 1-4 i Justitsministeriets notat af 14. september 1968). 


Positivlister og det ministerielle opdrag 


Arne Nielsen redegjorde i et brev fra den 6. januar 1970 til Niels Madsen nær- 
mere om PET's registrerings- og makuleringspraksis. PET-chefen orienterede 
departementschefen om, hvordan han opfattede det opdrag, han havde fået af 
ministeriet, nemlig at det var PET, der med udgangspunkt i ministeriets brede 
tolkning af regeringserklæringen selv definerede, hvem der skulle registreres.” 
Ministeriets hidtidige instrukser til PET, pointerede Arne Nielsen, 


”er i det væsentligste alene gået ud på at fastlægge, hvad der ikke må registreres, 
men har iøvrigt med de deraf følgende indskrænkninger overladt det til efterret- 
ningstjenestens eget skøn at afgøre, hvad der herefter kunne og burde registreres. 
Den valgte fremgangsmåde har vel i første række været begrundet i hensynet til 
at sikre den efter de til enhver tid i samfundet rådende forhold mest fleksible re- 
gistrering og i nogen grad også i vanskelighederne ved positivt at definere, hvad 
der er registreringsværdigt. Med den stærke indskrænkning af registreringernes 
område er disse forudsætninger imidlertid væsentligt ændret. Også hensynet til 
i givet fald at fastholde et ansvar for forsvarligheden af det arbejde, der bør gøres, 
medfører, at jeg finder det afgørende, at en positiv fastlæggelse af registreringernes 


omfang nu søges gennemført,” 


146 En daværende kriminalassistent har i en samtale med Kommissionens repræsentanter forklaret 
fremgangsmåden således: ”Til at begynde med gik det lidt langsomt med gennemgangen af sa- 
gerne, men til sidst var man oppe på mellem 500-1000 sager samlet på en dag Man søgte efter 
det, der kunne fastholde en registrering, ikke omvendt”. Kommissionens samtale med tidligere 
PET-medarbejder. 

147 PET, ujournaliseret sag: ”Redegørelse vedrørende Politiets Efterretningstjenestes registreringer”, 
5. januar 1970, vedhæftet brev til Niels Madsen, dateret 6. januar 1970. 

148 Ibid. 

Brevet kan forstås på flere måder. Det fremsætter dels et klart ønske om en æn- 
dret og ud fra tjenestens synspunkt klar instruks, der ikke efterlader tvivl om, 
hvad det er tilladt at registrere. Dette ønske blev et tilbagevendende punkt på 
dagsordenen i PET's samarbejde med Justitsministeriet frem til 1983, hvor tje- 
nesten fik nye retningslinjer. Hvad der er mere interessant i lyset af den afgivne 
ordre den 19. december 1968, er, at Arne Nielsen slår fast, at det hidtil havde 
været op til tjenesten selv at vurdere, hvem der kunne registreres. Arne Nielsens 
redegørelse kan således også tolkes som et ønske om at få skriftlig accept af, at 
PET hidtil og i mangel af bedre selv havde påtaget sig det ansvar at definere, hvad 
der var registreringsværdigt. Justitsministeriet havde ifølge Arne Nielsen ikke 
selv taget klar stilling hertil. Med andre ord: Når PET tolkede ledende medlem- 
mer af en række venstrefløjspartier som registreringsværdige, var det et udslag af 
PET's ret og pligt til på baggrund af Justitsministeriets notat ”positivt at definere” 
hvilke grupper, der var registreringsværdige. Det fremgår ikke, at Niels Madsen i 
1970 havde bemærkninger til Arne Nielsens udsagn om, at det hidtil havde været 
op til PET's skøn at afgøre, hvad der positivt kunne registreres. 

Arne Nielsens behov for at nedfælde sådanne overvejelser på skrift skal givet 
ses i lyset af de begivenheder, som prægede det politiske billede i Danmark mod 
slutningen af 1969 og første halvdel af 1970, nemlig Kejsergade-sagen om afslø- 
ringerne af FE's aflytningscentral under universitetets bygning i Kejsergade, og 
VS's forsøg på at rejse rigsretstiltale mod justitsminister Knud Thestrup i forbin- 
delse med registreringsspørgsmålet. Den direkte anledning til brevet kan have 
været et møde på departementschef Niels Madsens kontor den 15. december 
1969, dagen inden VS fremsatte forslag i Folketinget om at rejse rigsretssag. Her 
blev PET-chefen ifølge egen forklaring mødt med en formaning: 


” G.d indfandt jeg mig e. anm. hos depch Niels Madsen, der meddelte mig, at mens 
jeg tidligere vel nok i en opstået vanskelig situation kunne vente at blive ”reddet” 
ved at blive befordret til en anden stilling f. ex. et politimesterembede, stod en 
sådan mulighed ikke længere åben. Jeg måtte tage det hele og det fulde ansvar, 
mm. jeg i forvejen var dækket ind gen. en udtrykkelig ministersanktion for vedk. 
handling. 

Han havde givet embedets revisor, byretsdommer Frank Poulsen samme be- 
sked. F.P. havde hertil sagt at der kun var en ting han var beklemt ved, og det var 

operation Konstabel. Depch var parat til at forelægge spmt om denne operations 
fortsættelse for ministeren, om jeg ønskede det. I modsat fald synes han jeg skulle 
stoppe den. Jeg valgte den sidste udvej, og har d.d. instrueret Ib Nordgård i ovst. 
hermed. 


København, d. 16.12.1969 
Arne Nielsen” 


Niels Madsen opfordrede ifølge dette notat med andre ord Arne Nielsen til at 
tage hånd om eventuelle kontroversielle sager, ligesom han understregede, at 
PET-chefen ikke kunne forvente at blive tilbudt et politimesterembede, hvis situ- 
ationen udviklede sig. Samtalen kan have ansporet Arne Nielsen til at nedfælde 
et notat den 5. januar 1970 om PET's hidtidige registreringspraksis. 

Arne Nielsens ordre af 19. december 1968 om at registrere ledende DKP'ere, 
VS'ere, DKU're og SUF'ere kan på denne baggrund tolkes som en positivliste over 
registreringsværdige grupper, som PET havde udarbejdet med udgangspunkt i 
Justitsministeriets notat eller retningslinjer af 14. september 1968. Arne Nielsens 
ordre var heller ikke kontroversiel i forhold til Justitsministeriets opfattelse af 
hvem, der kunne registreres (jf. politiassessorens påtegninger på Justitsministe- 
riets notat i forbindelse med mødet i Embedsmændenes Sikkerhedsudvalg den 
22. oktober 1968). Alligevel fandt Arne Nielsen det i lyset af den fornyede op- 
mærksomhed om tjenesternes arbejde opportunt at præcisere baggrunden for 
PET's dispositioner på registreringsområdet. 

Frank Poulsen, som var involveret i arbejdet omkring formuleringen af re- 
geringserklæringen, har om notatet af 19. december 1968, som han dog ikke har 
været personligt involveret i, udtalt, at han ”er ikke i tvivl om, at Arne Nielsen 
følte sig berettiget til at registrere som anført i notitsen fra 19. december 1968. 
Der var ingen diskrepans mellem Justitsministeriets ønsker og Arne Nielsens 
fortolkning”? Frank Poulsen må have haft en præcis indsigt i, hvilke grupper 
af registreringer, som departementet ønskede at bibeholde efter regeringserklæ- 
ringen, da det var ham, som af tidligere departementschef Vilhelm Boas blev 
sat til at formulere et nyt udkast. Frank Poulsens udlægning støttes tillige af den 


149 Den pågældende kontraspionageoperation drejede sig om overvågning af en østlig handelsorgani- 
sation i Danmark. Se også Ib Norgaard, Spionjæger i Danmark. En dansk spionjægers liv og oplevel- 
ser i PET (Borgen, 2003), s. 89-91. 

150. RB: Frank Poulsen, den 25. januar 2001. 

tidligere nævnte PET-medarbejders forklaring om, at Arne Nielsens ordre af 19. 
december 1968 muligvis foregik telefonisk og fra Justitsministeriet. 

Det er sandsynligt, at Arne Nielsens ordre af 19. december 1968 primært var 
møntet på at lette arbejdsgangen og hindre fremtidige misforståelser for med- 
arbejderne i forbindelsen med den igangværende revision af tromlen, idet han 
angav et langt mere gennemskueligt arbejdsgrundlag for revisionsholdet, således 
at man som angivet af en PET-medarbejder undgik at komme i den situation, 
at makuleringen blev for vidtgående. Med notatet af 5. januar 1970 søgte Arne 
Nielsen sandsynligvis opbakning hos departementschefen for de foretagne dis- 
positioner på registreringsområdet. 

4. DEN POLITISKE KONTROL MED PET's 
REGISTRERINGER: WAMBERG-UDVALGET 
OG PLANERNE OM ET PARLAMENTARISK 
KONTROLUDVALG, 1968-1974 


Samarbejdet mellem Wamberg-udvalget og PET var ikke uden problemer. I pe- 
rioden efter regeringserklæringen og frem til 1974 arbejdede PET og Justitsmini- 
steriet aktivt for at få nedlagt Wamberg-udvalget. Omvendt arbejdede Wamberg- 
udvalget på at få udvidet sine kompetencer i forhold til PET, På udvalgsmødet 
den 12. december 1969 indskærpede udvalgets formand, amtmand Wamberg, 
at udvalget måtte have mulighed for en ”bredere orientering” om PET's virke 
for at kunne gøre sit arbejde forsvarligt. Det var ikke uden betydning, hæftede 
formanden sig ved, ”at folketinget og befolkningen går ud fra, at udvalget har en 
langt videregående indsigt i efterretningstjenesten, end det faktisk har” Depar- 
tementschef Niels Madsen bemærkede hertil, at det ikke var hans indtryk, ”at 
politikerne har en videregående opfattelse af udvalgets kompetence og adgangen 
til indsigt i efterretningstjenesten”,> 

PET's og Justitsministeriets modsvar til Wamberg-udvalgets krav om øget 
indsigt og kontrol var at søge udvalget ombyttet med et parlamentarisk kon- 
trolorgan. I ovennævnte notat fra Arne Nielsen til Niels Madsen, dateret den 
5. januar 1970, forklarede PET-chefen, at Wamberg-udvalget ved et kommende 
møde ville søge at indskrænke PET's muligheder for at registrere. I et forsøg på 
at overbevise Niels Madsen om situationens alvor fremlagde han dels en stati- 
stik, der viste, at antallet af sager, der blev forelagt udvalget, var for nedadgående: 
fra 82 sager i perioden 1/6-1965-31/5-1966 til kun syv sager i andet halvår af 1969. 
Til statistikken bemærkede Arne Nielsen blandt andet, at kun to ud af seks sager, 


151. WU: Referat af udvalgsmøde, 12. december 1969. 
152 Ibid. 

hvori der var videregivet ”politiske oplysninger” til andre styrelser i perioden 
1/6-1966 til 31/5-1969, lå efter regeringserklæringen, og i begge tilfælde forelå 
tillige andre efterretningsmæssigt relevante oplysninger. Ifølge PET-chefens be- 
regning udgjorde antallet af sager, der blev forelagt udvalget mindre end en halv 
procent af samtlige undersøgelsessager. Dette fik Arne Nielsen til samtidig at 
anføre, at antallet af registreringer, hvor der var fastholdt oplysninger om politi- 
ske tilhørsforhold, efterhånden var så begrænset, og karakteren af de sager, der 
fremlægges Wamberg-udvalget, af en sådan art, at det nu var et spørgsmål, ”om 
opretholdelsen af den hidtidige ordning med sikkerhedsundersøgelser overho- 
vedet længere kan anses for forsvarlig” Ifølge Arne Nielsen var der på den ene 
side et behov for, at tjenesten i fremtiden fik klare retningslinjer i form af posi- 
tivlister for, hvad den måtte registrere, på den anden nødvendiggjorde udviklin- 
gen, hvor Wamberg-udvalget forsøgte at udvide dets beføjelser over for PET, at 
”Udvalgets fremtidige stilling tages op til overvejelse. En rent saglig konsekvens 
af de i det foregående stillede forslag kan blive, at Udvalget gøres overflødigt” 
Arne Nielsen pointerede, at udvalget i den senere tid havde udvist en tendens til 
at ville have ”indflydelse på efterretningstjenestens rent efterforskningsmæssige 
arbejde” Skulle udvalget opnå en sådan indflydelse, hævdede Arne Nielsen, måt- 
te konsekvensen være, at udvalget fik det direkte ansvar for efterforskningen af 
spionageforbrydelser og dermed blev det, som Wamberg ellers offentligt havde 
tilkendegivet, at udvalget ikke ønskede at være, nemlig efterretningstjenestens 
øverste ledelse. 

Thestrups dagbøger rummer oplysninger om Niels Madsens umiddelbare re- 
aktion på Arne Nielsens opfordringer. Dagbogsoptegnelserne om det politiske 
spil, der udfoldede sig herefter, virker umiddelbart pålidelige, idet de på flere 
punkter synes bekræftet af et senere referat fra Regeringens Sikkerhedsudvalg 
(se nedenfor). Arne Nielsen fik Niels Madsens opbakning til at indbringe sagen 
for Justitsministeren. Ved en sammenkomst med ministeren den 18. januar 1970 
udtrykte Arne Nielsen ifølge Thestrup: 


”at han var led og ked af kontroludvalget, og ville foretrække et parlamentarisk 
udvalg. ”Det nuværende udvalg giver ikke nogen dækning og bliver lige saa kritisk 
som et parlamentarisk udvalg, sagde han. Vi enedes om at sagen behandles i em- 


153 PET, ujournaliseret: ”Redegørelse vedrørende Politiets Efterretningstjenestes registreringer”, 5. ja- 
nuar 1970, vedhæftet brev til Niels Madsen, dateret 6. januar 1970. 
154 Ibid. 

bedsmands-sikkerhedsudvalget, at Ninn spørger sine officerer og at vi faar Hart- 
lings stilling. Hvis alle disse samtykker, gaar jeg til statsministeren om sagen” 


Det fremgår af dagbogsoptegnelserne fra den 27. januar 1970, at 'Thestrup dagen 
før havde været hos statsministeren og fortalt, at Arne Nielsen og departements- 
chefen havde anbefalet, at man erstattede Wamberg-udvalget med et parlamen- 
tarisk kontroludvalg. Baunsgaard var ifølge Thestrup umiddelbart skeptisk, men 
sagde angiveligt, at det i hans parti ville blive hilst med glæde. Thestrup blev 
anmodet af Baunsgaard om selv at tage sagen op med Jens Otto Krag, der var 
velvilligt indstillet. Krag henviste ifølge optegnelserne fra den 28. januar 1970 
Thestrup til en samtale med den tidligere socialdemokratiske justitsminister K. 
Axel Nielsen. Ifølge optegnelserne fra den 30. januar udtalte K. Axel Nielsen sig 


positivt herom, men den tidligere socialdemokratiske justitsminister ville dog 


først ”sondere, hvem S.F. i saa fald ville have i udvalget” 


Knud Thestrup blev ju- 
stitsminister i 1968 og 
bestred posten indtil 
1. oktober 1971. Bille- 
det, der er indsat i hans 
dagbog for den 5. de- 
cember 1971, ledsages 
af følgende ord: ”Dette 
billede af mig i mit kon- 
tor i Justitsministeriet, 
tog Lilliegren af mig og 
sendte mig” (Rigsarki- 
vet: Knud Thestrups pri- 
vatarkiv). 


Kildematerialet fortæller ikke meget om årsagen til, at dette initiativ, som et 
flertal af Folketingets partier sandsynligvis støttede, ikke blev ført ud i livet. En 
mulig årsag var, at Thestrup samtidig blev involveret i en politisk konfrontation i 
Folketinget om de ”politiske kartoteker”, hvor VS krævede en rigsretstiltale rejst 


155 RA, privatarkiver, Knud Thestrup, arkiv nr. 6427, pakke 3: dagbøger 12-17: optegnelser, 18. januar 


1970. 
156 Ibid., optegnelser, 27. og 28. januar 1970. 

mod Justitsministeren. Dertil kom, at Kejsergade-sagen var under en længere- 
varende udvalgsbehandling i Folketinget, der først afsluttedes den 2. juni 1970. 
Sagerne kan have overbevist de fire gamle partier (Radikale Venstre, Konserva- 
tive, Venstre og Socialdemokratiet) om, at det næppe var forsvarligt at lade ven- 
strefløjens partier få sæde i et sådant kontroludvalg, hvorfor Wamberg-udvalget 
alligevel var at foretrække. Et forhold, der også kan have gjort sig gældende, var, 
at et parlamentarisk kontroludvalg ville gøre politikerne på Christiansborg mere 
direkte ansvarlige for efterretningstjenestens virke. Muligheden for som tidligere 
at lægge afstand til tjenestens dispositioner, såfremt disse måtte komme frem i 
lyset, ville blive markant forringet. 

Efter dette mislykkede forsøg på at få erstattet Wamberg-udvalget med et par- 
lamentarisk kontrolorgan måtte PET forlige sig med kontroludvalgets fortsatte 
eksistens. Spørgsmålet om parlamentarisk kontrol vedblev med at være et varmt 
politisk emne. Kasper Neergaard-sagen, sagen om PET's kontakt til medlem- 
mer af DUF, Kejsergade-sagen, debatten om de politiske registreringer samt nye 
konfrontationer med Wamberg-udvalget var medvirkende til, at K. Axel Nielsen 
som ny justitsminister i 1971 genfremsatte et forslag om parlamentarisk kontrol 
for at skabe ro om tjenesterne og, hvad der var nok så vigtigt, for at komme SF i 
møde.” SF, der var regeringens parlamentariske grundlag, barslede nemlig med 
et forslag om parlamentarisk kontroludvalg og krav om øget budgetkontrol med 
PET" 

Justitsministeriets embedsmænd udarbejdede på baggrund heraf et forslag til 
et kommissorium for et kommende kontroludvalg, som skulle bestå af medlem- 
mer fra de udvalgsberettigede partier. Formanden skulle udpeges af justitsmi- 
nisteren, mens en repræsentant fra PET og departementschefen i Justitsmini- 
steriet skulle deltage i udvalgets møder. Udvalget skulle følge PET's virksomhed 
og underrettes om ”de til enhver tid fulgte retningslinjer for efterretningstjene- 
stens virksomhed” Udvalget skulle desuden forelægges enhver sag, hvor PET 
påtænkte at videregive oplysninger om enkeltpersoner til en styrelse, til god- 
kendelse. Det samme gjaldt for sager, hvor personen allerede var godkendt til 
behandling af klassificerede sager. Niels Madsen og justitsministeren mente, 
at oprettelsen af et parlamentarisk kontroludvalg indebar, at Wamberg-udvalget 
skulle nedlægges, idet der, som Madsen udtrykte det, ”ellers ville blive tale om 


157. De nævnte sager er behandlet Kommissionens beretning, bind 9. 
158 RSU: Referat af møde, 4. november 1971. 
159 Ibid. 

kompetence stridigheder” % Der var med andre ord klare forventninger til, at 
man kunne anvende lovforslaget til at få nedlagt Wamberg-udvalget. Da dette 
blev præsenteret for lovforslaget, undrede medlemmerne sig over, at Wamberg- 
udvalget end ikke var nævnt i bemærkningerne.” K. Axel Nielsens ønske om at 
nedlægge Wamberg-udvalget mødte imidlertid modstand i Regeringens Sikker- 
hedsudvalg. Ifølge udenrigsminister K.B. Andersen bestod Wamberg-udvalget 
af hæderlige og fremtrædende personer, der var anerkendte i alle kredse. Ned- 
lagde man udvalget kunne det, ikke mindst i lyset af den verserende sag om 
Kasper Neergaard, gøre situationen ”lidt betændt”, som udenrigsministeren for- 
mulerede det. "” Statsminister J.O. Krag var enig heri og gjorde sig til talsmand 
for, at Wamberg-udvalget skulle fortsætte, samtidig med at der måtte oprettes et 
parlamentarisk kontroludvalg. Krag var samtidig af den opfattelse, at det kom- 
missorium, som justitsministeren havde præsenteret, var for specifikt og kunne 
få det til at se ud som om, man ønskede at genindføre kartotekerne. Endelig gav 
han udtryk for, at et sådant udvalg skulle omfatte begge tjenester, dvs. både PET 
og FE. Niels Madsen oplyste på et efterfølgende møde den 31. maj 1972, at man 
agtede at genfremsætte et lovforslag vedrørende et parlamentarisk kontrolud- 
valg. På mødet den 29. august 1973 fortalte Niels Madsen, at spørgsmålet om en 
eventuel genfremsættelse endnu var uafklaret.” 

Det undersøgte kildemateriale tyder på, at det fremsatte forslag om parla- 
mentarisk kontrol med PET var et politisk initiativ, der oprindelig var blevet 
udtænkt af Arne Nielsen i 1970 med henblik på at få nedlagt Wamberg-udvalget. 


160 Ibid. 

161. WU: Referat fra møde den 17. februar 1972. 

162 RSU: Referat af møde, 4. november 1971. 

163 WU: Referat fra møde, 29. august 1973. Muligvis skal forslagets manglende vedtagelse også ses 
i sammenhæng med, at der forelå en reel mulighed for, at SF ville få sæde i et sådant udvalg og 
dermed indsigt i PET's arkiv. En medarbejder i PET berettede på et regionsmøde i 1976 om, at 
det nogle år tidligere havde givet anledning til bekymring i PET, da den socialdemokratiske re- 
gering fremsatte et forslag om nedsættelse af et parlamentarisk kontroludvalg med efterretnings- 
tjenesterne. Hvis udvalget blev nedsat, ville SF blive repræsenteret og dermed få indblik i PET's 
overvågning. Dette skulle have været en direkte anledning til beslutningen om i 1972 at makulere 
PET's sag på SF. Denne version underbygges af, at den første ordre om at makulere PET's materiale 
om SF blev videregivet omtrent en måned efter fremsættelsen af regeringens forslag og fem dage 
efter Folketingets førstebehandling. Jørn Bro, der gav ordren om destruktionen, har dog over for 
Kommissionen afvist, at forslaget om et parlamentarisk kontroludvalg var baggrunden for revisi- 
onsordren. For en nærmere beskrivelse samt flere referencer se Kommissionens beretning, bind 7. 

Da Jens Otto Krag senere modsatte sig dette, opgav justitsministeren efterføl- 
gende at genfremsætte forslaget. 


Forslag til folketingsbeslutning om rigsretstiltale mod Knud Thestrup 


Den 16. december 1969 fremsatte VS et forslag i Folketinget om, at justitsmini- 
ster Knud Thestrup skulle tiltales for rigsretten, ”fordi han har givet Folketinget 
vildledende oplysninger om, i hvilket omfang der bliver foretaget registrerin- 
ger af personer som følge af deres politiske virksomhed”. I bemærkningerne til 
forslaget forklaredes det, at regeringserklæringen kunne forstås på flere måder: 
”Imidlertid er det blandt folketingets medlemmer blevet opfattet som en tilken- 
degivelse om, at der ikke længere finder nogen politisk registrering sted i politi- 
ets efterretningstjeneste”, Herefter citeredes den radikale ordfører Else-Merethe 
Ross, SF's ordfører Poul Dam og den socialdemokratiske ordfører Kjeld Olesen 
for den opfattelse, at den politiske registrering med regeringserklæringen var 
ophørt. Baggrunden for forslaget om at rejse rigsretstiltale var, at Knud The- 
strup under en forespørgselsdebat den 20. november 1969 om Kejsergade-sagen 
havde udtalt, at man kunne registrere personer, ”der er under rimelig mistanke 
for ulovlig politisk virksomhed, herunder naturligvis først og fremmest voldelig 
omstyrtelse af forfatningen el. lign… Hvor begynder den rimelige mistanke? Dér 
vil jeg gerne sige, at der ofte er et stykke vej, før en mistanke kan føre frem til 
bevisligheder, der er så gode, at de kan bære en tiltale. Det er imidlertid klart, at 
hvis efterretningstjenesternes virksomhed overhovedet skal opfylde sit formål, 
kan man ikke nøjes med at påbegynde sager, der straks på forhånd er så oplagte, 
at man kan rejse tiltale i dem” VS var af den opfattelse, at Thestrup gennem 
sine udtalelser, bl.a. om, at personer, ”der er ude på overdrevet”, burde registreres, 
havde vildledt medlemmerne af Folketinget, ”idet disse fejlagtigt har antaget, at 
politisk registrering er ophørt” 

Under behandlingen af lovforslaget i Folketinget den 16. december 1969 stod 
det klart, at hverken Socialdemokratiet, SF, Det Konservative Folkeparti eller 
Venstre ville støtte forslaget, som VS ifølge eget udsagn fremsatte, ”fordi vi føler 
os truet af efterretningstjenesten og dens registreringsvirksomhed”,”' Thestrup 


164 FT, 1969-70, Tillæg A, sp. 1507. 
165 Ibid. 
166 FT, 1969-70: Forhandlinger, spalte 2298. 

henholdt sig den 14. januar 1970 på ny til forklaringen om, at man ikke regi- 
strerede alene på baggrund af lovlig politisk virksomhed. Når han havde refe- 
reret til ”den, der er ude på overdrevet, registreres”, hentydede justitsministe- 
ren til personer under rimelig mistanke for ulovlig politisk virksomhed.” Efter 
1.behandlingen blev forslaget henvist til et udvalg på 17 medlemmer. Udvalget 
blev på et møde den 2. april 1970 forelagt instruksen til PET af 30. november 
1953 samt tillægget af 30. september 1968, ligesom reglerne af 8. juni 1964 for 
Wamberg-udvalgets arbejde blev udleveret. Udvalget gennemgik de udleverede 
dokumenter, og på baggrund af en udspørgen af Knud Thestrup den 20. februar 
1970 enedes udvalget om, at der ikke var grundlag for en rigsretstiltale mod ju- 
stitsministeren.”” Ifølge 'Thestrups dagbogsoptegnelse var også Gert Petersen til- 
freds med udfaldet. Den senere SF-formand sagde angiveligt, ”at offentligheden 
egentlig burde vide, hvad instruksen indeholdt: Hvis den var, som jeg sagde, ville 
det virke beroligende på alle”.”” Udvalgets betænkning afviste VS's forslag med 
følgende begrundelse: 


”Justitsministeren har gjort udvalget bekendt med indholdet af justitsministeriets 
instruks af 30. november 1953 til chefen for politiets efterretningstjeneste. Endvi- 
dere er udvalget blevet gjort bekendt med det den 30. september 1968 udfærdigede 
tillæg til instruks for efterretningstjenesten, hvis ordlyd er som følger: 
”Registrering af danske statsborgere må ikke finde sted alene på grundlag af lovlig 
politisk virksomhed. 

Dette tillæg blev fremsendt til efterretningstjenesten med en skrivelse, i hvilken 
det hedder: "Tidligere registrerede oplysninger af den i tillægget omhandlede art 
skal snarest muligt tilintetgøres. 

Justitsministeren har oplyst, at efterretningstjenesten har afsluttet denne revision 
af registrene. Det udskilte materiale er destrueret. 

På et spørgsmål fra udvalget har ministeren oplyst, at politiets efterretningstjene- 
ste ikke i de sikkerhedsundersøgelser, som på begæring foretages for f.eks. uden- 
rigsministeriet og forsvarsministeriet, meddeler oplysninger i medfør af tillægget 
til instruksen””? 


167 Ibid.: spalte 2467. 

168 Folketingets Arkiv. 1969-1970, B XX, udvalgsprotokol. 

169 Dagbogsoptegnelse, 20. februar 1970, RÅ, privatarkiver, Knud Thestrup, arkiv nr. 6427, pakke 3, 
dagbøger 12-17. 

170 FT 1969-1970, Tillæg B, sp. 851. 

Rigsretsudvalgets betænkning efterlader det indtryk, at justitsministeren ikke 
havde givet medlemmerne indblik i bestemmelserne i Justitsministeriets notat af 
14. september 1968 om regeringserklæringen, eksempelvis, at PET kunne videre- 
give politiske oplysninger i sikkerhedsundersøgelsessager, blot der forelå andre 
belastende oplysninger. Wamberg-udvalgets medlemmer udtrykte efterfølgende 
deres betænkelighed ved Justitsministerens udlægning af registreringsproble- 
matikken i rigsretsudvalget. En særlig kilde til frustration var, at Wamberg- 
udvalgets medlemmer var pålagt tavshedspligt og således ikke offentligt kunne 
påpege det forhold, at der efter deres opfattelse ikke var overensstemmelse mel- 
lem Folketingets opfattelse af registreringspraksis, og hvad Wamberg-udvalget 
kunne verificere i forbindelse med dets løbende kontrol med PET.” 


Wamberg-udvalgets kontrolfunktion 


De følgende afsnit fokuserer på fem gennemgående temaer, der kan belyse sam- 
arbejdet mellem PET, Justitsministeriet og de eksternt udpegede medlemmer af 
Wamberg-udvalget i perioden 1968-74. De fem temaer har forbindelse til den 
kontrolfunktion, som udvalget skulle udøve over for PET: Stikprøver, forelæg- 
gelsessager, østrejser, ulovlig virksomhed og personundersøgelser. Nedenstå- 
ende analyse sandsynliggør, at PET i en række tilfælde har videregivet urigtige 
oplysninger og forholdt udvalget sager, som det havde kompetence til at se. 


Stikprøver: Forholdelse af sager og fejlinformering af kontroludvalget 


PET fremlagde i perioden 1968-1974 sager i udvalget, som de fire stemmeberet- 
tigede medlemmer (Harald Engberg-Pedersen, A.M. Wamberg, Johan Hvidt- 
feldt og Jon Palle Buhl) havde udbedt sig til gennemsyn. Stikprøveordningen 
blev oprindeligt vedtaget på et møde i udvalget den 15. januar 1965. Justitsmi- 
nisteriet havde ifølge referatet fra dette møde ingen betænkeligheder herved. 
Dog var det vigtigt for ministeriet at have rimelig tid til at overveje benyttelse af 


171 I 1971 udarbejdede PET et notat om forskellige udtalelser i Folketinget om Wamberg-udvalget. 
Ifølge dette havde justitsministeren allerede i 1965 afvist at lade Wamberg-udvalget forhøre i et 
folketingsudvalg, under henvisning til, at efterretningsvirksomhed skete på ministerens ansvar. Jf. 
PET, administrativ sag: ”Vedr. Udtalelser i Folketinget om Wamberg-udvalget” 30. august 1971. 

veto-adgangen. Formanden for udvalget, A.M. Wamberg, bemærkede, at man af 
”principielle grunde” foretrak, at navnene på de pågældende først blev opgivet, 
umiddelbart før stikprøverne skulle effektueres, ”svarende til et kasseeftersyn”. 
Ministeren svarede, at en kort frist ville gøre det vanskeligt at praktisere veto- 
adgangen, ”idet det først efter en gennemgang af akterne og forelæggelse for mi- 
nisteriet kunne afgøres, om der var grundlag for veto. Formanden for udvalget, 
amtmand Wamberg, erklærede sig indforstået med, at stikprøven kunne stilles 
i bero, såfremt man stødte på en sag, hvor der umiddelbart kunne være grund- 
lag for veto.” I praksis foregik det indtil regeringserklæringen på den måde, at 
udvalget fremkom med en navneliste. Til brug for mødet den 16. februar 1967, 
eksempelvis, afleverede udvalget en liste på 51 navne. 24 af de anførte navne var 
ifølge PET ”ukendte” mens 27 var ”kendte”. Ud af disse 27 afslog departements- 
chef Boas aktindsigt i de 13.” Efter regeringserklæringen blev stikprøverne hyp- 
pigere, idet man fra udvalgets side sandsynligvis vurderede, at de var et effektivt 
middel til at sikre, at PET ikke opretholdt politiske registreringer. 

På denne måde blev mange af de sager, som særligt et af udvalgsmedlem- 
merne, Harald Engberg-Pedersen, ønskede at gennemse, fremfundet af PET til 
brug for udvalgets kontrolarbejde. Det forekom, at PET, med henvisning til at 
der var tale om kontraspionagesager eller sager, som indeholdt oplysninger om 
igangværende efterforskningsskridt og om efterretningstjenestens kilder, afviste 
aktindsigt, hvilket skete med Justitsministeriets opbakning. Der henvistes til, at 
sagen dermed faldt uden for udvalgets kompetence. Efter regeringserklæringen 
blev PET dog mødt med krav om en redegørelse for de sager, som Justitsmini- 
steriet nedlagde veto over for. På et møde i maj 1969 erklærede Arne Nielsen sig 
villig til i stedet at give en mundtlig redegørelse for disse sager.”» Departements- 
chef Niels Madsen betonede på et efterfølgende møde, at Justitsministeriet var 
indstillet på at give udvalget aktindsigt ”i videst mulige omfang”. Når oplysninger 
om tjenestens kilder eller om igangværende efterforskning umuliggjorde dette, 
ville der på anden måde blive redegjort skriftligt eller som i ovenstående tilfælde 
mundtligt for indholdet af sagerne.”> På det samme møde, hvor Jørn Bro mundt- 
ligt havde redegjort for tre sager, udtrykte Wamberg sin fortsatte utilfredshed 


172. WU: Referat af møde, 15. januar 1965. 

173 Ibid.: ”Mødet d. 16. februar 1967”, liste med 51 navne vedlagt mødereferat fra samme dato. 
174. Ibid.: 27. maj 1969. 

175. Ibid.: 4. juli 1969. 

med, ”at udvalget ikke har adgang til fuld aktindsigt med henblik på kontrol med 
registreringens berettigelse”? 

De sager, som udvalget forlangte til gennemsyn, omfattede en bred vifte af 
registreringer af danskere, der typisk var kendte for deres aktive politiske virke 
på venstrefløjen. Det drejede sig ofte om danske kunstnere, forfattere og viden- 
skabsmænd eller om specifikke faggrupper som eksempelvis læger eller typo- 
grafer. Der kunne også være tale om sikkerhedsundersøgelsessager vedrørende 
personer, der skulle ansættes i betroede stillinger. Disse sager var vigtige for 
udvalget, idet der som en følge af regeringserklæringen ikke måtte videregives 
oplysninger om den undersøgte persons politiske overbevisninger til de sikker- 
hedsgodkendende styrelser, med mindre personen var registreret med andre be- 
lastende oplysninger. Udvalget forespurgte også på sager om udlændinge. 

Kommissionen har fundet eksempler på, at PET har videregivet urigtige op- 
lysninger til Wamberg-udvalget i forbindelse med stikprøverne. Et interessant 
eksempel skal nærmere beskrives her, idet sagen synes at have relation til rege- 
ringserklæringen. Den 20. januar 1970 anmodede Hvidtfeldt om se PET's sag på 
en i offentligheden kendt person. Hvidtfeldt oplyste kun navnet på vedkommen- 
de og udtrykte usikkerhed om, hvorvidt der overhovedet var en sag på denne 
person. Et notat fra mødet i Wamberg-udvalget den følgende dag viser, at PET 
meldte ham ukendt.”” Det bemærkelsesværdige er, at der eksisterede en person- 
sag på vedkommende, som Wamberg-udvalget dermed blev forholdt. Forrest i 
personsagen, som har været i Kommissionens besiddelse, har en medarbejder 
fra revisionsholdet indsat et rødt ark med følgende tekst: 


”B.67.301 
En 
Udvalget har den 21/1-70 til et møde bedt om at se denne sag. — Man ville se:… 
[navn på vedkommende], men han blev på det foreliggende grundlag meldt ukendt. 
Sagen skal bibeholdes. 
Den 23. januar 1970. 

…[kodebetegnelse for PET-medarbejder] 


Skal ligge forrest i sagen. 


” 


176 Ibid. 
177 WU: ”Vedr. tilsynudvalgets møde her d. 21. januar 1970, bilag til referat fra møde, 21. januar 1970. 

Dette ark lå i personsagen indtil vedkommendes død som en påmindelse om, at 
man over for Wamberg-udvalget i 1970 havde erklæret personen ukendt. Person- 
sagen vedblev imidlertid med at være aktiv, og i årene indtil hans død inddæk- 
kedes en række oplysninger om personens politiske virke, særligt om dennes 
forbindelser til antizionistiske organisationer og palæstinensiske ”partisaner”, 
som det hed. På et tidspunkt i 1980'erne slettedes registreringen, og sagen blev 
efterfølgende placeret i et pengeskab i Afdeling 7. Sagen blev opbevaret uden for 
arkivet og dermed uden for Wamberg-udvalgets kontrol indtil 3. april 2002, hvor 
sagsmappen blev fundet af PET og efterfølgende overdraget til Kommissionen. 
Den omtalte person blev registreret den 22. april 1968. Baggrunden var, at 
vedkommende en måned forinden var blevet valgt til VS's hovedbestyrelse. En 
notits, dateret den 24. april 1968, er den tidligste oplysning i personsagen sam- 
men med en strimmeloplysning om en demonstration i begyndelsen af april 
1968 foran den amerikanske ambassade. Det fremgår ikke, hvad den præcise for- 
bindelse mellem netop denne demonstration og den registrerede person var.”? 
PET har formentlig vurderet, at registreringen var kontroversiel og tillige kunne 
ses som et udtryk for den praksis, som blev endelig bekræftet med Arne Nielsens 
ordre den 19. december 1968, nemlig at sager på ledende VSere ikke skulle ma- 
kuleres. Dertil kom, at PET's muligheder for at opretholde registreringen af an- 
dre grunde var blevet svækket af en konkret afgørelse i Wamberg-udvalget kort 
tid forinden. Sagen drejede sig om en studerende ved Københavns Universitet. 
På mødet den 1. september 1969 afgjorde udvalget, at det at stå i forbindelse med 
ledende trotskister ikke i sig selv udgjorde et tilstrækkeligt registreringsgrund- 
lag.”? Dette argument kunne således ikke bruges over for Wamberg-udvalget 
på mødet den 21. januar 1970, hvor man skulle behandle det stillede stikprøve- 
spørgsmål vedrørende den ovennævnte person, der var kendt i offentligheden. 
Det eneste i personsagen, der som en følge af Justitsministeriets notat af 14. sep- 
tember 1968 formentlig kunne begrunde en fortsat registrering, var en omtale af 
en østrejse. Ifølge en notits fra den 16. juli 1968 skulle rejsen foretages den 25. juli 
1968. Ifølge oplysninger, der angiveligt stammede fra den bulgarske ambassadør, 
skulle vedkommende i selskab med en kendt dansk kunstner rejse til Sofia for at 
studere det bulgarske kulturliv. Der manglede således oplysninger om, hvorvidt 
rejsen var gennemført. Karakteren af denne mulige østrejse, som på det fore- 
liggende grundlag ikke synes at have haft noget politisk motiv, kan have givet 


178 Jf. PET: B.67.301: strimmeloplysninger påklistret papirark. 
179 WU: Referat af møde, 1. september 1969. 

PET anledning til at vurdere, at personsagen nemt kunne ses som et udtryk for 
en egentlig politisk registrering, der først og fremmest havde baggrund i ved- 
kommendes valg til VS's hovedbestyrelse i marts 1968. Hvis registreringen og 
personsagen alene er bevaret i henhold til Arne Nielsens ordre af 19. december 
1968, og såfremt denne ordre er blevet sanktioneret af Justitsministeriet (jf. at 
Arne Nielsen muligvis ringede fra ministeriet den pågældende dag) viser det, at 
kontroludvalget ikke har haft muligheder for at få indsigt i mundtligt indgåede 
aftaler vedrørende registreringer mellem PET og Justitsministeriet. Hvad årsa- 
gen til PET's dispositioner end måtte have været, efterlader beskrivelsen det ind- 
tryk, at tjenesten har forholdt Wamberg-udvalget en personsag, som det havde 
kompetence til at se, og tillige har videregivet urigtige oplysninger om, at den 
pågældende ikke var registreret. 

Ovenstående eksempel rejser naturligvis spørgsmålet, om Wamberg-ud- 
valget i andre personsager, eksempelvis med relation til ledelserne i DKP, SUF 
og VS, er blevet forholdt oplysninger. En nærmere gennemgang af PET's arkiv 
fremviser 17 tilfælde i Arne Nielsens tid som chef, hvor Wamberg-udvalget efter 
alt at dømme er blevet forholdt sager eller har modtaget urigtige oplysninger. 
Andre tilfælde hidrører fra Ole Stig Andersens tid som chef for PET. 

Kommissionens metode til afdækning af dette forhold har været: 1) at un- 
dersøge, hvilke sager Wamberg-udvalget har forlangt til gennemsyn; 2) at un- 
dersøge, hvad PET har svaret udvalget med hensyn til, hvorvidt de pågældende 
sager stadig eksisterer eller er makuleret og endelig: 3) at sammenholde disse 
oplysninger med makuleringspåtegnelserne på de fortløbende B-nummerlister. 

Der var to måder, som Wamberg-udvalget foretog stikprøver på. Enten ved at 
spørge på navne, hvortil PET svarede, om de pågældende var kendte eller ukend- 
te, det vil typisk sige, om de var registreret med et B-nummer. Eller også udbad 
Wamberg-udvalget sig et eller flere tilfældigt udvalgte B-numre. Var et eller flere 
numre makuleret, udbad udvalgsmedlemmerne sig normalt det nærmest føl- 
gende nummer. PET udfandt på denne baggrund en række sager, som udvalget 
gennemgik i plenum. Udvalget synes ikke at have haft adgang til, endsige kend- 
skab til B-nummerlisterne, og kunne således ikke verificere, om de pågældende 
sager, som PET anførte som makuleret, vitterlig var makuleret. Her måtte ud- 
valget nødvendigvis stole på de oplysninger, som PET gav til udvalget. Kommis- 
sionen har i hvert fald ikke fundet omtale af B-nummerlisterne i udvalgsrefera- 
terne og har desuden afhørt en række udvalgssekretærer, der samstemmende 
forklarer, at de ikke havde kendskab til deres eksistens. Sekretærarbejdet bestod 
alene i at præsentere sagerne og navnlig i at begrunde de pågældende registre- 
ringer over for udvalget. Sagerne blev derimod fremfundet og klargjort i arkivet. 

'Tvivlsspørgsmål blev drøftet med chefen.:? Nedenstående analyse sandsynlig- 
gør, at denne svaghed ved kontrolsystemet blev udnyttet. Følgende mønster ses i 
visse af PET's besvarelser til udvalget: 


€… Wamberg-udvalget spurgte på en person, som PET rent faktisk havde 
oplysninger om. PET svarede, at personsagen var makuleret, eller at per- 
sonen var ukendt. PET beholdt personsagen. 

€&… Wamberg-udvalget spurgte på en personsag, som PET lå inde med. PET 
svarede, at sagen var makuleret. Makuleringen skete først, da udvalget 
havde udbedt sig sagen. Typisk foregik makuleringen dagen før eller 
samme dag som mødet i Wamberg-udvalget. 

€… Wamberg-udvalget spurgte på et bestemt B-nummer eller det nærmest 
følgende nummer, som indeholdt en aktiv personsag. PET fortalte ud- 
valget, at sagen var makuleret. Makuleringen skete først efter Wamberg- 
udvalget havde spurgt på sagen, typisk dagen før eller samme dag som 
mødet i Wamberg-udvalget. 

€… Wamberg-udvalget spurgte på et bestemt B-nummer eller det nærmest 
følgende nummer, som indeholdt en aktiv personsag. PET fortalte ud- 
valget, at sagen var makuleret, men beholdt sagen. 


Nedenfor følger en række eksempler på denne praksis. På mødet den 27. maj 
1969 udbad udvalget sig 23 sager. Da flere sager ifølge PET var makuleret, ud- 
valgtes det nærmest følgende nummer i nogle tilfælde. Forkerte oplysninger blev 
videregivet af PET i denne forbindelse. 


180 Sekretærfunktionen for Wamberg-udvalget lå oprindelig i Justitsministeriet, men overgik i midten 
af 70'erne til PET. Frank Poulsen har for Kommissionen forklaret, at han som sekretær for udvalget 
aldrig har fået forelagt listerne, RB: Frank Poulsen, 19. maj 2008. I perioden 1970-1975 mødte Tage 
Bækgaard, der var kontorchef i Justitsministeriet, regelmæssigt i Wamberg-udvalget. Bækgaard er 
af en repræsentant for Kommissionen blevet forevist referater fra to møder i Wamberg-udvalget, 
men havde ingen specifik erindring om stikprøvekontrollen ved de pågældende møder. Kommis- 
sionens Arkiv: Referat af samtale med Tage Bækgaard, 3. april 2008. Kaj A. Pedersen, der var ansat i 
PET i 1978-79, hvor han forelagde sager i udvalget, har forklaret, at han ikke har set de pågældende 
lister. Jf. RB: Kaj. A. Pedersen, 9. maj 2008. Arne Stevns, der var sekretær for udvalget 1976-1977 
erindrer heller ikke at have set listerne. RB: Arne Stevns, 9. maj 2008. Birgitte Bundgaard, der 
mødte i udvalget i 1977-78, har ligeledes forklaret, at hun ikke erindrer at have set sådanne lister. 
RB: Birgitte Bundgaard, 9. maj 2008. 

På mødet den 1. september 1969: 


1) forlangte Wamberg at se sag B.2.312 eller nærmest følgende nummer. B. 2312 
ses makuleret to dage inden mødet. Det bemærkes, at forespørgslen fra Wamberg 
formentlig allerede forelå inden makuleringen, idet den fulgte ordning gik ud på, 
at PET skulle have numrene præsenteret en uge før. 


2) spurgte Wamberg på B. 3.313 eller nærmeste sag, som ifølge PET var B.3.337. 
Problemet er, at der var flere aktive sager mellem B.3.313 og B.3.337, som først ses 
makuleret i 1976. 


3) spurgte Wamberg på B.66.807, som var makuleret. I stedet fremlagde PET den 
nærmest følgende sag, som ifølge PET var B.66.812. Udvalget burde være blevet 
forelagt B.66.810, som ifølge B-nummerlisten stadig var aktiv.'” 


4) Hvidtfeldt forlangte til samme møde at se B.5.555, men fik i stedet nærmest føl- 
gende, som ifølge PET var B. 5.558, men imellem lå B.5.557, som først ses makuleret 
den 6. juni 1975. 


5) Hvidtfeldt spurgte på B.45.678, som var makuleret. Udvalget fik i stedet nærmest 
følgende sag, som ifølge PET var B.45.689. Det burde have haft B.45.688, der ses 
makuleret samme dag som udvalgsmødets afholdelse. 


Ved udvalgets møde den 16. oktober 1969: 


6) forlangte Hvidtfeldt at se B.9.055 eller nærmest følgende nummer samt de der- 
efter følgende fem aktive sager. PET forelagde derefter B.9.055, B.9.057, B.9.072, 
B.9073, B.9.075, B.9.080. PET burde have givet indsigt i sag B.9.069, der makulere- 
des samme dag som udvalgsmødet. 


På mødet den 12. december 1969 meldte PET en række personer ukendte. 
7) Det viser sig, at en af de personer, som PET meldte ukendte, var kendt i PET 


som B.8513. Sagen, der ifølge B-nummerlisten stadig er aktiv, er dermed blevet 
forholdt udvalget.” 


181 Det er imidlertid ikke lykkedes PET at fremfinde den pågældende sag til Kommissionen. Som det 
fremgår af sagen vedrørende B.67.301, blev sådanne sager på et tidspunkt i 1980'erne udtaget fra 
arkivet og overført til et pengeskab i en anden afdeling. Sagens videre skæbne kendes ikke. 

182 Det er imidlertid ikke lykkedes PET at fremfinde den pågældende sag til Kommissionen. 

8) En anden af de i henhold til PET ukendte personer havde B-nummeret 53.066, 
og sagen ses makuleret samme dag som udvalgsmødets afholdelse. 


9) En tredje i henhold til PET ukendt person havde en stadig aktiv sag, B.63.121, og 
sagen ses makuleret samme dag som udvalgsmødets afholdelse. 


10) Hvidtfeldt udbad sig B.61.323 og otte numre frem. Til gennemsyn fik udvalget 
forelagt sag B.61.325, B.61.328, B.61.329, B.61.345, B.61.346, B.61.357, B.61.359, hvor- 
ved en række sager blev sprunget over, bl.a. om en ledende ideolog i VS, som først 
makuleredes i 1981. Ligeledes burde følgende sager være blevet udleveret: B.61.326, 
der først ses makuleret den 11. juni 1996, og B.61.336, der først ses makuleret den 
8. maj 1974. 


11) Wamberg forlangte indsigt i sag B.40.125, B.55.604, B.59.807, B.65.416, B.66.965 
- eller nærmest følgende nummer. Han får: B.40.138, B.55.608, B.59.812, B.66.966. 
I stedet for B.59.812 burde udvalget have fået forevist B.59.811, der først ses maku- 
leret 26.juni 1972. 


På mødet den 21. januar 1970 var der igen problemer: 


12) Wamberg forlangte indsigt i sag B.1.216, B.6.530, B.8.999, B.43.041, B.50.519 el- 
ler nærmest følgende nummer. Han fik i stedet B.1.232, B. 6.538, B.9.015, B.50.562. 
Udvalget burde have fået forevist B.1.225, som ses makuleret dagen inden mødet, 
samt B.6.535, der ses makuleret i 1978. Udvalget burde tillige have haft B.50.524, 
som ses makuleret dagen inden mødet. 


13) Hvidtfeldt bad om indsigt i en række personsager. PET meldte imidlertid kun 
fire personer ”kendte”. Registreret var imidlertid også en i offentligheden kendt 
person (B.67.301), hvis sag er beskrevet udførligt ovenfor. Personsagen forhold- 
tes Wamberg-udvalget, ligesom man mod bedre vidende betegnede ham som 
”ukendt” over for udvalget. 

Også på mødet den 17. juni 1970 var der problemer: 


14) Engberg-Pedersen forlangte ti sager, deriblandt B.57.000, som PET erstatte- 
de med ”nærmest følgende nummer” B.57.025. Nærmest følgende var imidlertid 
B.57.006, der ses makuleret 10. oktober 1973. Sagen er forholdt udvalget.% 


Mødet den 13. august 1970 udmærker sig ved, at der findes et notat udarbejdet af 
Arne Nielsen vedrørende de af udvalget forlangte sager: 


15) Det fremgår af notatet, at Engberg-Pedersen havde forlangt 14 numre, men at 
der kun fandtes ét af de forlangte numre. Dette fik Arne Nielsen til at præcisere, 
at ”I det omfang, der inden for de pågældende 10-talsgrupper i øvrigt er, er det 
nærmest følgende nummer trukket”, Engberg havde bl.a. anmodet om B.55.410, 
men denne sag fandtes ikke. Der fremfandtes imidlertid ikke noget nummer inden 
for 10-talsgruppen, selv om der var flere aktive sager, blandt andre om en række 
udlændinge samt en dansk statsborger, B.55.418, der ses makuleret den 9. august 
1977. Andre tilfælde lader sig ikke verificere. 


16) Wamberg bad om B.49.769, men fik i stedet B.49.779. Den forlangte sag ses 
først makuleret den 20. september 1973. 


17) Wamberg forlangte indsigt i sag B.66.340, men fik i stedet B.66.343. Udvalget 
burde have haft den forlangte sag til gennemsyn. Sagen, der stadig eksisterer, har 
Kommissionen har haft til gennemsyn. 


At sagen B.66.340 blev forholdt Wamberg-udvalget var ud fra et efterretnings- 
mæssigt og sikkerhedsmæssigt synspunkt imidlertid forståeligt. En gennemgang 
af sagen viser, at den indeholdt oplysninger af særlig følsom karakter om PET's 
kilder, overvågningsmetoder og andre operative tiltag over for østdiplomater. 
Problemet var snarere, at man i stedet for gang på gang at nægte adgang til sager, 
hvilket kunne føre til en uoprettelig konflikt mellem udvalget og Justitsministe- 
riet, tilsyneladende fandt det hensigtsmæssigt at forholde sager og samtidig give 
urigtige oplysninger. 

Ovenstående sager fra Arne Nielsens embedstid viser, at PET i mindst 17 til- 
fælde kan have givet forkerte oplysninger og forholdt sager fra Wamberg-udval- 
get. Der foreligger imidlertid den mulighed, at de sager, som PET har sprunget 


183 At oversprungne sager ikke nødvendigvis var sager under efterforskning, viser Niels Madsens ne- 
denfor refererede bemærkninger på mødet i Wamberg-udvalget den 1. februar 1971. 

over, har været udlånt til en sagsbehandler i tjenesten og således ikke kunne ud- 
tages til udvalgsgennemgang. Det skal dog bemærkes, at PET på intet tidspunkt 
ifølge mødereferaterne gjorde opmærksom på, at noget sådant skulle have været 
tilfældet. En sådan praksis ville da også gøre Wamberg-udvalgets kontrol me- 
ningsløs, idet tjenesten i så fald kunne trække eventuelle kontroversielle sager til 
anden brug umiddelbart inden udvalgsmøderne. Ligeledes kan denne forklaring 
heller ikke dække de situationer, hvor PET har forklaret udvalget, at personen 
var ukendt, selv om det modsatte var tilfældet. 

Der mangler oplysninger fra Skat-Rørdams tid som chef for PET (1971-1975). 
Det samme gør sig gældende for Ole Stig Andersens embedsperiode. Dog er der 
fra Ole Stig Andersens periode fundet 6 kontrollerbare lister, og her kan det for 
to listers vedkommende dokumenteres følgende: 


18) Forud for mødet den 6. september 1976 udbad udvalget sig forelagt følgen- 
de sager som stikprøver: B.5.000, B.6.000, B.7.000, B.8.000, B.9.000, B.48.000, 
B.49.000, P50.000, B.51.000. Fra PET's side oplystes, at B.49.000 blev makuleret 
den 29. januar 1969, hvorfor den erstattes med nærmest følgende: B.49.016. Sagen 
burde være blevet erstattet med B.49.012, som først ses makuleret 13. februar 1979. 


19) Tre dage før mødet den 13. oktober 1978 udbad Wamberg sig forelagt sag 
B.51.317. Wamberg fik ifølge påtegning i hånden i stedet B.51.324. Udvalget burde 
have haft det forlangte nummer, subsidiært B.51.318, men disse sager ses makuleret 
dagen før mødet. 


En udtalelse i Wamberg-udvalget tyder på, at Justitsministeriet har været af den 
opfattelse, at departementet kunne forholde Wamberg-udvalget sager, også i til- 
fælde, hvor sagerne ikke drejede sig om en verserende efterforskning. Efter et 
møde i Wamberg-udvalget den 1. februar 1971 fik departementschef Niels Mad- 
sen ført til referat, at 


”stikprøveordningen efterhånden har fået et større omfang, og at ministeriet sjæld- 
nere anvender sin vetoret. Heri ligger imidlertid ikke, at ministeriet har accepteret, 
at udvalget har adgang til at kontrollere samtlige registreringer med undtagelse af 
de tilfælde, hvor en verserende efterforskning sker?” 


184 WU: Referat af møde, 1. februar 1971. 

Udtalelsen må umiddelbart forstås således, at departementschefen så sig beret- 
tiget til at tilbageholde visse typer af sager for Wamberg-udvalget. Spørgsmålet 
er imidlertid, om ministeriets forbehold også sanktionerede, at PET over for ud- 
valget meldte en registreret person ”ukendt” eller dennes sag ”makuleret”, når 
dette ikke var tilfældet, og dermed svarede usandt på konkrete spørgsmål fra et 
af udvalgets medlemmer. 

En årsag til, at man forholdt sager og gav urigtige oplysninger til Wamberg- 
udvalget, kunne muligvis søges i den negative indstilling, som departementet 
havde haft siden 1964. Departementschef Boas” holdning til udvalget var ifølge 
Frank Poulsen, at Wamberg-udvalget skulle have så lidt kompetence som mu- 
ligt: ”Boas ønskede ikke udvalgets kontrol”””> Havde udvalget fået nys om, at 
revisionen gik frem efter det princip, at PET kunne opretholde registreringer på 
ledende partimedlemmer på venstrefløjen, ville det givet have fået konsekven- 
ser. Ved at forholde udvalget sådanne oplysninger undgik man sandsynligvis to 
ting: 1) at udvalget skulle få indsigt i oplysninger, som hverken PET eller Ju- 
stitsministeriet ønskede, at det skulle se, 2) at udvalget ville nedlægge sig selv i 
protest over omfanget af, hvad det opfattede som ”politiske registreringer” og det 
stigende antal sager, som PET redegjorde for, men som Justitsministeriet havde 
besluttet, at udvalget ikke måtte se (herunder særligt sensitive sager om overvåg- 
ning af udenlandske statsborgere). ”Holdningen var”, ifølge Frank Poulsen, ”at 
Wamberg-udvalget ikke måtte nedlægge sig selv, men udvalget måtte ikke få for 
megen magt. Dette synspunkt udtrykte Boas over for vidnet. Boas' interesse og 
engagement var usvækket, lige til han stoppede som departementschef”-é 

Som det vil fremgå nedenfor, var skiftende justitsministre ikke altid lydhøre 
over for Wamberg-udvalgets anbefalinger og opfordringer. Ud fra den ansvarlige 
ministers synspunkt var udvalgets vigtigste funktion sandsynligvis den, at rege- 
ringen i Folketinget og over for offentligheden kunne henvise til Wamberg-ud- 
valgets kontrolarbejde, når der blev rejst krav om offentlig indsigt i efterretnings- 
tjenestens arbejde. Dagbladet Politiken refererede således den 21. november 1969 
Thestrup for følgende udtalelse fra Folketingets talerstol: ”Regeringserklærin- 
gen af 30. september 1968 står fortsat ved magt. Efter denne kan der ikke fore- 
tages registrering af danske borgere alene på grundlag af lovlig politisk virk- 
somhed. Kontrollen hermed udøves af et uvildigt udvalg bestående af kendte 


185 RB: Frank Poulsen, 25. januar 2001. 
186 Ibid. 

mennesker;”” Anledningen til udtalelsen var Kejsergade-sagen og VS's offensiv 
mod de politiske registreringer. 


Nyregistreringer 


På mødet den 1. februar 1971 i Wamberg-udvalget udtrykte formanden på ud- 
valgets vegne ønske om aktindsigt i de registreringer, som PET løbende foretog. 
Udvalget formulerede et ønske om herigennem at kunne følge med i princip- 
perne for registreringen, selv om det nødvendigvis medførte, at udvalget fik et 
medansvar for de foretagne registreringer.” Justitsministeriet accepterede for- 
slaget. Der var tale om en forsøgsordning, men den blev efterfølgende gjort per- 
manent. En statistik for 17 efterfølgende møder i Wamberg-udvalget 1972-1974 
vedrørende nyregistreringer viser, at udvalget i hovedreglen fik forelagt alle de 
nyregistreringer, som PET oplyste at have foretaget i perioden siden sidste møde 
i Wamberg-udvalget. En gennemgang af referaterne viser, at udvalget interesse- 
rede sig for nyregistrerede danske statsborgere. Ud af 932 oplyste nyregistrerin- 
ger tilbageholdt PET de 37. PET's argument for ikke at forelægge disse 37 sager 
var, at de indeholdt kildeoplysninger.'”” De gennemgåede sager handlede typisk 
om 1) østrejser, 2) ”illegal virksomhed”, 3) ambassadekontakter og 4) ”andet” 
hvor de tre første typer sager var de klart dominerende. 

Spørgsmålet er imidlertid, om PET har oplyst udvalget om alle foretagne ny- 
registreringer af danskere. Spørgsmålet er naturligt at stille på baggrund af den 
måde, som de ovenfor nævnte stikprøvekontroller foregik på. Det fremgår af 
referatet fra mødet i Wamberg-udvalget den 8. maj 1974, at ”13 nyregistreringer 
(15/3-1/5 1974) forevistes alle”. Det fremgår dog af en anden liste over B-sager, 
at der alene i perioden 28. marts til 23. april i denne periode er foretaget 34 B- 
nummerregistreringer. Den langt overvejende del af de nævnte personer på den- 
ne liste har danskklingende navne. En lignende situation opstod på mødet den 
21. februar 1979, hvor man gennemgik 49 nyregistreringer. Opstilles de forelagte 
numre numerisk, løber nogle af disse nyregistreringer fra B.73.271 til B.73.299. 


187 ”Efterretningstjenestens instrukser ændres måske”, Politiken, 21. november 1969. Udklip i Rigsarki- 
vet, privatarkiv 8134, Poul Hartlings arkiv, kasse 1. 

188 WU: Referat af møde, 1. februar 1971. 

189 Denne beregning er foretaget på baggrund af referater fra 17 møder i perioden 8. november 1972 til 
11. november 1974. 


Regeringserklæringen og PET's registreringer på det politiske område 1968-1989 


95 


96 


DEN POLITISKE KONTROL MED PET's REGISTRERINGER 


På denne baggrund ses det, at en række sager mellem B.73.271 og B.73.299 ikke 
er blevet forelagt udvalget. Blandt de forbigåede numre er der primært danske 
statsborgere, blandt andre en i offentligheden kendt person, der senere samme 
år opnåede valg til Folketinget. 

På dette grundlag alene kan det dog ikke dokumenteres, at der er forholdt op- 
lysninger i forbindelse med forelæggelse af nyregistreringer. Der foreligger nem- 
lig den mulighed, at der blandt de nyoprettede B-numre i nævnte periode var en 
række personer, der var blevet omregistreret fra en emnesag til en B-sag. Disse 
personer var således registreret på tromlen i forvejen. På et ikke nærmere kendt 
tidspunkt efter 1970 blev det almindeligt, at PET overgik til at registrere perso- 
ner med et B-nummer fra første registreringsværdige oplysning. Der er fundet 
flere eksempler, bl.a. et fra 1983, på, at personer fra BZ-miljøet først registreredes 
på en emnesag.”” Muligvis blev omregistreringer fra emne- til B-sager ikke talt 
som nyregistreringer, når PET lavede opgørelser til Wamberg-udvalget. Det kan 
således ikke lægges til grund, at udvalget derved er blevet forholdt nyregistre- 
ringer. Der rejser sig imidlertid et spørgsmål om, hvor effektiv udvalgets kontrol 
har været. Udvalget har efter al sandsynlighed ikke løbende kunne kontrollere, 
på hvilket grundlag omregistreringer fra emnesager til personsager er sket og i 
hvilket omfang.” 

Spørgsmålet aktualiseres også af, at Kommissionen har fundet et eksempel 
på, aa Wamberg-udvalget ikke har fået forelagt en nyregistrering på en emnesag 
(der i princippet kunne omregistreres til en personsag). Forrest i emnesagen ses 
en notits på rødt papir, hvor følgende står at læse: 


”Wamberg-Udvalgsmøde den 23/9-1977 
Nyregistrering — ikke forevist. (operationssag).”” 


Nyregistreringen er fra midten af juli 1977 og er foretaget på en operations- 
sag vedrørende de østtyske efterretningstjenesters forsøg på at hverve danske 
statsborgere. Nyregistreringen af den pågældende danske statsborger skete på 


190 Jf. PET: operationssag: Notits om operationssag, 10. november 1983. 

191. Kommissionen har forelagt disse oplysninger for PET, som i et brev af 21. januar 2008 bl.a. har 
svaret, at det er ”muligt, at personregistreringer, som Kommissionen henviser til i sit brev af 
19. oktober 2007, tidligere har været forelagt for Wamberg-udvalget som nyregistreringer på em- 
nesager. Såfremt dette er tilfældet, er der rettelig tale om ”omregistrering” frem for ”nyregistrering” 
af personer”. 

192 PET, operationssag. 

grundlag af en notits, der søgte at identificere en dansker, der angiveligt mødtes 
med sin østtyske føringsofficer under de to-årlige Leipziger-messer.”? Den på- 
gældende dansker havde besøgt Leipziger-messen flere gange, og det må således 
konstateres, at betingelsen for at registrere vedkommende var opfyldt (jf. Justits- 
ministeriets notat af 14. september 1968). PET's beslutning om ikke at forelægge 
nyregistreringen i Wamberg-udvalget kan, hvad ovennævnte notits også indi- 
kerer, sandsynligvis forklares med, at der var tale om en følsom operationssag. 
Det fremgår ikke af referatet fra mødet i Wamberg-udvalget den 23. september 
1977, om medlemmerne blev orienteret om sagen mundtligt, hvilket jo skete i en 
række af de sager, som PET tilbageholdt i forbindelse med den såkaldte stikprø- 
veordning (se ovenfor).” Her førte man dog til referat, når der var blevet rede- 
gjort mundtligt for en sag, der ikke måtte forelægges. Operationssagen er med 
stor sandsynlighed et eksempel på, at Wamberg-udvalget uafvidende er blevet 
forholdt en nyregistrering, som det havde kompetence til at se. Den røde seddel 
forrest i operationssagen var givet ment som en erindring til senere brug. Opera- 
tionssagen, der blev udskilt til makulation den 5. maj 1997, er heller ikke på et se- 
nere tidspunkt blevet forelagt udvalget.”> Ole Stig Andersen har i et høringssvar 
af 11. marts 2009 forklaret nærmere om nyregistreringer og anvendelsen af den 
røde seddel i ovennævnte operationssag, som han ser som et tegn på, at udvalget 
skulle orienteres mundtligt om sagen.” 


Sammenfatning og retlig vurdering vedrørende Wamberg-udvalgets 
stikprøver og forelæggelse af nyregistreringer i udvalget 


De konstaterede tilfælde. 

Undersøgelsen har sandsynliggjort, at Wamberg-udvalget i 20 tilfælde er blevet 
fejlinformeret og forholdt sager, som det havde kompetence til at se. Det drejer 
sig om 19 sager fra udvalgets stikprøver i 1969, 1970, 1976 og 1978 samt en nyregi- 
strering fra 1977. Der har været tale om efterforskningssager, operationssager samt 
personsager på det politiske område. Som beskrevet andetsteds var det Justitsmini- 


193 Ibid.,”Vedr.: forsøg på identifikation af dansk statsborger, hvervet af de østtyske efterretningstjene- 
ster”, 12. juli 1977. 

194 WU: Referat af møde, 23. september 1977. 

195. Der ses i hvert tilfælde ingen påtegninger herom. 

196 Se hertil Kommissionens bemærkninger til Ole Stig Andersens høringssvar, optrykt i bind 1. 

steriets opfattelse, at PET kunne nægte Wamberg-udvalget sager, og det kan ikke 
udelukkes, at der blandt de sager, som PET forholdt udvalget, var sager, som PET 
kunne have nægtet at forevise med den konsekvens, at en eventuel konflikt med 
udvalget måtte afgøres af justitsministeren. Men i så fald skulle udvalget orienteres 
om tilbageholdelsen, hvilket ikke er sket i de nævnte tilfælde. 

De 19 eksempler vedrørende stikprøver er fundet alene ved en gennemgang af de 
udvalgsmøder, hvor det har været muligt at verificere, hvorledes PET har besvaret 
udvalgsmedlemmernes skriftlige anmodninger. Der findes således ikke kontroller- 
bare lister fra perioden efter 16. marts 1983 til udgangen af 1989, og listerne fra 
Skat-Rørdams tid som chef (1971-75) er for størstedelens vedkommende heller ikke 
anvendelige. Heller ikke alle lister fra Arne Nielsens periode som chef kan kontrolle- 
res. PET-chef Ole Stig Andersen har omtalt forholdet som et ”system” (se nedenfor). 


Den konstaterede fremgangsmåde. 

Det kan ydermere konstateres, at PET i nogle tilfælde besvarede udvalgets fore- 
spørgsler om at se sager på navngivne personer med, at personsagen var makuleret, 
eller at den pågældende person var ”ukendt”, Disse svar var i de beskrevne tilfælde 
forkerte, og PET beholdt sagerne uden at informere udvalget. En rød erindrings- 
seddel om, at sagen var blevet tilbageholdt, blev herefter indsat i den pågældende 
sagsmappe. Der var dermed tale om en bevidst unddragelse fra udvalgets kontrol. 
I forbindelse med forelæggelse af nyregistreringer er en lignende fremgangsmåde 
med brug af en rød seddel konstateret. I andre tilfælde makulerede PET den sag, 
som udvalget havde udbedt sig som stikprøve, således at den ikke kunne forelægges 
i udvalget. Typisk foregik makuleringen tilsyneladende dagen før eller samme dag 
som udvalgsmødet. PET fulgte i flere tilfælde samme procedure, når udvalget for- 
langte at se bestemte sagsnumre. Ydermere sprang PET bestemte sagsnumre over, 
når udvalget ønskede at se ”nærmest følgende sag”. 


PET's bemærkninger til de af Kommissionen konstaterede tilfælde og frem- 
gangsmåder. 

Kommissionen har ved brev af 16. november 2007 forelagt PET de beskrevne ek- 
sempler vedrørende stikprøveordningen, og PET har med henblik på en nærmere 
undersøgelse af sagsforholdet foretaget en række søgninger i arkivet. Der er i for- 
bindelse med denne søgning ikke fremkommet nye oplysninger, der kan belyse ad- 
ministration og praksis i relation til stikprøvekontrollen. PET har på den baggrund 

oplyst, at man ikke har ”mulighed for at be- eller afkræfte det i notatet anførte ved- 
rørende praksis i forhold til Wamberg-udvalgets kontrol.”” 


En arkivmedarbejders medvirken til forholdelse af sager for udvalget. 

En gennemgående figur i de mange sager om videregivelse af urigtige oplysninger 
til udvalget i 60'erne og 7oerne er en nu afdød medarbejder ved Afdeling A, som 
havde ansvar for at fremfinde og gennemgå sagerne, inden de blev forelagt for ud- 
valget. Hans medarbejderkode findes på de nævnte røde sedler, der blev indsat i de 
sager, som skulle forholdes udvalget, og han er af vidner udpeget og i talrige PET- 
dokumenter anført som den ansvarlige for fremfindelse af sager til udvalget. 


PET-chefernes viden om eller medvirken til forholdelse af sager for udvalget. 
Det er Kommissionens vurdering, at beslutninger om at forholde Wamberg-ud- 
valget sager i perioden 1968-1970 ikke kan være truffet uden om PET'S chef Arne 
Nielsen. Eksempel 15 viser, at Arne Nielsen sandsynligvis traf beslutning om, hvilke 
sager, der skulle fremlægges, og hvilke, der skulle springes over. 

Jørgen Skat-Rørdam (PET'S chef 1971-1975) har for Kommissionen forklaret, at 
begrebet ”røde ark” ikke siger ham noget.” Adspurgt nærmere herom, har Skat- 
Rørdam forklaret, at han ikke i dag husker de røde sedler. Det var naturligvis væ- 
sentligt, at den, der mødte i Wamberg-udvalget — særligt vidnet — vidste, hvad der 
skete i PET. Vidnet har ikke haft mistanke om, at nogen i PET har gjort noget, som 
de ikke burde have gjort.” Ole Stig Andersen har for Kommissionen forklaret, at 
han kort efter sin tiltræden i 1975 afskaffede ”systemet” med de røde sedler, som han 
havde fået oplysning om.” Ole Stig Andersens forklaring forudsætter en tidligere 
brug af røde sedler i PET under hans forgænger, Jørgen Skat-Rørdam. Kommissio- 
nens gennemgang af udvalgsreferater og B-nummerlister fra Jørgen Skat-Rørdams 
embedsperiode kan ikke bekræfte Ole Stig Andersens forklaring på dette punkt. 

Ifølge Ole Stig Andersen (PET'S chef 1975-1984) tog departementschef Niels 
Madsen på et møde i tilslutning til Ole Stig Andersens første møde i Wamberg- 
udvalget til efterretning, at Ole Stig Andersen ønskede at ændre praksis således, at 
udvalgets medlemmer selv fik adgang til at gennemgå sagerne, og at udvalget ikke 
blev forholdt noget. Han kan ikke udelukke, at ministeriet havde været bekendt 

med systemet med de røde sedler. Foreholdt eksempler, der viser, at systemet med 
de røde sedler fortsatte, også efter at Ole Stig Andersen ifølge sin egen forklaring 
havde afskaffet systemet i 1975 (jf. stikprøver fra 1976 og 1978 og en nyregistrering 
fra 1977), har Ole Stig Andersen forklaret, at hans ledelse byggede på tillid, og at 
han derfor gik ud fra, at hans ordrer blev efterkommet, men at han naturligvis ikke 
selv har været i Registraturen for at kontrollere dette.” 

Kommissionen har afhørt de fuldmægtige, der i Ole Stig Andersens tid som chef 
for PET mødte i Wamberg-udvalget, hvor de præsenterede medlemmerne for de 
forlangte sager. De har samstemmende forklaret, at de ikke havde noget med sags- 
fremskaffelsen at gøre. De skulle alene begrunde de enkelte registreringer over for 
udvalget. De havde heller ikke kendskab til arkivspørgsmål, herunder B-nummerli- 
sterne, som muliggør en kontrol med, om de rigtige sager fremfindes til udvalget.”” 

Under alle omstændigheder er det Kommissionens opfattelse, at det har været 
PET-chefens ansvar at påse, at udvalget ikke forholdtes sager, som det havde kom- 
petence til at se. Det bemærkes, at udvalgets anmodninger om aktindsigt oftest 
var stilet til PET's chef, og udvalget må således have haft en forventning om, at 
denne påså, at stikprøveordningen fungerede, og at nyregistreringer blev fremlagt 
i overensstemmelse med de trufne beslutninger og procedurer, der blev fastlagt i 
1965, 1967 og 1971 imellem PET's chef, Justitsministeriets departementschef og de 
fire udpegede udvalgsmedlemmer. I 20 dokumenterede tilfælde har PET ikke iagt- 
taget de nævnte procedurer og beslutninger. Ole Stig Andersen har i et høringssvar 
af 11. marts 2009 forklaret nærmere om stikprøveordningen og anvendelsen af røde 
sedler. Kommissionen er enig i, at de fundne eksempler fra 1976, 77 og 78 ikke kan 
ses som et udtryk for en generel praksis i Ole Stig Andersens embedsperiode. Ma- 
terialegrundlaget er som nævnt spinkelt. Derimod kan Kommissionen ikke dele 
Ole Stig Andersens opfattelse af en række forhold vedrørende Wamberg-udvalgets 
kontrolfunktion.7% 


Vedrørende Justitsministeriets rolle. 

Kommissionen har ikke fundet skriftlige kilder, der nærmere belyser ministeriets 
holdning til stikprøveordningen og fremlæggelse af nyregistreringer i udvalget, ud 
over hvad der allerede er beskrevet med hensyn til beslutningerne fra 1965, 1967 og 
1971, hvor Justitsministeriet bl.a. tog det væsentlige forbehold, at man kunne und- 

drage udvalget bestemte sager. Det aftaltes dog samtidig med udvalget, at der på 
anden måde skulle redegøres for de sager, som udvalget ikke måtte se. 

En repræsentant for Kommissionen har haft en samtale med Tage Bækgaard, 
ligesom Kommissionen har afhørt Frank Poulsen.”% Begge mødte som tidligere 
nævnt i Wamberg-udvalget på vegne af Justitsministeriet i perioden 1969-1975. 
Førstnævnte har ingen erindring om fremgangsmåden i forbindelse med stikprøver, 
og Frank Poulsen har forklaret, at han reelt ikke kan huske noget om stikprøveord- 
ningen, ligesom han ikke har haft med fremfindelse af sager at gøre, hvilket Arne 
Nielsen ifølge Frank Poulsen stod for. Frank Poulsen har aldrig set arkivet og blev 
ifølge eget udsagn chokeret, da han af Kommissionen fik forevist et eksempel på, 
hvorledes udvalget er blevet forholdt sager.” Frank Poulsen havde dog som tidli- 
gere anført en klar erindring om departementschef Boas” grundholdning, som var, 
at Wamberg-udvalget skulle have så lidt indsigt som muligt.” 

Ole Stig Andersen har som nævnt for Kommissionen forklaret, at han i 1975 
afskaffede ”systemet” med de røde sedler, samt at han ikke kan udelukke, at Justits- 
ministeriet havde været bekendt med dette system. Kommissionen nåede ikke at 
afhøre departementschef Niels Madsen om stikprøveordningen inden dennes død i 
2006, idet forholdet først kom til Kommissionens kundskab i 2007. På denne bag- 
grund finder Kommissionen ikke med den fornødne sikkerhed at kunne fastslå, 
hvorvidt Justitsministeriet var vidende om, at PET forholdt Wamberg-udvalget sa- 
ger eller fejlinformerede udvalget. 


Østrejser, ”ulovlig virksomhed” og personundersøgelser 


Drøftelserne i Wamberg-udvalget bar præg af gentagelser. Udvalget insisterede 
generelt på en snæver fortolkning af regeringserklæringen, der var i harmoni 
med en postuleret offentlighedsforståelse af PET's praksis. Wamberg-udvalget 
var ifølge Engberg-Pedersen offentlighedens garant. Han fandt, at 


”fhv. justitsminister Thestrups udtalelser i folketinget under debatterne i folketin- 
get i 1969-1970 ligger temmelig langt fra virkeligheden. På denne baggrund har 
folketinget og offentligheden fået et forkert indtryk af, hvad der faktisk foregår. 

Ganske vist er udvalget formelt nedsat af regeringen, men det skete dog reelt som 
resultat af en folketingsbeslutning. Udvalget står derfor over for folketinget og of- 
fentligheden som garanter — og er også ved flere lejligheder nævnt på denne måde 
— for praksis”.-7 


Citatet viser brudfladen i udvalget mellem de stemmeberettigede medlemmer på 
den ene side og PET, Justitsministeriet og den ansvarlige minister på den anden. 
Departementet forsvarede til en hver tid den tolkning i fire punkter, som mini- 
steriet havde udarbejdet i et notat den 14. september 1968. Der refereredes dog 
aldrig eksplicit til notatet, som kontroludvalget tilsyneladende ikke var informe- 
ret om, men ministeriet og PET forsvarede registreringerne over for udvalget i 
henhold til de i notatet formulerede principper og argumenter for registrering. 
Med hensyn til østrejser forsvarede Niels Madsen på det første møde efter re- 
geringserklæringens vedtagelse, at ”det afgørende kriterium er, om der foreligger 
mistanke om, at en rejse har efterforskningsmæssig interesse”? På mødet den 
16. oktober 1969 forklarede Arne Nielsen nærmere om de principper, der lå til 
grund for rejseregistreringerne, nemlig at man primært var interesseret i rejser 
til Sovjetunionen og Kina og subsidiært til Polen og Østtyskland. Ferierejser og 
rejser til Jugoslavien var generelt uden interesse. På mødet den 12. december 
1969 uddybede Arne Nielsen, at PET havde fulgt den praksis at opretholde re- 
gistrerede østrejser inden for det seneste ti år, ligesom PET i modsætning til 
tidligere nu lagde større vægt på rejser til DDR og Polen. Den 14. oktober 1970 
bekræftede Arne Nielsen på forespørgsel, at en registrering på grundlag af en 
østrejse ”principielt kan retfærdiggøre bevaring af alt nyere materiale, f.eks. også 
oplysninger om lovlig politisk virksomhed, hvilket dog ikke sker i praksis”; 
Dette udsagn står dog noget i modsætning til Centralafdelingens orientering 
af medarbejderne i regionerne i januar 1969, som netop understregede, at øst- 
rejser var en nødvendig metode til at opbevare oplysninger om lovlig politisk 
virksomhed (særlig medlemskab af DKP). Wamberg pointerede på mødet den 
1. februar 1971, at ”udvalget under sin stikprøvetagning jævnligt ser, at oplys- 
ninger som i øvrigt ikke kan danne grundlag for registrering, holdes i live af 
en rejseregistrering”,”” På mødet den 17. februar 1972 udtrykte formanden den 

opfattelse, at registrering af østrejser, herunder ambassadekontakter, blev regi- 
streret i et videre omfang, end befolkningen måtte tro. Engberg-Pedersen hen- 
ledte tillige opmærksomheden på spørgsmålet om registrering af medlemmer af 
venskabsforeninger. Han fandt dette spørgsmål vigtigt, idet det efter hans opfat- 
telse var lovligt at have forbindelse til Østtyskland. Formanden supplerede med, 
at det kunne være betænkeligt, at det blotte medlemskab kunne danne grundlag 
for registrering.” PET forsvarede i et efterfølgende notat praksis med henvisning 
til, at disse foreninger havde forbindelser til østtyske institutioner og enkeltper- 
soner, der udøvede efterretningsvirksomhed.”” Udvalgets modtræk hertil var at 
foreslå, at forældelsesfristen for opbevaring af østregistreringer på ti år blev sat 
ned til tre år, dog således at hvis der indløb nye oplysninger om de registrerede 
person, kunne en længere forældelsesfrist, eksempelvis på fem år, komme på 
tale.” Niels Madsen forklarede hertil, at den foreslåede forkortelse af forældel- 
sesfristen ville være til skade for PET's efterforskning. Både Forsvarsministeriet 
og Udenrigsministeriet var ifølge notatet interesseret i, hvorvidt eventuelle sik- 
kerhedsgodkendte medarbejdere havde østkontakter.” I et andet notat pointe- 
rede PET, at ”ifølge en fælles vesteuropæisk opfattelse sker halvdelen af egentlige 
kontaktoptagelser i spionagehensigt under ophold i de østeuropæiske lande eller 
har baggrund i en situation, der har udspillet sig der”>> Debatten om en forkor- 
telse af forældelsesfristen fortsatte i 1974, og forslaget om en reduktion til tre år 
genfremsattes på mødet den 19. marts 1974, uden at dette førte til ændringer.”' 
Diskussionen afspejler en typisk konfrontation mellem to synspunkter, nemlig 
princippet om at man ikke må registrere nogen for lovlige aktiviteter, mens efter- 
retningssynspunktet ofte vil være, at eftersom man lever i et demokratisk land, 
hvor de fleste former for politisk aktivitet, også af mere ekstremistisk karakter, 
er lovlige, skal tjenesten netop holde øje med sådanne aktiviteter og skride til 
handling, såfremt de udvikler sig til ulovligheder. 

Med hensyn til det forhold, der i udvalget omtaltes som ”ulovlig” og dermed 
registreringsværdig virksomhed, var der også delte meninger mellem de eksternt 
udpegede udvalgsmedlemmer på den ene side og PET, departementschefen og 

justitsministeren på den anden side. Ved det første møde efter regeringserklæ- 
ringen spurgte Hvidtfeldt, hvordan begrebet ulovlig virksomhed umiddelbart 
skulle defineres, og nævnte som eksempel maoister og trotskister. Thestrup slog 
på mødet fast, at ulovlig virksomhed angik forhold, der kunne antages at falde 
ind under Straffelovens kapitel 12 og 13, og at registrering af demonstranter kun 
kunne ske, når de måtte antages at have begået ulovligheder i forbindelse med 
demonstrationen.” Denne principielle sag blev drøftet igen på mødet i Wam- 
berg-udvalget den 4. juli 1969, hvor udvalget, som anført ovenfor, satte spørgs- 
målstegn ved registreringen af en yngre studerende. Denne registrering blev 
”stærkt kritiseret” af Wamberg-udvalget, der fandt, at den pågældendes kontakt 
til to trotskistledere ikke udgjorde et tilstrækkeligt grundlag. Souschef Jørn Bro 
forsvarede over for udvalget det synspunkt, at ”trotzkisternes stigende aktivitet 
som uroskabende element i studenterkredse gav os interesse for bekendtskabet… 
”u$, Efter Jørn Bros opfattelse kunne tjenesten derimod bebrejdes, at den pågæl- 
dendes personsag ikke var langt fyldigere, idet der ikke mindst fra åbne kilder 
kunne indhentes oplysninger, som viste vedkommendes ”positive indstilling 
over for udenomsparlamentariske aktiviteter”? Bro agtede derfor at iværksætte 
en ”intensiv efterforskning” med henblik på ”at få fyldt noget mere på”. Sagen 
endte dog med, at vedkommendes registrering blev slettet. Sagen var på mange 
måder principiel for PET, idet Engberg-Pedersen rejste spørgsmålet om, hvilke 
handlinger, der kunne siges at henfalde under ”ulovlig politisk virksomhed”” 
På mødet den 21. januar 1970 rejste Engberg-Pedersen igen spørgsmålet om, 
hvornår ”ulovlig virksomhed” kunne begrunde registrering. Arne Nielsen stod 
på mødet fast på, at det er efterretningstjenesten, der skal udøve dette skøn, og 
at justitsministeren over for Folketinget klart havde givet udtryk herfor.”> Eng- 
berg-Pedersen vendte tilbage til dette punkt på mødet den 18. januar 1972, hvor 
han gjorde opmærksom på, at 'Thestrups udtalelser under Kejsergade-sagen 
måtte tolkes derhen, at registreringen omfatter personer, som er under mistanke 
for at have drevet ulovlig virksomhed. ”I praksis”, konstaterede Engberg-Peder- 
sen, ”registrerer man imidlertid blot på grundlag af en "fremtidig? mistanke” 

Ved samme møde diskuteredes en række registreringer på grundlag af en retssag 
mod en gruppe yngre aktivister. Engberg-Pedersen var ikke overbevist om, at 
der forelå et registreringsgrundlag. Dommen slog ifølge Engberg-Pedersen fast, 
at der kun var sket en krænkelse af husfreden, hvilket ikke i sig selv berettede 
en registrering. Niels Madsen og Skat-Rørdam argumenterede derimod for, at 
planlæggelsen af en sådan aktivitet i sig selv kunne give anledning til registre- 
ring, og at der fandtes forskellige ting, ”der pegede frem mod en fremtidig risiko: 
filmmateriale, våben om end primitive, radiomateriel osv” I den konkrete sag 
bakkede Hvidtfeldt og Wamberg op om PET's betragtninger. 

Udvalget behandlede på mødet den 23. november 1970 spørgsmålet om, 
”hvorvidt/hvornår det er en overtrædelse af straffeloven at deltage i ledelsen/ 
være medlem af en sådan organisation eller forening, hvis formål er ulovligt. 
Udvalget valgte at udskyde dette spørgsmål, indtil omdannelsen af SUF var en 
realitet.” På mødet den 29. august 1973 redegjorde Skat-Rørdam på Engberg- 
Pedersens opfordring for RSF og SUF og baggrunden for registreringen af le- 
delsen. Der er ikke ført nogen indvendinger fra Wamberg-udvalget til referat, 
hvorved udvalget indirekte anerkendte Arne Nielsens ordre af 19. december 1968 
i forhold til SUE. 

Sikkerhedsundersøgelser var et tredje stridspunkt i udvalget. Arne Nielsen 
oplyste på et møde den 17. juni 1970, at der siden udvalgets nedsættelse i 1964 
var foretaget 239 baggrundsundersøgelser med belastende oplysninger om ved- 
kommende. Heraf havde 144 alene været vandelsoplysninger, mens 95 vedrørte 
politiske oplysninger. Til sammenligning oplyste PET-chefen, at der havde været 
1.145 sager i perioden 1960-1964. I de fleste tilfælde var de belastende oplysninger 
videregivet til andre styrelser.” På mødet den 30. august 1971 forklarede Skat- 
Rørdam igen nærmere om problemstillingen.”” PET-chefen eksemplificerede de 
forskellige forældelsesfrister for sletning af registrering, der gjaldt, alt efter hvil- 
ken clearing (til Fortroligt, Hemmeligt eller Yderst Hemmeligt), og hvilken sty- 
relse, der var tale om. Flere medlemmer af udvalget havde, som det kom frem på 
mødet den 17. februar 1972, betænkeligheder ved, at PET videregav oplysninger 
om lovlig politisk virksomhed, som ikke selvstændigt kunne danne grundlag for 
registrering. Engberg-Pedersen var af den overbevisning, at oplysningerne ikke 

kunne videregives, mens de øvrige medlemmer godkendte videregivelse under 
henvisning til, at disse oplysninger ”supplerede i øvrigt foreliggende oplysninger 
om de pågældende”? Wamberg oplyste på det følgende møde, at udvalgsmed- 
lemmerne under interne drøftelser var blevet enige om at fremhæve, at man i 
forhold til efterretningstjenesten så forskelligt på spørgsmålet om videregivelse 
af oplysninger om politisk virksomhed, som var kommet frem under en sik- 
kerhedsundersøgelse, idet man fandt, at videregivelsen stred imod Thestrups 
udtalelser i rigsretsudvalget.”” Buhl bemærkede hertil, at der nok var menings- 
forskelle medlemmerne imellem, men at man ”i det store hele” var enig i for- 
mandens betragtninger. Buhl fandt det naturligt, at der blev videregivet oplys- 
ninger om politisk opfattelse i sikkerhedsundersøgelsessager, men han fandt det 
”principielt uheldigt”, at udvalget godkendte videregivelse af informationer, der 
”formelt strider mod ministerens udtalelse”? 

Som det fremgår af ovenstående, udtrykte Wamberg-udvalget den bekym- 
ring, at PET's registrerings- og videregivelsespraksis var mere vidtgående end 
den, justitsministeren offentligt havde givet udtryk for. Fra begyndelsen af 1972 
blev det et tilbagevendende dagsordenpunkt på møderne, at udvalget opfor- 
drede ministeren til i Folketinget og dermed over for offentligheden at uddybe 
Justitsministeriets accept af PET's praksis på registreringsområdet. Det blev til 
næsten to års tovtrækkeri mellem udvalget og de to justitsministre K. Axel Niel- 
sen (S) og Nathalie Lind (V), som endte med, at sidstnævnte afgjorde sagen til 
PET's fordel i 1974. 

På et møde i udvalget den 17. februar 1972 henstillede udvalget, ”at ministeren 
i folketinget ville udtale sig om P.E.T.s registrering af østrejser, herunder ambas- 
sadekontakter, idet det er udvalgets opfattelse, at denne registrering foretages i 
videre omfang, end befolkningen må tro” Opfordringen gentoges på det føl- 
gende møde den 22. marts 1972, hvor der tillige opfordredes til at sige noget om 
de ”forebyggende” registreringer, som PET foretog, uden at der efter udvalgets 
opfattelse var tale om egentlig mistanke om ulovlig virksomhed. På mødet den 
20. september 1972 var ministeren til stede. Justitsminister K. Axel Nielsen ud- 
talte her, at han ville overveje at orientere det 17-mands-udvalg, der blev ned- 

sat til at behandle lovforslaget om parlamentarisk kontrol med registreringerne, 
hvortil Engberg-Pedersen svarede, at i betragtning af, hvad der tidligere var sagt 
i Folketinget, herunder den tidligere justitsminister Thestrups udtalelser, burde 
ministeren udtale sig fra Folketingets talerstol. Ministeren svarede hertil, at han 
ville orientere Folketinget på den måde, som han fandt ”hensigtsmæssigst”>: 
På et senere møde i marts 1974 fortalte justitsminister Nathalie Lind ifølge refe- 
ratet: ”Hun ville ikke afvise, at hun eventuelt kan orientere folketinget, hvis der 
kommer en naturlig anledning dertil. Derimod fandt hun det det uhensigtsmæs- 
sigt umiddelbart at redegøre for spørgsmålet i folketinget” Udvalget lagde dog 
ifølge Buhl ”megen vægt på” en sådan orientering. Engberg-Pedersen fremhæ- 
vede ordlyden af regeringserklæringen: ”Såfremt der fra tidligere tid måtte være 
registreret oplysninger af denne art, vil de blive tilintetgjort”. Engberg-Pedersen 
fandt, at denne passus ikke harmonerede med praksis, idet man i tilslutning til 
en ny eller allerede eksisterende registrering i visse tilfælde medtog oplysninger 
om lovlig politisk virksomhed. Dette fik Niels Madsen til at understrege, at prak- 
sis ”er i overensstemmelse med erklæringen, der netop fremhævede ordet ”alene 
(på grundlag af lovlig politisk virksomhed). Når der foreligger en registrerings- 
begrundende oplysning, vil det naturligt ofte være af interesse at vide f.eks. om 
den pågældende er kommunist"”" 

I forbindelse med de såkaldte forebyggende registreringer gentog Wamberg- 
udvalget det synspunkt, at man ikke havde indvendinger mod disse registrerin- 
ger, men at man ønskede, at ministeren ”meget gerne fra folketingets talerstol” 
sagde det offentligt. Justitsministeren sagde, at hun ville ”overveje ved given lej- 
lighed at give folketinget oplysning om spørgsmålet” Det bemærkes, at denne 
”givne lejlighed” ikke indtraf i den resterende periode under den kolde krig, hvil- 
ket givet var medvirkende til, at diskrepansen mellem, hvad PET foretog sig på 
registreringsområdet og, hvad dele af offentligheden antog, var gældende prak- 
sis, voksede. I et brev til justitsministeren den 19. august 1974 gjorde udvalget 
igen opmærksom på, ”de mange oplysninger om lovlig politisk virksomhed, der 
holdes i live af registreringsværdige oplysninger, som i mange tilfælde er ganske 
ubelastende. Udvalget finder ikke dette stemmende overens med regeringsbe- 
slutningen af 30. september 1968, og med de kommentarer, der fra regerings- 
side er fremkommet under folketingsdebatterne, jf. folketingsforhandlinger 20. 
november 1969, sp. 1396, samt betænkning over forslag til folketingsbeslutning 


233 Ibid.: Referat af møde, 20. september 1972. 
234 Ibid.: Referat af møde, 19. marts 1974. 

om rigsretstiltale mod justitsminister Knud Thestrup afgivet af vedkommende 
folketingsudvalg den 2. april 19707 Effekten af dette brev udeblev ligeledes. 
Det her beskrevne begivenhedsforløb kan forklare, hvorfor PET, da det mod 
slutningen af 1990'erne kom offentligheden til kendskab, at tjenesten havde 
fortsat med at opbevare oplysninger om lovlige politiske aktiviteter, blot selve 
registreringen kunne hjemles af andre grunde, blev fremstillet som en ”stat i 
staten”, Uklarheden omkring rækkevidden af regeringserklæringen var i vir- 
keligheden et politisk problem, som skiftende justitsministre, hvad enten der var 
tale om borgerlige eller socialdemokratiske politikere, håndterede på den måde, 
at de ikke udtalte sig herom. Det er imidlertid vigtigt at understrege, at PET's re- 
gistreringspraksis fulgte Justitsministeriets notat af 14. september 1968, som var 
en af regeringen godkendt retningslinje om den kommende regeringserklæring, 
og andre tilkendegivelser, der kan være foregået mundtligt (herunder muligvis 
kontraordren af 19. december 1968, der havde særlig betydning for VS). 


Wamberg-udvalgets kontrol med PET's planer om registreringer på 
edb 


Kommissionen har tillige undersøgt, i hvilket omfang PET under den kolde krig 
har anvendt computere til at håndtere de af tjenesten indsamlede oplysninger. 
Eftersom alene personer, hvis strimmel hang på de såkaldte tromler i PET's ar- 
kiv, blev anset for registreret, har det været væsentligt for Kommissionen at søge 
klarlagt, om PET ved siden af tromle-systemet systematisk har lagret personop- 
lysninger på edb. 

Spørgsmålet er relevant i og med, at politiinspektør Arne Nielsen i maj 1968, 
få måneder inden regeringserklæringen, oplyste PET's medarbejdere i politi- 
kredsene om, at de ”politiske kartoteker” stod foran en gennemgribende ratio- 
nalisering: 


”Der har internt +samarbejdemedforsvaret været arbejdet herpå i ca. % år. Der er 


allerede foretaget visse kørsler af prøveprogrammer og vi er i øjeblikket i gang med 


235. PET, ujournaliseret sag: Fortroligt brev fra Wamberg (på udvalgets vegne) til justitsministeren, 19. 
august 1974. 

236 MF Elisabeth Arnold, som var retspolitisk ordfører for Det Radikale Venstre, udtalte til Aktuelt, at 
”PET har handlet som en stat i staten. Det er til fare for demokratiet, når demokratiet ikke er i stand 
til at kontrollere PET” Citeret efter Preben Wilhjelm, Demokratiets vogtere, s. 54. 

en fuldstændig omlægning af kartoteket til fordel for en elektronisk databehand- 
ling på en IBM-maskine, der allerede er stillet til rådighed”.>7 


Gennemstregningen skal givet tolkes således, at Arne Nielsen efter nærmere 
overvejelser fandt det hensigtsmæssigt ikke at oplyse PET's medarbejdere i kred- 
sene om forsvarets involvering i denne konkrete sag. I en notits fra den 20. sep- 
tember 1968, ti dage før regeringserklæringen, nævnes det videre, at ”vi snarere 
bør basere en evt. databehandling og søgning ad computervej på et fødselsdags- 
register vedr. slaviske navne” 

Kommissionen har søgt efter oplysninger, der nærmere kan afklare omstæn- 
dighederne omkring denne angivelige omlægning af kartotekerne til edb. Refe- 
raterne fra Wamberg-udvalgets møder i 1968 og 1970 giver et sikkert vidnesbyrd 
om det igangværende edb-projekt. Den 17. juni 1968 forklarede Arne Nielsen: 


”Denne udskillelse [af forældet materiale] er samtidig et nødvendigt led i det for- 
beredende arbejde til overførelse af personregistraturen til E.D.B7>2 


Den 30. august samme år orienterede han udvalget mere udførligt om planerne 
og selve ideen bag edb-projektet: 


”Arne Nielsen oplyste, at efterretningstjenesten i nogen tid har overvejet spørgs- 
målet om overførelse af personregistraturen til EDB ved anvendelse af et anlæg, 
der er anskaffet af og drives af forsvaret. Sker det, vil navnefortegnelserne på trom- 
lerne i politiets efterretningstjeneste kunne destrueres, hvorimod det må antages, 
at sagsakter i det væsentlige fortsat må opbevares, da mere indgående oplysninger 
herfra næppe kan overføres til bånd. Der vil blive draget omsorg for, at oplysninger 
gives direkte fra politiets efterretningstjeneste til EDB-anlægget, og at dette kun 
vil meddele oplysninger til politiets efterretningstjeneste. Der kunne alene være 
spørgsmål om eventuelt yderligere at lade forsvaret rette forespørgsel til EDB-regi- 
straturen, således at negative svar kunne gives direkte. Herved ville politiets efter- 
retningstjeneste kunne spares for meget arbejde. EDB-båndet vil i givet fald blive 
oprettet i 2 eksemplarer. Det ikke i brug værende bånd vil også blive opbevaret 
under sikre forhold i forsvaret. Arne Nielsen betonede at hele spørgsmålet endnu 
befinder sig på et forberedende plan, og at det foranførte derfor må tages med 


237 PET, administrativ sag: ”Foredrag i maj 1968”. Jf. Manuskripter til diverse foredrag holdt af PET's 
chefer i perioden 1961-1971. 

238 PET, administrativ sag: Notits, 20. september 1968,. 

239 WU: Referat af møde, 17. juni 1968. 

ethvert forbehold, ligesom programmeringen endnu ikke er fastlagt. Udvalget gav 
udtryk for ønsket om at blive holdt underrettet om, hvad der videre passerer ved- 
rørende dette spørgsmål. 

Der blev givet tilsagn herom”? 


Den sidste oplysning i sagen er fra 23. november 1970, hvor det blev oplyst at 
spørgsmålet om edb fortsat ”er på overvejelsernes stadium”>” Jørn Bro har her- 
om til Kommissionen udtalt, ”vidnet ved ikke, hvad der efterfølgende er sket 
med det edb-baserede kartotek, hvis det overhovedet har eksisteret. Da vidnet 
forlod PET i 1977, havde man fortsat tromlerne, og vidnet husker kartoteket i det 
hele som et papirkartotek”>> 

Ud fra ovenstående kan det med en høj grad af sikkerhed fastslås, at PET 
i samarbejde med forsvaret grundigt har overvejet muligheden for at overføre 
centralregistraturen til edb. Muligvis har prøvekørslerne givet utilfredsstillende 
resultater, eller hvad der er mere sandsynligt (jfr. andre oplysninger i denne del- 
beretning om manglende ressourcer i PET i denne periode), har overførelsen 
vist sig at være en både dyr og tidskrævende løsning, hvorfor projektet er blevet 
opgivet. Der er intet, som tyder på, at edb-overførelsen oprindeligt var tænkt 
som andet end en rationalisering af det gamle tromlesystem, idet Wamberg-ud- 
valget var fuldt ud orienteret om PET's overvejelser. 

At PET heller ikke indførte edb i arkivet i 1970'erne bekræftes indirekte af 
notits udarbejdet af PET i forbindelse med et tjenstligt besøg i 1975 hos en uden- 
landsk tjeneste, der netop havde indført et nyt edb-system. Systemet var af stor 
interesse for PET på grund af den mulige mandskabsbesparelse, der lå i indfø- 
relsen af ny teknik. Den udenlandske tjeneste oplyste, at tre eksterne edb-specia- 
lister og otte ansatte kunne håndtere lige så mange forespørgsler, som 40 med- 
arbejdere tidligere havde kunnet klare manuelt. Notitsen afspejler det forhold, 
at der på dette tidspunkt ingen edb-ekspertise var i PET, ligesom de udsendte 
PET-medarbejdere tvivlede på, om et sådant anlæg overhovedet var lønsomt for 
en lille tjeneste som den danske. PET fik løfte om yderligere assistance ”såfremt 
noget sådant måtte være ønskeligt i forbindelse med overvejelser om at indføre 


240 Ibid.: Referat af møde, 30. august 1968. 
241 Ibid.: Referat af møde, 23. november 1970. 
242 RB: Jørn Bro, 1. november 2005. 

data-teknik i PET”7 Notitsen bekræfter med andre ord, at PET og FE's forsøg 
med edb i 60'ernes slutning ikke havde ført til noget konkret resultat. 

Næste gang, spørgsmålet om edb kom på dagsordenen i Wamberg-udvalget, 
var i 1983, hvor politimester Ole Stig Andersen orienterede udvalget således: 


”….større uroligheder såsom havnearbejderkonflikten og BZ-aktiviteter havde gi- 
vet PET anledning til at overveje anskaffelse af en minicomputer til at styre de 
sædvanligvis ret omfattende arbejdskartoteker, der er behov for i sådanne sager. 
Baggrunden er, at et manuelt system ofte har vist sig uhensigtsmæssig i forbindelse 
med PET's betjening af politikredsene i disse sager. Via en anskaffelse af en mini- 
computer vil søgning på øgenavne, fødselsdatoer, kaldenavne m.v. blive mulig” 


På et efterfølgende møde ønskede Wamberg-udvalget føjet til ovenstående, at 
man havde udtrykt betænkelighed, såfremt det foreslåede arbejdskartotek på 
minicomputer ville udvikle sig til et alternativt registreringssystem.7% Heller ikke 
dette system blev umiddelbart implementeret. De første seriøse bestræbelser på 
at indføre edb blev påbegyndt i 1988, og først i 1990 blev oplysningerne fra trom- 
lerne overført til en særlig database i PET's nyetablerede edb-system. Som det 
fremgår af PET's egen redegørelse vedrørende dele af PET's virksomhed, blev 
principperne for, hvornår en person blev anset for registreret, ikke ændret i den 
forbindelse.” Samme redegørelse anfører, at man i begyndelsen af 1990'erne 
præciserede adgangsreglerne til arbejdskartotekerne i takt med edb-udviklingen, 
ligesom det ”helt generelt blev bestemt, at alle oprettelser af arbejdskartoteker 
(også ikke belastende) skal godkendes af chefen for PET”>”7 Rapporten fra 1998 
oplyser endvidere, at der i den særlige database i PET's centrale edb-anlæg, hvor 
PET's registreringer føres, er mulighed for fritekstsøgning, hvorfor der er snævre 
grænser for, hvilke identifikationsoplysninger, der må anføres i databasen: 


”Danske statsborgeres og herboende udlændinges navne må således kun anføres, 
såfremt identiteten er selvstændigt registreret i den særlige database. Er det ek- 
sempelvis i forbindelse med registreringen af en person oplyst, at den pågældende 
har tæt kontakt til anden person, må den sidstnævnte person ikke angives ved 


243 PET, juristernes aftalemapper: Notits vedr. besøg hos udenlandsk tjeneste, 20.-22. oktober 1975, 
28. oktober 1975. 

244 WU: Referat af møde, 16. marts 1983. 

245 Ibid.: Referat af møde, 8. april 1983. 

246 PET, Redegørelse, s. 12. 

247 Ibid., s. 21. 

navn eller andre identifikationsoplysninger, med mindre vedkommende selv er 
registreret.” 


Også inden for arbejdskartoteker er der mulighed for fritekstsøgning, dog er de 
oplysninger, der findes i arbejdskartotekerne ifølge PET's redegørelse af altover- 
vejende mindre belastende karakter, med andre ord ”oplysninger, der ikke i sig 
selv kan danne grundlag for en registrering”, Ligesom for PET's registreringer 
er der sat særlige begrænsninger for adgangen til arbejdskartotekerne.”” 


Wamberg-udvalget og udarbejdelsen af en ny instruks til PET 


På mødet den 29. august 1973 blev Wamberg-udvalget indviet i Justitsministeri- 
ets arbejde med at udfærdige en ny instruks til PET. Kontorchef Tage Bækgård 
fra Justitsministeriet oplyste, at ambitionen var, at instruksen blev så præcis og 
udførlig som muligt. På den anden side måtte den ikke være for detaljeret, idet 
den skulle være egnet til offentliggørelse. Ministeriet var på ingen måde forplig- 
tet til at inddrage udvalget i dette arbejde, hvilket den senere justitsminister Ole 
Espersen i øvrigt gjorde opmærksom på (se nedenfor). Grunden til, at man ind- 
drog udvalget, har sandsynligvis været, at man fra PET og Justitsministeriets 
side fandt det ønskeligt, at det eneste udvalg, der førte kontrol med PET, kunne 
godkende instruksen. Det ville sende et signal til offentligheden om, at der trods 
den negative presseomtale blev udført en effektiv kontrol med tjenestens virke. 
Det ville ligeledes sende det signal, at man tog udvalgets anbefalinger seriøst. 
Udvalgets medlemmer fremhævede på et møde i august 1973, at man meget 
gerne så, at østrejse-registreringerne blev nævnt direkte i instruksen.”” På et føl- 
gende møde drøftede man et udkast til en ny instruks for PET, der dog ikke, som 
udvalget gerne så, indeholdt præcise retningslinjer for en registrering. Det hed 
blot, at ”oplysninger om personer indskrænkes til det nødvendige for løsnin- 
gen af efterretningstjenestens opgaver. Registreringer må ikke finde sted alene 
på grund af lovlig politisk virksomhed”? Det var i virkeligheden en udvidelse i 


248 Ibid., s. 22. 

249 Ibid., s. 22. 

250 Ibid., s. 22. 

251. WU: Referat af møde, 29. august 1973. 

252 Ibid.: Instruks vedhæftet referat af møde, 30. oktober 1973. 

forhold til 1953-instruksen, som havde beordret registreringerne indskrænket til 
”det absolut nødvendige”. I det nye udkast anvendtes blot udtrykket ”det nødven- 
dige”. Dette og andre udkast til en ny instruks eller retningslinjer blev et tilbage- 
vendende punkt på møderne i Wamberg-udvalget fremover. 

At udvalget nu aktivt blev inddraget i spørgsmål, der ellers udelukkende var 
et anliggende for PET og Justitsministeriet, indvarslede en ny samarbejdsform. 
Eftersom det nu var en kendsgerning, at udvalget ikke ville blive nedlagt, æn- 
drede PET og Justitsministeriet strategi, idet man indså, at der kunne opnås 
langt bedre resultater ved at samarbejde og inddrage udvalget og dermed gøre 
det medansvarligt for PET's dispositioner. Det lykkedes særligt under Ole Stig 
Andersen, som afløste Skat-Rørdam som chef for PET i oktober 1975. Da Hvidt- 
feldt i 1976 udtalte sig kritisk om visse personer tilknyttet en ”anti-militaristisk 
arbejdsgruppe” og personerne bag pjecen ”bliv politisk soldat” så en juristi PET 
straks nye muligheder. Ifølge den pågældende havde Hvidtfeldt udtalt, at dis- 
se grupper var et ”eklatant eksempel” på, hvad han forstod ved ulovlig politisk 
virksomhed, og, tilføjede juristen, ”.…heri blev han ikke modsagt af de øvrige 
medlemmer.[..]De synspunkter, der er givet udtryk for fra udvalgets side, kan 
så vidt det kan skønnes, åbne mulighed for en lang række nye registreringer” 
PET's ændrede syn på Wamberg-udvalget er beskrevet nedenfor i kapitel 9-12 
om PET's virke 1975-1983. 


253 PET, emnesag: Notits, 22. december 1976. 

5. PET-CHEFENS ORDRE AF 21. AUGUST 1974 


Den 21. august 1974 udarbejdede en medarbejder i Afdeling A en notits, hvori 
det hedder: 


”Siden Regeringserklæringen af 30/9-1968, hvorefter man ikke længere måtte regi- 
strere alene på baggrund af lovlig politisk virksomhed, har det været almindeligt, 
at personer i DKP's, DKU's, VS's og SUF's topledelse skulle være registreret. Det er 
i dag bestemt, at disse personer ikke mere må registreres…”>+ 


PET-chef Jørgen Skat-Rørdam syntes dermed at have ophævet Arne Nielsens or- 
dre fra 1968 om fortsat at registrere ledende SUF're, VS'ere, DKP'ere og DKUere. 
I forlængelse af denne notits har Skat-Rørdam afgivet vidneforklaring for Kom- 
missionen. Han forklarer, at han ikke husker at have truffet denne beslutning: 


”Han har overvejet, om baggrunden for notitsen skulle fremgå af et Wamberg- 
udvalgsreferat enten lige før eller efter notitsen. Vidnet kan ikke af mødereferater 
fra 1974 udlede noget, der kan forklare notitsen. Vidnet vil ikke hævde, at… [den 
pågældende PET-medarbejder, der nedfældede notitsen ] har opfattet noget forkert. 
Lægger man indholdet af notitsen af 21. august 1974 til grund, er der tale om en 
ophævelse af notitsen fra 19. december 1968. Man må i så fald slutte sig til, at man 
fulgte anvisningerne, der er gengivet i notitsen fra 19. december 1968 indtil den 
21. august 1974-75 


Skat-Rørdam forklarer videre, at han ikke kan forestille sig en afgørelse som an- 
givet i notitsen fra 1974 uden at have talt med departementschef Niels Madsen. 
Efter regeringserklæringen fra 1968 kunne der ifølge Skat-Rørdam registreres 
som anført i Arne Nielsens ordre fra 19. december 1968, ”fordi — sagt meget kort 
— at medlemskab af en af de nævnte hovedbestyrelser udover en lovlig politisk 


254 Ibid., ujournaliseret sag: Notits, 21. august 1974. 
255. RB: Jørgen Skat-Rørdam, 22. november 2000. 

virksomhed indeholdt en virksomhed, der gav begrundet mistanke om overtræ- 
delse af straffelovens kapitel 12 og 13, samt i hvert fald for VS” og SUF's vedkom- 
mende endvidere af kapitel 15 [forbrydelser mod den offentlige orden] og 20 
[almenfarlige forbrydelser]”>? 

Hvad var baggrunden for Skat-Rørdams ordre i august 1974? Forklaringen 
skal givet findes i en gennemgribende revision af PET's arkiv dette år. Fra ultimo 
1973 til primo 1975 foretog PET den første store revision siden efteråret 1968 
og foråret 1969. Følgende oversigt, der er udregnet på baggrund af 30.000 gen- 
nemgåede registreringer, som med sikkerhed har været til revision, viser, at over 
3.000 af disse personregistreringer blev slettet i perioden 1973-1975: 


Figur 4: 
Makuleringer 1972-1976 
Oversigt udregnet på baggrund af gennemgang af 
30.455 personsager: 
(kildemateriale: Inf. numre og B.-numre indtil 67.530) 
2500 > 
2000 - 1758 
1500 - 
1000 - 857 
500 - 333 | | 
ES | om 
mak. 1972 mak. 1973 mak. 1974 mak. 1975 mak. 1976 


Hvad var den direkte årsag til den nye makuleringsbølge? En notits fra 10. sep- 
tember 1974 viser, at en omfattende revision af personsager efter nummerorden 
tidligere på året var blevet iværksat af hensyn til en igangværende arkivomlæg- 
ning. Man makulerede forlods en række personsager og emnesager i arkivet, 
og først senere på året foretog man en egentlig registergennemgang. Metoden 
var dog ikke særlig rationel, da det hurtigt viste sig, at ”et overvældende antal 
personer står registreret, selv om sagerne er makuleret..”, Man makulerede med 


256 RB: Jørgen Skat-Rørdam, 22. november 2000. 

andre ord først sagerne, og på et efterfølgende tidspunkt foretog man en egentlig 
revision af tromlen. Der synes ikke at have været nogen politisk motiveret dags- 
orden bag revisionen 1973-75, selv om den tidsmæssigt er sammenfaldende med 
den nye Hartling-regerings levetid med Nathalie Lind som justitsminister. 

Det var sandsynligvis i forbindelse med den igangværende revision, at Skat- 
Rørdam blev gjort opmærksom på de revisionsprincipper, som de involverede 
medarbejdere i PET gik frem efter, nemlig ordren fra 19. december 1968 om at 
registrere ledende SUF'ere, DKP'ere, VS'ere og DKUfre. Når Skat-Rørdam den 
21. august 1974 ophævede denne positiv-liste over, hvem der skulle registreres, 
kan det skyldes flere forhold: At PET-chefen i længden fandt det uforsvarligt 
at operere med sådanne kriterier, der kunne forekomme at være i umiddelbar 
modstrid med regeringserklæringen. Dertil kom, at PET ikke længere udviste 
samme interesse for VS, som i perioden umiddelbart efter partiets dannelse, li- 
gesom SUF var blevet opløst i mellemtiden. Ydermere havde Wamberg-udvalget 
allerede godkendt registreringen af ledende medlemmer af afløseren for SUF, 
RSF (Revolutionære Socialisters Forbund). Ledende DKP'ere og DKUfere kunne 
fortsat opretholdes qua østrejser. De VS'ere, som PET fandt, at det var vigtigt 
at holde øje med, var allerede registreret, og disse blev ikke makuleret som en 
følge af Skat-Rørdams ordre. Den nærmere begrundelse for at fastholde disse 
registreringer kender vi ikke, men som Skat-Rørdam selv har nævnt over for 
Kommissionen, kan PET have opfattet disse registreringer som hjemlet i straffe- 
lovens kapitel 12, 13, 15 og 20. En yderligere grund til, at Skat-Rørdam ophævede 
Arne Nielsens ordre, kan have været, at DKP blev valgt ind i Folketinget i 1973. 
PET-chefen kan have fundet det problematisk, at man efter regeringserklærin- 
gens vedtagelse registrerede ledende medlemmer af et lovligt parti, der netop var 
blevet indvalgt i Folketinget. 

Kommissionen har som tidligere anført indsamlet oplysninger om 194 le- 
dende medlemmer af DKP, VS, DKU og SUF, der var omfattet af Arne Nielsens 
ordre af 19. december 1968. Det fremgår, at ud af denne gruppe på 194 ledende 
politikere fra de fire organisationer, blev kun 10 makuleret i 1974 (kun tre efter 
Skat-Rørdams ordre af 21. august 1974) og ni i 1975 og ingen i 1976. Heriblandt 
var der kun to DKP'ere og ingen DKUfre (som i øvrigt var en gruppe i vækst i 
1970'erne og dermed stadig af interesse for PET). Skat-Rørdams ordre fik med 
andre ord ingen eller kun ringe betydning for de personer, der allerede var re- 
gistreret før 30. september 1968, eksempelvis fra VS, og som vedblev at være 
aktive i ledelsen af partiet efter 1974. Centralkomitémedlemmer i DKP blev også 
registreret efter Skat-Rørdams ordreafgivelse, f.eks. B.73.178, der blev registreret 
den 13. juni 1978. 

Skat-Rørdam ophævede den 21. august 1974 den tidligere ordre fra den 19. de- 
cember 1968, der i den skriftlige form, som den foreligger i, umiddelbart kunne 
opfattes, som om PET havde foretaget egentlige politiske registreringer. Analy- 
sen af ophavssituationen til det pågældende notat af 19. december 1968 sandsyn- 
liggør dog, at det var tænkt som en forenkling og operationalisering af notatet 
af 14. september 1968 til brug for revisionen. Det er vigtigt at understrege, at 
ledende medlemmer fortsat kunne registreres, i det omfang de ansås for omfattet 
af Justitsministeriets notat af 14. september 1968. Sidstnævnte notat var retnings- 
givende for PET også efter Skat-Rørdams ordre den 21. august 1974 og indgik i 
den række af forarbejder til nye retningslinjer for PET, som blev endelig vedtaget 
i1983. Som det fremgår af kapitel 13, var notatet af 14. september 1968 grundlaget 
for revisionsarbejdet i PET helt frem til afslutningen på den kolde krig. Dette 
forklarer også, hvorfor Skat-Rørdams ordre ikke fik nogen betydelig indvirkning 
på registreringspraksis. 

6. REGISTRERINGER, NYREGISTRERINGER 
OG MAKULERINGER EFTER REGERINGS- 
ERKLÆRINGEN, 1970-1974 


I forbindelse med udflytningen fra politigården til Hørhusvej i 1970 blev det på- 
lagt Revisionen at reducere antallet af tromlestrimler, idet Arne Nielsen agtede 
at reducere tromlerne fra fire til tre.” Dette skete givet for at opnå et synligt og 
politisk brugbart bevis på, at regeringserklæringen havde slanket PET's registra- 
tur. I 1970 makulerede man først og fremmest de tromlestrimler, der fungerede 
som henvisninger. Personer, der kun var registreret som ”gift med”, blev i vidt 
omfang slettet (30.996 strimler), ligesom der makuleredes 4.179 strimler, der 
fungerede som krydshenvisninger. En del rejseregistreringer og andre sager, der 
ikke skønnedes at være af værdi, slettedes også. I alt blev 43.902 tromlestrimler 
samt underliggende oplysninger makuleret i 1970. I 1971 destrueredes 22.629 
tromlestrimler. Der var primært tale om henvisningsstrimler (8.019), strimler 
vedrørende visum og ophold for udlændinge (5.325), mens resten af strimlerne 
var fordelt på personsager, emnesager, FE-sager, afhoppere, personer med øst- 
forbindelser mv. I 1972-1973 makuleredes tillige en række registreringer med 
tilhørende emnesager, herunder sagen om SF, der blev reduceret med 99%." 
For perioden 1972-1974 er det muligt at foretage en mere systematisk sam- 
menligning af antallet af registreringer og makuleringer for herigennem at do- 
kumentere, hvorvidt en egentlig nettoreduktion af det samlede antal registre- 
ringer fandt sted i årene efter den store makulationsrunde i 1968-1969. I februar 


257 PET, administrativ sag: ” Vedr. Årsberetning for året 1970 (Afdeling A)” 13. januar 1971, 

258 Ibid. 

259 PET, administrativ sag: ”Vedr. Årsberetning for året 1971 (Afdeling A)” 21. januar 1972. 

260 Ibid., diverse notitser fra 1972-1973 skrevet af en medarbejder i Revisionen og påført ”Årsberetning 
for Året 1971 fra Afd. A, 13. marts 1972. Om revisionen af SF-sagen se Kommissionens beretning, 
bind 7. 

1972 opgjordes antallet af registreringer på tromlen til 170.079 strimler. Bliver 
dette tal renset for henvisninger (56.366), ”ikke danske” (37.203) og firmaer, or- 
ganisationer, foreninger og lignende (7.917), var det samlede antal registrerede 
danskere: 


Rejser: 10.201 
Sikkerhedsundersøgte: 31.400 
Andre: 26.992 
I alt: 68.593 


Ved udgangen af 1972 beregnede PET's Afdeling A, at 11.868 ud af de 170.079 
strimler var blevet makuleret. I 1973 blev yderligere 22.985 tromlestrimler ma- 
kuleret, og i 1974, hvor en større arkivgennemgang foretoges, blev 15.801 trom- 
lestrimler destrueret. I mellemtiden var der imidlertid kommet 24.241 registre- 
ringer til, således at det samlede antal tromlestrimler netto faldt til 155.534 (eller 
med 8,6% i perioden 1972-1974). Det kan ikke direkte udledes af dette tal, om fal- 
det i antallet af tromlestrimler var ensbetydende med et ligeså stort fald i antallet 
af registrerede danskere. Dog ved vi, at PET i 1974 makulerede mange person- 
sager, hvorfor en reduktion må have fundet sted. Således var hen ved halvdelen 
af alle makuleringer i 1974 personsager (6.893). Dette forklaredes i Afdeling As 
årsberetning med, at ”da afdelingen har fået nye arkivskabe, har undertegnede 
det meste af året beskæftiget mig med gennemgang af personsager, for at undgå 
at allerede makuleringsværdige sager skulle flyttes over i nye mapper””f Antal- 
let af registrerede danskere har i 1974 antagelig ligget i omegnen af de 60.000, 
hvoraf halvdelen har været sikkerhedsundersøgte personer. 

PET's Afdeling A skelnede i sine årsberetninger mellem registreringer og ny- 
registreringer, som fra 1971 skulle forelægges Wamberg-udvalget. Forskellen mel- 
lem de to begreber var, som nævnt i indledningen til denne delberetning, at ny- 
registreringer alene omfattede personer registreret med belastende oplysninger, 
mens registreringer tillige omfattede sikkerhedsundersøgte personer.” Nyregi- 


261 Ibid., ”Vedr. Årsberetning for året 1971 (Afdeling A)Y”, 21. marts 1975. 

262 At nyregistreringer alene omfattede personer registreret med ”belastende” oplysninger bekræftes 
af Kommissionens gennemgang af de nyregistreringer, som blev forelagt Wamberg-udvalget: ”Af 
16 nyregistrerede forevistes 13: 7 rejser, 2 illegale virksomheder, 3 ambassadekontakter og lign, 1 
andet”, WU: Referat af møde, 20. september 1972. Der blev i forbindelse med sikkerhedsundersø- 
gelsessager ikke foretaget registreringer af personer, der kun skulle godkendes til klassifikations- 
graden ”Fortroligt”. Dette gjaldt dog ikke personforespørgsler fra Udenrigsministeriet vedrørende 
nyansatte, som straks registreredes. Det eneste tal, der findes, er fra perioden 1971-1974 og vedrører 

streringer hentydede med andre ord til personer, som løbende blev registreret på 
grund af deltagelse i østrejser, ”illegal virksomhed”, forbindelse til øst-ambassa- 
der mv. En statistisk oversigt over nyregistreringerne kan således fortælle noget 
om udviklingen i det, som PET's kritikere har kaldt de ”politiske registreringer”. 
11970 nyregistreredes 1.310 danske statsborgere. Antallet af nyregistreringer lå 
dog markant lavere i den efterfølgende periode (1971-1974) med et gennemsnit 
på 466 pr. år eller 1.864 i alt. Til sammenligning var antallet af nyregistrerede 
udlændinge markant højere, ca. 1.812 pr. år eller 9.262 for perioden 1970-1974: 


Figur 5: 
Nyregistreringer 1970-1974: 
Kildemateriale: Årsberetninger fra Afdeling A, 1970-1974 

Der bemærkes en markant stigning i 1974 med 2.550 nyregistrerede udlændinge, 
hvilket givet skyldes PET's øgede fokus på international terrorisme og måske 
også på spionage i denne periode. 

Opsummerende kan det konstateres, at der i perioden efter den store revi- 
sion i 1968-69 blev foretaget yderligere indskrænkninger i PET's registreringer 
på tromlerne, der reduceredes fra fire til tre, ligesom der fra 1971 kom markant 


registreringer af undersøgte personer til klassifikationsgraden ”Hemmeligt”, I 1971 opgjordes tallet 
til 2.832. Dette tal lå samme niveau til og med 1974. 

færre nyregistreringer til pr. år. I perioden 1972 til 1974 reduceredes PET's sam- 
lede registreringer (tromlestrimler) med 8,6%. 

Tallene skal dog tages med det forbehold, at PET alene anså en person for 
registreret, hvis den pågældende kunne findes på tromlen. Det kan dokumen- 
teres, at en række politiske oplysninger stadig opbevaredes eller noteredes i ar- 
bejdskartoteker.”% Dermed kunne PET bevare en del af de ønskede oplysnin- 
ger i arbejdskartoteker, der ikke af Justitsministeriet opfattedes som egentlige 
registreringer. En anden mulighed var, at man på emnesager om eksempelvis 
politiske partier eller organisationer indføjede bilag med navnelister over par- 
timedlemmer, sympatisører mfl. Dette spørgsmål blev gjort til genstand for de- 
bat i Wamberg-udvalget i de følgende år. Kommissionsdomstolen af 13. juli 1977 
foretog senere en tolkning af regeringserklæringen, hvor den udtrykte sin accept 
af PET's praksis på området. Dog anførte Kommissionsdomstolen det forbehold, 
at listerne, der inddækkedes på emnesagerne, ikke måtte være systematiserede. I 
så fald ville der være tale om en egentlig registrering (se nedenfor). 

Der er ingen tvivl om, at PET opfattede indskrænkningerne i registreringerne 
efter 1968 som alvorlige, og dette på trods af at de langt fra var så vidtgående, som 
man i offentligheden kan have haft indtryk af. Arne Nielsen advarede kraftigt 
imod konsekvenserne af denne politiske beslutning. Han sendte blandt andet et 
brev til Niels Madsen den 6. januar 1970, hvor han i diverse bilag redegjorde for, 
hvordan danske statsborgere på rejse i østblokken blev forsøgt hvervet og for, 
hvorfor det var vigtigt at fastholde registreringer selv over en længere tidspe- 
riode, idet agenter ofte først aktiveredes år efter deres hvervning af udenlandske 
tjenester.” 

I et notat af 5. januar 1970 til Niels Madsen forklarede Arne Nielsen, at PET 
i perioden 1964-1968 havde slettet ”173.000 personer, heraf ca. 65.000 udlæn- 
dinge og ca. 108.000 danskere. Af disse var 14.500 alene registreret i anledning af 
en sikkerhedsundersøgelse, mens de resterende 93.500 var ”kendt af forskellige 
grunde, herunder politiske””f Han nævnte videre, at der inden for gruppen på 
93.500 var de 20.000 slettet efter regeringserklæringen af 30. september 1968. I 
betragtning af, at PET siden krigen havde oprettet i underkanten af 80.000 per- 
sonregistreringer (i form af B.- og Inf.-numre) samt et ikke nærmere kendt antal 
registreringer af personer på emnesager, kan tallet 173.000 synes meget højt an- 


263 Se kapitel 14 om arbejdskartoteker nedenfor. 
264 PET, administrativ sag: Notat af 5. januar 1970, underskrevet Arne Nielsen. 
265 Ibid. 

givet. Sammenlignes Arne Nielsens opgørelse med Kommissionens egen optæl- 
ling af mere end 30.000 personsager på danskere og udlændinge, forekommer 
tallet på 173.000 makuleringer i alt for perioden 1964-1970 og 20.000 makulere- 
de registreringer på danskere i perioden september 1968-januar 1970 urealistisk 
højt. Kommissionens egen optælling giver følgende billede: 


Figur 6: 
Oversigt over makulerede registreringer, 1960-1970 (statistisk oversigt over 
30.455 personsager)”: 


Mak. i 1960: 19 
Mak. i 1961: CA 
Mak. i 1962: 

Mak. i 1963: 1 
Mak. i 1964: 35 
Mak. i 1965: 5.009 
Mak. i 1966: 7.746 
Mak. i 1967: 726 
Mak. i 1968: 65 
Mak. i 1969: 5.663 
Mak. i 1970: 63 


Formodentlig har PET-chefen rettelig ment tromlestrimler, der som tidligere 
vist indeholdt et meget højt antal henvisningsstrimler. Omvendt opgav PET- 
chefen, der dog præciserede, at han ikke kendte det nøjagtige tal, et urealistisk 
lavt tal, for så vidt angår antallet af danskere, der fortsat var registreret med be- 
lastende oplysninger, nemlig 10.000.” Som anført ovenfor viste en opgørelse fra 
februar 1972, at mere end 68.593 danskere var registreret, hvoraf de 31.400 var 
sikkerhedsundersøgte. Med andre ord var ca. 37.000 danskere registreret med 
belastende oplysninger eller næsten fire gange så mange som angivet af Arne 
Nielsen. Som vist i figur 5 var tilgangen af nyregistrerede danskere i 1970 og 1971 


266 Kilde: Påtegninger på nummerlister vedr. inf. og B.-sager indtil B.67.530. 
267 PET, administrativ sag:: Notat af 5. januar 1970, underskrevet Arne Nielsen. 

henholdsvis 1.310 og 472, hvorfor antallet af registrerede pr. 1. januar 1970 må 
have været ca. 35.000 eller 3,5 gange højere end det tal, Arne Nielsen nævner.”” 

Denne analyse viser, at Arne Nielsens notat til Niels Madsen mest af alt havde 
karakter af et politisk notat, der på den ene side gav ministeriet dokumentation 
for, at den fra politisk hold ønskede makulation havde fundet sted, samtidig med 
at det advarede mod yderligere begrænsninger, idet PET nu kun havde et be- 
grænset antal registrerede danskere på tromlen. Den manglende skelnen mellem 
tromlestrimler og personer, det lave skøn for antallet af bibeholdte registreringer 
samt det forhold, at notatet ikke gjorde opmærksom på, hvordan tjenesten på 
anden vis kunne notere personoplysninger, skulle givet bidrage til den opfattelse, 
at en vidtgående begrænsning havde fundet sted. 

Effekten af regeringserklæringen var efter alt at dømme en begrænsning, 
men ikke en vidtgående begrænsning af PET's muligheder for systematisk at 
opbevare de oplysninger, som de havde brug for i deres videre efterforskning og 
overvågning. Den første makuleringsrunde i 1965-67 har, som figur 6 viser, haft 
større betydning end den i 1968-69 for så vidt angår personsager. Det bør dog 
erindres, at der som en følge af regeringserklæringen også udskiltes flere hun- 
drede emnesager til makulation. 


PET: En mere operativ tjeneste 


Tidligere souschef i PET Jørn Bro har forklaret, at regeringserklæringen var en 
kærkommen lejlighed til at tænke nyt og forandre PET til en mere moderne og 
operativ tjeneste, der i stedet for at notere oplysninger af en hvilken som helst 
karakter gik målrettet efter at overvåge de miljøer, som man mente tjenesten 
burde interessere sig for, og herigennem skaffe sig de nødvendige oplysninger. 

Dette er givet en blandt flere forklaringer. Dels var regeringserklæringen ikke 
så virkningsfuld, som den kunne tage sig ud i offentligheden, dels skal PET's æn- 
drede prioriteringer i retning af en mere operationel tilgang nok også tilskrives 


268 Tallet bekræftes også af Arne Nielsens udtalelser på et møde i Wamberg-udvalget den 30. april 
1969. Her oplyste han tallet til ca. 30.000 ”i selve politiets efterretningstjeneste” og skønsmæssigt 
5.000 belastende registreringer i politikredsene. Jf. WU: Referat af møde, 30. april 1969. 

269 ”Vidnet blev derfor i 1967 sat i spidsen for en arbejdsgruppe, der skulle gøre PET mere offensiv. Det 
er svært at manøvrere en organisation som PET, og regeringserklæringen gav det afgørende skub. 
Den var nærmest fra himlen sendt”, RB: Jørn Bro, 5. november 2002 (åben afhøring). 

markante ændringer i trusselsbilledet og i PET's samarbejdsformer med andre 
institutioner og myndigheder. I slutningen af 60'erne og begyndelsen af 70'erne 
fandt en afspænding sted mellem Øst og Vest, og de vestlige kommunistpartier 
fik et løsere forhold til Moskva, hvilket i sig selv formindskede PET's interesse 
for DKP. Omvendt gav afspændingen større muligheder for østlig infiltration 
på grund af de øgede kontakter mellem borgere i Øst og Vest. Der var derfor et 
akut behov for en mere offensiv indsats over for de østlige tjenesters forsøg på at 
hverve danske statsborgere. Dertil kom, at PET havde mistet en samarbejdspart- 
ner og privilegeret kilde til oplysninger om forhold på arbejdsmarkedet, nemlig 
AIC, som blev nedlagt. Det vides ikke med sikkerhed, hvorfor samarbejdet med 
Socialdemokratiet ebbede ud i slutningen af 60'erne. Måske opfattedes forbin- 
delsen politisk problematisk som følge af, at partiet havde bevæget sig væk fra de 
mere traditionelle antikommunistiske holdninger til fordel for en ny politik, der 
under indtryk af afspændingen og Ost-politikken etablerede kontakter med øst- 
blokken. Også samarbejdet med SF i ”Det røde kabinet” kan have spillet en rolle. 
I de kommende år blev hele fagbevægelsen, ikke kun den kommunistiske virk- 
somhed, som AIC hidtil havde indsamlet oplysninger om, genstand for PET's 
overvågning. Fagbevægelsens stigende støtte til fredsbevægelsen og de store 
faglige konflikter styrkede denne tendens. Den ro, som havde præget arbejds- 
markedet siden storkonflikten i 1956, ophørte. PET måtte derfor i stigende grad 
fungere som varslingstjeneste for ordenspolitiet, der ofte blev sat ind mod over- 
enskomststridige faglige konflikter. Den stigende uro på den yderste venstrefløj 
samt et øget behov for at kende til planlagte demonstrationer, fysiske blokader 
og konflikter på arbejdsmarkedet ændrede præmisserne for PET's virke. Dertil 
kom, at østlige efterretningstjenester opførte sig stadig mere aggressivt på dansk 
grund op gennem 7oerne.”? Der måtte derfor gås anderledes og mere operatio- 
nelt til værks med de risici, som det indebar, nemlig at efterretningsoperationer 
kunne gå galt og blive eksponeret i offentligheden. Et eksempel herpå er Kasper 
Neergaard-sagen, som er beskrevet andetsteds i Kommissionens beretning.”" 
Registreringer vedblev med at være et vigtigt redskab til brug for sikkerheds- 
undersøgelser. PET havde imidlertid stadig ringere mulighed for at verificere, 
om en kommunistisk infiltration af private og offentlige institutioner og virk- 
somheder havde fundet sted. Det var af betydning for effektiviteten af det såkald- 


270 For en nærmere analyse af forholdet mellem Socialdemokratiet og PET se Kommissionens beret- 
ning, bind 8. 
271 Se afsnit herom i Kommissionens beretning, bind 9. 

te ”totalforsvar”. Disse institutioner og virksomheder, der indgik heri, omtaltes 
som ”nøglepunkter”. PET's nøglepunktskartotek blev som en direkte konsekvens 
af regeringserklæringen reduceret med 75% fra 4.000 til ca. 1.000-1.200 regi- 
streringer. Regeringserklæringen bevirkede ifølge PET, at en arbejdsmand, der 
havde besøgt DDR, kunne registreres, mens en politisk aktiv kontorchef, der 
ikke havde været på østrejse, ikke kunne registreres. Nøglepunktskartoteket an- 
sås således for uanvendeligt, indtil man i 1969 fandt frem til en alternativ løs- 
ning, nemlig at lave positivlister over de personer, som PET anså for pålidelige i 
en krisesituation. Der blev derfor udarbejdet planer over, hvor lille et beredskab, 
der skulle til for at drive et nøglepunkt i en krisesituation, og man lavede der- 
næst en liste over de personer, der kunne gives adgang i en sådan situation. En 
yderligere gevinst ved denne ordning var, at det ikke længere var nødvendigt at 
foretage en bred overvågning af kommunistiske aktiviteter på arbejdspladsen.” 


272 Se afsnit om nøglepunkter i Kommissionens beretning, bind 8. 

Regeringserklæringen af 30. september 1968 var et politisk kompromis mellem 
kræfter, der ville begrænse, og kræfter, som ville bevare PET's muligheder for at 
registrere. Tilkomsten af regeringserklæringen kan heller ikke forstås uafhæn- 
gigt af, at der har eksisteret en bestemt politisk og historisk praksis på efterret- 
ningsområdet, hvorefter justitsministeren tillod departementet enten at fravige 
eller tolke de cirkulærer og instrukser, der regulerede PET's virke, meget bredt, 
uden at man gjorde offentligheden eller Folketinget opmærksom herpå. 

Med regeringserklæringen betonede VKR-regeringen over for offentligheden 
borgernes ret til frit at kunne udfolde sig, men den accepterede samtidig, at PET 
fortsatte registreringerne begrundet i en vidtgående tolkning af regeringserklæ- 
ringen (jf. Justitsministeriets notat af 14. september 1968, der blev forelagt i Re- 
geringens Sikkerhedsudvalg den 25. september 1968 og af departementschefen 
i Embedsmændenes Sikkerhedsudvalg betegnet som PET's ”retningslinjer” og 
et ”udtryk for regeringens politik”). Det fremgår af referaterne fra Wamberg- 
udvalget, at skiftende justitsministre fra K, V ogS i perioden 1968-1974 kendte til 
og accepterede denne situation. 

De tre store revisioner af PET's arkiv (1965-67, 1968-1969 og 1973-1975), hvoraf 
den første givet var den mest betydningsfulde, førte til omfattende makuleringer 
af sager på menige partimedlemmer, stillere, anmeldere, avisabonnenter (f.eks. 
på Land & Folk) mfl. De to første makuleringsrunder blev foretaget efter politisk 
diktat, den sidste, fordi PET havde pladsmangel i arkivet og skønnede, at visse 
registreringer var overflødiggjort af den politiske udvikling. 

Revisionerne havde derimod kun ringe indvirkning på antallet af makulerin- 
ger af sager på ledende medlemmer af DKP, DKU, VS og SUF. PET's praktiske 
muligheder for at registrere disse personer svækkedes ikke væsentligt af rege- 
ringserklæringen. Registreringerne opretholdtes, og nyregistreringer foretoges 
i henhold til den tolkning, som Justitsministeriet havde nedfældet i notatet af 
14. september 1968. Arne Nielsens ordre af 19. december 1968 præciserede sand- 
synligvis, hvilke registreringer, der ikke måtte makuleres, og hvilke der fortsat 
kunne foretages. Revisionsholdet havde nemlig ifølge flere PET-medarbejderes 

vurdering foretaget en for vidtgående makulering af sager på trotskister, der var 
en ledende fraktion i SUF. Deres opfattelse bestyrkes i øvrigt af Kommissionens 
statistiske undersøgelse, der viser, at det fortrinsvis var personregistreringer ved- 
rørende SUF, der blev makuleret i denne periode (jf. figur 3). Efter PET-chefens 
og sandsynligvis også Justitsministeriets opfattelse var de aktiviteter, der udgik 
fra ledelsen i disse grupper, registreringsværdige. 

Ophavssituationen til Skat-Rørdams ordre fra 1974 kan være følgende: Skat- 
Rørdam er blevet gjort opmærksom på og har sandsynligvis fundet det proble- 
matisk, at revisionsholdet i en årrække havde arbejdet med positivlister over, 
hvilke politiske bestyrelser, der skulle registreres, hvorefter han gav ordre om 
at opgive denne fremgangsmåde. Nogen synlig indvirkning på registreringerne 
havde denne ordre dog ikke, idet den overvejende del af registreringerne fortsat 
kunne begrundes med henvisning til Justitsministeriets notat af 14. september 
1968. 

Opsummerede kan det konkluderes, at PET i perioden efter regeringserklæ- 
ringen af 30. september 1968 fortsatte med at registrere ledende medlemmer af 
de fire organisationer SUF, VS, DKU og DKP, ligesom de eksisterende personsa- 
ger på lederne af disse grupper bibeholdtes. Ledende DKUere og DKP're blev 
typisk registreret på grund af østkontakter, mens SUF'ere, der for en overvejen- 
de del var trotskister, blev registreret på grund af uro-virksomhed. Hvad angår 
ledende VSere, er grundlaget mere problematisk. Nogle ledende medlemmer 
foretog østrejser eller havde ambassadekontakter, ligesom andre kan have været 
involveret i forhold, der indebar mistanke om forhold, der kunne falde ind under 
straffelovens kapitel 12, 13, 15 og 20. Dog kan der for et antal VS'eres vedkommen- 
de have været tale om, hvad PET's kritikere kaldte for egentlige ”politiske regi- 
streringer”, bedst eksemplificeret ved den registrering, som PET havde foretaget 
i foråret 1968 og bibeholdt efter regeringserklæringen, sandsynligvis alene på det 
grundlag, at den pågældende var blevet valgt til VS's hovedbestyrelse. Man skel- 
nede således ikke mellem VS's ledelse og de forskellige fraktioner i VS, som PET 
i løbet af sommeren 1968 modtog belastende oplysninger om. Disse oplysninger 
gik bl.a. på, at medlemmer af partiet havde opfordret til vold eller havde planlagt 
voldelige aktioner. Tidligere souschef Jørn Bros forklaring for Kommissionen 
kan også udlægges således, at PET via ordren af 19. december 1968, der givet var 
ment som et mere gennemskueligt revisionsprincip, kan have registreret enkelte, 
som der ikke var grundlag for. Ordren af 19. december 1968 medførte, at man 
sandsynligvis ikke længere undersøgte det præcise grundlag for hver enkelt re- 
gistrering, idet PET givet var af den opfattelse, at ledende medlemmer af de fire 
politiske organisationer erfaringsmæssigt ville være omfattet af de fire punkter 

i notatet af 14. september 1968 (jf. også politiassessorens påtegninger på notatet 
efter mødet i Embedsmændenes Sikkerhedsudvalg den 22. oktober 1968). Det 
er muligt, at Arne Nielsen den 19. december 1968 har fået ministeriets opbak- 
ning til at arbejde med en sådan positivliste over, hvem der kunne registreres. 
Det bemærkes, at han muligvis ringede fra ministeriet den dag, hvor han afgav 
ordren. Senest den 5. januar 1970 gjorde Arne Nielsen i et notat til Niels Mad- 
sen opmærksom på, at PET på baggrund af ministeriets retningslinjer ”positivt” 
havde defineret, ”hvad der herefter kunne og burde registreres”, idet retningslin- 
jerne ”i det væsentligste alene [er] gået ud på at fastlægge, hvad der ikke måtte 
registreres”, 

Samarbejdet mellem PET og Wamberg-udvalget var ikke problemfrit. Ud- 
valget så i denne periode med bekymring på PET's registreringspraksis, som 
udvalget vidste, at PET havde opbakning til hos både justitsministeren og de- 
partementschefen. Udvalget opfordrede forgæves skiftende ministre til offentligt 
at gøre opmærksom på, at PET's registreringspraksis efter udvalgets opfattelse 
var mere vidtgående end, hvad VKR-regeringen tidligere havde meddelt offent- 
ligheden. Uanset at regeringen undlod at følge udvalgets indstilling, valgte de 
stemmeberettigede medlemmer dog at forblive i udvalget. PET forsøgte i 1970 at 
få nedlagt Wamberg-udvalget. Det skete ved, at Arne Nielsen opfordrede justits- 
ministeren til at udskifte udvalget med et parlamentarisk kontrolorgan. Planerne 
blev opgivet året efter, at statsminister J.O. Krag i 1972 havde udtrykt ønske om 
at bevare Wamberg-udvalget. 

PET forholdt Wamberg-udvalget en række sager og gav i den forbindelse 
urigtige oplysninger til udvalget. Kommissionen har fundet 20 eksempler fra 
perioden 1969-1970, 1976, 1977 og 1978, der må lægges til grund for denne opfat- 
telse. Justitsministeriet havde gjort det klart over for Wamberg-udvalget, at man 
forbeholdt sig retten til at tilbageholde sager, men den anvendte fremgangsmåde, 
hvor man bevidst fejlinformerede udvalget, kan næppe siges at have været om- 
fattet af dette forbehold. Det blev således aftalt med udvalget, at de sager, som 
ikke skulle fremlægges i udvalget, skulle der redegøres for på anden vis. 

Det må overordnet konstateres, at PET's praksis på registreringsområdet i 
perioden 1968-1974 ikke var i overensstemmelse med en i offentligheden udbredt 
forståelse af regeringserklæringen, og den synes heller ikke at have harmoneret 
med de redegørelser, som skiftende justitsministre gav, blandt andet for rigs- 
retsudvalget i 1970. Det er dog vigtigt samtidig at understrege, at PET i registre- 
ringsspørgsmålet fulgte Justitsministeriets notat af 14. september 1968, der var 
godkendt i regeringen, og som var PET's grundlæggende retningslinje. Det er 
derfor det generelle indtryk på baggrund af den historiske rekonstruktion fore- 

taget i dette bind, at PET i alt væsentligt har fulgt Justitsministeriets instrukser. 
PET har ikke handlet som ”en stat i staten”, men har tjent den siddende regering, 
hvis ordrer er blevet efterlevet. Skiftende justitsministre accepterede i perioden 
1968-1974, at PET's registreringspraksis byggede på en vidtgående tolkning af 
regeringserklæringen, men de fandt ikke anledning til at forklare offentligheden 
herom. 

Thestrups dagbogsnotat og mikrofotografering i 1969-70 


I den offentlige debat om efterretningstjenesterne forud for beslutningen om 
nedsættelse af Kommissionen fremkom i Jyllands-Posten et citat fra justitsmini- 
ster Knud Thestrups dagbog for den 2. marts 1971.” Thestrup havde her noteret, 
at afdøde PET-chef Arne Nielsen havde ladet den del af Efterretningstjenestens 
kartoteker, der blev tilintetgjort som følge af regeringsbeslutningen, mikrofoto- 
grafere og opbevare i en forseglet pakke i den danske ambassade i USA. Følgende 
er noteret i 'Thestrups dagbog: 


”Tirsdag den 2-3-1971. Inde at ride [på Christiansborgs ridebane]. Ministermøde. 
I den forgangne uge indberettede Skat-Rørdam, at han havde opdaget, at afdøde 
Arne Nielsen havde ladet den del af Efterretningstjenestens kartoteker, der blev 
tilintetgjort som følge af regeringsbeslutningen, mikrofotografere og opbevare i en 
forseglet pakke i den danske ambassade i U.S.A. Jeg gav straks ordre til at pakken 
straks skulle destrueres. Der skulle ikke være andre der vidste det end direktør 
Fisher”+, Efter ministermødet sagde jeg til Hartling, der var blevet gjort bekendt 
med sagen, at jeg straks havde givet ordre til at destruere pakken og sagde, at jeg 
ville indvi statsministeren i sagen. Hartling sluttede sig ganske hertil. ”Det er en 
helt rigtig beslutning”, sagde han. Efter ministermødet berettede jeg sagen for 
statsministeren [Baunsgaard], der ligeledes sluttede sig til min afgørelse””; 


273 Jyllands-Posten, 23. oktober 1998. 

274 Der er rettelig tale om direktør for Udenrigsministeriet Paul Fischer. 

275 RA, privatarkiver, Knud Thestrup, arkiv nr. 6427, pakke 3, dagbog 17: Dagbogsoptegnelse, 2. marts 
1971. 

”Inde at ride” skriver justitsmini- 
ster Knud Thestrup i en dagbogs- 
optegnelse af 2. marts 1971, hvor 
han omtaler deponeringen af en 
pakke med mikrofilm i Washing- 
ton. Thestrup benyttede sig flittigt 
af de heste, der var opstaldet ved 
Christianborgs Ridebane, og hans 
dagbøger indeholder flere referen- 
cer til hans interesse for heste. Bil- 
ledet er indsat i dagbogen for den 
26. januar 1971 (Rigsarkivet: Knud 
Thestrups privatarkiv). 


Såfremt Thestrups angivelse er korrekt, må mikrofotograferingen umiddelbart 
tolkes som en omgåelse af regeringserklæringen. Kildesituationen er dog van- 
skelig, for som nævnt i indledningen til denne delberetning, kunne det ske, at 
Thestrup misforstod oplysninger, der hidrørte fra efterretningsvæsnet. Dag- 
bogsnotatet må derfor først og fremmest ses som et udtryk for 'Thestrups op- 
fattelse af, hvad politimester Jørgen Skat-Rørdam har fortalt om den tidligere 
PET-chef Arne Nielsens dispositioner. Thestrup var, med en betegnelse fra den 
historiske kildekritik, ikke et førstehåndsvidne til den omtalte mikrofotografe- 
ring, og misforståelser kan være opstået under PET's henvendelse til Justitsmi- 
nisteriet. Der kan heller ikke ses bort fra den mulighed, at Skat-Rørdam af sine 
medarbejdere har fået oplysninger om mikrofotografering af PET's arkiv og har 
fortolket oplysningerne således, som det fremgår af notatet i 'Thestrups dagbog. 
Det bemærkes dog herved, at Skat-Rørdam, som det vil fremgå nedenfor, ikke 
har nogen erindring om at have givet en sådan indberetning. Endelig foreligger 

den mulighed, at oplysningerne fra PET er blevet fejlfortolket af departements- 
chef Niels Madsen. Oplysningerne i Thestrups dagbogsnotat må nødvendigvis 
prøves mod andre kilder med henblik på at klarlægge hændelsesforløbet. 

På baggrund af undersøgelser i PET's arkiv, afgivne vidneforklaringer for 
Kommissionen samt oplysninger indsamlet i Udenrigsministeriet og Forsvars- 
ministeriet søges følgende spørgsmål besvaret: Foretog PET en mikrofotogra- 
fering af tjenestens arkiv, og i givet fald, hvad var formålet med den? Blev mi- 
krofilmene efterfølgende opbevaret på den danske ambassade i Washington? 
Indeholdt mikrofilmene, som angivet af Thestrup, registreringer, der burde være 
slettet som følge af regeringserklæringen? 


Mikrofotograferingen af PET's arkiv 


Kommissionen kan indledningsvis fastslå, at der i perioden juli 1969-marts 1970 
blev gennemført en mikrofotografering af PET's arkiv. Dette fremgår såvel af 
afgivne forklaringer for Kommissionen som af skriftligt materiale, herunder en 
”destruktionsattest”, som to kriminalassistenter i PET underskrev den 28. januar 
1972 (næsten et år efter Thestrups dagbogsnotat). Det fremgår af attesten, at føl- 
gende materiale blev destrueret: 


7244 spoler 16 mm mikrofilm rummende herværende tjenestes arkivmateriale 
over informationsnumre og B-numre med B.nr 200.626 som sidst affotograferede 
sag, samt emnekartoteket. 

8 spoler 32 mm film rummende samtlige ”plader” på tromlerne. 

Ovenstående film optaget i tidsrummet primo juli 1969 til 4. marts 1970. 
Endvidere destrueret: 

22 spoler 32 mm film optaget 1952 - 53 i herværende tjenestes arkivmateriale””% 


Destruktionsattesten er stemplet HEMMELIGT, og med rød skrift er i hånd- 
skrift påført ”mak” og endnu en gang ”mak” med tilføjelsen ”mikrofotografering 
ved udflytning til Hørhusvej?” Dette sidste henviser til, at PET den 1.- 10. april 
1970 flyttede fra Politigården og et par andre steder i København til Hørhusvej 
på Amager. 

Destruktionsattesten oplyser således dels om fotograferingens mængde, dels 
om en tidligere fotografering. Ifølge attesten har fotograferingen i 1969-70 omfat- 


276 PET, administrativ sag: ”Destruktionsattest” 28. januar 1972. 

tet hele PET's arkiv og dermed både emnekartoteket og personregistreringerne, 
herunder registreringerne af udenlandske statsborgere, som ikke var omfattet af 
regeringserklæringen. 

Som anført skete mikrofotograferingen af PET's arkiv forud for udflytningen 
til Hørhusvej. Af arkivmaterialet fremgår, at kriminalkommissær Hans Chri- 
stensen den 18. juni 1969 på sit kontor mødtes med fire medarbejdere hos PET, 
herunder Ib Norgaard,”” og meddelte, at ”det under hensyn til brandfaren ved 
udflytningen til Amager var bestemt, at hele afdelingens arkivmateriale skulle 
fotograferes, således at dette var sikret inden udflytningen””? På daværende 
tidspunkt forventedes det, at PET skulle flytte fra Politigården til Hørhusvej på 
Amager den 1. november samme år. Efter en drøftelse af tids- og mandskabs- 
mæssige rammer for fotograferingen samt spørgsmålet om apparatur bestemtes 
det, at der skulle foretages en optælling og en beregning af ”optagelsesantal”; samt 
hvad det ville koste. Der forelå allerede i forbindelse med den planlagte udflyt- 
ning en opgørelse af det nødvendige antal hyldemeter, der angav 460 ”løbende 
meter”, Man foretog samme dag en optælling af en hyldemeter blandt B-sagerne, 
der viste sig at rumme 3.150 sagsark. Da der i alt var 130 meter med B-sager, gav 
det resultatet ca. 409.500 sagsark og dermed samme antal eksponeringer. Med 
725 optagelser pr. filmrulle og antallet af eksponeringer rundet op til 415.000 var 
de forventede udgifter til film 28.500 kr. Med de nævnte 460 løbende meter blev 
prisen anslået til 90.000 kr., hvortil skulle regnes personaleudgifter m.m. Man 
havde i opgørelsen set bort fra muligheden af at benytte et kamera af mærke 
Diebold, som PET rådede over.”? Undersøgelsen fortsatte dagen efter, hvor man 
nåede frem til, at B.-numre og fotografering af ”pladerne” på tromlerne ville fyl- 
de 415.500 eksponeringer. Det blev stadig beregnet til en udgift på ca. 28.000 kr. 
Men i marginen tilføjedes i hånden — formodentlig af en af teknikerne — at det 
drejede sig om en totaludgift på 100.000 kr.” 

Norgaard og en assistent henvendte sig til Minerva Mikrofilm i Hellerup, der 
foreviste et RECORDAK optageapparat, som arbejdede med 16 mm film i ruller 
a 30 meter. Inklusive fremkaldelse kostede en rulle film 38,00 kr., og Minerva 
Mikrofilm var indforstået med, at fremkaldelsen blev overvåget af PET. Skulle 


277 Ib Norgaard har som nævnt udgivet en erindringsbog om sin tid i PET. Se Ib Norgaard, Spionjæger 
i Danmark. 

278 PET, administrativ sag: ”Mikrofotografering af PET's arkivmateriale”, 18. juni 1969. 

279 Ibid. 

280 Ibid. 

PET ønske en kopi af filmene, kunne det også let lade sig gøre. Minerva Mikro- 
film tilbød at udleje optageapparatet for 300,- kr. pr. måned. Med det beregnede 
antal optagelser skulle der bruges 170 filmruller, og de samlede udgifter blev ved 
leje af apparatet i fire måneder og ved, at fremkaldelsen fandt sted hos Minerva 
Mikrofilm, 7.586,90 kr. Afstanden til de beregnede 28.000 kr. — for slet ikke at 
tale om de 100.000 kr. — skyldes formodentlig, at Norgaard kun beregnede ud- 
gifterne til fotografering af B.-numrene. Under forudsætning af at en hyldeme- 
ter emnesager rummede samme antal akter/eksponeringer, ville udgifterne til 
denne del af fotograferingen blive lidt over 78.000 kr. Norgaards rapport af 19. 
juni 1969 blev forelagt og tiltrådt ”efter de foreliggende oplysninger” den 20. juni 
med en signatur, der formodes at være Hans Christensens. Den 23. juni sikrede 
man sig, at Minerva Mikrofilms Recordak kunne lejes fra den 1. august 1969. ”” 
Samme dag blev fotograferingen sat i gang, begyndende med strimlerne på 
tromlerne, hvor man brugte PET's eget apparatur. Den 14. juli blev det lejede 
Recordak-apparat installeret, og fotograferingen af Inf.numrene begyndte.” 
Recordak-apparatet blev opstillet i arkivet og betjentes af tre personer, én der 
fjernede hæfteklemmer og lignende, én der passede apparatet, og endelig én 
der lagde dokumenterne tilbage i sagen, dog uden at hæfte dem sammen igen. 
I store gamle sager frasorterede man en del, evt. efter ”drøftelse med tidligere 
sagsbehandler” Men ellers blev principielt alt taget med. Af tekniske årsager 
fotograferede man ikke pas, bøger og lignende. Hver filmrulle blev nummereret 
fortløbende og mærket med det Inf.- eller B.-nummer, der begyndtes og afslut- 
tedes med. Hver film blev lagt i en metaldåse, der igen blev lagt i et paphylster, og 
begge dele blev mærket med de samme numre. Der blev ført daglig journal over 
optagelserne og ført en liste over filmene med angivelse af hver films indhold. 
I de tilfælde, hvor sager ikke var på plads, fordi de blev brugt af sagsbehandle- 
ren, foretog man efterfølgende i to omgange suppleringsfotografering, der fyldte 
film-numrene 212 - 222. 7% I midten af februar 1970 var man færdig med Inf.- og 
B.-numre, og i begyndelsen af marts afsluttedes hele operationen. I en rapport af 
4. marts 1970 nævnes kun personsager og slutdatoen 2. marts 1970. Det fremgår 
af rapporten, at der især i starten ”arbejdedes under tidspres på grund af forestå- 


281 PET, administrativ sag: ”Vedr. arkivfotografering”, rapport af Ib Norgaard, 19. juni 1969. Påtegnin- 
ger dateret 20. og 23. juni 1969. 

282 PET, administrativ sag: ”Vedrørende: Mikrofotografering af PET's arkivmateriale, 4. marts 1970. 

283 Ibid. 

284 Ibid. 

ende flytning, der begrundede optagelserne af sikkerhedsmæssige grunde” For- 
fatteren til rapporten karakteriserer hele operationen som en ”generel mønstring 
af samtlige tjenestens personsager” og dermed ”ud fra et sikkerhedsmæssigt 
synspunkt i det store og hele … tilfredsstillende” Emnesagerne fik film-numrene 
223 - 241 Og 243 - 245; nummeret 242 blev tilsyneladende ikke brugt.” 

Norgaard, der fungerede som tekniker hos PET, har under sin forklaring for 
Kommissionen bekræftet, at han var involveret i den omhandlede mikrofoto- 
grafering af arkivet. Fotograferingen skete i forbindelse med, at PET skulle flytte 
til Hørhusvej. Der var på dette tidspunkt trusler om angreb på PET's bygninger. 
Norgaard blev kaldt til Arne Nielsen, der gav ordre til fotograferingen. Norgaard 
lejede et apparat til formålet og forestod fotograferingen, bistået af et par sekre- 
tærer. Arkivaren hos PET kom med sagerne, der skulle fotograferes i nummer- 
orden. Hvert ark i sagerne blev fotograferet. Han mener ikke, at der i forbindelse 
med fremkaldelsen, som skete hos en fotoanstalt, blev lavet flere kopier. PET 
havde ikke selv et sådant specialudstyr, som ville have været nødvendigt for at 
tage en kopi af filmene. Han kender ikke noget til destruktion af filmene. I bogen 
Spionjæger i Danmark forklarer Norgaard, at han afleverede filmrullerne til sin 
nærmeste foresatte, der oplyste, at de skulle opbevares i en bankboks i Køben- 
havn.;ff 

En anden PET-medarbejder har bl.a. forklaret, at han er bekendt med mikro- 
fotograferingen af PET's arkiv. PET skulle flytte til Hørhusvej, og man var be- 
kymret for, at noget kunne gå galt. Det var hans helt klare indtryk, at fotografe- 
ringen havde baggrund heri. Udflytningen skete med bevæbnet eskorte. Han har 
ikke kendskab til, hvad der skete med mikrofilmene. Han er fra sin tid i NATO 
bekendt med, at man inden for NATO mikrofotograferede alt og anbragte en 
film på hver side af Atlanten.” 

Yderligere en PET-medarbejder har forklaret, at han på det pågældende tids- 
punkt var bekendt med, at der foretoges affotografering af PET's arkiv. Det blev 
ikke hemmeligholdt. Fotograferingen var efter forlydende beordret af Arne Niel- 
sen. Det var første gang, man skulle flytte arkiv og kartotek, og det var indtryk- 
ket, at ledelsen var nervøs for, at der skulle bortkomme sagsmateriale i forbin- 
delsen med den meget store og omfattende flytning. Han er ikke klar over, om 
man kopierede akterne i ét eller flere eksemplarer. Han er heller ikke klar over, 


285 Fotograferingsrapporten slutter med følgende: ”Der eksisterer ikke nogen FILM med nr. 242”, ibid. 
286 RB: Ib Norgaard, 21. februar 2001. Se også Ib Norgaard, Spionjæger i Danmark, s. 120. 
287 RB: PET-medarbejder, 21. maj 2002. 

hvor mikrofilmene skulle opbevares, men det forlød, at de ville blive opbevaret 
et sikkert sted, så det ville være muligt at rekonstruere sagsmateriale, hvis noget 
skulle forsvinde i forbindelse med udflytningen.” 

Jørn Bro har over for Kommissionen oplyst, at han ikke har nogen personlig 
erindring om fotograferingen, men efter hans opfattelse var der god grund til at 
sikre arkivet og kartoteket ved en sådan affotografering i forbindelse med flyt- 
ningen af PET. Der var ingen tvivl om, at stærkt venstreorienterede, revolutio- 
nære kredse meget gerne ville skandalisere PET ved at stjæle en arkivkasse eller 
eventuelt ved at smide en molotovcocktail op i en lastvogn med arkivkasserne. 
Medarbejderne bogstavelig talt ”sad på arkivkasserne” under flytningen.”” 


PET'S hovedkvarter på Hørhusvej, Amager. Ib Norgaard, der fungerede som tekniker hos PET, har til 
Kommissionen forklaret, at han var involveret i mikrofotograferingen af PETS arkiv. Fotograferingen 
skete angiveligt i forbindelse med, at PET skulle flytte til Hørhusvej i 1970. Der var på dette tidspunkt 
trusler om angreb på PET's bygninger (Land og Folk/ABA). 


288 RB: PET-medarbejder, 8. maj 2002. 
289 Kommissionens Arkiv: Jørn Bro, skriftlig redegørelse af 9. februar 2004. 

En af de to kriminalassistenter, som stod for destruktionen af filmene i 1972, har 
om denne bl.a. forklaret, at han og hans kollega foretog destruktionen efter ordre 
fra afdelingsleder Thinggaard eller en kollega. De skulle makulere filmene efter 
kontortid, fordi der ikke skulle snakkes så meget om det. De kørte filmene gen- 
nem en makulator. Arbejdet tog vist to aftener a ca. et par timers varighed. De 
konfererede antallet af spoler med en seddel, de havde fået udleveret, men han 
ved ikke, hvad der var på filmene. Han har tilføjet, at de ”vadede” i hemmelig- 
heder, og én fra eller til interesserede dem ikke. Oplysningerne om tidsrummet 
for filmenes optagelse fremgik af den seddel, han fik af afdelingslederen sammen 
med spolerne. Man kunne tro, at optagelserne er sket i forbindelse med udflyt- 
ningen til Hørhusvej. 

Spolerne lå i grå blikdåser. Han vil tro, at dåserne var nummereret. Han hu- 
sker ikke, om teksten på dåserne fremstod som hvid bund med sort tekst eller 
omvendt. Han tror, at teksten var hvid med sort baggrund. Han fik ingen forkla- 
ring, men han havde en formodning om, at filmene havde været opbevaret uden 
for huset, men hvorfor ved han ikke. Han kan kun udlægge destruktionsattesten 
således, at arbejdet er sket efter ordre fra afdelingslederen, men han husker det 
ikke konkret. Han har ikke fået ordren om destruktion fra politimesteren. Der 
opstod ingen snak om arbejdet ved destruktionen. Arbejdet var højst uinteres- 
sant. Det makulerede materiale blev brændt på Jægersborg Forbrændingsanstalt 
under overvågning af tre-fire mand fra PET." 


På grundlag af det anførte skriftlige materiale og de afgivne forklaringer finder 
Kommissionen at kunne lægge til grund, at anledningen til mikrofotograferingen 
af PET'S arkiv i 1969-70 var tjenestens forestående flytning. 


Tidligere mikrofotograferinger af PET's arkiv 


Thestrups dagbogsnotat angiver, at mikrofilmene var deponeret i den danske 
ambassade i Washington. Oplysningen er interessant, idet dokumenter fra PET's 
arkiv bekræfter, at tjenesten siden den umiddelbare efterkrigstid havde haft for- 
skellige planer for en sikkerhedskopiering af PET's arkivalier. Ønsket om en kopi 
af arkivet, der kunne deponeres på et hemmeligt og sikkert sted, skal forstås i ly- 


290 RB: kriminalassistent, 22. august 2001. 

set af det katastrofeberedskab, som PET og andre offentlige myndigheder var en 
del af. En sådan foranstaltning ville derfor i sig selv være ukontroversiel. Wam- 
berg-udvalget havde siden oprettelsen i 1964 gentagne gange påpeget en række 
utilstrækkeligheder i det danske beredskab, deriblandt manglen på både en til- 
strækkelig arkivsikring og en realistisk destruktionsplan for PET's arkivalier.” 

Mikrofotografering og deponering af sensitivt materiale var, om ikke rutine, 
så i hvert fald ikke ukendt i NATO-landene. Flere vestlige tjenester opbevarede 
kopier af deres arkiv i USA. Særligt bemærkelsesværdige er parallellerne til det 
svenske statspolitis fotograferinger af det såkaldte ”Flexregister”, der betegnes 
som nøglen til de person- og sagsakter, der var grundlag for personregistrerin- 
gen. Flexregistret var en pendant til det danske tromlesystem. Flexregisteret blev 
mikrofotograferet under Koreakrigen, igen under opstanden i Ungarn 1956 og 
under Berlinkrisen i 1961. Såpo-kommissionen finder det godtgjort, at flexregi- 
steret til ”centralregisteret” blev fotograferet i anden halvdel af 1960'erne, mest 
sandsynligt i 1966. Interessant er det også, at flere over for Såpo-kommissionen 
har oplyst, at der blev taget fem kopier. Hans Holmér har således oplyst, at han 
havde sporet fire kopier og tilintetgjort dem. Han mener, at den femte kopi er gi- 
vet videre til CIA, hvad andre tjenestemænd på det bestemteste benægter. Endnu 
en fotografering siges at have fundet sted nogle år senere, og i den forbindelse 
skulle en kopi være set hos FBI. Såpo-kommissionens betænkning understreger 
usikkerheden i disse oplysninger og henviser til en makulering i 1972 (samme år 
som den danske destruktion), hvor samtlige fotografier af flexregisteret er tilin- 
tetgjort, idet der også nævnes en senere fotografering.” 

Det danske udenrigsministerium deponerede fra begyndelsen af 1950'erne 
sikkerhedskopier på samme måde.” I hvilken udstrækning der var tale om sik- 
kerhedsmæssige rutiner, som også indebar ajourføring af arkiverne i Washing- 


291 Jf. PET, emnesag: Wamberg-udvalgets stikordsregister: ”katastrofesituation” samt ujournaliseret 
sag: ”Destruktionsplan for klassificeret materiale i PET-beredskabsplan for spændingsperioder og 
krig”, udateret. 

292 Rikets såkerhet och den personliga integriteten. De svenska såkerhetstjånsternas forfattningsskyd- 
dande verksamhet sedan år 1945. Betånkande av Såkerhetstjånstkommissionen (Stockholm, 2002), 
S. 268, 270, 304. Fotografering af den svenske forsvarsstabs sikkerhedstjenestes personregister 1971- 
75 nævnes også. Se Forskerrapporter til Såkerhetstjånstkommissionen (Stockholm, 2002), s. 253, 
samt Politisk overvakning och personalkontroll 1969 -2002 (Stockholm, 2002), s. 68. 

293 Udenrigsministeriets mikrofilm er siden hjemkaldt og nu deponeret i Rigsarkivet med betegnelsen 
”Washingtonfilmene”. Udenrigsministeriets filmprogram, der rækker til afslutningen af den kolde 
krig, har betegnelsen MIK 02:5. 


Regeringserklæringen og PET's registreringer på det politiske område 1968-1989 


MIKROFOTOGRAFERING AF PET's ARKIV 


ton-ambassaden, er usikkert. Nogle steder i materialet betegnes de som ”røm- 
ningsarkiver”, der skulle stå til rådighed for en eksilregering, hvis hjemlandet 
blev besat af Warszawapagtens styrker. Udtrykket ”opbrudssikkerhed” er også 
brugt. Fotograferingen i PET i 1969-1970 havde et sådant omfang, at den ville 
kunne danne grundlag for et rømningsarkiv. En gennemførelse af et sådant kun- 
ne meget vel have sat sig spor i en underretning til i alt fald Justitsministeriets 
departementschef. Det tilsyneladende fravær af noget sådant er dog ikke ensbe- 
tydende med, at det ikke har fundet sted. 

Der er spor af mikrofotograferinger, eller overvejelser om sådanne, i forskel- 
lige notater og rapporter i PET's arkiv. De vigtigste dokumenter, som vil blive 
analyseret nedenfor, hidrører fra perioderne 1952-1953, 1956-57, 1959, 1966-1968. 
De viser, at den tidligste affotografering af PET's specialkartoteker blev foretaget 
i 1948. Materialet viser ligeledes, at der ikke blev foretaget systematiske affoto- 
graferinger i perioden 1952-1969. 

Et tidligt spor i PET's arkiver af sådanne fotograferinger er et notat, dateret 
13. oktober 1952 fra afd. VI i PET. Fra 26. maj til 24. juli blev der foretaget en 
fotografering af de ”i herværende embedes Afdeling II, III og IV beroende kar- 
toteker” Dertil kom i september samme år en supplerende fotografering af sager 
fra afd. II. Der blev anvendt 35 mm film med ca. 750 optagelser pr. film ”og med 
4 kartotekskort på hver optagelse” Afdeling II brugte 14 spoler for at nå fra et 
navn begyndende med Aa til et med Ø[anonymiseret]. Dertil kom supplements- 
fotograferingen på spole nr. 15, 120 optagelser og på spole 16, 600 optagelser. 
Afdeling II havde ansvaret for en række specialkartoteker, hvoraf det største var 
det såkaldte ”Kommunistkartotek”, der ved tidspunktet for fotograferingen rum- 
mede 44.880 kort. Da oplysningerne om nogle af de registrerede fyldte mere end 
ét kort, kan man ikke ud fra denne oplysning alene sige noget sikkert om antallet 
af registrerede personer, kun at der var færre end de 44.880 kort i specialkar- 
toteket.”+ Dog ved vi, at specialkartoteket rummede ca. 20.000 navne i 1950.” 
Afdeling IV brugte tilsvarende fire spoler, dækkende fra et navn begyndende 
med bogstavet A til et navn begyndende med S, begge østeuropæiske navne, 
og således formodentlig vedrørende personer fra østlandene, måske navnlig om 
konstaterede eller mistænkte efterretningsfolk i ”østambassaderne”. Afdeling III 
fik plads til ca. 25 optagelser på afdeling IV's sidste spole. Notatet nævner ikke, 
hvor filmspolerne derefter blev anbragt. Det er ikke signeret, men det fremgår, at 


294 Se i øvrigt kapitel 14 om Arbejdskartoteker. 
295 Se nærmere herom i Kommissionens beretning, bind 6. 

det er udarbejdet i afdeling VI. Det er — ligesom de fleste notitser, den er fundet 
sammen med — ikke journaliseret. Kun et enkelt, brunt papirlæg med nogle få 
notitser er journaliseret.”f 

Sammen med ovennævnte notat findes et andet notat vedrørende tidligere 
fotograferinger. Første del, på to sider, er dateret 5. januar 1953, signeret af en 
kriminalassistent med dennes kodebetegnelse. Det fremgår heraf, at ”kartote- 
ket i gruppe IP, det vil primært sige kommunistkartoteket, efter ordre fra REA's 
daværende chef, Troels Hoff, blev fotograferet ”første gang i efteråret 1948 og 
begyndelsen af 1949”. Fotograferingen blev afsluttet med en supplementsfoto- 
grafering ”af samme kartotek” i november 1949. Rapporten opgør fotograferin- 
gen til at have omfattet ca. 20.000 kortsider. Der benyttedes amerikanske film, 
som Troels Hoff skaffede, ”idet det var meget vanskeligt at skaffe film på det 
tidspunkt?”>” Kriminalassistenten beretter også, at han aldrig har set nogen fak- 
tura eller regning for disse film, og at han heller ikke siden har set noget til filme- 
ne; men i løbet af 1950 ”tilgik der afdelingen en kopi af hele den første serie film, 
og det var meningen, at denne kopi skulle benyttes til specialkartoteker. Kopien 
blev i stedet for lagt ind i informationsmapperne og anvendt ved revisionen”>" 
På grund af mandskabsmangel blev kopieringen ikke foretaget af PET, uanset 
at der var indkøbt (foto)papir til det, ”selv om det var meningen, at papiret på 
grund af de vanskelige importforhold skulle have været leveret fra Amerika? I 
fortsættelsen af notatet, dateret 6. januar 1953, oplyses det, at samtlige 107 film, 
som er limet sammen og viklet op på fem spoler, stadig findes hos PET. De fem 
spoler er kopieret over på en negativfilm, der er anvendt ved kopiering på en 
kopieringsmaskine. ”Også disse film forefindes her ved embedet … Der er i alt 
67 filmsruller, der er forefundet i samme stand, som da jeg i november måned 
afleverede filmene til ledelsen. Det samme gælder 50 filmruller med ca. 3600 
kortsider fra gruppe IIs kartotek, der stammer fra supplementsfotograferingen 
i sommeren 1949779 Denne ekstra fotografering huskede den pågældende ikke, 
men kom i tanke om den, da han fandt filmspolerne. Rapporten afsluttes med, at 
der i alt i tiden november 1948 til november 1949 er fotograferet 16.500 kortsider 
fordelt på tre fotograferinger, og af disse er der ”tilsyneladende kun foretaget ko- 


296 PET, administrativ sag: Brunt papirlæg med påskriften ”Arkivfotografering” og ”Henl. 3/2. 61...”; 
Notat, 13. oktober 1953. 

297 Ibid.: Notat af 5. januar 1953, 

298 ”kopiering” og ”kopi” kan i materialet betyde fra film til film og fra film til papir. 

299 PET, administrativ sag: Notat af 6. januar 1953. 

piering af de første 7.700 kortsider” Rapporten blev så sent som i december 1958 
forelagt PET's chef, Mogens Jensen, der påførte rapporten: ”Hvor er disse film i 
dag og hvad skal vi med dem?”399 

Så tidligt som i juli 1948 blev idéen om mikrofotografering af PET's arkiv 
omtalt ved et møde i Kolding med REAs jyske kontaktmænd, der frygtede, at 
en eventuel fjendtlig besættelsesmagt skulle kunne identificere dem som medar- 
bejdere i REA. ”G.N” [ikke identificeret] og en identificerbar kriminalassistent 
beroligede forsamlingen med, at deres rapporter til Centralen blev tilintetgjort 
straks efter brugen. ”Der er under Udarbejdelse en bestemt Plan for hele Ma- 
terialets Tilintetgørelse, men en Kopi vil blive sikret på betryggende Maade”;” 
Problemet med en hurtig tilintetgørelse af PET's arkiver i en akut krisesituation 
skulle dukke op flere gange. De tidlige fotograferinger omtales også kortfattet i 
en større redegørelse, dateret 11. januar 1951. Det berettes her, at filmene af ledel- 
sen deponeredes uden for Politigården. ”Saadan Affotografering fortsatte med 
periodiske Mellemrum i den kommende Tid af alle siden forrige Affotografering 
tilkomne nye Kort, samt af tidligere affotograferede Kort, som siden Affotogra- 
feringen var blevet påført nye Oplysninger. Udefra modtoges 2 Sæt Kopier (Af- 
tryk) af de fotograferede Kort…”.;%” Efter det foreliggende materiale indgik ajour- 
føringen af et sådant ”fotoarkiv” imidlertid ikke i PET's rutiner, formodentlig 
fordi det ville kræve betragtelige ressourcer, især arbejdsindsats. I den nedenfor 
omtalte plan fra september 1956 for en fotografering af arkivet nævnes en sådan 
ajour- fotografering som noget, der ikke er erfaring med. 

Det er klart, at spørgsmålet om rømnings- eller opbrudsarkiv ikke var løst 
en gang for alle med fotograferingerne 1947-49 eller 1952-53. De danske efter- 
retningstjenester blev udsat for et vist pres fra de allierede, da NATO ønskede 
at udbygge sin egen efterretningstjeneste også på det civile sikkerhedsområde. 
Under møder 12. og 13. juli 1956 med repræsentanter for NATO's hovedkvar- 
ter, SHAPE (Supreme Headquarters Allied Powers Europe), blev det nævnt, at 
en navngiven NATO-afdeling påtænkte at oprette en særlig arkivafdeling, hvor 
oplysninger fra de nationale efterretningstjenester kunne samles allerede i freds- 
tid. ”Man ønskede fra Danmark at få oplyst så mange detaljer som overhovedet 
muligt vedrørende forhold og personer af C. I. [kontraefterretnings]-interesse. 


300 Ibid. 

301 PET, personsag: ”Beretning fra Kontaktmøde i Kolding Onsdag den 28” Juli 1948 under Foresæde 
af Politimester Steen Clausen”, 

302 PET, administrativ sag: ”Vedrørende anlæg af kommunist-kartotek i REA%, 11. januar 1951. 

Specielt om personer ønskede man alle data vedrørende personer, der kan blive 
af interesse ud fra et sikkerhedssynspunkt, herunder fuldstændig beskrivelse af 
personlige forhold, signalement og samtlige oplysninger, som måtte være ind- 
gået til de nationale myndigheder vedrørende pågældende. Disse oplysninger 
skulle udfærdiges på specielle formularer — enten på engelsk eller fransk - bereg- 
net til overførelse på kartotekskort i Paris”;% Ifølge referatet bemærkede oberst 
Lunding (FE), at han ikke kunne love sådanne oplysninger i fredstid, og Mogens 
Jensen, chefen for PET, der har udarbejdet referatet, tilføjede, at han ”ikke kunne 
give tilsagn om sådanne oplysninger hverken i fredstid eller krigstid”;% Da han 
også ønskede at høre om den nærmere motivering for ønsket, og som den første 
begrundelse fik, at Danmark jo kunne blive besat, svarede han, at han var ”fuldt 
opmærksom på vor forpligtelse til, at det fornødne efterretningsmateriale blev 
bragt i sikkerhed i udlandet” Men materialet måtte sikres på danske hænder 
i udlandet ”inden for et dansk myndighedsområde” så ”allierede myndighe- 
der havde mulighed for derfra at skaffe sig alle sådanne oplysninger, som disse 
myndigheder måtte have en berettiget interesse i at indhente”; Det var Mogens 
Jensens indtryk, at der også i andre allierede lande var modstand mod en centra- 
lisering i SHAPE 's regi af de nationale efterretningstjenesters oplysninger, også 
fordi det bilaterale samarbejde allerede fungerede tilfredsstillende.”” Der er ikke 
i ovenstående referat grundlag for at antage, at Mogens Jensen havde de eksi- 
sterende fotoarkiver i tankerne. Derpå tyder også Mogens Jensens ovennævnte 
påtegning på notatet af 5. januar 1953, som giver indtryk af, at han ikke kendte til 
de arkivfotograferinger, som faktisk havde fundet sted. 

Året efter, den 30.-31. oktober 1957, i et møde i ”Specialkomiteen” i NATO 
måtte den danske delegerede (navnet ikke angivet, men formodentlig Mogens 
Jensen) gentage såvel afvisningen af at levere de ønskede oplysninger som tilsag- 
net om at deponere en kopi et sikkert sted. Fra dansk side tog man principielt 
forbehold over for SHAPE's ønske om udlevering af lister ”under en hvilken som 
helst form over danske statsborgere” Den delegeredes principielle stilling var 
den, ”at materialet måtte være og forblive på danske hænder, om fornødent i 


303 JM, ujournaliseret: Referat vedr. møder 12.-13. juli 1956. 
304 Ibid. 
305 Ibid. 

udlandet, hvor dets tilstedeværelse måtte være sikret” Referatet er dateret 8. no- 
vember 1957, men ikke signeret.:”7 

Det vides ikke, om tilsagnet til samarbejdspartnerne i NATO allerede i først- 
nævnte møde var grunden til, at PET tog spørgsmålet om oprettelse af et røm- 
ningsarkiv op. Den 14. september 1956 havde to af PET's kriminalfolk færdig- 
gjort en redegørelse om en eventuel fotografering af PET's registratur og arkiv. 
De havde lavet en opgørelse af arkivmængden, målt i centimeter, og nået til, at 
der var 5.392 cm. (formodentlig = 53,92 hyldemeter) personakter, 3.229 cm. nye 
emneakter og 2.642 cm. gamle emneakter, idet de ikke havde medregnet person- 
undersøgelsessager, radioamatører, våbensager og rejsesedler. De havde også 
måttet se bort fra sager, der var udlånt til sagsbehandlere. De havde foretaget en 
prøvefotografering med tjenestens Diebold-kamera og havde derpå regnet sig 
frem til, at de nævnte personakter og nye og gamle emneakter med tre mand på 
fuld tid kunne fotograferes på otte mdr. og ni dage. Yderligere måtte der føres en 
fortegnelse over, hvad der blev fotograferet, og hvilke sager, der ikke var på plads 
under fotograferingen med henblik på senere supplementfotografering. Endelig 
måtte ”navnene på tromlerne i registraturen” og emnefortegnelserne — både de 
gamle og de nye — fotograferes med et andet, mere egnet kamera. 

Da det så ud til at blive en operation, der ville tage både tid og penge, nævnte 
man muligheden for at indskrænke aktionen til: 


”1. Navnestoffet på tromlerne 
2, Emnefortegelserne 
3. Afd. II.s oversigt over DKP's mest fremtrædende personer 


4. ”  ”. fortegnelser over kommunister udenfor København 

5, mm ” ”. personer tilsluttet kommunistiske frontorganisationer 

6. ” IIL.s indholdsfortegnelser vedr. belastede personer, der er ansat på nøgle- 
punkter. 


7. Afd. IV.s fortegnelser over personer med forbindelse til herv. Østambassader 
og evt. 
8. Kløbenhavns] E[fterretningsafd.] s kartotek (ca. 60.000 kort)”; 


307 JM, ujournaliseret sag: ”Specialkomitéens møde den 30. og 31. oktober 1957”. 
308 PET, administrativ sag: ”Fotografering af arkiv og registratur”, 14. september 1956. 
309 Ibid. 

Sluttelig anførtes nogle overvejelser om, hvordan fotoarkivet kunne ajourføres. 
Det anbefaledes, at man med mellemrum gennemgik samtlige akter eller dele 
deraf og fotograferede det stof, som var kommet til siden sidste fotografering. 

Redegørelsen fra september 1956 førte ikke til noget. Først i 1959 blev spørgs- 
målet bragt frem igen. I en redegørelse af 8. oktober 1959 henvistes der til den 
tidligere redegørelse fra 1956, og der blev gjort opmærksom på, at såvel regi- 
stratur som arkiv var øget i de tre forløbne år. Redegørelsen indskrænkede sig i 
øvrigt til at gøre opmærksom på de fototekniske fremskridt, der var sket. Den 
pågældende kriminalassistent havde været i forbindelse med firmaet Minerva 
Mikrofilm, der både havde oplyst om nye apparater og om muligheden for frem- 
kaldelse og kopiering og om priser.” 

Men heller ikke i 1959 blev det til noget med fotografering og ”opbrudsarkiv” 
De gamle fotografier — eller muligvis andre arkiverede personregistreringer — 
dukkede imidlertid op i slutningen af 1961. I 1954 havde den såkaldte McCarren- 
lovi USA medført, at der blev krævet individuelle visa for sømænd på udenland- 
ske skibe, der anløb USA.” I december 1961 blev en dansk sømand nægtet adgang 
til USA. Mogens Jensen kommenterede sagen på et møde i ”Koordinationsud- 
valget” (Embedsmandsudvalget) den 15. januar 1962. Mogens Jensen berettede, 
sekunderet af departementschef Boas, at ”Oplysningerne om [...] stammede fra 
PET's ældre kartotek, hvorfra materiale i 1948 af beredskabsmæssige grunde blev 
overgivet til USAs efterretningstjeneste. Kartoteket i dets daværende form eksi- 
sterede ikke længere, og fra dansk side havde man protesteret imod, at oplysnin- 
gerne stadig var i amerikansk besiddelse” Det er overvejende sandsynligt, at det 
drejede sig om kartotekskortene fra den første fotografering 1948-49. Sagen med 
den afviste sømand gør det sandsynligt, at amerikanske myndigheder lå inde 
med en kopi af arkivfotograferingen fra 1948 eller 1950'erne, som amerikanerne 
muligvis havde været behjælpelige med. >: 


310 PET, administrativ sag: ”Vedrørende fotografering af Politiets Efterretningstjenestes registratur og 
arkiv”, 8. oktober 1959. Redegørelsen af 8. oktober 1959 henviser til redegørelsen fra 1956, som var 
vedlagt. 

31 Mogens Jensens forklaring i Embedsmændenes Sikkerhedsudvalg. ESU: referat af møde 15. januar 
1962. 

312. JM, P.O.-sag. 

313. McCarren-loven er beskrevet i Kommissionens beretning, bind 8. Visumsagen vedrørende den 
danske sømand er beskrevet i bind 4. 

Spørgsmålet om ”rømningsarkiv” hvilede derefter, indtil det i august 1966 
blev rejst af FE under et rutinemæssigt kontaktmøde mellem FE og PET." Toft- 
Nielsen, PET, drøftede samme måned spørgsmålet med Udenrigsministeriet, 
der havde foretaget en arkivfotografering i 1961 med eget apparat, som dog be- 
tegnedes som ”ikke særlig godt”;” I november foreslog FE i en skrivelse, at der 
blev anskaffet et mikrofotograferingsanlæg, der kunne bruges af de styrelser, der 
havde brug for et rømningsarkiv.>” Senere nævntes i drøftelserne Udenrigsmini- 
steriet, Handelsministeriet, Ministeriet for offentlige arbejder, Indenrigsministe- 
riet og Sekretariatet for civilt beredskab.” Politiassessoren i PET konciperede en 
skrivelse, hvori han henstillede, at Sekretariatet for civilt beredskab overvejede at 
anskaffe apparatet. I marginen er anført spørgsmål om fremkaldelse, anskaffelse 
af læseapparat, eventuelle kopier til andre styrelser og formodede tal for omkost- 
ningerne. Det ses imidlertid ikke, om brevet er sendt; men da politiassessoren 
i februar 1967 forelagde sagen mundtligt for Sekretariatet for civilt beredskab, 
viste dette sig uinteresseret. I en ”udbrudssituation” havde man dér kun brug for 
ganske få grundlæggende NATO-dokumenter og andet, som det ikke var rime- 
ligt at fotografere. Den pågældende kontorchef oplyste, at Sekretariatet formo- 
dentlig ikke ville være interesseret i at deltage i anskaffelsen, men dog gerne ville 
overveje sagen.” Med politiassessorens notits af 10. februar 1967 sluttede over- 
vejelserne øjensynlig indtil videre. I håndskrift er notitsen påført: ”Efter aftale m. 
pi [politiinspektøren] i febr. 67 skal der ej foretages videre herfra, med mindre 
FE eller SCB Sekretariatet for civilt beredskab bragte sagen op på ny. Da dette 
ikke har været tilfældet, henlfægges] sagen nu. 17/7 68” Signaturen er vanskelig 
at tyde, men den må formodes at tilhøre politiassessoren i PET, Toft-Nielsen. 

Opsummerende kan det konstateres, at såvel samtidige skriftlige kilder, der 
hidrører fra PET's arkiv, som vidneforklaringer for Kommissionen fremhæver 
den forestående udflytning til Hørhusvej som årsag til mikrofotograferingen af 
PET's arkiv i 1969-1970. Det kan imidlertid ikke ganske afvises, at flytningen 
også kan have været en anledning til at få gennemført og ikke mindst finansie- 
ret, via ekstrabevilling, en omkostningstung mikrofotografering af PET's arkiv. 


314 PET, administrativ sag: "Notits vedørende rutinemæssigt kontaktmøde med FE, 9. august 1966”% 
11. august 1966. 

315. Ibid.: Notits, 10. august 1966. 

316 Ibid.: Skrivelse fra FE til PET, 11. november 1966. 

317 Ibid.: ”Mikrofotografering af PET's arkivmateriale”, opsummerende notat, der bygger på tidligere 
notater fra august 1966, dateret 18. januar 1969. 

318 Ibid.: Notits, 10. februar 1967. 

Sådanne mikrofilm kunne efterfølgende deponeres på et sikkert sted i udlandet 
som en slags rømningsarkiv. Ovenstående viser, at der i perioden forud for mi- 
krofotograferingen pågik vedvarende overvejelser i PET omkring etableringen 
af et rømningsarkiv. Sagen blev dog henlagt i sommeren 1968. Der findes ingen 
omtale af rømningsarkiver i forbindelse med mikrofotograferingen 1969-1970. 
Det bemærkes herved, at flere af de medarbejdere, der var involveret i denne 
mikrofotografering, udmærket kendte til de tidligere og skrinlagte rømnings- 
planer. Kriminalkommissæren i PET betoner således i et notat til internt brug 
i tjenesten, at det alene var brandfaren ved udflytningen, ikke opbygningen af 
et rømningsarkiv, som var begrundelsen for mikrofotograferingen. Norgaards 
forklaring om, at fotograferingen skyldtes trusler om angreb på PET's bygninger, 
kan heller ikke afvises. Det forlød således fra en af PET's kilder, at en deltager i de 
danske Vietnamkomiteers repræsentantskabsmøde den 24. maj 1970 havde ladet 
forstå, at et angreb på PET's bygninger på Hørhusvej var planlagt. Oplysningen 
er dog fra umiddelbart efter, at flytningen var gennemført, men måske vidner 
kilden om det generelle trusselsbillede, som PET arbejdede ud fra i forbindelse 
med flytningen i 1970.” 


Forklaringer til Kommissionen vedrørende spørgsmålet om depone- 
ring af mikrofotograferet arkivmateriale fra PET i den danske ambas- 
sade i Washington sidst i 60'erne samt øvrige oplysninger 


Jørgen Skat-Rørdam, der var chef for PET i årene 1971-75, har forklaret, at ju- 
stitsminister Thestrups dagbogsnotat vedrørende mikrofotograferingen af PET's 
arkiv ikke siger ham noget. Når Thestrup skriver, som han gør, må Thestrup have 
ment det, men Skat-Rørdam har ingen erindring om det. Han ville i givet fald 
være gået til departementschefen og ikke direkte til ministeren.” 

Jørn Bro har forklaret, at han aldrig før artiklen i Jyllands-Posten havde hørt 
om, at der skulle være deponeret materiale på ambassaden i Washington. Hvis 
dette er tilfældet, er der også den mulighed, at der før 1968 er lavet en form 
for backup af hele eller dele af arkivet. Det lå i tankesættet, at man skulle vide, 
hvad man skulle gøre, hvis krigen kom. Særlig politiassessoren i PET arbejdede 
i 1965 med en makuleringsplan, som krævet af Wamberg-udvalget. Politiasses- 


319 Ibid.: ”Formodet planlagt aktion mod Politiets Efterretnings Bygning på Hørhusvej”, 26. maj 1970. 

soren havde talt om vigtigheden for en eksilregering i at have et basisarkiv. Bro 
ved ikke, hvad Arne Nielsen mente herom. Bro blev ikke orienteret. Det er mu- 
ligt, at Arne Nielsen har sat en fotografering i gang. Arne Nielsen ville i givet 
fald ikke have talt med sine jurister herom, men kun med det direkte involve- 
rede personale, jf. det såkaldte need to know-princip. Bro vil anslå, at en sådan 
fotografering ville strække sig over fire-fem uger, og den måtte foretages efter 
normal arbejdstid. Politiassessoren har mindet ham om, at han og Bro har talt 
om en kopi af arkivet til brug for en eksilregering. Hvis der har været materiale 
på ambassaden i Washington, ville i hvert fald ambassadøren og arkivaren have 
vidst det, fordi det skulle opbevares som højt klassificeret materiale. Hvis Uden- 
rigsministeriet vidste noget, ville Justitsministeriet også vide det. Politiassesso- 
ren hældte til den opfattelse, at en eventuel fotografering var noget, der var sket 
forud for hans tid i tjenesten, og at Arne Nielsen under sin sidste rejse til USA i 
1965 kan have haft materialet med. Bro husker ikke, om Skat-Rørdam har været 
inde på disse spørgsmål.” 

Sally Rhomberg, der var gift med PET-chef Arne Nielsen, har forklaret, at 
hun ledsagede Arne Nielsen på en rejse til USA i april 1970, hvor de blandt an- 
det besøgte Washington. Tidspunktet for rejsen bekræftes af et visumstempel 
i Rhombergs pas. Hun erindrer ikke, at Arne Nielsen med sig på rejsen havde 
tasker eller kufferter, der indeholdt mikrofilm. Arne Nielsen fortalte ikke om sit 
arbejde.” 

Niels Madsen, departementschef i Justitsministeriet i årene 1968-86, har for- 
klaret, at han husker, at han fik at vide, at der var en pakke. Han husker ikke, 
hvem oplysningen kom fra, men han kan ikke se, at det ikke skulle være fra 
Skat-Rørdam. Niels Madsen har yderligere forklaret, at han husker, at proble- 
met kom frem. Han drøftede spørgsmålet med justitsministeren, og der var ikke 
tvivl om, at pakken straks skulle kasseres. Han går ud fra, at Skat-Rørdam har 
fået oplysningen fra en medarbejder og derpå er gået til ham. Han tror ikke, 
at der var andre end Thestrup og Skat-Rørdam, der var inde i sagen. Han har 
ingen erindring om at have hørt om, hvorledes materialet var kommet til Wa- 
shington. Oversendelsen af materialet til Washington var et tillidsbrud over 
for Justitsministeriet. Han formoder, at Arne Nielsen, der var meget ængstelig, 
havde truffet afgørelsen, fordi han mente, at det var nødvendigt med en sådan 
fremgangsmåde. Niels Madsen har ikke udspurgt nærmere herom. Han mener, 


321 Ibid., Jørn Bro, 5. og 14. november 2002. 
322 Kommissionens arkiv: Referat af telefonsamtale, 9. februar 2009. 

at han har fået bekræftelse fra Skat-Rørdam om, at destruktionen havde fundet 
sted, men han husker det ikke. Han vil gå ud fra, at PET har fået pakken retur til 
destruktion. Han kan ikke huske at have talt med Paul Fischer om dette, og det 
er hans indtryk, at ambassaden ikke kendte pakkens indhold. Han har altid haft 
den opfattelse, at filmene i Washington indeholdt oplysninger i strid med rege- 
ringserklæringen fra 1968. Han kan ikke huske, hvordan Fischer blev orienteret 
om pakken på ambassaden, og det ligger uden for hans tankegang, at Fischer 
skulle være blevet orienteret før ham selv. Han går ud fra, at oplysningen om 
pakken kom som en overraskelse for alle. Han har ingen erindring om, hvornår 
mikrofotograferingen fandt sted, men det kan meget muligt være sket før rege- 
ringserklæringen, fordi Arne Nielsen var bekymret for invasion fra Sovjet. Han 
har aldrig set filmene fra ambassaden. Han har ingen erindring om den mikro- 
fotografering af PET's arkiver, der skulle være sket i 1969-1970, eller at han skulle 
have hørt om den.” 

Paul Fischer, der var direktør for Udenrigsministeriet i perioden 1961-71, har 
forklaret, at han ikke er bekendt med, at der skulle være foretaget kopiering af 
ulovlige registreringer til opbevaring i Washington. Han læste med undren avis- 
artiklerne om 'Thestrups dagbog. Det forekom ham meget mærkeligt, og han 
ville aldrig drømme om at medvirke til noget sådant. Hvis Arne Nielsen efter 
regeringserklæringen i 1968 skulle have kopieret og sendt ulovlige registreringer 
til Washington, er det uden hans viden. Det forekommer ham endvidere meget 
mærkeligt — hvis det skulle være sandt — at Hartling, som ifølge dagbogen var 
blevet informeret af Thestrup, så ikke har nævnt det for ham. Hvis der er sendt 
dokumenter til Washington som anført i 'Thestrups dagbog, som i øvrigt tilsyne- 
ladende ikke vedrører det såkaldte ”Washington-arkiv”, kunne fremgangsmåden 
formentlig have været den, at en person fra PET eller fra FE rutinemæssigt hen- 
vendte sig i Udenrigsministeriets postafsendelse og bad om at få en pakke sendt 
til forsvarsattachéen i Washington. Dette ville så ske med kurer, som regel en 
dansk kaptajn på et SAS-fly. Det ville da være anført på en liste i ministeriet, at 
en pakke var modtaget til videreførsel til Washington. En sådan pakkes indhold 
ville ikke blive kontrolleret af Udenrigsministeriet.>> 

Der er tilgået Kommissionen oplysninger, hvorefter Eigil Jørgensen, der 1965- 
72 var departementschef i Statsministeriet, 1973-83 direktør i Udenrigsministe- 
riet samt 1983-89 ambassadør i Washington, skal have udtalt, at de eneste, der 


323 RB: Niels Madsen, 24. oktober og 4. december 2001 
324 Ibid., Paul Fischer, 3. oktober 2000. 

i slutningen af 60'erne havde kapacitet til at mikrofilme i København, var den 
amerikanske ambassade. Ambassaden havde mikrofotograferet lister for PET og 
havde så taget en kopi til sig selv og sendt den til CIA i USA.” 

Eigil Jørgensen har under afhøring i Kommissionen forklaret, at han ikke 
husker at være blevet orienteret om deponering af mikrofilm i ambassaden i 
Washington. Han har efterfølgende fået oplyst, at noget sådant skete i 1960'erne. 
Han ved ikke, om deponeringen skete før eller efter den 30. september 1968. Han 
var ikke, da han senere var ambassadør i Washington, bekendt med, hvad der lå i 
det hemmelige arkiv i ambassaden. Han har ikke fået en oversigt eller oplysning 
om, hvorvidt der lå mikrofilm med oplysninger om kommunister i arkivet. Det 
var fortrinsvis forsvarsattacheen, der havde materiale liggende i arkivet. Han er 
efterfølgende gjort bekendt med, at man i slutningen af 1950'erne eller i begyndel- 
sen af 1960'erne deponerede væsentlige akter i ambassaden i Washington under 
hensyn til en eventuel besættelse af Danmark. Han ved ikke, hvordan man rent 
praktisk fik deponeret mikrofilm i ambassaden i slutningen af 1960'erne og heller 
ikke, hvordan mikrofilmene blev overført til ambassaden. Det var et spørgsmål 
om, hvem der kunne mikrofilme. PET havde ikke faciliteter til det, og næppe 
heller Justitsministeriet. Man kunne benytte diplomatpost, Natosikkerhedspost 
eller Natokurérpost til transport af mikrofilm til ambassaden. Man kan forestille 
sig, at Udenrigsministeriet er blevet bedt om at transportere noget materiale til 
det hemmelige arkiv, uden at Udenrigsministeriets øverste embedsmænd eller 
ambassaden blev orienteret om indholdet af forsendelsen.” 

Ambassadør Poul Steenberger, der fra 1965 til 1973 var sekretær i Regerin- 
gens Sikkerhedsudvalg og i Embedsmændenes Sikkerhedsudvalg, har forklaret, 
at han vil tro, at PET i givet fald selv bragte arkivmateriale til ambassaden, og 
Udenrigsministeriet ville sagtens kunne have givet vedkommende kurerattest og 
tjenestepas. Han husker svagt, at der var noget med, at der skulle deponeres no- 
get i ambassaden i Washington, men materialet var ikke Udenrigsministeriets. 
Ved hjemkaldelse af eventuelt PET-materiale har Udenrigsministeriet sandsyn- 
ligvis udstyret vedkommende PET-mand med diplomatpas og nødvendig erklæ- 
ring. Han har tilføjet, at han som sikkerhedschef var opmærksom på ikke at vide 
mere end nødvendigt.” 


325 RB: 20. august 2000. 
326 Ibid., Eigil Jørgensen, 7. marts 2001. 
327 RB: Poul Steenberger, 19. december 2000. 

Ambassadør Per Fergo har over for Kommissionen oplyst, at han var ambas- 
saderåd ved den danske ambassade i Washington indtil september 1969. Op- 
lysningerne i Thestrups dagbog siger ham ikke noget. Han har aldrig hørt om 
en sådan deponering. Han har ikke viden om, at ambassaden skulle have haft 
forbindelse med PET. Der var en militær afdeling på ambassaden. Hvis film er 
blevet lagt i militærets arkiv, har Udenrigsministeriets ansatte på ambassaden 
ikke haft viden herom”, 

Øvrige ansatte på ambassaden i Washington i perioden 1970-72 (herunder 
ansatte i ambassadens arkiv), som det har været muligt for Kommissionen at 
udspørge herom, har heller ikke nogen erindring om modtagelse af eller opbeva- 
ring af filmmateriale fra PET. En enkelt ansat har dog — med forbehold for erin- 
dringsforskydning og fejlerindring — oplyst, at hun kom til ambassaden i vistnok 
oktober 1971, og at det er muligt, at der lå film i ambassaden på dette tidspunkt. 
Hun synes at kunne erindre nogle sølvfarvede æsker, der lå i et pengeskab. Hun 
ved ikke, hvad æskerne indeholdt, eller hvor de kom fra. Muligvis lå æskerne i 
ambassaden, da hun forlod denne i julen 1976. 

Otto Schepelern, overarkivar i Udenrigsministeriet, har i forbindelse med 
besvarelse af en forespørgsel fra Kommissionen om Udenrigsministeriets depo- 
neringer i 1950'erne og 1960'erne i ambassaden i Washington af mikrofilm med 
dokumenter af sikkerhedspolitisk karakter, oplyst, at der, som årene gik, opstod 
uklarhed og myter om indholdet af de runde pibetobaksdåser, som filmspolerne 
lå i. Mikrofilmene blev hjemsendt og konserveret i henholdsvis 1989 og 1997." 
Han har forbindelse med de mange undersøgelser af de to samlinger aldrig har 
hørt om muligt PET-materiale.>> 

Kommissionen anser det som en mulighed, at det er disse mikrofilm depone- 
ret af Udenrigsministeriet, som den foran nævnte ansatte i ambassaden kan have 
set i et pengeskab. 


328 Kommissionens arkiv: Samtale med Kommissionen, den 15. november 2002. 

329 Kommissionens arkiv: Notitser af 17. marts 2003, 9. december 2005, 12. december 2005, 13. decem- 
ber 2005 og 16. januar 2006 vedrørende Kommissionens telefonsamtaler med tidligere ansatte i 
Udenrigsministeriets arkiv. 

330 Det fremgår af redegørelsen, at tilbagesendelsen af mikrofilmene skete som led i Udenrigsmini- 
steriets almindelige aflevering af repræsentationernes akter til Rigsarkivet, og at samlingen er til 
rådighed for forskning her. 

331. Kommissionens arkiv: E-mail af 21. juni 2006 til Kommissionen. 

332 Se ovenfor under øvrige ansatte. 

Kommissionen har gennemgået ambassadens protokoller vedrørende mod- 
tagelse og afsendelse af klassificerede forsendelser i perioden sommeren 1969 — 
1. juli 1972 og har ikke fundet tilførsler af betydning for undersøgelsen. 

Kommissionen har i tilknytning til oplysningerne fra ambassadør Fergo om 
den militære afdeling på ambassaden i Washington rettet forespørgsel til For- 
svarsministeriet, der har forelagt spørgsmålet om deponering af filmruller fra 
PET for forsvarsattacheen ved ambassaden. Af svaret fra ambassaden fremgår, 
at man ikke er i besiddelse af oplysninger om en sådan deponering i ambassa- 
dens forsvarsafdeling i begyndelsen af 1970'erne, og at afdelingen ikke længere 
har medarbejdere, der var ansat på det relevante tidspunkt. Forsvarsministeriet 
har yderligere oplyst, at en eftersøgning i ministeriets eget arkiv ikke har givet 
resultat. 

Af svaret fra ambassaden fremgår endvidere, at forsvarsafdelingen havde — 
og har — et særskilt arkiv. Postlister for årene 1969 — 1970 har siden først i 90'erne 
beroet i Rigsarkivet. Kommissionen har, efter at postlisterne er rekvireret, gen- 
nemgået disse i Forsvarsministeriet indgående og udgående lister for perioden 
fra juli 1969 til og med januar 1972, uden at der blev fundet spor af deponering af 
mikrofilm i ambassaden i Washington. Der blev ved gennemgangen af listerne 
alene fundet én reference, som umiddelbart kunne have Kommissionens inter- 
esse. Således var der for den 1. april 1971 på postlisten for indgående post til am- 
bassaden noteret en skrivelse af 30. marts 1971 og om indholdet noteret ”Politiets 
E-afd. best” Den tilhørende sag blev efter at være bestilt i Rigsarkivet gennem- 
gået. Skrivelsen af 30. marts 1971 viste sig at være en fremsendelsesskrivelse fra 
Forsvarsministeriet bilagt en skrivelse af 22. marts 1971 fra PET om ændring af 
et cirkulære vedrørende beskyttelse af højt klassificerede dokumenter. Omhand- 
lede sag angik ligeledes beskyttelse af dokumenter. Forsvarsministeriets skrivelse 
med bilag er antagelig tilgået ambassaden i henhold til en fordelingsliste.>+ 

Kommissionens undersøgelser i Udenrigsministeriet og i Forsvarsministeriet 
kan ikke udelukke, at filmruller er sendt til og fra ambassaden i Washington, 
såfremt forsendelserne eller skrivelser herom ikke har fremtrådt på en måde, 
der kunne indikere dette indhold. Det har ikke været muligt for Kommissio- 


333. Kommissionens arkiv: Skrivelse fra Forsvarsministeriet til Kommissionen, 13. august 2003. 

334 Ibid. 

335 Journalist Hans Davidsen-Nielsen har argumenteret for, at Arne Nielsen selv kan have transporte- 
ret mikrofilmene til Washington i forbindelse med en rejse til USA i foråret 1970. De undersøgte 

nen at afhøre de personer, der fungerede som forsvarsattaché i ambassaden i 
Washington i den omhandlede periode, idet de pågældende er afgået ved døden. 


Revisionen efter regeringserklæringen, mikrofotograferingen og ind- 
holdet af destruktionsattesten 


Som det fremgår af de foregående kapitler, blev der efter fremkomsten af rege- 
ringserklæringen igangsat en omfattende revision af PET's registreringer med 
påfølgende makulering af tromlestrimler og underliggende oplysninger. Revisi- 
onen som følge af regeringserklæringen var afsluttet i foråret 1969. Den sletning 
af registrering af personnavne, som er foretaget efter dette tidspunkt, må som 
tidligere nævnt henføres til tjenestens almindelige løbende revision af arkivet. 
De makuleringer, som Kommissionen har kunnet konstatere for årene 1968- 
1973, fremgår af figur 7, hvoraf ligeledes tallet for 1969 fremgår: 


Figur 7: 
Statistisk oversigt over makulerede registreringer, 1968-1973. 
(Kildemateriale: 30.455 personsager mellem B.1.000-B.9.999, B.40.000- 
B.50.000, B.61.980-B.67.530, Inf. 25.031-28.031, Inf. 32.025-35.025) 

kilder kan hverken af- eller bekræfte dette. Jf. Hans Davidsen-Nielsen, En højere sags tjeneste. PET 
under den kolde krig (Politikens Forlag, 2006), s. 147-148. 

Tallene i figur 8 vedrørende makuleringerne for de enkelte måneder i 1969 be- 
kræfter, at makuleringen var fuldført inden udgangen af april: 


Figur 8: 
Makulerede sager i 1969 
(Kildemateriale: 30.455 personsager mellem B.1.000-B.9.999, B.40.000- 
B.50.000, B.61.980-B.67.530, Inf. 25.031-28.031, Inf. 32.025-35.025) 

En gennemgang af de registreringsnumre på B.-nummerlisterne, hvor makule- 
ringstidspunktet kan fastslås, viser, at der blev slettet knap 6.000 danske stats- 
borgere under den store revision i tidsrummet efter regeringserklæringen og 
indtil den 2. juli 1969, hvor mikrofotograferingen af PET's arkiv påbegyndtes.' 
Endvidere er der i den omhandlede periode blevet slettet et større antal navne, 
der alene har været registreret på en emnesag, og som derfor ikke har været 
anført på de nævnte af Kommissionen gennemgåede lister.” Alene på grundlag 
af de gennemgåede lister kan det således fastslås, at et større antal danske stats- 
borgeres navne er blevet nedtaget fra tromlen og destrueret i tidsrummet inden 
mikrofotograferingen. Makuleringen var med andre ord færdiggjort på det tids- 
punkt, hvor mikrofotograferingen begyndte primo juli 1969. 

Jørn Bro har forklaret, at det slet ikke kan tænkes, at man ville kopiere noget 
af det materiale, som skulle makuleres, og videresende det, da dette ville være 


336 Se i øvrigt figur 6, kapitel 6. 
337 Kommissionens arkiv: Skrivelse fra PET af 2. maj 2007. 

alt for farligt. 'Thestrups dagbogsnotat rummer ifølge Bro modsigelser, og det 
mangler indre logik. Ordlyden af notatet tyder på, at PET skulle have fotogra- 
feret materiale, efterhånden som det blev udskilt. Dette giver ifølge Bro ingen 
mening. ”Hvad skulle PET bruge materialet til? Ved makuleringsprocessen blev 
det materiale, der blev udskilt i løbet af dagen, makuleret samme dag. Hvis dette 
materiale var blevet fotograferet, ville det have sendt bølger gennem tjenesten”; 

I forlængelse af Jørn Bros forklaring skal det fremhæves, at der i PET's ellers 
omfattende materiale om makuleringen 1968-69 ikke er fundet nogen omtale af 
en mikrofotografering af de til makulation løbende udskilte sager. 

Den daværende politiassessor i PET Toft-Nielsen, som var ansat i PET i peri- 
oden 15. marts 1965 til 31. januar 1969, har i en redegørelse, som han udarbejdede 
i1999/2000 og overlod til Kommissionen, oplyst: 


”Oplysninger på grundlag af justitsminister Knud Thestrups dagbøger om, at det 
i 1971 blev konstateret, at Arne Nielsen havde ladet de oplysninger, der skulle de- 
strueres, mikrofotografere og deponere i den danske ambassade i Washington, be- 
ror efter min opfattelse på en misforståelse. Bortset fra, at en mikrofotografering 
ikke kunne iværksættes af Arne Nielsen alene, og at jeg selv har set adskillige sager 
blive kørt igennem makulatorerne, lyder det ganske usandsynligt, at Arne Nielsen 
ville vove at kaste sig ud i en sådan handling direkte i strid med regeringserklærin- 
gen. Det ville være ”politisk selvmord” og ensbetydende med at anmode om afsked 
på gråt papir. Det stemmer heller ikke med, at han i regeringens sikkerheds udvalg 
afviste Ninn-Hansens ønske om, at vi illegalt fortsatte med disse registreringer. 

Jeg vil ikke afvise, at der i sin tid er deponeret oplysninger i ambassaden i 
Washington. I 1965 udarbejdede jeg til brug for Wamberg-udvalget en stor de- 
taljeret plan om destruktion af PETs arkiver i tilfælde af krig eller overhængende 
udsigt dertil. Jeg gav over for Arne Nielsen udtryk for, at jeg ikke forstod, hvorfor 
jeg skulle lave en sådan plan, idet vi netop i en sådan situation ville få brug for 
materialet for at modvirke 5. kolonnevirksomhed. Arne Nielsen gav udtryk for, at 
der alene var tale om en ”papirøvelse” til brug for Wambergudvalget. I den forbin- 
delse talte vi om, at det som led i krigsplanlægningen ville være hensigtsmæssigt at 
mikrofotografere dele af registret og arkivet og deponere materialet i ambassaden 
i Washington. Jeg ved ikke, om Arne Nielsen førte disse tanker ud i livet, men jeg 
ved, at han i forbindelse med en rejse til USA i efteråret 1965 skulle aflægge besøg 
hos den danske ambassadør, og jeg forestiller mig, at han i den forbindelse kan 
have deponeret noget materiale, og at det er det pågældende materiale, som om- 
tales i Thestrups dagbøger fra 1971, således at der foreligger en misforståelse med 


338 RB: Jørn Bro, 5. november 2002. 

hensyn til, hvornår materialet er blevet deponeret og hvilket materiale der var tale 
om7339 


At mikrofilmene ikke har indeholdt makulerede registreringer, støttes tillige 
af Kommissionens undersøgelser af et centralt dokument. Kommissionen har 
gennemgået bilagene til destruktionsattesten af 28. januar 1972. Heri findes en 
udførlig liste over filmspolerne, nummereret fra 1 til 222. Listen er ikke udar- 
bejdet i forbindelse med destrueringen, men er efter al sandsynlighed en proto- 
kol over fotograferingen juli 1969 til marts 1970. Ved hvert filmnummer er den 
først og den sidst fotograferede personsag med Inf.nr. eller B.nr. anført, f.eks. 
”Film nr. 1: Inf. 1000 - Inf. 1.309 (partiel)”, idet ”partiel” betød, at der ikke havde 
været plads på filmspolen til hele det sidstnævnte Inf.nr., der derfor fortsatte 
på filmspole nr. 2. Hvor mange personregistreringssager der var fotograferet på 
filmspole nr. 1, mellem nr. 1000 og 1.309, er det ikke muligt at se, og de kan heller 
ikke identificeres på grundlag af andet materiale, idet den fortløbende nummer- 
række i personregistreringssagerne i tidens løb er blevet brudt ved revisioner og 
dertil hørende makuleringer. Ved fotograferingen havde man hentet sagerne i 
arkivet i rækkefølge efter den fortløbende nummerering. Hvis en sag ikke fand- 
tes i arkivet, fordi den var i brug, blev den senere hentet til en af de to såkaldte 
”opsamlingsrunder”, der blev optaget på filmspolerne nr. 212 - 214 og 215 - 222. 
Det kunne ikke undgås, at der under fotograferingen blev begået fejl; men hvis 
det blev opdaget, blev det omhyggeligt korrigeret i fodnoter i fotograferingspro- 
tokollen. Denne ”protokol” var væsentlig ved en senere brug af filmene, fordi 
den udgjorde nøglen, der gjorde det muligt at finde de enkelte sager på filmspo- 
lerne. Der er i alt i fotograferingsprotokollen, inkl. korrektionerne i ”fodnoterne” 
nævnt 563 Inf.- og B.-numre, som det derfor er muligt at identificere, og hvoraf 
en mindre del efter navnene at dømme var udenlandske statsborgere. De nævnte 
563 Inf.- og B.-numre i fotograferingsprotokollen udgør, hvis tallet 35.000 lægges 
til grund, 1,6 procent af de i PET bevarede registreringer.;” De 563 identificerbare 
personsager er søgt i PET's B.-nummerlister. Her noteredes navn, fødselsdato, 
og — hvis en person var blevet slettet af registeret — anførtes også datoen for 
makuleringen af sagen. Ved denne søgning er der fundet seks personregistre- 
ringer, som iflg. journalen skulle være makuleret, men som angiveligt ikke er 


339 Fotograferingen af PET's arkiv 1969-70 fandt sted, efter at Toft-Nielsen havde forladt tjenesten. 
340 PET, administrativ sag: ”Fotografering af Inf.- og B-numre. FILM nr.: 1-222, ikke dateret. 
341 At der i 1970 var ca. 35.000 belastende registreringer i PET's arkiv fremgår af analysen i kapitel 6. 

blevet det, før fotograferingerne påbegyndtes. Efter navnene at dømme er én af 
de seks udenlandsk statsborger og dermed ikke omfattet af regeringserklærin- 
gen. En nærmere analyse af de resterende fem sager viser, at tre er overført til 
andre personsager, eller at nummeret er overtaget af en anden person efter den 
nævnte makuleringsdato. En fjerde registrering er tvetydig, idet der er påtegnet: 
”17.3.1969+24.7.19742”. Kun én af de seks sager (B.45.311) synes klart at have en 
makuleringsdato, der går forud for mikrofotograferingen, nemlig den 13. maj 
1969. Som tidligere angivet i kapitel 3 blev listerne dog ikke altid ajourført sam- 
tidigt, ligesom fejl kan have indfundet sig under noteringen. De 563 undersøgte 
numre fra mikrofilmene, som Kommissionen har kunnet undersøge, giver det 
klare indtryk, at mikrofilmene indeholdt de registreringer, som havde overlevet 
den store makuleringsrunde i efteråret 1968-foråret 1969. 


Sammenfatning: Spørgsmålet, om der har været deponeret mikrofoto- 
graferet arkivmateriale i den danske ambassade i Washington, og om 
en eventuel deponering kan have indeholdt oplysninger i strid med re- 
geringserklæringen 


Det bemærkes, at Jørgen Skat-Rørdam, der som PET-chef efter Arne Nielsen 
ifølge Thestrups dagbogsnotat skulle have underrettet Justitsministeriet om de- 
ponering af arkivmateriale i Washingtonambassaden i Arne Nielsens tid, som 
anført ikke har kunnet bekræfte at have givet en sådan oplysning. Dette er be- 
mærkelsesværdigt, idet det umiddelbart forekommer mindre sandsynligt, at en 
henvendelse til ministeriet i en sådan alvorlig anledning ikke skulle kunne erin- 
dres af vidnet, såfremt den har fundet sted, og idet der er tale om et forhold, der 
skulle være foregået forud for vidnets ansættelse i PET, og som vidnet derfor ikke 
har haft ansvar for. 

Efter det, der er beskrevet ovenfor vedrørende tidligere mikrofotograferin- 
ger, er der intet, der tyder på, at der er foretaget affotografering af PET's arkiv 
imellem 1952 og 1969. Kommissionen må derfor være af den opfattelse, at det 
kan lægges til grund, at såfremt der i Arne Nielsens tid som chef for PET er de- 
poneret mikrofilm i den danske ambassade i Washington rummende materiale 
fra PET's arkiv, er der tale om mikrofilm, som stammer fra fotograferingen i 
1969-70. 

Som det er anført i det foregående, har Kommissionen ikke fundet nogen 
skriftlig dokumentation for, at materiale fra denne fotografering, bestående af 
i alt 252 filmruller, har været opbevaret i Washington. Endvidere går Thestrups 

dagbogsnotat ud på, at Arne Nielsen havde ladet den del af efterretningstjene- 
stens kartoteker, der blev tilintetgjort som følge af regeringsbeslutningen, mikro- 
fotografere og opbevare i en forseglet pakke i den danske ambassade i USA, altså 
kun en del af PET's arkiv. Dette stemmer ikke med det faktum, at det var hele 
PET's arkiv — personsager og emnekartotek — der blev affotograferet i 1969-70. 
Det kan heller ikke godtgøres, at der har været makulerede sager blandt de af- 
fotograferede. Tværtimod synes det alene at have været de sager, der overlevede 
den store makuleringsrunde, som blev fotograferet. 'Thestrups dagbogsnotat sy- 
nes således i alt fald i denne henseende at bero på en misforståelse. 

Dernæst er den Eigil Jørgensen tillagte udtalelse (som ikke er gentaget under 
hans forklaring for Kommissionen) om, at det kun var den amerikanske ambas- 
sade, som havde kapacitet til at mikrofilme i København i slutningen af 60'erne, 
ikke korrekt, idet det som anført var Minerva Mikrofilm, der både lejede et ka- 
mera til PET og forestod fremkaldelse af filmene. Den tillagte udtalelse har tilsy- 
neladende tæt sammenhæng med det følgende udsagn om, at ambassaden havde 
mikrofotograferet lister for PET og taget en kopi til sig selv og sendt den til CIA 
i USA. Dette udsagn kan muligt i stedet have baggrund i de tidligere mikrofoto- 
graferinger af PET's arkiv. 

Oplysningen fra en af de tidligere ansatte på ambassaden om, at hun synes at 
kunne huske nogle sølvfarvede æsker i et pengeskab, og at disse muligvis stadig 
befandt sig i ambassaden i 1976, kan næppe knyttes til mikrofotograferingen i 
PET i 1969-70, idet hver enkelt optaget film som tidligere beskrevet blev lagti en 
metaldåse, som dernæst blev lagt i et paphylster, og idet filmene blev destrueret 
i 1972. Som anført i det foregående kan der i stedet være tale om deponerede 
mikrofilm fra Udenrigsministeriet. Det bemærkes dog, at den kriminalassistent, 
der deltog i destruktionen af PET's film, som anført i det foregående alene har 
nævnt, at filmspolerne lå i grå blikdåser. 

Endelig kan det ikke mindst undre, at destruktion af filmene fra optagelserne 
i1969-70 først fandt sted i januar 1972, såfremt den var en følge af justitsminister 
Thestrups ordre, idet denne ifølge dagbogen blev givet ultimo februar 1971 og gik 
ud på, at den omtalte pakke straks skulle destrueres. 

De nævnte momenter er dog ikke ensbetydende med, at der ikke har fundet 
en deponering af arkivmateriale sted. Nogle af de refererede udsagn omtaler en 
deponering i ambassaden i Washington (jf. forklaringen fra den i forhold til både 
justitsministeren og PET's chef centrale person, departementschef Niels Mad- 
sen). Niels Madsen har ganske vist haft en sparsom erindring om det passerede, 
men han har forklaret, at han ”drøftede spørgsmålet med justitsministeren, og 
der var ikke tvivl om, at pakken skulle kasseres” Det skal samtidig fremhæves, at 

Niels Madsens erindring synes knyttet til hans opfattelse af, at den af ham om- 
talte deponerede pakke indeholdt ulovlige oplysninger. Spørgsmålet er, om Niels 
Madsens forklaring kan være afgivet under indtryk af den mediedebat, som 
mikrofilm-sagen forårsagede i sluthalvfemserne, og at det erindrede således er 
fremstået i et mere kontroversielt lys, end sagen i virkeligheden var et udtryk for. 

Kommissionen kan på grundlag af det foreliggende materiale ikke nå til no- 
gen vished, men alene til, at det ikke kan afvises, at der i den danske ambas- 
sade i Washington sidst i 60'erne har været deponeret mikrofilm indeholdende 
materiale fra PET's arkiv. En sådan deponering ville som tidligere nævnt have 
paralleller i andre NATO-lande. En anden mulighed er, at justitsminister The- 
strup har fået oplysning om fotograferingen af arkivet i 1969-70, og at der er 
draget den fejlagtige slutning, at materialet var blevet deponeret på ambassaden 
i Washington. Forudsættes det, at deponeret materiale alene har indeholdt arkiv- 
oplysninger, som var lovlige efter regeringserklæringen, kan deponeringen i sig 
selv dog næppe anses for ulovlig. Derimod kunne en deponering i Washington 
være en hindring for regelmæssig revision af materialet, herunder makulering 
efter de gældende forskrifter herom, og således også uden for Wamberg-udval- 
gets kontrol. 

Som anført ovenfor var revisionen med påfølgende makulering af registre- 
ringer af danske statsborgere, som blev foretaget efter regeringserklæringen, af- 
sluttet i foråret 1969 og således inden påbegyndelsen af mikrofotograferingen af 
PET's arkiv. 


Retlig vurdering: 


Kommissionen finder det herefter ikke muligt, at en eventuel deponering i ambas- 
saden i Washington af mikrofotograferet arkivmateriale kan have indeholdt regi- 
streringer makuleret i forbindelse med revisionen, og der er derfor ikke grundlag 
for denne - for PET særligt belastende — del af justitsminister Thestrups dagbogs- 
notat? 


342 Kommissionen har derimod ingen mulighed for at vurdere, om PET har bevaret 
registreringer, som burde være slettet ifølge regeringserklæringen. Der bortses her 
fra de i kapitel 3 og 4 omhandlede sager. 

9. ARBEJDET MED DE NYE RETNINGSLINJER 
FOR PET 


I perioden 1975-1983 pågik der en række overvejelser omkring, hvilke retnings- 
linjer der i fremtiden skulle gælde for PET's virke. En række udkast til nye ret- 
ningslinjer blev diskuteret på møder internt i PET, sikkerhedsudvalgene og 
Wamberg-udvalget. Ønsket fra PET's side om nye retningslinjer skyldtes, at 
man, som formuleret af Arne Nielsen i 1970, gerne ville have mere præcise regler 
for, hvad PET måtte foretage sig med hensyn til registrering og overvågning. 
Regeringserklæringen, hvis rækkevidde og konsekvens nok var beskrevet i Ju- 
stitsministeriets notat af 14. september 1968, gjorde, at PET hele tiden måtte 
agere ud fra skønsmæssige betragtninger, når der skulle træffes beslutning om, 
hvorvidt denne eller hin gruppe kunne registreres, penetreres eller på anden vis 
overvåges. PET bevægede sig i en gråzone, hvilket skabte usikkerhed hos ledelse 
og medarbejdere. Som det hed i de senere 1983-retningslinjer: ”Grænsen mel- 
lem lovlig og ulovlig politisk virksomhed samt grænsen mellem ulovlig politisk 
virksomhed og andre lovlige handlinger er ikke defineret i lovgivningen eller an- 
detsteds. Der er imidlertid ingen tvivl om, at det primære formål med regerings- 
erklæringen af 1968 var at forhindre registrering af en person alene på baggrund 
af hans tilhørsforhold til et bestemt politisk parti”; 

1983-retningslinjerne, som kan ses som en imødekommelse af PET's ønsker, 
især med hensyn til de mere operationelle aspekter af tjenestens virke, ændrede 
ikke ved selve grundlaget for PET's registreringer. De nye retningslinjer, for så 
vidt angår registreringerne, er nemlig en ret præcis gengivelse af Justitsministeri- 
ets notat af 14. september 1968. Sidstnævnte notat vedblev med at være et grund- 
læggende tolkningspapir helt frem til afslutningen på den kolde krig. Kun på 
ét punkt foretog Justitsministeriet løbende præciseringer af retningslinjerne for 


343 Retningslinjerne fra 1983 er optrykt som bilag i appendiks. 
344 Se under kapitel 13. 

registrering i 1980'erne, nemlig med hensyn til registreringer af østkontakter (se 
nedenfor). 

Arbejdet med de nye retningslinjer 1975-1983 er interessant af andre årsager. 
Det vidner om udviklingen i PET's organisation, herunder relationen mellem 
Centralafdelingen og regionerne, samt om forholdet mellem PET, Wamberg- 
udvalget, Justitsministeriet og regeringen. En nærmere analyse af den såkald- 
te Kommissionsdomstol af 13. juli 1977's arbejde, der lededes af landsdommer 
Frank Poulsen, er også væsentlig. Kommissionsdomstolens tolkning fik nemlig 
indflydelse på PET's muligheder for at notere politiske oplysninger i arbejdskar- 
toteker og inddække personlister på såkaldte organisationssager. 


Ole Stig Andersens tiltrædelse som PET-chef 


Da Ole Stig Andersen i 1975 blev chef for Politiets Efterretningstjeneste, blev han 
mødt af en række udfordringer i samarbejdet mellem Centralafdelingen i Kø- 
benhavn og regionerne. Årsmødet med regionerne i 1975 synes således at have 
markeret et første opbrud i overvejelserne om det fremtidige efterretningsar- 
bejde. Der herskede i PET's ledelse i midten af 1970'erne udtalt bekymring for, at 
visse grupper på den yderste venstrefløj i tiltagende grad sigtede på at anvende 
arbejdspladserne og faglige konflikter som udgangspunkt for deres aktioner. På 
et ledermøde før årsmødet i 1975 drøftede souschef Jørn Bro således med po- 
litimester Ole Stig Andersen, at man i forhold til Justitsministeriet var nødt til 
at få klarlagt, hvilke forventninger, der fandtes til PET's indsats på arbejdsmar- 
kedsområdet. Skulle man holde sig helt fra feltet, eller forventedes det, at PET 
skaffede oplysninger, der kunne benyttes af de politifolk, som blev sat ind på 
uro-området?35 

På selve årsmødet rejste en medarbejder i Afdeling C spørgsmålet om PET's 
rolle i forbindelse med faglige konflikter. Det fik Jørn Bro til at fremhæve, at 
der var sket en udvikling i de traditionelle urogruppers arbejdsstil og mål. Bro 


345 PET, administrativ sag: ”Referat fra regionsmødet på ”Fjordgården, Ringkøbing i dagene 9. til 
10. november 19767, s. 2-3. Der er her tale om, at medarbejderen efter konsultation af en ikke i mø- 
dereferatet medtaget båndoptagelse af mødet citerer Bro for dennes bemærkninger på mødet i 1975. 
Referatet fra 1975 er ret kortfattet og synes at bygge på båndoptagelsen, omend i meget syntetiseret 
form. Der er således sammenfald mellem en passage i medarbejderens citat af Jørn Bro i 1976 og 
referatet af mødet i 1975. 

ønskede et bedre grundlag for drøftelserne med de foresatte myndigheder om 
faglige konflikter, som udartede og bredte sig uden for arbejdspladsen. I den 
hensigt anmodede han regionsafdelingslederne om til regionsledermødet i ja- 
nuar 1976 at ”..søge at danne sig et billede af de gennem de senere år stedfundne 
grovere konflikter, herunder hvilke grupper eller personer, der har stået bag 
disse konflikter” Men Bro var sig nøje bevidst, at tjenesten måtte balancere på 
en knivsæg mellem på den ene side at holde sig fra den lovlige arbejdsmarkeds- 
aktivitet og på den anden side holde sig orienteret om de politiske grupper, som 
kunne tænkes at ville benytte en arbejdsmarkedskonflikt til en konfrontation 
med politiet.” 

Erfaringerne fra perioden 1969-70 med store demonstrationer og voldsomme 
sammenstød mellem demonstranter og politi havde gjort indtryk på mange af de 
PET-medarbejdere, som havde oplevet bl.a. Verdensbankmødet. De voldsomme 
sammenstød og indtrykket af, at aktivisterne var velorganiserede og havde en 
slagplan, var gået mange PET-folk under huden, hvilket utvivlsomt bidrog til 
den opfattelse, at PET og ordenspolitiet måtte være beredt på nye overraskelser. 
Der var en forventning om, at de store bølger af uro i 1969-70 kunne vende til- 
bage, og at man i så fald havde en pligt til at give såvel de foresatte myndigheder 
som de uniformerede kolleger et pålideligt efterretningsbillede. Der var således 
i tiden omkring den nye politimester Ole Stig Andersens tiltrædelse et stigende 
ønske blandt medarbejderne i PET om mere præcise retningslinjer. 

Tendensen hos flere venstrefløjsaktivister gik bort fra det formaliserede par- 
tiarbejde og hen mod infiltration af arbejdsmarkedets organisationer og andre 
”sager; som kunne udgøre en platform for en aktualisering af deres politiske 
budskaber. Det sidstnævnte tema var dog ikke uden faldgruber. Således havde 
justitsminister Orla Møller under den såkaldte INFO-sag over for Folketinget 
erklæret, at Politiets Efterretningstjeneste ikke blandede sig i forholdene på 
arbejdspladserne, men holdt sig orienteret om alle større demonstrationer. Den- 
ne balancegang blev forsøgt af politimesteren på regionsafdelingsledermødet 


346 PET, administrativ sag: Årsmødet for regionsafdelingerne i Centralafdelingen den 4.-5. november 
1975, S. 2-3. 
347 PET, administrativ sag: Referat fra regionsmødet på "Fjordgården”, Ringkøbing i dagene 9. til 


10. november 1976, s. 42. Se forrige note. 

den 28. januar 1976, hvor man drøftede PET's rolle i strejke- og blokadesituatio- 
ner." 


Fjordgårdsmødet 


Et helt centralt regionsmøde var det møde, som den 9.-10. november 1976 blev 
afholdt på Fjordgården i Ringkøbing. Mødet var det første regionsmøde med 
den nye politimester Ole Stig Andersen og med den kommende kriminalinspek- 
tør H.M. Lauritzen. Mødet viste med al ønskelig klarhed den nye ledelse, at med- 
arbejderne i regionsafdelingerne havde et behov for mere præcise målsætninger 
for arbejdet på det politiske område og for mere præcise retningslinjer. Det mar- 
kerede en afgørende stræben efter mere præcise regelsæt for arbejdet med det 
politiske stofområde. Det problem, som rejstes, rettede sig særligt mod en bedre 
information fra Centralafdelingen til regionerne om, hvilke målområder man 
gerne ville rette arbejdet mod.” 

PET's nye chef, Ole Stig Andersen, indledte mødet med et indlæg, hvori han 
ikke mindst drøftede begrænsningerne i tjenestens muligheder for at arbejde 
på det politiske stofområde og herunder registrere personoplysninger om lovlig 
politisk virksomhed." 


”Jeg tror nok, at vi inde i centralafdelingen måske ikke klart over for regionerne 
- og måske ikke engang over for os selv — har defineret, hvad vores målsætning 
skal være. Hvad er det for mål, vi retter vor virksomhed imod. Inden for det kon- 
traefterretningsmæssige har vi jo nok gjort det. Her er vores hovedmål jo angivet, 
også som afdelingerne er bygget op, men når det drejer sig om det, vi kalder uro, 
det nationalpolitiske, så har centralafdelingen ikke været videre flink med og pege 
nogle områder ud, man interesserer sig for. Det kører på kommunister, meget 
yderliggående på begge fløje. Vi følger lidt med i det ene og det andet, og opstår 


348 "Pm. påpegede, at vi som efterretningstjeneste har pligt til at følge med, så vi kan orientere overord- 
nede myndigheder. Indhentning af oplysninger gennem almindeligt anvendte kontakter vil ikke 
kunne anfægtes, hvorimod penetrering i fagforeninger ikke bør finde sted.” PET, administrativ sag: 
Kvartalsmødet for regionsafdelingslederne i Centralafdelingen den 28. januar 1976. 

349 PET, administrativ sag: Årsberetning for regionsafdeling I for tiden 1. september 1975 til 31. august 
1976, S. 15. 

350 Ibid., ”Referat fra regionsmødet på "Fjordgården”, Ringkøbing i dagene 9. til 10. november 1976% 
S. 2-3. Det bør bemærkes, at dette referat er baseret på en båndoptagelse fra mødet, hvilket også sine 
steder ses på den meget mundrette sproglige form. 

der så pludselig en situation, ja så følger man lidt med i det. Spørgsmålet om en 
målsætning på dette område ligger lidt tungt” 


Politimesteren ville gerne rejse spørgsmålet, om man ikke bedre i PET kunne 
markere, hvad det var, man arbejdede med. Han nævnte som eksempler det po- 
tentielle behov for efterretninger om støtteaktioner fra det øvrige land til fordel 
for Christiania, den dag hvor en situation opstod i Christiania. Et andet eksempel 
var udsigten til, at venstrefløjen ville forsøge at vælte augustforliget, og et tredje 
den mulighed, at man på Fremskridtspartiets yderste fløj lå inde med våben.” 

Politimesteren pointerede videre nødvendigheden af, at PET beskæftigede 
sig med lovlig politisk aktivitet på trods af en udbredt opfattelse om det modsatte 
i offentligheden: 


"Den store hindring er den politiske drøm, som udspringer, tror jeg, af den 
regeringserklæring af 1968, hvor man siger, at registrering alene på grundlag af 
lovlig politisk virksomhed må ikke finde sted. Denne erklæring, som er meget 
uklar, den har fået en masse følgevirkninger. Den har ført til, at man har sagt vide- 
re, at så må vi ikke interessere os for lovlig politisk virksomhed med de uklarheder, 
det indebærer. Det har haft en meget uheldig psykologisk virkning. Det er klart, 
at vi må interessere os for lovlig politisk virksomhed. Vi har da også i centralafde- 
lingen folk, der sidder og arbejder med det kommunistiske stof. Det erklæringen 
siger, det er jo registreringen, som jo selvfølgelig er en vigtig del af vores efter- 
forskning, det må vi erkende, der er gået tabt. Bortset fra at vi har ved forskellige 
fortolkninger af regeringserklæringens udtryk alene har vi hjulpet lidt på at afbøde 
nogle af de kedeligste virkninger af erklæringen. Men det er altså et problem”: 


PET-chefen oplyste, at det var hans hensigt, at Centralafdelingen over for regio- 
nerne skulle specificere rammerne for tjenestens virksomhed. Til dette formål 
skulle der udarbejdes et papir, som man skulle forelægge for Justitsministeriet til 
godkendelse. Det fremgik af politimesterens formulering, at man også i ministe- 
riet var indstillet på en sådan præcisering. Ole Stig Andersen pegede endvidere 
på, at man havde udvidet uddannelseslederens stilling, således at denne også 
skulle forestå en bedre information af regionerne om, hvilke overvejelser, der 
blev gjort i Centralafdelingen. Denne skulle således parallelt med politiinspek- 


351 Ibid. 

352 Ibid. Til gengæld kunne man åbenbart ikke røre Christiania: ”Nu er det helt klart, at PET ikke må 
forgribe sig på Christiania eller blive nævnt i forbindelse med Christiania”. 

353 Ibid. 

tøren og vicepolitiinspektøren, som forestod det administrative, opretholde en 
nær kontakt med og orientering af regionerne." 

Politimesterens invitation til debat synes at have givet anledning til usikker- 
hed blandt medarbejderne. Den rørte ikke alene ved betydningen af regerings- 
erklæringen, men også ved PET's rolle som efterretningscentral for det alminde- 
lige politi, graden af instruktion fra ledelsen og prioriteringer mellem højre- og 
venstrefløjsovervågning. En PET-medarbejder foreslog, at man skulle: 


"gribe i egen barm og lægge skylden hos os selv. For efter min mening, og efter 
det, jeg har oplevet i de år, jeg har været i PET, så må jeg sige, at vi i tidernes løb 
har registreret alt for meget. Vi har rent ud sagt registreret lige hen i vejret, før 
forbuddet om registrering af lovlig politisk virksomhed altså kom. Når vi altså rent 
faktisk har overdrevet registrering af ting helt uden betydning, så er man selv ude 
efter at få besked på, at det må man altså bare ikke. Selv om man så endelig måtte 
registrere den slags ting, så betød det jo bare tidsspilde, så man ikke kan hellige sig 
de virkelig væsentlige ting. Det samme skete i perioden, hvor der løb en kampagne 
om EF før folkeafstemningen. Her interesserede vi os for "Folkebevægelsen mod 
EF” - det var noget, der overhovedet ikke vedkom os, for det var lovlig politisk 
virksomhed, og det var ikke noget, der på nogen måde truede hverken parlamen- 
tarismen eller demokratiet” 


En anden medarbejder tilsluttede sig denne vurdering, og tilføjede, at politime- 
steren havde ganske ret, når han påpegede, at der herskede usikkerhed i regions- 
afdelingerne med hensyn til opgaverne på det indenlandske område. Han henvi- 
ste til, at da regeringserklæringen kom, blev medarbejderne kaldt ind til møder 
i marts 1969, hvor man blev meddelt, at alt skulle makuleres. Men situationen 
ændrede sig, da regionsafdelingerne blev etableret: 


"Så imidlertid, da regionsafdelingerne var oprettet, får vi skiftende chefer, og det er 
vist ikke for meget sagt, at cheferne har haft et forskelligt syn på, hvad der er lovlig 
politisk virksomhed. Vi har været lidt ilde stedt, for hvad den ene chef ikke tillod, 
det gjorde måske den næste og sådan videre frem”% 


Ole Stig Andersen mente ikke, at interesseområdet havde ændret sig i de for- 
løbne år, og han forklarede, at det var vigtigt, at PET kunne bistå ordenspolitiet 


354 Ibid.: ”Man er også i ministeriet interesseret i at få gennemdiskuteret disse ting på en mere syste- 
matisk måde end fra tilfælde til tilfælde” 

355. Ibid. 

356 Ibid. 

med oplysninger i forbindelse med uro, demonstrationer og lignende. Det gjaldt 
bl.a. på arbejdsmarkedsområdet, hvor han skelnede mellem penetrering, som 
ikke var tilladt, og så almindelige kontakter, fra hvilke man kunne indhente op- 
lysninger fra fagbevægelsen. Der måtte være et efterretningsbillede, hvis eksem- 
pelvis en større demonstration skulle finde sted på Christiansborg Slotsplads. 
Heri var den PET-medarbejder, der havde rejst spørgsmålet, ganske uenig. Han 
påpegede, at man slet ikke i 1969 i regionerne under makuleringen af registre- 
rede personoplysninger havde interesseret sig for kommunisterne. Han mente 
også, at man dengang efterlevede de regler, der var sat op.” I det hele taget mente 
han, at: 


"det er en slags dobbeltmoral, når man først får forbud mod at beskæftige sig 
med en ting, og man så alligevel fra overordnede myndigheders side forventer, at 
vi skal kunne give relevante oplysninger om den samme ting” 


Politimesteren afviste kravet om alt for præcise regelsæt. Han fandt, at der be- 
stod store problemer i de begrænsninger, som regeringserklæringen satte på per- 
sonregistreringernes område: 


"når man ikke længere måtte det — så var det meningsløst i forbindelse med vore 
baggrundsundersøgelser at gå ind i folks politiske overbevisning. Det medførte så 
yderligere den konsekvens, at vi ikke længere til andre styrelser videregiver op- 
lysninger om lovlig politisk virksomhed. Det vil f. eks. sige, at hvis en mand skal 
være… [ansat] i den danske ambassade… [i et østland], og det er notorisk, at han er 
kommunist, så har PET ikke mulighed for og videregive denne oplysning til uden- 
rigsministeriet. Det er jo et ret uhyrligt forhold, og det har faktisk fået en uhyggelig 
konsekvens. Jeg har da også taget det op med Wambergudvalget. Wamberg blev 
for så vidt rædselsslagen, da han blev klar over konsekvenserne. Jeg sagde til ham, 
at det kan jo ikke nytte noget, når vi ikke har tromlerne med navnene, så kan det 
ikke nytte noget, at [vi] spørger, hvor ligger han henne, for så har vi ikke noget 
tilbageklip. Så skal vi bygge det hele på, hvad folk siger om den pgl., og det duer 
jo ikke”? 


Politimesterens bemærkninger viser tydeligt problemerne med både at skaffe 
oplysninger og samtidig respektere regeringserklæringen. Ole Stig Andersen in- 


357 Ibid. 
358 Ibid. 
359 Ibid. 

sisterede på, at PET måtte kunne være ”synske”% således at man kunne forudse 
og advare ordenspolitiet om uroligheder og lignende. Han mente ikke, at man 
skulle opstille meget generelle målsætninger, men derimod stille sig tilfreds med 
målsætninger for løsningen af de aktuelle problemer. 

Ole Stig Andersen søgte at kanalisere overvejelserne over i behovet for en 
mere analytisk og efterforskningsmæssig strategidiskussion. Han advarede mod 
at blande mål og midler sammen og understregede, at selvfølgelig måtte PET 
interessere sig for alle samfundsspørgsmål. Herunder også for kommunisterne. 
Men man måtte altså ikke registrere.,; 


"Det er her, at jeg tror, at politikken måske har svigtet lidt, altså at regeringserklæ- 
ringen medførte, at man gik helt i baglås, at man drog den konsekvens, at så måtte 
man ikke interessere sig for emnet. Det gik erklæringen ikke ud på. Den gik ud 
på, at når I interesserer jer for det emne, så pas lige på I må ikke hænge dem op 
på tromlen”;" 


Centralafdelingen måtte i samarbejde med regionerne søge at holde blikket på 
de udviklinger, som man skulle efterforske. Politimesteren bekræftede videre 
den opfattelse, at der syntes at være en udvikling i gang i Wamberg-udvalget, 
hvor dette var ved at blive opmærksom på konsekvenserne af de strenge ret- 
ningslinjer. Problemet var imidlertid, at der i forståelse med Wamberg-udvalget 
allerede før Ole Stig Andersens tid var blevet etableret en praksis, som var mere 
lempelig, end befolkningen og Folketinget var klar over. Det gjaldt således, at 
hvis man havde rejst til et østland, kunne man registreres også for eksisterende 
oplysninger om lovlig politisk virksomhed.” Som det fremgår af kapitlerne 1-6 
i nærværende delberetning, afspejlede denne praksis, som Wamberg-udvalget 
havde accepteret, Justitsministeriets tolkning fra den 14. september 1968 af re- 
geringserklæringen. En medarbejder fra Centralafdelingens afdeling C mente, 
at registreringerne var nødvendige, hvis man skulle have gavn af arbejdet og af 
oplysningerne.; Den pågældende medarbejder foreslog derfor politimesteren at 
nedsætte et hurtigt arbejdende udvalg, som kunne præcisere, hvor der i tiden var 
brug for at sætte ind, og få departementschefens opbakning til en sådan priori- 


360 Ibid. 
361 Ibid. 
362 Ibid. 
363 Ibid. 

tering.” En medarbejder fra Revisionsafdelingen fastholdt, at nok havde politi- 
mesteren ret i, at begrænsningerne strengt taget kun gjaldt registreringerne, men 
at det ikke var, hvad man oprindeligt havde fået instruks om af Arne Nielsen: 


"Altså i bred front, må man godt interessere sig for alle disse emner, men der blev 
bare sagt dengang, at det skulle vi ikke gøre, hvad mange her kan bevidne er rigtigt. 
Det er rigtigt, at man godt må følge det, men når man så ikke må registrere folk 
for at kunne følge dem, så er det altså bare svært at følge dem, for så får vi jo bare 
en stor stak, som man så måske skal blade igennem i flere dage for at finde frem 
til et navn.” 


Ole Stig Andersen blev således konfronteret med en hel række penible temaer. 
Hertil kom de forskellige syn på, i hvor høj grad PET skulle fungere som efterret- 
ningscentral for ordenspolitiet, og hvad det betød for grænserne for tjenestens 
virke. I jo højere grad tjenesten skulle have et vist beredskab (men altså ikke 
registreringer) for f.eks. uro-området og arbejdsmarkedet, bragte man sig i kon- 
flikt med regeringserklæringen, eller i hvert fald med den opfattelse, som mange 
i offentligheden og i Folketinget givetvis havde. Her fastholdt Ole Stig Andersen, 
at PET skulle fastholde en høj grad af beredskab til at kunne indhente viden om 
sådanne forhold til gavn for, som han sagde, politiet og den politiske chef. Han 
fandt også en vis grad af tilflugt i mulighederne med hensyn til at systemati- 
sere journalsystemerne for emnesagerne og for at målrette indsatsen mere på 
bestemte temaer, som måtte udfindes i samarbejde mellem Centralafdelingen 
og regionerne.” Men først og fremmest stillede Ole Stig Andersen tjenesten i 
udsigt, at to medarbejdere i PET — i samarbejde med Bro — ville påbegynde den 
opgave at: 


"få defineret de juridiske og politiske begrænsninger, der gælder for vores virk- 
somhed og så i samme forbindelse også arbejde lidt videre med de emneområder, 
der er særlig aktuelle i øjeblikket og i den forbindelse nå frem til en politik på de to 
områder, som så i det løbende arbejde kan videreudvikles, revideres i samarbejde 
med regionerne”7 


364 Ibid. 
365 Ibid. 
366 Ibid. 
367 Ibid. 

Uanset hvordan man vender og drejer politimesterens udtalelser på regionsmø- 
det, så lader det sig ikke gøre at opfatte dem som entydige. Man kunne ikke 
komme af med regeringserklæringen, og man måtte respektere de grænser, den- 
ne satte for PET's personregistreringer vedrørende lovlig politisk virksomhed. 
På den anden side måtte man også søge at udnytte alle muligheder for at knibe 
sig uden om disse rammer, ved at følge en vidtgående tolkning af regerings- 
erklæringens ordlyd, ved at benytte sin hukommelse og udvikle journaliseringen 
af emnesager. Som det meget rammende blev sammenfattet af Ole Stig Ander- 


sen: 
"På given foranledning giver Pm. udtryk for, at vi ikke kan forvente at få 
regeringserklæringen fra 1968 lavet om. Den er der nu og giver en vis ro. Så må vi 
bøje og strække den, så vi kan udføre vore opgaver alligevel”; 


Denne formulering kan umiddelbart forekomme kontroversiel, men Ole Stig 
Andersens opfattelse af PET's muligheder harmonerer faktisk med Justitsmini- 
steriets notat af 14. september 1968, som foretog en vidtgående tolkning af re- 
geringserklæringen og af de fortsatte muligheder for registrering af den yderste 
venstrefløj, der lå heri. 


Retningslinjerne i støbeskeen 


PET-ledelsens opfattelse var, at regeringserklæringen skulle overholdes, men at 
der inden for denne var et vist rum for de fornødne registreringer. Der tegnede 
sig samtidig et billede af, at den nye politimester mere end sine forgængere fandt 
det væsentligt at holde en nær kontakt til Wamberg-udvalget og i samme moment 
benytte forhandlingerne med dette kontrolorgan til at opnå accept af de tolknin- 
ger, som man i PET foretog. For så vidt som der på registreringsområdet kunne 
fastholdes den hidtil gældende tolkning af regeringserklæringen, og for så vidt 
som man var i stand til at udnytte det rum, som man mente regeringserklærin- 
gen gav mulighed for, anskuede PET's ledelse regeringserklæringen som en kon- 
struktiv udfordring. 

Begrænsningerne i registreringerne indebar samtidig, at man i større grad vil- 
le være i stand til at søge at dreje arbejdet i retning af mere målrettede efterforsk- 
ninger. Det var således opfattelsen, at PET i fremtiden skulle søge i højere grad 
at sikre sig et kilde- og kontaktnet, som kunne holde tjenesten orienteret om 

det, som man kaldte det samlede ”efterretningsbillede”. Heri indgik bestræbel- 
sen på at holde de politimæssige og politiske myndigheder orienteret om den 
”uro”, som måtte udspringe af større demonstrationer, arbejdsmarkedskonflikter 
og lignende og på at fungere også som varslingstjeneste for ordenspolitiet. End- 
videre havde politimesteren klart tilkendegivet, at man ønskede at flytte vægten 
fra arbejdet med at registrere folk på tromlerne over mod en oprustning af det 
operative og efterforskningsmæssige, specielt med hensyn til hvervning af kilder 
inden for de overvågede miljøer og penetrering af særligt udvalgte organisatio- 
ner og grupper. 

Som et led i disse overvejelser var arbejdet med retningslinjerne på det politi- 
ske område et vigtigt redskab. Arbejdet skete i juristgruppen med en vis inddra- 
gelse af Centralafdelingens afdeling C, og foregik med betydelig bevågenhed fra 
vicepolitimesteren og politimesteren selv og med løbende orientering af depar- 
tementet. På kvartalsmødet den 16. marts 1977 meddelte Ole Stig Andersen regi- 
onsafdelingslederne, at man nu havde udarbejdet et notat om PET's arbejde på 
det politiske område, ”..der meget detaljeret udtryk[t]e begrundelsen for og om- 
fanget af det politiske arbejde, som PET's ledelse fandt nødvendigt og begrundet 
i tiden fremover” Man havde forelagt dette papir for departementschefen, som 
i ”det store og hele” havde godkendt dette grundlag.” Men, som politimesteren 
tilføjede: 


"Dette ændrer ikke, at vi fortsat må leve med regeringsbeslutningen om, at ingen 
person må registreres udelukkende for lovlig politisk virksomhed, men de nye ret- 
ningslinier giver os mulighed for en indsats på en lang række områder, hvor vi før 
har været i tvivl eller helt har undladt at gribe ind”? 


Organisatorisk synes man også at have informeret medarbejderne i overens- 
stemmelse med de nye bestemmelser. 'Terrorarbejdet blev nu udskilt af afdeling 
C til en ny, selvstændig afdeling. Afdeling C's indhentere, som af praktiske år- 
sager tidligere var blevet flyttet til afdeling B, blev nu flyttet tilbage til afdeling 
C med henblik på en ”.aktivering i samarbejdet efter de nye retningslinier” 


369 PET, administrativ sag: ”Vedr. Kvartalsmødet for regionsafdelingslederne i centralafdelingen ons- 
dag den 16. marts”. 

"Pm. var indstillet på orientering og information om den nye linie i nødvendigt 
omfang, men ikke altid i detailler. Det er nu tanken, at der i Afd. C skal udarbejdes 
et egentligt arbejdsgrundlag, så medarbejdere i centralafdeling, regionsafdeling og 
K-folk i politikredsene får et helt konkret arbejdsgrundlag at støtte sig til”7” 


De skitserede retningslinjer var et forsøg på at præcisere en række konkrete for- 
hold med relation til Justitsministeriets tolkning af regeringserklæringen, bl.a. 
med det formål at give medarbejderne en mere præcis fortegnelse over, hvad der 
måtte registreres, og hvad PET i øvrigt måtte foretage sig. Der var dog på intet 
tidspunkt tale om formelt vedtagne skriftlige retningslinjer.” Der blev i perio- 
den 1978-1982 arbejdet videre med ændringer i udkastet til retningslinjer inden 
for rammerne af Justitsministeriets notat af 14. september 1968, der tolkede den 
kommende regeringserklæring af 30. september 1968. 

Et senere udkast fra 17. maj 1978 søgte at fastlægge principperne for registre- 
ring af dels personer og dels organisationer. Formuleringen var følgende: 


"Det vil efter regeringserklæringen være tilladt at registrere personer, der enkeltvis 
eller som medlemmer af grupper eller organisationer udøver virksomhed, der har 
til formål, eller er egnet til, at forårsage uroligheder eller at omstyrte eller under- 
grave den lovlige samfundsorden””+ 


Dette var en præcis gentagelse af ordlyden i Justitsministeriets notat af 14. sep- 
tember 1968, der i januar 1969 var blevet kommunikeret ud til kredsene. Der var 
således ikke tale om nye retningslinjer i form af øgede beføjelser. Vigtigheden lå 
i, at man ved siden af disse allerede kendte og overordnede beføjelser konkret 
inddrog den praksis, som Wamberg-udvalget havde accepteret, idet det konsta- 
teredes, at man kunne registrere følgende grupper: RSF, KAP, KAK, DNSU, anar- 
kistiske grupper, ”politiske soldater”. 

Det blev præciseret, at dette var en positivliste, og at man ikke heraf kunne 
udlede, at medlemskab af andre organisationer ikke kunne give anledning til 


372 Ibid. 

373 Således hedder det i Ole Stig Andersens hånd på et sagsomslag med blandt andet retningslinjerne 
fra 1983: "Det bemærkes, at der i perioden 1968 til 1983 ikke eksisterede skriftlige retningslinier ved- 
rørende efterforskning på det politiske område, men at justitsministeren i hele perioden har været 
holdt nøje underrettet om PET's praksis. I 1983 fandt man et behov for at nedfælde de foreliggende 
retningslinier”, citeret efter PET, ujournaliseret sag: ”Intern notits om udarbejdelsen af retningsli- 
nier vedrørende efterforskning på det politiske område”, PET 7. april 1998. 

registrering.” Udkastet ligger således i naturlig forlængelse af tidligere PET- 
chef Arne Nielsens betragtninger om, at PET's arbejde nødvendiggjorde, at man 
fremover arbejdede med positivlister for, hvad der kunne registreres (jf. notat af 
5. januar 1970, refereret i kapitel 3). 

Det blev endvidere gjort klart, at en persons lovlige politiske virksomhed — 
med udtrykkelig henvisning til eksemplet medlemskab af DKP — aldrig måtte 
medføre en registrering af den pågældende. Derimod kunne oplysninger om en 
sådan lovlig politisk virksomhed godt medtages i personsager, som var registre- 
ret på et andet grundlag, eksempelvis østkontakter.;”% 

Hvad angår bestemmelserne om registrering af foreninger og organisatio- 
ner, anførte PET's udkast til retningslinjer, at regeringserklæringen intet forbud 
indeholdt mod registrering af organisationer. ”Ulovlige” organisationer kunne 
åbenlyst registreres, ligesom deres medlemmers navne systematisk kunne fø- 
res i organisationssagen.””7 For ”lovlige” organisationer stillede sagen sig kun til 
dels anderledes. Også sådanne kunne gøres til genstand for PET's efterforskning 
både generelt og i forbindelse med konkrete sager. Man understregede dog, at 
sådanne organisationssager ikke måtte benyttes til systematisk at medtage navne 
på organisationens medlemmer. Derimod kunne navnene på de ledende med- 
lemmer medtages.”? Som det vil fremgå nedenfor, var denne fremgangsmåde 
sanktioneret af den tolkning, som Kommissionsdomstolen af 13. juli 1977 foretog 
af regeringserklæringen. 

Udkastet til retningslinjer præciserede, at regeringserklæringen først og frem- 
mest refererede til det centrale register i Centralafdelingen (tromlen) og til det 
register, som førtes i hver enkelt region. Desuden omtalte udkastet overvågning 
og penetrering. Det blev konstateret, at regeringserklæringen ikke rummede no- 
get forbud mod at overvåge eller penetrere ”formelt lovlige organisationer”. Man 
erkendte, at penetrering var det mest gennemgribende virkemiddel, men kunne 
samtidig konstatere, at dette ikke var reguleret gennem lovgivningen. Man måtte 
nøjes med at fastslå, at den anvendte penetrant ikke måtte medvirke til strafbare 


375 PET, ujournaliseret sag, læg m. forarbejder til retningslinjer for efterforskning på det politiske om- 
råde: ”Udkast til retningslinier vedr. regionernes efterforskning på det politiske område”, nr. 9 af 10, 
17. maj 1978. 

376 Ibid. 

377 Ibid. Problemet var ganske vist, at ”ulovlige organisationer” ikke var lette at afgrænse, men her 
henholdt man sig i registreringsmæssig henseende til den definition, som også fandt anvendelse i 
forbindelse med registrering personer i udkastets afsnit II, A. 

handlinger. Man skelnede her mellem penetrering, som kunne ske ved enten 
indplantning eller hvervning, og overvågning ved brug af et kontaktnet.7? Som 
målgruppe for penetrering gjaldt miljøer på den yderste venstrefløj samt DKP, 
VS og højreekstremistiske grupper. 

Det blev konstateret, at interessen, for så vidt angik DKP, primært var rettet 
mod forbindelser til SUKP og til sovjetiske og østeuropæiske e-tjenester, samt 
mod hvorvidt partiet i sin strategi forudsatte udemokratiske metoder. For VS's 
vedkommende rettede interessen sig i særlig grad mod visse partiafdelinger og 
celler med henblik på at afklare, hvorvidt partiet ”vil gøre brug af ulovlige me- 
toder i den politiske kamp”. Med hensyn til højreekstremistiske grupper mente 
man ikke for tiden at kunne se noget behov for penetrering. Mens regionerne 
ikke alene kunne, men også blev opfordret til at penetrere de nævnte grupper, 
var de forment adgang til at indplante eller hverve agenter i DKP og VS; for 
DKP's vedkommende gjaldt det dog kun, at ”..der normalt ikke vil være behov 
for penetrering af partiet i regionerne” Der var altså tale om, at regionernes vir- 
kefelt med hensyn til penetrantvirksomhed var begrænset til at etablere kon- 
taktnet i forhold til DKP, VS og højreekstremister, mens de — i det mindste ikke 
uden betragtelig involvering af den operative ledelse i Centralafdelingen — ikke 
havde beføjelse til på egen hånd at iværksætte indplantning eller hvervning af 
kilder i disse grupper og partier.” Foruden sådanne egentlige politiske partier 
og grupperinger lokaliserede retningslinjerne videre et bredere virkefelt for såvel 
penetration som etablering af et kontaktnet.% 

Endelig foreslog man en række områder, hvor man mente, at der fremover 
ville være mulighed for øget overvågning. Her nævntes udtrykkeligt færøske og 
grønlandske nationalitetsgrupper (i øvrigt for første gang i PET's instrukser) og 
visse grupperinger og kollektiver, som kunne tænkes at være fortrop for om- 
fattende uroligheder. Man anførte også muligheden for skattenægterbevægelser 
og producentstrejker, som kunne skabe problemer for politiet. Det blev under- 


379 Ibid. 

381 "Foruden de allerede nævnte politiske partier og grupper kan spørgsmålet om penetrering eller 
brug af et kontaktnet komme på tale over for grupper, hvorfra der med varierende styrke udfol- 
des en ideologisk, teoretisk og praktisk revolutionær virksomhed, hvori indgår handlinger af un- 
dergravende, uroskabende, ulovlig eller direkte strafbar art. Der tænkes bl.a. på de traditionelle 
frontorganisationer, normalt under sovjetrussisk dominans, Forbundet mod Imperialismen (FMI), 
Palæstinakomiteen, Internationalt Informationscenter, Vietnambevægelsen og dens udløbere, 
Chile-komiteerne, Afrika-komiteerne, anti-NATO-grupper, Militær- og Nægterforeningen”, Ibid. 

streget, at regionernes overvågning af sådanne grupper, specielt penetrering og 
etablering af kontaktnet, måtte ske efter nærmere aftale med Centralafdelingen. 
Det fremgik af retningslinjerne, at man forudsatte, at regionerne skulle lægge en 
særlig vægt på at virke som varslings- og efterretningsorganisation for ordens- 
politiet, specielt med henblik på demonstrationer, og på at søge demonstrati- 
onsbaggrunden afklaret. Alle øvrige efterforskningsskridt — herunder telefonaf- 
lytning, post-censur, mikrofonering, observation osv. — forudsatte en nærmere 
drøftelse med Centralafdelingen.;” 

Endelig blev det specielt for overvågning på arbejdsmarkedet bemærket, at 
det ikke var PET's opgave at beskæftige sig med forholdene på arbejdsmarke- 
det og dettes organisationer. Derimod var der en interesse i at følge nogle af de 
ekstremistiske kræfter og udenlandske efterretningstjenester, som måtte søge at 
benytte sig af de faglige stridigheder og strejker: 


"Det må imidlertid erkendes, at ekstremistiske politiske kræfter — eventuelt un- 
derstøttet af fremmede efterretningstjenester — søger at skabe og udnytte faglige 
stridigheder i samfundsomvæltende og uroskabende øjemed. F. eks. kan nævnes 
maoistiske og trotzkistiske grupper, som målbevidst arbejder på at nedbryde det 
fagretlige system?” 


På dette felt var det tilladt, eventuelt ved brug af ”et diskret kontaktnet” at klar- 
lægge sådanne foreteelser.;% 

Der er ikke fundet kilder, som belyser regionernes reaktion på udkastene til 
retningslinjerne. Der er heller ikke videre spor efter, hvorvidt regionsafdelings- 
lederne har meddelt principperne i udkastet til retningslinjer videre til med- 
arbejderne i regionerne og til kontaktmændene, selv om dette sandsynligvis 
er foregået mundtligt. Årsrapportens gennemgang af de forskellige afdelingers 
forhold gennem 1977 var præget af, at fokus var på praktiske forhold i det dag- 
lige arbejde mere end på principper og målsætninger for arbejdet. Man drøftede 
dog, om ikke årsberetningerne kunne omlægges, og flere fremførte den tanke, at 
årsmøderne kunne opgives til fordel for mere fokuserede møder mellem de kol- 
leger i Centralafdelingen og regionsafdelingerne, som arbejdede med det samme 
stofområde. 


382 Ibid. 

384 PET, administrativ sag: ”Vedr. Referat af årsmødet for regionsafdelingerne i centralafdelingen tors- 

På et møde med regionerne i november 1977 redegjorde politimesteren for, 
hvordan overvejelserne om mere præcise retningslinjer skred frem: Han med- 
delte, at de tanker, som man havde gjort sig på det sidste årsmøde, var blevet 
godkendt af justitsminister Orla Møller, og at man nu ville forelægge dem for 
den nye justitsminister, Erling Jensen. Han anførte samtidig, at ”FET-sagen” 
havde tilføjet komplikationer, idet man var nødt til at afvente færdiggørelsen af 
kommissionsdomstolens undersøgelse, før der skete videre.% Der henvistes med 
andre ord til den politiske krise forårsaget af Hetler-sagen, og den efterfølgende 
nedsættelse af Kommissionsdomstolen af 13. juli 1977. 


385 Ibid. Den samme oplysning gav han regionsafdelingslederne. Jf. PET, administrativ sag: Vedr. Re- 
ferat af regionsledermødet i centralafdelingen onsdag den 2. november 1977. ”Han oplyste, at han 
endnu ikke har haft lejlighed til at drøfte emnet "politisk registrering” med den nye justitsmini- 
ster”, Ibid. 

10. KOMMISSIONSDOMSTOLEN AF 13. JULI 1977 


I begyndelsen af juni 1977 fremkom i Ekstra Bladet en række historier om en for- 
bindelse mellem FE og en privat efterretningsorganisation under redaktør Hans 
Hetler. Det forlød, at dette samarbejde var en omgåelse af regeringserklæringen 
af 1968. Den 9. juni stillede Gert Petersen i Folketinget spørgsmål til forsvars- 
og justitsminister Orla Møller om, hvad der var om denne sag. Den 10. juni 
bragte Ekstra Bladet en overskrift, som henviste til en særlig firesiders formular, 
E 1013, som skulle være det centrale redskab i FE's indsamling af oplysninger. Det 
drejede sig om en formular, der var udviklet i FE i 1969-70, og som var blevet 
anvendt i opbygningen af et kartotek over foreninger og partier, som man anså 
for samfundsnedbrydende. Indtil 1973 skulle der således være blevet udfyldt 
en 100-150 af disse formularer. Da disse oplysninger kom frem i Ekstra Bladet, 
gav FE's chef, oberst Marius Sund, ordre til destruktion af dette kartotek. Sam- 
tidig skulle der være tale om et andet kartotek, som var blevet opbygget af en 
række personer med forbindelse til Demokratisk Alliance i 1960'erne. Efter på- 
begyndelsen af samarbejdet mellem FE og Hetler i 1969 skulle FE således også 
have haft mulighed for at trække på dette ”grå” kartotek. Som følge af den of- 
fentlige opmærksomhed lod Orla Møller FE udarbejde et notat, som kunne tjene 
som grundlag for besvarelsen af Gert Petersens spørgsmål i Folketinget. I dette 
notat af 13. juni 1977 fremstod det, som om brugen af skemaet E 1013 var ophørt 
i 1973, og at skemaerne var blevet destrueret i forbindelse med en sanering af 
tjenestens arkiv. Den 15. juni 1977 svarede Orla Møller i Folketinget Gert Peter- 
sen efter disse linjer, hvorved han reelt misinformerede Tinget. I mellemtiden 
fortsatte sommeren igennem en pressekampagne, som gradvist satte ministeren 
og FE under yderligere pres. Den 1. oktober trådte Orla Møller tilbage som 


386 Hertil se bl.a. Jakob Andersen og Søren Jakobsen, Operation Kastanje (Ekstra Bladet, 1978) samt 
Jakob Andersen og Søren Jakobsen, Spionen der sladrede (Ekstra Bladet, 1977), som udkom i no- 


vember 1977, endnu mens kommissionsdomstolen arbejdede. 


Regeringserklæringen og PET's registreringer på det politiske område 1968-1989 


175 


176 


KOMMISSIONSDOMSTOLEN AF 13. JULI 1977 


følge af krisen omkring Hetler-sagen og blev afløst på justitsministerposten af 
Erling Jensen. 


På billedet ses redaktør Hans Hetler foran sit private efterretningsarkiv. Det var Ekstra Bladet, der 
i begyndelsen af juni 1977 afslørede forbindelsen mellem FE og en privat efterretningsorganisation 
under Hans Hetler. Hetler havde en fortid i den højreorienterede organisation Demokratisk Alliance, 
som i 1960'erne infiltrerede dele af den yderste venstrefløj. Billedet blev bragt i Land og Folk den 8. juli 
1977, umiddelbart inden nedsættelsen af Kommissionsdomstolen (Nordisk Pressefoto/Land og Folk/ 
ABA). 


Den 5. juli 1977 besluttede regeringen på et ministermøde at nedsætte en kom- 
missionsdomstol med henblik på at undersøge, om FE's samarbejde med Hetler 
og brug af formularen E 1013 var i strid med regeringserklæringen. Den 13. juli 
nedsattes en kommissionsdomstol under ledelse af landsdommer Frank Poul- 
sen,37 

Da Hetler-sagen dukkede op i 1977, var Frank Poulsen landsdommer og Niels 
Madsen departementschef for Justitsministeriet. I forbindelse med nedsættelsen 


387 Om Frank Poulsen, se i øvrigt kapitel 1. 

af kommissionsdomstolen tog Niels Madsen kontakt til Østre Landsrets præsi- 
dent Erik Andersen, som spurgte departementschefen, om man i Justitsmini- 
steriet havde tænkt på nogen bestemt som formand for Kommissionsdomsto- 
len. Niels Madsen nævnte Frank Poulsen, som jo havde erfaring med PET-sager 
fra sin tid i Justitsministeriet. Frank Poulsens navn havde allerede været nævnt 
for justitsminister Orla Møller. Såvel Niels Madsen som Frank Poulsen har ef- 
terfølgende forklaret, at det var naturligt, at Justitsministeriet var inde i sagen, 
når det var en domstol, som skulle nedsættes, og at Frank Poulsens erfaring 
med efterretningsforhold fra hans tid i ministeriet gjorde det ligeså naturligt at 
pege på ham.” Som Frank Poulsens sekretær i kommissionsdomstolen udpe- 
gede Justitsministeriet fuldmægtig i samme ministerium, Peter Rhedin, og som 
offentlighedens repræsentant politiassessor Kjeld Jensen. 

Her er det værd at erindre, at det jo var Justitsministeriet, som var regerings- 
erklæringens ophav, og at det var en daværende kontorchef i Justitsministeriet 
Frank Poulsen, som havde konciperet erklæringens ordlyd. Frank Poulsen hav- 
de i Justitsministeriet arbejdet sammen med Niels Madsen og endvidere væ- 
ret kasse-inspektør for PET. Frank Poulsen havde som sekretær for Wamberg- 
udvalget arbejdet sammen med Arne Nielsen om registreringsproblematikken 
gennem flere år. Han havde ifølge sin senere erindring den samme opfattelse af 
regeringserklæringens status som Arne Nielsen.” Niels Madsen kan som først 
kontorchef og senere fra 1968 som departementschef ikke have været uvidende 
om de betragtninger, som satte deres præg på regeringserklæringens udform- 
ning og ordlyd. Niels Madsen har forklaret, at: 


"Frank Poulsen havde kendskab til PET, og FE var en lignende tjeneste. Det var 
derfor naturligt, at Frank Poulsen blev udpeget, på grund af hans almindelige 
kendskab til efterretningsvirksomhed. Det var en naturlig fremgangsmåde at for- 
handle med domstolene før udpegning skete”; 


388 RB: Niels Madsen, 24. oktober 2001; Frank Poulsen, 25. januar 2001. Frank Poulsen bemærkede 
således, at kommissionsdomstolen blev nedsat helt normalt. Ibid. 

389 Ibid., Frank Poulsen, 25. januar 2001. Denne opfattelse opsummerede Frank Poulsen således: 
”Hverken vidnet eller Arne Nielsen ville begive sig ind i en fortolkning, som kunne binde dem. 
Hensigten var at gøre Wambergudvalget glad. Ordet ”alene” var ikke sat ind i erklæringen utilsig- 
tet. Det vil undre vidnet, hvis Wambergudvalget ikke havde prøvet at få en nærmere forståelse af 
erklæringen”, ibid. 

390 Ibid., Niels Madsen, 24. oktober 2001. 

Niels Madsen har ikke tilkendegivet, at Frank Poulsens rolle som pennefører i 
forbindelse med regeringserklæringens tilkomst spillede nogen rolle i forbin- 
delse med nedsættelsen af kommissionsdomstolen. Men ej heller det modsatte. 
Om ministeriets og PET's forhold til den beretning, som var under udarbejdelse 
i perioden mellem kommissionsdomstolens nedsættelse den 13. juli 1977 og be- 
retningens færdiggørelse den 1. december 1977, har Niels Madsen forklaret føl- 
gende: 


"Så vidt vidnet husker, var den fortolkning angående personregistreringsprincip- 
perne, som kunne udledes fra regeringserklæringen fra 1968, som den fremgår af 
kommissionsdomstolens beretning fra 1977, ikke oppe til drøftelse mellem vidnet, 
justitsministeren eller andre for eksempel fra PET. I hvert fald har vidnet ingen 
konkret erindring om sådanne drøftelser. Vidnet husker således ikke, om chefen 
for PET fandt, at der var særlige problemer i forbindelse med kommissionsdom- 
stolens fortolkning af regeringserklæringen fra 19687” 


Frank Poulsen har understreget, at hverken Justitsministeriet eller Forsvarsmi- 
nisteriet var involveret i kommissionsdomstolens arbejde.” Derimod fandt der 
en kontakt sted mellem Niels Madsen og Frank Poulsen om beretningens prin- 
cipielle stillingtagen til forståelsen af regeringserklæringen fra 1968: 


"På et eller andet tidspunkt blev vidnet [Frank Poulsen] kontaktet af Niels Madsen, 
der sagde, at han gerne så, at der i beretningen kom en fortolkning af 1968-erklæ- 
ringen. Da vidnet havde skrevet sin fortolkning, havde han af egen drift en sam- 
tale med Niels Madsen herom. Vidnet ønskede at afstemme sin fortolkning med 
Niels Madsen, som vist ikke havde bemærkninger til vidnets forståelse. Vidnet 
havde ikke Justitsministeriets sag om 1968-erklæringen til brug for sin fortolk- 
ning. Vidnet husker ikke, om Niels Madsen begrundede, hvorfor han ønskede en 
fortolkning” 


Forelagt denne forklaring tilføjede Niels Madsen i en efterfølgende forklaring for 
Kommissionen, at: 


391 Ibid., Niels Madsen, 24. februar 2000. 

392 Ibid., Frank Poulsen, 25. januar 2001. Frank Poulsen drøftede dog i forbindelse med kommissions- 
domstolens nedsættelse betimeligheden af at åbne dørene for kommissionsdomstolens retsmøder. 
Det blev her aftalt, at kommissionsdomstolens møder i udgangs-punktet ikke skulle være åbne. 
JM/Hetler-sagen/Retsbog for kommissionsdomstolen af 13. juli 1977: ”Notat til statsministeren om 
eventuel offentliggørelse af retsbogen for kommissionsdomstolen af 13. juli 19777 14. juni 1978. 

393 RB: Frank Poulsen, 25. januar 2001. 

"Vidnet er adspurgt, om han kan huske at have anmodet Frank Poulsen om at 
medtage en fortolkning af 1968-erklæringen, og forklarede hertil, at han ikke erin- 
drer enkelthederne. Det er sandsynligt, at Frank Poulsen har henvendt sig med 
udkast til vidnet, men vidnet husker det ikke”3%+ 


Forbindelsen mellem departementet og kommissionsdomstolen efter sidstnævn- 
tes nedsættelse havde således to momenter. For det første skal departementsche- 
fen uden anden åbenbar anledning have rettet henvendelse til formanden for 
kommissionsdomstolen og givet udtryk for, at han gerne så, at kommissions- 
domstolens beretning kom til at indeholde en fortolkning af regeringserklærin- 
gen fra 1968. Kontakten må nærmest forstås således, at departementschefen, når 
man nu havde en af hovedforfatterne til regeringserklæringen til at udarbejde 
en beretning om et beslægtet emne, anså det for hensigtsmæssigt, at denne be- 
retning blev brugt som anledning til en principiel fortolkning af regeringser- 
klæringen fra 1968. For det andet må man opfatte det således, at der ved afslut- 
ningen af undersøgelsen har været en kontakt, hvor Frank Poulsen af egen drift 
har mødtes med Niels Madsen for med denne at afstemme sin fortolkning af 
regeringserklæringen, og hvor der — jævnfør Niels Madsens erindring ”sand- 
synligvis” — blev fremlagt et udkast. Valget af Frank Poulsen som formand for 
kommissionsdomstolen indebar, at en række overvejelser og hensyn, som var 
fremherskende i ministeriet i forhold til bl.a. PET, var denne bekendt. Hertil 
kom, at kommissionsdomstolens sekretær af departementet blev udpeget fra en 
stilling som fuldmægtig i politikontoret i Justitsministeriets departement og må 
formodes fra sit arbejde at have været nøje forbundet med og bekendt med de- 
partementets opfattelse på sikkerhedsområdet. Den personelle sammensætning 
af kommissionsdomstolen bevirkede, at departementets holdning til regerings- 
erklæringen og sikkerhedstjenesterne generelt var kommissionsdomstolen be- 
kendt. 


394 Ibid., Niels Madsen, 24. oktober 2001. Første sætning må sandsynligvis forstås som en bekræftelse 
af Frank Poulsens oplysning. 

Niels Madsen var Justitsministeriets departmentschef 
i perioden 1968-1986 og en af landets mest indfly- 
delsesrige embedsmænd. Udtrykket ”Niels Madsens 
drenge” anvendtes i samtiden om de embedsmænd, 
der blev oplært i Justitsministeriet for siden at be- 
stride vægtige poster i andre ministerier og styrelser. 
Niels Madsen traf efter PET-chef Arne Nielsens plud- 
selige død i 1970 beslutning om, at PETS chef frem- 
over skulle udnævnes fra ministeriets egne rækker. 
Jørgen Skat-Rørdam var den første PET-chef, som 
blev udpeget efter dette princip. Det skete på bekost- 
ning af politiassessor Jørn Bro, der måske mere blev 
opfattet som tjenestens mand. Niels Madsen ønskede 
formentlig med dette valg at betone PET'S ministeri- 
elle forankring, og at PET først og fremmest var un- 
derlagt regeringen (Aktuelt/ABA). 


Mens departementet således indirekte havde indflydelse på de mere generelle og 
principielle konklusioner, som måtte udledes af kommissionsdomstolens beret- 
ning, må det understreges, at intet i forbindelsen kan ses som en indblanding i 
kommissionsdomstolens substantielle kommissorium, udredningen af Hetler- 
sagen og de dertil knyttede vurderinger af denne sags eventuelle konsekvenser. 

I udkastet til dispositionen for kommissionsdomstolens beretning — tilsyne- 
ladende forfattet af domstolens sekretær — kan man orientere sig om arbejdsde- 
lingen med hensyn til udfærdigelsen af udkast til beretningen. Heraf fremgår 
det, at et af de centrale afsnit — området "undergravende virksomhed” — var 
konciperet af kommissionsdomstolens sekretær. Her var i sekretærens hånd til- 
føjet ”Evt. ”alene'-diskussion”"'% Denne disposition, der som nævnt ovenfor må 
antages at stamme fra sekretærens hånd, rummer en række centrale overvejelser 
om netop de mere principielle aspekter af beretningens konklusioner. Disposi- 
tionen opregner og kommenterer en række felter, hvor en kritisk stillingtagen 
ved kommissionsdomstolen kunne have vidererækkende perspektiver: 


e For det første påpeges det, at man næppe vil have anledning til at dis- 
kutere lovligheden af FE's personregistraturer. Det hedder her: ”.(den 


395 JM/Hetlersagen, Gult læg: Udkast til disposition, påtegnet 6. oktober 1977. Dispositionen er i Peter 
Rhedins hånd påtegnet visse tilføjelser. 

lange saneringstid 1968-74 må vel falde udenfor vort kommissorium, og 
bør højst nævnes i en bisætning)..”. Det fremgår også indirekte, at virke- 
feltet inden for ”undergravende virksomhed” først 1971-72 (?) [spørgs- 
målstegn i originaldokumentet] blev indskrænket til undergravende 
virksomhed rettet direkte mod forsvaret.” 

For det andet forudsås problemer med hensyn til efterretningstjene- 
sternes overvågning af organisationer. Sprogbrugen omfatter her begge 
tjenester. Det blev konstateret, at regeringserklæringen klart tillod tje- 
nesterne at følge organisationer [tilføjet i margenen: ”herunder også 
organisationer, hvis lovlighed ikke kan bestrides”]. På den anden side 
konstateres det også, at en registrering af medlemskreds under organisa- 
tionsregistre kunne udhule forbuddet mod personregistrering for lovlig 
politisk virksomhed alene.” 

For det tredje diskuteredes begrebet personregistrering. Her konstatere- 
des det uden videre tøven, at også optegnelser uden for efterretningstje- 
nesternes (igen i flertal) officielle registraturer også måtte opfattes som 
en registrering. Her fremkom en iagttagelse, som uden større ændring 
gik igen i beretningens omtale af arbejdskartoteker: "Vi må forkaste 
det flere gange fremførte argument, at begrebet "registrering” kun står 
i forbindelse med de rutinemæssige personelgodkendelsessager, og at 
oplysninger om enkeltpersoner, der som de enkelte medarbejderes "ar- 
bejdsmateriale” ligger i deres pengeskabe, er uden betydning”? 

For det fjerde kom man i dispositionen ret nøje ind på flere forhold i for- 
ståelsen af regeringserklæringen af 1968. Det blev således fastslået, at i 
bedømmelsen af lovligheden af et materiale som E 1013 måtte der lægges 
afgørende vægt på varetagelsen af de formål, som var tanken bag 1968-er- 
klæringen. Det gjaldt på den ene side det hensyn at undgå 'Berufsverbot 
i forbindelse med sikkerhedsgodkendelse til betroede stillinger, og på 
den anden side frygten for, at materialet i undtagelsessituationer kunne 
misbruges til f. eks. interneringslister. Problematikken var her, at skema- 


396 


397 


398 


Ibid. Det hed længere fremme i dispositionen, at FE muligvis i sin registrering af organisationer var 
gået for tæt på PET's arbejdsområde. 

Ibid. Det blev pointeret, at i spørgsmålet om, hvorvidt FE var gået for vidt med hensyn til kredsen 
af registrerede organisationer, måtte man give tjenesten et ”ret vidt skønsmæssigt spillerum”. 

erne omfattede ikke alene organisationer, men også personer.” Der blev 
i denne forbindelse givet udtryk for, at en kritik af FE's praksis kunne 
aktualisere regeringserklæringen og dennes tolkning: "Vi må forudse, at 
en konklusion af dette indhold vil kunne føre til en ny offentlig debat om 
registreringsbegrebet, muligvis med politisk krav om en ny regeringser- 
klæring, som også forbyder organisationsregistrering”499 


Disse bemærkninger viser, at kommissionsdomstolen var sig de videre princi- 
pielle, men også politiske perspektiver i beretningens mere generelle konklusio- 
ner bevidst. De antyder også, at domstolens sekretær spillede en væsentlig rolle i 
ikke kun de faktuelle dele af beretningen, men også i de mere konkluderende og 
principielle dele, specielt for så vidt angår behandlingen af regeringserklæringen 
og fortolkningen af ordet ”alene”. Dette er der for så vidt ikke noget opsigtsvæk- 
kende i. Man må blot notere sig, at sekretæren jo var tjenestgørende i Justitsmi- 
nisteriet og herfra bekendt med visse af de overvejelser, som man der gjorde sig 
i forbindelse med den del af efterretningstjenesterne, som ikke henhørte under 
Forsvarsministeriet, men under Justitsministeriet selv, nemlig PET. I denne for- 
bindelse er det værd at notere sig, at flere af de for PET og regeringserklæringen 
af 1968 interessante passager undergik en redaktion, efterhånden som arbejdet 
med beretningen skred frem. Det gjaldt blandt andet den ovennævnte sekretærs 
udkast. Det var heri, man kunne finde oplægget til formuleringen: 


"Erklæringen må endvidere forstås således, at den berettiger til registrering på 
grundlag af rimeligt begrundet mistanke om ulovlig politisk virksomhed eller 
medvirken hertil eller om virksomhed, der efter almindelige erfaringssætninger 
må ventes at ville udarte til ulovligheder” 


Dette synes konciperet ud fra Justitsministeriets egen tolkning af regeringser- 
klæringen af 14. september 1968, og der efterfulgte en præcisering, for så vidt 
som talen specielt kom ind på forsvaret.” 


399 Ibid. 

400 Ibid. Det blev markeret, at man ville kunne finde yderligere materiale til belysning af registrerings- 
begrebet i folketingsdebatterne i 1960'erne, og passagen blev markeret med initialerne PR. Ibid. 

401 JM/Hetler-sagen , læg Rhedin: Udkast, s. 13. Konceptet er let rettet i en anden hånd end Rhedins, 
givetvis Frank Poulsens. Justitsminister Knud Thestrup havde den 20. november 1969 i Folketinget 
givet en lignende forklaring om, at kun de, der var ”under rimelig mistanke”, ville blive registreret. 

Tjenesternes adgang til at registrere organisationer og regeringserklæringens 
begrænsning til personer blev også klart fastslået i 1. udkast sammen med en 
mere udførlig refleksion over grænserne for personoplysningers inddragelse i 
organisationsregistrering: 


Selv om det som foran anført må lægges til grund, at der ikke på grundlag af blan- 
ket E 1013's oplysninger om navnene på ledende personer i de registrerede organi- 
sationer og grupper er sket registrering i en personregistratur, bliver imidlertid for 
kommissionsdomstolen tilbage at tage stilling til spørgsmålet om den omstændig- 
hed at E 1013 har indeholdt oplysninger om sådanne navne desuagtet de risici, der 
har begrundet begrænsninger i adgangen til personregistrering med den følge, at 
anførelsen af navnene i det omfang, hvori de pågældende personer ikke efter de 
gældende regler er registreringsværdige, må anses for stridende mod forudsæt- 
ningerne for personregistreringsbegrænsningerne og dermed en art omgåelse af 
reglerne herom. Da de pågældende personer, som det er lagt til grund, kun er spar- 
somt identificerede i blanketterne, er det rettens opfattelse, at der ikke ved deres 
medtagelse er sket en overtrædelse af registreringsreglerne. På den anden side er 
det åbenbart, at anførelse og systematisering af selv ufyldestgørende personoplys- 
ninger i tilknytning til organisationsskemaer i hvert fald i et vist begrænset omfang 
konkretiserer de risici, som man fra politisk side må antages at have ønsket at imø- 
degå ved begrænsningerne af adgangen til egentlige personregistreringer. Det må 
derfor anses for bedst stemmende med intentionerne bag regeringserklæringen af 
1968, at efterretningstjenesten, såfremt den skaffer sig og opbevarer oplysninger 
over virksomheden i organisationer og grupper, der ikke som personer ville være 
registreringsværdige, ikke på en blanket eller lignende anfører navne på personer, 
som det ikke efter de gældende regler er tilladt at føre i en personregistratur”+> 


I Frank Poulsens redigering hed den tilsvarende passage: 


"Selv om det herefter må være udgangspunktet, at anvendelse af en blanket som 
E 1013 ikke i sig selv kan anses for stridende imod regeringserklæringen bliver 
imidlertid tilbage for kommissionsdomstolen at tage stilling til, om E 1013 har 
indeholdt oplysninger om organisationsmedlemmer i en sådan udstrækning, 
at de risici, der har begrundet begrænsninger i adgangen til personregistrering, 
må anses for realiseret med den følge, at der reelt er tale om en art omgåelse af 
personregistreringsreglerne”+93 


402 Ibid. 
403 Ibid. 

I den endelige version hed det: 


"Selv om det herefter må være udgangspunktet, at anvendelse af en blanket som 
E 1013 ikke i sig selv kan anses for stridende imod regeringserklæringen bliver 
imidlertid tilbage for kommissionsdomstolen at tage stilling til, om der ved det 
forhold, at E 1013 har indeholdt oplysninger om ledende organisationsmedlem- 
mer reelt er sket en omgåelse af personregistreringsreglerne. I denne henseende 
må det fastslås, at materiale om organisationer vil være uden mening, hvis navne 


på ledende medlemmer ikke kan indgå deri. Da en egentlig systematisering og 


individualisering af det begrænsede antal navne ikke har fundet sted, finder kom- 
missionsdomstolen ikke, at en overtrædelse af personregistreringsreglerne er sket, 
selv om det er åbenbart — og således som regeringserklæringen er affattet — ikke 
uden betænkelighed, at anførelse af ufyldestgørende personoplysninger i tilknyt- 


ning til organisationsskemaer i hvert fald i et vist omfang konkretiserer de risici, 
som man må antages at have ønsket at imødegå ved begrænsningerne af adgangen 
til egentlige personregistreringer”4% 


Kommissionsdomstolens beretning og PET's udkast til retningslinjer 


For at kunne vurdere betydningen af kommissionsdomstolens beretning på re- 
gistreringsområdet foretages der i det følgende en sammenligning mellem PET's 
udkast til retningslinjer fra 17. maj 1978 og de generelle og principielle passager i 
kommissionsdomstolens beretning. 

I kommissionsdomstolens beretning hedder det om fortolkningen af rege- 
ringserklæringen, at: 


med hensyn til det centrale spørgsmål om tilladeligheden af politisk registrering 
må efter kommissionsdomstolens opfattelse en naturlig fortolkning af regeringser- 
klæringens ordlyd, jfr. ordet "alene", føre til, at registrering af oplysninger om lovlig 
politisk virksomhed er tilladelig i tilfælde, hvor registrering af den pågældende 
person måtte være hjemlet af andre grunde” 


Det svarede ret nøje til den udlægning, som fandtes i PET's udkast til retnings- 
linjer fra 1978. Her var udgangspunktet, at en persons lovlige politiske virke ikke 


404 JM/Hetlersagen: ”Beretning afgivet af kommissionsdomstolen af 13. juli 1977%, 1. december 1977, 
s. 22. Markante afvigelser fra tidligere udkast er markeret med understregning. 
405 Ibid. 

måtte føre til en registrering i PET. Men der fandtes en mulighed for at lægge 
sådanne oplysninger på en allerede eksisterende sag: 


"Oplysninger om en persons lovlige politiske virksomhed kan dog, hvis 
efterforskningsmæssige hensyn tilsiger det, medtages, såfremt den pågældende af 
anden grund lovligt er blevet registreret, jfr. ordet "alene” i regeringserklæringen”+f 


Udkastet til kommissionsdomstolens beretning støttede sig til en række justits- 
ministerielle tolkninger, der i 1950'erne havde søgt at definere grundlaget for 
PET's registreringer. Sproget var mere nutidigt og klarere, og indholdet var på 
sin vis en kende bredere, idet der ikke mere som i den umiddelbare efterkrigstid 
primært henvistes til ydre trusler og samfundsomvæltninger, men slet og ret til 
ulovligheder. Det kan umiddelbart antages, at kommissionsdomstolens sekretær 
og dennes formand har været eller har gjort sig bekendt med grundtrækkene i 
sådanne tidligere fortolkninger af henholdsvis REA's og PET's arbejdsområde.” 
For så vidt angik overvågning af foreninger og organisationer, blev det i kom- 
missionsdomstolens beretning fastslået, at efterretningstjenesten — i dette til- 
fælde FE — kunne interessere sig for også lovlige organisationer. Kommissions- 
domstolens beretning gjorde her klart, at regeringserklæringen ikke siden sin 
fremkomst var blevet uddybet eller udvidet på en sådan måde, at den ”..naturligt 
har måttet forstås som omfattende andet end personer”. Der stod endvidere: 


"Dette gælder, selv om organisationerne ikke har som erklæret formål eller re- 
elt tilsigter med ulovlige midler at undergrave eller omstyrte den bestående sam- 
fundsorden.… I det omfang, efterretningstjenestens virksomhed på dette område 
ikke giver sig udslag i en personregistrering, kan de synspunkter, der har begrun- 
det de ved regeringserklæringen indførte væsentlige begrænsninger i adgangen 
til personregistrering, næppe tilstrækkeligt begrunde specielle - eventuelt til per- 
sonregistreringsreglerne svarende - begrænsninger i adgangen til at indsamle 
og bevare oplysninger om organisationer af interesse for efterretningstjenestens 
virkeområde”-e" 


406 PET, ujournaliseret sag, læg m. forarbejder til retningslinjer for efterforskning på det politiske om- 
råde: ”Udkast til retningslinier vedr. regionernes efterforskning på det politiske område”, nr. 9 af 10, 
17. maj 1978. 

407 Derimod benyttede kommissionsdomstolen ikke, ifølge Frank Poulsen, Justitsministeriets akter 
vedrørende regeringserklæringen som underlag for arbejdet med fortolkningen af regeringserklæ- 
ringen. RB: Frank Poulsen, 25. januar 2001. 

408 JM/Hetlersagen: ”Beretning afgivet af kommissionsdomstolen af 13. juli 1977%, 1. december 1977, 


S. 21-22. 

Det anførtes hertil, at det måtte anses for tilladeligt, at man i en organisationssag 
anførte organisationens ledende medlemmer.” Dette svarede temmelig nøje til 
det, som var anført i PET's udkast til retningslinjer fra 17. maj 1978. Også her blev 
det fastslået, at regeringserklæringen intet forbud indeholdt mod registrering af 
organisationer. Ulovlige organisationer kunne åbenlyst registreres, ligesom de- 
res medlemmers navne systematisk kunne føres i organisationssagen.”” For lov- 
lige organisationer stillede sagen sig kun til dels anderledes. Også sådanne kunne 
gøres til genstand for PET's efterforskning både generelt og i forbindelse med 
konkrete sager. Man understregede dog i beretningen, at sådanne organisations- 
sager ikke måtte benyttes til systematisk at medtage navne på organisationens 
medlemmer. Derimod kunne navnene på de ledende medlemmer medtages." 
Også på dette punkt kunne en vis overensstemmelse mellem PET's udkast til 
retningslinjer og kommissionsdomstolens beretning noteres. 

Med hensyn til arbejdskartoteker og opfattelsen af, hvad en registre- 
ring var, kan der også bemærkes et vist slægtskab mellem de to dokumenter. 
Kommissionsdomstolens beretning sagde herom at: 


"Det er rettens opfattelse, at ethvert egentligt personregister må anses for omfattet 
af de regler, der er fastsat om begrænsning af adgangen til registrering. Af det an- 
førte følger modsætningsvis, at de enkelte sagsbehandlere for at kunne løse deres 
arbejdsopgaver må anses for beføjet til at opnotere og opbevare personnavne m.v. 
som led i arbejdet med verserende efterretningsmæssige sager, således at det ved 
en sags afslutning påses, at navnene destrueres eller — hvis registrering er hjemlet 
efter gældende regler — overføres til den centrale registratur”+” 


1978-retningslinjerne konstaterede, at regeringserklæringen først og fremmest 
refererede til det centrale register i PET's Centralafdeling og til det register, som 
førtes i hver enkelt region. Det konstateredes også, at der ikke i regeringserklæ- 
ringen blev taget stilling til tilfælde, hvor de enkelte medarbejdere i et arbejds- 


409 Ibid. 

410 PET, ujournaliseret sag, læg m. forarbejder til retningslinjer for efterforskning på det politiske om- 
råde: ”Udkast til retningslinier vedr. regionernes efterforskning på det politiske område”, nr. 9 af 10, 
17. maj 1978, S. 3-4. Problemet var ganske vist, at ”ulovlige organisationer” ikke var lette at afgrænse, 
men her henholdt man sig i registreringsmæssig henseende til den definition, som også fandt an- 
vendelse i forbindelse med registrering personer i udkastets afsnit II, A. Ibid. 

411 JM/Hetlersagen: ”Beretning afgivet af kommissionsdomstolen af 13. juli 1977%, 1. december 1977, 
S. 22, 

kartotek "registrerede” personer (gåseøjnene i udkastet). Men det blev præcise- 
ret, at: 


"Hovedsynspunktet må være, at den enkelte medarbejder til støtte for sin hukom- 
melse i den løbende efterforskning må have et "kartotek” eller en liste med navne. 
Efterforskningen må herefter bl.a. — efter kortere eller længere tid — føre til en 
afgørelse af, hvorvidt en person kan registreres eller ej” 


Der var ganske vist ikke verbaloverensstemmelse, men det indholdsmæssige lå 
meget tæt på — var faktisk identisk med — den tilsvarende bestemmelse i PET's 
udkast til retningslinjer. 

Beretningen diskuterede i øvrigt de virkemidler, som FE med støtte fra blandt 
andre Hans Hetler havde taget i brug i forhold til militærnægterforeningen. 
Denne redegørelse gav kommissionsdomstolen anledning til en generel betragt- 
ning om relationen mellem virkemiddel og mulig trussel: 


"Mens det må være åbenbart, at indsamling af oplysninger fra massemedierne, 
publikationer og andet materiale fra de pågældende organisationer og oplysnin- 
ger fra personer med tilknytning til organisationerne som almindelig regel var 
acceptable, måtte anvendelse af videregående midler — som i det foreliggende til- 
fælde aflytning - forudsætte en afvejning af på den ene side betydningen for sam- 
fundsmagten af nøjagtige informationer om vedkommende organisations under- 
gravende aktiviteter og i den forbindelse, om den kunne antages i sin virksomhed 
at ville tage ulovlige metoder i anvendelse, på den anden side hensynet til den 
videst mulige beskyttelse i et demokratisk retssamfund af borgeres adgang til - 
uden overvågning fra offentlige myndigheder — at forsamles og afgøre anliggender 
af fælles interesse, også selv om formålet hermed var en ændring af den bestående 
samfundsorden” ++ 


Dette dilemma nedfældedes ikke i 1978-retningslinjernes afsnit III, hvori PET's 
virkemidler og operative arbejde blev omtalt. Tværtimod blev det her udtrykke- 
ligt fastslået, at der ikke var noget til hinder for, at PET overvågede og penetre- 


413. PET, ujournaliseret sag, læg m. forarbejder til retningslinjer for efterforskning på det politiske om- 
råde: ”Udkast til retningslinier vedr. regionernes efterforskning på det politiske område”, nr. 9 af 10, 
17. maj 1978, S. 4. I konceptet er vedhæftet en lille korrekturseddel, som tilføjer: ”Såfremt der ikke er 
registreringsgrundlag, må oplysningerne vedr. den pgl. destrueres” Ibid. 

414 JM/Hetlersagen: ”Beretning afgivet af kommissionsdomstolen af 13. juli 1977%, 1. december 1977, 

rede formelt lovlige organisationer. Det blev også understreget, at PET's regioner 
skulle interessere sig for demonstrationer.”> 

Der fandtes én undtagelse, hvor en generel og principiel betragtning i kom- 
missionsdomstolens beretning ikke alene ikke udviste nogen parallel til 1978-ret- 
ningslinjerne, men hvor den heller ikke blev gjort til genstand for efterfølgende 
overvejelse i PET om dens mulige betydning. På det operative område tilføjede 
kommissionsdomstolens beretning en betragtning, som synes at være forbigået 
PET's overvejelser om beretningens mulige konsekvenser for PET. Beretningen 
understregede således betydningen af, at: 


"der udvises særlig omhu med, at den person der udvælges til dette specielle 
arbejde, såvel mundtligt som skriftligt instrueres så fyldestgørende som muligt om 
virksomheden og i særdeleshed om dens lovmæssige og naturlige grænser, og at 
ledelsen i det omfang, det måtte være muligt, rutinemæssigt holder sig orienteret 
— eventuelt ved egentlige kontrolforanstaltninger og inspektioner —- om omfanget 
og den nøjagtige karakter af de enkelte medarbejderes virksomhed.”"f 


I forhold til ikke alene medarbejderne i Centralafdelingen, men også i forhold 
til medarbejderne i regionerne og kontaktmændene i politikredsene fastholdt 
PET en yderst restriktiv linje med hensyn til udsendelse af skriftlige retnings- 
linjer. Som i marts 1977 blev regionsafdelingslederne orienteret om udkastet til 
retningslinjer for regionernes efterforskning på det politiske område, men ud- 
kastene blev inddraget umiddelbart efter og enten destrueret eller deponeret i 
Centralafdelingen. 

Man må altså konstatere, at de generelle passager i beretningen fra kommis- 
sionsdomstolen af 13. juli 1977 på de vigtigste punkter ganske nøje afspejler den 
opfattelse af regeringserklæringen fra 1968, der fandtes både i Justitsministeriets 
notat af 14. september 1968, og den praksis på registreringsområdet, som PET 
hidtil havde fulgt. Muligheden for at lægge oplysninger om lovlig politisk virk- 
somhed på en allerede etableret sag blev hermed knæsat, ligesom muligheden 
for en omfattende efterforskning af foreninger og organisationer blev fastslået. 
Det blev imidlertid — i forhold til politimesterens udtalelser på Fjordgårdsmødet 


415. PET, ujournaliseret sag, læg m. forarbejder til retningslinjer for efterforskning på det politiske om- 
råde: ”Udkast til retningslinier vedr. regionernes efterforskning på det poli-tiske område” nr. 9 af 
10, 17. maj 1978. 

416 JM/Hetlersagen: ”Beretning afgivet af kommissionsdomstolen af 13. juli 1977%, 1. december 1977, 

i 1976 — præciseret, at man ikke systematisk måtte føre navnelister på emnesa- 
ger og systematisere sådanne personoplysninger. Derimod kunne man altså an- 
føre de pågældende organisationers og foreningers ledende skikkelser på sagen. 
Ligeledes blev arbejdskartotekerne legaliseret i den forstand, at de kunne føres 
som midlertidige efterforskningskartoteker. Resultatet blev således en accept af 
PET's hidtidige tolkning af rammerne for regeringserklæringen, om end præci- 
seringen på de to ovennævnte punkter strammedes op i forhold til nogle af de 
løsninger, som politimesteren havde luftet på Fjordgårdsmødet året før. Rege- 
ringserklæringen blev hermed lidt mindre bøjelig. 

På visse punkter gik beretningen ud over de grundsætninger, som PET's 
praksis havde hvilet på. Dels bemærkedes der flere steder en ikke ringe betænke- 
lighed i forhold til registrering af personer på organisationssager og overvågning 
af lovlig politisk virksomhed. Dels pegede beretningen på behovet for en nøje 
instruering af medarbejderne — mundtligt og skriftligt — om de gældende regler. 
Dette var punkter, som PET i sine refleksioner over beretningen ikke lagde me- 
gen vægt på. Endelig var der et tema, som gennemsyrede beretningen og tillægs- 
beretningen, uden at det blev anslået direkte i kommissionsdomstolens endelige 
konklusioner, og uden at PET i umiddelbar forlængelse af kommissionsdom- 
stolens undersøgelser tog spørgsmålet op. Det fremgik, at FE's samarbejde med 
visse personer fra det højrenationale miljø — ikke mindst Hans Hetler — indebar 
risici for eksponering af anden art. Det måtte give anledning til alvorlige overve- 
jelser om udvælgelsen af de kontakter, meddelere og kilder, som man valgte som 
samarbejdspartnere i indplantnings- og hvervningsoperationer. Dette spørgs- 
mål skulle få år efter blive aktuelt for PET's operative indsats i Region II. 


Indarbejdelsen af kommissionsdomstolens fortolkning 


Når der i det følgende ses på PET's reaktion på kommissionsdomstolens beret- 
ning, så er der — som ovenstående allerede antyder — tale om et udtryk, som må 
forstås med visse modifikationer. Der kan således ikke opereres med en tradi- 
tionel årsag/virkningsrelation mellem kommissionsdomstolens og PET's opfat- 
telser, således at kommissionsdomstolens beretning simpelthen påvirkede PET's 
opfattelser. Tværtimod. Allerede i kommissiondomstolens oprindelse, karakter 
og første overvejelser lå tilstedeværelsen af en vis fælles vidensbank og fælles 
referencer til visse justitsministerielle hensyn. PET's udkast til retningslinjer og 
kommissionsdomstolens konklusioner byggede på tolkninger, der hidrørte fra 
Justitsministeriet, særligt de betragtninger, der findes i Justitsministeriets notat 

af 14. september 1968. Som det fremgår af ovenstående, kan kommissionsdom- 
stolens generelle og principielle betragtninger ikke anskues som værende 100 % 
upåvirkede af de eksisterende overvejelser i såvel PET som i Justitsministeriet 
om vilkårene for PET's virke. Den almindelige retning i kommissionsdomsto- 
lens fortolkning af regeringserklæringen mv. kan næppe heller være kommet 
som en overraskelse, hverken i PET eller i Justitsministeriet. Der var i vidt om- 
fang tale om en forventet bekræftelse af PET's praksis og tolkning af regerings- 
erklæringen. 

Ved fremkomsten af kommissionsdomstolens beretning underrettede Frank 
Poulsen den ret nyudnævnte justitsminister Erling Jensen om beretningens 
grundtræk og satte ham ind i fortolkningen af regeringserklæringen fra 1968.” 
Denne orientering fornemmes klart i justitsministerens bemærkninger, da 
kommissionsdomstolens beretning blev gennemgået i Regeringens Sikkerheds- 
udvalg den 8. december 1977. Her erklærede justitsminister Erling Jensen, at de 
spilleregler, som beretningen opstillede, også var af betydning for PET. 


"Han pegede på, at kommissionsdomstolen var af den opfattelse, at en naturlig for- 
tolkning af regeringserklæringens ordlyd, jfr. ordet "alene, førte til, at registrering 
af oplysninger om lovlig politisk virksomhed er tilladelig i tilfælde, hvor registre- 
ring af den pågældende person måtte være hjemlet af andre grunde” 


Han understregede videre, at beretningen ikke indeholdt nogen kritik af, at FE 
havde skaffet sig oplysninger om organisationer, som man skønnede det væsent- 
ligt at være orienteret om. Det gjaldt altså også, selv om de pågældende organi- 
sationer ikke havde som erklæret formål eller reelt tilsigtede med ulovlige midler 
at undergrave eller omstyrte den bestående samfundsorden. Mens forsvarsmini- 
steren oplyste, at man på baggrund af rapporten ville søge at gøre bestemmel- 
serne for FE klarere, så tilføjede justitsministeren, at beretningen ikke gav anled- 
ning til særlige forholdsregler for PET, idet man jo havde Wamberg-udvalget.”? 
Såvel beretningens konklusioner som justitsministerens sammenfatning svarede 
ret nøje til flere af de punkter, som Ole Stig Andersen havde fremdraget under 
PET's regionsmøde på Fjordgården. Det var da også den fremherskende reak- 
tion hos medarbejderne i PET's ledelsesgruppe. Således en af juristerne: 


417 "Da vidnet afleverede sin beretning, talte han med justitsminister Erling Jensen og gennemgik be- 
retningen, herunder fortolkningen. Niels Madsen var ikke til stede ved den lejlighed” RB Frank 
Poulsen, 25. januar 2001. 

418 RSU: Referat af møde, 8. december 1977. 

"Frank Poulsens redegørelse i 1977 gav ikke anledning til ændringer af nogen art. 
Vidnet opfattede den nærmest som en blåstempling af PET's fortolkning. Wam- 
berg-udvalget brugte allerede, inden redegørelsen kom, Frank Poulsens senere 
fortolkning af regeringserklæringen”+9 


Ole Stig Andersen fulgte sagen op på et regionsledermøde i Centralafdelingen 
den 10. januar 1978. Han oplyste, at han havde talt med justitsminister Erling 
Jensen om problematikken vedrørende den politiske side af PET's virke. Den 
nye justitsminister havde ligesom forgængeren været positiv over for de tanker, 
som man i PET gjorde sig. I samme sammenhæng gjorde han status efter kom- 
missionsdomstolens beretning: Denne havde — forklarede Ole Stig Andersen 
— bekræftet, at oplysninger om lovligt politisk arbejde kunne medtages i en re- 
gistrering, for så vidt som at den pågældende var registreringsværdig på andet 
grundlag. Han tilføjede, at også foreninger og organisationer samt de ledende 
personer inden for disse på baggrund af kommissionsdomstolens beretning 
måtte registreres. Endelig føjede han til, at det måtte anses for en omgåelse af 
regeringserklæringen af 30. september 1968, hvis man i regionerne opbyggede 
arbejdskartotekerne som et centralkartotek: 


"Hovedsynspunktet må være, at den enkelte medarbejder til støtte for sin hukom- 
melse i den løbende efterforskning må have et "kartotek” eller en liste med navne. 
Efterforskningen må herefter bl.a. - efter kortere eller længere tid - føre til en afgø- 
relse af, hvorvidt en person kan registreres eller ej”? 


Mens registreringsproblematikken for så vidt søgtes afklaret på baggrund af 
kommissionsdomstolens beretning, søgte Ole Stig Andersen også over for 
regionsafdelingslederne at præcisere sine tanker om en mere operativt orienteret 
og fokuseret efterforskning. Han fremhævede således, at PET i højere grad skulle 
arbejde med penetrering for at få en nøjere viden om de grupper, som man over- 
vågede. Han vendte også tilbage til spørgsmålet om PET's rolle i forbindelse med 
arbejdskonflikter, idet han understregede, at ledelse og tillidsmænd på mange 
arbejdspladser næppe ville være negativt stemt over for en kontakt med PET. 
Det blev understreget, at det var i orden, hvis PET kontaktede folk for at tale 
med dem, hvorimod en egentlig hvervning krævede en forudgående tilladelse i 
Centralafdelingen. Endelig gav han en række eksempler på yderliggående grup- 


419 RB: Arne Stevns, 7. juni 2001. 
420 WU: ”Vedr. referat af regionsafdelingsledermødet i Centralafdelingen tirsdag den 10. januar 1978” 

per, som PET ”må og skal” interessere sig for, og lovede, at der til afdelingerne 
ville blive udsendt skriftligt materiale derom.” Der var tale om en positivliste, 
hvilket havde været PET's udtrykkelige ønske siden Arne Nielsens tid som chef. 

Den 16. januar 1978 — godt en måned efter kommissionsdomstolens beret- 
ning — barslede PET med et notat om sin registreringspraksis. Notatet er ikke 
signeret eller påført initialer, men det må formodes, at det stammer fra enten 
den lille arbejdsgruppe og eller fra den øverste ledelse.” Det fremgår tydeligt 
af sammenhængen, at dokumentet udgør et forsøg på at ajourføre tolkningen 
af regeringserklæringen i lyset af kommissionsdomstolens beretning. Det er på- 
tegnet, at det er udarbejdet og fordelt i forbindelse med Regeringens Sikker- 
hedsudvalgs møde den 17. januar 1978. Det er svært at udrede baggrunden for 
dette papirs status. Justitsministeren havde netop måneden forinden meddelt 
sine kolleger, at man ikke havde i sinde at foretage sig videre i forbindelse med 
PET. Derimod giver det mening, at PET af egen kraft og i forlængelse af sit hid- 
tidige arbejde med retningslinjer for regionerne ønskede at gøre status over re- 
geringserklæringen efter kommissionsdomstolens beretning. Det kunne således 
tænkes, at PET selv eller departementet havde ønsket at konsultere Regeringens 
Sikkerhedsudvalg med henblik på en afklaring. Så ville det også have været na- 
turligt at drøfte sagen i Embedsmændendes Sikkerhedsudvalg, hvilket imidlertid 
ikke skete. Det har heller ikke været muligt at lokalisere noget referat fra et møde 
i Regeringens Sikkerhedsudvalg den 17. januar 1978. Det næste møde i Regerin- 
gens Sikkerhedsudvalg fandt sted den 31. marts 1978 og havde ikke retningslin- 
jerne for det politiske område som emne.” 

Det anfægter imidlertid ikke notatets nøglekarakter. Der er tale et forsøg på 
at komme til en afklaring af regeringserklæringens rækkevidde. Dokumentet 
omfatter alle centrale tolkningsspørgsmål i forhold til regeringserklæringen. Det 
inddrager kommissionsdomstolens beretning og etablerer PET's officielle dok- 
trin, hvad angår regeringserklæringens rækkevidde for de politiske registrerin- 
ger. Papiret udgør et vigtigt grundlagspapir i den aktsamling i PET's arkiv, som 
rummer forarbejderne til først retningslinjerne for regionernes efterforskning 


421 Ibid. 

422 PET, ujournaliseret sag: ”Notat om politiets efterretningstjenestes registreringer”, 16. januar 1978. 
Foruden politimester Ole Stig Andersen var der på det tidspunkt tale om vpm. Niels Schmidt, Arne 
Stevns og den senere tilkomne jurist Birgitte Friis-Hansen. Notatet må være udarbejdet af Ole Stig 
Andersen eller godkendt af denne. 

423 RSU: Referat af møde, 31. marts 1978. 

på det politiske område og senere blot ”Retningslinierne vedr. efterforskning på 
det politiske område af 7. februar 1983”. Det udgør her det første i en lang række 
forsøg på at sammenskrive autoriserede retningslinjer for medarbejdernes ud- 
foldelser på det politiske område og må anses for en del af grundlaget for de 
senere retningslinjer fra 7. februar 1983. 

Allerførst blev det slået fast, at i PET's forståelse (og ”..praksis, som er god- 
kendt af skiftende justitsministre..”) var en person kun at anse for registreret, så- 
fremt den pågældendes navn var ophængt på en strimmel på den såkaldte tromle. 
Hvis personens navn kunne findes i PET's arkiver i en aktpakke, en rapport eller 
et avisudklip, var den pågældende ikke nødvendigvis at opfatte som registreret. 
Derimod blev det noteret, at begrebet ”lovlig politisk virksomhed” var vanskeligt 
og måske umuligt at afgrænse. På den ene side var det for snævert at begrænse 
fortolkningen til, om der aktuelt blev foretaget handlinger, som var strafbare. På 
den anden side ville det føre for vidt at lægge til grund, om den pågældende un- 
der visse vilkår var villig til at begå strafbare handlinger. Det fremgik allerede af, 
som det blev noteret, at regeringserklæringen antoges at hindre en registrering af 
bl.a. kommunister. Her nøjedes man med at konstatere den praksis, som syntes 
at tegne sig i Wamberg-udvalgets godkendelsesmønster. Desuden slog man her 
fast, at der burde skelnes mellem privatpersoner og organisationer. 

På dette grundlag fastlagde notatet visse rummeligheder i regeringserklærin- 
gen. Det blev i overensstemmelse med politimesterens udlægning af teksten — 
og i tilslutning til kommissionsdomstolens beretning — lagt til grund, at ordet 
”alene” skulle forstås sådan, at en person ikke kunne registreres for lovlig politisk 
virksomhed, men at sådanne oplysninger dog kunne noteres, dersom vedkom- 
mende var registreret for andet. Dette var i øvrigt, hed det, også den praksis som 
blev fulgt af PET. Det blev samtidig anført, at fortolkningen af ordet ”alene” var 
omstridt, og at nogle ville anfægte en sådan udlægning: 


"Regeringserklæringen har haft den gode virkning, at man i PET eksempelvis ikke 
længere koncentrerer sig om det formelle spørgsmål, om en person er medlem 
af DKP. Efterforskningen rettes mod de personer, som der er reelt behov for at 
registrere”++ 


Hertil støttede man sig til Wamberg-udvalgets kontrol og til, at dette kontrolud- 
valg sikrede, at oplysninger om lovlig politisk virksomhed ikke ville blive videre- 
givet til anden myndighed. 


424 Ibid. 

Med hensyn til organisationer lagde man sig fast på en videre tolkning, som 
til en vis grad støttede sig til kommissionsdomstolens udlægning. Man opfat- 
tede det således, at det sensitive i PET's interesse for visse organisationer måtte 
være organisationernes medlemmer. Dette hensyn var imidlertid allerede sikret 
ved de gældende begrænsninger på personregistreringsområdet. PET havde en 
interesse i en generel viden om det politiske liv i landet. Tjenesten havde blandt 
andet materialesamlinger om de pågældende organisationer. Og dette materiale 
måtte igen være journaliseret for at sikre en effektiv fremfinding. Behovet for at 
følge de politiske foreninger og organisationer skyldtes til dels også, hed det, at 
visse fremmede efterretningsfolk søgte at øve indflydelse på sådanne organisa- 
tioner,?% 


"Denne interesse er selvsagt ikke begrænset til organisationer, der driver ulovlig 
politisk virksomhed. Også hensynet til efterforskningen i konkrete sager kræver 
derfor, at PET kender - d.v.s. registrerer - de "lovlige organisationer" Senest har 
kendskab til ”lovlige organisationer vist sig nyttig i efterforskningen vedrørende 
terrorisme” 


Dette betød imidlertid ikke i denne udlægning, at man på en sådan organisati- 
onssag havde lov til på en systematisk måde at medtage navne på organisatio- 
nens medlemmer. Dette ville, hed det med henvisning til kommissionsdomsto- 
lens beretning, være en omgåelse af regeringserklæringen af 30. september 1968. 
Derimod kunne PET tilslutte sig udtalelsen i kommissionsdomstolens beretning 
s. 22, hvor det blev konstateret, at materiale om ledende medlemmer i sådanne 
organisationer kunne medtages i organisationssagen.”” 

Hermed havde PET, sandsynligvis med Justitsministeriets samtykke, tilsyne- 
ladende modificeret visse af de muligheder, som i teoretisk form var blevet luftet 
under Fjordgårdsmødet i 1976. Kernestykket i tolkningen var, at formuleringen 
med ”alene” åbnede mulighed for at tilføje oplysninger om lovlig politisk virk- 
somhed på personsager, som var blevet registreret med anden hjemmel. Den 
anden faste bastion i denne tolkning var, at PET måtte have mulighed for at 
interessere sig for også lovlige foreninger og organisationer. Til gengæld var der 
blevet strammet på fortolkningen i den forstand, at emnesager vedrørende or- 
ganisationer ikke måtte rumme systematiske personregistreringer. Et interessant 


425 Ibid. 

moment er den fremadrettede, mere operationelt og efterforskningsmæssige an- 
sporing, som lå i regeringserklæringens begrænsninger af registreringsmulighe- 
derne. Og endelig: Den aktive brug af Wamberg-udvalgets løbende beslutninger 
som retningsvisende for praksis. 

Det var tilsyneladende tanken at udsende retningslinjerne vedrørende den 
politiske overvågning allerede tidligt 1978, således at disse kunne ligge parat i 
forbindelse med regionsmøderne. I februar udskød politimester Ole Stig An- 
dersen imidlertid sagen med den begrundelse, at han ønskede at inkorporere 
reaktionerne på regionsmøderne. Han forklarede i samme forbindelse, at visse af 
kommissionsdomstolens fortolkninger ville kræve en nærmere drøftelse med de 
foresatte myndigheder.”” Endelig instruerede Ole Stig Andersen i begyndelsen 
af 1978 de jurister, som arbejdede med de nye retningslinjer om, at de skulle æn- 
dre det foreliggende udkast i overensstemmelse med Frank Poulsens udtalelser i 
kommissionsdomstolens beretning og tillægsberetning, samt at man skulle søge 
at inkorporere de forslag, som var indkommet fra Region 2.” Den 17. maj forelå 
der som følge af dette arbejde og de af politimesteren ønskede revisioner et sam- 
let udkast til retningslinjer for regionernes efterforskning på det politiske områ- 
de. Som følge af fremkomsten af kommissionsdomstolens beretning og ledelsens 
ønske om, at udkastet tog højde for Frank Poulsens udtalelser i beretningen, blev 
afsnittet med fortolkningen af regeringserklæringen fra 1968 udvidet med en 
tilføjelse, som næsten ordret svarede til kommissionsdomstolens beretning s. 15. 
Det drejede sig om følgende passage, som den fremstod i udkastet: 


"Endvidere kan registrering ske på grundlag af rimeligt begrundet mistanke om 
sådan ulovlig virksomhed eller medvirken hertil eller om virksomhed, der efter 
alm. erfaringsgrundsætninger må ventes at ville udarte til ulovligheder”? 


Redaktionen synes at være foretaget af en af PET's jurister på grundlag af po- 
litimesterens instrukser. Det var således den pågældende jurists vurdering, at 


428 PET, administrativ sag: Ole Stig Andersen telex til regionsafdelingerne, 7. februar 1978. 

429 PET, ujournaliseret sag, læg m. forarbejder til retningslinjer for efterforskning på det politiske om- 
råde: ”Til min efterfølger”, 12. januar 1979. 

430 Ibid.: Udkast til retningslinjer vedr. regionernes efterforskning på det politiske område, nr. 9 af 10, 
17. maj 1978. I kommissionsdomstolens beretning hedder det: "på grundlag af rimeligt begrundet 
mistanke om ulovlig virksomhed eller medvirken hertil eller om virksomhed, der efter alminde- 
lige erfaringsgrundsætninger må ventes at ville udarte til ulovligheder, herunder også pligtstridige 
tjenstlige forhold” Beretning afgivet af kommissionsdomstolen af 13. juli 1977, 1. december 1977. 

der egentlig kun var anledning til at revidere udkastet i overensstemmelse med 
kommissionsdomstolens beretning på det ene punkt. Når ikke flere passager fra 
beretningen blev inkluderet, skyldtes det, at de relevante udtalelser sådan set al- 
lerede var indeholdt i det eksisterende udkast.” 

Udkastet blev udsendt til regionsafdelingerne i forbindelse med årsmødet 
den 23.-24. maj 1978. På mødet blev arbejdet med retningslinjerne på ny gjort 
til genstand for diskussion. Politimester Ole Stig Andersen præciserede, at der 
var tale om et udkast. Notatet skulle — med de ændringer, som måtte ske hen 
ad vejen — forelægges justitsministeren til godkendelse, ligesom afsnittet vedrø- 
rende registrering skulle forelægges Wamberg-udvalget. Årsmødet viste, at der 
blandt medarbejderne var et behov for nærmere retningslinjer. Ikke alene per- 
sonalerepræsentanten, men også tillidsmanden fremhævede, at man måtte have 
betænkelighed ved, at medarbejderne blev sat ind i konflikter — fiskerikonflikten 
blev nævnt som eksempel — hvor man ikke fandt, at PET havde legitime opgaver 
at løse. Det blev fremhævet, at der i forvejen var politidækning i sådanne kon- 
flikter, og at man blandt medarbejderne måtte have betænkeligheder ved ”.i en 
given situation ikke bagefter at blive bakket op af ledelsen” Heroverfor fastholdt 
såvel politimesteren som vicepolitimesteren, at PET havde pligt til at sikre ju- 
stitsministeren og departementschefen oplysninger og stemningsberetninger.%” 
Politimesteren afsluttede diskussionen på følgende vis: 


"Pm. fremhævede, at den foreliggende instruks netop er fremkommet for at klar- 
lægge sådanne forhold, idet det nemmeste jo ville have været at undlade at ud- 
sende retningslinier”%: 


Det er vanskeligt at tolke dette udsagn klart. Politimesteren havde netop få mi- 
nutter forinden understreget over for forsamlingen, at der var tale om et forelø- 
bigt udkast, som afventede justitsministerens godkendelse. Man må med rette 
spørge, hvilken formel status udkastet til retningslinjer fra den 17. maj egentlig 
havde. Var der tale om en orientering om de kommende retningslinjer, eller var 
der tale om de foreløbigt gældende retningslinjer, som givet i mundtlig form 
måtte have gyldighed, indtil de endelige, skriftlige retningslinjer forelå? 


431 Ibid.: ”Til min efterfølger”, 12. januar 1979. 

432 PET, administrativ sag: Referat af årsmødet for regionsafdelingerne på ”Hotel Fjordgården” i Ring- 
købing den 23. og 24. maj 1978. 

Også blandt medarbejderne forblev der en vis tvivl. Der blev således spurgt, 
hvorfor retningslinjerne kun var gældende for regionsafdelingerne og ikke for 
hele PET. Hertil svarede politimester Ole Stig Andersen, at retningslinjerne jo 
også gjaldt afdeling C i Centralafdelingen, men at i Centralafdelingen talte man 
jo sammen dagligt. Der var endelig en vis stemning for, at retningslinjerne skulle 
udsendes til kontaktfolkene i regionerne. Det udtalte politimesteren sig bestemt 
imod. Først efter en konsultation af Wamberg-udvalget og justitsministeren 
kunne man tage spørgsmålet op i forhold til kontaktmændene og regionspoliti- 
mestrene og da kun i mundtlig form.+ 

Herefter var der i en længere periode stilstand med hensyn til de lovede ret- 
ningslinjer. På regionsafdelingsledermødet den 31. august samme år indskræn- 
kede Ole Stig Andersen sig til at kommentere det røre, som var udløst af Hetler- 
sagen, og han lovede, at han ville forelægge udkastet til nye retningslinjer for den 
nye justitsminister. Det drejede sig om Nathalie Lind fra Venstre, som dagen før 
var blevet udnævnt i forbindelse med dannelsen af SV-regeringen.% 

Den mest markante styrkelse af forbindelsen mellem Centralafdelingen og 
regionsafdelingerne — og dermed den mest markante prioritering af regioner- 
nes efterforskning — bestod i etableringen af tættere konsultationer mellem 
sagsbehandlerne på det politiske stofområde og afdeling C i Centralafdelingen. 
Allerede på årsmødet i 1978 havde der i forbindelse med beretningen fra afde- 
ling C udspundet sig en diskussion af, hvilke arbejdsfelter man skulle gå ind 
på. Der blev således udtrykkeligt spurgt, om man skulle gå ind i arbejdet med 
Tvind-skolerne og danske modstandere af Berufsverbot. I den forbindelse var 
der blandt medarbejderne på det politiske stof et ønske om en tættere kontakt 
mellem sagsbehandlerne på dette område og afdeling C.”f På årsmødet året efter 
blev dette ønske fremsat igen i forbindelse med årsberetningen fra afdeling C. 
Flere medarbejdere ønskede en direkte kontakt og en stærkere styring af arbej- 
det. Således én af de erfarne regionsafdelingsledere: 


434 Ibid. 

435 Ibid., administrativ sag: ”Referat af regionsafdelingsledermødet i Centralafdelingen torsdag den 
31. august 1978”, s. 1. 

436 Ibid., administrativ sag: ”Referat af årsmødet for regionsafdelingerne på Hotel ”Fjordgårder" i Ring- 
købing den 23. og 24. maj 1978”, s. 3. 

<TEn kriminalassistent]…gjorde gældende, at arbejdsområdet er diffust, og at der 
var behov for en nærmere drøftelse med Centralafdelingen om, hvad man dér øn- 
sker indberettet.” 


Politimesteren intervenerede her og forklarede, at problemet skulle ses på bag- 
grund af arbejdet med retningslinjerne, som endnu ikke var blevet godkendt 
af justitsministeren. Da der havde været tre justitsministre på tre år, havde det 
været svært. Men politimesteren var dog optimistisk med hensyn til en godken- 
delse. 


438 Ibid. 
439 Ibid. Nathalie Lind, som havde erfaring som justitsminister fra perioden 1973-75, havde på dette 
tidspunkt været justitsminister i otte måneder. 

11. DEBATTEN OM KOMMISSIONSDOM- 
STOLENS UNDERSØGELSE OG DET VIDERE 
ARBEJDE MED RETNINGSLINJERNE, 1978-1981 


Arbejdet med de nye retningslinjer skete sideløbende med en offentlig debat om 
en eventuel offentliggørelse af retsbøgerne fra kommissionsdomstolens under- 
søgelse. Hertil kom flere spørgsmål i Folketinget. Denne debat, som løb over 
sommeren 1978, gav anledning til videre refleksioner over regeringserklærin- 
gen i både Justitsministeriet og Statsministeriet. Det gav i særlig grad anledning 
til bekymring, at FE og PET gennem en årrække havde haft forskellige fortolk- 
ninger af regeringserklæringen fra 1968, således at FE's fortolkning havde været 
mere restriktiv end PET's. Kommissionsdomstolens sekretær, der nu var tilbage 
i Justitsministeriets politikontor, udformede således i juli 1978 en notits, som 
fremhævede netop denne betænkelighed.” 

Lignende betænkeligheder blev fremført på et møde mellem Frank Poulsen 
og repræsentanter for Forsvarsministeriet og Justitsministeriet. Problemet var, 
at afhøringen af FE's chef, oberst Sund, havde afdækket en tvivl om forståelsen 
af regeringserklæringen samt det forhold, at FE hele tiden havde været mere re- 
striktiv end PET i sin fortolkning af personregistreringsreglerne (dog ikke, som 
kommissionsdomstolens beretning viste, altid i praksis): 


"En offentliggørelse af dette forhold vil kunne skabe betydelige vanskeligheder for 
PET og i hvert fald modvirke den ligestilling mellem de to tjenesters virksomhed 
på registreringsområdet, som man i øvrigt tilstræber” 


440 JM/Hetler-sagen/Retsbog for kommissionsdomstolen af 13. juli 1977: ”Notits om spørgsmålet om 
offentliggørelse af retsbogen fra kommissionsdomstolen af 13. juli 19777 5. juli 1978. 
441 Ibid.: Notat til statsministeren om eventuel offentliggørelse af retsbogen for kommissionsdom- 


stolen af 13. juli 19777, 14. juni 1978. 

På en række områder henviste et notat udformet i Statsministeriet til oplysnin- 
ger i retsbøger eller i bilag, som på den ene eller anden vis kunne være af inte- 
resse for fremmede efterretningstjenester, eller hvis offentliggørelse på uheldig 
vis kunne afsløre efterforskningsmetoder. Ligeledes optrådte hensynet til navne 
omtalt i bl.a. Hans Hetlers forklaringer. På en række andre punkter var der tale 
om hensyn, som nærmere sigtede på at skaffe ro om de to efterretningstjenester. 

I forbindelse med tvivlen om regeringserklæringens fortolkning var der så- 
ledes bekymring for en offentliggørelse af tidligere FE-chef oberst Fournais for- 
klaring, hvori denne oplyste, at FE forgæves afventede en detaljeret instruks med 
hensyn til regeringserklæringen. På et møde i november 1969 udbad Fournais 
sig en sådan fra forsvarsminister Erik Ninn-Hansen, og da ingen instruks frem- 
kom, udarbejdede FE selv et direktiv om registrering den 8. januar 1970. Først 
den 25. februar 1971 fremkom ministeriets direktiv. Det statsministerielle notat 
af 1978 anførte i den forbindelse: 


"Offentliggørelsen af denne forklaring kunne tænkes at rejse diskussion om, hvor- 
vidt den daværende forsvarsminister (Ninn-Hansen) har forsømt at instruere FE 
behørigt. Han vil dog kunne henvise til, at han har redegjort i folketinget for sin 
stilling, og at FE derfor burde kende den” 


En medarbejder havde til retsbogen fortalt, at man i FE i 1968 destruerede ca. 
60.-80.000 navne eller 2/3 af materialet. Man fandt, at dette kunne være af inte- 
resse for en fremmed efterretningstjeneste. Et andet aspekt var, at det var kom- 
met frem, at efterretningstjenesten i 1964 (det må dreje sig om FE) havde værns- 
vis udskrevne lister over personer, som man fandt burde isoleres som nationalt 
upålidelige i en krisesituation. Betænkeligheden gik her på, at det ville give an- 
ledning til betydeligt røre, hvis oplysningen blev offentliggjort. Af de 192 bilag i 
sagen havde man også betænkelighed ved at offentliggøre bl.a. den liste, som to 
af vidnerne fra FE havde udfærdiget efter hukommelsen, over, hvilke organisa- 
tioner og foreninger, der var noteret på E 1013 som nedbrydende. Her hed det 
udtrykkeligt, at de ikke kunne unddrages offentliggørelse ud fra sikkerhedshen- 
syn, men at det ville være ubekvemt at få dem offentliggjort.” Sagen blev endelig 
afgjort af statsminister Anker Jørgensen. På et ministermøde den 13. juni 1978 
oplyste han, at ”Det materiale, som man hele tiden havde påregnet offentliggjort, 
nemlig de to rapporter fra kommissionsdomstolen, var offentliggjort, og på de 

punkter, hvor rapporterne efterlod uklarhed, var spørgsmålene taget op til vide- 
re behandling: Én sag var overgivet til Rigsadvokaten, en anden til generalaudi- 
tøren, og forsvarsministeren arbejdede med spørgsmålet om ændrede regler for 
FET's arbejde. På denne baggrund måtte statsministeren finde det uhyre betæn- 
keligt ikke at fastholde den principielt rigtige og gennem lang praksis bekræftede 
linje: ikke at offentliggøre retsbogsudskrifter fra retsmøder for lukkede døre”+4+ 


Partier og personundersøgelser 


Det er sandsynligt, at PET's forståelse af kommissionsdomstolens beretning og 
af den deri indeholdte tolkning af regeringserklæringen fra 1968 er blevet bragt 
til Wamberg-udvalgets kundskab på dettes møde den 24. januar 1978. Dagsor- 
denen rummede i hvert fald en gennemgang af kommissionsdomstolens beret- 
ning. Hvad man i den anledning har drøftet, fremgår ikke fuldt ud af referatet. 
Derimod ses, at referatet fra regionsledermødet den 10. januar 1978 er vedføjet 
referatet. Med andre ord kan politimesterens redegørelse for de registrerings- 
mæssige konsekvenser af kommissionsdomstolens beretning ikke have været 
ukendte for Wamberg-udvalgets stemmeberettigede medlemmer. Under udval- 
gets referat af dette dagsordenspunkt henvises imidlertid alene til Ole Stig An- 
dersens bemærkninger om arbejdskartotekerne. Wamberg-udvalget synes dog at 
have benyttet lejligheden til at udfordre status quo på registreringsområdet. Man 
krævede således oplyst til det næstkommende møde, hvorvidt alle partier, der 
var repræsenteret i Folketinget, var registreret. Desuden henstillede amtmand 
Wamberg, at det mere præcist i nyregistreringerne — specielt i nyregistreringer 
af organisationer — blev anført, hvad registreringsgrunden var.”” 

Det var dog heller ikke påkrævet, at Wamberg-udvalget erklærede sig enig i 
forhold til kommissionsdomstolens tolkning af regeringserklæringen fra 1968. 
Der var tale om en strid mellem tolkninger, hvor kontroludvalget og PET's le- 
delse havde forskellige opfattelser. På Wamberg-udvalgets møde med justitsmi- 
nisteren den 24. juni 1975 havde kontroludvalget rejst spørgsmålet om, hvor- 
vidt oplysninger om lovlig politisk virksomhed blev inddækket under andre 


444 JM/Hetler-sagen: Regeringen Anker Jørgensen II. Ministermøde nr. 169, den 13. juni 1978, Statsmi- 
nisteriet, kopi vedlagt ”Retsbog for Kommissionsdomstolen”. 
445 WU: Referat af møde, 24. januar 1978. 

registreringsværdige oplysninger. Sagen drejede sig her først og fremmest om 
østrejser, som blev registreret i forbindelse med oplysninger om den pågælden- 
des lovlige politiske virksomhed. Departementschef Niels Madsen præciserede 
på Wamberg-udvalgets møde den 30. januar 1976 departementets forståelse: 


"Der er ikke tale om at registrere alene på grundlag af lovlig politisk virksomhed, 
og den nævnte registrering af forhold, der ikke i sig selv kunne give grundlag for 
registrering, er berettiget i det omfang, sådanne forhold må antages at have efter- 
retningsmæssig værdi7”47 


Dette var en præcis markering af det synspunkt, som var nedfældet i Justitsmi- 
nisteriets notat af 14. september 1968: Var man registreret med en belastende 
oplysning, så kunne oplysninger om lovlig politisk virksomhed føjes til efter et 
skøn. Spørgsmålet var i særlig grad aktualiseret af PET's interesse i at kunne 
videregive oplysninger om lovlig politisk virksomhed i forbindelse med sikker- 
hedsgodkendelser og baggrundsundersøgelser. Sagen var, at den snævre tolk- 
ning af regeringserklæringen, som de eksternt udpegede medlemmer af kon- 
troludvalget gjorde sig til talsmænd for, gjorde det umuligt for PET at medtage 
oplysninger om lovlig politisk virksomhed — f. eks. medlemskab af DKP — i en 
sikkerhedsgodkendelse, hvor der ikke fremkom oplysninger om egentlig ulovlig 
virksomhed. Heroverfor fastholdt PET, at man burde have mulighed for at med- 
tage sådanne oplysninger i en sikkerhedsundersøgelse eller en baggrundsunder- 
søgelse. Kontroludvalget kunne imidlertid ikke tilslutte sig denne opfattelse, og 
sagen forblev uafklaret. I et notat af 31. august 1976 havde PET søgt at præcisere 
forholdet. Man konstaterede, at eksempelvis i en baggrundsundersøgelse, hvor 
personen ikke i forvejen var kendt, og hvor der alene fremkom oplysninger om 
lovlig politisk virksomhed, som det ud fra en sikkerhedsmæssig vurdering var 
relevant at videregive, dér kunne sådanne oplysninger ikke videregives. Hvis en 
person derimod i forvejen var registreret hos PET, og tjenesten i den forbin- 
delse også besad oplysninger om den pågældendes lovlige politiske virksomhed, 
som det ud fra en sikkerhedsmæssig overvejelse var relevante at give videre, så 
mente man sig berettiget til at bringe en sådan videregivelse frem for Wamberg- 
udvalget.” 


446 Ibid.: Referat af møde, 24. juni 1975. 
447 Ibid.: Referat af møde, 30. januar 1976. 
448 Ibid.: Referat af møde, 22. oktober 1976, notat 31. august 1976. 

Udvalget var imidlertid uenig heri, idet man fandt, at oplysninger om lovlig 
politisk virksomhed i forbindelse med sikkerhedsgodkendelse ikke måtte finde 
sted. Endnu den 13. oktober 1978 fastholdt politimesteren, at registrering af 
danske statsborgere på grundlag af baggrundsundersøgelser kunne give anled- 
ning til registrering af yderligere oplysninger, om end dette meget sjældent — 
ifølge Ole Stig Andersen — fandt sted.” Sagen forblev dog omtvistet. På mødet 
den 19. marts 1979 kom det frem, at udvalget fandt, at spørgsmålet burde fore- 
lægges ministeren.” 

Det blev spørgsmålet i lidt indirekte form, da ministeren var til stede under 
drøftelsen af visse videregivelsessager. Der var særlig bekymring for visse vide- 
regivne oplysninger og citater fra de referenter, som PET havde kontaktet som 
led i undersøgelsen. Kontroludvalget fandt her, at man skulle søge at undgå, at 
udtryk som ”noget samfundsfjendsk” og ”lidt politisk aktiv” kom med i det ma- 
teriale, som blev videregivet. Det var der modstand imod. Udenrigsministeriets 
repræsentant fandt således, at sådanne oplysninger kunne være af betydning, 
og at man skulle modtage oplysningerne i den ånd, hvori de var givet. Ole Stig 
Andersen bemærkede, at man i sådanne sikkerhedsundersøgelser ikke måtte 
foretage nogen aktiv efterforskning vedrørende politiske holdninger, men at så- 
danne oplysninger ofte fremkom uopfordret, og at tjenesten da måtte beskrive 
de indkomne oplysninger.” 

Et andet afgørende tema var registrering af foreninger og partier. Mens 
kommissionsdomstolen arbejdede, rejste Wamberg-udvalget spørgsmålet om 
PET's tilsvarende registrering af foreninger. Foranlediget af en registrering af et 
oplysningsforbund efterlyste udvalget løbende redegørelser for registreringer af 
forskellige foreninger. Det gik politimesteren uden videre ind på, og idet han 
lovede på det følgende møde at redegøre for de kommunistiske frontorganisa- 
tioner. Der udspandt sig i tilslutning hertil en drøftelse af sådanne registreringers 
status i forhold til regeringserklæringen af 30. september 1968. Politimesteren 
fandt, at der ikke fandtes retningslinjer for registrering af foreninger, og at det 
afhang af et skøn, hvorvidt registreringen var af betydning for PET's arbejde. 
Han mente også, at oplysninger om medlemmer og ledelse kunne medtages på 
en sådan sag uden at de pågældende var egentligt registrerede, idet en registre- 


449 Ibid. 

450 WU: Referat af møde, 13. september 1978; 5. december 1978. 

451 Ibid.: Referat af møde, 19. marts 1979. 

452 Ibid.: Referat af møde, 19. september 1980, vedlagt ibid.: 4. november 1980. 

ring forudsatte, at man derfra kunne gå videre og finde andre oplysninger om 
de pågældende. Der var dog enighed om, at en systematisering af foreningssager 
ville være en omgåelse af regeringserklæringen. Der var også en vis bekymring 
hos kontroludvalgets medlemmer over, at der medtoges navne i sådanne sager. 
Det blev frygtet, at man i en eventuel krisesituation kunne benytte sådanne for- 
eningssager til at fremskaffe navne på medlemmerne.”5; 

På mødet i Wamberg-udvalget den 24. januar 1978 redegjorde Ole Stig An- 
dersen for de kommunistiske frontorganisationer samt for de maoistiske grup- 
per i Danmark. Der blev ikke i referatet anført nogen reaktion eller indholdet af 
politimesterens argumentation. Man må dog formode, at han har argumente- 
ret for, at maoisterne var registreringsværdige. Det var imidlertid tydeligt, hvor 
det bar hen, idet udvalget til det næste møde ønskede oplyst, hvor mange af 
de politiske partier, som var repræsenteret i Folketinget, der var registreret. 
Sagen blev udsat flere gange gennem året, men i oktober nåede man frem til 
den. Ole Stig Andersen forklarede, at tre af Folketingets partier var registreret i 
PET, og lovede at fremkomme med flere oplysninger om registreringsform med 
videre. Udvalget rejste også spørgsmålet om registrering af medlemmer af KAP. 
Ole Stig Andersen udleverede i den anledning et notat om KAP til udvalget og 
bekræftede, at KAP og tidligere KFML ansås for registreringsværdigt.”> Sagen 
kompliceredes imidlertid af, at KAP i mellemtiden var blevet godkendt af Inden- 
rigsministeriet som opstillingsberettiget til Folketinget. Udvalget ønskede nu at 
få afklaret, hvad der lå i udtrykket lovlig politisk virksomhed i forhold til KAP, 
når nu Indenrigsministeriet havde godkendt partiet som opstillingsberettiget.”" 

Kontroludvalgets interesse for registreringen af de politiske partier fortsatte 
den 19. januar 1979, hvor politimesteren redegjorde for PET's praksis på dette 
område. PET forelagde forskelligt materiale vedrørende DKP, VS og SF. Ole Stig 
Andersen måtte her gå ind på at makulere en under VS liggende medlemsforteg- 
nelse over medlemmerne af VS på Østerbro. I september udbad udvalget sig en 
samlet redegørelse for KAP's aktiviteter og politiske målsætninger, idet man gik 


453 Ibid.: Referat af møde, 11. august 1977. 

454 Ibid.: Referat af møde, 24. januar 1978. 

455 Ibid.: Referat af møde, 13. oktober 1978 samt notat: Kommunistisk Forbund - Marxister-Leninister, 
der nu har ændret navn til Kommunistisk Arbejder Parti, dec. 1977. 

456 WU: Referat af møde, 2. november 1979. Ole Stig Andersen har forklaret, at der i registreringsmæs- 
sig sammenhæng var forskel på at være en politisk gruppering og et opstillingsberettiget parti, 
RB: Ole Stig Andersen, 24. oktober 2000. 

457 WU: Referat af møder, 19. januar og 19. marts 1979. 

ud fra, at partiet ville blive opstillingsberettiget til Folketinget.” Redegørelsen 
fulgte den 2. november 1979 og udløste et ønske om et møde med justitsmini- 
steren: 


"Udvalget var navnlig interesseret i nærmere at få fastlagt, hvad der ligger i udtryk- 
ket ulovlig politisk virksomhed. I relation til partiet K.A.P. fandt udvalget, at der 
var behov for en afklaring under hensyn til, at partiet af indenrigsministeriet var 
blevet godkendt som opstillingsberettiget til det seneste folketingsvalg”? 


Forholdet mellem Wamberg-udvalget og PET var reelt ikke blot således, at po- 
litimesteren over for Wamberg-udvalget redegjorde for PET's retningslinjer og 
regler. I hvert fald på de omstridte områder som rækkevidden af sikkerhedsun- 
dersøgelser og registrering af lovlige politiske partier var der tale om et samspil, 
hvor kontroludvalgets villighed til at stille sig tilfreds med afgørelser i konkrete 
sager havde indflydelse på PET's muligheder for at få et nyt sæt retningslinjer 
godkendt af ministeren. Det er ikke åbenlyst, om dette forhold nogensinde gik 
op for kontroludvalgets stemmeberettigede medlemmer. Ole Stig Andersen har 
for Kommissionen beskrevet forholdet således: 


"Adspurgt om man tog generelle emner om registreringer og principielle spørgs- 
mål op med Wambergudvalget, forklarede vidnet, at Wambergudvalget var dybt 
involveret i projektet om retningslinjerne. Ved møderne talte de om alt, undta- 
gen… [Gordievsky]-sagen. Vidnet betragtede Wambergudvalgets medlemmer som 
meget kompetente, og som han havde tillid til. Wambergudvalget har direkte eller 
indirekte påvirket retningslinjerne. Vidnet lyttede meget til Wambergudvalget”+%? 


Politimesteren opfattede udformningen af retningslinjerne som en kodificering 
af den gældende praksis, som i vidt omfang blev bestemt af, hvad Wamberg- 
udvalget i praksis var blevet forelagt af registreringer uden at tage direkte afstand 
derfra: 


"da han kom til PET, fandt [vidnet], at Wambergudvalgets praksis var god. Re- 
geringserklæringen var en politisk tekst, ikke en juridisk. Udvalgets fortolkning 
af regeringserklæringen var tilfredsstillende. PET kunne registrere alle yderliggå- 
ende grupper på begge fløje og alle relevante personer inden for kommunistpar- 


458 WU: Referat af møde, 20. september 1979. 
459 Ibid.: Referat af møde, 2. november 1979. 
460 RB: Ole Stig Andersen, 26 marts 2003. 

tiet. Krusningerne var østrejserne, hvor registreringsgrundlaget i visse tilfælde var 
meget bredt” 


PET's ledelse synes således at være indstillet på en samarbejdsform, hvor man i 
samspil med kontroludvalget udviklede grundlaget for den politiske efterforsk- 
ning. Det var sandsynligvis de fremadskridende drøftelser med kontroludval- 
get om sikkerhedsundersøgelser og lovlige politiske partier, der i slutningen af 
1970'erne satte ny bevægelse i arbejdet med formelle, skriftlige retningslinjer for 
regionernes overvågning på det politiske område. Den 25. april 1979 meddelte 
Ole Stig Andersen således kontroludvalget, at han overvejede at fremme udsen- 
delsen af retningslinjer for PET's politiske arbejde.” På mødet knapt et halvt år 
efter fik udvalget med henblik på drøftelse på det efterfølgende møde en kopi 
af retningslinjerne.” En egentlig debat om udkastet udspandt sig på udvalgets 
møde den 2. november 1979. Buhl påpegede, at PET's anførselstegn omkring ud- 
trykkene lovlig og ulovlig burde udgå. Hermed mentes, at anførselstegnene gav 
indtryk af, at man kunne være lovlig i anførselstegn og dermed ikke reelt lovlig. 
PET's brug af begrebet lovlig i gåseøjne dækkede heroverfor over organisationer, 
som fremstod lovlige, men hvis lovlige fremtræden dækkede over ulovlige mål- 
sætninger eller aktiviteter. Harald Engberg-Pedersen fandt specielt i forhold til 
registrering af organisationer, at der var behov for en afklaring af, hvilke lovlige 
organisationer der såvel generelt som konkret var relevante for PET's arbejde.:% 

Det var med stor sikkerhed presset på overvågningen af de politiske partier 
i almindelighed og af KAP i særdeleshed, som udfordrede PET og Justitsmini- 
steriet til at overveje begrundelserne for den herskende overvågningspraksis.% I 
april 1980 fulgte et egentligt samlet udspil fra Justitsministeriet og PET. Et notat 
af 9. april 1980 problematiserede på ny begrebet ”lovlig politisk virksomhed” i 
regeringserklæringen fra 1968. Dokumentet kan være forfattet af politimesteren; 
det lagde sig tæt op ad de tidligere betragtninger om dette spørgsmål i et notat af 
16. januar 1978 (jf. ovenfor). Argumenteret var, at det, som i praksis var afgøren- 


461 Ibid., Ole Stig Andersen, 7. februar 2001. 

462 WU: Referat af møde, 25. april 1979. 

463 Ibid.: Referat af møde, 20. september 1979. 

464 Ibid.: Referat af møde, 2. november 1979. 

465 ESU: Referat af møde, 15. april 1980. Ole Stig Andersen forklarede, at: ”Baggrunden for dette akt- 
stykke er, at Wambergudvalget — efter at KAP havde opstillet til folketingsvalget — havde rejst 
spørgsmålet, om fortsat registrering af KAPs medlemmer kan finde sted, uden at dette er i strid 
med regeringserklæringen” Ibid. 


Regeringserklæringen og PET's registreringer på det politiske område 1968-1989 


DEBATTEN OM KOMMISSIONSDOMSTOLENS UNDERSØGELSE OG DET VIDERE ARBEJDE MED RETNINGSLINJERNE 


de, ikke var, hvad der måtte forstås ved lovlig politisk virksomhed, men derimod 
ved ulovlig politisk virksomhed. Der henvistes til grundlovens $ 78, stk 2, efter 
hvilken foreninger, der virker ved eller søger at nå deres mål ved vold, anstiftelse 
af vold eller lignende strafbar påvirkning af anderledes tænkende, er at opløse 
ved dom. Det blev understreget, at statsmagten for at opfylde denne forpligtelse 
måtte have mulighed for at undersøge foreningens og medlemmernes virksom- 
hed, hvilket normalt også forudsatte en vis registrering.” Forfatteren henviste 
til sagen mod den Internationale Arbejderforening for Danmark, hvor det blev 
understreget, at det ikke var nok at se på foreningens love og statutter: 


For at afgøre spørgsmålet om indstævnte selskabs lovlighed, bliver der selvfølge- 
lig ikke alene at se hen til ordlyden i dets love og statutter…men nærværende sags 
udfald må væsentligt bero på den forståelse af foreningens love og opfattelse af 
dens øjemed, som har gjort sig gældende ved den virksomhed, der er udfoldet fra 
foreningens side7”+7 


Forsvaret for politisk overvågning og registrering af politiske partiers medlem- 
mer byggede med andre ord på en dom fra 1874 mod Louis Pios forløber for So- 
cialdemokratisk Forbund. Der henvistes videre til straffelovens $ 114, hvorefter 
den der deltager i, eller yder væsentlig økonomisk eller anden væsentlig støtte 
til korps, gruppe eller sammenslutning, der har til hensigt ved magtanvendelse 
at øve indflydelse på offentlige anliggender eller fremkalde forstyrrelser af sam- 
fundsordenen, straffes med fængsel indtil seks år. Også her, hed det, måtte politiet 
være i stand til at foretage undersøgelser, herunder registrere sådanne gruppers 
medlemmer. I øvrigt henvistes til retsplejelovens $ 108, som rummede politiets 
pligt til ikke blot at efterforske, men også forhindre forbrydelser.” Herefter dis- 
kuteredes konkret DKP, og det blev understreget, at regeringserklæringen ikke 
påbød regeringen at undlade efterforskning af forholdene omkring DKP: 


"Man kan i virkeligheden med en vis ret rejse det spørgsmål, om DKP er et lovligt 
parti. Tidligere har DKP næppe haft et lovligt formål, men som nævnt foran ved 
omtalen af dommen fra 1874 kan man ikke nøjes med at se på partiprogrammet. 
Man må også tage hensyn til partiets virksomhed, således som den udfolder sig 
for tiden. 


466 PET, ujournaliseret sag, gult læg m. forarbejder til retningslinjer vedr. regionernes efterforskning 
på det politiske område: ”Notat om regeringserklæringen af 30. september 1968”, 9. april 1980. 

Sammenfattende må man konkludere, at partiet ikke i dag kan opløses ved dom, 
men statsmagten må fortsat være interesseret i at følge med i, om partiets nuvæ- 
rende demokratiske profil er oprigtig ment, eller om der er tale om taktisk overlæg. 
Dette spørgsmål bør undersøges af PET, og dette kan kun ske ved en nærmere 
overvågning af partiet og nogle centrale personer inden for partiet, hvilket igen vil 
indebære en vis registrering af medlemmer af DKP. 

Det er derfor ikke helt korrekt, hvis man hævder, at regeringserklæringen forbyder 
registrering af alle kommunister. Når spørgsmålet i praksis ikke har givet anled- 
ning til vanskeligheder, beror dette på, at PET på grundlag af de registreringskrite- 
rier, der er kendt af Wamberg-udvalget, har fået registreret de kommunister, som 
det er nødvendigt at have registrerede” 


Endeligt konkluderedes det, at man kunne benytte den tolkning, som var kom- 
met frem i forbindelse med kommissionsdomstolen vedrørende Hetler-sagen. 
Heri hed det, s. 15: 


"Erklæringen må endvidere forstås således, at den berettiger til registrering på 
grundlag af rimeligt begrundet mistanke om ulovlig virksomhed eller medvirken 
hertil eller om virksomhed, der efter almindelige erfaringsgrundsætninger må 
ventes at ville udarte til ulovligheder””? 


Denne formulering udgjorde, således notatet, en ”brugbar fællesnævner” for 
den praksis, der havde udviklet sig i PET.” I overensstemmelse hermed blev det 
derfor også anført, at man måtte overvåge KAP, desuagtet at dette parti var blevet 
godkendt som opstillingsberettiget til folketingsvalg. 


"IT modsætning til DKP har alle medlemmer interesse, idet disse stort set over en 
bred front aktivt deltager i partiets virksomhed, som - for at bruge kriteriet ovenfor 


469 Ibid. Således også Ole Stig Andersen: "Om henvisningen til ”forskellige fortolkninger” af regerings- 
erklæringen forklarede vidnet, at hvis eksempelvis en kommunist havde kontakt med en KGB- 
officer på den russiske ambassade, ville pågældende blive registreret på grund af kontakten, og da 
kunne man også anføre i registeret, at den pågældende var kommunist. Et andet eksempel kunne 
være venstreorienterede, som ifølge deres program ville omstyrte samfundet med vold. Wamberg- 
udvalget godkendte registrering af sådanne politisk aktive. Regeringserklæringen forhindrede såle- 
des ikke, at man registrerede dem, der burde registreres”. RB: Ole Stig Andersen, 9. september 2003. 

470 PET, ujournaliseret sag, gult læg m. forarbejder til retningslinjer vedr. regionernes efterforskning 
på det politiske område: ”Notat om regeringserklæringen af 30. september 1968”, 9. april 1980. 

- erfaringsmæssigt må ventes at ville udarte til ulovligheder (ulovlig må her forstås 
i bred forstand), hvorfor det da også er vanskeligt at blive medlem af partiet” 


Det udkast til retningslinjer, som fulgte på dette grundlag, var ikke synderligt 
ændret i forhold til tidligere udkast. Formuleringen om DKP blev vendt om, så- 
ledes at virkningen blev lidt afsvækket: ”Derimod er medlemskab af DKP aldrig 
blevet anerkendt som en lovlig registreringsgrund”. Desuden blev det præciseret, 
at man i organisationssagerne for ulovlige organisationer systematisk kunne an- 
føre navnene på de personer, der var medlem af sådanne grupper, som faldt ind 
under ”begrundet mistanke””3 

Ole Stig Andersen orienterede den 15. april 1980 medlemmerne i Embeds- 
mændenes Sikkerhedsudvalg. Han forklarede, at der var et ”.. ønske fra med- 
arbejderne i PET, som indtrængende havde påpeget behovet for...” retningslin- 
jer, og at retningslinjerne, hvad angik afsnittet om registrering, nøje fulgte den 
praksis, som i årenes løb var blevet godkendt i Wamberg-udvalget. Han gjorde 
også klart, at instruksen ikke skulle deponeres hos regionerne, som blot ville 
blive orienteret på de årlige regionsmøder, men derimod hos ham selv. Departe- 
mentschef Niels Madsen kunne også oplyse, at justitsminister Henning Rasmus- 
sen var indstillet på at godkende retningslinjerne, men at han dog af hensyn til 
emnets karakter ønskede en orientering af sine ministerkolleger i Regeringens 
Sikkerhedsudvalg.”+ 

Den 23. april 1980 mødtes Wamberg-udvalget endelig med justitsminister 
Henning Rasmussen for at gennemgå de nye grundlagspapirer. Amtmand Wam- 
berg indledte med at konstatere, at udvalget stort set ikke havde indvendinger 
mod form og indhold af de to hoveddokumenter. Man mente dog vedrørende 
KAP, at der ikke blot måtte tages udgangspunkt i programmet, men også i de 
politiske omstændigheder omkring organisationen. Desuden fandt amtman- 
den, at beskrivelsen af arbejdskartoteksbegrebet fra kommissionsdomstolen af 
13. juli 1977's beretning burde inkorporeres i retningslinjerne. Buhl talte også for 
en mere præcis anvendelse af begrebet arbejdskartoteker i de nye retningslinjer, 
herunder en præcisering af den tidsmæssige afgrænsning. Udvalgets forslag blev 
taget til overvejelse uden videre diskussion. Justitsministeren erklærede, at man 
nu med kommissionsdomstolens beretning havde fået den endelige afgræns- 


472 Ibid. Samt ibid.: Notat om Kommunistisk Arbejderparti - arbejderpartiet KAP, 9. april 1980. 
473 Ibid.: ”Retningslinier vedrørende regionernes efterforskning på det politiske område”, 9. april 1980. 
474 ESU, referat af møde, 15. april 1980. 

ning af begrebet ”lovlige organisationer”, og at det i generelle termer næppe 
ville være muligt at indsnævre begrebet yderligere. Det udløste en diskussion 
om forskellige venskabsforeninger, hvor Ole Stig Andersen fastholdt, at der var 
efterretningsmæssige grunde til at have opmærksomheden henledt på sådanne 
organisationer. Engberg-Pedersen mente dog, at så burde offentligheden oplyses 
derom. Justitsministeren fandt dog ikke dette hensigtsmæssigt, men ville have 
udvalgets ønske i erindring ved passende lejlighed.” I tilslutning til regerings- 
erklæringsnotatets side 5 drøftedes også spørgsmålet om registrering af kommu- 
nister og de i notatet dragne konklusioner: 


”Der var enighed om, at det efter gældende praksis ikke er noget problem, idet 
man på grundlag af udvalgets registreringskriterier har fået foretaget de nødven- 
dige registreringer”.”f 


Hermed havde man fået udvalgets accept af den fremlagte tolkning. Konsensus 
holdt dog kun indtil mødet i Regeringens Sikkerhedsudvalg den 4. juni 1980. 
Efter at justitsministeren havde fremlagt notatet om retningslinjer for efterforsk- 
ningen på det politiske område, tog statsministeren stilling til sagen: 


"Statsministeren fandt det ikke akceptabelt at tillade registrering alene på grundlag 
af medlemskab af en politisk organisation, uanset om den er orienteret mod højre 
eller venstre” 


Det besluttedes på denne baggrund at udarbejde en ændret udformning af den 
del af retningslinjerne, som omtalte registrering, og at udkastet derpå på ny 
skulle forelægges Regeringens Sikkerhedsudvalg.”” Anker Jørgensen forklarede 
senere om sagen: 


"Vidnet er foreholdt referat af Regeringens Sikkerhedsudvalgsmøde den 4. juni 
1980 om PET's efterforskninger m.v. på det politiske område og vidnets bemærk- 
ninger om, at det ikke var acceptabelt at tillade registrering alene på grund af 
medlemskab af en politisk organisation, og forklarer, at han ikke konkret husker 
mødet, men at baggrunden vist var, at der skete en meget ivrig registrering af de 
politiske yderfløje. Vidnet husker ikke, om baggrunden skulle være KAP. Han hu- 
sker ikke, at KAP spillede en rolle overhovedet for Regeringens Sikkerhedsudvalg. 


475 WU: Referat 19. september 1980 vedr. møde med justitsministeren den 23. april 1980, vedlagt mate- 
riale til udvalgsmødet, 4. november 1980. 

477 RSU: Referat af møde, 4. juni 1980. 

Når et parti på højre eller venstrefløj lægger op til revolution eller lignende, er 
det naturligt, at politiet undersøger spørgsmålet. Der var imidlertid for stor ivrig- 
hed og automatik i registreringen alene som følge af det blotte medlemskab af en 
organisation” 


Wamberg-udvalget kom kun kort ind på retningslinjerne, da det mødtes den 
4. november 1980. Man vendte kort penetreringsproblematikken, men referatet 
rummer ingen opsummering eller konklusion på drøftelsen.”? 

"To dage senere, den 6. november 1980 forelå det nye udkast til retningslin- 
jer.? Udvalget fokuserede under gennemgangen af udkastet på formuleringen 
”rimelig begrundet mistanke” hvorom det lød: 


"Grænsedragningen kan være vanskelig, og regionerne bør i tvivlstilfælde rette 
henvendelse til centralafdelingen, som i øvrigt vil orientere om de afgørelser, der 
træffes af Wamberg-udvalget”+%" 


Udkastet indeholdt et par ændringer, som gik i hver sin retning. Den vigtigste 
ændring var konstateringen af, at: 


"Det bemærkes i øvrigt, at grænsen mellem lovlig og ulovlig politisk virksomhed 
ikke er defineret i lovgivningen eller andetsteds. Der er imidlertid igen tvivl om, 
at regeringserklæringen af 1968 havde det generelle sigte at forhindre registrering 
af en person alene på grund af hans tilhørsforhold til et bestemt politisk parti, og 
Wamberg-udvalget har for eksempel aldrig anerkendt medlemskab af DKP som 
en lovlig registreringsgrund. 

På denne baggrund vil det ikke være tilladt at registrere medlemmer af politi- 
ske partier, idet borgerne efter hensigten bagved regeringserklæringen må kunne 
melde sig ind i et sådant parti uden af den grund at risikere at blive registrerede. 
Der tænkes herved på egentlige politiske partier, som efter godkendelse af inden- 
rigsministeren opstiller til folketingsvalgene. 

Imidlertid vil der givetvis i visse partier af denne slags være medlemmer, der ud- 
fører eller planlægger en virksomhed, som berettiger til en registrering af de på- 
gældende i overensstemmelse med de forannævnte kriterier. Der vil derfor, jfr. 
iøvrigt III, være behov for at rette efterforskningen mod disse partiers virksom- 


478 RB: Anker Jørgensen, 17. januar 2001. 

479 WU: Referat af møde, 4. november 1980. 

480 PET, ujournaliseret sag, gult læg m. forarbejder til retningslinjer vedr. regionernes efterforskning 
på det politiske område: ”Retningslinier vedrørende regionernes efterforskning på det politiske 
område” 6. november 1980. 

481 Ibid. 

hed med henblik på at fastslå, i hvilket omfang medlemmer af et sådant parti bør 
registreres”48 


Sammen med konstateringen af, at oplysninger om lovlig politisk virksomhed 
kunne lægges på en sag, såfremt den pågældende af andre grunde var registreret, 
så tilføjedes også eksempler på, hvad en sådan anden registreringsgrund kunne 
være: 


"En godkendt registrering vil f. eks. være, at den pågældende har været på sko- 
lingskursus i Moskva eller har kontakt med en Øst-amassade i København”-8 


Videre blev det udtrykkeligt fastsat, at personer, som skulle registreres til visse 
grader af klassifikation, skulle underkastes en grundig undersøgelse. Alle, som 
ønskedes sikkerhedsgodkendt, kunne registreres, uanset om de blot skulle god- 
kendes til laveste klassifikationsgrad. Det blev videre slået fast, at det i sager om 
godkendelse ville være tilladt at modtage oplysninger om lovlig politisk virk- 
somhed, og at man i en grundig undersøgelse havde lov til aktivt at indhente 
politiske oplysninger om den pågældende. Endelig fastholdtes hele afsnittet om 
overvågning og penetrering. 

Den 4. december gjorde Ole Stig Andersen i Embedsmændenes Sikkerheds- 
udvalg status over arbejdet. Han mente nu, at man med de pr. 6. november revi- 
derede retningslinjer havde et godt udgangspunkt for igen at gå til Regeringens 
Sikkerhedsudvalg. Det fremgik, at man nu havde præciseret det forhold, at man 
ikke måtte registreres på grund af medlemskab af egentlige politiske partier, og 
at betragte som dette var sådanne som af Indenrigsministeriet var godkendt til 
opstilling til folketingsvalg. Dette fremgår af følgende passus i referatet: 


"Når grænsen sættes her, er det ud fra den betragtning, at borgerne må kunne mel- 
de sig ind i et sådant parti uden af den grund at risikere en registrering. Efter de 
nye formuleringer vil det således ikke længere være tilladt at registrere et medlem 
af KAP alene baseret på medlemskab af dette parti. Herved sker en begrænsning i 
forhold til gældende registreringspraksis”+% 


482 Ibid. 
483 Ibid. 
484 Ibid. 
485 ESU: Referat af møde, 4. december 1980. 
486 Ibid. 

Han forklarede videre, at man til gengæld havde medtaget et afsnit om 
baggrundsundersøgelser, som udvidede mulighederne for at indhente politiske 
oplysninger på en person i forbindelse med en grundig undersøgelse. Dette kon- 
soliderede den gældende praksis, som i øvrigt også var, at oplysning om lovlig 
politisk virksomhed kunne videregives fra PET til den pågældende styrelse, så- 
fremt der forelå andre registreringsværdige oplysninger.”” 

På Wamberg-udvalgets møde dagen efter fremlagde Ole Stig Andersen det 
nye notat af 6. november 1980 om retningslinjerne for regionernes efterforsk- 
ning på det politiske område. Man drøftede det kort, men tog ikke stilling til 
indholdet. Politimesteren forklarede, at notatet ville findes i to eksemplarer. På 
forespørgsel fra udvalget ville han søge accept til, at retningslinjernes afsnit I og 
II kunne udleveres til medlemmerne.” 


487 Ibid. 
488 WU: Referat af møde, 5. december 1980. 

12. OLE ESPERSENS RETNINGSLINJER, 1981-82 


Nye forsinkelser opstod, da Danmark den 20. januar 1981 fik ny justitsminister. 
Den nyudnævnte minister, Ole Espersen, og forsvarsminister Kjeld Olesen var 
således kritiske over for dele af udkastet til nye retningslinjer. Såvel Ole Espersens 
som Kjeld Olesens kopier af udkastet er bevaret i arkivet med deres tilføjelser 
og rettelser. Begges kopier er påtegnet med understregninger, spørgsmålstegn 
og smårettelser, hvilket klart indikerer, at den nye justitsminister fandt udkastet 
upræcist og uklart. Rettelserne må formentlig tolkes således, at ministrene har 
fundet, at opregningen af organisationer nævnt under virkeformer burde udgå 
og blot nævnes generelt. Ole Espersen fandt også bestemmelserne om registre- 
ring af personer for vage, idet han fæstede sig ved udtrykket ulovlig virksomhed. 
Her sattes spørgsmålstegn med tilføjelsen: ”ulovlige midler? + vold? + terror”? 
Kjeld Olesen henviste i margenen direkte til Anker Jørgensens stillingtagen året 
før: ”A.J.: sager-personer + organisat” Det må vel tolkes således, at Kjeld Olesen 
havde opfattet Anker Jørgensens stillingtagen sådan, at man kunne registrere 
sager og personer, men at man ikke automatisk kunne registrere medlemmer af 
visse organisationer. Desuden var begge ministre tydeligt indstillet på en kor- 
tere tidsramme for noteringen af navne i arbejdskartoteker.””” Begge undrede sig 
over formuleringen om, at det for penetranter hed, at det ”.….generelt kan anføres, 


489 PET, ujournaliseret sag, gult læg m. forarbejder til retningslinjer vedr. regionernes efterforskning 
på det politiske område: ”Retningslinier vedrørende regionernes efterforskning på det politiske 
område”, 6. november 1980, nr. 8. Her hedder det i ministerens notat: ”evt. koncentrat af disse org. 
virkeformer”. Denne tolkning findes også i PET-notat om udarbejdelsen af retningslinjerne: Ibid.: 
”Intern notits om udarbejdelsen af retningslinierne vedrørende efterforskning på det politiske om- 
råde”, PET 7. april 1998, s. 2. Det samme gælder Kjeld Olesens notat, hvor der er anført ”+” ud for 
listen af organisationer. Ibid., samt ovennævnte ”Retningslinier vedrørende regionernes efterforsk- 
ning på det politiske område”. 

490 PET, ujournaliseret sag, gult læg m. forarbejder til retningslinjer vedr. regionernes efterforskning 
på det politiske område: ”Retningslinier vedrørende regionernes efterforskning på det politiske 


område”, 6. november 1980, samt O. Espersens kopi. 

at den anvendte person ikke må medvirke til strafbare handlinger”. Lå der i ordet 
”generelt” et lille forbehold for rækkevidden af dette krav? De to socialdemokra- 
tiske ministre ønskede generelt en sletning af specifikke henvisninger til organi- 
sationer og generelle henvisninger, som i stedet for organisationerne havde sigte 
på sager og personer. Således hed det i Kjeld Olesens let redigerede version: 


"Penetrering eller brug af kontaktnet kan komme på tale over for grupper, hvorfra 
der med varierende styrke udfoldes en ideologisk, teoretisk og praktisk revolu- 
tionær virksomhed, hvori der indgår handlinger af undergravende, uroskabende, 
ulovlig eller direkte strafbar art” 


Der var ikke i substansen indvendinger mod formuleringerne i udkastet om 
PET's indsats på arbejdsmarkedet i forhold til etablering af kontaktnet og de 
formodede maoistiske og trotskistiske aktiviteter. De forskellige kommentarer 
påført udkastet er i øvrigt tydeligt fremkomne under et møde om sagen, idet 
der er påfaldende nøje sammenfald mellem dem.” Det kan således ikke lade 
sig gøre at identificere ophavsmanden til de forskellige redigeringsforslag. En 
konkret styrkelse eller svækkelse af centrale dele af udkastet lader sig heller ikke 
konstatere. Men interventionen var ganske bemærkelsesværdig alene i kraft af, 
at det var første gang siden 1945, at der er spor efter, at en minister har engageret 
sig aktivt i formuleringen af en instruks til PET, som ellers indtil da selv havde 
kunnet koncipere de instrukser, som ministeren satte sit navn under. 

Den 12. februar 1981 forelå et nyt revideret udkast fra PET. I indledningen var 
indføjet et let udvidet formål, som præciseredes: 


TT tilrettelæggelsen af efterforskningen må man være opmærksom på, at det efter 
omstændighederne kan være af afgørende betydning for politiet i kredsene at være 
i besiddelse af et korrekt "efterretningsbillede” forud for større politiaktioner, såle- 
des at tilstræbte konfrontationer med politiet kan begrænses”: 


491 Begge ministre havde anført et ”evt”. ud for denne passage. Se også Ibid. vedr. ”generelt”. 

492 Det gælder også den kopi, som havde været i chef i Udenrigsministeriet Erling Quaades hænder. Jf. 
ibid.: Quaades kopi, nr. 10. Quaades notater til teksten var praktisk taget identiske med Espersens 
og Olesens. 

493 PET, ujournaliseret sag,gult læg m. forarbejder til retningslinjer vedr. regionernes efterforskning 
på det politiske område: ”Retningslinier vedrørende regionernes efterforskning på det politiske 
område” 12. februar 1981, nr. 11. 

CE 


Billede af det socialdemokratiske folketingsmedlem Ole Espersen fra juni 1982. Ole Espersen blev ud- 
nævnt til justitminister den 20. januar 1981. En daværende højtstående jurist i PET har for Kommis- 
sionen forklaret, at man anså den nye minister for en sikkerhedsrisiko på grund af Espersens tidligere 
frokostmøder med KGB-officerer og en betalt rejse til Nordkorea. Departementschef Niels Madsen af- 
talte angiveligt med Anker Jørgensen, at Ole Espersen ikke skulle orienteres om hvervningen den sov- 
jetiske KGB-officer Oleg Gordijevskij (se Kommissionens beretning, bind 7). Som justitsminister var 
Ole Espersen blandt andet optaget af spørgsmålet om PET's registrering af østrejser (Aktuelt/ABA). 


Den PET-medarbejder, som havde forestået redaktionen, udarbejdede en liste, 
hvor han tog eksplicit stilling til de accepterede rettelser og de afviste. Således 
afviste han ministerens pointering af den manglende præcision af ”ulovlig virk- 
somhed” med henvisning til, at den valgte formulering svarede til kommissions- 
domstolens. Han afviste også ministerens ønske om at sondre mellem ulovlig 
politisk virksomhed og andre ulovlige handlinger. På basis af ministrenes nota- 
ter tolkede den pågældende PET-medarbejder kommentarerne således, at man i 
bestemmelserne om organisationer slet ikke — jf. statsministerens tidligere frem- 
satte synspunkt — ønskede navne i organisationssager, ”.hvilket virker helt urea- 
listisk”, Der er formentlig tale om en fejltolkning af de kursorisk nedkradsede 
kommentarer (i Espersens kopi: "personer? Anker? Sager?”). Også her henholdt 

PET-medarbejderen sig til forlægget, idet det svarede til kommissionsdomsto- 
lens beretning.” 

Ole Espersens forslag førte også til, at det for arbejdsnotaterne (som det nu 
hed, og ikke som førhen arbejdskartotekerne) blev præciseret, at de inden for 
rimelig tid skulle føre til en afklaring af, om den pågældende kunne registreres. 
Listen over de grupperinger, som ansås for mål for penetreringsaktioner, var 
slettet og i stedet opført sammen med de grupper, for hvilke der kunne benyt- 
tes kontaktnet. Hermed udgik på sin vis det hierarki af virkemidler, som havde 
ligget implicit i de første udkast. Men det var nu tilføjet, at sager, hvor der var 
tale om penetrering, altid via Centralafdelingen skulle forelægges den politisk 
ansvarlige minister til godkendelse: 


"Penetrering må kun foretages efter forudgående godkendelse fra centralafdelin- 
gen, som i disse tilfælde altid vil forelægge sagen for den politisk ansvarlige mi- 
nister” 


Endelig blev ”VS” ændret til ”visse grupper inden for VS”. For kildernes mulig- 
hed for at handle under dække var formuleringen ”generelt” ændret til: ”..som 
udgangspunkt kan anføres, at den anvendte person ikke må medvirke til straf- 
bare handlinger” Her var der altså kun en formmæssig ændring af ordlyden, og 
ikke en indholdsmæssig. Blandt eksemplerne var endelig de højreekstremistiske 
grupper mere præcist anført som Danmarks Nationalsocialistiske Arbejderparti, 
DNSU, Trækdyrenes Befrielsesfront og Bevægelsen.” Den 18. februar forelå det 
reviderede papir med én betydelig ændring. Forbeholdet om, at kilder, der pe- 
netrerede organisationer, som udgangspunkt ikke måtte medvirke til strafbare 
handlinger, gled nu ganske ud.” Dette kan kun ses som et resultat af det pro- 
blem, at agenter til tider kunne tænkes at måtte deltage i ulovligheder for at be- 
kræfte deres dækhistorie. Denne version, som også var under redaktion af den 
ovenfor nævnte PET-medarbejder, udmærkede sig videre ved, at der i listen over 
de partier og grupper, for hvilke det kunne komme på tale at benytte kontaktnet, 
faldt nogle stykker ud. Det var Tvind-skolerne og udløbere deraf samt militær- 


494 Ibid.: Kommentarer til nyt udkast til retningslinjerne, 12. februar 1981. 

495 Ibid.: ”Retningslinier vedrørende regionernes efterforskning på det politiske område, 12. februar 
1981, nr. 11, citat s. 5. Flere af ændringerne var påført i Ole Espersens hånd. Den rettede version med 
politimesterens få rettelser i Ibid.: ”Retningslinier vedrørende regionernes efterforskning på det 
politiske område”, 17. februar 1981, u. nr. 

496 Ibid.: ”Rettelser til udkast af 18.2. — 1981, 18. februar 1981. 

og nægterforeninger.” Tvind-skolerne dukkede ikke på ny op på listen over den 
primære målområder for PET's virksomhed, i hvert tilfælde ikke eksplicit. 

Den 18. marts 1981 redegjorde Ole Stig Andersen i Wamberg-udvalget for 
de drøftelser, som for tiden førtes med justitsministeren om retningslinjerne. 
Hvad disse drøftelser bestod i, fremgik ikke af referatet. Den 26. marts 1981 duk- 
kede endnu en version op. Denne gang var listen over de organisationer, som 
var målgruppe for PET's overvågning med kontaktnet, overført til et bilag og 
tilføjet det forbehold, at listen ikke var udtømmende, men blot angav de ”for 
tiden klare tilfælde”, Hermed var der tale om en mulighed for at gå ud over listen 
af organisationer. Det er værd at notere, at vendingen ”..grupper på højre- og 
venstrefløjen.” ønskedes erstattet med det mere præcise: ”.….grupper af højre- 
eller venstreekstremistisk karakter...” Det blev præciseret, at der kunne være 
tale om andre efterforskningsskridt som var omfattet af retsplejeloven, f. eks. 
telefonaflytninger, indgreb i brevhemmeligheden, mikrofonering og ransagning. 
Uden omtale i retsplejeloven var personundersøgelser, observation samt i et vist 
omfang brug af elektronisk udstyr. Det blev understreget, at disse efterforsk- 
ningsskridt kunne blive aktuelle i de omtalte efterforskningsområder, men at 
de altid burde kræve en forudgående drøftelse med Centralafdelingen. Dog var 
personundersøgelser altid tilladt.” Endelig dukkede en ny betragtning op med 
hensyn til penetrering: 


"Penetrering kræver en høj grad af hemmeligholdelse, nøje planlægning og sty- 
ring samt betydelig skønsomhed i valg af målpersoner og midler i øvrigt” ;” 


Det kan bemærkes, at mens disse formuleringer blev føjet til udkastet for ret- 
ningslinjer for regionernes efterforskning på det politiske område, var Region II 
i Århus i færd med at udvikle operation Zeus med indsættelse af en penetrant, 
til dels (om end i et omfang som vanskeligt lader sig fastslå) i konsultation med 
ledelsen i Centralafdelingen.>” 


497 Ibid. Ingen begrundelse fandtes anført. Ændringer var anført med kuglepen på Mose Hansens 
kopi. 

498 WU: Referat af møde, 18. marts 1981. 

499 Ibid. 

500 Ibid. 

501 PET, ujournaliseret sag, gult læg m. forarbejder til retningslinjer vedr. regionernes efterforskning 
på det politiske område: ”Retningslinier vedrørende regionernes efterforskning på det politiske 
område” 26. marts 1981. 

502 Se Kommissionens beretning, bind 12. 

Der synes i denne periode at være blevet arbejdet aktivt med afpudsningen af 
retningslinjerne. Det må på baggrund af de hidtil beskrevne forhold vedrørende 
Ole Espersen formodes, at justitsministeren aktivt påvirkede denne proces. Poli- 
timesteren henviste flere gange til regeringens overvejelser, og udkastet undergik 
generelt en forandring i retning af tendensen i Ole Espersens første bemærknin- 
ger til udkastet. Frem mod Wamberg-udvalgets møde i begyndelsen af maj 1981 
fremkom endnu et udkast til retningslinjerne. Ole Espersen synes også at have 
haft held til at præcisere målfeltet for PET's virksomhed. I udkastet af 8. maj 1981 
blev aktivitetsområderne inddelt i a) områder, hvor der var brug for penetra- 
tion, b) områder med brug for kontaktnet samt c) PET's opgaver m.h.t. forvarsel 
om demonstrationer og lignende. Omtalen af arbejdsmarkedet blev hængende 
uforandret som et appendiks. Den væsentligste ændring omfattede det område, 
hvor der var brug for et kontaktnet. Her omtaltes to centrale områder: Diverse 
grupper af højre- eller venstreekstremistisk karakter samt diverse frontorganisa- 
tioner. Disse to kategorier blev henvist til et bilag. Blandt de højre- og venstre- 
ekstremistiske nævntes RSF, KAP, KAK, DKP, Anarkisterne, visse grupperinger 
inden for VS, højreekstremistiske grupper (herunder DNSU), visse anti-NATO 
grupper samt grupper med forbindelse til terrororganisationer og frihedsbe- 
vægelser. Som et eksempel på en såkaldt frontorganisation af interesse omtal- 
tes Samarbejdskomitéen for Fred og Sikkerhed.” Ved samme lejlighed tilføjede 
man en definition på frontorganisationer og tog et generelt forbehold for, at de 
forskellige nævnte organisationer ikke havde samme vægt i PET's prioritering. 


"Ved frontorganisationer forstås tilsyneladende tværpolitiske eller upolitiske idé- 
og interesseorganisationer, som mere eller mindre skjult kontrolleres af Sovjet- 
unionen. 

Det er klart, at ikke alle de i bilaget nævnte grupper og organisationer har samme 
vægt i PET's arbejde, og spørgsmålet om prioritering vil derfor løbende blive over- 
vejet i centralafdelingen.”54 


Nyt var, at PET fik frie hænder til selv aktivt at indlede grundige baggrundsunder- 
søgelser. Videregivelse til styrelse mv. kunne stadig kun ske efter Wamberg-ud- 
valgets forudgående godkendelse, men PET kunne nu aktivt indhente oplysnin- 
ger om lovlig politisk virksomhed i sikkerhedsundersøgelser. Endelig rummede 


503 Ibid.: ”Retningslinier vedrørende regionernes efterforskning på det politiske område”, 8. maj 1981. 
nr. 13. 
504 Ibid. 

udkastet en vigtig præcisering i omtalen af personer, som kunne hverves til 
penetrering. Hvor det før havde heddet, at der kunne være tale om en i orga- 
nisationen værende person, som ”..inddrages i et kontrolleret og hemmeligt 
samarbejde” [Kommissionens understregning], blev det ændret til ”.inddrages 
i et kontrolleret og hemmeligt arbejde”>% Begge disse små forskelle rummede 
væsentlige principielle forhold. Muligheden for af egen kraft at iværksætte en 
baggrundsundersøgelse på personer gav PET mulighed for at reagere på mindre 
sikre oplysninger og små spor og bore dybere i en persons forhold. Med hensyn 
til penetranter fik man med den lille ændring fra samarbejde til arbejde muligvis 
understreget, at der ikke kunne blive tale om nogen form for gensidighed mel- 
lem den hvervede agent og PET, men at der var tale om et kommandoforhold, 
hvor det var PET, som entydigt tog beslutningerne. 

Arbejdet var nu så langt fremme, at politimesteren den 8. maj 1981 kunne 
meddele kontroludvalget, at retningslinjerne vedrørende regionernes efterforsk- 
ning på det politiske område stod umiddelbart foran godkendelse, og at justits- 
ministeren gerne ville mødes med udvalget forinden. 

Den 10. juni 1981 forsamledes Wamberg-udvalget i Justitsministeriet til møde 
med Ole Espersen. Udvalgets medlemmer havde modtaget udkast til notat om 
retningslinjerne fra 8. maj 1981 sammen med udkastet fra 9. april 1980 samt 
NATO-dokument C-M (64) 45, som omhandlede kravene til sikkerhedsgodken- 
delse og baggrundsundersøgelse for personer, som skulle sikkerhedsgodkendes 
til omgang med NATO-dokumenter. Ole Espersen forklarede udvalget, at rege- 
ringens overvejelser om udkastet nu nærmede sig sin afslutning (situationen var 
dog reelt den samme, som den havde været i foråret 1977), og at man ønskede 
at forelægge udkastet for kontroludvalget. Han præciserede, at retningslinjerne 
ikke skulle udsendes til politiet, men at de skulle udgøre en art grundlag for 
regionernes arbejde. Endelig oplyste han, at forhold, som på grund af hastige 
ændringer ikke kunne lægges endegyldigt fast, ville indgå som bilag til retnings- 
linjerne.” 

Der udspandt sig efterfølgende en diskussion, som efter referatet at dømme 
ikke i synderlig grad refererede direkte til udkastet til retningslinjer. Derimod 
udfordrede Wamberg-udvalget det forhold, at der (også efter udkastet) til brug 


505 Ibid. 

506 WU: Referat af møde, 8. maj 1981. 

507 Ibid.: Referat af møde, 10. juni 1981 med justitsministeren, dateret 23. september 1981, vedlagt refe- 
rat af mødet, 10. juni 1981. 

for sikkerhedsgodkendelser kunne indhentes baggrundsoplysninger om lovlig 
politisk virksomhed. Udvalget var stærkt skeptisk over for sådanne oplysninger, 
og over for deres lødighed. Man var også kritisk over for indhentning af såkaldte 
vandelsoplysninger af privat karakter. Ole Espersen og Niels Madsen foreslog 
heroverfor, at man kunne præcisere, at de indhentede oplysninger skulle være af 
væsentlig betydning for sikkerhedsgodkendelsen.% 

Også på andre punkter rejstes indvendinger. Harald Engberg-Pedersen øn- 
skede således, at Folketinget skulle orienteres om, at der i et vist omfang fandt 
registrering sted af østrejser, ambassadekontakter og af medlemmer af venskabs- 
foreninger. Han fremdrog ligeledes spørgsmålet om registrering af organisatio- 
ner og deres ledende medlemmer, idet han mente, at kommissionsdomstolens 
beretning på dette punkt ikke havde været ganske klar. Ole Stig Andersen svarede 
hertil, at registreringen af østforbindelserne havde ”politimæssig interesse” (dvs. 
berørte kontraspionage og efterforskning af kontakter til østlige efterretnings- 
tjenester), at registrering på dette punkt ikke var 100 % dækkende — men altså 
efterforskningsrelateret. Justitsministeren mente, at kommissionsdomstolens 
beretnings hovedkonklusioner var klare nok, men at der i det enkelte tilfælde jo 
nok kunne opstå tvivl. 

Udvalgsmedlemmerne var måske heller ikke så ganske enige i vurderinger- 
ne. Modsat Engberg-Pedersens ønske om at drøfte baggrundsundersøgelsernes 
form var Kristof Glamann principielt betænkelig ved, at udvalget blandede sig 
i spørgsmål vedrørende selve efterforskningen. Buhl samlede udvalgets stem- 
meberettigede medlemmer bag det synspunkt, at hvis man var betænkelig ved 
konkrete afgørelser, så kunne man jo altid lægge det op til regeringsplan. I øvrigt 
understregede han, at retningslinjernes afsnit III (penetrering og kontakter), IV 
(andre overvågningsmetoder) og V (arbejdsmarkedet) ikke vedrørte udvalgets 
arbejdsområde. Strengt taget indebar det også, at de grupper, partier og organi- 
sationer, som PET skulle overvåge, faldt udenfor, hvorimod naturligvis princip- 
perne for registrering og videregivelse for disse grupper var indenfor.” 

Wamberg-udvalgets indvendinger på mødet med Ole Espersen lå for så vidt i 
forlængelse af de løbende diskussioner, som man gennem tiden havde haft med 
departementschefen og politimesteren. I den forstand markerede præsentatio- 
nen af retningslinjerne ikke noget vandskel. Man kan heller ikke sige, at udvalget 


508 Ibid. 
509 Ibid. 
510 Ibid. 

på nogen måde blåstemplede udkastet. Referatet fra mødet er i så henseende 
temmelig springende og undviger stort set enhver form for generaliserende be- 
tragtning med hensyn til udvalgets syn på retningslinjerne (man kan i den for- 
bindelse notere sig, at det firesiders referat først blev færdigt tre en halv måned 
efter mødets afholdelse). 

I det hele taget kan der herske en vis tvivl om, hvordan ministeren på det 
pågældende møde forholdt sig til retningslinjerne. Ole Espersen har siden hen 
haft svært ved at genkende det billede af mødet, som fremgår af referatet. Han 
huskede mødet som rutinepræget, og genkalder sig ikke nogen særlig opmærk- 
somhed i forhold til udkastet til retningslinjer: 


"Særligt om det i referatet nævnte udkast til retningslinjer af 8. maj 1981 bemær- 
kede vidnet, at det er væsentligt, at den første registrering er en lovlig registrering. 
Når der er sket en lovlig registrering, kunne der registreres for alt, og det er vidnets 
opfattelse, at det derfor er særligt afgørende, at den første registrering er i overens- 
stemmelse med erklæringen. Han mente, at den anførte registreringsmulighed var 
forkert — at den på et tyndt grundlag kunne legitimere enhver senere registrering 
om hvadsomhelst — og burde stoppes, men han mener ikke, at dette blev drøftet på 
Wamberg-udvalgets møde”;" 


Denne indvending må opfattes som en kritik af den udtrykkelige henvisning til 
tilladeligheden af at registrere personer for kontakter til østambassader og for 
rejser til østlande. Ministeren tog da også på en række møder dette spørgsmål op 
med Niels Madsen og med Ole Stig Andersen med henblik på at få etableret en 
mere restriktiv praksis.” Dette kan være en årsag til, at justitsministerens møde 
med kontroludvalget tilsyneladende satte processen i stå. Mens udvalget den 
8. maj havde fået at vide, at retningslinjerne stod umiddelbart foran godken- 
delse, og at ministeren blot ønskede at mødes med udvalget før godkendelse, 
så erklærede ministeren på mødet den 10. juni afsluttende, at udvalgsmedlem- 
mernes kommentarer ville blive inddraget i ”regeringens videre overvejelser”? 


51. RB: Ole Espersen, 5. december 2000. 

512 Ibid.: "Vidnet er noget mystificeret af referatet og understreger at intet af det, han skulle have været 
positiv overfor senere er fulgt op af PET eller departementet i hans ministertid” Han havde ikke 
tidligere set det pågældende referat. Det kan dog nævnes, at referatet blev godkendt på Wamberg- 
udvalgets møde den 6. august 1981, omend det ikke fremgår, om godkendelsen gælder såvel refe- 
ratet af kontroludvalgets møde eller af mødet med ministeren i tilslutning dertil. WU: Referat af 
møde, 6. august 1981. 

513: WU: Referat af møde, 6. august 1981. 

Spørgsmålet om registrering af østkontakter havde ganske central betydning 
for retningslinjerne, som i det foreliggende udkast gav ret ekstensiv adgang til 
at registrere folk med østkontakter i efterforskningsøjemed. Overvågningen af 
visse østrejsende og af folk med kontakt til østambassader var jo, i realiteten, 
et stedfortrædende begreb for overvågning og registrering af danske kommu- 
nister, af medlemmer af venskabsforeningen Danmark-Sovjetunionen og af 
frontorganisationerne.;" 

En anden årsag til, at arbejdet med retningslinjerne kun skred langsomt frem, 
kan have været den såkaldte Arne Herløv Petersen-sag, som dukkede op netop 
på dette tidspunkt, og som optog megen tid i Centralafdelingen og i Justitsmini- 
steriet. Eftersom justitsminister Ole Espersen ifølge egen forklaring til Kommis- 
sionen havde givet instruks om ikke at anholde Arne Herløv Petersen, hvilket 
politiet alligevel gjorde den 3. november 1981, kan det tænkes at tillidsforholdet i 
forhold til departementet og til PET har været således, at de centrale aktører har 
afventet et politisk tøvejr, før end man tog fat på arbejdet med at få retningslin- 
jerne godkendt.”> Endelig kan baggrunden have været, at Wamberg-udvalget i 
tiden, der fulgte, fortsatte med at udfordre PET's praksis på en række punkter, 
som havde direkte berøring til udkastet til retningslinjer. 

Udvalget fortsatte sine granskninger af vilkårene for baggrundsundersøgel- 
ser. På mødet den 8. maj 1981 havde udvalget spurgt til registreringen af medlem- 
mer af visse fredsorganisationer, herunder især Samarbejdskomitéen for Fred 
og Sikkerhed. En af PET's medarbejdere orienterede om sagen og henviste til, at 
langt den overvejende del af Samarbejdskomitéens styrelse enten var kendte (i 
denne forbindelse givet i forståelsen: registreret i PET som) kommunister eller 
personer med kontakter til KGB-folk. Han oplyste, at flere europæiske freds- 
komitéer førte veltilrettelagte og koordinerede kampagner mod opstillingen af 
atomraketter i Vesteuropa på en måde, som tilgodeså Sovjetunionens politiske 
mål: 


"Det er de vestlige efterretningstjenesters opfattelse, at de nationale fredskomitéer 
direkte eller indirekte styres af det Internationale Departement, der er et organ 
umiddelbart under det sovjetiske politibureau”f 


514 Jf. det synspunkt, som politiassessor Toft-Nielsen i PET udtrykte i et foredrag for kontaktfolkene i 
kredsene om revision, udateret manuskript, dog formentlig januar 1969. Se kapitel 2. 

515. Se afsnit om Herløv Petersen-sagen i Kommissionens beretning, bind 13. 

516 WU: Referat af møde, 8. maj 1981. 

Udvalget fortsatte på det efterfølgende møde med at spørge til dette område, 
som rettelig havde stærke bånd til kontraspionage, idet man udbad sig yderligere 
oplysninger om såvel enkeltpersoner som flere fredsorganisationer. Man ønske- 
de også oplysninger om enkelte foreningers mulige forbindelser til KGB. Det 
fremgår, at det centrale motiv i sagen var, om medlemskab af sådanne foreninger 
eller indehavelsen af visse tillidsposter deri var nok til at udløse en registrering 
hos PET.” Dette motiv var som nævnt også stærkt til stede under drøftelserne 
med ministeren den 10. juni. 

Problematikken med PET's oplysninger om partier og visse af deres ledende 
medlemmer blev ligeledes forfulgt. Den 6. august 1981 udbad udvalget sig orga- 
nisationssagerne på enkelte partier på såvel højre som venstre fløj. PET fremtog 
efterfølgende til gennemsyn for udvalget sagerne vedrørende DKP, VS, SF, Ven- 
stre, Fremskridtspartiet og Det Radikale Venstre. På mødet i september tog ud- 
valget sagerne vedrørende disse partier i øjesyn. En liste over amtsrådskandida- 
ter for SF gav anledning til fornyet debat, hvor Harald Engberg-Pedersen på ny 
udfordrede den opfattelse, at kommissionsdomstolens udtalelser var klare. Ud- 
valget fandt den på baggrund igen behov for at drøfte sagen med ministeren.” 
I begyndelsen af 1982 overvejede man spørgsmålet om, hvorvidt man måtte vi- 
deregive oplysning om medlemskab af RSF. Trotskisterne havde i mellemtiden 
sluttet sig sammen i det nydannede SAP, som stillede op til kommunalvalget og 
til folketingsvalget. Politimesteren udtalte i denne sammenhæng, at justitsmini- 
steren måtte tage stilling til, om der kunne ske videregivelse af oplysninger om 
tilhørsforhold til dette parti; med andre ord: hvorvidt den praksis, som var fulgt 
for trotskisterne, også gjaldt for medlemmer af SAP. I april redegjorde PET nøje 
for stillingen med hensyn til SAP, hvor PET, indtil ministeren måtte træffe anden 
afgørelse, ønskede at fortsætte den hidtidige praksis i forlængelse af RSF. Der 
blev ikke registreret nogen indsigelse i referatet, og udvalget godkendte da også 
videregivelse af oplysninger om aktuelt eller tidligere tilhørsforhold til RSF i de 
enkelte, konkrete videregivelsessager.”” 

Dette spørgsmål berørte tilsyneladende også KAP. På kontroludvalgets møde 
i maj 1982 pressede Engberg-Pedersen for en afklaring af justitsministerens stil- 
ling til registrerings- og videregivelsesspørgsmålet for medlemmer af SAP og 
KAP. Politimesteren var i princippet enig, men fastholdt, at den hidtidige prak- 


517 Ibid.: Referat af møde, 6. august 1981. 
518 Ibid.: Referat af møder, 6. august 1981 (listen over partier påtegnet i hånden) og 24. september 1981. 
519 Ibid.: Referat af møder, 11. januar 1982 og 22. april 1982. 

sis måtte opretholdes, indtil justitsministeren måtte træffe en anden afgørelse.” 
De principielle drøftelser fortsatte gennem sensommer og efterår 1982. Udvalget 
modtog blandt andet SAP's partiprogram. I august argumenterede politimeste- 
ren i øvrigt for registreringer af personer med en vis forbindelse til SAP ud fra 
den begrundelse, at SAP og partiets ungdomsorganisation var involveret i BZ- 
brigadens aktiviteter. Udvalgets flertal godkendte de pågældende nyregistrerin- 
ger, omend Harald Engberg-Pedersen fortsat tog forbehold for nyregistrering på 
det pågældende grundlag. Det samme problem meldte sig for KAP's vedkom- 
mende godt en måned senere.;” På mødet den 31. januar 1983 søgte PET med 
et kortfattet notat at sandsynliggøre, at også DKP/ml måtte være genstand for 
almindelig registrering efter de samme principper som SAP og KAP.” 


Østkontakter 


Udviklingen af retningslinjerne for regionernes efterforskning på det politiske 
område gennem 1981-82 fandt sted i spændingsfeltet mellem på den ene side de 
rammer, som regeringen og Wamberg-udvalget satte for PET's praksis, og på 
den anden side de erfaringer og trusselovervejelser, som man i PET gjorde sig i 
denne periode. Fra regeringen var kravet først og fremmest, at man ikke generelt 
måtte registrere borgere på grundlag af medlemskab af lovlige politiske partier. 
Derimod kunne man ifølge denne opfattelse fortsætte registrering på grundlag 
af efterforskning af sager eller af enkeltpersoner med tilknytning til sådanne par- 
tier. Det er vel således, at man må forstå statsministerens indskærpning i Rege- 
ringens Sikkerhedsudvalg og opfølgningen fra justits- og forsvarsministrene. En 
sådan bestemmelse i retningslinjerne synes at have været problematisk for PET. 
Som det er vist, gav dette da også anledning til, at Wamberg-udvalget udfordrede 
visse af PET's tolkninger på vigtige områder som foreninger med udprægede 
østforbindelser og visse — især — venstrefløjspartier, som på dette tidspunkt af 
Indenrigsministeriet blev anerkendt som opstillingsberettigede til valg. Politi- 


520 Ibid.: Referat af møde, 28. maj 1982. 

521 Ibid.: Referat af møder, 23. august 1982 og 6. oktober 1982. 

522 Ibid.: møde, 31. januar 1983, Vedr. DKP/ml — Danmarks Kommunistiske Parti/marxister-leninister, 
21. januar 1983. ”DKP/ml går ind for den revolutionære teori marxismen-leninismen og fastholder, 
at revolutionen ikke kan sikres ad fredelig vej, men må sikres gennem knusningen af det borgerlige 
statsapparat (med militær og politi i spidsen) og oprettelsen af proletariatets diktatur” 

mester Ole Stig Andersen synes her at have fundet en egnet modus vivendi i 
forhold til Wamberg-udvalget, idet han forelagde en række oplysninger om så- 
danne sager, og så længe udvalget ikke åbent modsagde PET's praksis og tolk- 
ninger, betragtede han den herskende praksis som autoriseret. Overvågningen 
og registreringen af medlemmer af visse fredsbevægelser, af KAP og af SAP blev 
accepteret via denne procedure. 

I begyndelsen af 1982 synes der på ny at være kommet skred i processen frem 
mod en formalisering af retningslinjerne. Overvejelserne koncentrerede sig net- 
op om papirets afsnit om registreringer, og PET arbejdede sig frem mod maj hen 
til endnu en revideret udgave af det politiske papir. Der var ganske få ændringer, 
der dog berørte vigtige og omstridte spørgsmål. Den 21. maj 1982 fremlagde 
PET, som nu havde lagt Herløv Petersen-sagen bag sig, da også for et efterhån- 
den utålmodigt Wamberg-udvalg et nyt udkast, som rummede to centrale modi- 
fikationer, men som ellers holdt sig helt til den tidligere versions ordlyd. 

For det første sigtedes der med hensyn til bestemmelserne om medlemskab 
af de politiske partier på en opblødning af den ifølge politimesteren for katego- 
riske formulering i udkastet.” Der blev derfor i maj-udkastet åbnet mulighed 
for, at man alligevel over en kam registrerede medlemmer af visse politiske par- 
tier, selv om disse var godkendt som opstillingsberettigede til folketingsvalg. Det 
skulle ske på grundlag af en konkret vurdering af, om partiet ifølge sit program 
og ifølge ledelsens udtalelser forudsatte anvendelse af ulovlige metoder, og af om 
partiets virksomhed i øvrigt bekræftede dette.” Dette fremgik af den første nye 
revision af det politiske papir, som var fremkommet siden midten af 1981. Til 
udkastets formuleringer om, at det ikke ville være tilladt at registrere medlem- 
mer af lovlige politiske partier, føjedes det afgørende forbehold, at en vurdering 
af program, udtalelser og virksomhed kunne udløse en tilladt registrering af par- 
tiets medlemmer. 


523 Ibid.: Referat af møde, 11. februar 1982. Ole Stig Andersen stillede udvalget i udsigt, at der forment- 
lig kun skulle ske enkelte ændringer. En af disse var, at der med henblik på fremtidige begræns- 
ninger i mulighederne for registrering blev åbnet mulighed for en udrensning af oplysninger i 
forbindelse med den løbende revision. 

524 Ibid.: Ole Stig Andersen stillede udvalget i udsigt, at der formentlig kun skulle ske enkelte ændrin- 
ger. 

525. WU: Referat af møde, 28. maj 1982. 

526 PET, ujournaliseret sag: ”Retningslinier vedrørende regionernes efterforskning på det politiske 
område”, 21. maj 1982. nr. 14. 

For det andet indførtes et forbehold i omtalen af, at en godkendt registre- 
ringsgrund kunne være registreringen af kontakter til østambassader og rejsen- 
de til østlande. Her havde Ole Stig Andersen således allerede i februar 1981 stillet 
Wamberg-udvalget i udsigt, at PET ville præcisere, at østrejsende eller personer 
med kontakt til østambassader kun ville blive registreret, hvis der forelå en ef- 
terretningsmæssig interesse.” Dette hensyn fik i maj-versionen af det politiske 
papir følgende formulering: ”…. med mindre forholdet skønnes at være uden ef- 
terretningsmæssig interesse”? 

Justitsminister Ole Espersen drøftede med Ole Stig Andersen og med de- 
partementschef Niels Madsen mellem sommeren 1981 og foråret 1982 en ind- 
skrænkning af den herskende praksis, som ministeren fandt forkert og i mod- 
strid med ånden i regeringserklæringen fra 1968. Den 14. maj 1982 mødtes han 
med departementschefen og politimesteren for at drøfte spørgsmålet. Ole Stig 
Andersen gav ved denne lejlighed udtryk for, at man kunne ophøre med at regi- 
strere sådanne kontakter, men således at deltagelse i officielle delegationer fortsat 
blev registreret. Den 17. maj 1982 meddelte Ole Espersen ifølge egen forklaring 
Niels Madsen, at registreringerne af østkontakterne helt burde ophøre, også for 
officielle delegationer.” Det følger af Ole Espersens vidneudsagn til Kommis- 
sionen: 


"Vidnet traf beslutning den 14. maj 1982 om, at østrejser og kontakter til østambas- 
sader ikke i sig selv måtte være registreringsgrund, og vidnet ville derpå overveje 


527 WU: Referat af møde, 11. februar 1982. 

528 Ibid. 

529 RB: Ole Espersen, 5. december 2000. Ole Espersens opmærksomhed var ifølge hans egen forkla- 
ring blevet henledt på omfanget af registreringer af østkontakter af Harald Engberg-Pedersen, som 
Espersen kendte fra sin tid som formand for Radiorådet. Ibid., s. 8. Ole Espersen støttede sig under 
afhøringen til sine papirer, hvori han havde noteret både møderne den 14. og 17. maj 1982 og de på- 
gældende beslutninger. Ibid., s. 11-12. ”Efter hans erindring havde hans resolution omgående virk- 
ning, ellers ville han ikke have formuleret det så klart” Ibid., s. 12. Det kan imidlertid bemærkes, at 
ministerens instruks ikke satte sig spor i det udkast til retningslinjer på det politiske område, som 
blev konciperet den 21. maj 1982 (dvs. fire dage efter ministerens instruks), og hvori den bredere 
formulering var fastholdt (jf. ovenfor). Forholdet blev heller ikke omtalt i referatet af politime- 
sterens statusopgørelse med hensyn til retningslinjerne for kontroludvalget den 28. maj 1982. Jf. 
WU: 28. maj 1982. Det fremgik derimod af en ekstrakt af referat af mødet i Regeringens Sikker- 
hedsudvalg den 1. juli 1982, som blev stillet til rådighed for kontroludvalget på dettes møde den 
23. august. Jf. WU: Referat af møde 23. august 1982. Referatet blev godkendt på det efterfølgende 
møde. 

Ole Stig Andersens ønske om, at der dog kunne ske registrering af deltagelse i of- 
ficielle delegationer. Han traf derefter endelig beslutning den 17. maj om, at disse 
registreringer skulle ophøre. Han havde forinden anmodet Niels Madsen om at 
overveje konsekvenserne af Ole Stig Andersens ønske. Vidnet orienterede Rege- 
ringens Sikkerhedsudvalg om sin beslutning. Vidnet antager, at han tidligere har 
foretaget en uofficiel orientering af Anker Jørgensen. Ved vidnets beslutning den 
17. maj 1982 bestemtes, at heller ikke deltagelse i officielle delegationer til østlande i 
sig selv kunne udgøre registreringsgrundlag. Ole Stig Andersen tog denne beslut- 
ning til efterretning”? 


Kommissionen kan fastslå, at en ministeriel instruks vedrørende en ændring 
blev afgivet af Ole Espersen, og at denne beslutning blev endeligt implementeret 
ijuli 1982. Denne ændring har, som det vil fremgå nedenfor, været kendt af PET's 
chef og blev formidlet videre til PET's revisionsafdeling og Wamberg-udvalget. 

Såvel Anker Jørgensen personligt såvel som det samlede Regeringens Sikker- 
hedsudvalg blev orienteret om denne ændring. Det hed i referatet fra Regerin- 
gens Sikkerhedsudvalgsmøde den 1. juli 1982, at Justitsministeriet og PET havde 
drøftet spørgsmålet om registrering af danske statsborgere, som rejste på offi- 
cielle delegationsrejser eller normale forretningsrejser til østlandene, eller som 
deltog i receptioner i østambassader: 


"Det var herunder blevet fastslået, at selve deltagelsen i sådanne arrangementer 
ikke udgjorde et registreringsgrundlag, bortset fra de tilfælde, hvor der forelå en 
særlig efterretningsmæssig interesse i registrering” > 


En ekstrakt fra mødet vedrørende dette punkt blev overdraget PET's revisionsaf- 
deling, som udarbejdede en notits om den ændrede praksis. Notitsen er dateret 
12. juli 1982 og er sammen med de nyregistreringer, der skulle godkendes i Wam- 
berg-udvalget, vedlagt udvalgets godkendte referat fra mødet den 23. august 
1982. Ifølge mødereferatet fik Wamberg-udvalget forelagt Revisionsafdelingens 
notits af 12. juli om den ændrede praksis på mødet den 23. august 1982, og ud- 


530 RB Ole Espersen, 5. december 2000. Om opfølgningen meddelte Ole Espersen, at: "Vidnet har ikke 
selv meddelt Wamberg-udvalget sin beslutning fra 1982. Han tog det som en selvfølge, at beslut- 
ningen blev videregivet, og han gik ligeledes som en selvfølge ud fra, at hans instruks blev efterlevet, 
hvorfor han ikke foretog særlig kontrol” Ibid., s. 10. 

531 WU: Referat af møde 23. august 1982 samt ekstrakt af referat af møde i Regeringens Sikkerhedsud- 
valg den 1. juli 1982. Notitsen er udarbejdet af Revisionsafdelingen og dateret 12. juli 1982. Kommis- 
sionens kursivering. 

valget må i forbindelse med gennemgangen samme dag af 34 østregistreringer 
oprettet siden 19. maj 1982 antages at have lagt denne notits indeholdende mi- 
nisterens nye instruks til grund for dets afgørelser. Det ses af påtegningerne, at 
alle 34 registreringer blev godkendt af udvalget. Med andre ord fik Ole Espersens 
instruks af 17. maj 1982 vedrørende østkontakter virkning fra den 19. maj. 

Det er værd at bemærke, at rejsende, som i anden hensigt rejste til østlande, 
ikke udtrykkeligt var udelukket fra registrering. Det kunne f. eks. være personer, 
som rejste på partiskole i Moskva eller lignende. Her eksisterede tilsyneladende 
en — bevidst eller ubevidst skabt — gråzone. Det er ligeledes værd at notere, at den 
sidste sætning i det citerede referat fra sikkerhedsudvalgsmødet åbnede mulig- 
hed for en fortsat registreringspraksis på dette felt. Forskellen var, at bevisbyrden 
var blevet vendt, således at der nu skulle eksistere en særlig efterretningsmæs- 
sig interesse i registrering af den pågældende rejsende eller receptionsgæst. Det 
synes, som om Ole Espersen på dette tidspunkt har opfattet det som magtpålig- 
gende at sætte sin beslutning om ændring af praksis med hensyn til registrering 
af østkontakter igennem. Som det vil fremgå nedenfor, lykkedes det imidlertid 
PET under den nye konservative justitsminister Erik Ninn-Hansen at få udval- 
get til at ændre opfattelse i spørgsmålet om østkontakter i forbindelse med dis- 
kussionen om de nye retningslinjer. 


Regeringsskiftet 1982 


Den 10. september 1982 trådte Anker Jørgensens socialdemokratiske 
mindretalsregering tilbage og blev erstattet af Poul Schliiters borgerlige regering. 
Den nye justitsminister var som nævnt den konservative Erik Ninn-Hansen. 
Under den nye regering fortsatte arbejdet med færdiggørelsen af retningslin- 
jerne for den politiske efterforskning. Wamberg-udvalget fastholdt da også sin 
interesse for en snarlig afgørelse. På det første møde efter regeringsskiftet gav 
formanden for Wamberg-udvalget, amtmand Niels Elkær-Hansen, udtryk for, at 
han ville kontakte departementschefen med henblik på et møde med ministeren 


532 RB: Erik Ninn-Hansen, 6. december 2000: "Niels Madsen kan have orienteret om retningslinjer 
for PET, som senere blev forhandlet med Wamberg-udvalget.Vidnet følte sig ikke indblandet i Ole 
Espersens dispositioner. Sagen om retningslinjer for PET blev forelagt af Niels Madsen, og man 
drøftede ikke fortiden. Niels Madsen sagde, at nu måtte de få sagen bragt i orden og få den forhand- 
let med Wamberg-udvalget” 

snarest muligt. Man drøftede også forslaget til retningslinjer for den politiske 
efterforskning.” Dagen efter dette møde, den 7. oktober 1982, forelå et nyt ud- 
kast, uden de store ændringer. Dog var en justering foretaget med hensyn til 
registrering af østkontakter.+ Ole Espersens instruks til PET om at indskrænke 
muligheden for at registrere østkontakter var således ikke indarbejdet i det nye 
forslag til retningslinjer. Udkastet anvendte i stedet følgende formulering: 


"En godkendt registreringsgrund kan f. eks. være kontakt med en øst-ambassade 
i København eller rejser til østlande, med mindre forholdet skønnes at være uden 
efterretningsmæssig interesse” 


Bevisbyrden var nu igen vendt, idet udgangspunktet for Ole Espersens instruks 
af 17. maj 1982 var, at sådanne aktiviteter ikke udgjorde et registreringsgrundlag, 
”bortset fra de tilfælde, hvor der forelå en særlig efterforskningsmæssig interesse i 
registrering”. 

Det nye udkast fra 7. oktober 1982 blev diskuteret med Wamberg-udvalget. 
Engberg-Pedersen rejste i denne forbindelse spørgsmålet om registrering af 
medlemmer af SAP, KAP og deres ungdomsforeninger samt af medlemmer af 
venskabsforeninger. Politimesteren pegede her på, at sådanne registreringer 
på grundlag af medlemskab af venskabsforeninger havde fundet sted gennem 
mange år og var blevet forelagt udvalget. Flertallet foreslog, at man ændrede for- 
muleringen om østkontakter således, at også medlemskab af venskabsforeninger 
var nævnt som godkendt registreringsgrund.; Det blev da også taget op af PET, 
således at papiret fra 7. oktober 1982 fremkom i en 2. revideret udgave (men med 
samme datering): 


"En godkendt registreringsgrund kan f. eks. være kontakt med øst-ambassader 
i København, rejser til øst-lande eller medlemskab af visse venskabsforeninger 
eller lignende, med mindre forholdet skønnes at være uden efterretningsmæssig 
interesse”57 


533: WU: 6. oktober 1982. Det fremgår ikke, hvilken version af udkastet, som udvalget drøftede, endsige 
hvilke ændringsforslag man havde. Ibid. 

534 PET, ujournaliseret sag: ”Retningslinier vedrørende regionernes efterforskning på det politiske 
område, 7. oktober 1982, nr. 15. 

535. PET, ujournaliseret sag: ”Retningslinier vedrørende regionernes efterforskning på det politiske 
område”, 7. oktober 1982. nr. 15, s. 2. Kommissionens kursivering. 

536 WU: Referat af møde, 3. november 1982. 

537 PET, ujournaliseret sag: ”Retningslinier vedrørende regionernes efterforskning på det politiske 
område”, 7. oktober 1982, nr. 15, 2. udkast. Denne formulering fandt vej til de endelige retningslinjer. 

Formuleringen svarer til de endelige retningslinjer, der blev godkendt af rege- 
ringen i februar 1983. Ole Stig Andersen fik således udvalgets opbakning til en 
lempeligere praksis end den, som den tidligere socialdemokratiske justitsmini- 
ster få måneder forinden havde afgivet instruks om, og som Wamberg-udvalget 
har været informeret om. På mødet drøftede man i øvrigt en konkret sag om 
videregivelse af oplysninger til FE om en person, som søgte optagelse i hjem- 
meværnet. Vedkommende var medlem af DKP samt af bl.a. venskabsforeningen 
Danmark-Sovjet og af venskabsforeningen Danmark-DDR. Blandt de nyregi- 
strerede, som blev forelagt udvalget for den pågældende måned, var der da også 
flere konkrete eksempler på den aktuelle problematik. Fire nyregistrerede havde 
rejser til østlande og fire andre kontakt med den sovjetiske ambassade og med 
venskabsforeningen Danmark-Sovjetunionen.5; 

Den 11. november 1982 udspandt sig mellem Wamberg-udvalget og justits- 
minister Erik Ninn-Hansen en grundlæggende debat om de centrale spørgsmål 
i udkastet til retningslinjerne. Spørgsmålet om indhentning af oplysninger om 
lovlig politisk virksomhed i sikkerhedsundersøgelser og videregivelse af sådanne 
oplysninger til anden myndighed blev drøftet og fandt en løsning derved, at ud- 
valget accepterede den tolkning, som retningslinjerne rummede, og erklærede 
sig rede til af afgive en indstilling til justitsministeren, hvis spørgsmål om vide- 
regivelse blev rejst. Det ville hermed, således justitsminister Ninn-Hansen, være 
regeringens ansvar at tage stilling til, om sådanne oplysninger skulle videregives. 
Engberg-Pedersen fandt dog stadig, at der var behov for en orientering af Folke- 
tinget om den fulgte praksis.5 


538 WU: Referat af møde, 3. november 1982, samt ”Nyregistrerede i perioden 1/10-1982 - 21/10-1982”. 
Vedrørende den potentielle hjemmeværnsmand se: Ibid.: Møde 11. november 1982: ”Oversigt over 
spørgsmål, der skal drøftes i kontroludvalgets møde med justitsministeren”, 

539 Ibid.: ”Referat af møde den 11. november 1982 mellem justitsministeren og udvalget vedrørende 
politiets og forsvarets efterretningstjenestes registrering og videregivelse af oplysninger”, 27. januar 
1983. PET's tolkning støttede sig til NATO's krav om særlig dokumentsikkerhed og om sikker- 
hedsgodkendelse af personer med adgang til klassificerede NATO-dokumenter. Det forudsattes af 
NATO, at en grundig undersøgelse søgte konstateret, hvorvidt den som skulle sikkerhedsgodken- 
des, "er eller har været medlem af eller tilknyttet nogen udenlandsk eller hjemlig organisation, 
forening, bevægelse eller anden sammenslutning af personer, som udfolder subversiv virksomhed, 
eller som agiterer for eller billiger anvendelse af magt eller vold til at berøve andre deres rettigheder, 
eller som med forfatningsstridige midler søger at ændre regeringsformen i NATO-medlemslande” 
PET foretog ikke nogen aktiv indhentning af oplysninger om politisk ståsted, men hvis de frem- 
kom spontant fra personer eller andre kilder, blev de medtaget på den pågældendes sag. Sådanne 


oplysninger blev medtaget på alle registrerede, uanset registreringens oprindelige grund. Det nye 

For så vidt angik de politiske partier, rejste udvalget spørgsmålet om, hvor- 
vidt PET kunne registrere medlemmer af politiske partier eller grupperinger, 
som var lovlige i den forstand, at de var godkendt til opstilling til folketings- eller 
kommunalvalg. Spørgsmålet berørte dels registrering af medlemmer af sådanne 
partier, dels deres ungdomsorganisationer eller deltagere i introduktionskurser 
og lignende. Den nyudnævnte formand for udvalget, Elkær-Hansen, bemær- 
kede, at udvalget hidtil havde godkendt denne praksis, som også fremgik af ud- 
kastet til retningslinjer, men han ville gerne høre ministerens bemærkninger. 
Det var ikke desto mindre tydeligt, at udvalget selv stod delt på dette spørgsmål. 
Engberg-Pedersen fandt således, at der var risiko for konflikt med regeringser- 
klæringens af 1968, mens Jon Palle Buhl og Kristof Glamann tilkendegav, at den 
tilføjelse til retningslinjerne, som lagde vægt på sådanne grupperingers program 
og faktisk udfoldede virksomhed, måtte anses for en forsvarlig praksis inden for 
rammerne af regeringserklæringen. Dette tilsluttede ministeren sig. Formanden 
benyttede sig af anledningen til at bemærke, at der i PET's sager på partierne 
kunne findes kandidatlister med videre. Han anførte dog, at denne praksis ikke 
var i strid med regeringserklæringen, så længe der ikke fandt en systematisering 
sted af sådanne oplysninger. Igen fremhævede Engberg-Pedersen, at dette lå me- 
get nær en egentlig registrering af lovlig politisk virksomhed, som måtte give 
anledning til betænkelighed. Det blev heroverfor understreget af politimesteren, 
at der ikke fandt nogen bearbejdning af disse oplysninger sted, og den gældende 
praksis fandt derpå tilslutning også fra Jon Palle Buhl med det synspunkt, at 
der ikke hermed forelå en ”registrering” i regeringserklæringens forstand.” Det 
bekræftede ministeren: 


udkast til retningslinjer lagde op til, at PET i personundersøgelsessager aktivt kunne indhente så- 
danne oplysninger. Oplysningerne skulle naturligvis nøje verificeres, hed det. Sådanne undersø- 
gelser ville efter tjenestens opfattelse være betydelig mere relevante i sikkerhedsmæssig henseende, 
end de hidtil foretagne undersøgelser. Derimod lagde man ikke op til en ændring af den praksis, at 
videregivelse af oplysninger om lovlig politisk virksomhed ikke fandt sted inden for rammerne af 
kontroludvalget. Derimod kunne PET, hvis tjenesten anså sådanne oplysninger for så væsentlige, 
at de burde videregives, forelægge sagen for justitsministeren eller regeringen. PET, ujournalise- 
ret sag: ”Notat vedrørende retningslinier for regionernes efterforskning på det politiske område”, 
28. oktober 1981. 

540 WU: ”Referat af møde den 11. november 1982 mellem justitsministeren og udvalget vedrørende 
politiets og forsvarets efterretningstjenestes registrering og videregivelse af oplysninger”, 27. januar 
1983. I PET's interne referat fremgår det, at problemet først og fremmest havde betydning for regi- 
strering af medlemmer af SAP og KAP, af deres ungdomsorganisationer samt af deltagere i intro- 
duktionskurser arrangeret af SAP. Såvel udvalgets flertal som justitsministeren gjorde gældende, 

"Tustitsministeren fandt ikke, at en usystematiseret inddækning, som foreslået, 
er i strid med regeringserklæringen og opfylder PET's behov for at være bredere 
orienteret”>" 


Endelig fandt også det politiske papirs formuleringer om østkontakter tilslut- 
ning fra flertallet af udvalget, mens Engberg-Pedersen tog forbehold. Han ud- 
talte sin betænkelighed og henviste til behovet for en restriktiv praksis. Han 
henviste ligeledes til justitsminister Ole Espersens udtalelser til Information den 
20. august 1982. Flertallet fandt imidlertid, ligesom ministeren, at udkastets for- 
muleringer gav tilstrækkelige garantier for, at regeringserklæringens grænser 
ikke blev overskreddet.;” Det fremgik i øvrigt af diskussionen, at Harald Engberg- 
Pedersen fandt anledning til bekymring for registrering af medlemmer af ven- 
skabsforeninger, idet dette måtte anses for lovlig virksomhed. Hertil forsikrede 
Ole Stig Andersen, at der herskede en restriktiv praksis på dette område, idet 
man stort set kun registrerede ledende medlemmer af sådanne foreninger. Men 
desuden kunne registrering i samme forbindelse være forbundet med en kontakt 
til fremmede efterretningsofficerer. Dette fandt ministerens tilslutning.;” 

Der var hermed — trods de forskellige betænkeligheder, som et medlem i 
kontroludvalget fremkom med — tale om et ganske stærkt votum fra udvalgets 
flertal til støtte for det foreliggende udkast til retningslinjer for den politiske ef- 
terforskning. Det kan da også bemærkes, at kontroludvalget ikke efterlod sig 
tegn på betænkelighed ved godkendelse af registreringer af danske statsborgere, 
som rejste til DDR og til Sovjetunion eller af kontakter til østambassader. Det 
samme gjaldt medlemmer af SAP, KAP og forskellige venskabsforeninger." 


at der var grundlag for en sådan registrering, idet den fandt sted på grundlag af ikke alene disse 
partiers klart revolutionære program, men også af deres aktiviteter, som gjorde det sandsynligt, 
at der ville blive benyttet ulovlige metoder til at fremme partiets synspunkter. Jf. WU: ”Referat af 
møde på justitsministerens kontor den 11. november 1982”, s. 3 f., 7. 

541 Ibid.: Referat af møde på justitsministerens kontor den 11. november 1982, s. 13. 

542 Ibid.: Af PET's mere detaljerede interne referat fremgår det, at Elkær-Hansen i diskussionen af øst- 
kontakterne henviste til Ole Espersens beslutning om, at sådanne kontakter udgjorde registrerings- 
grundlag. Ninn-Hansen erklærede i forløbet af mødet, at han på linje med kontroludvalgets flertal 
fandt, at PET måtte have mulighed for at foretage registreringer i sådanne tilfælde. WU: Referat af 
møde på justitsministerens kontor den 11. november 1982. 

543. WU: Referat af møde på justitsministerens kontor den 11. november 1982, s. 5-6. 

544 Ibid.: Møde, 31. januar 1983 (nyregistrerede i tiden fra d. 13. december 1982 til 19. januar 1983); Ibid.: 
Møde, 24. august 1983 (nyregistrerede i tiden 20. maj 1983 til 9. august 1983). Blandt eksemplerne 
var en seminardeltager til Moskva, et skolingsophold i Moskva, rejser til Polen, Cuba, DDR. I en del 

Registreringen af østrejser var genstand 
for debat i Wamberg-udvalget, ligesom 
den socialdemokratiske politiker og 
tidligere justitsminister Ole Espersen 
tog spørgsmålet op med den konserva- 
tive justitsminister Erik Ninn-Hansen i 
1983 og 1986. På billedet, der blev bragt 
i Land og Folk den 11. august 1984, ses 
deltagere fra DKUS venskabstog til 
Sovjetunionen. Måske Land og Folks 
ledsagende billedtekst kan forklare 
PET's interesse for sådanne rejser: ”For 
størstedelen af de unge var der tale om 
deres første besøg i et socialistisk land 
og at dømme efter stemningen ved 
hjemkomsten havde turen været en 
stor oplevelse for alle. Over halvdelen 
af deltagerne var ved turens start ikke 
medlem af noget parti ellen nogen po- 
litisk ungdomsorganisation. Undervejs 
meldte 23 unge sig ind i Danmarks 
kommunistiske Ungdom.” (Finn Svenn- 
son/Land og Folk/ABA). 


Substansen i spørgsmålet om østkontakter var reelt begrænset. PET kunne ifølge 
Ole Espersens instruks som udgangspunkt ikke registrere østkontakter undta- 
gen i tilfælde, hvor det skønnedes at have efterretningsmæssig interesse. I de 
endelige retningslinjer kunne PET registrere sådanne kontakter, bortset fra til- 
fælde, hvor der ikke forelå en efterretningsmæssig interesse. Det gjorde der i 
sagens natur ofte, idet både sovjetregimet og SED-regimet i DDR yndede at lade 
sine forbindelser til udlændinge fra Vesten foregå gennem efterretningsofficerer, 
og idet de østlige tjenester nøje overvågede personelle Øst-Vestforbindelser med 
henblik på emner for hvervning. I sidste instans måtte der være tale om et skøn 
foretaget af PET's kontraefterretningsfolk, og de nærede en ligeså intens inte- 
resse for KGB- og MfS-medarbejdernes aktiviteter, som sidstnævnte nærede for 
at hverve danske statsborgere som kilder. 


tilfælde var der tale om kontakter til østambassader, som dog i reglen var specificeret i form af, at 
kontakten var til en bestemt ambassadefunktionær, kendte e-officerer eller lignende. I flere tilfælde 
var der tale om forskellige former for tilknytning til SAP. 

Skiftet mellem Ole Espersens bestemmelse om østkontakter og Ninn-Han- 
sens blev ikke oplevet som synderligt påfaldende af de samtidige aktører, bortset 
fra Ole Espersen selv og Engberg-Pedersen.” Ninn-Hansen har slet ikke ment 
at kunne genkalde sig, at han i datiden var sig bevidst, at der var sket en ændring 
med hensyn til østrejser: 


"Vidnet mener ikke, at han dengang vidste, at Ole Espersen skulle have ændret 
praksis vedrørende registrering af østrejser og deltagelse i receptioner. Han mener 
ikke, at ministeriet kan have haft kendskab til, at noget var ændret. Vidnet var 
overrasket over Ole Espersens henvendelse den 27. september 198376 


Skiftet mellem Ole Espersen og Ninn-Hansen satte sig heller ikke uudsletteligt 
indtryk hos formanden for udvalget, Niels Elkær-Hansen: 


"Vidnet erindrer ikke at have oplevet en skiftende opfattelse af betingelserne for 
registrering af østrejser og ambassadebesøg, og man var ikke i udvalget specielt 
ked af den formulering af reglen, som det endte med. Udvalget og ministerens ind- 
stilling til spørgsmålet skulle afpudses, og ministerens regler var ikke sat i kraft”5” 


Revisionsholdets notits af 12. juli 1982 og Wamberg-udvalgets orientering om 
selvsamme notits på mødet den 23. august 1983 viser imidlertid som tidligere 
anført, at Ole Espersens regler nåede at træde i kraft, om end de kun ses anvendt 
ved et enkelt udvalgsmøde før regeringsskiftet. Ministerskiftet blev således ud- 
nyttet til at ændre ved tidligere trufne bestemmelser. Udvalgets flertal har givet 
været sig dette forhold ganske bevidst, idet man ikke delte Ole Espersens be- 
kymringer vedrørende østkontakter og i ministerens insisteren på en ændring 
også så nogle personlige motiver. Kristof Glamann har i sin forklaring antydet et 
konfliktmotiv angående østkontakter som en faktor i forholdet mellem minister 
og politimester: 


545 RB: H. Engberg-Pedersen, 31. august 2000: "Der var derimod stor forskel på Ole Espersen og Ninn- 
Hansen. Ole Espersen var meget interesseret i udvalgets synspunkter. Da Ninn-Hansen kom til, 
blev det hele lukket til igen. Espersens interesse var en virkelig interesse for at se, hvor grænserne 
for registreringer gik” 

546 Ibid., Erik Ninn-Hansen, 6. december 2000. 

547 Ibid., Niels Elkær-Hansen, 20. december 2000. 

OLE ESPERSENS RETNINGSLINJER, 1981-82 


"Da Ole Espersen blev justitsminister, følte Ole Stig Andersen, at han skulle for- 
tælle Espersen, at Espersen var registreret. Dette blev Espersen gal over, og han 
brugte lejligheden til at se på, om ambassadekontakter kunne udgøre grundlag for 
registrering” 


Spørgsmålet om østregistreringer blev aktuelt igen i 1983 og 1986, hvor Ole 
Espersen gjorde Erik Ninn-Hansen opmærksom på sin oprindelige instruks til 
PET fra sommeren 1982. Hvorvidt den nyudnævnte justitsminister Ninn-Han- 
sen i efteråret 1982 overhovedet har været orienteret om den tidligere ministers 
dispositioner er tvivlsomt, hvilket Ninn-Hansens citerede forklaring for Kom- 
missionen da også vidner om. Det må i hvert tilfælde konstateres, at efter brev- 
vekslingen med Ole Espersen i 1986 og en række drøftelser i Wamberg-udvalget 
blev retningslinjerne ændret tilbage. Herefter skulle rejser til østlande, ambas- 
sadebesøg eller medlemskab af visse venskabsforeninger kun registreres, såfremt 
der skønnedes at være en efterretningsmæssig interesse i forhold til den pågæl- 
dende person.” 


548 Ibid., Kristof Glamann, 19. december 2000. 
549 Jf. PET, Redegørelse, s. 15. 

13. 1983-RETNINGSLINJERNE OG PET's 
REGISTRERINGER FREM MOD DEN KOLDE 
KRIGS AFSLUTNING 


11983 faldt de nye retningslinjer endelig på plads. På et møde i Regeringens Sik- 
kerhedsudvalg den 7. februar 1983 forelagde Justitsminister Erik Ninn-Hansen 
(KF) det endelige udkast til retningslinjer vedrørende efterforskningen på det 
politiske område. Udkastet blev efter en række mindre justeringer af teksten 
godkendt på mødet.;” De nye retningslinjer blev sædvanen tro ikke omdelt til 
regionerne, men indholdet blev meddelt mundtligt.” 

De nye retningslinjer betonede, at grænsen mellem lovlig og ulovlig politisk 
virksomhed samt grænsen mellem ulovlig politisk virksomhed og andre lovlige 
handlinger ikke var defineret i lovgivningen eller andetsteds. Den manglende de- 
finition opfattedes som et problem, i og med det primære formål med regerings- 
erklæringen netop var at hindre registrering alene på baggrund af lovlig politisk 
virksomhed.” Det var således en udbredt opfattelse i PET, både i Centralafdelin- 
gen og i regionerne, at man til tider opererede i en gråzone. 1983-retningslinjerne 
kan derfor ses som en afklaring af en række spørgsmål om PET's virke og et 
forsøg på, om ikke at definere, så dog at konkretisere en række problemstillinger 
vedrørende lovlig og ulovlig virksomhed. Der var ikke tale om en ny ministeriel 
instruks, men derimod om, at PET, under hensyntagen til Wamberg-udvalget og 
regeringens indvendinger til de tidligere udkast, foretog en beskrivelse af tjene- 
stens registreringspraksis og fortsatte operative muligheder. 

1983-retningslinjerne ændrede ikke ved selve grundlaget for PET's registre- 
ringer. For så vidt angår registreringerne, er de nemlig en ret præcis gengivelse 
af Justitsministeriets notat af 14. september 1968. At 1983-retningslinjerne ikke 


550 RSU: Referat af mødet, 7. februar 1983. 
551 Ibid.: Ole Stig Andersens udtalelse i RSU under mødet, 7. februar 1983. 
552. Retningslinjerne fra 1983 er optrykt som bilag i appendiks. 

betød nogen væsentlig ændring for PET's registreringspraksis fremgår af senere 
notater, der understreger, at notatet af 14. september 1968 stadig var PET's ret- 
ningslinje i registrerings- og makuleringsspørgsmål. Det fremgår f.eks. af et no- 
tat fra 1987 udarbejdet af Revisionsafdelingen, at ”Grundlaget for revisionsarbej- 
det findes i notat af september 1968 udarbejdet af justitsministeriet vedrørende 
registrerings- og forældelsesregler i politiets efterretningstjeneste”53 

På ét punkt gav 1983-retningslinjerne dog en mere præcis tolkning: Hvis 
det fremgik, at et parti ifølge sit program eller udtalelser fra partiets ledere 
forudsatte brug af ulovlige metoder, og såfremt partiets virksomhed bekræftede 
dette, måtte det være tilladt at registrere partiets medlemmer. Dette lå allerede 
implicit i notatet fra 1968, men blev ekspliciteret i de nye retningslinjer og efter- 
følgende operationaliseret i tjenestens arbejde. Baggrunden for denne præcise- 
ring var bl.a. Wamberg-udvalgets efterhånden årelange diskussioner af, hvordan 
begrebet ”ulovlig virksomhed” skulle afgrænses. Drøftelserne i udvalget havde i 
nogle år gået på, hvorvidt der var et problem med politiske partier eller grup- 
peringer, som man gerne ville overvåge og registrere på grund af deres revolu- 
tionære programerklæringer og de midler, som de tog eller efter PET's opfattelse 
agtede at tage i anvendelse. Disse partier var nemlig lovlige i betydningen opstil- 
lingsberettiget til folketings- og kommunalvalg. Det kunne ifølge et møderefe- 
rat fra 11. november 1982 komme på tale at registrere på grund af et egentligt 
medlemskab af sådanne organisationer, hvilket udvalget flere gange havde ud- 
trykt sin accept af. Engberg-Pedersen udtrykte dog ofte sin bekymring herved og 
pegede på risikoen for en konflikt med regeringserklæringen af 1968, hvis ret- 
ningslinjerne på dette område ikke var tilstrækkeligt restriktive. Jon Palle Buhl 
og Kristof Glamann mente derimod, at den hidtidige fremgangsmåde måtte 
være udtryk for en forsvarlig praksis inden for rammerne af regeringserklærin- 
gen.>4 


553 PET, ujournaliseret sag: ”Vedr.: Arbejdsgangen i revisionen”, Notat udarbejdet af Revisionen, 
19. maj 1987. Det fremgår ligeledes af den ”Blå rapport” at instruksen fra 1953 med tilføjelsen af 
30. september 1968 regulerede PET's virke indtil 1996, hvor den afløstes af ”Bestemmelser om 
Politiets Efterretningstjeneste af 9. maj 1996”. 1983-Retningslinjerne afløste ikke den oprindelige 
instruks, men kan ses som en præcisering af PET's grundlæggende virke inden for rammerne af 
1953-instruksen. 

554. WU: Referat af møde, 11. november 1982. Buhl og Glamann udtrykte generelt en større forståelse 
for tjenesternes situation end Engberg-Pedersen. Buhl har for Kommissionen forklaret: ”Det an- 
svar, vidnet følte, var et ansvar for, at efterretningstjenesten kunne fungere, og at ministerierne 
kunne fungere. Det var et ansvar, der krævede, at man kunne tage beslutninger. Arbejdet i udvalget 


Regeringserklæringen og PET's registreringer på det politiske område 1968-1989 


1983-RETNINGSLINJERNE OG PET's REGISTRERINGER FREM MOD DEN KOLDE KRIGS AFSLUTNING 


En yderligere præcisering af dette punkt fandt sted på mødet i Regeringens 
Sikkerhedsudvalg den 7. februar 1983, hvor retningslinjerne blev vedtaget. For- 
svarsminister Hans Engell (KF) forespurgte da om registrering på baggrund af 
politisk program eller udtalelser, der forudsatte brug af ulovlige midler. Ole Stig 
Andersen bekræftede over for forsvarsministeren, at der tillige skulle foreligge 
oplysninger om tilsvarende fysiske handlinger og oplyste, ”at man her tænkte 
på f.eks. skydeøvelser eller øvelser i sabotage. Han understregede, at kontrol- 
udvalget altid ville få sådanne sager forelagt med henblik på at fastslå om dette 
kriterium er opfyldt”s 

Statsminister Poul Schliter (KF) fandt det problematisk, at afsnittet, der 
omtalte registrering af organisationer, kunne give indtryk af, at kandidater til 
folketings-, kommunal-, og amtsrådsvalg ville blive registreret, hvorfor han fik 
ændret formuleringen til, at en sådan opstilling ikke udelukkede, at de pågæl- 
dende personers navne kunne inddækkes på personsagen. Sikkerhedsudvalget 
godkendte ligeledes en liste over en række partier/grupperinger, hvor der pt. var 
behov for en orientering via kontaktnet. Det understregedes dog samtidig, at 
listen ikke var udtømmende, ”men angiver de for tiden klare tilfælde” Listen, 
der kan ses som et udtryk for den ”positivliste”%, som PET's ledelse havde fremsat 
ønske om lige siden 1970, omfattede: 


e Socialistisk Arbejderparti (SAP);>” 

e&€… Kommunistisk Arbejderparti (KAP) 

e  Anarkistiske grupper såsom Anarkistisk Føderation i Danmark (AFID), 
og Organisationen af Revolutionære Anarkister (ORA) 

e DKP 

e Visse grupper inden for VS 

e  Højreekstremistiske grupper som f.eks. Danmarks Nationalsocialistiske 
Ungdom (DNSU) 

e Visse Anti-NATO-grupper 

e  Grupperinger med forbindelse til terrororganisationer og frihedsbevæ- 
gelser (f.eks. Palestinian Workers” Union (PWU)). 


skulle udøves i erkendelse af, at efterretningstjenesten var en absolut nødvendighed”. RB: Jon Palle 
Buhl, 30. august 2000. 

555. RSU: Referat af møde, 7. februar 1983. 

556 Ibid. 

557 Dansk sektion af 4. Internationale (trotskisterne). 

Endelig understregedes det, at anvendelse af kontaktnet kunne komme på tale 
i forbindelse med sovjetiske ”frontorganisationer” som World Peace Council 
(WPC), World Federation of Trade Unions (WFTU), International Association 
of Democratic Lawyers (IADL) og nationale udløbere heraf (f.eks. Samarbejds- 
komitéen for Fred og Sikkerhed og tilknyttede organisationer). 

De nye retningslinjer, og den indeholdte præcisering vedrørende registrering 
af et parti, der ifølge sit program eller udtalelser fra partiets ledere forudsatte 
brug af ulovlige metoder, førte til nedsættelsen af den såkaldte ”bearbejdnings- 
gruppe” i PET. Gruppen udarbejdede efterfølgende egentlige trusselsvurderin- 
ger af en række partier og organisationer. Indtil da et særsyn i PET's måde at 
arbejde på. Gruppens analyse af VS fra juni 1984 slog fast, at VS tog afstand fra 
østeuropæiske regimer, men at partiet havde tætte forbindelser til BZ-miljøet og 
udenlandske befrielsesbevægelser. Det kunne dog ikke lægges til grund, at VS 
styrede BZ'erne eller var involveret i støtte til terrorvirksomhed.5? 

PET's nye retningslinjer præciserede, at det også var muligt at overvåge yder- 
liggående gruppers aktiviteter i forbindelse med arbejdsmarkedskonflikter. En 
gruppe, der havde PET's særlige opmærksomhed, og som befandt sig i krydsfel- 
tet mellem politik og fagforeningsspørgsmål, var Fælles Kurs Klubben, der med 
tiden udviklede sig til et politisk parti, og som var repræsenteret i Folketinget i 
1987-88. En særlig kilde til bekymring var, hvis det skulle lykkes Preben Møller 
Hansen at oprette et transportarbejderforbund og siden hen få kontrol over hele 
transportsektoren. Det ville sætte Fælles Kurs Klubben i stand til at indtage en 
nøgleposition i fremtidige arbejdsmarkedskonflikter. Uroafdelingens årsberet- 
ninger beskrev udviklingen indgående, f.eks. fylder rapporten om Fælles Kurs 
aktiviteter i 1984 17 sider. 

1983-retningslinjerne fik givet størst betydning inden for det operative om- 
råde. PET havde nu skriftlig dokumentation for, hvilke grupper, den præcist 
skulle holde øje med. Det synes at have bevirket klarere prioriteringer i tjene- 
sten, ligesom der konstateredes en øget indsats med hensyn til at skaffe kilder og 
kontakter i de politiske miljøer og hos yderliggående grupper, der blandede sig 
i arbejdsmarkedskonflikter. 1980'erne er således kendetegnet ved, at PET priori- 


558 RSU: Referat af møde, 7. februar 1983. 

559 PET, emnesag: ”Bearbejdningsgruppen, Generel orientering om partiet Venstresocialisterne”, 
22. juni 1984, For en mere udførlig beskrivelse se afsnittet om VS i Kommissionens beretning, 
bind 7. 

560 Se Kommissionens beretning, bind 8. 

terede kildeføring højt, og at tjenesten anvendte et betydeligt antal kilder på den 
yderste venstre- og højrefløj og på arbejdsmarkedet. 

Målområderne for PET's kildearbejde i 1980'erne var DKP og tilhørende 
organisationer. Tjenesten havde tillige kilder i eller i nærheden af Socialistisk 
Arbejderparti (SAP), VSU, DKP/ml, Fælles Kurs Klubben, Tvind og flere soli- 
daritetskomitéer. Bevægelser som Folkebevægelsen mod EF og fredsbevægelsen 
var også genstand for PET's kildearbejde. Dertil kom forskellige former for ”uro”, 
såsom BZ-bevægelsen og visse faglige konflikter. PET's interesse for arbejdsmar- 
kedet i 1980'erne skyldtes, at yderliggående grupper forsøgte at udnytte faglige 
konflikter til at gennemføre ulovlige aktioner, og at store dele af fagbevægelsen 
blev involveret i fredsbevægelserne. PET havde en intensiv dækning af Sømæn- 
denes Forbund, Tillidsmandsringen, Det frække Udvalg og SiD, der var invol- 
veret i en række af de faglige konflikter. Ydermere omfattede PET's kildearbejde 
nynazistiske og højreekstremistiske grupperinger samt en række organisationer 
og institutioner som Dansk Ungdoms Fællesråd, Dansk Journalistforbund, Jour- 
nalisthøjskolen og Dansk Udenrigspolitisk Selskab. 

Formelt synes tjenesten før vedtagelsen af retningslinjerne i 1983 at have 
skelnet mellem kilder og kontakter. 1983-retningslinjerne ændrede ved denne 
traditionelle sondring, idet man nu skelnede mellem penetrering og kontaktnet. 
Penetrering blev defineret enten som ”indplantning” (dvs. kilden anbringes i or- 
ganisationen) eller som ”hvervning” (dvs. anvendelse af en person, der allerede 
var placeret ”normalt på en ret høj eller central post” i organisationen). Kontakt- 
net blev defineret som ”en orientering gennem personer, som normalt har føling 
med organisationens især ydre cirkler”, og som derved skaffede sig og videregav 
oplysninger til PET." Kontakter i form af forbindelser til private og offentlige 
institutioner er ikke nævnt i denne sammenhæng. Den eneste undtagelse er kon- 
taktnet på arbejdsmarkedet.” 

Efter alt at dømme intensiverede PET anvendelsen af kilder i de politiske mil- 
jøer og på arbejdsmarkedet i 1980'erne. En årsag var formentlig, at PET siden 
1960'erne i stigende grad havde fungeret som varslingstjeneste for ordenspolitiet 
i forbindelse med uroligheder. Det var i 1980'erne en af PET's vigtigste opgaver 
at vurdere, om planlagte demonstrationer og faglige konflikter kunne udvikle sig 
til ulovlige aktioner. 1980'erne var således præget af en lang række uroligheder i 


561 PET, emnesag: ”Retningslinjer vedr. efterforskning på det politiske område” 7/2-1983. Definitionen 
er også gengivet i PET, Redegørelse, s. 30. 
562 Ibid. 

form af BZ-aktioner, faglige blokader, Shell-aktioner osv. Samtidig kulminerede 
fredsbevægelsen i årtiets første halvdel, og den antiimperialistiske venstrefløj in- 
tensiverede sit solidaritetsarbejde.& 


Udviklingen i PET's registrerings- og makuleringspraksis indtil 1989 


Hvilken betydning fik 1983-retningslinjerne for antallet af registreringer på 
tromlen i PET? Formentlig er der kun tale om en beskeden indvirkning, da re- 
gistreringer fortsat foretoges eller makuleredes i henhold til de principper, der 
var beskrevet i Justitsministeriets notat af 14. september 1968. Materiale fra Re- 
visionsafdelingen viser, at de to store revisionsrunder i 1968-69 og 1973-75 samt 
de årlige revisioner frem til Murens fald i 1989 førte til et markant fald i antal- 
let af ”belastende” registreringer på tromlen i PET. Det generelle billede for 
hele perioden er, at PET makulerede flere registreringer, end tjenesten oprettede. 
1983-retningslinjerne synes ikke at have påvirket denne udvikling, hverken i ne- 
gativ eller positiv retning. 

Med hensyn til antallet af nyregistreringer (forstået som nyregistreringer på 
anden baggrund end sikkerhedsundersøgelser) viser gennemgangen af PET's ar- 
kiv, at der i perioden 1975-1988 blev foretaget 41.650 nyregistreringer af personer, 
danske statsborgere som udlændinge. De fordeler sig således: 


563 Se afsnit om PET's kilder i Kommissionens beretning, bind 4. 
564 Følgende oversigt bygger på årsberetninger fra Afdeling A og senere Afdeling 1 i PET. Jf. PET, ad- 
ministrativ sag. 

Figur 9 

Det samlede antal nyregistreringer er sandsynligvis lidt højere, idet der i PET's 
materiale ikke er beregnet præcise tal for 1979. Der findes dog et håndskrevet 
bilag, som skønner det samlede antal nyregistreringer i 1979 til 4.500, men forde- 
lingen mellem danske statsborgere og udlændinge fremgår ikke. Det vides med 
sikkerhed, at 5.488 danske statsborgere nyregistreredes i perioden 1975-1988, 
hvilket svarer til 422 personer pr. år i gennemsnit.” 31.662 udlændinge registre- 
redes i samme periode svarende til 2.436 personer pr. år i gennemsnit.” Det 
noget højere antal udlændinge afspejler sandsynligvis PET's øgede fokus på kon- 
traspionage, kontraterror og uro-grupper, herunder BZ-bevægelsens udenland- 
ske kontakter, i samme periode. Det er muligvis også et udtryk for det forhold, 
at stater generelt yder egne borgere større retsbeskyttelse end udlændinge. Lige- 
ledes blev navnene på nogle få hundrede firmaer, typisk med handelskontakter 
til Østeuropa, og organisationer nyregistreret på tromlen. Dertil kom adskillige 
tusinde henvisningsstrimler. 


565 1979: ikke medregnet. 
566 1979: ikke medregnet. 

Makulering af tromlestrimler 


PET-chef Arne Nielsen oplyste i 1970, at PET siden 1964-65 havde makuleret 
173.000 registreringer.” PET-chefen nævnte i den forbindelse, at der var tale 
om personer, men han mente formentlig tromlestrimler, der tillige indeholdt et 
højt antal henvisningsstrimler.;” Man skal derfor være varsom med at lægge for 
meget i dette tal, idet det intet siger om antallet af registrerede personer, og om 
hvad de har været registreret for. 

Det oplyses i Afdeling As årsberetning for 1975, at man siden 1964/1965 havde 
makuleret 284.859 tromlestrimler. I årsopgørelsen for 1985 er tallet angivet til 
371.759. Ifølge årsopgørelsen for 1988 havde PET siden 1964-65 makuleret 391.858 
tromlestrimler. Renses tallene for diverse henvisningsstrimler, udlændinge, fir- 
maer, organisationer, skibe mv., kan følgende konstateres med hensyn til udvik- 
lingen i antallet af registrerede personer efter regeringserklæringens udsendelse 
den 30. september 1968: 


Udviklingen i PET'S registreringer af danske statsborgere? 


1972 1977 1980 1982 1984 1985 1988 1989 


Sikkerhedsundersøgte 


bersong 31.400 | 40.343 | 47.278 | 44.981 | 47.058 | 48.160 | 50.457 | 51.273 


Øvrige, "belastende” 


. . 37.193 | 18.672 | 13.823 | 12.387 | 11.834 | 11.972 | 11.836 | 12.181 
registreringer 


Registrerede danske 
68.593 | 59.015 | 61.101 | 57.368 | 58.892 | 60.132 | 62.293 | 63.454 


statsborgere i alt 


Som det fremgår af tabellen, har antallet af registreringer samlet set kun vist et 
beskedent fald fra 68.593 til 63.454, eller 5.139 registreringer. Dette tal dækker 
dog over nogle væsentlige ændringer. Der er således sket et kraftigt fald i antallet 
af ”belastende” registreringer, som i 1989 faldt til under en tredjedel af niveauet 
for 1972. Faldet er på ikke mindre end 25.012 registreringer. Derimod er der sket 
en betydelig forøgelse af antallet af sikkerhedsundersøgte personer i samme pe- 
riode, fra 31.400 i 1972 til 51.273 i 1989, en stigning på 19.873 registreringer. Bag- 


567 Jf. brev til departementschef Niels Madsen, cit. i kapitel 6. 

568 Jf. diskussion af samme oplysning i kapitel 6. 

569 Opgørelsen begynder med 1972, som er første gang Afdeling A opstiller præcise tal, og slutter med 
1989, som markerer afslutningen på den kolde krig. 

grunden for denne stigning kendes ikke, men det kan formodes, at der er en 
sammenhæng med den voksende statsadministration og muligvis også med en 
generel skærpelse af sikkerhedskravene til visse stillinger inden for det offentlige. 

Kurven nedenfor viser grafisk, at der i perioden fra regeringserklæringen og 
frem til Murens fald i 1989 er sket en kraftig reduktion i antallet af ”belastende” 
registreringer, eller det, som PET's kritikere har betegnet som tjenestens ”politi- 
ske registreringer”: 


Figur 10 

I 1996 var antallet af ”belastende” registreringer faldet til 7.595 danske statsbor- 
gere.” Det må således konstateres, at den kolde krigs afslutning bevirkede en 
yderligere reduktion af antallet af danske statsborgere, der var registreret af an- 
dre grunde end sikkerhedsundersøgelser. 

Det generelle fald kan tages som et udtryk for det forhold, at PET efter rege- 
ringserklæringen var mere tilbageholdende med at registrere politiske oplysnin- 
ger på tromlen, ikke alene på grund af de indførte restriktioner, men også som 
følge af den herskende usikkerhed om, hvordan man præcist skulle skelne mel- 
lem lovlig og ulovlig virksomhed. Som det vil fremgå af næste kapitel, var faldet 

i registreringerne på tromlen dog ikke ensbetydende med, at der ikke længere 
fandtes ”politiske oplysninger” om borgerne i PET. Der var således mulighed for 
i et vist omfang at opbevare oplysninger i arbejdskartoteker om danske statsbor- 
gere, der var blevet slettet fra tromlen, eller som ikke længere kunne registreres 
alene på grund af lovlig politisk virksomhed. Nedgangen afspejler sandsynligvis 
også de ændrede prioriteringer i PET's overvågning og efterforskning, hvor det 
operative og analytiske aspekt af PET's virke, herunder også at virke som vars- 
lingstjeneste med hensyn til uro og ulovlige aktioner, opprioriteredes på bekost- 
ning af den nærmest automatiske registreringspraksis, som havde kendetegnet 
PET i 50'erne og første halvdel af 60'erne. 


Folketingets kontroludvalg, 1988-1989 


Et parlamentarisk udvalg, der skulle føre kontrol med efterretningstjenesterne, 
var et tilbagevendende punkt på den politiske dagsorden under den kolde krig. 
Særligt SF og VS markerede sig i dette spørgsmål. Som det fremgår af kapitel 4, 
havde oprettelsen af et sådant udvalg været tæt på vedtagelse i begyndelsen af 
1970'erne. Dengang var ønsket dog blevet fremsat af PET i et forsøg på at få ned- 
lagt eller overflødiggjort Wamberg-udvalget. Forslaget mødte uvilje hos statsmi- 
nister Jens Otto Krag, der ønskede at bevare udvalget. I 1988, hvor et lignende 
forslag igen blev fremsat og endelig vedtaget, var den politiske kontekst en an- 
den. 

Ønsket om en mere effektiv kontrol med tjenesterne var blevet aktualiseret af 
sagen om to danske reserveofficerer, der i 1987 var blevet dømt for spionage i Po- 
len. Hvad der blev afgørende for, at et sådant forslag kunne vedtages i Folketin- 
get, var eksistensen af et alternativt sikkerhedspolitisk flertal uden om Schliiter- 
regeringen. Flertallet bestod af Socialdemokratiet, SF og Det Radikale Venstre. 
Socialdemokratiets leder Svend Auken udtrykte i Politiken den 4. januar 1988, 
at han agtede at gøre brug af dette flertal, såfremt der ikke kunne opnås bred 
enighed om at oprette et parlamentarisk kontroludvalg.>” Borgerlige politikere 
advarede imod at nedsætte et sådant udvalg, men regeringen var på grund af 
den parlamentariske situation nødsaget til at udarbejde et lovforslag, hvis den 
ønskede at øve indflydelse på det nye kontroludvalgs sammensætning og man- 
dat. Dette udmøntede sig i et forslag om ”Lov om etablering af et udvalg om for- 

svarets og politiets efterretningstjenester”, der blev fremsat af Erik Ninn-Hansen 
den 19. februar 1988. Loven om det nye kontroludvalg blev vedtaget senere på 
året og trådte i kraft den 1. august 1988.” 

Loven bestemte, at kun medlemmer fra de fem partier, der var repræsente- 
ret i Folketingets præsidium, kunne få sæde i det nye udvalg. Regeringen skulle 
ifølge loven orientere udvalget om retningslinjer gældende for efterretningstje- 
nesternes virksomhed. Endvidere skulle regeringen holde udvalget orienteret 
om ”væsentlige omstændigheder af sikkerhedsmæssig karakter eller vedrørende 
udenrigspolitiske spørgsmål, som er af betydning for efterretningstjenestens 
virksomhed”” Den bevillingsmæssige kontrol var dog ikke omfattet af udval- 
gets indseende. 

Der foreligger kun referater fra udvalgets møder i perioden fra den 14. ok- 
tober 1988 til 9. juni 1989. Baggrunden herfor er ifølge oplysninger, som Kom- 
missionen har modtaget fra udvalgets sekretariat, at der ikke blandt udvalgets 
medlemmer var interesse for disse referater. Der var desuden et principielt pro- 
blem, idet der undertiden skulle refereres sager, som var klassificeret som hem- 
melige, men udvalgsreferatet måtte kun være klassificeret som fortroligt.” En 
læsning af de 13 eksisterende mødereferater viser, at de første møder anvendtes 
til at fastlægge den nærmere procedure for mødernes afholdelse. Det besluttedes 
at holde interne møder hver måned og møder med ministre hvert kvartal. Det 
blev ligeledes besluttet, at udvalget måtte træde varsomt for ikke at kollidere med 
Wamberg-udvalgets kompetence med hensyn til kontrol af PET's registreringer. 

Det blev på et møde den 14. december 1988 oplyst medlemmerne, som på det 
tidspunkt var Hans Engell (KF), Bjørn Elmquist (V), Torben Lund (S), Jens Thoft 
(SF) og Ingrid Kjældgaard (F), at udvalget under normale omstændigheder ikke 
kunne modtage klassificerede NATO-dokumenter. På mødet den 22. november 
1988 opfordrede flere medlemmer til, at udvalget ikke tog konkrete sager op, idet 
udvalget nemt kunne blive taget som ”gidsel” i en konkret sag. 

Kommissionen har ved gennemgangen af de relevante dokumenter om ud- 
valget ikke fundet oplysninger, der kan kaste nærmere lys over PET's registre- 
ringspraksis eller myndighedernes kontrol med denne. 

14. ARBEJDSKARTOTEKER OG 
ORGANISATIONSSAGER, 1968-1989 


Det er et centralt spørgsmål for Kommissionen, om PET har forsøgt at omgå re- 
geringserklæringen af 30. september 1968 ved at oprette parallelle registre. Som 
nævnt i indledningen til denne delberetning har det i PET været opfattelsen, at 
en person var registreret, hvis dennes navn var ophængt på tromlerne.5> Når 
man har lagt så stor vægt på betydningen heraf, skyldes det, at tromlerne funge- 
rede som register eller indgangsnøgle til PET's arkiv. Hvis en person ikke fand- 
tes på tromlen, var det ikke umiddelbart muligt at finde eventuelle oplysninger 
om den pågældende i det opbevarede sagsmateriale. De rutinemæssige person- 
undersøgelser til lavere sikkerhedsgodkendelsesgrader foregik ved at søge på 
tromlerne, og var man ikke registreret her, ville formuleringen af svaret til den 
ansvarlige myndighed som nævnt være, at der ikke forelå belastende oplysninger 
om vedkommende.”f 

Som tidligere nævnt fremgår det af et notat fra 1978, der ligger til grund for 
den senere redegørelse, som PET udsendte i 1998, at skiftende justitsministre 
har godkendt, at registrering alene skete på tromlen. Notatet forklarer imidlertid 
ikke, hvordan godkendelsen er indhentet, eller hvilke ministre, der har været 
involveret. PET har, foranlediget af en forespørgsel fra Kommissionen, forgæves 
søgt efter yderligere oplysninger, der kan belyse proceduren for ministergod- 
kendelsen. Dog fremgår det af talrige referater fra møder i Wamberg-udvalget, 
at udvalget accepterede og arbejdede ud fra en skelnen mellem noteringer i ar- 
bejdskartoteker og registreringer på tromlen. Der, hvor der til tider opstod uenig- 
hed i udvalget, var i spørgsmålet om, hvilke oplysninger der måtte noteres i ar- 
bejdskartotekerne. Det bemærkes, at indtil 1968, hvor regeringserklæringen blev 
offentliggjort, skelnede PET-medarbejderne i kredsene ikke klart mellem regi- 

streringer og noteringer. Begrebet ”registrering” anvendtes i flæng om alle typer 
noterede personoplysninger.””7 Det var således fremkomsten af regeringserklæ- 
ringen, som tilsyneladende nødvendiggjorde en mere præcis begrebsanvendelse. 

Efter regeringserklæringen anmodedes politikredsene om snarest muligt at 
gennemgå det efterretningsmateriale, som de lå inde med med henblik på ud- 
skillelse og tilintetgørelse efter de nye retningslinjer. Efter endt revision skulle 
kredsene indsende en liste til Centralafdelingen over det materiale, som efter 
kredsenes skøn skulle bibeholdes i registraturen, samt en liste over det, der skul- 
le udskilles og makuleres. I Centralafdelingen blev listerne sammenholdt med 
registraturen (tromlen), hvorefter kredsene blev meddelt, om de pågældende 
registreringer kunne opretholdes. I 1969 var der registreret 5.000 personer i 
politikredsene,”? og året efter var der 2.418 registreringer i de nyoprettede re- 
gionsafdelinger.”?> Nedgangen skyldtes revisionen. Det vil med andre ord sige, 
at for en række danske statsborgere gjaldt det, at de var registreret på tromlen i 
Centralafdelingen, og at der samtidig fandtes en kopi af de pågældende registre- 
ringer i regionen. 

Region IV i Odense foretog i første halvdel af 80'erne en notering af navne, 
som medarbejderne selv betragtede som registrering. Dette foregik på egen hånd 
uden først at underrette Centralafdelingen. For eksempel hedder det i en indbe- 
retning fra Region IV (Odense) fra november 1984, at man havde modtaget en 
personsag fra Region III, og at denne nu var registreret i regionen på grund af 
hans tilhørsforhold til KAml. Det fremgår, at vedkommende ikke var registreret 
i Centralafdelingen.? Det var sandsynligvis sådan et tilfælde, en repræsentant 
fra Centralafdelingen havde i tankerne, da han på et møde for sagsbehandlere 
på uro-området i regionerne i 1985 indskærpede, at regionsafdelingerne ikke på 
egen hånd kunne foretage registreringer. En sådan praksis ville være en omgå- 
else af Wamberg-udvalget, der skulle godkende alle nyregistreringer. Medarbej- 
deren fra Region IV, der havde udarbejdet den omtalte indberetning, svarede, at 
registreringerne var blevet udført på eget initiativ, fordi man ofte ikke fik tilba- 
gemeldinger fra Centralafdelingen, når man anmodede om, at personer skulle 


577 Det fremgår for eksempel, at kontaktmanden i Middelfart foretog sine ”registreringer” i et arbejds- 
kartotek. Jf. JM, P.O.-sag: Notits, 10. januar 1964. 

578 WU: Referat af møde, 27. maj 1969. 

579 PET, administrativ sag: Referat fra regionsmødet i oktober 1970. 

registreres. Den pågældende medarbejder har over for Kommissionen under- 
streget, at det kun var Centralafdelingen, der kunne foretage registreringer, men 
at det var en kilde til frustration i Region IV, at man ikke fik tilbagemeldinger 
om, når indberetninger havde givet anledning til registreringer. Ifølge medarbej- 
deren blev forholdet dog bedre med tiden.” 

Spørgsmålet er, om fokuseringen på tromlerne som den eneste registrerings- 
nøgle har bortledt opmærksomheden fra muligheden af, at PET har haft andre 
metoder til at finde frem til oplysninger om politisk aktivitet, herunder om lovlig 
politisk aktivitet. For det første er det vigtigt at skelne mellem oplysninger, der 
bliver indsamlet og opbevaret, og oplysninger, der bliver registreret. Også efter 
1968 havde PET til opgave at holde sig orienteret om politiske aktiviteter og be- 
vægelser, og ifølge PET's egen opfattelse var der intet til hinder for, at der i det 
indsamlede og opbevarede materiale fandtes oplysninger om enkeltpersoners 
lovlige politiske virksomhed og tilhørsforhold. For det andet har PET traditio- 
nelt betjent sig af flere metoder til at finde frem til disse personoplysninger. I det 
følgende vil der blive fokuseret på brugen af arbejdskartoteker og medlemslister 
på organisationssager. 

Det skal indledningsvis bemærkes, at arbejdskartoteker er en naturlig og 
nødvendig del af politiets arbejde. Således har arbejdskartoteker været benyttet 
af medarbejderne i PET som en støtte i det daglige arbejde. PET har også benyt- 
tet arbejdskartoteker til at notere personoplysninger, der ikke var tilstrækkelig 
belastende til at registrere den pågældende. Når der var noteret flere oplysninger 
om en person, kunne det give anledning til en formel registrering. Spørgsmålet i 
det følgende er således ikke selve eksistensen af arbejdskartoteker, men om de er 
blevet anvendt til at opbevare oplysninger, som ellers ikke i sig selv kunne udgøre 
et grundlag for registrering. 


Efter regeringserklæringen i 1968: Regler og praksis 


Erfaringerne fra perioden 1948-52 med kommunistkartotekerne giver anledning 
til en nærmere undersøgelse af, om regeringserklæringen i 1968 førte til en udvi- 
det anvendelse af arbejdskartotekerne, dvs. at oplysninger om personer, der kun 

var kendt på grundlag af lovlig politisk virksomhed, blev opbevaret i arbejdskar- 
totekerne.% Som PET selv formulerede det i en notits fra 1967, vistnok adresseret 
til Justitsministeriet, om Wamberg-udvalgets stigende krav til begrænsninger i 
registreringen: ”Sluttelig bør det måske påpeges, at en for stærk indskrænkning 
i de hidtil gældende registreringsregler kan befrygtes at medføre, at der opstår 
illegale kartoteker” Det fremgår dog ikke, om der sigtes til medarbejdernes el- 
ler eventuelle private organisationers ulovlige registre. Det skal bemærkes, at der 
indtil 1985 ikke fandtes retningslinjer for arbejdskartotekerne i Centralafdelin- 
gen og i regionerne; eventuelle oplysninger, der kun handlede om lovlig politisk 
virksomhed i arbejdskartotekerne var således i perioden 1968-85 ikke umiddel- 
bart regelstridige. Eksistensen af arbejdskartotekerne rejste en anden problem- 
stilling: Ved at opbevare ellers registrerbare personoplysninger i arbejdskarto- 
tekerne i stedet for at registrere dem officielt på tromlen kunne PET unddrage 
sig Wamberg-udvalgets kontrol. Mulighederne ved arbejdskartotekerne er illu- 
streret ved et møde i Wamberg-udvalget den 23. august 1982. Her anmodede 
politimester Ole Stig Andersen om, at udvalget godkendte registreringen af fem 
personer, der havde deltaget i et introduktionskursus arrangeret af Socialistisk 
Arbejderparti (SAP), men som ikke formelt var medlemmer af SAP. PET-chefen 
fremlagde derpå tre muligheder for udvalget: ”Enten udskydes en stillingtagen 
til registreringsspørgsmålet til efter det kommende møde med justitsministeren, 
udvalget siger nej til registrering på det foreliggende grundlag med den følge, 
at de pågældende bliver opført i et arbejdskartotek, eller udvalget godkender 
registreringerne”>% Referatet kunne tolkes som en slet skjult advarsel: Enten til- 
lades registreringen, eller også havner oplysningerne i arbejdskartoteket.;”f Sagt 
på en anden måde, så var der efter 1968 mulighed for, at PET kunne opbevare 
oplysninger i arbejdskartotekerne om lovlig politisk virksomhed, der ellers ikke 
måtte registreres. 


583: Kommunistkartotekerne er udførligt behandlet i Kommissionens beretning, bind 6. 

584 PET, ujournaliseret sag: ”Bemærkninger til notat af 22. juni 1967 om PET's personregistrering”, 
21. august 1967. 

585 WU: Referat af møde, 23. august 1982. 

586 Det daværende medlem af Wamberg-udvalget, Niels Elkær-Hansen, har om den konkrete sag for- 
klaret, at fremgangsmåden måske kunne accepteres, fordi ministeren havde lovet en snarlig afkla- 
ring af reglerne: ”Vidnet bemærker, at han på trods af sin skepsis til arbejdskartoteker ikke har haft 
fantasi til at forestille sig andre metoder i PET's arbejde end brug af sådanne noteringer” RB: Niels 
Elkær-Hansen, 20. december 2000. 

Der fandtes som nævnt ingen særlige regler for PET's arbejdskartoteker før 
1985. Men allerede i 1977 havde Kommissionsdomstolen af 13. juli 1977, der var 
blevet nedsat for at kulegrave FE's registreringer i forbindelse med den såkaldte 
Hetler-sag, fastslået, at ethvert egentligt personregister, der blev ført af efterret- 
ningstjenesten, var omfattet af reglerne for begrænsning af registreringen. Kom- 
missionsdomstolen fastsatte derfor følgende generelle regler for arbejdskartote- 
ker:” … At de enkelte sagsbehandlere for at kunne løse deres arbejdsopgaver må 
anses for beføjet til at opnotere og opbevare personnavne mv., som led i arbejdet 
med verserende efterretningsmæssige sager, således at det ved en sags afslut- 
ning påses, at navnene destrueres eller — hvis registrering er hjemlet efter gæl- 
dende regler — overføres til den centrale registratur”>” Hovedpunkterne i disse 
retningslinjer var, at arbejdskartoteket blev ført af den enkelte medarbejder, at 
det skete i forbindelse med verserende efterforskningssager, og at oplysningerne 
efter en tidsbegrænset periode skulle destrueres eller registreres, og de udgjorde 
grundlaget for de efterfølgende overvejelser om at indføre egentlige retningslin- 
jer for PET's arbejdskartoteker. 

I første omgang indskærpede Ole Stig Andersen ordlyden af retningslinjerne 
over for de ledene medarbejdere i PET. På et regionsafdelingsledermøde i Cen- 
tralafdelingen i januar 1978 gjorde politimesteren det klart, at det ville være en 
omgåelse af regeringserklæringen at anvende arbejdskartotekerne som et egent- 
ligt centralkartotek for den enkelte regionsafdeling. PET-chefen understregede, 
at ifølge Kommissionsdomstolen måtte ”den enkelte medarbejder” som et led i 
”den løbende efterforskning” føre et kartotek eller en navneliste. Efter ”kortere 
eller længere tid” skulle efterforskningen lede til en afgørelse, om hvorvidt ved- 
kommende skulle registreres eller ikke. Dette må anses for at være en fuldt 
dækkende gengivelse af Kommissionsdomstolens opfattelse. Wamberg-udvalget 
havde da heller ingen bemærkninger, da Ole Stig Andersen orienterede det om 
sine udtalelser. Retningslinjerne lå også til grund for afsnittet om ”arbejdsno- 
tater” i udkastet til ”Retningslinjer vedrørende regionernes efterforskning på det 
politiske område” der blev drøftet af Wamberg-udvalget på et møde med justits- 
ministeren i april 1980,” og som trådte i kraft i 1983. Det hedder heri, at ”den 

enkelte medarbejder” i forbindelse med ”den løbende efterforskning” måtte have 
et kartotek eller en liste med navne. Efterforskningen skulle ”inden for en rimelig 
tid” føre til en afgørelse, om personen skulle registreres eller ej. I det sidstnævnte 
tilfælde skulle oplysningerne destrueres.” 

Det fremgår af udvalgsreferaterne, at Wamberg-udvalget fra 1978 til 1983 ikke 
drøftede arbejdskartotekerne. Udvalget accepterede i en række drøftelser ved- 
rørende udvalgets kompetence, at udvalget alene skulle holdes orienteret om 
registreringer og videregivelse af oplysninger vedrørende danske statsborgere, 
ligesom nyregistreringer skulle forelægges til godkendelse.” Udvalget afskar sig 
dermed fra at kontrollere, hvorvidt PET, som erklæret af Ole Stig Andersen den 
24. januar 1978, fulgte 1977-domstolens tolkning med hensyn til arbejdskartote- 
ker. Først i 1983 blev spørgsmålet om arbejdskartoteker igen aktuelt, da politime- 
steren på et møde den 16. marts 1983: 


”…orienterede udvalget om, at større uroligheder såsom havnearbejderkonflikten 
og BZ-aktiviteter havde givet PET anledning til at overveje anskaffelse af en mi- 
nicomputer til at styre de sædvanligvis ret omfattende arbejdskartoteker, der er 
behov for i sådanne sager. Baggrunden er, at et manuelt system ofte har vist sig 
uhensigtsmæssig i forbindelse med PET's betjening af politikredsene i disse sager. 
Via anskaffelse af en minicomputer vil søgning på øgenavne, fødselsdatoer, kalde- 
navne m.v. blive mulig?” 


Politimesteren udbad sig Wamberg-udvalgets kommentarer hertil, idet han 
oplyste, at han havde forestillet sig et system, hvorefter udvalget løbende blev 
holdt underrettet om kriterierne for, at enkeltpersoner blev noteret i arbejdskar- 
totek.”% På det efterfølgende møde påpegede udvalget dets betænkelighed ved, 
at det foreslåede arbejdskartotek kunne udvikle sig til et permanent alternativt 
registersystem. I den kommende periode blev udvalget opmærksom på, at der 


591 PET, ujournaliseret sag: ”Retningslinjer vedrørende regionernes efterforskning på det politiske om- 
råde” 8. maj 1981 (udkast). 

592. WU: ”Notat Vedr. ”Wamberg-udvalgets kompetence med hensyn til at føre tilsyn med politiets 
efterretningstjenestes registreringer og videregivelse af oplysninger” 10. februar 1982. Papirets kon- 
klusioner godkendtes af justitsministeren og udvalget, om end ”Udvalget tilkendegav, at det navnlig 
var spørgsmålet om samarbejdet med FE og andre sikkerheds- og efterretningstjenester, der skulle 
drøftes med justitsministeren, idet udvalget i øvrigt ikke havde bemærkninger til notatets konklu- 
sioner” Ibid.: Referat af møde, 3. november 1982. 

593 WU: Referat af møde, 16. marts 1983. 

594 WU: Referat af møde, 8. april 1983. 

i PET havde udviklet sig en praksis for brug af arbejdskartoteker, der var noget 
mere lempelig end forudsat i 1977-domstolens beretning. Affødt af disse drøf- 
telser og af Ole Stig Andersens ønske om at indføre minicomputere påbegyndte 
PET med inddragelse af Wamberg-udvalget i arbejdet med at udforme udkast til 
nye retningslinjer om arbejdskartoteker. 

I oktober 1984 præsenterede Ole Stig Andersen Wamberg-udvalget for det 
første udkast til retningslinjer for arbejdskartoteker. Udkastet tog udgangspunkt 
i regeringserklæringen fra 1968, Kommissionsdomstolens beretning og retnings- 
linjerne fra 1983, og byggede på en længere redegørelse for PET's praksis med ar- 
bejdskartoteker i Centralafdelingen og i regionerne.” De nye retningslinjer blev 
udarbejdet i Ole Stig Andersens sidste uger som chef og efterfølgende vedtaget i 
begyndelsen af Henning Fodes embedsperiode. Retningslinjerne tog som nævnt 
udgangspunkt i en skriftlig redegørelse for PET's praksis med arbejdskartoteker. 
Denne redegørelse tog forbehold for, om PET automatisk var omfattet af kom- 
missionsdomstolens overvejelser, idet den jo alene havde undersøgt FE: 


”Det kan derfor ikke fra beretningen sluttes, at kommissionsdomstolen ville være 
kommet til samme resultat, hvis opgaven havde været at undersøge de tilsvarende 
forhold i en tjeneste, der netop har det efterforskningsmæssige ansvar på de på- 
gældende områder.,”»f 


En forklaring på, at dette argument blev fremført på dette tidspunkt, var sand- 
synligvis, at ledelsen i PET var klar over, at tjenesten mellem 1978 og 1984 i prak- 
sis ikke havde fulgt alle kommissionsdomstolens anbefalinger med hensyn til 
arbejdskartoteker, hvad PET ellers over for Wamberg-udvalget oprindeligt hav- 
de givet udtryk for, at man ville. Argumentet, der blev nedfældet i den nævnte 
skriftlige redegørelse, gav derved PET rygdækning for den opfattelse, at PET 
ikke havde været bundet af Kommissionsdomstolens tolkning. Ifølge udvalgs- 
referaterne havde Wamberg-udvalgets medlemmer ingen indvendinger mod 
PET's opfattelse af, at kommissionsdomstolens tolkning primært vedrørte FE's 
praksis. Retningslinjerne blev godkendt af såvel Wamberg-udvalget som af ju- 
stitsministeren og trådte i kraft den 28. juni 1985.” 


595. WU: Referat af møde, 31. oktober 1984. 

596 PET, ujournaliseret sag: Arbejdskartoteker i PET (revideret udkast), december 1984. 

597 WU: Referat af møderne den 10. december 1984, 22. januar 1985, 29. april 1985 og 24. juni 1985; Hen- 
ning Fode, notat vedr. arbejdskartoteker, 28. juni 1985. 

Det er på denne baggrund væsentligt at fremhæve, at der synes at have været 
en vis inkonsistens i Wamberg-udvalgets opfattelse: Udvalget havde i januar 1978 
taget ad notam, at PET anså arbejdskartoteker for omfattet af 1977-domstolens 
fortolkning. I den følgende periode accepterede udvalget, at det ikke skulle føre 
tilsyn med arbejdskartoteker. I 1983-85 blev udvalget imidlertid inddraget i ar- 
bejdet med de nye retningslinjer for arbejdskartoteker og gjorde i den forbin- 
delse ikke indsigelser over for PET's tolkning om, at tjenesten muligvis ikke var 
bundet af 1977-domstolens tolkning. Det ville med andre ord sige, at udvalget 
accepterede det diametralt modsatte synspunkt af det, man havde indtaget på 
mødet den 24. januar 1978. Det beskrevne hændelsesforløb og skred i opfattelsen 
hos både PET og kontroludvalget vanskeliggør en præcis afklaring af, hvilken 
opfattelse af de gældende retningslinjer, der var fremherskende, og hvornår i 
perioden 1978-1984/85. 

På mødet i Regeringens Sikkerhedsudvalg den 22. november 1985 blev de af 
justitsministeren og Wamberg-udvalget allerede godkendte retningslinjer for- 
melt godkendt af regeringen.” Der blev til lejligheden udarbejdet en notits i 
fire eksemplarer vedrørende PET's brug af arbejdskartoteker.”” Notitsen er for- 
mentlig udarbejdet af PET's nye chef, Henning Fode. Notitsen præciserede med 
udgangspunkt i kommissionsdomstolens fortolkning hovedindholdet i de nye 
retningslinjer. Notitsen afsluttedes med følgende bemærkning: ”Det skal tilføjes, 
at indførelsen af de nævnte retningslinjer alene skal ses som et udtryk for de 
løbende overvejelser om forbedring af den præventive kontrol med de gældende 
reglers overholdelse'” Denne afsluttende bemærkning kan opfattes som, at 
PET's nye chef dermed ikke havde taget stilling til den brug af arbejdskartoteker, 
som havde været fremherskende i Ole Stig Andersens embedsperiode. 

En sammenligning af PET's oprindelige udkast til retningslinjer for arbejds- 
kartoteker fra efteråret 1984 med den endelige version, der trådte i kraft i juni 
1985, viser, at Wamberg-udvalget fik gennemført fire ændringer i tekstens ord- 
lyd, som tilsammen betød en skærpelse af kravene til arbejdskartotekerne og en 
styrkelse af kontrollen. De fire ændringer var: 

e  Formuleringen ”den løbende konkrete eller generelle efterforskning” 

blev ændret til ”den løbende efterforskning”. Udtrykket ”generelle efter- 
forskning” synes at have været et videre begreb, der muligvis kunne have 


598 RSU: Referat af møde, 22. november 1985. 
599 Notits: Vedr.: Arbejdskartoteker i PET, 14. november 1985. 
600 Ibid. 

været anvendt på indsamlingen af oplysninger i forbindelse med den 
generelle og tidsubegrænsede overvågning. 

”Samkøring af arbejdskartoteker” blev ændret til ”sammenlægning eller 
koordineret anvendelse af arbejdskartoteker”. Dermed blev forbuddet 
mod en egentlig sammenlægning af arbejdskartotekerne udvidet til at 
omfatte et forbud mod en koordineret brug af flere arbejdskartoteker. 
Bestemmelserne om oplysninger om lovlig politisk virksomhed i karto- 
tekerne blev tydeliggjort ved at opdele dem i flere punkter. 

Kontrollen med arbejdskartotekerne blev skærpet, idet udvalget skulle 
orienteres, når oplysninger fra arbejdskartotekerne blev registreret, lige- 
som politimesteren blev pålagt at udføre uanmeldte inspektioner.” 


Hovedpunkterne i den endelige version af retningslinjerne kan opsummeres på 
følgende måde: 


1) 


3) 


Som udgangspunkt var det ”den enkelte medarbejder”, der havde ret til at 
føre arbejdskartoteker. ”Sammenlægning eller koordineret anvendelse” 
af kartotekerne måtte således kun foregå efter politimesterens godken- 
delse, og i princippet var det kun de medarbejdere, der var beskæftiget 
med det pågældende sagsområde, der havde adgang til arbejdskartote- 
ket. Dette skulle hindre, at medarbejderne kunne anvende arbejdskar- 
totekerne som et slags uofficielt tromle-system. Retningslinjerne inde- 
holdt dog undtagelser, der gjorde det muligt for andre medarbejdere, 
”når efterforskningen giver anledning hertil”, at konsultere kartoteker- 
ne, ligesom regionerne kunne anvende kartotekerne i forbindelse med 
grundige personundersøgelser. 

Anvendelsen af arbejdskartoteker var begrænset til sager i forbindelse 
med ”den løbende efterforskning”. Dette skulle hindre, at kartotekerne 
blev benyttet til at oplagre oplysninger om politiske aktiviteter, der ikke 
blev efterforsket, og dermed kom til at fungere som et parallelt ”overvåg- 
ningsarkiv”. 

For at undgå at arbejdskartotekerne indeholdt oplysninger, der ikke 
mere måtte registreres ifølge 1968-erklæringen, blev det bestemt, at 
arbejdskartotekerne ikke måtte indeholde oplysninger alene om lovlig 
politisk virksomhed. Så vidt angik subversionsområdet, skulle der fore- 


601 Ibid.: 


1984. 

ligge ”en rimeligt begrundet mistanke om subversive aktiviteter, eller at 
sådanne aktiviteter efter almindelige erfaringer må forventes”, for at der 
måtte opbevares oplysninger. 

4) Opbevaringen af oplysninger i arbejdskartotekerne blev gjort tidsbe- 
grænset, idet det blev bestemt, at efterforskningen inden for ”en rimelig 
tid” skulle fastslå, om den pågældende person skulle registreres eller ej. 
Hvis ikke skulle oplysningerne destrueres. I marts 1986 blev der fastsat 
en almindelig forældelsesfrist på to et halvt til tre år og en absolut frist 
på fem år.” 

5) … Endelig indeholdt retningslinjerne en række kontrolforanstaltninger: 
Når personoplysninger i arbejdskartotekerne blev registreret, skulle 
Wamberg-udvalget orienteres, vedkommende afdelingsleder og sagsbe- 
handler skulle til enhver tid kunne redegøre for de opbevarede oplysnin- 
gers relevans for efterforskningen, og ved slutningen af hvert år skulle 
der foretages revision af arbejdskartotekerne, og resultatet heraf skulle 
forelægges Wamberg-udvalget. Endelig blev chefen for PET pålagt at 
foretage uanmeldte inspektioner af arbejdskartotekerne.'” 


Formålet med retningslinjerne har således været at forhindre, at arbejdskarto- 
tekerne fungerede som et parallelt eller uofficielt register, hvor man kunne op- 
bevare oplysninger om lovlig politisk virksomhed. Således blev der lagt vægt 
på, at det i princippet kun var den enkelte medarbejder, der havde adgang til 
kartoteket, at oplysningerne kun måtte opbevares i forbindelse med den løbende 
efterforskning og i et begrænset tidsrum, og at der ikke måtte opbevares oplys- 
ninger alene om lovlig politisk virksomhed. Spørgsmålet er så, hvordan arbejds- 
kartotekerne blev ført i praksis. 

Der vil derfor i det følgende blive fokuseret på anvendelsen af retningslinjer 
både før og efter indførelsen af de nye retningslinjer i 1985. Analysen fokuserer 
på tre aspekter: Opretholdt PET et samlet arbejdskartotek i Centralafdelingen 
efter 1968, der fungerede uafhængigt af tromlen? Hvilke oplysninger førtes i re- 
gionernes arbejdskartoteker? I hvilket omfang blev arbejdskartotekerne anvendt 
til personundersøgelser? 


602 Ibid.: Referat af møde, 11. marts 1986. 
603 Ibid.: Retningslinjer for brug af arbejdskartoteker i PET, 2. udkast, december 1984. 

Centraliseringen af Subversionsafdelingens arbejdskartoteker 


Det er uklart, i hvilket omfang Centralafdelingen opretholdt sine kommunist- 
kartoteker efter regeringserklæringen i 1968. Dette er selvsagt et vigtigt spørgs- 
mål, for hvis ikke arbejdskartotekerne blev revideret og udrenset på samme 
måde som tromlerne, kunne PET fortsat finde oplysninger om lovlig politisk 
virksomhed. Som omtalt i delberetningen om PET's overvågning af DKP 1945- 
1989 konstaterede det såkaldte PET-udvalg i 1957, at Centralafdelingen førte flere 
arbejdskartoteker, hvoraf det vigtigste var et kartotek over kommunister opdelt 
på politikredsene. Det var muligvis en videreførelse af det gamle ”Gruppe IP'- 
kartotek, der oprindeligt var blevet oprettet i største hemmelighed i 1948 og re- 
videret i 1949. Det er formentlig dette kartotek, der er omtalt i et mødereferat 
fra 1965, hvor Arne Nielsen drøftede den igangværende revision med revisions- 
holdet. Det fremgår her, at man i første omgang havde opgivet at udrense ”det 
kredsvis opbyggede specialkartotek” i Afdeling II, da dette ville være uforholds- 
mæssigt besværligt. Det blev imidlertid besluttet, at afdelingen ”søger kortene 
i specialkartoteket på tromlerne og lader de der ukendte udgå, når revisionen 
af personsager var afsluttet. Det vides ikke, om dette blev gennemført, og om 
kommunistkartoteket i praksis blev udrenset. 

Det vides med sikkerhed, at der fandtes en række andre arbejdskartoteker 
i Centralafdelingen før regeringserklæringen i september 1968. Nogle af disse 
fandtes i Uroafdelingen, mens andre fandtes i f.eks. Observationsafdelingen. Fra 
begyndelsen af 1960'erne og frem til omkring 1965 blev alle personer, der talte i 
telefon med en østambassade, noteret i et særligt arbejdskartotek. På grund af det 
stigende antal telefonsamtaler begrænsede man registreringen i arbejdskartote- 
ket til de personer, hvis henvendelser virkede mistænkelige eller interessante ud 
fra et kontraefterretningsmæssigt synspunkt. Hvis en person ved flere lejligheder 
havde personlig kontakt med en ambassademedarbejder, blev personen officielt 
registreret på tromlen. Der blev også ført et arbejdskartotek over biler, der var 
observeret ved en østambassade. Hvis bilen blev iagttaget fem gange inden for 
et rimeligt tidsrum, blev den pågældende person registreret på tromlen. Da PET 
i 1959 holdt op med at registrere østrejser til andre lande end Sovjetunionen og 
Kina, oprettedes i stedet et rejsekartotek. Hvis en person rejste flere gange til et 
kommunistisk land, kunne det føre til registrering på tromlerne. Rejsekartoteket 


604 PET, ujournaliseret sag: ”Referat af et møde om revisionsspørgsmål på værelse 39 tirsdag den 
2. november 1965”. 

blev dog nedlagt i 1967.% I en periode omkring 1967 aflyttede PET det trotskisti- 
ske forlag Tema, og alle, der talte med trotskisterne, blev tilsyneladende opført 
i et register.” Oplysninger om vogne og deres ejere, som var blevet observeret 
under pinsemarchen 1967, blev indført i ”D-kartoteket;?” hvilket formodent- 
lig er en henvisning til afdeling D (Uroafdelingens) arbejdskartotek. En række 
personer, der var omtalt i forbindelse med Rebildfesten i 1966,6%% og som havde 
tilmeldt sig pinsemarchen 1967, blev udtrykkeligt ”ikke reg. på tromlerne men 
i int. kart. i II," hvilket sandsynligvis betød, at de blev registreret i afdeling II's 
interne arbejdskartotek. I begyndelsen af 1968 resolverede Jørn Bro, at fotos af 
nogle personer, der havde opført sig mistænkeligt under Rebildfesten i 1966, blev 
nedsat i arbejdskartoteket i værelse 36, ”således at vi har dem der med henblik 
på den forestående Rebildfest”%" Det kunne tyde på, at der var tale om et særligt 
arbejdskartotek med billeder af aktivister. 

Det centrale spørgsmål er, om PET efter 1968 noterede oplysninger, der ikke 
længere kunne registreres på tromlerne, i arbejdskartotekerne. Dette ville som 
nævnt ikke være regelstridigt, idet der før 1985 ikke fandtes særlige regler ved- 
rørende arbejdskartoteker, og PET havde ifølge sin egen tolkning fra 1984 ikke 
automatisk været bundet af kommissionsdomstolens tolkning fra 1977, men man 
kunne hævde, at PET dermed ikke tog hensyn til en i offentligheden udbredt 
forståelse af, hvordan regeringserklæringen umiddelbart skulle tolkes. Per Lar- 
sen, der var kriminalinspektør i PET fra 1983 til 1993, mener ikke, at arbejds- 
kartotekerne blev udvidet efter 1968, ”idet virkningerne af bare én lille fodfejl i 
PET ville give dønninger på Christiansborg med det samme” Dog tyder flere 
forhold på, at der efter 1968 blev opbevaret ikke-registrerbare oplysninger i ar- 
bejdskartotekerne. I januar 1969 modtog PET fra en kilde en kopi af en telefon- 
kæde udarbejdet af kredse omkring VS i Sundby. Listen var på 137 navne, og 
man overvejede at registrere samtlige, idet en lignende telefonkæde fra SUF var 
blevet anvendt i forbindelse med en hærværksaktion. Arne Nielsen resolverede 
imidlertid, at grundlaget var for spinkelt til registrering, og en medarbejder vi- 


605 PET, ujournaliseret sag: H. Toft-Nielsen, notat, 19. januar 1968. 
606 PET, emnesag: Notits, 21. september 1967. 

607 Ibid.: Bilag nr. 35. 

608 Ibid.: Bilag nr. 68. 

609 Ibid.: ”Tilmeldte til pinsemarch 1967.” 

610 Ibid.: Bilag nr. 68. 

61 Ibid.: Notits, fortsat 13. maj 1968. 

612 RB: Per Larsen, 3. september 2002 og 18. september 2002. 

deregav følgende instruktion: ”Vi må derfor begrænse os til at notere de pgl. i 
arbejds- og fiduskartotek og samle dem op derfra, efterhånden som de på mere 
håndgribelig måde måtte gøre sig bemærket” Det blev samtidig understreget, at 
alle registreringer fra 1. januar 1969 skete alene på afdelingens ansvar.”> En anden 
medarbejder, der var ansat i PET fra 1968 til 1998, har i forbindelse med en ind- 
beretning om DKP/ml fra 1979 ligeledes bemærket, ”at det omhandlede nok ikke 
har kunnet begrunde registrering, men de to nævnte er kommet i arbejdskarto- 
tek” Ifølge medarbejderen var det sagsbehandlerne, der indførte oplysningerne i 
arbejdskartotekerne.” Det er således sandsynligt, at der har været tilfælde efter 
1968, hvor personer, der ikke længere kunne registreres officielt, i stedet blev 
noteret i arbejdskartoteker. 

Muligvis eksisterede der i en periode efter 1968 et kartotek eller en fortegnelse 
over de personer, der var blevet fjernet fra tromlen som en følge af regeringser- 
klæringen. I en oversigt over Danmarks Kommunistiske Ungdom fra maj 1969, 
på et tidspunkt hvor den første ”makuleringsbølge” angiveligt var overstået, fin- 
des der en liste over medlemmerne af DKU's ledelse. 19 af de nævnte var regi- 
strerede i PET med B.-nummer eller under emnesager, fem var ukendte, mens 
det om seks DKU'ere hed, at de var ”tidl.reg.u? et B.-nummer.”” Det kunne tyde 
på, at PET i 1969 havde et arbejdskartotek, måske det gamle kommunistkartotek, 
hvor man kunne søge oplysninger om personer, der var blevet fjernet fra trom- 
len i 1968-69. I maj 1972 forhørte Wamberg-udvalget sig om ”en særlig kasse, 
der vistnok blev anvendt som et slags arbejdskartotek,” og som udvalget havde 
set kort efter dets nedsættelse, altså omkring 1964. Politiinspektør Skat-Rørdam 
oplyste, at arbejdskartoteket ikke fandtes mere, ”men at der muligvis kan have 
været tale om en såkaldt ”kommunistkasse””% Hvis dette er rigtigt, tyder det på, 
at det gamle kommunistkartotek blev destrueret kort efter regeringserklæringen 
i 1968, og det kan således ikke have været anvendt til i længere tid at opretholde 
oplysninger om lovlig politisk virksomhed. Ifølge PET's oplysninger til Wam- 
berg-udvalget førte man på dette tidspunkt ingen arbejdskartoteker i Centralaf- 
delingen over kommunister eller lignende yderliggående politiske aktivister. De 
eneste specialkartoteker ved siden af tromlerne bestod af emnekartoteket og kar- 


613 PET, emnesag: notits, 29. januar 1969 og anden notits med samme datering, vedhæftet notits, 
15. januar 1969. 

614 RB: PET-medarbejder, 12. juni 2002. 

615 PET, emnesag: notits, 27. maj 1969. 

toteker over slaviske personers fødselsdage, stikord, motorvogne, sovjetiske og 
polske ambassadeforbindelser, ungarske flygtninge fra 1956 og en fotosamling.” 
Denne oversigt synes imidlertid kun at omfatte centrale kartoteker i registratu- 
ren, dvs. arbejdskartoteker der blev opbevaret i PET's arkiv, og ikke kartoteker 
der blev opbevaret i afdelingerne og hos den enkelte medarbejder.”' 

Tidligere medarbejdere i PET har givet forskellige beskrivelser af deres er- 
faringer med arbejdskartoteker. Flere medarbejdere har over for Kommissio- 
nen oplyst, at de ikke havde nogen arbejdskartoteker.”” Ole Stig Weikop, der 
var jurist i PET 1979-81, havde kendskab til, at lederen af Kontraefterretningsaf- 
delingen førte et arbejdskartotek.””” En medarbejder, der beskæftigede sig med 
højreekstremisme i slutningen af 1980'erne, har oplyst, at han førte ”et lille karto- 
tek i en kasse med kartotekskort” En medarbejder, der forlod PET i 1969, har 
bekræftet, at han havde ”et lille arbejdskartotek” så han var fri for hele tiden at 
gå ned og søge på tromlerne.”” En anden medarbejder, der var ansat i PET fra 
1966 til 1988, har givet en lignende forklaring: ”Vidnet havde en lille sort kasse 
med kort på navne, som han havde behov for, således at han ikke havde nødigt 
at trække oplysningerne fra tromlerne i kartoteket i Centralafdelingen?” Ifølge 
denne medarbejder fandtes der ikke oplysninger i arbejdskartoteket, ud over 
hvad der fandtes på tromlerne.% Dette var også Ole Stevns” indtryk fra hans tid 
som jurist i PET fra 1951 til 1958.7+ Derimod udtrykte Niels Elkær-Hansen, der 
var medlem af Wamberg-udvalget 1981-86, den opfattelse, at arbejdskartoteker- 
ne indeholdt såvel registrerede som ikke-registrerede oplysninger.” Der tegner 


617 Ibid.: Referat af møde, 31. maj 1972, samt bilag: Kartoteker i registraturen. 

618 Der fandtes også arbejdskartoteker på kontraefterretningsområdet. I midten af 1980'erne fandtes 
der således tre arbejdskartoteker på de russiske og polske områder. Et af disse var det såkaldte ”po- 
lakkartotek”, der blev oprettet i 1974, og som omfattede omkring 6.000 kort på polske immigranter. 
Baggrunden for kartoteket var, at PET havde en begrundet mistanke om, at de polske efterretnings- 
tjenester havde hvervet ”sovende” agenter blandt immigranterne, de såkaldte ”stille polakker” der 
skulle træde i aktion i tilfælde af en krisesituation. Jf. RB: Per Larsen, 2. oktober 2002. ”Polakkar- 
toteket” mistede efterhånden sin betydning, og det blev nedlagt i 1989. Jf. RB: Hanne Bech Hansen, 
4. april 2001. 

619 Ibid.: PET-medarbejdere, 1. oktober 2002 og 22. juni 2002. 

bid.: Ole Stig Weikop, 23. oktober 2001. 

bid.: PET-medarbejder, 30. november 2004. 


620 
621 
622 Ibid.: PET-medarbejder, 11. oktober 2000. 
623 Ibid.: PET-medarbejder, 11. juni 2002. 


624 Ibid.: Ole Stevns, 6. november 2001. 


625 Ibid.: Niels Elkær-Hansen, 20. december 2000. 

sig på grundlag af disse udsagn et ikke helt klart billede af Centralafdelingens 
arbejdskartoteker i perioden omkring og efter 1968: Nogle, men ikke alle, med- 
arbejdere havde et lille arbejdskartotek, så de ikke behøvede at søge oplysnin- 
ger på tromlerne, men det er usikkert, om man noterede oplysninger, som ikke 
kunne registreres officielt på tromlerne (f.eks. alene om lovlig politisk aktivitet), 
i arbejdskartotekerne. Efter indførelsen af de nye retningslinjer for arbejdskarto- 
teker i 1985 blev det kutyme, at PET hvert år udarbejdede en statusrapport over 
indholdet af tjenestens centrale arbejdskartoteker. Denne rapport blev forelagt 
for Wamberg-udvalget.”' 

Flere forhold tyder imidlertid på, at arbejdskartotekerne i Centralafdelingen 
kunne anvendes som et uofficielt personregister ved siden af tromlerne. For det 
første fremgår det af en beskrivelse af arbejdskartotekerne i 1985, at man i årene 
forinden af effektiviseringshensyn havde sammenkørt afdeling C's (subversions- 
områdets) arbejdskartoteker til ét samlet arbejdskartotek. Dette centrale karto- 
tek indeholdt såvel kort på navne, adresser på organisationer som adresser og 
telefonnumre på BZ'ere. Alle sagsbehandlere i afdelingen havde adgang til kar- 
toteket, ligesom andre medarbejdere havde mulighed for at bruge kartoteket, 
hvis det var relevant for deres efterforskning.” Dette arbejdskartotek var med 
tiden blevet ganske omfattende. Ved den første revision pr. 1. januar 1986 blev 
det konstateret, at kartoteket inden revisionen bestod af 13.500 kort og efter re- 
visionen af 9.440 kort.” For det andet synes PET at have opbevaret et betydeligt 
antal personoplysninger alene om lovlig politisk virksomhed i arbejdskartoteket. 
Ifølge beskrivelsen fra 1985 indeholdt kartoteket bl.a. oplysninger om demon- 
strationsdeltagere, BZ'ere, kandidater til kommunal-, amtsråds- og folketings- 
valg, personer med tilknytning til frontorganisationer, deltagere på østrejser og 
skolingskurser, og ”personer med tilknytning til partier eller organisationer på 
den ekstremistiske højre- og venstrefløj?” I nogle tilfælde var oplysningerne op til 
15 år gamle, altså fra tiden kort efter regeringserklæringen.”” I forbindelse med 
den første revision i 1986 blev der ud af de 13.500 kort fjernet 3.476 kort, fordi 
de indeholdt oplysninger alene om lovlig politisk virksomhed.&? Ved årsskiftet 


626 Kommissionen har gennemgået en sådan status-rapport fra 1999, der blandt andet indeholder op- 
lysninger om den politiske overvågning og operationer inden for kontraspionageområdet. 

627 WU: Referat af møde, 31. oktober 1984; Arbejdskartoteker i PET, 25. oktober 1984. Jf. RB: Per Lar- 
sen, 2. oktober 2002. 

628 PET, administrativ sag:”Revision af afd. 2 C's arbejdskartotek pr. 1. januar 19867, 30. januar 1986. 

629 WU: Referat af møde, 31. oktober 1984; Arbejdskartoteker i PET, 25. oktober 1984. 

630 PET, administrativ sag: ”Revision af afd. 2 C's arbejdskartotek pr. 1. januar 19867, 30. januar 1986. 

1986-87 fandtes der oplysninger om 7.404 ikke-registrerede danske statsborgere i 
afdeling 2's arbejdskartotek; i alle PET's arbejdskartoteker fandtes der oplysnin- 
ger om 14.935 ikke-registrerede danske statsborgere.” Det var flere, end der var 
registreret officielt på tromlen med belastende oplysninger. I 1985 var der officielt 
registreret 60.132 danske statsborgere, hvoraf 11.972 var belastede. Således var 
flere personer opført i PET's arbejdskartoteker end registreret med belastende 
oplysninger på tromlen i 1980'erne, og indtil 1985 var næsten 3.500 danske stats- 
borgere opført i arbejdskartoteket i Centralafdelingen alene på grundlag af lovlig 
politisk virksomhed. Man kan dog ikke heraf udlede, at de personer, som alene 
var opført i arbejdskartoteket, ikke også kunne registreres. Notatet af 14. septem- 
ber 1968 gav vid mulighed for at registrere personer fra den yderste højre- og 
venstrefløj og medlemmer af organisationer, der var ”egnet” til at forårsage uro, 
hvilket i særlig grad gjaldt BZ-miljøet. 


Arbejdskartotekerne i regionerne 


Arbejdskartotekerne i efterretningstjenesten opstod i politikredsene sandsyn- 
ligvis omkring 1948, og de synes at have udviklet sig meget forskelligt i løbet af 
1950'erne.” Generelt var kredsenes arkiver præget af kaos og uorden. Der fand- 
tes ikke noget ensartet arkiveringssystem, sagerne lå ofte spredt rundt i et syn- 
digt rod, og kartotekerne blev opbevaret så forskellige steder som i bankbokse, 
pengeskabe, våbenskabe og — i et enkelt tilfælde — nedgravet i kontaktmandens 
baghave. Da en kriminalkommissær i 1959 begyndte at føre tilsyn med politi- 
kredsene, opdagede han ofte, at der blev opbevaret alt for meget materiale: ”Som 
man vil forstå, forestod der oftest et stort oprydningsarbejde med at udskille for- 
ældet materiale, og jeg er ofte efter en uges rejse kørt hjem med bagagerummet 
fyldt med frasorteret makulatur til destruktion”%- Problemet var uændret i 1972, 
hvor man efter inspektionsrejser i provinsen var stødt på eksempler på, ”at der 
i dokumentskabe hos kontaktfolk var fundet materiale, der efter de gældende 


631 Ibid.: Afdeling 1's årsoversigt for året 1987, 16. februar 1988. 

632 WU: Referat af møde, 29. april 1986. 

633 Se videre herom i Kommissionens beretning, bind 6. 

634 PET, administrativ sag: ”Kriminalkommissær Hans Christensens beretning til regionsafdelings- 
mødet den 17. og 18. oktober 1972 på hotel Hvide Hus i Maribo”, 12. oktober 1972. En medarbejder 
har berettet, at han efter regeringserklæringen i 1968 hjalp sine sjællandske kolleger med at udrense 
deres arbejdskartoteker. Jf. RB: PET-medarbejder, 11. oktober 2000. 

regler ikke måtte findes registreret eller arkiveret” Overvejelser om at indføre et 
ensartet journal-, arkiverings- og registreringssystem og få renset ud i materialet 
stødte imidlertid i første omgang på modstand fra politikredsene, hvor man var 
af den overbevisning, ”at det jo gik meget godt, som de havde det”%& Erfarin- 
gerne førte til, at man fra Centralafdelingen over for politikredsene indskærpede 
nødvendigheden af, at man oprettede ensartede navne- og bopælskartoteker.%' 
Der er således en del der tyder på, at det i denne periode varierede meget, hvilke 
oplysninger man havde liggende i kredsene, og på hvilken måde de var arkiveret 
og registreret. 

Oplysningerne om politikredsenes og regionernes brug af arbejdskar- 
toteker indtil 1984 er yderst mangelfulde. Wamberg-udvalget synes på sine 
besøg i politikredsene i 1965, 1966 og 1971 ikke at have interesseret sig for 
arbejdskartotekerne,% ligesom PET på sine inspektioner efter 1968 først og 
fremmest undersøgte det underliggende materiale i regionerne, som lå til grund 
for registreringerne i Centralafdelingen.& Et af de få spor af, at man lokalt førte 
arbejdskartoteker i denne periode, stammer fra Vejle. Her oplyste man i 1965, 
at oplysninger, der blev skønnet at være for usikre til indsendelse til Central- 
afdelingen, blev opbevaret i et såkaldt ”fiduskartotek”.6? Det var muligvis et ar- 
bejdskartotek, hvor man opbevarede oplysninger om personer, der på grund af 
revisionen efter 1964 ikke umiddelart kunne registreres på tromlen, såsom DKP- 
anmeldere og Land og Folk-abonnenter. Generelt synes der ikke at have været 
nogen ensartede regler for arbejdskartotekerne før 1985, og det synes at have 
været op til den enkelte sagsbehandler, hvilke oplysninger, han fandt, der var 
af efterretningsmæssig interesse, og som skulle bevares i arbejdskartotekerne. 
Under et møde for regionernes sagsbehandlere på uro-området i 1982 beklagede 
en medarbejder fra region II (Århus) sig således over, at der ikke var foretaget 
nogen prioritering fra centralt hold, og at hver enkelt sagsbehandler kunne ride 
sin kæphest og foretage den efterforskning, han fandt nødvendig. Usikkerheden 
hos de tilstedeværende med hensyn til de eksisterende retningslinjer lyser ud af 


635 Ibid., ”Indkaldelse af efterretningspersonale fra politikredsene g, 10, 11, 12 og 13 til informations- 
møde i Centralafdelingen, mandag den 18/12-1972, 28/12-1972”. 

636 Ibid., ”Orienteringsmøde i centralafdelingen, den 29/5-1973, for efterretningspersonalet i politi- 
kredsene 9, 10, 11, 12 og 13, 6/7-1973”. 

637 WU: Referat af møde 25. marts 1965; Referat af udvalgets besøg den 29. juni 1965; Referat af udval- 
gets besøg den 16. august 1966; Referat af udvalgets 59. møde den 25. maj 1971. 

638 F.eks. PET, administrativ sag: ”Besøg i regionsafdelingen i Ålborg”, den 14. november 1972. 

639 WU: Referat af udvalgets besøg den 29. juni 1965. 

referatet: ”Mødedeltagerne konstaterede herefter, at man ikke var vidende om 
de forskellige registreringsbestemmelser. Flere havde forskellige meninger om, 
hvem der kunne registreres. På samme måde herskede der forskellige opfattelser 
af lovligheden af de forskellige arbejdskartoteker m.h.t. Wamberg-udvalget.”%9 

Kommissionens afhøringer af PET-personalet har vist, at regionsafdelinger- 
nes arbejdskartoteker var organiseret på forskellige måder i 1970-80'erne. I en 
stor afdeling som Region II (Århus) havde medarbejderne hver deres arbejds- 
kartotek. En medarbejder, der blev ansat i afdelingen i 1972, har forklaret, at der 
ikke fandtes nogen kartoteker, og at han derfor oprettede sit eget arbejdskarto- 
tek. Medarbejderen anslår, at kartoteket omfattede 100-200 navne." Flere andre 
medarbejdere har bekræftet, at de førte deres egne arbejdskartoteker med fra 50 
til 500 navne.?” I en lille afdeling som Region V (Slagelse) fandtes der kun ét fæl- 
les arbejdskartotek med henvisninger til afdelingens journalsager. Det er anslået, 
at det omfattede omkring 300 kort.” 

En række notitser fra perioden omkring indførelsen af retningslinjerne i 1985 
og den første revision ved årsskiftet 1985/86 gør det muligt at tegne et generelt 
billede af regionernes arbejdskartoteker. Dermed er det muligt at sige noget 
mere sikkert om, hvordan arbejdskartotekerne må have fungeret frem til mid- 
ten af 1980'erne. For det første fremgår det, at man formentlig i de fleste regio- 
ner havde muliggjort adgangen til oplysningerne i arbejdskartotekerne ved at 
etablere nøgler eller registre til kartotekerne. For eksempel havde man i Region 
III (Haderslev) oprettet et fælles arbejdskartotek, kaldet en personnøgle, med 
henvisninger til den enkelte medarbejders arbejdskartotek. Derved havde alle 
medarbejdere på regionskontoret adgang til oplysningerne i alle medarbejderes 
arbejdskartoteker.' På et møde i 1985 for sagsbehandlere på uro-området i re- 
gionerne kom det frem, at man i flere regionsafdelinger havde oprettet sådanne 


640 PET, administrativ sag: Referat vedr. møde i Odense den 23. november 1982 for sagsbehandlere af 
afd. C-stof i regionerne. 

641 RB: PET-medarbejder, 13. januar 2004. 

642 Ibid.: PET-medarbejder, 5. maj 2004; PET-medarbejder, 28. januar 2004; PET-medarbejder, 19. no- 
vember 2003; PET-medarbejder, 21. oktober 2003. Flere af medarbejderne afviser kategorisk en 
påstand om, at de skulle have forsøgt at omgå registreringsbestemmelserne ved at notere navne 
i ”sorte lommebøger” (ibid.: PET-medarbejder, 19. november 2003; PET-medarbejder, 21. april 
2004). Kommissionen har ikke fundet yderligere belæg for påstanden. 

643 Ibid.: PET-medarbejder, 3. december 2002, s. 12-13; PET-medarbejder, 22. oktober 2002. 

644 WU: Referat af møde, 23. og 24. august 1984; Referat af møde, 31. oktober 1984; Arbejdskartoteker i 
PET, 25. oktober 1984. 

nøglekartoteker, hvilket var nødvendigt, fordi der var så få ansatte på kontorer- 
ne.% Således kan man tale om, at arbejdskartotekerne blev sammenkørte eller 
koordineret på en sådan måde, at en bredere søgning var mulig. 

For det andet var regionernes arbejdskartoteker i midten af 1980'erne vokset 
til en betydelig størrelse. Ud fra PET's redegørelse om den første revision af ar- 
bejdskartotekerne ved årsskiftet 1985/86 er det muligt at opstille følgende skema 
over antallet af ikke-registrerede danske statsborgere i regionernes arbejdskarto- 
teker før og efter revisionen: 


Beholdning 1985 Udtaget ved revisionen Beholdning 1986 


Region I 2.180 730 1.450 
Region II 4.440 1.360 3.080 
Region III 1.083 616 467 
Region IV 3.033 789 2.244 
Region V 331 31 300 
Region VII o o o 
I alt 11.067 3.526 7.541 


Som det ses, fandtes der inden revisionen oplysninger om 11.067 ikke-regi- 
strerede danske statsborgere i arbejdskartotekerne. Til sammenligning kan det 
nævnes, at det svarer omtrent til antallet af belastede registrerede på tromlen 
i Centralafdelingen på daværende tidspunkt (tallet var på 11.972 i 1985”). Det 
bemærkes også, at der ved revisionen blev udtaget 3.526 kort. Disse kort blev 
fjernet i overensstemmelse med de nye retningslinjer, dvs. når de indeholdt for- 
ældede oplysninger eller kun oplysninger om lovlig politisk virksomhed. 

For det tredje synes arbejdskartotekerne i et vist omfang at have indeholdt 
oplysninger, som ifølge de gældende bestemmelser var registreringsværdige. 
Wamberg-udvalget kunne således konstatere under sine besøg, at Region III 
(Haderslev) og Region IV (Odense) opbevarede oplysninger i arbejdskartote- 


645 PET, administrativ sag: Referat af møde i Århus den 8. oktober 1985 for sagsbehandlere af uro-stof 
i regionerne. Dette bekræftes af en medarbejder fra Region II. Jf. RB: medarbejder, 20. april 2004. 

646 Udregnet på grundlag af tallene i PET, administrativ sag: Beretning vedrørende revision af arbejds- 
kartoteker, 10. marts 1986. 

647 WU: Referat af møde, 29. april 1986. 

kerne, der klart opfyldte betingelserne for registrering.” Disse oplysninger kun- 
ne således have været formelt registreret i Centralafdelingen, hvorved de faldt 
under Wamberg-udvalgets kontrol. I Region IV, hvor det store antal kort vakte 
udvalgets forundring,” drejede det sig især om de med ”K” mærkede kort, der 
for fleres vedkommende ifølge udvalgets opfattelse indeholdt oplysninger, der 
kunne danne grund for registreringer. ”K”-kortene indeholdt oplysninger fra 
en særlig produktiv kilde. Region IV valgte at beholde kortene ud over tre år, idet 
kilden fortsatte med at indsende nye oplysninger om de pågældende personer." 
Udvalget godkendte efterfølgende flere registreringer af personer, der havde væ- 
ret opført på ”K”-kortene.% Problemet med at opbevare registreringsværdige 
oplysninger i arbejdskartotekerne bestod i, at PET derved kunne unddrage sig 
Wamberg-udvalgets kontrol, idet udvalget skulle godkende alle nyregistreringer. 

For det fjerde kan det konstateres, at der, før de nye retningslinjer trådte i 
kraft, i et betydeligt omfang blev anført oplysninger alene om lovlig politisk virk- 
somhed i regionernes arbejdskartoteker. Som tidligere nævnt blev der i 1985/86 
fjernet 3.526 kort, der enten indeholdt forældede oplysninger eller kun oplysnin- 
ger om lovlig politisk aktivitet. Flere, måske alle regioner synes i perioden frem 
til 1985 at have noteret næsten ”revl og krat” i arbejdskartotekerne. En medarbej- 
der fra Region I (Aalborg) har forklaret, at afdelingens arbejdskartotek, der hed 
”NB-kartoteket”, indeholdt oplysninger om personer og organisationer, der var 
omtalt i notitser. Enhver oplysning om lovlig politisk aktivitet blev noteret på de 
pågældendes kort, idet de kunne bidrage til at danne et mønster.” I Region IV 
(Odense) blev alle navne i samtlige notitser overført til kartotekskort: ”Således 
kom der både navne på belastede og ubelastede personer i arbejdskartoteket, 
ligesom politikere af enhver observans figurerede på arbejdskortene” PET's chef 
havde i øvrigt foreslået at kalde det for et ”journal-kartotek”. Hvorvidt dette 
var et forsøg på at indføre en nyt kartoteksbegreb ved siden af ”arbejdskarto- 
teker”, der jo netop var omfattet af retningslinjer, vides ikke. En medarbejder 


648 For Region III se WU: Referat af møde, 23. og 24. august 1984. 

649 WU: Referat af møde , 24. april 1989. 

650 Ibid.: Referat af udvalgets møde i Region IV, 31. maj 1989. 

651 RB: PET-medarbejder, 11. juni 2002; RB: PET-medarbejder, 20. maj 2003. 

652 WU: Referat møde, 28. juni 1989. For udvalgets opfattelse af forholdene i Odense, se også RB: Bodil 
Panild, 20. december 2000. 

653 RB: PET-medarbejder, 12. juni 2002. 

654 PET, administrativ sag: ”Referat af møde i Århus den 8. oktober 1985 for sagsbehandlere af uro-stof 
i regionerne”. 

fra Region IV har beskrevet arbejdskartoteket som en samling af ”systematiske 
notitser” over emner eller personer, som man hyppigt stødte på. Hvis navnet 
dukkede op i forskellige sammenhænge, og hvis der efter nogen tid dannede 
sig et mønster, blev oplysningerne brugt som grundlag for en indberetning til 
Centralafdelingen, der afgjorde, om vedkommende skulle registreres. I Region 
III (Haderslev) opbevarede man foruden oplysninger af relevans for igangvæ- 
rende efterforskningssager også oplysninger, der kunne ”få betydning på et se- 
nere tidspunkt, og som kun indirekte har forbindelse til en løbende eller generel 
efterforskningssag” Dette må siges at være en yderst bred definition, der kunne 
minde om beskrivelsen af et ”register”, Som eksempel på de typer af oplysninger, 
der kunne findes i dette arbejdskartotek, blev nævnt oplysninger om kandidater 
til kommunal-, amtsråds- og folketingsvalg og oplysninger om stillere.” Det 
var alle oplysninger om lovlig politisk virksomhed, som ikke måtte registreres 
efter regeringserklæringen i 1968 med mindre der forelå registreringsværdige 
oplysninger. 

Der findes et betydeligt antal indberetninger fra regionerne til Centralafde- 
lingen om personer, der ifølge påtegningerne ikke var registreret på tromlen, 
men som var ”kendte” i regionerne. I næsten alle tilfælde var de pågældende 
kendte alene på grund af lovlig politisk virksomhed og i flere tilfælde var oplys- 
ningerne op til 10-15 år gamle. Alle disse oplysninger må stamme fra regionernes 
arbejdskartoteker.% I det følgende vil nogle få repræsentative eksempler ud af 
mange blive nævnt. I 1972 indberettede Region IV en kildes karakteristik af en 
række studerende ved Odense Universitet, der var aktive i Palæstina-aktiviteter, 
og det tilføjedes: ”På det foreliggende grundlag registreres de pågældende ikke 
her, men forholdet erindres ”for påkommende tilfælde”%? I 1980 rapporterede 
samme regionsmedarbejder om en ikke-registreret studerende, at ”det vides, 
at hun er aktiv i ”KOMM-S” (Danmarks Kommunistiske Studenter) og MOF 
(Marxistisk Oplysnings Forbund)” Det tilføjes, at den pågældende sammen med 


» 


sin mand (”som vides at være DKP-medlem”) ”har lagt bopæl til afholdelse af 


655 RB: PET-medarbejder, 11. juni 2002; RB: PET-medarbejder, 8. maj 2002. 

656 WU: Referat af møde, 31. oktober 1985; Arbejdskartoteker i PET, 25. oktober 1985. 

657 En medarbejder fra Region I har forklaret, at han anvendte formuleringen ”kendt her”, hvis han 
kunne huske noget om vedkommende, eller hvis den pågældende var noteret i arbejdskartoteket. 
Jf. RB: PET-medarbejder, 8. maj 2002. 

658 PET, emnesag: Notits, 13. september 1972. 

medlemsmøde i DKP-Kerteminde-Munkebo-afd.”%? I 1984 hedder det om en 
ikke-registreret arbejdsmand, der havde deltaget i et Fælles Kurs-møde i Hobro: 


”I 79 og 81 var han stiller for VS til folketingsvalget. 
I 81 var han stiller for SF v/ kommunalvalget. 

I 81 var han i bestyrelsen for F.K.K. 

182 var han initiativtager til fredsgruppe i Hobro. 
182 er han stadig med i VS/Hobro. 

I 83 er han med i bestyrelsen for SFOF/Hobro”éé 


11984 indsendte Region II (Århus) en liste over medlemmerne af Støttekomiteen 
for de strejkende engelske minearbejdere. Blandt kommentarerne til de nævnte 
findes følgende: ”kendt for at have deltaget i fredsdemonstration ved Karup i 
1983 samt en fredsdemonstration samme sted i 1984”, ”kendt for i maj 1984 at 
have haft et indlæg i Land & Folk med kendte DKP-synspunkter” ”kendt fra 
februar 1981, hvor hun arrangerede en demonstration for 8. maj-bevægelsen” og 
”medlem af mediearbejderne og stiller op ved langt de fleste demonstrationer, 
hvor han fotograferer til bl.a. Byens Fri Blad” 

En gennemgang af det bevarede sagsmateriale i PET's arkiv viser, at det især 
var regionsafdelingerne i Aalborg og Odense, der noterede oplysninger om lov- 
lig politisk virksomhed i arbejdskartotekerne. I Region I skyldtes det, at medar- 
bejderne definerede emnerne, der var af efterretningsmæssig interesse, bredt. 
Afdelingen fik ikke nogen tilbagemelding på sine indberetninger fra Centralaf- 
delingen om, at medarbejderne ikke skulle beskæftige sig med disse emner.”” I 
Region IV skyldtes det som tidligere nævnt, at afdelingen havde én særlig pro- 
duktiv kilde. 

Region I noterede bl.a. lokale SF'ere i arbejdskartoteket. I forbindelse med 
folketingsvalget i januar 1984 indsendte en medarbejder en række lister over SF- 
stillere i Hjørring, Sæby og Frederikshavn, som viser, at man i regionen i længere 
tid havde noteret et vist antal SF'ere i arbejdskartoteker. Det hedder om nogle af 
stillerne: ”siden 1980 meget aktiv i forbindelse med SF/Hjørring-Hirtshals. Flere 


659 Ibid.: Notits, 10. juni 1980. 

660 Ibid., emnesag: Notits, 30. marts 1984. 

661 Ibid., emnesag: Notits, 30. oktober 1984. 

662 RB: PET-medarbejder, 29. januar 2003. Kriminalinspektør Per Larsen har over for kommissionen 
givet udtryk for, at afdelingslederen i Subversionsafdelingen burde have reageret med en tilbage- 
melding til regionsafdelingen vedrørende en indberetning om SF. Jf. RB: Per Larsen, 12. februar 


2003. 

gange stiller for SF. Aktiv i forb. m/ ”Hjørring f. Fred”. I 83 formand for den lo- 
kale SF-gruppe”, ”meget aktiv i forb. m/ SF/Hjørring-Hirtshals. Har været valgt i 
amtsrådet for SF. Mange møder på sin bopæl for SF. Anbefaler for ”Hjørring for 
Fred”,& ”aktiv i SF siden 1977. Flere gange opstillet for SF. Har afholdt medlems- 
møde på bopælen” ”er med i Folkebevægelsen mod EF. Aktiv i SF siden 81. Har 
bl.a. haft medlemsmøde på bopælen”; ”er med i ”8. marts komiteen”, Er med 
i ”Kvindegruppen i Frederikshavn” og i den anledning holder hun foredrag om 
”volden mod kvinder” og ”har i 81 været stiller for VS og han har i 81 læserbrev 
i Frh. Avis om arbejdsløsheden på vegne af VS”,665 

Også VSere risikerede at havne i Region I's arbejdskartoteker. Der findes en 
række indberetninger fra første halvdel af 1980'erne, der indeholder detaljerede 
oplysninger om en række ikke-registrerede VS'eres aktiviteter. I forbindelse med 
byrådsvalget i 1981 indsendte regionsafdelingen til Centralafdelingen en alfa- 
betisk liste over VS's kandidater med kommentarer som: ”meget aktiv på ven- 
strefløjen siden 1976 (ulovlig plakatopklæbning, ulovlig demonstration, aktiv i 
forbindelse med blokade mod ”Eternitten” i 76, en overgang aktiv i KF, meget 
aktiv indenfor de årlige arbejdsløshedsmarcher, stiller for VS i 79 anmelder af 
DKP i 79)” ”kredsformand for Socialrådgiverne i Nordjylland og meget aktiv i 
forb. med demonstrationer og udtalelser til aviser”, ”opstillet for VS i 78 og 79. 
Anmelder af DKP i 79. anholdt i 78 for ulovlig besættelse af en lejlighed (S.M.E.- 
aktion). Bestyrelsesmedlem af Faglig Ungdom. Udtaler sig ofte til dagbladene 
om venstrefløjen” og ”aktiv inden for ”venstrefløjen” i Aalborg. Var i 79 VS-kan- 
didat til EF-parlamentet” I 1982 rapporterede afdelingen om en udtalelse fra 
VS-Aalborgs skolings- og støttekredsudvalg og underskriverne blev identificeret 
og fik f.eks. følgende kommentar med på vejen: ”aktiv indenfor kvindebevægel- 
sen i Aalborg. Stiller for VS i 81. kontaktperson for gruppen ”Aktionsgruppen 
Arbejdere — Akademikere”. Regionsafdelingen afsluttede indberetningen med at 
love Centralafdelingen: ”Vi vil forsøge at samle mere op?” I 1984 opregnedes en 
VS-folketingskandidats meritter: 


”I 1981 udtaler hun sig på vegne af VS/FRH om Frh.s kommunes budget, der be- 
tegnes som ”Asocialt og kortsynet”. 


663 PET, emnesag: Notits, 13. juni 1984. 
664 Ibid.: Notits, 21. juni 1984. 

665 Ibid.: Notits, 28. juni 1984. 

666 PET, emnesag: Notits, 17. juli 1981. 
667 Ibid.: Notits, 24. september 1982. 

11981 opstillet for VS v/ kommunevalget. 

11982 udtaler hun sig velvilligt om ”kvindekamp”. 

Er kontaktperson til ”Støttegruppen” for havnearbejderkonflikten i 83. 

I 1984 er hun aktiv i ”Støttekomiteen” i Frederikshavn i forb. m. ”La Cabana” i 
Herning. 

11984 opstillet for VS i Sæby-kredsen v/ folketingsvalget i jan. 84.75 


Der findes også detaljerede oplysninger om VSere, der deltog i partiets påskelejr 
i1984,%% og som var medlemmer af bestyrelsen for St. Restrup Højskole.?? I 1985 
indberettedes VS” kandidater til amtsrådsvalget, og det hed bl.a.: ”i 84 opfor- 
drede hun til at stemme på VS. I læserbrev har hun forsvaret demonstranterne 
i Herning (La Cabana)” og ”siden 81 aktiv i VS/FRH med masser af læserbreve 
og udtalelser. Stiller for VS i 81 og opstillet for samme i 81 og flere gange siden”'.” 
Den pågældende medarbejder, der udarbejdede indberetningerne, har over for 
Kommissionen bekræftet, at de mange personoplysninger i indberetningerne til 
Centralafdelingen stammede fra Region I's arbejdskartotek (”NB-kartoteket”), 
og at oplysninger, der var helt op til 12 år gamle, blev bibeholdt, hvis personen 
var særlig aktiv. Regionen interesserede sig for et bredt udsnit af det politiske 
spektrum, inklusive SF, VS, DKP, Fælles Kurs og SAP, idet de blev vurderet som 
potentielle uroelementer.”” 

Disse eksempler illustrerer, at frem til 1985 blev personer noteret i regio- 
nernes arbejdskartoteker også alene på grundlag af lovlig politisk virksomhed. 
Oplysninger, der ikke kunne registreres officielt på tromlerne, ses noteret i ar- 
bejdskartotekerne. Det er også klart fra ovenstående indberetninger, at regions- 
kontorerne nemt kunne fremfinde oplysningerne og indberette dem til Central- 
afdelingen, hvor de inddækkedes på organisationssagerne. Her lå de systematisk 
samlet og kunne nemt findes. På grundlag af det ovennævnte materiale, der på 
ingen måde er fuldstændigt, står det klart, at personer blev opført i arbejdskarto- 
tekerne, hvis man havde tilknytning til eller var aktiv i: DKP, SAP, DKP/ML, KE, 
KAP, VS, SF, Fælles Kurs Klubben, Folkebevægelsen mod EF, kvindebevægelsen 
og fredsbevægelsen. Det fremgår også, at man i nogle af regionerne anvendte 


668 Ibid.: Notits, 13. februar 1984. 

669 Ibid.: Notits, 7. maj 1984. 

670 Ibid. Notits, 20. maj 1985. 

671 Ibid.: Notits, 1. oktober 1985. 

672 RB: PET-medarbejder, 12. juni 2002. 

følgende kilder til oplysningerne i arbejdskartotekerne: Lister over stillere og 
anmeldere, lister over kommunal-, amtsråds-, folketings- og europaparlaments- 
kandidater, deltagere i politisk-faglige demonstrationer og blokader, offentlig 
politisk aktivitet, læserbreve, foredrag og politiske møder på bopælen.” 

Bemærkelsesværdigt er det, at nogle regioner så sent som i 1980'erne op- 
bevarede oplysninger om anmeldere i arbejdskartotekerne. Dette var tidligt et 
vigtigt spørgsmål for Wamberg-udvalget, og allerede i december 1964 ophørte 
PET med registreringen af anmeldere af DKP og SF.” I november 1965 oplyste 
Arne Nielsen på et møde i Wamberg-udvalget, at PET i nogen tid havde stand- 
set indsamlingen af oplysninger om anmeldere, ”og at det på politiets efterret- 
ningstjenestes rejser tilkendegives de lokale efterretningsfolk, at disse emner er 
uden interesse.” Alligevel findes disse oplysninger 15-20 år senere i regionernes 
arbejdskartoteker, hvilket muligvis kan ses som et eksempel på, hvordan oplys- 
ninger, der ikke mere måtte være på tromlen, blev flyttet over i arbejdskartote- 
kerne. Det samme forhold synes at have gjort sig gældende for SF-stillere. Disse 
måtte heller ikke registreres efter december 1964, men i 1967 gav Arne Nielsen 
ordre om, at sådanne lister fortsat skulle indberettes ”som arbejdsgrundlag for 
hovedregistraturen”,?”? 

Der findes i øvrigt en række indberetninger og notitser, der antyder, at man 
efter 1968 både i regionerne og i Centralafdelingen i et vist omfang søgte at ind- 
samle oplysninger om lovlig politisk virksomhed. Man synes især at have søgt at 
kortlægge personers tilhørsforhold til VS. I 1980 indberettede Region V (Slagelse) 
om en kommunelærer, der var blevet valgt til Danmarks Lærerforenings hoved- 
bestyrelse. Læreren blev sammen med sin kone og den øvrige lærerstab på sin 
skole betegnet som ”yderst venstreorienteret” og notitsen sluttede med følgende 
oplysninger: ”Han har flere gange været opstillet for VS til kommune-, amts- og 
folketingsvalg og var ligeledes opstillet ved det direkte valg til Europaparlamen- 
tet. Han er fortsat partiets folketingskandidat i Nykøbing-Holbækkredsen”?” I 


673 En medarbejder i regionsafdelingen har forklaret, at oplysningerne i arbejdskartotekerne især 
stammede fra aviserne (Aalborg Stiftstidende, Aalborg Amtstidende, Land og Folk og Aalborg Net- 
avis). Desuden havde han en kontakt i Folkeregisteret. Han havde ingen meddelere, og han overvå- 
gede ikke de politiske møder på bopælen. Jf. RB: PET-medarbejder, 12. juni 2002. 

674 PET, ujournaliseret: ”Notat om udvalget vedrørende Politiets Efterretningstjenestes registrering og 
videregivelse af oplysninger”, ikke dateret. 

675 Ibid.: ”Mødereferat vedrørende det 16. møde i udvalget den 19. november 1965”. 

676 Ibid.: Direktiv for registrering, 3. marts 1967. 

677 PET, emnesag: Notits, 16. januar 1980. 

1984 hedder det i en notits fra afdeling C, at det fremgår af afskriften af en te- 
lefonaflytning, at en navngiven arkitektstuderende var medlem af VS.” I 1988 
rapporterede Region V om en række personer, der havde tilknytning til VS og 
SAP og som ”fremstår med deres mening i dagspressen” Flere af personerne er 
identificeret som folketingskandidater for VS.” Det fremgår af påtegninger, at 
alle de indberettede ikke var registrerede, og det var sandsynligvis oplysninger 
som disse, der havnede i regionernes og Centralafdelingens arbejdskartoteker. 


Revisionen af arbejdskartotekerne 


Som tidligere omtalt indeholdt retningslinjerne for arbejdskartoteker, der blev 
vedtaget i 1985 med tillæg i 1986, flere kontrolbestemmelser. Kartotekerne måtte 
ikke indeholde oplysninger alene om lovlig politisk virksomhed, oplysningerne 
måtte ikke være ældre end to et halvt-tre år med en absolut grænse på fem år, 
afdelingerne skulle foretage en årlig revision, og PET's chef skulle aflægge uan- 
meldte inspektionsbesøg. Kommissionen har afhørt en række ledere og med- 
arbejdere fra regionsafdelingerne, og de har alle oplyst, at retningslinjerne blev 
nøje overholdt. Der blev foretaget en årlig revision med indberetning til Cen- 
tralafdelingen, og i de tilfælde, hvor der inden for to-tre år ikke var kommet nye 
oplysninger, og hvor der ikke var grundlag for registrering, blev kortene maku- 
leret. 

Kommissionen har kun fundet et enkelt eksempel på, at en regionsafdeling 
fortsatte med at opbevare oplysninger alene om lovlig politisk virksomhed efter 
1985. Det er tydeligvis blevet retfærdiggjort med, at det med henvisning til ju- 
stitsminister Erik Ninn-Hansens afgørelse i 1982 var lovligt for PET at indsamle 
lister med navne på politiske kandidater.” I en indberetning fra Region I fra 
oktober 1989 om Enhedslistens kommunalvalgskandidater i Aalborg er der gen- 
givet detaljerede oplysninger om listens otte opstillede kandidater. Det hedder 
f.eks.: 


678 Ibid.: Notits, 8. juni 1984. 

679 Ibid.: Notits, 27. juni 1988. 

680 RB: PET-medarbejder, 29. januar 2003; PET-medarbejder, 20. maj 2003; PET-medarbejder, 13. ja- 
nuar 2004 og 27. april 2004; PET-medarbejder, 3. december 2002; PET-medarbejder, 19. november 
2003; PET-medarbejder, 21. oktober 2003. 

681 WU: Referat af møde, 11. november 1982. 

”85: læserbrev på vegne af VS's lærergruppe, 
85: opstillet for VS til kommunevalget, 

86: aktiv i VS, 

87: aktiv i VS”, 


Og: 


”80: aktiv i forb. m/ ”DEN NY FRISKOLE, 

83: er repræsentant i ”Vuggestueforældre” en gruppe, der boycotter forhøjelse af 
forældrebetalingen, 

84: indtrådt i bestyrelsen for ”St. Restrup Højskole, 

84: aktiv i VS og bl.a. spidskandidat for VS, 

85: opstillet for VS v/ kommunevalget 85, 

85: taler ved møde arr. af ”Det Nordjyske Tillidsmandskollegium”, 

86 og 87: aktiv i VS7%> 


I hvert fald i Region I synes man i et vist omfang at have bevaret en række kort, 
bl.a. om tilhørsforhold til VS, som rettelig burde være fjernet ved revisionen i 
1985/86. Det er dog det generelle indtryk, at retningslinjerne fra 1985 blev over- 
holdt. 


Arbejdskartotekerne og personundersøgelser 


Et vigtigt argument, der er blevet fremført i forbindelse med PET's skelnen mel- 
lem den officielle registrering på tromlerne og opbevaringen af oplysninger i ar- 
bejdskartotekerne, er, at oplysningerne i arbejdskartotekerne ikke ville blive søgt 
og anvendt i forbindelse med personundersøgelser. Det forhold, at PET opbe- 
varede oplysninger alene om en persons lovlige politiske virksomhed i arbejds- 
kartotekerne, ville altså ikke få nogen negative konsekvenser for den pågælden- 
de. Dette synes da også generelt at have været tilfældet for Centralafdelingens 
vedkommende. Ole Stig Andersen oplyste over for Wamberg-udvalget i 1984, at 
arbejdskartotekerne i Centralafdelingen ikke blev søgt i forbindelse med person- 


682 PET, emnesag: Notits, 10. oktober 1989. 

683 Per Larsen, der var kriminalinspektør i PET i 1983-93, og Henning Thiesen, der var jurist i PET fra 
1987, har oplyst, at PET foretog kontrol af arbejdskartotekerne ved besøg i regionerne. Ifølge Thie- 
sens erindring var der ingen problemer med kartotekerne. Jf. RB: Per Larsen, 3. september 2002, og 
Henning Thiesen, 26. februar 2002. 

undersøgelser, fordi medarbejderne havde forbud her imod, og fordi det ville 
være uoverkommeligt ”at checke samtlige arbejdskartoteker”% PET-chefens af- 
visning blev nuanceret noget i PET's senere beskrivelse af brugen af Centralafde- 
lingens arbejdskartoteker, hvor det efter konstateringen af, at der ikke blev fore- 
taget rutinemæssige checks ved baggrundsundersøgelser, blev tilføjet følgende 
undtagelsesbestemmelse: ”Såfremt der under baggrundsundersøgelsen kommer 
oplysninger frem, der kan begrunde check i arbejdskartoteker, sker dette i sam- 
råd med vedkommende sagsbehandler” Centralafdelingens arbejdskartoteker 
synes altså i et vist omfang at være blevet anvendt ved baggrundsundersøgelser. 

Regionernes arbejdskartoteker synes at have været benyttet langt mere ruti- 
nemæssigt i forbindelse med grundige personundersøgelser. I januar 1980 dis- 
kuterede man på et regionsafdelingsledermøde mulighederne for at udlevere 
oplysninger direkte fra arbejdskartotekerne til FE's regionsofficerer: ”Det blev 
konkluderet, at den omstændighed, at den pågældendes navn ”kun” fandtes i et 
arbejdskartotek ikke spiller nogen rolle, og at en udlevering på lokalt plan kan 
finde sted under overholdelse af de almindelige regler, der gælder med hensyn til 
udlevering af personoplysninger til andre myndigheder” Hermed sigtedes der 
formentlig til de almindelige regler ifølge straffeloven om udlevering af person- 
oplysninger. Man forestillede sig altså i PET, at man kunne udlevere oplysnin- 
ger fra arbejdskartotekerne til FE, uden at videregivelsen først blev godkendt af 
Wamberg-udvalget. På et efterfølgende møde mellem repræsentanter for PET og 
FE måtte man imidlertid opgive denne tolkning, idet det blev bestemt, ”at regi- 
onsofficererne ikke mere vil kunne få udleveret oplysninger fra interne arbejds- 
registre i regionerne….” Formuleringen efterlader ingen tvivl om, at det indtil 
1980 havde været en fast praksis at udlevere oplysninger fra de lokale arbejdskar- 
toteker. I stedet blev man enige om, at FE skulle anmode om oplysningerne via 
Centralafdelingen, og at sagen skulle rejses over for Wamberg-udvalget.'%” Her 
modsatte man sig forslaget,” og et år senere var spørgsmålet stadig uafklaret. 
Det var meningen, at sagen skulle forelægges sikkerhedsudvalget (det er uklart 


684 WU: Referat af udvalgets møde den 23. og 24. august 1984. 

685 Ibid.: Referat af møde, 31. oktober 1984; Arbejdskartoteker i PET, 25. oktober 1984. 

686 PET, administrativ sag: Referat fra regionsafdelingsledermødet den 8. januar 1980 i PET. 

687 WU: Referat af møde, 8. maj 1981; Bent Andersen til politimesteren, ”Vedr. udveksling af oplys- 
ninger fra FE.s og PET.s registre i relation til Wamberg-udvalget,, 14. januar 1979 (må rettelig være 
1980). 

688 Ibid.: Referat af møde, 8. maj 1981. 

om der menes regeringens eller embedsmændenes),”” men det fremgår ikke af 
det foreliggende materiale, om udleveringen af oplysninger til FE blev tilladt her. 
I stedet udarbejdede cheferne for PET og FE et forslag til en ”friere udveksling 
af personoplysninger” mellem de to tjenester.” Udvalgets reaktion var, at man 
var villig til at godkende, at PET uden videre kunne videregive oplysninger af 
”efterretningsmæssig” art til FE (der menes formentlig personoplysninger i for- 
bindelse med kontraefterretningssager og andre efterforskningssager), men at 
oplysninger i sikkerhedsgodkendelsessager skulle gå via Wamberg-udvalget.” 
I 1983-retningslinjerne for regionernes efterforskning på det politiske område 
blev det derfor bestemt, at oplysninger ”af sikkerhedsmæssig betydning kan kun 
videregives til vedkommende styrelse med samtykke fra ”Wamberg-udvalget” 
Således kunne PET ikke længere videregive oplysninger direkte fra regionernes 
arbejdskartoteker til regionsofficererne. 

Derimod er der ingen tvivl om, at arbejdskartotekerne i hvert fald i nogle 
regionsafdelinger fortsat blev anvendt til personundersøgelser. Flere medarbej- 
dere har over for Kommissionen oplyst, at arbejdskartotekerne kunne blive gen- 
nemgået i forbindelse med personundersøgelser.”> Da Wamberg-udvalget i 1984 
besøgte Region III (Haderslev), lagde man her ikke skjul på, ”at arbejdskartote- 
ket også blev brugt i forbindelse med sikkerhedsgodkendelsessager”%+ Denne 
praksis blev af PET begrundet med, at der var så få ansatte på regionskontorer- 
ne, at sagsbehandleren og personsikkerhedsundersøgeren ofte var den samme, 
hvorfor det var naturligt for medarbejderen at bruge sine arbejdskartoteker i 


689 PET, administrativ sag: ”Referat fra regionsafdelingsledermøder den 27. november 1981 4. januar 
1981. 

690 WU: Referat af møde, 24. september 1981. 

691 Ibid.: Referat af møde, 3. november 1982. 

692 PET, ujournaliseret sag: ”Retningslinjer vedrørende regionernes efterforskning på det politiske om- 
råde” 8. maj 1981 (udkast). 

693 En medarbejder har udtalt: ”Adspurgt forklarede vidnet, at hvis man fik en rutinemæssig fore- 
spørgsel vedrørende sikkerhedsgodkendelse, ville arbejdskartotekerne blive gennemgået. Selv om 
personen figurerede i arbejdskartoteket, ville det ikke være sikkert, at de ville meddele oplysningen. 
Dette afhang naturligvis af oplysningens karakter” RB: PET-medarbejder, 19. november 2003. En 
anden medarbejder har beskrevet problematikken på følgende måde: ”Adspurgt forklarede vidnet, 
at man ikke i forbindelse med personundersøgelser bør spørge til oplysninger i arbejdskartoteker. 
Det ville ikke være korrekt af en kollega at kigge i vidnets arbejdskartotek, da det var helt person- 
ligt. Vedkommende kunne dog godt spørge, og vidnet vil tro, at han ville have svaret, men han 
erindrer ikke konkrete tilfælde” RB: PET-medarbejder, 13. januar 2004. 

694 WU: Referat af møde, 23. og 24. august 1984. 

søgningen. Dertil kom, at det ifølge retningslinjerne fra 1983 var tilladt at ind- 
hente oplysninger om lovlig politisk virksomhed i forbindelse med de grundige 
undersøgelser. I 1985-retningslinjerne blev PET's praksis da også godkendt.?? 

Det kan således konstateres, at frem til 1980 udleverede PET oplysninger di- 
rekte fra regionernes arbejdskartoteker til FE's regionsofficerer. Desuden frem- 
går det, at regionerne rutinemæssigt har anvendt arbejdskartotekerne i forbin- 
delse med de grundige baggrundsundersøgelser, en praksis der blev godkendt og 
indgik i retningslinjerne fra 1985. For PET havde denne praksis den positive føl- 
gevirkning, at man fuldt legalt kunne anvende de grundige personundersøgelser 
til at indsamle oplysninger om lovlig politisk virksomhed, som derpå noteredes i 
arbejdskartotekerne. I 1981 udtalte Ole Stig Andersen ligeud på et regionsmøde, 
at hensigten var, ”at en mere aggressiv indhentning i personundersøgelsessager 
kan skabe en tiltrængt åbning i det subversive arbejde7%7 


PET's arbejdskartoteker: Skjult registrering? 


Som det fremgår af Kommissionens beretning, bind 6, har PET i perioden før 
1968 anvendt arbejdskartoteker (også betegnet specialkartoteker) til at notere 
oplysninger om kommunisters lovlige politisk virksomhed. I perioden mellem 
Justitsministeriets meddelelse af 4. maj 1948 og instruksen fra 1952 opbyggede 
REA et omfattende kommunistkartotek, der ved reorganiseringen af tjenesten 
i 1950-51 omfattede 20.000 personer. Kartoteket, som stred umiddelbart imod 
1947-cirkulæret og justitsminister Elmquists udtalelser i Folketinget, var imid- 
lertid i overensstemmelse med Justitsministeriets skriftlige meddelelse af 4. maj 
1948, som reelt ophævede 1947-cirkulæret.” 

PET's arbejdskartoteker har historisk set antaget et betydeligt omfang i de pe- 
rioder, hvor regeringen udadtil har ytret sig imod registrering alene på grundlag 
af lovlig politisk virksomhed, men indadtil accepteret en mere lempelig praksis. 
Tallene i PET's arkiv over danske statsborgere, der var registreret på tromlen 


695 Ibid.: Referat af møde, 31. oktober 1984; Arbejdskartoteker i PET, 25. oktober 1984. 

696 Ibid.: Arbejdskartoteker i PET. 2. udkast december 1984: Retningslinjer for brug af arbejdskartote- 
ker i PET. 

697 PET, administrativ sag: ”Referat fra årsmødet i Svendborg den 18. 19. og 20. maj 1981". 

698 Jf. Kommissionens beretning, bind 6.. 

eller opført i arbejdskartoteker, er ofte kun omtrentlige og ikke altid sammenlig- 
nelige, men det er alligevel muligt at lave følgende opstilling: 


o 


År I alt registrerede Heraf belastet Arbejdskartoteker 
1947/48 ? ? 4-5.000 

1950/51 ca. 100.000 kort ? 20.000 

1954 60-70.000 50.000 ? 

1964 250-300.000 40.000 ? 

1966 100.000 50.000 ? 

1972 68.593 37.193 g 

1980 61.363 14.399 ? 

1985 60.132 11.972 Ca. 25.000 
1988/89 63.454 12.181 14.257 


Det skal bemærkes, at tallene før 1972 synes at være baseret på skøn og derfor 
er behæftet med en vis usikkerhed. En anden kilde til usikkerhed var, at der ofte 
ikke blev skelnet mellem tromlestrimler og registreringer, selv om førstnævnte 
indeholdt et meget stort antal henvisningsstrimler.7? Tallet for 1964 (250.000- 
300.000) skal sandsynligvis læses med dette væsentlige forbehold for øje. Det 
skal også understreges, at der ikke synes at eksistere nogen tal for arbejdskartote- 
kerne mellem 1950/51 og 1985. Vi ved således ikke, hvor omfattende arbejdskarto- 
tekerne var i perioden 1952 til 1964, hvor der ikke fandtes nogen begrænsninger i 
registreringen eller regler for arbejdskartotekerne. Det er imidlertid interessant, 
at arbejdskartotekerne synes at antage et betydeligt omfang i de perioder, hvor 
der fra regeringshold offentligt var udtrykt krav eller ønske om begrænsninger 
i registreringen: I perioden 1948-52 var 20.000 personer opført i det hemmelige 
kommunistkartotek, og før revisionen i 1985 fandtes der oplysninger om om- 
kring 25.000 noterede danske statsborgere i PET's arbejdskartoteker i regionerne 


699 Tabellen bygger på tal fra følgende kilder: 1947/48: PET, administrativ sag: Vedr. Omlægning af 
kommunistkartotek i R.E.A., 11. januar 1951; 1950/51: Ibid., usigneret og udateret notits; PET, per- 
sonsag: Referater af kontaktmandsmøder 17. februar 1950 og 3. april 1950; 1954: JM, P.O.-sag: notits, 
ca. maj 1954; 1964: WU, referat af møde, 4. februar 1966; 1966: WU, referat af møde, 25. april 1966; 
1972: WU, referat af møde, 29. april 1986; 1980: WU, referat af møde, 9. maj 1980; 1985: WU, referat 
af møde, 29. april 1986 og PET, administrativ sag: ”Beretning vedrørende revision af arbejdskartote- 
ker”, 10. marts 1986; 1988/89: PET, administrativ sag, ”Afdeling 1's oversigt for året 1988”, 21. februar 
1989. 

700 Jf. kapitel 1-6. 

og i Centralafdelingen. Det bemærkes, at hvis man lægger tallene for belastede 
registrerede (11.972) og anførte i arbejdskartotekerne (ca. 25.000) i 1985 sam- 
men, får man et tal på ca. 37.000 personer. Tallet for belastede registrerede før 
1968 synes at have ligget konstant på omkring 50.000. Forskellen mellem disse 
to tal, 37.000 i 1985 og ca. 50.000 før 1968, bekræfter således den i de indledende 
kapitler udtrykte opfattelse: Regeringserklæringen betød nok en begrænsning, 
men ikke en vidtgående begrænsning for PET's muligheder for i søgbar og sy- 
stematiseret form at notere sig de oplysninger, man skønnede var nødvendige. 
PET's arbejdskartoteker er således blevet anvendt til at opbevare oplysninger ale- 
ne om lovlig politisk virksomhed efter 1968. Ved revisionen i 1985 blev der fjernet 
følgende antal kort, fordi de indeholdt oplysninger, der var forældede, eller som 
kun omfattede lovlig politisk virksomhed:7% 


Afdeling C 4.060 
Regionerne 3.526 
I alt 7.586 


Det fremgår af PET's revision, at af de 4.060 kort i afdeling C indeholdt 3.476 
alene oplysninger om lovlig politisk virksomhed. Det vil sige, at 85,6% af de ud- 
tagne kort indeholdt denne slags oplysninger. Hvis det samme tal også er repræ- 
sentativt for regionsafdelingerne (85,6% af 3.526 kort), betyder det, at følgende 
antal kort kun indeholdt oplysninger om lovlig politisk virksomhed: 


Afdeling C 3.476 
Regionerne 3.018 
I alt 6.4947 


Indberetninger fra regionerne fra tiden inden revisionen i 1985 viser, at der blev 
opbevaret oplysninger om personers tilhørsforhold til en lang række politiske 
partier og bevægelser på venstrefløjen. Arbejdskartotekerne byggede bl.a. på 
oplysninger fra lister over anmeldere og stillere, kandidatlister, offentlig poli- 
tisk aktivitet og deltagelse i faglig-politiske konflikter. En enkelt indberetning fra 


701 PET, administrativ sag:” Revision af afd. 2 C's arbejdskartotek pr. 1. januar 1986”, 30. januar 1986; 
ibid.: ”Beretning vedrørende revision af arbejdskartoteker” 10. marts 1986. 

702 Der foreligger den mulighed, at nogle kort kan have været ”gengangere”, det vil med andre ord sige, 
at samme person optræder både i Centralafdelingens og regionens arbejdskartoteker. 

1989 tyder på, at i hvert fald Region I i et vist omfang synes at have opretholdt 
disse oplysninger efter indførelsen af de nye retningslinjer i 1985, muligvis med 
henvisning til, at det var tilladt at indsamle kandidatlister. 

Det er et generelt træk, at man ved hjælp af en særlig nøgle eller register har 
været i stand til at søge på personer i arbejdskartotekerne. Det går helt tilbage til 
revisionen af det hemmelige kommunistkartotek i 1949, hvor man beholdt det 
gamle navnekartotek som et register til de mange specialkartoteker. Efter indfø- 
relsen af tromlerne i 1952-53 bevarede man det kredsvis opbyggede kartotek over 
DKP'ere og DKUere. På et tidspunkt inden 1985 blev afdeling C's arbejdskartote- 
ker lagt sammen til et centralt kartotek, og i regionerne oprettede man person- 
nøgler, der gjorde det muligt at søge efter oplysninger i alle regionens kartoteker. 
Således har arbejdskartotekerne, der jo indeholdt et stort antal oplysninger og 
personnavne, der ikke officielt kunne registreres på tromlerne, fungeret som en 
slags uofficielle og parallelle registre. Dermed har det været muligt at anvende 
arbejdskartotekerne i forbindelse med personundersøgelser, hvilket er sket ru- 
tinemæssigt i regionerne, og frem til 1980 blev oplysninger herfra videregivet 
direkte til FE. Ydermere er oplysninger fra arbejdskartoteker som nævnt i en 
periode blevet videregivet til FE's regioner. 

Endelig har regionernes arbejdskartoteker udviklet sig meget uensartet. 
PET's indsats på dette område har været præget af en mangel på central styring 
og kontrol indtil 1980'erne, og det har derfor i et betydeligt omfang været op til 
den enkelte medarbejder, hvilke oplysninger han fandt var af interesse at opbe- 
vare i arbejdskartotekerne. Centralafdelingen har gentagne gange konstateret, at 
der manglede et ensartet arkiveringssystem, og at der blev opbevaret oplysninger 
i regionerne, som burde makuleres ifølge reglerne. Manglen på central styring 
har for eksempel betydet, at region I opbevarede oplysninger om en bred vifte 
af venstreorienterede politiske aktiviteter, og at Region IV på et tidspunkt påbe- 
gyndte, hvad de selv opfattede som en ”registrering” af personer. 


Personoplysninger på emnesagerne: Ole Stig Andersens overvejelser 


Foruden arbejdskartotekerne rejser PET's arkiveringspraksis et andet spørgsmål, 
nemlig i hvilket omfang tjenesten opbevarede personoplysninger på organisa- 
tions- eller emnesagerne. Dette kunne også være en måde, hvorpå man kunne 
omgå begrænsningerne i regeringserklæringen fra 1968. Problemet for PET var 
her, at man ikke umiddelbart kunne finde oplysningerne, hvis ikke man havde 
en form for register eller kartotek, der henviste til den relevante emnesag. Der 

synes tidligt at have hersket enighed i PET's ledelse og i Wamberg-udvalget om, 
at noget sådant ikke var tilladt. Spørgsmålet for PET siden 1968 har derfor været, 
hvordan man kunne opbevare oplysninger alene om lovlig politisk virksomhed 
på emnesagerne, og hvordan man kunne finde frem til dem igen. 

I november 1976 gav politimester Ole Stig Andersens som tidligere nævnt 
udtryk for sine overvejelser om denne problemstilling på et regionsmøde i Ring- 
købing. Hans udgangspunkt var, at man havde fortolket regeringserklæringen 
alt for snævert, således at man havde bestemt, at når man ikke måtte registrere 
lovlig politisk virksomhed, så måtte man heller ikke overvåge eller indsamle op- 
lysninger om den. Dette var efter politimesterens opfattelse udtryk for en ”uhel- 
dig psykologisk virkning”, og han fastslog: ”Det er klart, at vi må interessere os 
for lovlig politisk virksomhed.]”7% Det var således en del af PET's opgave, at man 
holdt sig orienteret om den generelle politiske udvikling, og i den forbindelse 
måtte man nødvendigvis indsamle og arkivere oplysninger om helt lovlige akti- 
viteter. Man skulle derfor skelne mellem, hvad man godt måtte holde øje med, og 
hvad man ikke måtte registrere: 


”Der skal altså analyseres, der skal tænkes på det område. Det er her, at jeg tror, at 
politikken måske har svigtet lidt, altså at regeringserklæringen medførte, at man 
gik helt i baglås, at man ligefrem drog den konsekvens, at så må man ikke interes- 
sere sig for emnet. Det gik erklæringen ikke ud på. Den gik ud på, at når I interes- 
serer jer for det emne, så pas lige på I må ikke hænge dem op på tromlen]7% 


Dette ledte politimesteren til den slutning, at PET burde overveje, om man kun- 
ne systematisere emnesagerne eller lave en form for journalsystem, således at 
man kunne finde frem til personoplysningerne på emnesagerne: 


”Jeg må selvfølgelig fastholde, at vi må følge regeringserklæringen, og så den pri- 
vate tromle — nogen har jo en god hukommelse og behøver ikke at støtte sig til 
notater, og andre må have det. Jeg vil dog sige, at man kan gøre det på den måde, 
at ved at have en fornuftig journalisering af sager relativt nemt kan gå ind i et em- 
neområde og finde nogle navne frem. Det som man politisk ikke kan acceptere, 
det er, at man kan gå hen i et kartotek, i et register og så herigennem finde frem til 
folk. Man har derimod ikke noget imod, at man har en sag, og at der i denne sag 
er en masse navne. … Det [er] sådan set akcepteret, og det vil sige, at hvis vi har et 


703 PET, administrativ sag: Referat fra regionsmødet på ”Fjordgårder”, Ringkøbing i dagene 9. og 
10. november 1976. 
704 Ibid. 

tilstrækkeligt hensigtsmæssigt journalsystem, kan vi finde ind til emnerne, og så 
hjælper det jo på det. Det er en af de måder, vi kan gribe det an på.”% 


Politimesteren foreslog, at man for eksempel kunne dele emnesagerne op i un- 
dersager og således systematisere personoplysningerne: ”Det er en mulighed, 
men vi balancerer altså”, tilføjede han.7? Ole Stig Andersen kunne oplyse, at man 
i Centralafdelingen havde besluttet, at man ville gennemgå journaliseringen af 
emnet kommunisme, ”og i denne forbindelse kan man jo netop systematisere 
det på en sådan måde, at man ikke er fortabt, fordi man ikke kan lave det cen- 
trale personregister, som man har kunnet tidligere””7 PET-chefen havde således 
grundige overvejelser i 1976 om, hvordan man kunne anvende emnesagerne til 
at bevare de personoplysninger, som efter 1968 ikke kunne danne grundlag for 
registrering på tromlen. Dette gjorde han klart, da han med henvisning til re- 
geringserklæringen afsluttede drøftelserne: ”Så må vi bøje og strække den, så vi 
kan udføre vore opgaver alligevel.”72 

Politimesterens tanker udløste blandt medarbejderne i PET en række interes- 
sante kommentarer og idéer til, hvordan man skulle forholde sig til regerings- 
erklæringen. En medarbejder berettede, at der herskede forskellige syn blandt 
regionslederne på, hvad der var lovlig politisk virksomhed: ”Vi har været lidt 
ilde stedt, for hvad den ene chef ikke tillod, det gjorde måske den næste og sådan 
videre77%9 En anden medarbejder, der var tilknyttet revisionsholdet i PET, for- 
talte, hvordan man i 1972 pludselig havde fået travlt med at makulere SF-sagen. 
Det skyldtes, at regeringen havde fremsat et forslag om nedsættelse af et kontrol- 
udvalg, hvilket ville have givet SF indsigt i PET. En medarbejder i revisionsaf- 
delingen foreslog i øvrigt, at man skulle afslå anmodninger fra regeringen eller 
ministeriet om oplysninger med den begrundelse, at PET ikke måtte overvåge 


705 Ibid. 

706 Ibid. Ole Stig Andersen har for Kommissionen forklaret, at bemærkningerne på mødet var ”en 
måde at forklare, hvorfor det forhold, at PET ikke måtte registrere, ikke behøvede at ødelægge 
efterforskningen”. Jf. RB: Ole Stig Andersen, 25. marts 2003. Ifølge PET-chefen var det afgørende i 
spørgsmålet om systematiseringen af emnesagerne, ”at det ikke måtte blive et kartotek. Det var et 
godt spørgsmål, hvor grænsen går. Vidnet kan ikke i dag afgøre, hvor han dengang ville have truk- 
ket grænser”. Ibid. 

707 PET, administrativ sag: Referat fra regionsmødet på "Fjordgårdern”, Ringkøbing i dagene 9. og 
10. november 1976. 

708 Ibid. 

709 Ibid. 

lovlige politiske aktiviteter: ”Man kunne måske ad den vej få bestemmelserne 
lavet om, så det blev legaliseret…>7? Med andre ord, man skulle tvinge regerin- 
gen til at tillade den overvågning, som PET allerede foretog, og som regeringen 
i forvejen formentlig var indforstået med. 

Endelig kunne Ole Stig Andersen orientere de forsamlede om, at amtmand 
Wamberg var blevet ”vildt forfærdet” over en sag med en vagtmester ved en 
dansk ambassade. PET havde oplysninger om, at han var en notorisk kommu- 
nist, men disse kunne man ikke videregive til Udenrigsministeriet: ”Der blev 
sagt, at så må vi da kunne underrette underhånden, hvortil jeg svarede, at det 
ville jeg ikke være med til. Der måtte være rene linjer og ellers måtte bestem- 
melserne laves om7”" Dette rejser spørgsmålet, om Wamberg på et tidspunkt 
i perioden 1975-76 opfordrede Ole Stig Andersen til at gå uden om udvalget i 
tilfælde, hvor det ikke kunne godkende videregivelse af oplysninger om lovlig 
politisk aktivitet. På den ene side er der ikke fundet andre kilder, der bekræfter 
politimesterens historie, ligesom det er et spørgsmål, om den påståede udtalelse 
var i overensstemmelse med Wambergs generelle linje. På den anden side er det 
svært at se, hvilke motiver Ole Stig Andersen skulle have til at opdigte en sådan 
historie på et internt PET-møde. 


Striden om medlemslister på emnesager 1977-89 


Det første bidrag til en fortolkning af lovligheden af personoplysninger på em- 
nesagerne stammer fra Kommissionsdomstolen af 13. juli 1977. Allerede inden 
domstolens undersøgelser var færdiggjort, orienterede Ole Stig Andersen Wam- 
berg-udvalget om sin opfattelse af spørgsmålet. Ifølge politimesteren var der 
intet til hinder for at registrere organisationer, og disse sager måtte indeholde 
oplysninger om medlemmer og ledelse, så længe oplysningerne ikke var syste- 
matiserede.”” Ole Stig Andersen oplyste derimod ikke noget om sine overvejel- 
ser fra året før om at journalisere eller systematisere emnesagerne på en måde, 
så man effektivt kunne finde personoplysninger. 

Kommissionsdomstolens opfattelse vedrørende emnesagerne var i realiteten 
ganske restriktiv. For det første slog den godt nok fast, at der ikke var nogen 


710 Ibid. 
7u Ibid. 
712 WU: Referat af møde, 11. august 1977. 

begrænsninger i efterretningstjenestens muligheder for at registrere organisatio- 
ner, som var af efterretningsmæssig interesse. For det andet blev det imidlertid 
fastslået, at det var naturligt, at navnene på ”ledende medlemmer” indgik i or- 
ganisationssagen, så længe der ikke foregik en ”systematisering og individuali- 
sering” af navnene. Det er tydeligt, at kommissionsdomstolen udelukkende tog 
stilling til spørgsmålet om oplysninger om ”ledende medlemmer”, og at forbud- 
det mod systematiseringen var møntet på denne kategori. Dette bekræftes af, at 
domstolen fremlagde sin tolkning på baggrund af en beskrivelse af FE's brug af 
en blanket, der indeholdt oplysninger om ”ledende organisationsmedlemmer”,”7”> 
Kommissionsdomstolen udtalte sig således ikke om menige medlemmer. Der 
kan derfor ikke uden videre sluttes modsætningsvis hertil fra ledende medlem- 
mer. Det, der kan siges med sikkerhed, er, at en organisationssag ikke måtte in- 
deholde medlemslister (jf. nedenfor). 

Det giver da også god mening at tillade at medtage navne på ledende med- 
lemmer. Det ville ikke være meningsfyldt at indsamle oplysninger om f.eks. DKP 
uden at måtte omtale de ledende partikammerater og deres gøren og laden. Sam- 
tidig ville det være en omgåelse af regeringserklæringen, hvis PET kunne gemme 
medlemslister og lignende på DKP-sagen, og det ville være en relativ nem op- 
gave at checke sådanne lister ved personundersøgelser. 

Årene efter kommissionsdomstolens beretning var kendetegnet ved uenig- 
heder mellem PET og Wamberg-udvalget om forståelsen af bestemmelserne. 
PET søgte gennem sine tolkninger og praksis hele tiden at udvide grænserne 
for, hvilke personoplysninger der måtte indgå i organisationssagerne. I første 
omgang synes Wamberg-udvalget at have fulgt den ovennævnte tolkning af be- 
stemmelserne. I 1979 måtte PET over for udvalget indrømme, at VS-sagen bl.a. 
indeholdt en medlemsliste for Østerbro. Ole Stig Andersen lovede, at den straks 
ville blive makuleret.7+ Hændelsen viser, at både kontroludvalget og PET forstod 
Kommissionsdomstolen således, at der ikke måtte findes medlemslister på em- 
nesagerne. I 1981 kom man tillige nærmere en definition af begrebet ”ledende 
medlem”, da udvalget godkendte, at DKP-kredsformænd kunne registreres på 
organisationssagen.7% 

PET's næste mål var at inddække kandidatlister på emnesagerne. På årsmø- 
det i maj 1981 fremlagde vicepolitimester Niels Schmidt et eksemplar af SF's op- 


713. Beretning afgivet af Kommissionsdomstolen af 13. juli 1977, s. 17-22. 
714 WU: Referat af møde, 19. marts 1979. 
715. Ibid.: Referat af møde, 23. januar 1981. 

stillingsliste til kommunevalget, som var blevet indsendt af Region I (Aalborg). 
Listen havde skabt problemer i arkivet, hvor lederen ikke mente, at han kunne 
bruge den til noget som helst. Ole Stig Andersen gav udtryk for den opfattelse, at 
der kunne dækkes ind på ”i forvejen kendte personer” men tilføjede, at et med- 
lem af Wamberg-udvalget var uenig i denne fremgangsmåde.” Politimesteren 
må have haft Harald Engberg-Pedersen i tankerne, for han rejste spørgsmålet 
om registrering af organisationer og deres ledende medlemmer på et møde med 
justitsminister Ole Espersen kort efter.7”” Sagen om SF's kandidatliste synes at 
have voldt udvalget en del kvaler, for den blev drøftet flere gange,” indtil et fler- 
tal godkendte, at sådanne offentligt tilgængelige oplysninger kunne lægges på 
emnesagen i usystematiseret form.7” Denne beslutning blev efterfølgende god- 
kendt af justitsminister Erik Ninn-Hansen på et møde den 11. november 1982.7? 
Beslutningen kunne umiddelbart vurderes at være i modstrid med en i offent- 
ligheden udbredt forståelse af regeringserklæringen, idet den indebar, at PET 
kunne anføre politiske kandidater på emnesagerne. Engberg-Pedersen, der ofte 
understregede, at han så sig selv som offentlighedens garant, vurderede denne 
praksis som ”en form for registrering af lovlig politisk virksomhed...” Der- 
til kom, at det ville være relativt nemt at fremfinde sådanne lister, som således 
fungerede som en slags skjult tromle eller register. Ole Stig Andersen lovede på 
mødet, at ”der ikke fandt nogen bearbejdning sted af materiale af denne art….”7> 
Dette var ikke, hvad han havde sagt på regionsmødet i 1976, hvor han havde 
gjort det klart, at det var hensigten at systematisere eller journalisere person- 
oplysningerne, så PET hurtigt kunne finde frem til dem. Man kan også spørge, 
hvad formålet var med at have kandidatlister på emnesagen, hvis ikke det var, 
fordi oplysningerne skulle bruges. En gennemgang af den eksisterende SF-sag 
viser da også, at kandidat- og andre lister er samlet i systematiseret form i særlige 


716 PET, administrativ sag: Referat fra årsmødet i Svendborg den 18. 19. og 20. maj 1981, 17. juni 1981. 
Om SF se i øvrigt Kommissionens beretning, bind 7. 

717 WU: Referat af møde mellem justitsministeren og udvalget, 10. juni 1981. 

718 Ibid.: Referat af møder, 6. august og 24. september 1981. 

719 Ibid.: Referat af møde, 3. november 1982. 

720 Ibid.: Referat af møde mellem justitsministeren og udvalget, 11. november 1982. 

721 Ibid. 

722 Ibid. 

undergrupper,” hvilket synes at være de ”undersager”, som Ole Stig Andersen 
nævnte som en løsning på mødet i 1976.7% 

Derimod måtte PET opgive forsøget på også at inddække anmeldere af poli- 
tiske partier på emnesagerne. I juni 1983 anmodede Ole Stig Andersen om ud- 
valgets godkendelse af, at man foretog en usystematisk inddækning af anmeldere 
af DKP/ml.”> Under den efterfølgende drøftelse motiverede politimesteren an- 
modningen med, ”at oplysningerne kunne tænkes at få betydning for en fremti- 
dig måske mere intensiveret efterforskning vedrørende dette parti.” Begrundel- 
sen var altså den for efterretningstjenesten klassiske, at oplysningerne engang i 
fremtiden kunne vise sig af interesse. Udvalget lod sig ikke overbevise og pegede 
især på sin betænkelighed ved at notere navnene på anmeldere, der jo ikke i 
sig selv var et bevis for politisk tilhørsforhold.” PET valgte derefter at droppe 
sagen.7”7 

PET's forsøgte også at få tilladelse til at lægge egentlige medlemslister på em- 
nesagerne. Dette var et meget kontroversielt forslag, som PET søgte at få gen- 
nemført ved at omformulere Kommissionsdomstolens bestemmelser fra 1977. 
Domstolen havde fastslået, at der kunne findes oplysninger om ”ledende med- 
lemmer” på emnesagen i usystematiseret form. De menige medlemmer var ikke 
omtalt, men det er nærliggende, at der i alt fald ikke måtte findes systematiserede 
oplysninger om menige medlemmer. Det første trin i en kodificering af PET's 
opfattelse forekom i 1983-retningslinjerne, hvori det hedder, at det ikke måtte 
forekomme, at PET ”systematisk medtager navne på organisationens medlem- 
mer” Derimod måtte navne på ”ledende medlemmer” gerne indgå i sagen.7> 
Ændringen betød, at det nu var tilladt at indsamle navne på menige medlemmer 


723 Kandidatlisterne er samlet i mapper med betegnelsen ”i.j.” (antagelig = ikke journaliseret) efterfulgt 
af årstal (PET, emnesag). For sagsbehandleren har det været lige til at finde disse navnelister, som 
derfor kan siges at være arkiveret i systematiseret form. 

724 Ole Stig Andersen har for Kommissionen forklaret, at han ikke erindrer, om der blev foretaget en 
systematisering af emnesagerne. Jf. RB: Ole Stig Andersen, 25. marts 2003. En medarbejder i PET, 
der har betegnet anvendelsen af navnelister på emnesagerne som en praksis, der ”tangerer …å om- 
gåelse”; har kommenteret overvejelserne om at systematisere emnesagerne: ”I vidnets region har 
de aldrig ført et journalsystem, der kunne gøre som beskrevet, og han tror ikke, at noget sådant er 
blevet gennemført. Vidnet ser det anførte som en strøtanke”. RB: PET-medarbejder, 21. maj 2003. 

725. WU: Referat møde, 3. juni 1983. 

726 Ibid.: Referat af møde, 7. oktober 1983. 

727 Ibid.: Referat af møde, 10. november 1983. 

728 PET, ujournaliseret sag: ”Retningslinjer vedrørende regionernes efterforskning på det politiske om- 
råde” 8. maj 1981 (udkast). 

i usystematiseret form. Derimod er formuleringen ikke ganske klar, hvad angår 
de ledende medlemmer: De måtte indgå i sagen, men det fremgår ikke, om det 
var i systematiseret eller usystematiseret form. 

I marts 1984 oplyste Ole Stig Andersen over for Wamberg-udvalget, at der på 
organisationssagerne ”i systematisk form kan inddækkes ledende medlemmer 
…”., Denne nytolkning blev anvendt af politimesteren som et afsæt til en fore- 
spørgsel, om det var tilladt med ”en usystematisk inddækning af informationer 
om personer, der fremkommer i forbindelse med efterforskningen?” Som det 
bemærkes, var forbuddet mod en systematisk inddækning af ledende medlem- 
mer lige så stille ændret til en tilladelse. På denne måde kunne politimesteren 
nu åbne for muligheden for en usystematisk inddækning af menige medlemmer. 
Dette førte til en egentlig indsamling af medlemslister. Dette blev klart, da PET i 
et efterfølgende notat om spørgsmålet, efter at have citeret 1983-retningslinjernes 
bestemmelse om, at det var tilladt med navne på ledende medlemmer i organisa- 
tionssagerne, tilføjede forklaringen: ”Det er underforstået i systematisk form.”73? 
Hvis udvalget skulle have misforstået budskabet, så gentog Ole Stig Andersen 
ved diskussionen af notatet, at ”ledende medlemmer af en "lovlig organisation 
må i systematisk form fremgå af organisationssagen …” Det var derfor logisk, 
hed det videre, at PET også måtte medtage navne på medlemmerne i usystema- 
tisk form. Udvalget fandt nok anledning til at undersøge spørgsmålet nærmere, 
men medlemmerne synes ikke at have bemærket eller sat spørgsmålstegn ved 
PET's nytolkning.7” Denne nytolkning blev slået endeligt fast i et oplæg til drøf- 
telse med justitsministeren: ”Det er imidlertid efter PET's opfattelse i overens- 
stemmelse med reglerne at lade ledende medlemmer af en ”lovlig” organisation 
indgå i organisationssagen i systematisk form. Andre medlemmer kan kun bero i 
organisationssagen i usystematiseret form?”> Begreberne ”systematisk” og ”usy- 
stematisk” var ikke nærmere defineret i disse tolkninger. En umiddelbar defini- 
tion af ”systematisk” i denne sammenhæng ville formentlig være, at navnestoffet 
var ordnet efter et system, f.eks. som alfabetiske lister, og at det var arkiveret såle- 
des, at det kunne fremfindes uden en større søgning f.eks. i separate sagsomslag. 


729 WU: Referat af møde, 14. marts 1984. 

730 Ibid.: ”Notat vedr.: Inddækning på sager vedrørende organisationer”, 6. april 1984. 

731 Ibid.: Referat af møde, 27. april 1984. 

732 Ibid.: ”Oversigt over emner til drøftelse i kontroludvalgets møde med justitsministeren”, 24. januar 
1985. Wamberg-udvalget havde mødet med justitsministeren den 25. marts 1985, men der findes 
ikke noget referat heraf i samlingen af Wamberg-udvalgsmødereferater. Det er derfor uvist, om 
justitsministeren godkendte PET's tolkning. 

Konsekvensen af PET's ændrede praksis blev først klar i 1988, hvor Wamberg- 
udvalget ved en stikprøveundersøgelse opdagede et eksempel på, at der på en 
organisationssag lå en komplet medlemsliste. Udvalget erklærede, at dette var i 
strid med reglerne for registreringer af organisationer,” men rent faktisk havde 
udvalget godkendt PET's tolkning af bestemmelserne. PET forklarede, at der 
i en række organisationssager lå medlemslister, som, blev det lovet, ville blive 
makuleret snarest.7+ Sagen førte til en stramning af bestemmelserne, hvor man 
generelt vendte tilbage til kommissionsdomstolens tolkning. I et notat, der blev 
udarbejdet af PET på udvalgets opfordring, blev det slået fast, at navne på ”le- 
dende medlemmer” kunne indgå i organisationssagen, og at dette også omfat- 
tede politiske kandidater. Det fremgår dog ikke, om dette måtte være i systema- 
tiseret eller usystematiseret form. Derimod blev det klart slået fast, at der ikke 
systematisk måtte medtages navne på medlemmer, hvilket konkret indebar, at 
der ikke måtte findes medlemslister på sagen. Hvor dette var tilfældet, skulle de 
makuleres. Der blev dog tilføjet en række undtagelser til dette forbud, nemlig i 
sager hvor medlemskabet alene var registreringsgrund, hvor medlemmerne of- 
fentligt trådte frem, hvor der var tale om en målrettet efterforskning af organisa- 
tionen, og hvor aktivisterne optrådte i andre sammenhænge.” Notatet, som nok 
forbød medlemslister, men samtidig efterlod nogen tvivl, om ledende medlem- 
mer kunne medtages systematiseret, blev efterfølgende godkendt af udvalget.” 

Reglerne for opbevaring af personoplysninger på organisationssagerne har 
således ændret sig betydeligt i perioden fra 1977 til 1989 og kan opsummeres på 
følgende måde: 


733 Ibid.: Referat af møde, 24. juni 1988. 

734 Ibid.: Referat af møde, 16. august 1988. 

735. WU: ”Notat vedr.: Anførelse af navne på danske statsborgere i organisationssager”, 27. september 
1988. 

736 Ibid.: Referat af møde, 18. november 1988. For orientering i PET se: PET, administrativ sag: ”Referat 
af regionsledermøde i Søgård-lejren den 28. november 1988”. Et senere notat om registreringen af 
organisationer ændrede ikke ved de hidtidige bestemmelser. Jf. WU: Notat om registrering af orga- 
nisationer, 2. oktober 1989. I 1989 gav udvalget tilladelse til, at medlemslister kunne indgå i sagerne 
om venskabsforeninger og hjemstavnsforeninger. Men dette var en konsekvens af, at udvalget for- 
inden havde strammet reglerne og forbudt registrering alene på grundlag af medlemskab af disse 
foreninger. Jf. Ibid.: Referat af møde, 20. december 1989. 

e Navne på ”ledende medlemmer” må indgå i sagen, men ikke i indivi- 
dualiseret eller systematiseret form (1977): Ændres til at må indgå i sy- 
stematiseret form (1984/85) 

e  Kredsformænd må indgå i sagen (DKP) (1981) 

e  Kandidatlister må indgå i usystematiseret form (SF) (1982) 

e  Medlemslister må ikke indgå i sagen (VS) (1979): Ændres til, at oplys- 
ninger om medlemmer må indgå i usystematiseret form (1984/85): Æn- 
dres tilbage til, at medlemslister ikke må indgå (Russisklærerforenin- 
gen) (1988) 

e& Anmeldere må ikke indgå i sagen (DKP/ML)(1983) 


Generelt kan man sige, at Wamberg-udvalget har forsøgt at opretholde en skel- 
nen mellem ledelsen og medlemmerne, hvor den første gruppe må indgå selv 
i systematiseret form, og den anden gruppe slet ikke må indgå. De forskellige 
sager har endvidere ført til, at man har defineret ledelsesbegrebet til at omfatte 
kredsformænd og politiske kandidater (må dog kun indgå i usystematisk form), 
og trukket en absolut grænse ved anmeldere. Et vigtigt uafklaret spørgsmål synes 
at være, at hverken kommissionsdomstolen, Wamberg-udvalget eller PET på no- 
get tidspunkt har defineret, hvad der forstås ved begrebet ”systematisk”. 


PET's praksis efter 1968 


I det følgende vil PET's praksis for opbevaring af personoplysninger på organi- 
sationssager efter 1968 blive belyst. Beskrivelsen bygger på en række eksempler, 
der er fundet ved gennemgangen af emnesagerne i PET's arkiv. Desuden er be- 
skrivelsen begrænset til egentlige personlister på sagerne frem for spredte op- 
lysninger om enkeltpersoner, idet disse lister problematiserer spørgsmålet, om 
PET anvendte emnesagerne til at gemme navnelister, der kunne fungere som 
parallelle registre. 

PET synes især at have opbevaret fem slags personlister på sagerne: Kandi- 
dater til folketings-, amtsråds- og kommunalvalg, aktivister, medlemmer, stil- 
lere og deltagere. Det synes først og fremmest at have været regionsafdelingen 
i Aalborg, som indberettede kandidatlister til Centralafdelingen. I forbindelse 
med valgene i 1979, 1981, 1985 og 1989 indsendte afdelingen lister over SF's, VS's 
og Enhedslistens opstillede kandidater til kommunal-, amtsråds- og folketings- 
valgene. De fleste af listerne er alfabetiske og påført oplysninger om de pågæl- 

dendes politiske virksomhed, som stammer fra regionens arbejdskartoteker.77 
Flere af listerne er fra 1979 og 1981, hvor PET endnu ikke havde fået godkendt 
sådanne lister, og det er et spørgsmål om kandidater automatisk var omfattet af 
begrebet ”ledende medlemmer”. Det forhold, at listerne var opført alfabetisk, må 
umiddelbart betyde, at oplysningerne var systematiserede. På VS-sagen findes 
desuden partiets egen trykte kandidatliste til folketingsvalget i 1988.7> Den på- 
gældende medarbejder, der indsendte listerne, har over for Kommissionen op- 
lyst, at personnavnene på listerne var opstillet alfabetisk, ”da det var det letteste 
at arbejde med.” 

Det var i hele perioden tilladt PET at indsamle oplysninger om organisatio- 
nernes ledelse. Derimod er det et spørgsmål, om dette omfattede en liste over 
medlemmerne af bestyrelsen i SF/Hobro”” og en fortegnelse over medlemmer- 
ne af DKP-Fyns distriktsledelse.-” Det er også tvivlsomt, om medlemmerne af 
udvalgene under de lokale partiafdelinger tilhørte de ”ledende medlemmer”. I 
1969 kom PET således i besiddelse af en fortegnelse over medlemmerne af VS's 
arbejdsudvalg i Århus; listen omfattede 19 navne.” I 1982 indberettede Region I 
navnene på medlemmer af VS's skolings- og støttekredsudvalg i Aalborg.7” 

Bortset fra en kort periode fra 1984/85 til 1988 har medlemslister på emnesa- 
gerne ikke været tilladt. I 1988 blev emnesagerne gennemgået og de eksisterende 
medlemslister makuleret. Alligevel er det muligt at finde spor efter dem i andre 
perioder. I 1977 modtog Region II fra en pålidelig kilde fortegnelser over aktive 
medlemmer, passive medlemmer, sympatisører og kontakter til partiforenin- 
gerne. De tre førstnævnte lister må være blevet makuleret, men den sidste findes 
stadig i VS-sagen.74 I 1982 indsendte Region I en alfabetisk liste på 58 personer 


737 PET, emnesag: Notits, 18. oktober 1979; ibid. : Notits, 17. juli 1981; ibid.: Notits, 20. november 1981; 
ibid. : Notits, 18. juli 1985; ibid.: Notits, 1. oktober 1985; PET, emnesag: Notits, 7. maj 1981; ibid.: 
Notits, 19. november 1981; ibid.: Notits, 27. november 1981; ibid., emnesag: Avisudklip fra 1981 med 
lister over SF's kommunalrådskandidater; PET, emnesag: Notits, 10. oktober 1989. 

738 PET, emnesag: ”Venstresocialisterne. Landsopstillingen. Kandidatliste for VS ved folketingsvalget 
d. 10. maj 1988”. 

739 RB: PET-medarbejder, 12. juni 2002. 

740 PET, emnesag: Notits, 27. november 1981. 

741. PET, emnesag: Notits, 3. marts 1983. 

742 PET, emnesag: Notits af 10. juni 1969 med vedlagt liste: ”Arbejdsudvalget pr. 28/3-69”. 

743 Ibid. : Notits, 24. september 1982. 

744 Ibid. : Notits, 20. september 1977 med vedlagt liste: ”Kontakter til partiforeningerne, revideret pr. 
31/10-75”. 

med ”tilknytning” til SF i Aalborg.” I 1983 indsendte en medarbejder fra Region 
IV en indberetning om DKP-Fyns distriktskonference, hvori fandtes en liste på 
149 delegerede og gæster.” Der fulgte senere lignende lister om DKP-Fyns kon- 
ference for land- og kystbyafdelinger i 19837” og DKP-Fyns distriktskonference i 
1984. I 1984 indsendte Region II og V lister over ”personer med tilknytning” til 
VS-fraktionen Faglig Fælles Liste.7 

Wamberg-udvalget har aldrig taget stilling til, om der i emnesagerne måtte 
indgå fortegnelser på partiets stillere. På grundlag af udvalgets erklærede mod- 
stand mod lister over medlemmer og anmeldere kan man måske slutte med en 
vis sikkerhed, at udvalget ikke har tilladt stillerlister. Det kan i hvert fald fastslås, 
at PET aldrig har forelagt spørgsmålet, og at en sådan praksis aldrig er blevet 
godkendt. Alligevel indsendte en medarbejder ved Region I i 1984 tre lister over 
stillere for SF i forbindelse med folketingsvalget. De tre lister omfatter stillerne 
i Hjørring, Sæby og Frederikshavn, og indeholder i alt 83 navne. Ud for flere af 
dem er der anført oplysninger om stillernes tidligere politiske aktivitet, som må 
stamme fra Region I's righoldige arbejdskartoteker.7%" 

Endelig findes en kategori, der kan betegnes som deltagere i politiske arran- 
gementer, og som i hvert fald burde være omfattet af forbuddet mod systema- 
tiserede navnelister. Der kan nævnes nogle enkelte eksempler blandt mange. I 
1970 modtog Centralafdelingen en deltagerliste på 30 navne til et seminar om 
VS's rolle på Antvorskov.” I sagen om Folkebevægelsen mod EF findes en liste 
på deltagerne i deputationerne til Folketinget i december 1971.7> En indberet- 
ning fra 1979 om et fælles vælgermøde for venstrefløjens partier (SF, VS, DKP 
og KAP) i Brovst og Fjerritslev indeholdt en liste med personoplysninger om 
indlederne.”7 I 1984 kunne PET via en bil-liste identificere deltagerne i VS's på- 
skelejr i Dronninglund.” Andre indberetninger indeholder oplysninger om be- 


745. PET, emnesag: Notits, 22. januar 1982. 

746 PET, emnesag: Notits, 3. marts 1983. 

747 Ibid. : Notits, 5. juli 1983. 

748 Ibid. : Notits, 30. januar 1984. 

749 PET, emnesag: Notitser, 24. maj og 2. juli 1984. 

750 PET, emnesag: Notitser, 13. juni, 21. juni og 28. juni 1984. 

751 PET, emnesag: Notits, 26. juni 1970. 

752. PET, emnesag: Modtagelse af deputationer den 16. december 1971. 
753 PET, emnesag: Notits, 18. og 23. oktober 1979. 

754 Ibid.: Notitser, 24. april og 7. maj 1984. 

styrelsesmedlemmer af St. Restrup Højskole”; og deltagerne i et fredsseminar på 
Undløse Kro.” 

Det har været et vigtigt sigte for Wamberg-udvalgets kontrolvirksomhed ef- 
ter 1968 at hindre, at PET lagde personoplysninger på emnesagerne i systema- 
tiseret form, således at de kom til at fungere som skjulte registreringer. PET har 
på sin side haft overvejelser om, hvordan man kunne journalisere eller systema- 
tisere emnesagerne og samtidig undgå kritik fra Wamberg-udvalgets side. Der 
er flere tegn på, at PET i et vist omfang har gennemført en systematisering af 
personoplysninger i emnesager. For det første har PET åbenbart haft en form for 
journalisering eller personnøgle, måske i form af krydshenvisninger i arbejds- 
kartotekerne, der har gjort det muligt at finde personoplysninger i emnesagerne. 
For eksempel hedder det om en lærer for Socialistisk Folkeoplysningsforbund, 
at hun var kendt for deltagelse i forskellige fredsaktiviteter; beskrivelsen af de 
forskellige aktiviteter er efterfulgt af henvisninger til den relevante emnesag med 
journalnummer (f.eks. ”15:981, ad 1442/84” og ”15:981, ad 524/84”).77 Dette viser 
i hvert fald, at PET havde et system til at finde personoplysninger på ikke-regi- 
strerede danske statsborgere, der var omtalt i emnesagerne. 

For det andet har PET åbenbart organiseret materialet i nogle emnesager, 
således at personlister blev samlet i egne mapper og dermed var nemme at finde 
for sagsbehandleren. Det tyder på, at Ole Stig Andersens tanker om at oprette 
særlige ”undersager” blev ført ud i livet, hvad angik nogle sager. Et eksempel er 
SF-sagen, hvor der findes to ujournaliserede mapper (henholdsvis betegnet som 
”ij), vistnok forkortelse for ikke-journaliseret, og ”diverse ujournaliserede”) for 
perioden 1979-81 og fra 1984. I disse to mapper opbevarede Centralafdelingen 
listerne fra Region I over SF's kommunalråds-, amtsråds- og folketingskandida- 
ter, bestyrelsesmedlemmer, ”tilknyttede””> og stillere fra 1981 og 1984. På denne 
måde kunne Centralafdelingen hurtigt få adgang til navnene på i alt 192 nordjy- 
ske SF'ere, for en stor dels vedkommende med detaljerede oplysninger om deres 
lovlige politiske virksomhed og tilhørsforhold. For stillernes vedkommende var 
disse samlet i en separat mappe, der oven i købet var mærket med en gul post-it 


755. Ibid.: Notits, 20. maj 1985. 

756 PET, emnesag: Notits, 21. januar 1988. 

757 Ibid., emnesag: Notits, 3. januar 1985. 

758 ”Tilknyttede skal muligvis forstås i betydningen ”medlemmer”. 

ed 


seddel, hvorpå der var anført ”stillere”7 Dette må betegnes som en systematise- 
ring af navnestoffet, som er i modstrid med kommissionsdomstolens tolkning.7 


Sammenfatning 


Det kan lægges til grund, at PET — såvel Centralafdelingen som regionsafdelin- 
gerne — efter regeringserklæringen af 1968 har anvendt arbejdskartoteker og or- 
ganisationssager til at opbevare oplysninger, der efter erklæringen ikke længere 
måtte registreres på tromlen. 

Frem til 1985 blev arbejdskartotekerne i Centralafdelingen og i regionerne 
anvendt til at opbevare oplysninger alene om lovlig politisk virksomhed, som 
derfor ikke måtte registreres. Det drejede sig bl.a. om tilhørsforhold til en lang 
række bevægelser og partier på venstrefløjen, involvering i politisk-faglige kon- 
flikter, politiske kandidater, stillere, anmeldere, læserbrevsskribenter, mødedel- 
tagere osv. I 1985 var ca. 25.000 danske statsborgere opført i arbejdskartotekerne, 
og det fremgår, at 6.494 kort i arbejdskartotekerne omhandlede lovlig politisk 
virksomhed. Ved revisionen i 1985 blev der fjernet et større antal kort, fordi de 
indeholdt oplysninger, der var forældede, eller som kun omfattede lovlig politisk 
virksomhed. 

Det kan ligeledes lægges til grund, at selv om en lang række danske stats- 
borgeres personsager blev makuleret efter regeringserklæringen i 1968, kunne 
der stadig findes politiske oplysninger om de pågældende i summarisk form i 
arbejdskartotekerne. Dertil kom, at oplysninger, som PET modtog efter 1968, 
og som ikke længere ”alene” kunne berettige en registrering, fortsat noteredes 
i arbejdskartoteker. Disse oplysninger blev i et vist, men ikke nærmere klarlagt 
omfang benyttet i forbindelse med sikkerhedsundersøgelser. 

Endvidere anvendte PET organisationssager til at opbevare navnelister ud- 
over de kategorier, der var tilladte (ledende medlemmer, kandidater, kredsfor- 


759 PET, emnesag. 

760 Forevist mappen med SF-stillere har Ole Stig Andersen oplyst til Kommissionen: ”Vidnet erindrer 
ikke før at have set faner i sager, og det vides i øvrigt ikke, hvornår fanen er sat på. Selve indberet- 
ningerne med listerne over stillerne blev brugt til at undersøge, om personerne var kendt i forvejen. 
Der kunne ikke ske registrering blot på dette grundlag. Omslaget må have ligget i en stor sag om 
SF, der er blevet opdelt i underomslag om 1. maj-møder m.v”. RB: Ole Stig Andersen, 10. juni 2003, 


S. 19-20. 

mænd): Medlemmer, ”tilknyttede”, delegerede, gæster, stillere og deltagere i se- 
minarer, deputationer, vælgermøder og lejre. 

Det kan ligeledes dokumenteres, at PET på fire centrale punkter ikke fulgte 
Kommissionsdomstolen af 13. juli 1977's tolkning af regeringserklæringen med 
hensyn til arbejdskartotekerne: 


e Afdeling C (uro/subversionsafdelingen) i Centralafdelingen lagde på 
et tidspunkt før 1985 alle sine arbejdskartoteker sammen til et centralt 
arbejdskartotek, som alle afdelingens medarbejdere havde adgang til. 
Nogle regionsafdelinger oprettede personnøgler, der henviste til per- 
sonoplysninger i alle medarbejdernes arbejdskartoteker. Dermed så 
PET bort fra kommissionsdomstolens opfattelse af, at kun den enkelte 
medarbejder skulle føre og have adgang til sine egne arbejdskartoteker. 

e€ PET indsamlede indtil 1985 personrelaterede oplysninger om helt gene- 
relle politiske forhold, f.eks. tilhørsforhold til lovlige politiske partier, og 
opbevarede dem i arbejdskartotekerne. Dermed så PET bort fra kom- 
missionsdomstolens opfattelse af, at kartotekerne kun skulle føres i for- 
bindelse med den løbende efterforskning. 

e 11985 fandtes der oplysninger i arbejdskartotekerne, der var helt op til 
15 år gamle. Dermed så PET bort fra kommissionsdomstolens opfattelse 
af, at oplysningerne kun måtte opbevares i en ”rimelig” periode. 

e PET havde en form for journalisering og opdeling af emnesagerne i 
”undersager”, således at sagsbehandlerne relativt nemt kunne fremfinde 
alfabetiske navnelister med oplysninger om politiske tilhørsforhold. I et 
enkelt tilfælde var mappen med lister på stillere tydeligt markeret, såle- 
des at oplysningerne nemt kunne trækkes i arkivet. Dermed så PET bort 
fra kommissionsdomstolens opfattelse af, at der ikke måtte medtages 
navne i ”individualiseret eller systematiseret” form. Derimod var denne 
praksis en logisk konsekvens af Ole Stig Andersens udtalelse i 1976 om 
at ”bøje og strække” regeringserklæringen. 


Formentlig af denne grund tog PET's ledelse i 1984-85 forbehold for den opfat- 
telse, at tjenesten automatisk skulle være omfattet af kommissionsdomstolens 
tolkning fra 1977, som var møntet på FE. Dette forbehold accepteredes af Wam- 
berg-udvalget. Ole Stig Andersen havde ellers i forbindelse med afgivelsen af 
kommissionsdomstolens beretning i 1977 påpeget, at PET måtte tage højde for 
dens konklusioner. 

Retlig vurdering vedrørende arbejdskartoteker, organisationssager 
mv. 


Arbejdskartoteker er et sædvanligt arbejdsredskab for politiet til brug for efterforsk- 
ningen, og arbejdskartoteker er således også blevet betegnet som efterforsknings- 
kartoteker.” Karakteristisk for arbejdskartoteker er dels deres midlertidige karak- 
ter, idet de normalt netop kun er af interesse under en igangværende efterforskning, 
dels at de heri noterede oplysninger på tidspunktet for noteringen ikke nødvendig- 
vis havde en klar relevans for efterforskningen, men nok en mulig — eventuel - in- 
teresse.7” Det er derfor heller ikke påfaldende, at PET i sin efterforskning anvender 
sådanne (i princippet) foreløbige optegnelser. 

I forhold til PET opstår det særlige spørgsmål, at instruksen til PET begrænser 
PET'S adgang til at registrere personer, og at overholdelsen af registreringsreglerne 
påses af Wamberg-udvalget. I kommissoriet for Wamberg-udvalget anføres således 
i pkt. 2, at ”Udvalget har til opgave at føre tilsyn med politiets efterretningstjenestes 
registrering og videregivelse af oplysninger.” 

Imidlertid har det som nævnt ovenfor i perioden fra 1978 til 1983 været opfat- 
telsen i Wamberg-udvalget, at udvalgets kompetence vedrørende registrering ikke 
omfattede PET'S arbejdskartoteker. Dette har sammenhæng med, at PET, der ikke 
omfattes af den almindelige registerlovgivning, har defineret registrering som en 
notering på de såkaldte tromler. Kun en sådan notering anses efter denne opfattelse 
som en registrering, og det er oplyst, at opfattelsen er tiltrådt af skiftende justitsmi- 
nistre. En notering i et arbejdskartotek, hvor noteringen ikke anføres på tromlen 
— hvilket er det sædvanlige - er således efter denne opfattelse ikke en registrering. 

PET-kommissionen skal i medfør af PET-kommissionslovens $ 3, stk. 2, belyse, 
om PET'S virksomhed er sket i overensstemmelse med regler og retningslinjer, som 
har været fastsat af Folketinget eller regeringen, og Kommissionen lægger til grund, 
at den særlige forståelse af begrebet ”registrering” i PET er godkendt af skiftende 
justitsministre og dermed regeringen. Den omstændighed, at man ved en særlig de- 
finition har begrænset begrebet ”registrering” til en særlig notering, kan imidlertid 
ikke begrænse Kommissionens prøvelse af, om der i PET er sket noteringer, der er 
udtryk for en omgåelse af de for PET gældende regler om registrering. Dette fører 


761 Jf. Per Larsen, RB, 3. og 18. september 2002. 

762 IPET kunne det tillige forekomme, at efterforskerne noterede oplysninger fra registrerede personer 
i arbejdskartoteket, jf. referat af møde i Århus den 8. oktober 1985, citeret i RB: PET-medarbejder, 
20. april 2004. 

til overvejelser, om noteringer i arbejdskartoteker kan anses for en registrering med 
den følge, at instruksen om begrænsning af registreringerne også finder anvendelse. 
I den forbindelse bemærkes, at prøvelsen kompliceres af, dels at kildematerialet er 
usikkert, idet indholdet i arbejdskartoteker løbende er blevet makuleret eller revi- 
deret, dels at oplysninger i arbejdskartoteker, der fremtræder som stridende mod 
registreringsreglerne, med rette kan være anført i arbejdskartotekerne, hvis oplys- 
ningerne er uddraget fra sager, hvor registreringsreglerne er iagttaget. 

Det må stå klart, at et kartotek i PET, der i sin funktionalitet svarer til tromle- 
systemet — det vil navnlig sige, at det muliggør systematisk søgning på de i karto- 
teket noterede personer — må anses for et register, og at en notering heri svarer til 
en registrering, uanset at der ikke (formelt) er sket en notering på tromlen. Det er 
uden betydning for vurderingen af kartoteket, om nøglen hertil findes som en no- 
tering — strimmel — af stikord på en tromle eller i anden systematiseret form, f.eks. 
i arkivskuffer. En bedømmelse af PET'S arbejdskartoteker må derfor forholde sig til, 
om disse kartoteker reelt har kunnet virke på samme måde som noteringer, der har 
fundet vej til tromlerne. I det omfang, dette har været tilfældet, skal reglerne om 
registreringer overholdes. Dette er i overensstemmelse med opfattelsen i Kommissi- 
onsdomstolen af 13. juli 1977, som bl.a. har anført, at ”kommissionsdomstolen ikke 
deler det synspunkt, som fra flere sider er fremkommet under sagens behandling, 
hvorefter der ved bedømmelsen af lovligheden af efterretningstjenestens registre- 
ringsvirksomhed skulle kunne ses bort fra personarkiver uden for den ”officielle” 
registratur. Det er rettens opfattelse, at ethvert egentligt personregister må anses for 
omfattet af de regler, der er fastsat om begrænsning af adgangen til registrering]”S 

Der er ikke i det for Kommissionen foreliggende noget, der tyder på, at PET 
skulle have været afskåret fra at anvende arbejdskartoteker. Wamberg-udvalget 
havde kendskab til brugen og accepterede i en periode ikke at være kompetent her- 
overfor, og Justitsministeriet kan ikke have været uvidende om anvendelsen. Det er 
derfor Kommissionens opfattelse, at PET i sin efterforskning har kunnet anvende 
arbejdskartoteker under forudsætning af, at kartotekerne ikke tog karakter af en 
omgåelse af registreringsreglerne. I den forbindelse bemærkes, at regeringserklæ- 
ringen og instruksen ikke nærmere har fastlagt begrebet ”registrering”, og der er 
således ikke i forhold til disse regler noget i vejen for, at der i arbejdskartoteker 
opbevares oplysninger, der ville udgøre en ”registrering”, bortset fra kravet om 
notering på tromlerne, blot reglerne om registrering i PET, f.eks. forelæggelse for 
Wamberg-udvalget, iagttages. 


763 Beretning afgivet af Kommissionsdomstolen af 13. juli 1977, s. 13. 

Hvis brug af et arbejdskartotek skal give mening, er det nødvendigt, at de deri 
noterede oplysninger i hvert fald i nogen grad systematiseres. Hensigten med kar- 
toteket er netop at sammenføre forskellige oplysninger, der hver for sig måske ikke 
ville påkalde sig opmærksomhed, men som samlet set tegner et billede af betydning 
for en efterforskning. For PET's vedkommende har formålet særlig været, at der i 
arbejdskartoteket samles oplysninger, der hver for sig formentlig ikke kunne føre til 
registrering (dvs. med notering på tromlerne), men som samlet bedømt kunne for- 
ventes eventuelt at føre til dette resultat. Selv om en notering i et arbejdskartotek ef- 
ter en almindelig terminologi kan anses for en ”registrering”, adskiller arbejdskar- 
totekerne sig fra PET'S registrering (med notering på tromlerne) navnlig derved, at 
arbejdskartoteket efter sin natur er et tidsbegrænset kartotek. Registreringer i PET 
(med notering på tromlerne) har en anden og blivende karakter, der kun brydes af 
reglerne om makulering. Endvidere er arbejdskartoteker ikke centralt søgbare på 
samme måde som registraturens centrale tromlesystem. Selv om arbejdskartoteker 
som anført nødvendigvis må systematiseres i et eller andet omfang, er det karakte- 
ristisk, at det som regel kun har været en enkelt eller få medarbejdere, der har haft 
adgang de enkelte arbejdskartoteker, ligesom en søgning på et navn på tromlerne 
eller lignende centralt søgeinstrument sædvanligvis ikke ville vise hen til et arbejds- 
kartotek. 

I det omfang arbejdskartotekerne ikke har antaget en karakter af registrering på 
samme måde som notering på tromlerne, har PET's medarbejdere været beføjet til 
at oprette og benytte sådanne kartoteker i efterforskningen. Af det anførte følger, at 
oplysninger i arbejdskartoteker på grund af deres midlertidige karakter på et tids- 
punkt skal tilintetgøres. De indsamlede oplysninger vil dermed gå tabt, med mindre 
efterforskningen har ført til, at der kan ske registrering med notering på tromlerne 
med den konsekvens, at registreringen skal prøves i Wamberg-udvalget. Denne for- 
ståelse er i overensstemmelse med det af Kommissionsdomstolen af 1977 antagne.7" 

Det fremgår ovenfor, at Ole Stig Andersen på et regionsledermøde i januar 1978 
tilkendegav, at brugen af arbejdskartoteker i PET skulle ske efter retningslinjer, der 
svarer til kommissionsdomstolens opfattelse, og at Ole Stig Andersen orienterede 
Wamberg-udvalget herom den 24. januar 1978. I perioden herefter var det opfat- 
telsen — også i Wamberg-udvalget — at udvalget ikke havde kompetence i forhold 
til PET'S arbejdskartoteker. Dette kan være forståeligt, når udvalget oplyses om, at 
noteringer i arbejdskartoteker sker på en måde, som efter Kommissionsdomstolens 
opfattelse, der er tiltrådt af regeringen, ikke er i strid med regeringserklæringens 


764 Jf. ovenfor. 

forbud mod politiske registreringer, selv om ordlyden af Wamberg-udvalgets kom- 
missorium måtte pege i retning af, at udvalget skulle have kompetence. 

Det må antages, at der i PET i tiden efter mødet den 24. januar 1978 efter- 
hånden opstod en opfattelse af, at kommissionsdomstolens konklusioner ikke i 
alle tilfælde nødvendigvis var dækkende for situationen i PET under hensyn til, at 
domstolens undersøgelse var rettet mod FE. Denne opfattelse blev den 10. decem- 
ber 1984, tilkendegivet Wamberg-udvalget der ikke havde bemærkninger. Kommis- 
sionen må konstatere, at denne opfattelse i PET ikke tidligere er fremført over for 
udvalget. Dette kunne som anført måske være forståeligt, da udvalget ikke ansås 
for at have kompetence i forhold til arbejdskartotekerne, men opfattelsen af kompe- 
tencespørgsmålet må ses i sammenhæng med det oplyste om brugen af arbejdskar- 
toteker og dermed Wamberg-udvalgets forudsætninger for at indtage standpunktet 
om arbejdskartotekerne. Det havde derfor været naturligt at orientere Wamberg- 
udvalget om, at kommissionsdomstolens forståelse af reglerne ikke som tidligere 
antaget nødvendigvis ansås for gældende for PET. En sådan orientering må efter 
Kommissionens opfattelse have været så meget desto mere naturlig, da PET'S prak- 
sis med hensyn til arbejdskartotekerne udviklede sig således, at den i hvert fald på 
nogle punkter måtte være vanskeligt forenelig med den forståelse af reglerne, som 
kom til udtryk i kommissionsdomstolens beretning. 

Det er ovenfor beskrevet, hvorledes arbejdskartotekerne i afdeling C efterhån- 
den voksede sammen, således at de til sidst udgjorde et centralt arbejdskartotek, 
hvortil alle medarbejderne havde adgang. Oplysningerne heri var søgbare på sam- 
me måde som gennem tromlesystemet og har været tilgængelige for et større antal 
medarbejdere, og noteringer i et sådant kartotek svarede derfor i det væsentligste til 
en registrering med notering på tromlerne. Det ville således kun udgøre et beskedent 
merarbejde at supplere en søgning på tromlerne med en søgning i arbejdskartoteket 
i afdeling C. Notering i dette arbejdskartotek skulle derfor ske efter reglerne om 
registrering, bl.a. således at reglerne om registrering af lovlig politisk virksomhed 
skulle iagttages, ligesom nyregistreringer skulle forelægges for Wamberg-udvalget. 
Det kan lægges til grund, at PET ikke har anset noteringer i dette arbejdskartotek 
for en registrering, der omfattedes af de anførte regler, og at noteringer heri ikke 
er blevet forelagt Wamberg-udvalget. Ovenfor er PET'S brug af arbejdskartoteker 
nærmere beskrevet, og det fremgår heraf, at der fra arbejdskartoteket i afdeling C 
i 1985 fjernedes 3.476 kort, fordi disse kort alene indeholdt oplysninger om lovlig 
politisk virksomhed. Kommissionen må lægge til grund, at udtagelse af disse kort 
fra arbejdskartoteket har været begrundet i, at der ikke — eller ikke fortsat — forelå 
fornøden registreringsgrund. 

Det er Kommissionen vurdering, at, i det omfang regionsafdelinger har udar- 
bejdet personnøgler til alle afdelingens arbejdskartoteker, skabes herved en funktio- 
nalitet, der på samme måde som arbejdskartotekerne i afdeling C i det væsentligste 
svarede til en notering på tromlerne, og som muliggjorde, at en søgning på trom- 
lerne forholdsvis let kunne suppleres med en henvendelse til og søgning i regions- 
afdelingernes arbejdskartoteker. Oplysningerne i arbejdskartotekerne ville derfor 
være stort set lige så let tilgængelige som ved en registrering med notering på trom- 
lesystemet. De samme hensyn, der har begrundet reglerne om registrering i PET, 
gør sig dermed gældende også i forhold til disse kartoteker. 

Kommissionen har kunnet konstatere, at der i arbejdskartoteker beroede oplys- 
ninger, der var op til 15 år gamle. Kommissionen har andetsteds behandlet spørgs- 
målet om den tidsmæssige udstrækning af efterforskningen i PET,7 og det kan 
på baggrund heraf fastslås, at efterforskning i PET, navnlig pga. efterforskningens 
normalt præventive sigte, har en ganske anden karakter og udstrækning end den 
efterforskning, der sædvanligvis pågår i det ”almindelige” politi. Det kan derfor 
ikke afvises, at en efterforskning i PET kan have strakt sig over en årrække på op 
til 15 år (eller mere), men noteringer, der bevares i op til 15 år, har efter Kommis- 
sionens opfattelse mistet deres midlertidige karakter. Skulle oplysningerne bevares 
af efterforskningsmæssige grunde, burde der være sket registrering. I modsat fald 
skulle materialet være destrueret. Denne opfattelse finder i øvrigt støtte i de senere 
om arbejdskartoteker fastsatte retningslinjer, hvorefter en notering i et arbejdskar- 
totek skal slettes, hvis der i en periode på tre år ikke er fremkommet nye belastende 
oplysninger. Der kan imidlertid ikke sluttes herfra til, at der før disse retningslinjers 
ikrafttræden gjaldt en treårsgrænse. Kommissionen har ikke kunnet konstatere, om 
der i et vist omfang blandt de gamle noteringer i arbejdskartoteket var oplysninger, 
der var hentet i PET'S arkiv, og som derfor hidrørte fra registrerede sager. 

En med det overfor anførte beslægtet problemstilling angår notering af person- 
oplysninger på generelle sager (emnesager). Det bemærkes herved, at regeringser- 
klæringen og reglerne om begrænsning af registrering af lovlig politisk virksomhed 
er begrænset til fysiske personer. Det er således ikke i sig selv i strid med registre- 
ringsreglerne at oprette sager på lovlige politiske partier. 

Det følger af den forståelse af begrebet ”registrering”, der er omtalt ovenfor, at 
den omstændighed, at et navn optræder i en emnesag, ikke i sig selv udgør en regi- 
strering. Et navn kunne f.eks. optræde i et avisudklip, der blev lagt på en emnesag, 
eller det kunne fremgå af en liste over mødedeltagere eller lignende. En registrering 


765 Jf. Kommissionens beretning, bind 4, om virkemidler. 

efter den af PET anvendte opfattelse ville betyde, at navnet tillige anførtes på trom- 
lerne, der muliggjorde en søgning i arkiverne på navnet. Det var da således også 
muligt at være registreret på en emnesag uden at være registreret med egen person- 
sag. Dette kunne forekomme, når en registreringsgrund var til stede, hvorved der 
oprettedes en henvisning til sagen på tromlerne, men registreringen dog ikke var 
af en sådan betydning for PET, at der var anledning til at oprette en personsag på 
den pågældende. 

Da personnavne efter det anførte kan bero i emnesager, herunder sager om 
politiske partier, opstår spørgsmålet, om oplysninger om navne i sådanne sager 
kan antage karakter af en registrering i strid med retningslinjerne for registrering 
af politisk virksomhed. Ligesom arbejdskartoteker systematiseres, finder en syste- 
matisering sted af indholdet af sagerne i PET. I modsat fald ville overskueligheden 
af sagerne aftage og dermed værdien af det efterretningsmæssige arbejde. Hvis sy- 
stematiseringen af organisationssager om politiske partier omfatter de i sagerne 
indeholdte personnavne på en sådan måde, at PET uden nævneværdigt besvær 
kan gennemgå sagerne for derved at konstatere et evt. medlemskab af et politisk 
parti, vil systematiseringen have karakter af en registrering svarende til en notering 
på tromlerne, hvorfor registreringsreglerne skal iagttages. Dette synspunkt svækkes 
selvsagt i det omfang, der måtte bero organisationssager om politiske partier i et 
sådant omfang, at PET ikke reelt ville have mulighed for at gennemgå dem. Det er 
imidlertid Kommissionens vurdering, at dette ikke er tilfældet. 

Kommissionen har konstateret, at der i nogle tilfælde er oprettet alfabetiske 
navnelister i organisationssager om politiske partier.” En sådan systematisering 
og individualisering af personnavne indebærer efter Kommissionens opfattelse, at 
der er sket en registrering svarende til en notering på tromlerne, men uden at de om 
registrering gældende regler i alle tilfælde er iagttaget.7” 

Ole Stig Andersen har i et høringssvar vedrørende PET'S anvendelse af arbejds- 
kartoteker og systematisering af navneoplysninger på emnesager påpeget en række 
forhold, som Kommissionen — ifølge Ole Stig Andersen — burde tage højde for i 


766 Se hertil Kommissionens beretning, bind 7. 

767 Kommissionsdomstolen af 13. juli 1977 udtalte s. 22, at ”Da en egentlig systematisering og indi- 
vidualisering af det begrænsede antal navne ikke har fundet sted, finder kommissionsdomstolen 
ikke, at en overtrædelse af registreringsreglerne er sket, selv om det er åbenbart og — således som 
regeringserklæringen er affattet — ikke uden betænkelighed, at anførelse af selv ufyldestgørende 
personoplysninger i tilknytning til organisationsskemaer i hvert fald i et vist omfang konkretiserer 
de risici, som man må antage at have ønsket at imødegå ved begrænsningerne af adgangen til egent- 
lige personregistreringer” 

sin vurdering. Kommissionen har nøje overvejet Ole Stig Andersens indvendinger, 
som dog efter Kommissionens opfattelse ikke giver anledning til en ændret juridisk 
vurdering”? 


768 Se hertil Kommissionens bemærkninger til Ole Stig Andersens høringssvar, bind 1. 

15. KONKLUSION 


Nedenfor følger en kort sammenfatning af PET's registrerings- og makulerings- 
praksis på det politiske område 1968-1989. For et mere udførligt resumé henvises 
der til sammenfatninger/retlige vurderinger i kapitel 4, 7, 8 og 14. Desuden hen- 
vises til de retlige analyser af regeringserklæringen nedenfor. 


Regeringserklæringen 


Regeringserklæringen af 30. september 1968 var et politisk kompromis mellem 
Venstre, Det Konservative Folkeparti og Det Radikale Venstre. Hensigten med 
erklæringen var at skabe offentlig ro om efterretningstjenesterne og deres ”poli- 
tiske” registreringer. Erklæringen fik imidlertid betydning som en ny retnings- 
linje for PET, da den med øjeblikkelig virkning blev føjet til den eksisterende 
instruks som punkt nr. 7. Instruksen fra 1953 med tilføjelsen af 1968 (regerings- 
erklæringen) regulerede PET's virke indtil 1996. Det udtryktes i regeringserklæ- 
ringen, at man ikke længere måtte registrere alene på grundlag af lovlig politisk 
virksomhed. I et fortroligt notat, dateret 14. september 1968, præciserede Justits- 
ministeriet den kommende regeringserklærings rækkevidde og konsekvenser. 
Med offentliggørelsen af regeringserklæringen den 30. september 1968 an- 
erkendte VKR-regeringen borgernes ret til politisk frit at kunne udfolde sig, 
men Justitsministeriet havde allerede i notatet af 14. september 1968 præciseret, 
at PET fortsat kunne foretage de fornødne registreringer. Den politiske accept 
af Justitsministeriets tolkning fremgår af, at notatet af 14. september 1968 blev 
forelagt for Regeringens Sikkerhedsudvalg den 25. september 1968. På et møde i 
Embedsmændenes Sikkerhedsudvalg den 22. oktober 1968 blev notatet af depar- 
tementschef Niels Madsen betegnet som PET's ”retningslinjer” og et ”udtryk for 
regeringens politik”. På trods af at notatet af PET blev opfattet som grundlaget 
for revisionsarbejdet, synes det ikke at være blevet forelagt Wamberg-udvalget i 
forbindelse med udsendelsen af regeringserklæringen. Det fremgår ellers af ud- 

valgets kommissorium, at udvalget skal orienteres om de til en hver tid fulgte 
retningslinjer (jf. Kommissionens vurdering, kapitel 2). 

Påtegninger på notatet af 14. september 1968 foretaget i forbindelse med mø- 
det i Embedsmændenes Sikkerhedsudvalg uddyber, hvem der herefter kunne 
registreres. Ud for det vigtige punkt 3 nævnes ”trotskisterne, anarkister m.v. og 
altså ikke DKP”. Påtegningerne svarer til det, som blev endeligt vedtaget på et 
møde den 27. november 1968 i PET's ledelse, nemlig at det skulle være muligt at 
registrere eller fastholde registreringer på kommunister på det i notatet punkt 1 
og 2 anførte grundlag, mens de resterende venstrerevolutionære grupperinger 
kunne anses for omfattet af punkt 3. I punkt 3 er ordene ”er egnet til at forårsage 
uroligheder” understreget. Det har formentligt været opfattelsen, at VS, eller 
fraktioner i partiet, var omfattet af pkt. 3, da PET i sommeren 1968 løbende fik 
meldinger om, at medlemmer af partiet udtrykte, at de var villige til at gribe til 
voldelige midler. Det skal hertil bemærkes, at et flertal af Wamberg-udvalgets 
medlemmer i de følgende år godkendte de registreringer, der var foretaget på 
baggrund af den praksis, som PET fulgte i henhold til tjenestens forståelse af 
Justitsministeriets notat af 14. september 1968. PET har i flere tilfælde opfattet 
Wamberg-udvalgets konkrete afgørelser som et udtryk for den tilladte praksis. 
Det hører dog med til det samlede billede, at ikke alle relevante registreringer 
blev forelagt for Wamberg-udvalget. Således blev registreringen af et medlem 
af VS's hovedbestyrelse, som der ikke forelå andre ”belastende” oplysninger om, 
holdt skjult for udvalget (se nedenfor samt kapitel 4). 

Skiftende ministre, det være sig fra Socialdemokratiet, Venstre eller Det Kon- 
servative Folkeparti, accepterede PET's praksis på registreringsområdet og fulgte 
ikke Wamberg-udvalgets opfordringer mht. at oplyse Folketinget og offentlighe- 
den om, at en bredere registrering fandt sted. 

Notatet af 14. september 1968 var retningsgivende for PET i registrerings- og 
makuleringsspørgsmål i den resterende del af den kolde krig. 1983-retningslin- 
jerne vedrørende efterforskning på det politiske område kan ses som en præ- 
cisering af PET's grundlæggende virke inden for rammerne af 1953-instruksen 
særligt med hensyn til problemstillingen lovlig/ulovlig virksomhed, ligesom de 
definerede, hvilke grupper PET måtte anvende kilder og penetranter overfor. 
PET havde indtil 1983 bevæget sig i en gråzone, hvilket skabte usikkerhed både 
hos ledelse og medarbejderne i regionerne, der ofte beklagede sig over mang- 
lende retningslinjer. 

Justitsminister Ole Espersen gav i maj 1982 instruks om, at man som ud- 
gangspunkt ikke længere måtte registrere på grundlag af østrejser, med mindre 
der forelå en efterretningsmæssig begrundelse i relation til den pågældende person. 

Denne instruks lå til grund for sagsbehandlingen af nyregistreringer på et møde 
i Wamberg-udvalget den 23. august 1982. Få måneder senere, under den konser- 
vative justitsminister Erik Ninn-Hansen, blev det i udvalget besluttet i stedet at 
følge den bestemmelse, som lå i et nyt udkast til de retningslinjer for PET, der 
blev endeligt vedtaget i 1983. Bestemmelsen gik på, at østkontakter skulle regi- 
streres, med mindre forholdet skønnes at være uden efterretningsmæssig interesse. 
Først i 1986, efter en korrespondance mellem justitsminister Ninn-Hansen og 
Ole Espersen, blev der genindført en bestemmelse om, at registrering af øst- 
rejser, ambassadekontakter med videre skulle begrundes med efterretningsmæs- 
sig interesse i relation til den pågældende person. 


Arne Nielsens ordre af 19. december 1968 og Skat-Rørdams ophævelse 
af selvsamme den 21. august 1974 


Det fremgår af en notits udarbejdet af en PET-medarbejder i Revisionsafdelin- 
gen, at politiinspektør Arne Nielsen den 19. december 1968 gav ordre til, at le- 
dende politikere fra DKP, DKU, VS og SUF kunne registreres angiveligt ”alene” 
på grund af deres partimedlemskab. Analysen i dette bind sandsynliggør, at der 
i realiteten har været tale om, at Arne Nielsen præciserede eller rettere ”bekræf- 
tede” at disse persongrupper ansås for omfattet af notatet af 14. september 1968. 
PET udarbejdede således med udgangspunkt i notatet af 14. september 1968 po- 
sitivlister over, hvem tjenesten mente at kunne registrere. Det fremgår af samme 
analyse, at præciseringen muligvis skete den 19. december 1968 som følge af en 
ministeriel godkendelse. Ministeriets departementschef var i hvert fald senest 
den 6. januar 1970 orienteret om, at PET-chef Arne Nielsen ”positivt” søgte at 
definere, hvad der kunne registreres. Der ses ikke nogen ministeriel indvending 
herimod. PET-chef Jørgen Skat-Rørdam er i forbindelse med revisionen i 1974 
formentlig blevet gjort opmærksom på og har fundet det problematisk, at revi- 
sionsholdet i en årrække havde arbejdet med positivlister over, hvilke politiske 
bestyrelser, der kunne registreres, hvorefter han gav ordre til at opgive denne 
fremgangsmåde. Nogen synlig indvirkning på omfanget af registreringer havde 
denne ordre dog ikke, idet registreringer af kommunister og visse VS'ere fortsat 
kunne begrundes med henvisning til Justitsministeriets notat af 14. september 
1968. 

Det bemærkes i den forbindelse, at Wamberg-udvalget og Justitsministeriet 
også søgte at opstille positivlister over partier og organisationer, der kunne over- 
våges. En liste over grupper, der kunne overvåges ved hjælp af kontaktnet, blev 

således godkendt i Regeringens Sikkerhedsudvalg den 7. februar 1983. Var man 
medlem af eksempelvis Revolutionære Socialisters Forbund/Socialistisk Arbej- 
derparti, kunne registrering ifølge afgørelser i Wamberg-udvalget også komme 
på tale. Flere notater fra 1970'erne og begyndelsen af 80'erne gjorde således op- 
mærksom på, at tjenesten var nødsaget til at operere i en gråzone på grund af 
den manglende skelnen mellem lovlig og ulovlig politisk virksomhed i lovgiv- 
ningen. Positivlister godkendt af regeringen og Wamberg-udvalget havde derfor 
høj prioritet i PET. 


Mikrofilm-sagen 


Det kan ikke lægges til grund, at PET i den såkaldte ”mikrofilm-sag” har hand- 
let i strid med regeringserklæringen eller Justitsministeriets tolkning af samme. 
Kommissionen finder det ikke muligt, at en eventuel deponering i ambassaden i 
Washington af mikrofotograferet arkivmateriale kan have indeholdt registrerin- 
ger makuleret i forbindelse med revisionen 1968-69. Der er således ikke grund- 
lag for denne for PET særlig belastende del af justitsminister 'Thestrups dagbogs- 
notat (se retlig vurdering i kapitel 8). 


Udviklingen i PET's registreringer 


Med hensyn til udviklingen i PET's registreringer kan følgende godtgøres: De 
tre store revisioner af PET's arkiv (1965-67, 1968-1969 og 1973-1975), hvoraf den 
første givet var den mest betydningsfulde, førte til omfattende makuleringer af 
sager på menige partimedlemmer, stillere, anmeldere, avisabonnenter (f.eks. på 
Land & Folk) mfl. De to første makuleringsrunder blev foretaget efter politisk 
diktat, den sidste, fordi PET havde pladsmangel i arkivet og skønnede, at visse 
registreringer var overflødiggjort af den politiske udvikling. Den generelle ud- 
vikling i PET's registreringer på tromlen i perioden 1968-1989 viser et endog me- 
get markant fald i ”belastende” registreringer på det politiske område fra 37.193 i 
1972 til 12.181 i 1989. I perioden 1964/65-89 makuleredes næsten 400.000 trom- 
lestrimler. Tromlesystemet blev afskaffet i 1990. 

Arbejdskartoteker 


Såvel Centralafdelingen som regionsafdelingerne har efter regeringserklæringen 
anvendt arbejdskartoteker og organisationssager til at opbevare oplysninger, der 
efter erklæringen ikke længere måtte registreres på tromlen. Frem til 1985 blev 
arbejdskartotekerne i Centralafdelingen og i regionerne i et vist omfang anvendt 
til at opbevare oplysninger om lovlig politisk virksomhed, hvorom der ikke var 
nogen form for mistanke om subversiv aktivitet, og som ikke længere måtte re- 
gistreres. Det drejede sig bl.a. om tilhørsforhold til en lang række bevægelser og 
partier på venstrefløjen, involvering i politisk-faglige konflikter, politiske kandi- 
dater, stillere, anmeldere, læserbrevsskribenter, mødedeltagere osv. I 1985 var ca. 
25.000 danske statsborgere opført i arbejdskartotekerne, og der fandtes i disse 
kartoteker 6.494 kartotekskort med oplysninger om danske statsborgeres lovlige 
politisk virksomhed. Der kan ikke sættes lighedstegn mellem kort og personer, 
idet den samme person kunne noteres på kort i både Centralafdelingen og i re- 
gionerne. 

Det kan ligeledes lægges til grund, at nogle af de personoplysninger, der blev 
fjernet fra tromlen efter regeringserklæringen i 1968, stadig fandtes i arbejds- 
kartotekerne. Dertil kom, at oplysninger, som PET modtog efter 1968, og som 
ikke længere ”alene” kunne berettige en registrering, fortsat noteredes i arbejds- 
kartoteker. Disse oplysninger blev i et vist, men ikke nærmere klarlagt omfang 
benyttet i forbindelse med sikkerhedsundersøgelser. PET anvendte også organi- 
sationssager til at opbevare navnelister ud over de kategorier, der allerede forelå 
ministeriel accept af (ledende medlemmer, kandidater, kredsformænd): Med- 
lemmer, ”tilknyttede”, delegerede, gæster, stillere og deltagere i seminarer, depu- 
tationer, vælgermøder og lejre. 

Det kan ligeledes dokumenteres, at PET på centrale punkter ikke fulgte 
Kommissionsdomstolen af 13. juli 1977's tolkning af regeringserklæringen med 
hensyn til arbejdskartotekerne. Formentlig af denne grund tog PET's ledelse i 
1984-85 forbehold for den opfattelse, at tjenesten automatisk skulle være omfat- 
tet af kommissionsdomstolens tolkning fra 1977. Dette forbehold blev accepteret 
af Wamberg-udvalget. Politimester Ole Stig Andersen havde ellers i forbindelse 
med afgivelsen af kommissionsdomstolens beretning i 1977 påpeget, at PET måt- 
te tage højde for dens konklusioner. I 1985 indførtes mere præcise regler med 
hensyn til PET's brug af arbejdskartoteker, og Wamberg-udvalget har siden ført 
tilsyn hermed. Der henvises i øvrigt til retlig vurdering i kapitel 14. 

Kontrollen med PET's registreringer 


Wamberg-udvalget førte kontrol med PET's registreringer. Udvalget så i be- 
gyndelsen med bekymring på PET's registreringspraksis, som udvalget vidste, 
at PET havde opbakning til hos både justitsministeren og departementschefen. 
Udvalget opfordrede forgæves skiftende ministre fra V, K og S til offentligt at 
gøre opmærksom på, at PET's registreringspraksis efter udvalgets opfattelse var 
mere vidtgående end, hvad VKR-regeringen tidligere havde meddelt offentlig- 
heden. Omvendt forsøgte PET i begyndelsen af 1970'erne at få nedlagt Wam- 
berg-udvalget. Det skete ved, at Arne Nielsen opfordrede justitsministeren til 
at udskifte det med et parlamentarisk kontrolorgan. Planerne om at nedlægge 
Wamberg-udvalget blev opgivet i 1973. I løbet af 1970'erne og 1980'erne udviklede 
der sig gradvist et bedre samarbejde, som givet også skyldtes en stigende forstå- 
else hos de stemmeberettigede medlemmer af Wamberg-udvalget for de hensyn, 
som PET mente, der måtte tages til den igangværende efterforskning. Udval- 
get accepterede således PET's beslutninger vedrørende en række sager, som blev 
drøftet under udvalgsmøderne. 

Kommissionens undersøgelse har sandsynliggjort, at PET forholdt Wamberg- 
udvalget sager og i den forbindelse har givet urigtige oplysninger til udvalget. Til 
grund for denne vurdering kan lægges 20 eksempler fra 1969-1970, 1976, 1977 og 
1978. Det gælder både de nyregistreringer, der skulle forelægges udvalget, og de 
stikprøver, som udvalgsmedlemmerne ønskede at foretage. Kommissionen har 
både i en emnesag og i en personsag fundet røde ark indsat af en medarbejder i 
Revisionsafdelingen. Sagerne blev bevidst holdt skjult for udvalget. 

De indgåede aftaler mellem PET, Justitsministeriet og Wamberg-udvalget, 
sådan som de fremgår af udvalgsreferater fra 1965, 1967 og 1971, er i den forbin- 
delse ikke blevet overholdt. Justitsministeriet havde gjort det klart for Wamberg- 
udvalget, at man forbeholdt sig retten til at tilbageholde sager. Den anvendte 
fremgangsmåde, hvor man bevidst fejlinformerede udvalget, kan ikke siges at 
have været omfattet af dette forbehold. Det blev således aftalt med udvalget, at 
sager, som ikke skulle fremlægges i udvalget, skulle der redegøres for på anden 
vis. Hvorvidt Justitsministeriet har kendt til praksis med at fejlinformere udval- 
get kan ikke afgøres med den fornødne sikkerhed, idet tidligere PET-chef Ole 
Stig Andersen i sin forklaring for Kommissionen alene anfører, at han ikke kan 
udelukke, at Justitsministeriet har været bekendt med systemet med de røde sed- 
ler (se særskilt retlig vurdering i kapitel 4). 

Kommissionens flertal bestående af Kommissionens formand, Leif 
Aamand, samt kommissionsmedlemmerne Johnny Laursen, Regin 
Schmidt og Ditlev Tamm har på baggrund af ovenstående følgende 
retlige bemærkninger til regeringserklæringen af 30. september 1968: 


I debatten om PET har regeringserklæringen af 30. september 1968 spillet en væ- 
sentlig rolle. Erklæringen er da også omtalt i bemærkningerne til loven om nedsæt- 
telse af PET-kommissionen som et "omdrejningspunkt for den seneste tids danske 
debat”. På den baggrund har det naturligvis betydning at fastslå regeringserklæ- 
ringens betydning og rækkevidde. Et hovedspørgsmål er i den forbindelse, om er- 
klæringen ud over at være en politisk tilkendegivelse, som alene vækker forvent- 
ninger om, at der føres en bestemt politik, og derfor kan få politiske konsekvenser, 
også kan have selvstændig retlig virkning. Efter Kommissionens flertals opfattelse 
skal regeringserklæringen betragtes som en sådan politisk tilkendegivelse rettet til 
omverdenen, mens Justitsministeriets instruktion af PET på grundlag af regerin- 
gens beslutning — herunder den allerede forud fastsatte fortolkning heraf - udgør 
det regelgrundlag, hvorefter PET'S efterfølgende virke bør bedømmes. Indholdet af 
regeringserklæringen blev således meddelt PET som et tillæg til den eksisterende 
instruks fra 1953 som et nyt punkt. I et notat af 14. september 1968 fastsatte Justits- 
ministeriet nærmere, hvordan det kommende tillæg til instruksen skulle forstås. 
Herved har Justitsministeriet nærmere fastlagt betydningen af udtrykket ”alene” i 
regeringserklæringen for omfanget af politiske registreringer og angivet omstændig- 
heder, som kunne begrunde registrering af politisk virksomhed (jf. nedenfor). 
Regeringserklæringen fremkom på baggrund af længere tids forhandlinger i re- 
geringen om omfanget af PET's registreringer, og dens ordlyd havde været genstand 
for interne drøftelser i regeringen forinden. PET var ligeledes gjort bekendt med, at 
en erklæring af et indhold, som det, der blev regeringserklæringens, var under ud- 
arbejdelse. Afgivelsen af erklæringen er således ikke i sig selv udtryk for en beslut- 
ning om begrænsninger i muligheden for at registrere danske borgere, da en række 
tilkendegivelser herom allerede var givet, da erklæringen fremkom (jf. notat af 
14. september 1968). Regeringserklæringen markerede et foreløbigt slutpunkt i en 
proces, som strakte sig tilbage til justitsminister A.L.H. Elmquists erklæring i 1947 
og andre tilkendegivelser med lignende indhold over for Folketinget og offentlighe- 
den i tiden mellem 1947 og 1968, hvis reelle rækkevidde blev fastlagt i interne in- 
strukser. I flere tilfælde havde formuleringen ”alene” eller tilsvarende været anvendt 
i beskrivelsen af begrænsningerne i efterretningstjenestens registrering af borgernes 
politiske virksomhed. Det bør ligeledes bemærkes, at PET's registreringspraksis som 
følge af omlægninger af PET'S efterforskning gennem 1960'erne — og formentlig til- 

lige som følge af Wamberg-udvalgets tilsyn — allerede havde undergået ændringer, 
som i vidt omfang repræsenterede en bevægelse i retning af regeringserklæringens 
indhold. Statsminister Jens Otto Krag overvejede sammen med justitsminister 
K. Axel Nielsen i december 1964 at udsende en erklæring svarende til den senere 
regeringserklæring fra 1968 ledsaget af en tilsvarende fortolkning. Regeringserklæ- 
ringen af 30. september 1968 er således et led i en længere politisk proces og i nogen 
grad en kodificering af en allerede gældende registrerings- og makuleringspraksis. 

Erklæringen benytter udtrykket, at regeringen "i dag har besluttet, at registre- 
ring af danske statsborgere ikke længere må finde sted alene på grundlag af lovlig 
politisk virksomhed”. Denne formulering giver på baggrund af regeringserklærin- 
gens forhistorie kun mening, såfremt man opfatter erklæringen som en politisk ori- 
entering om, hvilke grænser, der herefter var sat for registrering af danske borgere. 
Offentliggørelsen af erklæringen må grundlæggende ses i en politisk sammenhæng 
som et indlæg i den debat, der pågik i de år, om omfanget af politiske registrerin- 
ger. Regeringen tilkendegiver i erklæringen, hvad der er regeringens politik, og det 
er denne tilkendegivelse, som danner grundlag for opfattelsen i Folketinget og i 
befolkningen af principperne for registrering, og som muligt også vakte nogle for- 
ventninger, som ikke svarede til realiteterne i PET's registeringspraksis og til Justits- 
ministeriets fortolkning af rækkevidden af erklæringen. Det forhold, at regeringser- 
klæringen var affattet således, at dens rækkevidde af offentligheden og de politiske 
partier kunne opfattes som værende større, end den reelt var, adskiller sig ikke fra 
en række andre politiske udtalelser og erklæringer fra skiftende justitsministre og 
regeringer i tiden efter 1945 og frem til 1968. 

Hertil kommer regeringserklæringens åbenbare indenrigspolitiske og partipoli- 
tiske betydning på baggrund af dannelsen af den såkaldte VKR- regering 1968-71 
under ledelse af Hilmar Baunsgaard. VKR-regeringen bestod af tre partier med for- 
skellige syn på dansk sikkerhedspolitik og PET'S opgaver. Det radikale Venstre hørte 
således til de partier, der var skeptiske over for omfanget af registreringer af danske 
borgere, mens de to andre partier, Det Konservative Folkeparti og Venstre, ikke 
politisk havde givet udtryk for en tilsvarende kritisk holdning. Regeringserklærin- 
gen, hvis forberedelse går tilbage til de første måneder af regeringens eksistens, må 
ses som et kompromis mellem forskellige opfattelser, hvis formål — ud over at skabe 
ro udadtil om PET'S virke — var at skabe tilsvarende enighed blandt regeringspar- 
tierne om efterretningstjenesternes virksomhed. Den omstændighed, at samtlige 
regeringspartier stod bag erklæringens ordlyd, og som det vil fremgå også bag PET 
og Justitsministeriets tolkning af erklæringen, viser, at erklæringens formål netop 
var at virke politisk udadtil og herunder formentlig også berolige radikale kredse, 
der kunne have andre forestillinger om efterretningsvirksomhed og behovet for re- 

gistrering end de radikale ministre, der stod bag erklæringen, og som i Regeringens 
Sikkerhedsudvalg var fuldt ud underrettet om den måde, hvorpå den blev forstået 
af de udøvende myndigheder. 

Kommissionens flertal finder ikke anledning til nærmere at vurdere den politi- 
ske baggrund for fremkomsten af regeringserklæringen eller de politiske implika- 
tioner af vekslende justitsministres orientering af Folketinget. Flertallet lægger i sin 
vurdering af, om PET har overholdt gældende regler og retningslinjer, alene vægt 
på den bagvedliggende regeringsbeslutning og på den måde, hvorpå denne — og 
tolkningen heraf — efterfølgende blev meddelt til PET. 

Til forståelse af kommissionsflertallets standpunkt skal kort erindres om re- 
geringserklæringens tilblivelse, således som den kan følges i de for kommissionen 
tilgængelige dokumenter. Centralt i den forbindelse står Justitsministeriets notat 
dateret den 14. september 1968, der nærmere redegør for, hvad virkningerne vil 
være af den påtænkte erklæring. Der opregnes fire kategorier af personer, som ville 
kunne registreres. Det drejer sig dels om (1) ”personer, der har forbindelse med 
en efterforskningssag, hvori der er spørgsmål om eventuel overtrædelse af straf- 
felovens bestemmelser om forbrydelser mod rigets selvstændighed og sikkerhed og 
den lovlige samfundsorden, herunder i første række de i straffelovens kapitler 12 
og 13 omhandlede forbrydelser”, eller (2) personer, som har tilknytning til sådanne 
personer, til udlændinge, der formodes at udøve tilsvarende virksomhed eller har 
tilknytning "til områder, hvorfra sådan virksomhed erfaringsmæssigt udøves”, dels 
om (3) ”personer, der enkeltvis eller som medlemmer af grupper eller organisatio- 
ner udøver virksomhed, der har til formål eller er egnet til at forårsage uroligheder 
eller omstyrte eller undergrave den lovlige samfundsorden”. Yderligere nævnes som 
(4) "personer, hvis forhold i anledning af forespørgsler fra andre myndigheder har 
været gjort til genstand for nærmere undersøgelse i efterretningstjenesten…”. Rege- 
ringens Sikkerhedsudvalg godkendte notatet den 25. september 1968 og tilsluttede 
sig herved Justitsministeriet opfattelse af den kommende regeringserklæring. 

Det fremgår af påtegninger på notatet, at det er gennemgået af Justitsministeri- 
ets departementschef Niels Madsen og ligeledes, at det har været forelagt fire mini- 
stre, nemlig statsminister Hilmar Baunsgaard (RV), udenrigsminister Poul Hartling 
(V), forsvarsminister Erik Ninn-Hansen (KF) samt kulturminister og minister for 
u-lande og nedrustning K. Helveg Petersen (RV), der sammen med justitsministe- 
ren udgjorde Regeringens Sikkerhedsudvalg og tilsammen repræsenterede samtlige 
partier i regeringen. Notatet må således tages som udtryk for regeringens politik og 
betragtes som en godkendelse af de deri indeholdte retningslinjer, som altså ligger 
til grund for forståelse af selve regeringserklæringen den 30. september. At dømme 
ud fra, hvad der tidligere var praksis, kan det antages, at Socialdemokrateiet også 

var orienteret. Da K. Axel Nielsen (S) blev ny justitsminister i 1971, forsvarede han 
over for Wamberg-udvalget PET's registreringer med henvisning til de principper, 
der var beskrevet i Justitsministeriets notat af 14. september 1968. 

Regeringens beslutning om det skridt, som blev meddelt i regeringserklæringen 
den 30. september 1968, blev taget på ministermødet samme dag. Af ministermøde- 
protokollen den 30. september fremgår alene: Justitsministeren refererede arbejdet 
i Regeringens Sikkerhedsudvalg. Man vil nu ophøre at registrere borgere alene på 
grundlag af lovlig politisk virksomhed, og tidligere registrerede oplysninger af den 
art vil blive tilintetgjort”. Med henvisningen til arbejdet i Regeringens Sikkerheds- 
udvalg må det antages, at den samlede regering har været underrettet om eller 
anses for at have accepteret retningslinjerne for forståelsen af regeringserklæringen, 
således som de i det nævnte notat er tilkendegivet for PET. På denne baggrund må 
altså fastslås, at såvel regeringserklæringen som dens tolkning i det omtalte notat 
kan betragtes som et udtryk for regeringens politik. 

På baggrund af regeringens beslutning kom indholdet i regeringserklæringen 
som tidligere anført til udførelse ved, at Justitsministeriet meddelte PET det i rege- 
ringserklæringen indeholdte i form af et tillæg — et punkt 7 — til justitsministerens 
instruks til PET fra 1953. Det er således flertallets opfattelse, at rækkevidden af 
regeringserklæringen må forstås på baggrund af dennes karakter af en regeringsbe- 
slutning og en efterfølgende ministeriel instruks til PET. Det bemærkes samtidig, at 
justitsministerens udførelsesordre til PET kunne støtte sig til en autoritativ fortolk- 
ning, som Justitsministeriet havde fremlagt den 14. september 1968, og som efterføl- 
gende havde fundet tilslutning fra medlemmerne i Regeringens Sikkerhedsudvalg. 
Det er således vigtigt at præcisere, at Justitsministeriets notat af 14. september 1968 
var et udtryk for den samlede regerings politik, og at en stillingtagen til dette notat 
indebærer ikke blot en stillingtagen til Justitsministeriets handlemåde, men til den 
samlede regerings holdning. Det kan tilføjes, at efterfølgende regeringer og justits- 
ministre i den af Kommissionen undersøgte periode har tilsluttet sig regeringser- 
klæringens ordlyd. 

Det er flertallets opfattelse, at PET i det væsentlige fulgte instruksen, således 
som den kom til udtryk i Justitsministeriets notat af 14. september 1968. PET har 
dermed handlet i overensstemmelse med de principper, som kom til udtryk i re- 
geringserklæringen. Der skal dog henvises til ovenstående redegørelse vedrørende 
arbejdskartoteker og PET'S forhold til Wamberg-udvalget. 

Kommissionen har ydermere haft anledning til at overveje, om den tolkning, 
som kommer til udtryk i notatet af 14. september 1968, har været forelagt Justits- 
ministeriets kontroludvalg, det såkaldte Wamberg-udvalg. Meget tyder på, at dette, 
som allerede anført, ikke har været tilfældet, uanset at Wamberg-udvalget netop 

ifølge sit kommissorium, skulle holdes underrettet om retningslinjerne for registre- 
ring. Muligt har Justitsministeriet ved at benytte betegnelsen "notat” i stedet for 
retningslinjer” ment at kunne forholde Wamberg-udvalget oplysning om notatet 
og dets indhold. I andre sammenhænge, således på et møde i Embedsmændenes 
Sikkerhedsudvalg den 22. oktober 1968, omtalte departementschef Niels Madsen 
imidlertid "notatet” som PET'S retningslinjer og som udtryk for "regeringens po- 
litik”, I forhold til Wamberg-udvalget kan denne hemmeligholdelse af retningslin- 
jerne have bidraget til, at udvalget ligesom Folketinget har fået et andet indtryk af 
registreringspraksis end det, der fulgte af "notatet”, og også dette kan have med- 
virket til at forskyde opmærksomheden fra de til grund liggende instrukser til den 
offentliggjorte regeringserklæring. 


Mindretalsudtalelse fra kommissionsmedlem Jens Vedsted-Hansen 
vedrørende regeringserklæringen af 30. september 1968: 


Mens der i det væsentlige er enighed i Kommissionen om den historiske baggrund 
for regeringserklæringen af 30. september 1968, såvel som om vigtigheden af de 
politiske forhold i forbindelse hermed, kan mindretallet ikke tilslutte sig den opfat- 
telse af regeringserklæringens retlige betydning og rækkevidde, som Kommissio- 
nens flertal har baseret herpå. Spørgsmålet om regeringserklæringens retlige status 
aktualiserer efter mindretallets opfattelse en række til dels komplekse juridiske pro- 
blemstillinger, som der er redegjort nærmere for i bind 15 af Kommissionens beret- 
ning. På grundlag af den her foretagne analyse finder mindretallet, at regeringser- 
klæringen — under hensyn til dennes indhold, de særlige omstændigheder ved dens 
tilblivelse og gennemførelse samt efterfølgende tilkendegivelser om dens betydning 
— var retligt bindende for regeringen og dens ministre, herunder justitsministeren. 
Som følge af denne retlige forpligtelse måtte efterfølgende ændring af de i erklærin- 
gen fastsatte regler om registrering af danske statsborgere hos efterretningstjenesten 
kræve underretning af Folketinget. 

Mindretallets retlige vurdering af regeringserklæringen har som konsekvens, at 
administrative retningslinjer fra Justitsministeriet til PET angående registrerings- 
praksis måtte holde sig inden for de rammer, som var blevet fastsat i regerings- 
erklæringen og samtidig hermed tilkendegivet chefen for PET ved det enslydende 
tillæg til Justitsministeriets instruks fra 1953. Retningslinjer, som måtte gå uden for 
regeringserklæringens rammer, har således nødvendigvis tillige været uforenelige 
med instruksbestemmelsen af 30. september 1968. Havde tillægget til instruksen 
stået alene, ville der have været adgang for justitsministeren til at foretage sådanne 

yderligere ændringer heri. Som følge af den samtidigt afgivne regeringserklæring 
har adgangen til efterfølgende administrativ ændring af registreringskriterierne 
imidlertid efter mindretallets opfattelse været begrænset af de kriterier for regi- 
strering, der fulgte af regeringserklæringen. Dette har ikke mindst betydning for 
vurderingen af Justitsministeriets notat af 14. september 1968. 

I den abstrakte form, hvori registreringskriterierne er formuleret i det fortrolige 
notat af 14. september 1968, kan foreneligheden af disse kriterier med den kort tid 
senere afgivne regeringserklæring af 30. september 1968 næppe bestemmes éntydigt. 
Dog synes visse af de i notatet angivne kriterier vanskelige at forene med regerings- 
erklæringens grundlæggende regel, hvorefter registrering af danske statsborgere — 
og af deres eventuelle lovlige politiske virksomhed — kun må finde sted, såfremt den 
pågældende har foretaget handlinger, der falder uden for kategorien ”lovlig poli- 
tisk virksomhed”. Dette bliver særlig klart, når regeringserklæringens ordlyd sam- 
menholdes med den fortolkning heraf, som blev officielt tilkendegivet navnlig gen- 
nem justitsministerens udtalelser i Folketinget. Registreringskriterierne i notatet af 
14. september 1968 er således næppe i fuld overensstemmelse med den af ministeren 
angivne forudsætning om, at der som betingelse for registrering må foreligge rime- 
lig mistanke om ulovlig politisk virksomhed. 

Dette gør sig i særdeleshed gældende for henvisningerne i notatets afsnit B til 
personer, der har ”forbindelse med en efterforskningssag, hvori der er spørgsmål 
om eventuel overtrædelse” (pkt. 1) eller ”forbindelse” enten til sådanne personer, 
til udlændinge der ”formodes at udøve” en sådan virksomhed, eller til ”områder, 
hvorfra sådan virksomhed erfaringsmæssigt udøves” (pkt. 2). Disse på den blotte 
”forbindelse” baserede kriterier forekommer at være ganske rummelige i forhold til 
regeringserklæringens ordlyd og den af justitsministeren angivne forudsætning om 
rimelig mistanke mod den enkelte person som grundlag for registrering. Det samme 
må siges at være tilfældet for kriteriet ”virksomhed, der har til formål eller er eg- 
net til at forårsage” uroligheder eller undergravning af den lovlige samfundsorden 
(pkt. 3). 

Selvom det næppe er muligt at foretage en éntydig, generel vurdering af disse re- 
gistreringskriteriers overensstemmelse med regeringserklæringen, kan det konsta- 
teres, at kriterierne i notatet af 14. september 1968 af PET blev udlagt på en sådan 
måde, at registreringspraksis formentlig ville kunne blive mere omfattende, end 
regeringserklæringen gav mulighed for. De nærmere anvisninger på, hvilke person- 
grupper der fremtidigt ville kunne registreres i forbindelse med udøvelse af politisk 
virksomhed, var baseret på generelt holdte begreber og kategorier, som var egnet 
til at give mulighed for registrering hos efterretningstjenesten af personer, som ikke 
eller kun vanskeligt kunne siges at være under nogen — endsige nogen rimelig — mis- 

tanke for ulovlig virksomhed. Den registreringspraksis, der som beskrevet i dette 
bind af Kommissionens beretning udviklede sig i tiden efter 30. september 1968, 
rummer da også konkrete eksempler på personregistrering, som var i strid med 
regeringserklæringen eller i hvert fald i tvivlsom overensstemmelse med denne. 

Dette rejser spørgsmålet, om Justitsministeriets notat af 14. september 1968 kun- 
ne danne tilstrækkeligt grundlag for registreringer, som ikke var i overensstemmelse 
med regeringserklæringen. Ud fra den vurdering af regeringserklæringens retlige 
status, som der er redegjort for i beretningens bind 15, kan dette efter mindretallets 
opfattelse ikke antages at have været tilfældet. Om end der muligvis på et senere 
tidspunkt kan tænkes at være opstået grundlag for en sådan afvigelse fra regerings- 
erklæringen — enten på baggrund af beretningen fra Kommissionsdomstolen af 
13. juli 1977 eller eventuelt som følge af Wamberg-udvalgets praksis for godkendelse 
af registreringer (begge nærmere omtalt i bind 15) — har det i perioden efter rege- 
ringserklæringens afgivelse været retligt uholdbart at registrere danske statsborgere 
på grundlag af politisk virksomhed efter kriterier, som afveg fra de i regeringserklæ- 
ringen fastsatte regler om registreringsadgangen. 

I det omfang, registrering i strid med regeringserklæringen er blevet foretaget 
i henhold til de kriterier, der fremgik af Justitsministeriets notat af 14. september 
1968, kan der ikke rettes kritik mod PET herfor. De generelle retningslinjer i notatet 
synes ikke i sig selv at have været åbenbart i strid med regeringserklæringen, og der 
har således ikke været tale om en klart ulovlig tjenestebefaling fra Justitsministe- 
riet, som PET'S chef og eventuelt andre medarbejdere i efterretningstjenesten har 
været forpligtet til ikke at efterkomme. Den kritik, som konkrete registreringer eller 
visse dele af registreringspraksis kan give anledning til, må derimod rettes dels mod 
Justitsministeriet som udsteder af disse — og eventuelt andre supplerende retnings- 
linjer, dels mod de justitsministre som har undladt i fornødent omfang at orientere 
Folketinget om de hermed foretagne afvigelser fra regeringserklæringen. 

Mindretallet kan i øvrigt tilslutte sig flertallets opfattelse, hvorefter PET i det 
væsentlige har fulgt de retningslinjer, som var fastsat i Justitsministeriets notat af 
14. september 1968. 

Som anført ovenfor blev Justitsministeriets notat af 14. september 1968 sandsyn- 
ligvis ikke forelagt for Wamberg-udvalget, og dette udvalg blev heller ikke på anden 
måde gjort bekendt med notatets eksistens i tilknytning til regeringserklæringen 
af 30. september 1968. Undladelsen heraf kan muligvis ses som indicium på, at de 
i notatet angivne registreringskriterier blev anset for kontroversielle, fordi de var 
egnet til at føre til registrering, hvis overensstemmelse med regeringserklæringen 
ikke var indlysende, eller at Justitsministeriet i det mindste har kunnet forudse, at 
Wamberg-udvalget ville drage de i notatet angivne retningslinjer i tvivl. 

Mindretallets opfattelse af regeringserklæringens retlige status indebærer end- 
videre, at de øvrige af Justitsministeriet fastsatte retningslinjer for PET's registre- 
ringspraksis må betragtes som uholdbare, i det omfang de måtte afvige fra de 
registreringskriterier, der fulgte af regeringserklæringen. Som følge heraf finder 
mindretallet særlig anledning til at bemærke, at retningslinjerne af 7. februar 1983 
vedrørende efterforskning på det politiske område må forekomme uforenelige med 
regeringserklæringen, for så vidt som de synes at bygge på den forståelse af de i er- 
klæringen fastsatte regler om registrering på grundlag af lovlig politisk virksomhed, 
at disse alene omfatter medlemskab af "egentlige politiske partier”, som efter god- 
kendelse af indenrigsministeren opstiller til folketingsvalg (pkt. II.A i retningslin- 
jerne, omtalt i dette binds kapitel 13 og optrykt som appendiks i kapitel 16.2). Som 
det fremgår af redegørelsen i bind 15, er det mindretallets opfattelse, at regeringser- 
klæringen tog sigte på enhver form for lovlig politisk virksomhed. 

16. APPENDIKS 


1. Justitsministeriets notat af 14. september 1968 


Notat om politiets efterretningstjenestes registreringer og videregivelse af oplys- 
ninger om danske statsborgere. 


A. Såfremt regeringen træffer bestemmelse om, at ingen danske statsborgere 
længere må registreres udelukkende på grund af deres politiske tilhørsfor- 
hold, kan beslutningen meddeles chefen for politiets efterretningstjeneste 
ved et tillæg til den gældende instruks f.eks. sålydende: 


”Efterretningstjenestens registrering af danske statsborgere må indskrænkes 
til det absolut påkrævede, og registrering må ikke finde sted alene på grund- 
lag af lovlig politisk virksomhed.” 


B. Registrering af danske statsborgere vil herefter finde sted i følgende tilfælde: 


1. personer, der har forbindelse med en efterforskningssag, hvori der er 
spørgsmål om eventuel overtrædelse af straffelovens bestemmelser om 
forbrydelser mod rigets selvstændighed og sikkerhed og den lovlige sam- 
fundsorden, herunder i første række de i straffelovens kapitler 12 og 13 om- 
handlede forbrydelser. 

2. personer, der har forbindelse til de under pkt. 1 nævnte personer, til ud- 
lændinge, der formodes at udøve virksomhed som nævnt under pkt. 1, el- 
ler til områder, hvorfra sådan virksomhed erfaringsmæssigt udøves. 

3. personer, der enkeltvis eller som medlemmer af grupper eller organisa- 
tioner udøver virksomhed, der har til formål eller er egnet til at forårsage 
uroligheder eller at omstyrte eller undergrave den lovlige samfundsorden. 

4. personer, hvis forhold i anledning af forespørgsler fra andre myndigheder 
har været gjort til genstand for nærmere undersøgelse i efterretningstjene- 
sten, og hvorom disse myndigheder er blevet underrettet. 

5. De under pkt. 2-4 nævnte registreringer slettes, hvis der ikke i en periode 
af 10 år har foreligget registreringsværdige oplysninger. 


C. Konsekvenserne af ændringen. 


1. De myndigheder, politiets efterretningstjeneste hidtil har ydet bistand 
vedrørende undersøgelse af personer, om hvem der er spørgsmål om sik- 
kerhedsgodkendelse, bør gøres bekendt med de skete indskrænkninger i 
registreringen og med, at politiets efterretningstjenestes bistand i sikker- 
hedsundersøgelsessager fremtidig indskrænkes således: 


a. 


Baggrundsundersøgelser vil kun blive foretaget i tilfælde af påtænkt 
godkendelse til Yderst Hemmeligt og Hemmeligt (eller de inden for 
NATO gældende tilsvarende klassifikationer). 
Baggrundsundersøgelsen vil principielt ikke medtage en undersøgelse 
af vedkommendes lovlige politiske virksomhed, og eventuelt under un- 
dersøgelsen herom fremkomne oplysninger må ikke videregives til den 
forespørgende styrelse, medmindre der samtidig foreligger oplysning 
om registreringsværdig virksomhed efter B. pkt. 1-3. 


. Såfremt en styrelse ønsker undersøgelse i anledning af påtænkt godken- 


delse til FORTROLIGT, vil ingen baggrundsundersøgelse blive foreta- 
get, medmindre der foreligger konkret anledning hertil. Svaret til den 
forespørgende styrelse vil i de tilfælde hvor baggrundsundersøgelse ikke 
er foretaget, alene indeholde oplysning om, hvorvidt der i politiets ef- 
terretningstjenestes registratur foreligger oplysninger, som må anses for 
relevante ved styrelsens afgørelse af spørgsmålet om sikkerhedsgodken- 
delse. 


2. Såfremt der fra tidligere tid måtte være registreret oplysninger alene på 
grundlag af lovlig politisk virksomhed, må sådanne oplysninger tilintetgø- 
res. 

2. Retningslinjer vedr. efterforskning på det politiske område, 
7. februar 1983. 


RETNINGSLINIER 
VEDR. 
EFTERFORSKNING PÅ DET POLITISKE OMRÅDE 
REGISTRERING 
A. REGISTRERING AF PERSONER 
B. BAGGRUNDSUNDERSØGELSE I FORBINDELSE MED 
SIKKERHEDSGODKENDELSE 
C. REGISTRERING AF ORGANISATIONER 
D. ARBEJDSNOTATER 
OVERVÅGNING, HERUNDER OM PENETRERING 
A. PENETRERING 
B. BRUG AF KONTAKTNET 
C. DEMONSTRATIONER 
ANDRE EFTERFORSKNINGSSKRIDT 
SPECIELT OM ARBEJDSMARKEDET 


BILAGT EKSTRAKT AF REFERAT AF MØDE I REGERINGENS SIKKER- 
HEDSUDVALG D. 7. FEBRUAR 1983 (PKT. I). 

RETNINGSLINIER 
VEDRØRENDE 
EFTERFORSKNING PÅ DET POLITISKE OMRÅDE 


I. Under efterforskning rettet mod politiske bevægelser mv. skal det altid haves 
for øje, at PET ikke har til formål at foretage efterforskning rettet mod lovlig po- 
litisk virksomhed, uanset om lovlige politiske aktiviteter indenrigspolitisk måtte 
skabe vanskeligheder for den til enhver tid siddende regering. 

PET's grundholdning skal være neutral, og efterforskeren må til stadighed 
huske på, at efterforskningen skal finde sted med henblik på at forhindre, imøde- 
gå eller opklare strafbare handlinger, som vedrører statens sikkerhed, selvstæn- 
dighed og den lovlige samfundsorden. 

I tilrettelæggelsen af efterforskningen må man være opmærksom på, at det 
efter omstændighederne kan være af afgørende betydning for politiet i kredsene 
at være i besiddelse af et korrekt "efterretningsbillede” forud for større politiak- 
tioner, således at tilstræbte konfrontationer med politiet kan begrænses. 

I det følgende omtales forskellige efterforskningsmæssige foranstaltninger, 
der kan være hensigtsmæssige som led i PET's arbejde. 


II. REGISTRERING 
Ifølge regeringserklæringen af 30. september 1968 må registrering af danske 
statsborgere ikke finde sted alene på grundlag af lovlig politisk virksomhed. 


A. REGISTRERING AF PERSONER 

Efter regeringserklæringen kan registreres personer, der enkeltvis eller som 
medlemmer af grupper eller organisationer udøver virksomhed, der har til for- 
mål eller er egnet til at forårsage uroligheder eller at omstyrte eller undergrave 
den lovlige samfundsorden. 

Registrering kan endvidere ske på grundlag af rimeligt begrundet mistanke 
om en sådan ulovlig virksomhed eller medvirken hertil eller en virksomhed, der 
efter almindelige erfaringer må ventes at ville udarte til ulovligheder. 

I tvivlstilfælde skal regionerne rette henvendelse til centralafdelingen, som i 
øvrigt vil orientere om de afgørelser, der træffes af "Kontroludvalget” 

Grænsen mellem lovlig og ulovlig politisk virksomhed samt grænsen mel- 
lem ulovlig politisk virksomhed og andre ulovlige handlinger er ikke defineret i 
lovgivningen eller andetsteds. Der er imidlertid ingen tvivl om, et det primære 
formål med regeringserklæringen af 1968 var at forhindre registrering af en per- 
son alene på grund af hans tilhørsforhold til et bestemt politisk parti. 

På denne baggrund vil det ikke være tilladt at registrere medlemmer af po- 
litiske partier, idet borgerne efter hensigten bag ved regeringserklæringen må 
kunne melde sig ind i et sådant parti uden af den grund at risikere at blive regi- 
streret. Der tænkes herved på egentlige politiske partier, som efter godkendelse 
at indenrigsministeren opstiller til folketingsvalgene. 

Såfremt et sådant politisk parti imidlertid ifølge sit program eller udtalelser 
fra partiets ledere m.v. forudsætter brug af ulovlige metoder, og såfremt partiets 
virksomhed bekræfter dette, må det uanset ovenstående være tilladt at registrere 
partiets medlemmer. 

I øvrigt vil der i visse partier eller grupper givetvis være medlemmer, der 
udfører eller planlægger en virksomhed, som berettiger til en registrering af de 
pågældende i overensstemmelse med de forannævnte kriterier. Der vil derfor, 
jævnfør i øvrigt pkt. III, være behov for at rette efterforskningen imod en sådan 
form for virksomhed med henblik på at fastslå, i hvilket omfang medlemmer af 
partiet bør registreres. 

Såfremt en person lovligt er registreret af PET, er regeringserklæringen ikke 
til hinder for, at oplysninger om den pågældendes lovlige politiske virksomhed 
kan medtages i en sag. En godkendt registreringsgrund kan f.eks. være kontakt 
med østambassader i København, rejser til østlande eller medlemskab at visse 
venskabsforeninger eller lignende, med mindre forholdet skønnes at være uden 
efterretningsmæssig interesse. 

Såfremt en hidtil godkendt registreringsgrund bortfalder, som det f.eks. skete 
i forbindelse med regeringserklæringen i 1968, skal de herefter ikke længere til- 
ladte registreringer slettes i forbindelse med den løbende revision af kartoteket. 


B. BAGGRUNDSUNDERSØGELSE I FORBINDELSE MED SIKKERHEDS- 
GODKENDELSE 

PET tilvejebringer oplysninger om personer, der af andre myndigheder agtes 
sikkerhedsgodkendt. 

Ved godkendelse til indsigt i materiale af klassifikationsgraden TIL TJENE- 
STEBRUG og FORTROLIGT foretages almindeligvis alene check i kriminalre- 
gisteret, cpr-registeret og i PET. 

Ved godkendelse til indsigt i materiale af klassifikationsgraden HEMME- 
LIGT eller derover foretages der en såkaldt grundig undersøgelse, hvilket ud 
over de sædvanlige check i tilgængelige registre omfatter afhøring af referencer, 
tidligere arbejdsgivere m.v. 

En sådan undersøgelse kan også foretages af PET efter anmodning. 

Personer, der agtes godkendt, registreres. Dette gælder, uanset om den pågæl- 
dende alene skal godkendes til klassifikationsgraden FORTROLIGT. 

Som hidtil vil det i godkendelsessagen være tilladt at medtage modtagne op- 
lysninger om lovlig politisk virksomhed. Det vil derfor også som led i en grundig 
undersøgelse være tilladt at indhente politiske oplysninger om den person, der 
skal godkendes. 

Oplysninger af sikkerhedsmæssig betydning kan kun videregives til vedkom- 
mende styrelse med samtykke fra "Kontroludvalget”. 


C. REGISTRERING AF ORGANISATIONER. 
Regeringserklæringen indeholder intet forbud mod registrering af organisatio- 
ner. 

For så vidt angår "lovlige” organisationer, vil disse kunne registreres i det 
omfang, det såvel generelt som konkret er nødvendigt for PET's arbejde som 
beskrevet. 

Registrering af organisationer må imidlertid ikke føre til, at man i ”organi- 
sationssagen” systematisk medtager navne på organisationens medlemmer. 
Imidlertid kan navne på ledende medlemmer af organisationen indgå i "orga- 
nisationssagen”. Den omstændighed, at en person er kandidat til folketings-, 
kommunal- og amtsrådsvalg er ikke til hinder for, at den pågældende indgår i 
"organisationssagen”. 


D. ARBEJDSNOTATER 

Regeringserklæringen vedrører efter sit indhold det centrale register, der føres 
i hovedafdelingen, og det register, der føres i hver enkelt region. Der tages ikke 
ved erklæringen stilling til, i hvilket omfang den enkelte medarbejder i arbejds- 
notater eller lignende må notere navne ned. 

Synspunktet må herefter være, at den enkelte medarbejder til støtte for sin 
hukommelse i den løbende efterforskning må have et "kartotek” eller en liste 
med navne. Efterforskningen må inden for en rimelig tid føre til en afgørelse af, 
hvorvidt en person kan registreres eller ej. 

Såfremt der ikke er registreringsgrundlag, må oplysningen vedrørende den 
pågældende destrueres. 


III. OVERVÅGNING, HERUNDER OM PENETRERING 

Ud fra 1968-erklæringens forbud mod registrering alene på grundlag af lovlig 
politisk virksomhed kan der ikke drages en slutning til forbud mod overhovedet 
at beskæftige sig med — overvåge— formelt lovlige organisationer. 


Regeringserklæringen og PET's registreringer på det politiske område 1968-1989 


321 


322 


ÅPPENDIKS 


Overvågningsproblematikken vil i det følgende blive behandlet, for så vidt 
angår spørgsmålet om penetrering af sådanne organisationer (A) eller oriente- 
ring om disse ved brug af et kontaktnet (8). Endvidere vil PET's opgaver i forbin- 
delse med demonstrationer (C) blive nævnt. 


A. PENETRERING 
Penetrering er den mest indgribende efterforskningsforanstaltning. Penetrering 
kan udføres ved: 


a) Indplantning 
Det vil sige, at en til formålet udfundet og uddannet person anbringes i or- 
ganisationen. 


b) Hvervning 

af en i organisationen, normalt på en ret høj eller central post, allerede væ- 
rende person, som inddrages i et kontrolleret og hemmeligt arbejde. 
Penetrering kræver en høj grad af hemmeligholdelse, nøje planlægning og 
styring samt betydelig skønsomhed i valg af målpersoner og midler i øvrigt. 
Penetrering må kun foretages efter forudgående godkendelse fra centralaf- 
delingen, som i disse tilfælde altid vil forelægge spørgsmålet for den politisk 
ansvarlige minister. 


B. BRUG AF KONTAKTNET 

Forskellig fra penetrering er den overvågning, der finder sted ved brug af et kon- 
taktnet, det vil sige en orientering gennem personer, som normalt har føling med 
organisationens især ydre cirkler, og som på denne måde skaffer sig oplysninger. 

Brugen af sådanne kontakter forudsætter, at de pågældende er bekendt med 
forbindelsens reelle art. I modsat fald skal brugen af kontakten godkendes af 
centralafdelingen. 

Der er for tiden, efter de opgaver efterretningstjenesten skal varetage, et be- 
hov for orientering gennem kontakter til diverse yderliggående grupper på de 
politiske fløje, hvorfra der med varierende styrke udfoldes en ideologisk teore- 
tisk og undertiden praktisk revolutionær virksomhed, hvori der indgår handlin- 
ger af undergravende eller uroskabende art. 

Spørgsmålet om brug af et kontaktnet kan i øvrigt komme på tale over for 
diverse "frontorganisationer”. 

Ved frontorganisationer forstås tilsyneladende tværpolitiske eller upolitiske 
idé- og interesseorganisationer, som mere eller mindre skjult kontrolleres af Sov- 
jetunionen. 

Det er klart, at ikke alle grupper og organisationer har samme vægt i PET's 
arbejde, og spørgsmålet om prioritering vil derfor løbende blive overvejet i cen- 
tralafdelingen. 

Man bør også have opmærksomheden rettet mod andre grupperinger, hvor- 
fra der kan tænkes at udgå ulovlige aktiviteter, der efter omstændighederne vil 
kunne skabe betydelige vanskeligheder for den lovlige samfundsorden. 


C. DEMONSTRATIONER 
PET's opgave, f.s.v. angår demonstrationer, vil være: 


1. at foretage en rettidig og dækkende varsling og orientering af politi og 
foresatte myndigheder, 


2. at foretage en rettidig og dækkende analyse og vurdering af demonstrati- 
onsbaggrunden, især til fastlæggelse af om der foreligger en demonstra- 
tion, der rummer fare for den lovlige samfundsorden, samt 


3. eventuelt under demonstrationen — som led i de forannævnte opgaver og 
for at sikre det fornødne bevis under eventuelt efterfølgende retssager — at 
overvåge samt sikre dokumentationsmateriale, herunder fotos, i relevant 
og velbegrundet omfang. 


IV. ANDRE EFTERFORSKNINGSSKRIDT 
Der tænkes bl.a. på følgende efterforskningsmidler: 


a) Omfattet af retsplejeloven: 
Telefonaflytning, postcensur, mikrofonering og ransagning. 


b) Ikke omfattet af retsplejeloven eller anden lovgivning: 
Person- (baggrunds-)undersøgelser, observation, herunder i et vist om- 


fang brugen af elektronisk udstyr. 


De her omtalte efterforskningsmidler kan naturligvis alle blive aktuelle i de sa- 
ger, disse retningslinier vedrører, men bør altid kræve en nærmere drøftelse med 

centralafdelingen. Dog vil person- (baggrunds-) undersøgelser altid være tilladt, 
når blot der tages hensyn til de synspunkter, der er angivet foran under I. 


V. SPECIELT OM ARBEJDSMARKEDET 
Det er ikke PET's normale opgave at beskæftige sig med forholdene på arbejds- 
markedet eller i og omkring dettes organisationer. 

Det må imidlertid erkendes, at ekstremistiske kræfter — eventuelt understøt- 
tet af fremmede efterretningstjenester — søger at skabe og udnytte faglige stri- 
digheder i samfundsomvæltende og uroskabende øjemed. F.eks. kan nævnes 
maoist- og trotzkistiske grupper, som målbevidst arbejder på at nedbryde det 
fagretlige system i dette øjemed. 

Det vil være tilladt — eventuelt ved brug af et kontaktnet — at klarlægge så- 
danne foreteelser. 


3. Retningslinjer for brug af arbejdskartoteker i PET, december 1984 


RETNINGSLINIER FOR BRUG AF ARBEJDSKARTOTEKER I PET 
Udgangspunktet for brug af arbejdskartoteker er, at den enkelte medarbejder til 
støtte for sin hukommelse i den løbende efterforskning må have et "kartotek” 
eller en liste med navne. Efterforskningen må inden for en rimelig tid føre til en 
afgørelse af, hvorvidt en person kan registreres eller ej. 

Såfremt der ikke er registreringsgrundlag, må oplysningerne vedrørende den 
pågældende destrueres. 

De efterfølgende retningslinier vedrører alene personnavne m.v. på danske 
statsborgere. Lister over navne på kilder, kontaktpersoner m.v. er ikke omfattet 
af disse retningslinier. 


1. Til brug for den løbende efterforskning kan der oprettes arbejdskartoteker 
inden for enkeltstående sagsområder. 


2. Arbejdskartotekerne må ikke indeholde oplysninger alene om lovlig poli- 
tisk virksomhed. 


3. Specielt for så vidt angår subversionsområdet gælder det, at der skal fore- 


ligge en rimeligt begrundet mistanke om subversive aktiviteter, eller at så- 
danne aktiviteter efter almindelige erfaringer må forventes. 


Regeringserklæringen og PET's registreringer på det politiske område 1968-1989 


ÅPPENDIKS 


4. Sammenlægning eller koordineret anvendelse af arbejdskartoteker inden 
for forskellige sagsområder må kun finde sted efter politimesterens god- 
kendelse. 


5. Som hovedregel har kun den eller de medarbejdere, der er beskæftiget 
med det/de pågældende sagsområde(r) samt vedkommende afdelingsle- 
der adgang til arbejdskartotekerne. 

Det vil dog fortsat være tilladt, at sagsbehandlerne på andre sagsområder, 
når efterforskningen giver anledning hertil, konsulterer vedkommende 
sagsbehandler og i den anledning gør brug af arbejdskartotekerne. 

Der ændres herved ikke ved regionernes praksis i forbindelse med person- 
sikkerhedsgodkendelsessager (grundige undersøgelser). 


6. Personoplysninger, der kan danne grundlag for registrering, skal, medmin- 
dre andet godkendes af politimesteren, registreres. Kontroludvalget orien- 
teres efterfølgende om politimesterens beslutning. Dette er ikke til hinder 
for, at der i arbejdskartotekerne beror henvisninger til registrerede sager. 


7. Vedkommende afdelingsleder og sagsbehandler skal til enhver tid over for 
ledelsen kunne redegøre for arbejdskartotekernes personoplysningers re- 
levans for en løbende efterforskning. 


8. Det skal ved periodevis revision af arbejdskartotekerne mindst én gang 
om året og senest pr. 31. december sikres, at personoplysninger, der ikke 
længere er aktuelle, destrueres. 


9. Efter hver revision af arbejdskartotekerne udarbejder vedkommende 
afdelingsleder en rapport med oplysning om antallet af bibeholdte ikke 
registrerede personoplysninger samt antallet af udtagne og destruerede 
personoplysninger i perioden siden sidste revision inden for det enkelte 
arbejdskartotek, der individualiseres ved angivelse af sagsområde. 

På grundlag heraf udarbejder den centrale revisionsafdeling en samlet 
beretning, der forelægges kontroludvalget på førstkommende møde efter 
den 1. februar det følgende kalenderår. 


10.Politimesteren foretager med passende tidsintervaller uanmeldte inspek- 


tioner i de enkelte afdelingers kartoteker. 
December 1984 

KILDE- OG LITTERATURFORTEGNELSE 


1. Upublicerede kilder 
Ministerier: 


Statsministeriet: 
Regeringens Sikkerhedsudvalg [RSU] 


Justitsministeriet [JM]: 
PO-sager 
Ujournaliserede sager 
”Hetler-sagen” 
Departementschefens pengeskab 


Forsvarsministeriet [FM]: 
Postlister, 1969-1972 


Udenrigsministeriet [UM]: 
Embedsmændenes Sikkerhedsudvalg [ESU] 
MIK 02:5 


PET's arkiv: 
Emnesager 
Administrative sager 
Ujournaliserede sager 
Wamberg-udvalget [WU] 
Emnekartotek 
Operationssager 
Juristernes aftalemapper 

Statslige arkiver og andre institutioner: 


Rigsarkivet [RA]: 
Privatarkiver: 
Knud Thestrup 
Hilmar Baunsgaard 


Private Institutioner: 
Det Konservative Folkeparti 
Partiet Venstre: 
Venstres Folketingsgruppe: 
Gruppemødereferater 1954-1971 


Offentlige arkiver: 
Statsministeriet: 
Hilmar Baunsgaard 


Folketingets Bilbiotek, Arkiv og Oplysning: 
Udvalgsprotokoller 


Arbejderbevægelsens Bibliotek og Arkiv [ABA]: 
DKP 
SAP/SUF 
VS 
DKU 


Kommissionens arkiv: 
Retsbøger [RB] 
Toft-Nielsen, ”Politiets Efterretningstjeneste”, Udateret skriftlig redegø- 
relse til Kommissionen. 
Jørn Bro, ”Vedr. PET's overholdelse af regeringserklæringen af 30. sep- 
tember 1968” 
PET-medarbejders skriftlige redegørelse til Kommissionen, 7. septem- 
ber 1998. 

Udenlandske arkiver: 
National Archives II, College Park, Maryland: 
Record Group 59, Records of the Department of State: 
Subject Numeric Files 1970-73 [SNF]: 
POL DEN 


2. Publicerede kilder 


Officielle publikationer: 
Forskerrapporter til Såkerhetstjånstkommissionen (Stockholm, 2002). 
Politisk 6vervakning och personalkontroll 1969 — 2002 (Stockholm, 2002). 
Lov nr. 359 af 2. juni 1999 om undersøgelse af politiets efterretningsvirk- 
somhed på det politiske område og af de aktiviteter, der var baggrunden 
for denne virksomhed. 
Politiets Efterretningstjeneste, Redegørelse vedrørende dele af PET'S virk- 
somhed (PET, marts 1998). 
Folketingstidende [FT] 
Rapport af 16. august 1999 i anledning af undersøgelsen ved auditør af 
visse forhold vedrørende Forsvarets Efterretningstjeneste og Militærnæg- 
terforeningen m.v. i perioden 1970-1978. 
Rikets såkerhet och den personliga integriteten. De svenska såkerhetstjån- 
sternas forfattningsskyddande verksamhet sedan år 1945. Betånkande av 
Såkerhetstjånstkommissionen (Stockholm, 2002). 


Aviser: 
Politiken 
Information 
Jyllands-Posten 


Internetressourcer: 
www.pet.dk. 

Som ministeren har undladt at besvare under henvisning til PET- 
kommissionens arbejde, og som er helt eller delvist besvaret 
i nærværende bind 


Spørgsmål nr. 66 
Kan ministeren bekræfte, at Justitsministeriets interne instrukser til PET altid 
godkendes i regeringens sikkerhedsudvalg og Wambergudvalget? 


Spørgsmål nr. 67 

Kan ministeren bekræfte PET's oplysninger i redegørelsen om, at personregi- 
streringer har været udført efter en praksis, der har været godkendt af skiftende 
justitsministre? 


Spørgsmål nr. 71 

Kan ministeren bekræfte, at det i regelsættet fra 1983 fra ministeriet udtrykkeligt 
fremgår, at regeringserklæringen ikke indeholder noget forbud mod registre- 
ring af organisationer, ligesom medlemmer af politiske partier kan registreres på 
grundlag af udtalelser fra partiledere? 


Spørgsmål nr. 82 

Har ministeren nogen grund til at betvivle formanden for Wambergudvalgets 
udsagn i brev til ministeren af 24. april 1998 om, at Wambergudvalget til stadig- 
hed omhyggeligt har gennemgået de udvalget forelagte sager, og i intet tilfælde 

har godkendt nogen personregistrering på grundlag af lovlig politisk virksom- 
hed. 


Spørgsmål nr. 123 
Er der personer, som er blevet registreret af PET, fordi de pågældende har skre- 
vet under på anmeldelse af et politisk parti f.eks. SAP, KAP eller DKP/ML? 


Spørgsmål nr. 132 

Skal PET-redegørelsens side 18, nederste afsnit, forstås således, at ingen personer 
siden 1965 er blevet registreret på baggrund af medvirken til anmeldelse af eller 
stiller for et politisk parti? 


Spørgsmål nr. 134 
Hvor mange personer har været registreret i mere end en 10års periode (jf. PET 
redegørelsens side 23)? 


Spørgsmål nr. 145 
Kan personer, der har deltaget i en lovlig demonstration, blive registreret i PET 
på dette grundlag? 


Spørgsmål nr. 150 

Blev indholdet i regeringserklæringerne i 1968 og i 1983 alene behandlet af de 
regeringer, der var på disse tidspunkter, eller konsulterede de daværende rege- 
ringer repræsentanter for andre partier, inden de vedtog erklæringerne? 


Spørgsmål nr. 203 
Hvor mange danske borgere var registreret for politisk virksomhed i perioden 
1964-68? 


Spørgsmål nr. 207 
Hvor mange danske borgere var registreret for politisk virksomhed fra regerings- 
erklæringen i september 1968 til februar 1983? 


Spørgsmål nr. 208 


Hvilke organisationer blev overvåget/registreret fra regeringserklæringen i sep- 
tember 1968 til februar 1983? 

Spørgsmål nr. 210 
Hvor mange danske borgere er registreret for politisk virksomhed efter retnings- 
linjerne fra februar 1983? 


Spørgsmål nr. 211 
Hvilke organisationer er overvåget/registreret efter disse retningslinjer fra fe- 
bruar 1983 — og i hvilke perioder? 


Spørgsmål nr. 213 
Har der været anvendt arbejdskartoteker efter retningslinjerne fra marts 1985, jf. 
PET redegørelsen side 19-20? I givet fald over hvilke lovlige partier, organisatio- 
ner eller grupper? 


Spørgsmål nr. 214 

Hvilken ”rimelig begrundet mistanke om subversive aktiviteter”, jf. retningslin- 
jerne, punkt 3, har i hvert enkelt tilfælde dannet grundlag for anvendelsen af et 
arbejdskartotek? 


Spørgsmål nr. 223 
Hvilken forfatningsretlig status eller gyldighed har en erklæring af denne art? 


Spørgsmål nr. 224 
Kan en regeringserklæring efter at være officielt fremsat helt eller delvist trækkes 
tilbage, uden at hverken offentligheden eller Folketinget orienteres herom? 


Spørgsmål nr. 225 

Kan man med henvisning til, at regeringserklæringen af 1968 første afsnit ved- 
rører registrering af borgere konkludere, at den så ikke gælder partier eller orga- 
nisationer, til trods for, at tredje afsnit indeholder en langt bredere formulering, 
som efter sin ordlyd også må omfatte lovlige partier og organisationer? 


Spørgsmål nr. 226 

Med hvilken ret kan PET i så henseende støtte sig på rapporten fra Kommis- 
sionsdomstolen af 13. juli 1977 (Hetler-FET-sagen, PET redegørelsen side 16), 
når Kommissionsdomstolen udtrykkelig kun havde til formål at få oplyst nogle 
forhold, men ikke at fremkomme med juridiske eller retlige vurderinger? 

Spørgsmål nr. 227 

Hvordan kan man på grundlag af regeringserklæringen af 1968 hævde, at det 
kun er ulovligt at registrere danske borgere alene på grund af lovlig politisk virk- 
somhed, hvis der oprettes en personfil på dette grundlag, men ikke hvis per- 
sonerne ”kun” registreres i den pågældende, lovlige organisations fil? 


Spørgsmål nr. 228 

Skal bemærkningen i PET-redegørelsen side 19 om, at ”regeringserklæringen fra 
1968 efter sit indhold alene vedrører spørgsmålet om egentlige registreringer” 
forstås således, at PET indtil marts 1985, hvor der kom retningslinjer for arbejds- 
kartoteker, praktiserede den opfattelse, at registrering i arbejdskartoteker ikke 
var omfattet af regeringserklæringen? I givet fald: Med hvilken juridisk logik kan 
man støtte sig på 1977-rapportens fortolkninger af regeringserklæringens ræk- 
kevidde, når disse fortolkninger er bekvemme for PET, men tilsidesætte samme 
rapports fortolkninger, når disse er ubekvemme for PET? 


Spørgsmål nr. 229 

Med hvilken ret kan PET yderligere udhule regeringserklæringen ved at hævde, 
at der med lovlig politisk virksomhed kun er tænkt på medlemskab af ”egent- 
lige politiske partier, som efter godkendelsen af indenrigsministeren opstiller til 
folketingsvalgene” (PET-redegørelsen side 83), når regeringserklæringen ikke 
indeholder noget som helst til støtte for en sådan indsnævring? 


Spørgsmål nr. 230 

Er det korrekt, når det i PET-redegørelsen oplyses, at regeringens sikkerheds- 
udvalg i februar 1983 godkendte et sæt retningslinjer bl.a. indeholdende denne 
indsnævring? 


Spørgsmål nr. 231 

Er det korrekt, når det i PET-redegørelsen oplyses, at også det parlamentariske 
kontroludvalg efter dets oprettelse i 1988 godkendte de pågældende retningslin- 
jer med denne og andre udhulinger af regeringserklæringen, og var det i givet 
fald et enigt kontroludvalg, der stod bag godkendelsen? 


Spørgsmål nr. 234 

Mener ministeren, at der i PET-redegørelsen er noget belæg for, endsige bevis for, 
at SAP berettiget kan være omfattet af 1983-retningslinjerne: ”Såfremt et sådant 
politisk parti imidlertid ifølge sit program eller udtalelser fra partiets ledere m.v. 

forudsætter brug af ulovlige metoder, og såfremt partiets virksomhed bekræfter 
dette, må det uanset ovenstående være tilladt at registrere partiets medlemmer?” 


Spørgsmål nr. 235 

Er ”og” det samme som ”eller” hos PET, da PET tilsyneladende ikke har lagt vægt 
på, at en forudsætning for at lovlig registrering af medlemmer af politiske partier 
forudsætter: ”såfremt partiets virksomhed bekræfter dette”? 


Spørgsmål nr. 366 

Hvad har ministeren gjort for i ministeriet at efterprøve de avisforlydender, der 
har påstået, at Folketinget kendte til registreringer fra de politiske overdrev, jf. 
Preben Wilhjelm, Demokratiets vogtere side 57, og er ministeren ikke enig i, at 
ansvaret ikke påhviler PET, hvis Folketinget og regeringen accepterede den slags 
registreringer? 


Spørgsmål nr. 394 

Kan ministeren garantere, at der i de oplysninger, som Politiets Efterretnings- 
tjeneste havde i sit register, og som angiveligt skal være blevet affotograferet og 
sendt til den danske ambassade i USA, ikke indgik oplysninger indsamlet af For- 
svarets Efterretningstjeneste? 


Spørgsmål nr. 398 
Kan ministeren oplyse, hvor mange danske statsborgere, som — år for år — var 
registreret af efterretningstjenesterne i perioden fra 1945-98? 


Spørgsmål nr. 399 

Kan ministeren oplyse, hvor mange udenlandske statsborgere med varig op- 
holdstilladelse i Danmark, som - år for år - var registreret af efterretningstjene- 
sterne i perioden 1945-98? 


Spørgsmål nr. 400 
Kan ministeren oplyse, hvem der skal godkende PET's registrering af udenland- 
ske statsborgere med varig opholdstilladelse i Danmark? 


Spørgsmål nr. 401 


Kan ministeren oplyse, i hvor mange tilfælde Wamberg-udvalget har nægtet 
PET tilladelse til at registrere en borger, eller er det aldrig nogensinde sket? 

Spørgsmål nr. 402 

Kan ministeren oplyse, hvordan Wamberg-udvalget kan kontrollere, at de oplys- 
ninger, som det får forelagt af PET som grundlag for at registrere en person, er 
korrekte? 


Spørgsmål nr. 414 

Kan ministeren oplyse, om oversigten over grupperinger i de retningslinjer ved- 
rørende politisk overvågning , som Regeringens Sikkerhedsudvalg godkendte i 
1983, var opstillet i prioriteret rækkefølge? I bekræftende fald efter hvilke krite- 
rier? I benægtende fald efter hvilken metode? 


Spørgsmål nr. 427 

Ministeren bedes oplyse, om det er korrekt, at der ved gennemgangen af alle re- 
gistreringer i PET umiddelbart efter regeringserklæringen i 1968 blev fundet sa- 
ger, som ikke ville kunne opretholdes, hvis regeringserklæringens hensigt skulle 
overholdes, og hvor mange var der i givet fald tale om? 

Forsideillustration: 


I foråret 1964 var der demonstrationer foran Politigården i København. Demonstranterne ud- 
trykte deres utilfredshed med PET's hemmelige registre. Til venstre ses et skilt med følgende 
slogan: ”Ingen forfølgelse af mindretal. Katolske arbejdere”. Der har formentlig været tale 

om medlemmer af Katolsk Arbejderaktion. PET mistænkte organisationen for en at være en 


sovjetisk frontorganisation (Land og Folk/ABA). 


Resumé: 

Den 30. september 1968 udsendte VKR-regeringen en erklæring, hvis hovedsyns- 
punkt var ”… at registrering af danske statsborgere ikke længere må finde sted alene 

på grundlag af lovlig politisk virksomhed.” Det fremgik ydermere af erklæringen, at 
såfremt tjenesten lå inde med sådanne registreringer, ville de blive slettet og de under- 
liggende oplysninger tilintetgjort. Der er i den offentlige debat forud for Kommissio- 
nens nedsættelse rejst en mistanke om, at PET's registreringspraksis efter den 

30. september 1968 er foregået i strid med regeringserklæringen. Et centralt spørgsmål 
i denne debat har været, hvorvidt PET umiddelbart efter regeringserklæringen for- 
anstaltede en ulovlig mikrofotografering af de registreringer, som ifølge erklæringen 
burde være blevet slettet. Ifølge tidligere konservative justitsminister Knud 'Thestrups 
dagbøger blev de mikrofotograferede oplysninger opbevaret på den danske ambassade 
i Washington. Dette bind er en tilbundsgående undersøgelse af PET's registreringer på 
det politiske område i perioden 1968-1989. 


